Victimele novei 
-John Brunner- 


Razbunatorii din Carrig 


Anul ăsta prima noapte cu lună plină din 
primăvară pica devreme. Prin trecâtorile 
munţilor drumurile erau încă acoperite cu 
gheaţă. In timpul zilei, răsuflarea oamenilor 
şi a animalelor de povară continua să se 
învălătucească în nori de abur, în timp ce 
picioarele celor mai puțin  norocoşi 
amorțeau în cizme grosolane, umplute cu 
paie, din talpa cărora răsăreau, de obicei, 
măcar câteva cuie, gata sâ-şi ia tributul în 
suferință, de regulă, în cele mai accidentate 
locuri de pe drum. Seara, când caravana se 
oprea, singura apă pe care o aveau la 
dispoziție era zăpada, pe care o topeau 
tremurând de frig în jurul unor focuri 
plăpânde. Izvoarele de pe înălțimi erau încă 


îngheţate, şi pe drum nu se găsea alt 
combustibil în afară de cel pe care-l cărau 
cu ei. 

Dar, chiar dacă aveau promoroacâă pe 
sprâncene, oamenii continuau să înainteze 
cu voinţă şi nu se plângeau de nimic. Se 
considerau de-a dreptul norocoşi să fie sub 
conducerea Neguţătorului Heron, stăpânul 
caravanei. Totdeauna, în nopţile aspre, cu 
vântul  şuierând şi  împrăştiind zăpadă 
îngheţată de pe vreun povârniş, cu lumina 
lunii dezvăluind un peisaj ca un schelet 
pictat în alb şi negru, ce părea câ-i 
înconjoară ameninţător, se găsea câte o 
voce care să aducă vorba de pericolul pe 
care-l reprezentau bandiții, înfometați şi 
aflaţi acum, la sfârşitul iernii, într-o situaţie 
de-a dreptul disperată. Dar se găsea şi 
vocea care să se întrebe ce bandiți, slăbiţi 
de foame, ar fi atât de nebuni să atace un 
convoi precum al lor: sute de animale de 
povară, o mie de oameni şi, pe deasupra, 
garda înarmată a Neguţătorului Heron, de 
strajă în timpul nopţii! 


Dar vremea unor astfel de griji trecuse, în 
sfârşit, şi cei mai slabi de înger erau 
bucuroşi că avuseseră destul curaj să se 
aventureze în călătorie. Pentru că a ajunge 
în oraşul Carrig înainte de vânătoarea-de- 
rege însemna, pentru fiecare, un câştig 
suplimentar serios, fiindcă venirea 
primăverii părea să  dezgheţe  baierile 
pungilor orăşenilor, la fel cum dezgheţa şi 
munţii ce le înconjurau oraşul. 

Trecuseră graniţa şi se găseau deja pe 
domeniile oraşului Carrig. Se întâlniseră cu 
străjeri de iarnă, care coborau din forturile 
lor de pe înălţimi, ba făcuseră chiar şi câteva 
mici negustorii cu ţărani, care plecaseră de 
la fermele lor acoperite cu troiene şi izolate 
tot timpul iernii, iar acum mergeau la oraş, 
să participe la petrecerile prilejuite de 
vânătoarea-de-rege. După drumurile 
stâncoase din munţi, cele de pe platou, late 
şi bine bătătorite, păreau adevărate şosele 
acoperite cu perne de puf, aşa că - simţindu- 
se în siguranţă şi datorită faptului că nimeni 
nu-şi amintea să fi auzit vreodată de bandiți 


care să îndrăznească să intre pe teritoriul 
Carrig-ului -  neguţători, conductori de 
animale, pierde-vară şi soldaţi, deopotrivă, 
se simțeau relaxaţi şi, mărşăluind voioşi, îşi 
manifestau bucuria în hohotele de râs şi în 
cântecele ce păreau să înconjoare caravana 
ca într-o aură de bună-dispoziţie în această 
ultimă etapă a călătoriei. 

lar Neguţătorul Heron nu avea nici un 
motiv să simtă mai puţină mulţumire decât 
tovarăşii săi de drum. Era un bărbat 
corpolent, cu o figură jovială, mult mai afabil 
decât marea majoritate a celor care 
dispuneau de o putere şi o influenţă 
comparabile cu ale lui. Datorită caravanelor 
- pornind totdeauna în cele mai profitabile 
direcţii comerciale, şi atât de bine 
organizate şi echipate, încât îi aduceau un 
profit net de cincizeci până la sută la sută 
din investiţie, în timp ce alţi stăpâni de 
caravane trebuiau să se mulţumească cu 
zece procente - renumele lui ajunsese să-i 
deschidă orice uşă, pe mai bine de jumătate 
de continent. Şi totuşi, chiar şi celor mai 


aprigi rivali ai săi, neplăcută le era 
îndemânarea lui în afaceri, nu omul în sine. 
Heron avea câte o casă şi câte o nevastă în 
fiecare dintre cele patru oraşe între care se 
deplasau, de obicei, caravanele sale, fără să 
se poată stabili în vreunul din locuri: era tot 
timpul pe drumuri, avea tot timpul nevoie să 
facă ceva. larna trecută şi-o petrecuse într-o 
călătorie spre Oceanul de Vest, în care se 
vărsa şi fluviul pe care era aşezat Carrig-ul, 
şi se întorsese cu mai puţin de o lună în 
urmă, când era practic imposibil - speraseră 
rivalii - să-şi pregătească o caravană spre 
Carrig. Insă, cum părea să nu fie nevoie 
decât să pocnească din degete ca oamenii 
să vină alergând la chemarea lui, reuşise. 
Acum stătea în spinarea uriaşului său 
graat de călărie ca o întruchipare a voioşiei, 
cu borul pălăriei ridicat de pe ochi şi cu cele 
douăzeci de pliuri ale mantalei sale de drum 
căzând în jurul lui ca acoperişurile unei 
pagode. In timpul zilei regula era ca toată 
lumea să mănânce în mers, hrană rece 
rămasă de seara, când fiecare îşi pregătise 


câte o turtă într-o tigaie de aramă sau - cei 
mai săraci - pe pietre înroşite în foc. lar 
astăzi, deşi nu era încă vremea amiezii, şi 
Carrig-ul se vedea din ce în ce mai aproape, 
puterea obişnuinţei îi făcea pe toţi să 
respecte aceleaşi reguli, chiar dacă era 
ultima zi a călătoriei, şi Heron se conforma 
aceluiaşi imperativ, luând din mâinile 
servitorilor lui personali bucăţi mari de turtă 
îndulcite cu sirop, pe care le mesteca în 
ritmul mişcărilor animalului de sub el. 

Privea gânditor turnurile ce străjuiau 
oraşul, întrebându-se ce-l mai aşteaptă aici 
anul ăsta. Când vizitase ultima dată oraşul, 
atmosfera îi păruse tensionată. E adevărat 
că, după apăsarea şi neplăcerile unei ierni 
aspre şi lungi, oamenii sunt parcă tentaţi să 
dea frâu liber sentimentelor şi, într-o 
asemenea situaţie, ura se poate întinde 
printre ei precum cangrena într-un picior 
degerat. Dar, pentru că tot îşi adusese 
aminte de degeraturi... 

Işi scutură energic firimiturile de turtă din 
barbă şi-l chemă pe unul dintre oamenii lui 


de arme, poruncindu-i să aducă în capul 
coloanei un băiat, care avea degetele de la 
picioare degerate şi 

care trebuia să intre cât mai repede în oraş, 
ca să fie consultat de un doctor. 

Şi fiindcă tot se gândea la suferinţele 
provocate de frig, privi înapoi, să vadă cum 
o duc cei doi bărbaţi din sud, cu care fusese 
în relaţii oarecum amicale în timpul 
călătoriei. li văzu, ca de obicei, la numai 
câţiva paşi în spatele lui. Era ceva absolut 
obişnuit ca oameni din sud să se alăture 
unei caravane pentru a ajunge la Carrig. Cel 
mai adesea era vorba de neguţători având 
cu ei vreo marfă nouă şi exotică, sau de 
meşteşugari, care auziseră că meseria lor 
era la mare preţ în oraşele din nord. Unii 
erau mercenari, alţii, puţini, erau fugari, 
având chiar sânge pe conştiinţă, 
condamnaţi la cinci sau zece ani de exil. Mai 
erau şi actori în căutare de auditoriu nou şi, 
mai ales vara, se mai găseau şi câţiva 
pelerini îndreptându-se spre sanctuarul 
nordic, deşi numărul lor părea să scadă în 


fiecare an. 

Cei doi oameni care călăreau în spatele lui 
nu păreau să aparţină nici uneia dintre 
aceste categorii, şi asta-l făcuse pe Heron 
să-i remarce imediat printre ceilalţi din 
caravană. Manierele lor sofisticate - chiar 
arogante - îl făceau să creadă că originea lor 
socială era înaltă, impresie întărită şi de 
modul elevat, demonstrând o educaţie 
aleasă, în care-şi manifestau curiozitatea 
faţă de ţinuturile prin care treceau. Totuşi nu 
păreau să fie nişte oameni avuti, bunurile lor 
se limitau la câte doi graaţi de călărie de 
căciulă, pe care încâlecau prin rotaţie, iar în 
spinarea celui care rămânea liber îşi punea, 
fiecare, tot bagajul pe care-l avea cu el. Şi 
nu aveau nici un servitor cu ei. Se numeau 
Belfeor şi  Pargetty, dar, cum aceste 
patronimice erau printre cele mai comune în 
sud, nu-l puteau ajuta cu mai nimic pe 
Heron în dorinţa lui de a desluşi mai multe 
despre ei. In sinea lui era aproape convins 
că erau doi fii mai mici, renegaţi de nişte 
familii nobile, care aleseseră calea aventurii 


cu speranţa unei sorţi mai bune decât cea 
care-i aştepta acasă. 

Cei doi îi stârniseră un interes cu totul 
deosebit pentru că seara, stând de vorbă în 
jurul focului, se dovediseră - atunci când 
terminau cu lamentările, inevitabile pentru 
unii din sud, legate de gerul aspru — de un 
scepticism şi de o inteligenţă raţională 
foarte rară printre oamenii locului, în general 
extrem de superstiţioşi, mergând până la a 
se îndoi de dreptul divin al zeilor de a 
dispune de viețile oamenilor conform 
bunului lor plac. Heron spera să nu le piardă 
urma o dată ajunşi în Carrig, pentru că 
dorea să le cunoască mai îndeaproape 
părerile despre lume în general. 


De la întemeiere, oraşul Carrig crescuse 
continuu, ca de la sine, aidoma unei păduri. 
Ţinutul din jur, aflat la poalele Colinelor 
Fumegânde, al căror lanţ se întindea la nord, 
era deosebit de fertil, pentru că lava se 
transforma rapid într-un sol rodnic, dând 
hrană în surplus. 


Cu numai câţiva kilometri mai sus de 
oraş, un torent năvalnic, plin de cascade şi 
de vârtejuri, se preschimba într-un fluviu 
larg şi calm - un drum de apă ce ducea 
direct spre ocean. Nimic mai firesc, deci, 
decât întemeierea unei aşezări în cel mai 
înalt punct navigabil. lar pe parcursul unei 
generaţii sau două conducătorii acesteia - 
descendenţi de plutaşi şi de marinari de apă 
dulce - se îmbogăţiseră rapid, datorită 
taxelor şi negoţului cu legume, peşte sărat 
şi carne în saramură. Şi, spre propriul lor 
folos, cheltuiseră o parte din profituri 
construind un port fluvial bun, având, la 
început, debarcadere de lemn, şi, mai apoi, 
cheiuri de piatră, şi angajaseră mercenari, 
pentru a-şi apăra depozitele de mărfuri de 
atacurile bandiţilor. 

Intre timp oraşele din sud începuseră, la 
rândul lor, să devină prospere, iar grupurile 
răzlețe de aventurieri şi pelerini urmând 
calea de la sud la nord ce ducea, printr-o 
trecătoare din Colinele Fumegânde, spre 
sanctuarul nordic - aflat pe vremea aceea la 


mare cinste - se transformaseră în caravane 
impozante, de ordinul sutelor de oameni şi 
de animale, având puternice escorte 
înarmate ca apărare împotriva aceloraşi 
bandiți. Şi era absolut normal ca asemenea 
convoaie să se oprească la Carrig. lar 
pentru a-i încuraja, conducătorii oraşului 
construiseră un pod, scutindu-i astfel pe 
călători de neplăcerea de a traversa râul prin 
vad. In cele din urmă, Carrig-ul evoluase cu 
încă o treaptă, trecând din rolul de haltă de 
etapă în acela de cap de linie. Astfel încât 
acum numai o caravană din patru îşi 
continua drumul mai departe, spre nord, şi, 
chiar şi acestea, în scopuri strict religioase, 
după ce rămâneau fără nici un negustor, 
fără nici un meseriaş, fără nimeni altcineva 
în afară de pelerini şi de rarii paznici 
înarmaţi însoţind vreo ofrandă deosebit de 
prețioasă, a vreunui bogătaş din sud, care 
încă mai respecta credinţele strămoşeşti. 
Dar sanctuarul nordic începuse sâ-şi piardă 
magnetismul pe care-l exercitase atâta 
vreme asupra oamenilor, iar religia lor 


iniţială începuse să fie înlocuită de culte noi. 

Carrig-ul era dominat de o înălţime 
stâncoasă, o ultimă rămăşiţă din roca dură 
prin care-şi croia drum râul de lângă oraş, 
cu puţin mai sus. Pe această adevărată 
acropolă fusese clădită o fortăreață şi un 
templu. Fortăreaţa era din piatră obişnuită, 
din partea locului, pe când templul fusese 
înălţat dintr-o piatră rozalie, ce fusese adusă 
pe râu în sus, în barje cu fundul plat. Insă 
cea mai mare parte dintre casele oraşului, 
ce se întindeau cam la întâmplare la poalele 
citadelei, erau construite din lemn. 

Tot din lemn era şi podul în faţa căruia 
caravana trebuia să se oprească, pentru a fi 
controlată de vameşi, care trebuiau în 
acelaşi timp să se asigure că nu se 
înghesuie lumea pe pod şi că acesta nu este 
traversat decât de cel mult doi graaţi o dată. 
In ciuda reparațiilor foarte îngrijite de la 
sfârşitul verii trecute, pe structura podului 
se vedeau din plin urmele îngheţului din 
iarna ce tocmai se terminase, deoarece apa 
reuşise să se infiltreze în crăpăturile unora 


dintre piloni şi, îngheţând, despicase, în cele 
din urmă, trunchiurile groase cât omul pe 
toată lungimea lor. 

In capul procesiunii, Neguţătorul Heron 
trase de frâul graatului său. Răbdător, 
animalul cu cap mare se opri, mârâind şi 
mormăind, ca şi cum ar fi purtat o 
conversaţie fără sfârşit cu sine însuşi. Din 
cazarma gărzii, aflată pe celălalt mal al 
râului, ieşiră în fugă mai mulţi ofiţeri, pe care 
îi cunoştea. Unul dintre ei îl chemă pe 
gonaciul care adusese vestea sosirii 
caravanei pe teritoriul Carrig-ului, îi dădu 
liber, şi omul, salutând, se îndreptă mulţumit 
spre casă. 

Heron însă nu era la fel de mulţumit de 
situaţie. Doi câte doi, graaţilor le va lua o zi 
întreagă să treacă de cealaltă parte a 
podului, şi el personal nu simţea nici o 
plăcere să stea şi să se uite la asta, ba, mai 
mult, avea o sumedenie de motive să nu 
facă aşa ceva. Dacă de doisprezece ani tot 
venea aici de câte patru ori pe an, n-ar fi 
putut, oare, vameşii să lămurească detaliile 


cu supraveghetorii lui şi nu cu el însuşi? 

Aplecându-se din şa, se adresă şefului 
acestora: 

- Cred că ştiţi că, dacă nu obţinem o 
audienţă la şir Bavis Rnole înainte de apusul 
soarelui, vom fi obligaţi să aşteptăm toată 
săptămâna cât ţine vânătoarea-de-rege fără 
licenţă! Ne puteţi permite - mie şi celor aflaţi 
sub ocrotirea mea - să intrăm imediat în 
oraş? 

- Bineînţeles! îi răspunse ofiţerul. Vă rog, 
doar, să lăsaţi aici destui oameni, ca să 
poată manevra animalele după ce terminăm 
controlul vamal, şi cred că nu va mai fi 
nevoie de prezenţa dumneavoastră, 
domnule Neguţător! 

- Vă mulţumesc din suflet! îi răspunse 
Heron, scoţându-şi pălăria şi încercând să 
facă o  plecăciune, mişcare aproape 
imposibilă datorită atât corpolenţei sale, cât 
şi faptului că se afla în şa. Cu un semn din 
cap, chemă la el unul dintre supraveghetori 
şi îi porunci ca ofiţerul atât de amabil să fie 
răsplătit cu un dar potrivit, apoi se întoarse 


spre Belfeor şi spre Pargetty. Cei mai mulţi 
dintre oamenii din sud, care se alăturaseră 
caravanei, se  înghesuiau deja cât mai 
aproape cu putinţă de pod, privind neliniştiţi 
soarele. 

- Din motive religioase, timp de o 
săptămână de la apusul soarelui din seara 
primei zile cu lună nouă din primăvară se 
întrerupe orice activitate a oficialităților, le 
explică Heron. Şi, fără să ne punem sub 
protecţia autorităţilor, solicitând drepturi 
cetăţeneşti, nu ni se permite nici să facem 
negustorie, nici să vindem sau să 
cumpărăm ceva în locurile publice, nici să 
căutăm ceva de lucru. Şi nici nu vom 
beneficia de protecţia poliţiei. Trebuie să ne 
grăbim să ajungem la fortăreață, să intrăm 
în audienţă la regent, şir Bavis Knole. Se 
întrerupse un moment, privind atent la feţele 
interlocutorilor săi, în aşteptarea unei 
reacţii, dar nu sesiză nimic de genul acesta. 
Aşa că se hotărî să continue: 

- Ei bine, vă rog să mă credeţi pe cuvânt, 
a sta în Carrig fără să ai cetăţenia poate fi 


extrem de neplăcut, fie că vrei sau nu să faci 
ceva anume. Dacă ţi se fură - să zicem - 
punga cu bani, poliţia nici nu se va uita la 
tine, darămite să te mai şi ajute cu ceva! 

Belfeor, brunet şi solid, schimbă o privire 
cu blondul Pargetty, tovarăşul său, şi 
răspunse: 

- Atunci putem să mergem împreuna cu 
dumneata, să obţinem această audienţă? 

- Exact asta voiam să vă propun şi eu, 
încuviinţa Heron, dând din cap. Ne întâlnim 
de cealaltă parte a râului. Graaţii de povară 
nu au voie să treacă decât câte doi o dată. 

Şi când se întâlniră - urmaţi de un întreg 
grup de alţi oameni, care nu înțelegeau de 
ce ar trebui cei doi să se bucure de vreun 
privilegiu - Belfeor vorbi din nou: 

- Mai devreme ai pomenit ceva de religie, 
zise el. Heron sesiză că Pargetty îi aruncă 
prietenului său o privire neliniştită şi parcă 
prevenitoare, fără să-şi dea seama din ce 
cauză. Din câte am înţeles, această 
vânătoare-de-rege nu este mai degrabă o 
problemă de politică, prin care se decide, de 


fapt, cine va conduce oraşul? 

- In Carrig, astea două sunt uite-aşa! 
Heron ridică mâna dreaptă, cu arătătorul şi 
mijlociul încrucişate. Obiceiurile de aici sunt 
tare ciudate. 

- In ceea ce mă priveşte, zise Belfeor dând 
din umeri, consider că nici o manifestare 
umană nu poate fi etichetată ca fiind 
ciudată. 

Heron se întoarse să-i arunce o privire 
mai atentă. Din partea unuia ce venea din 
sud, o asemenea afirmaţie era cu totul 
remarcabilă! Şi aproape de negândit din 
partea unui locuitor din Carrig. Nu mai avea 
nici un dubiu: merita din plin să cultive 
relaţia cu Belfeor şi cu tovarăşul său. Aşa 
că, pe un ton neutru, spuse: 

- In ceea ce mă priveşte, eu sunt un 
călător şi trebuie să mă port peste tot pe 
unde mă duc aşa cum se cere. Şi evident, 
mie personal mi se pare că atitudinea 
dumitale este cât se poate de corectă. 

Ajunseseră deja în oraşul propriu-zis. 
Acesta nu era înconjurat de ziduri, pentru că 


în zilele de demult, când bandiții încă mai 
bântuiau prin partea locului, toată populaţia 
aşezării îşi găsea adăpost în fortăreață, iar 
acum, când nici douăzeci de cetăţui nu i-ar fi 
cuprins pe toţi, bandiții erau ţinuţi departe, 
la frontiere, la distanţă de o zi de marş. Se 
vedea clar că oamenii se pregătesc de 
sărbătoare. Pe uşile caselor şi ale prăvăliilor 
erau puse însemne ale clanurilor, iar la 
colţuri de stradă şi în vasta piaţă aflată 
aproape pe malul apei se întinseseră mese, 
la care se făceau pariuri. In spatele fiecărei 
asemenea mese erau table de lemn, pe care 
erau scrise cu cretă numele concurenţilor şi 
cotele lor curente. Anul ăsta, în fruntea 
tuturor listelor se afla acelaşi nume: 
Saikmar, fiul lui Corrie, din Clanul Twywit. 
Heron, care venise doisprezece ani 
consecutivi pe aici în timpul vânâtorii-de- 
rege, nu mai văzuse niciodată o cotă atât de 
scăzută pentru un concurent şi o asemenea 
unanimitate. Intr-adevâr, la unele mese, 
pentru a-i descuraja pe cei ce doreau să 
mizeze pe el, cota era de o mie la unu pentru 


Saikmar. 

- Pariază pe succesul concurenţilor? zise 
Belfeor, pe un ton mirat. Asta e ceva ce mă 
surprinde. 

- Ai putea zice că e chiar o lipsă de 
respect, încuviinţă Heron. Dar vedeţi, a 
existat un inter-regnum de optsprezece ani 
şi, conform legilor, în perioada asta oraşul a 
fost condus de Clanul Parradil care, datorită 
înrudirii lor prin totem cu regele, nu au 
dreptul să ia parte la vânătoare. Unii chiar 
susţin că pariurile au fost încurajate pentru 
a face să scadă statutul clanurilor 
competitorilor în ochii oamenilor de rând. 

- Ei bine, eu unul nu mi-aş risca vreun ban 
pariind pe rezultatul acestei întreceri, spuse 
Belfeor şi izbucni într-un hohot straniu de 
râs.  Atent, Heron avu impresia că 
desluşeşte un fel de rânjet de încuviinţare 
pe faţa lui Pargetty, dar poate că nu era 
decât o reacţie de dispreţ faţă de un obicei 
straniu, al unui ţinut străin. 

La picioarele peretelui stâncos al citadelei 
trebuiau să descalece de pe animalele lor. 


Urmaţi de cei mai iuți dintre însoțitorii 
pedeştri ai caravanei, care probabil câ-i 
mituiserâ pe vameşi pentru a fi lăsaţi să 
treacă aşa de repede, porniră să urce panta 
abruptă a drumului ce ducea la fortăreaţa în 
care regentul Carrig-ului îşi ţinea ultima 
audienţă înainte să înceapă sărbătoarea 
vânâtoarii-de-rege. 


2 


Sir Bavis Knole i-ar fi aruncat cu mare 
plăcere pe toţi cei ce-l asediau, în această zi 
cu totul deosebită, cu fel de fel de probleme 
în cel mai mare şi cel mai adânc dintre 
vulcanii Colinelor Fumegânde. Asta fie şi 
numai pentru simplul motiv că a începe un 
an nou, având în spate probleme 
neterminate din cel precedent, aducea 
ghinion. lar el se simţea neputincios în faţa 
propriului său destin, care-i fusese, de fapt, 
trasat la un mod practic inexorabil, nu creat 
de el însuşi, şi pe care simţea că nu îl poate 


modifica în nici un fel. Deoarece, deşi 
fusese conducătorul Carrig-ului vreme de 
optsprezece ani, nu era, de fapt, rege. Nu 
era decât un regent. Regele dormea liniştit 
într-una din peşterile calde din munţi, unde 
aveau să-l caute mâine oamenii trimişi sâ-l 
trezească. 

De aceea, cu pântecele fremătându-i pe 
sub tunică precum supa dintr-un castron, 
când e agitată de lingura gospodinei, sir 
Bavis încerca să găsească soluţii tuturor 
problemelor ce-i erau prezentate, folosindu- 
şi la maximum ultimele rezerve de răbdare 
de care mai dispunea. 

Avea în faţă şaisprezece ţărani care-şi 
părăsiseră fermele în grabă, datorită unei 
erupții neaşteptate, ce acoperise câmpurile 
fermelor lor cu un strat de cenuşă şi de 
piatră ponce. Se simţea încă în hainele şi în 
trupurile lor nespălate mirosul de sulf, care 
părea să se impregneze în toţi cei ce locuiau 
pe aproape de Colinele Fumegânde şi pe 
care aceştia reuşiseră să îl aducă până în 
marea sală de audienţe. Erau nişte oameni 


simpli, fără educaţie, a căror singură virtute 
- dacă aşa putea fi numită - era 
încăpăţânarea împinsă dincolo de orice 
limită. Cazuri ca ale lor apăreau de cel puţin 
două sau trei ori pe an, unele familii 
reuşiseră chiar „performanța“ de a fi 
alungate din casele lor şi de a-şi vedea toate 
bunurile înghiţite de lavă de zece ori în cel 
mult tot atâtea generaţii, şi, totuşi, se 
întorceau totdeauna şi-şi reclădeau 
locuinţele la poalele înălțimilor, ca şi cum 
vaporii de sulf ar fi fost un drog, faţă de care 
deveniseră dependenţi. 

Sir Bavis oftă şi-şi stăpâni impulsul de a 
le recomanda cu căldură să se arunce într- 
un vulcan şi să-l lase pe el în pace. In 
această perioadă a anului se ţinea cont de 
cele mai mărunte semne cereşti, iar 
ajutorarea sărmanilor era considerată ca 
sursă de importante beneficii spirituale. 
Brusc, porunci să se găsească adăpost 
oamenilor, celor bolnavi sau răniţi să li se 
dea medicamente şi îngrijire, iar pentru cei 
valizi să se găsească de lucru. La auzul 


ultimelor lui cuvinte văzu  neplăcerea 
întipărindu-se pe feţele lor şi fu atât de 
dezgustat, încât abia dacă băgă de seamă 
când ieşiră din sală. 

După o asemenea întâmplare, era de-a 
dreptul o plăcere sâ-l vadă apărând în faţa 
lui pe Neguţătorul Heron, un bărbat care, 
deşi îşi alesese ca ocupaţie vulgarul comerţ, 
era un om curat, educat şi inteligent, cu alte 
cuvinte un oaspete binevenit oriunde. Spre 
dezamăgirea funcţionarilor săi, care 
încercau din răsputeri să grăbească mersul 
lucrurilor, Şir Bavis îi acordă lui Heron o 
întrevedere de douăzeci de minute, 
petrecute parte în conversație, parte în 
schimburi reciproce de daruri. Heron 
adusese mirodenii deosebite şi stofe fine, 
ba avea la el şi câteva săbii de fier, pe care 
dorea să le ofere în schimbul îngrijirii 
câtorva dintre graații săi, până ce aceştia 
vor făta, iarna viitoare. Graaţii erau animale 
originare din sud, şi planul era riscant, dar, 
după cum spunea Heron, dorea să încerce 
să-i aclimatizeze în nord, pentru ca prima lui 


caravană de primăvară să poată trece prin 
munţi spre Carrig mai uşor şi, poate, chiar 
mai devreme. 

Sir Bavis chicoti, încântat de idee, şi-i 
acordă imediat permisiunea să şi-o pună în 
practică. Era ca o glumă plăcută, venită la 
momentul oportun, şi-i mai schimbă puţin 
dispoziţia mohorâtă. Pentru că ideea lui 
Heron de a încerca să ajungă la Carrig încă 
şi mai devreme decât îi stătea în obicei avea 
şi ceva amuzant în ea, şi, pentru o clipă, în 
mintea lui şir Bavis apăru imaginea 
corpolentului negustor, îngropat până la 
brâu în nămeţii de zăpadă, iar când 
fantasma se şterse, se găsi întrebându-se la 
ce i-ar folosi lui Heron să înfrunte asemenea 
greutăţi şi cum ar putea el obţine un profit 
de pe urma lor. 

La sfârşit, aşa cum cerea obiceiul, toţi 
călătorii sosiți din sud sub oblăduirea lui 
Heron jurară credinţă oraşului, pentru a 
primi astfel dreptul de cetăţenie temporară. 
Notarii scriseră numele tuturor celor de faţă, 
pe cât puteau mai bine, pe listele lor, după 


care înmânară fiecăruia dintre ei certificatele 
de porțelan, nişte plăcuţe albe, mari cât 
palma. 

Printre solicitanţi, şir Bavis remarcă 
imediat doi, care păreau deosebiți de gloata 
obişnuită de meseriaşi, actori, negustori şi 
aventurieri. In loc să stea respectuos în 
picioare, în timp ce Heron vorbea, aceştia se 
aşezaseră lângă el şi, din faptul că 
neguţătorul nu avusese nici o obiecţie la 
acest gest, era clar că îi considera nişte 
oameni cu o oarecare poziţie socială. Nu le 
rostise numele, dar asta nu era nici 
surprinzător, nici o dovadă, de impoliteţe: 
până când nu-şi primeau certificatele de 
cetăţeni, nici unul dintre cei de faţa nu 
exista în mod oficial în Carrig. Sir Bavis 
ascultă atent când cei doi îşi rostiră numele 
în faţa notarilor şi se strădui să nu uite - nici 
el nu ştia de ce - că brunetul era Belfeor, iar 
cel blond Pargetty. 

Pe când îi privea cum se retrag, avu 
ciudata senzaţie că Belfeor nu se uită /a el, 
ci mai degrabă în el, în căutarea unor 


secrete pe care şir Bavis ar fi preferat să le 
ştie doar ale lui. Ideea în sine era, 
bineînţeles, lipsită de orice bază logică. Dar 
sentimentul nu era mai puţin neliniştitor. 

Marile uşi ale sălii de audienţe se 
închiseserâ. Nu mai era nici o pricină de 
rezolvat, munca se terminase. Imediat 
apărură servitorii şi începură pregătirile 
pentru adunarea din seara aceea, trăgând 
băncile şi aşezându-le în grupuri, pentru 
fiecare dintre clanuri, apoi grâbindu-se să 
schimbe resturile de torţe rămase în 
suporturile lor de aramă din seara trecută cu 
făclii proaspete. Deşi scârţâitul băncilor pe 
dalele de piatră îl deranja şi-l făcea să se 
încrunte, şir Bavis nu se clintise din tronul 
lui. 

Mâine... 

Brusc, simţi o durere ascuţită în piept, o 
durere pe care nu o putea localiza exact, nu 
era nici la suprafaţă, ca după o lovitură, nici 
din interior, ca după o tăietură de sabie. 
Avea impresia că se scufundă cu totul în 
această durere, îşi simţi inima încetinindu-şi 


ritmul şi având ca o ezitare, apoi întreaga 
sală păru să se cufunde în întuneric. Ca un 
om care se luptă după o gură de aer atunci 
când simte că e pe punctul de a se îneca, tot 
aşa reuşi şi el să se agate cu disperare de 
viaţă, gemând şi reuşind să-şi revină. 

Privi în jurul lui neliniştit. Nimeni nu părea 
să-i fi remarcat clipa de slăbiciune. Privit din 
exterior, sir Bavis părea la fel ca de obicei, 
ceva mai bătrân, bineînţeles, şi cu ceva mai 
multe riduri pe frunte, datorate multelor sale 
griji, dar altfel un om tare ca stânca şi încă 
verde. Totuşi, o mână de zeu se ridicase, 
pătrunsese în trupul lui şi i se strânsese în 
jurul inimii, avertizându-l. 

Sir Bavis Knole, şeful Clanului Parradil, 
domnise peste Carrig vreme de optsprezece 
ani, pentru că în tot acest timp nimeni nu 
fusese în stare sâ-l doboare pe rege. Cu 
fiecare an ce trecea, regele devenea mai 
mare, mai puternic şi mai viclean. Şi şir 
Bavis trebui să recunoască faptul că 
avusese vanitatea să creadă că acelaşi lucru 
se întâmplă şi cu el. 


Ce alt avertisment mai clar decât umbra 
morţii pe care tocmai o văzuse i-ar putea 
trimite zeii, pentru a-i atrage atenţia că 
greşise? 

Da, într-adevăr: judecase greşit şi făcuse 
greşeli şi râu. Avusese impresia că îşi 
asigurase aceşti optsprezece ani de 
supremație doar datorită machiavelismului 
său, doar datorită eforturilor sale, când, de 
fapt, nu era decât o manifestare a voinţei 
zeilor. lar acum domnia lui luase sfârşit. 
Inutil să încerce să şi-o mai prelungească. 

O dată faptul admis, simţi cum durerea 
din piept i se potoleşte şi cum inima începe 
să-i bată în ritmul ei normal. Oh, un 
asemenea semn divin... era greu sa nu-i 
pătrunzi înţelesul. Fie deci ca anul acesta 
vânătoarea-de-rege să nu fie tulburată de 
nici o influenţă a sărmanelor furnici 
omeneşti, chiar şi dacă se zice că, aproape 
sigur, Saikcmar, din Clanul Twywit, va reuşi 
sâ-l omoare pe rege. Aşa să fie! Fie ca 
voinţa zeilor să se arate şi ca mascarada să 
înceteze! 


Sir Bavis, cu capul limpede şi liniştit de 
hotărârea pe care o luase, se ridică de pe 
tron şi ieşi majestuos din sală. 


Heron călărea încet pe străzile aglomerate 
din vecinătatea pieţei, avându-i alături pe cei 
doi străini din sud. Pe feţele acestora se 
întipărise o expresie de dezgust, care nu 
corespundea deloc toleranţei faţă de orice 
manifestări umane mărturisită în vorbe de 
Belfeor. Işi dorea să se lămurească mai 
serios în privinţa acestora doi, pentru că-l 
nedumereau profund. Bineînţeles, se 
trăgeau din nişte ţinuturi prin care el nu prea 
trecea de obicei, în drumurile lui, dar, cu 
toate astea, era ceva în ei ce suna fals, nişte 
contradicții, ba chiar unele paradoxuri... 

Se decisese deja ce să facă, şi aştepta 
momentul potrivit sâ-şi pună intenţia în 
practică. 

Ajungând în piaţă, o aflară plină de graaţi 
şi de stăpânii lor, veniţi cu caravana. 
Oameni şi animale se amestecau de-a 
valma, şi, printre ei, supraveghetori 


îngrijoraţi şi neliniştiţi încercau să dea de 
urma mercenarilor ale căror contracte 
stipulau că trebuie să stea de pază la noapte 
lângă încărcăturile preţioase, şi care aveau 
tendinţa firească să se facă nevăzuţi spre 
cârciumile aflate în imediată apropiere. 
Proprietari de hanuri îşi urlau din toţi bojogii 
ofertele, care erau acceptate parcă din zbor 
de oamenii care aveau mărfuri pe care 
intenționau să le vândă a doua zi, şi care 
doreau să locuiască pe cât de aproape cu 
putinţă de piaţă. Dar şi cei care nu aveau 
nimic de vânzare preferau să-şi găsească un 
culcuş cât mai în centrul oraşului, ca să nu 
fie obligaţi să meargă până la periferie peste 
noapte, aşa că se încinseseră câteva 
dispute serioase. 

Heron se dădu jos din şa şi intră în chiar 
inima zăpăcelii. Cu gesturi bruşte şi câteva 
sudălmi plasate la momentul oportun, reuşi 
să impună un pic de ordine, apoi se întoarse 
lângă  Belfeor şi Pargetty, cu o mină 
satisfăcută. 

- Ei bine, domnilor! exclamă el. Ce aveţi 


de gând să faceţi acum? 

Belfeor dădu din umeri: 

- O să ne căutăm un loc unde să putem 
sta, răspunse el. 

- In apropierea pieţei nu mai aveţi deja nici 
o şansă, toate paturile sunt ocupate de 
oamenii din caravană. Şi, pe deasupra, 
aproape toată suflarea din împrejurimi vine 
la oraş, să asiste la vânâtoarea-de-rege. Aşa 
că, şi dacă veţi găsi cumva vreo cameră cât 
de cât decentă, un proprietar mai hrăpăreţ s- 
ar putea să insiste s-o împărţiţi cu vreo 
familie de ţărani, încărcaţi cu fel de fel de 
bagaje, pe care nu vor să le piardă din ochi. 
Uite ce e: eu am aici o casă, mică dar 
confortabilă, şi, dacă puteţi dormi amândoi 
într-o singură cameră, mi-ar face plăcere să 
fiţi oaspeţii mei. 

O clipă avu impresia că Pargetty o să 
refuze, dar Belfeor zâmbi şi-i răspunse, 
înainte ca prietenul lui să aibă timp să 
scoată vreo vorbă. 

- Suntem mai mult decât bucuroşi să 
acceptăm invitaţia, zise el. Trebuie sâ-ţi 


spunem că ne-a făcut mare plăcere 
compania dumitale şi n-am dori să ne 
despărţim înainte de a fi obligaţi să o facem. 
Sper că asta este valabil şi pentru 
dumneata. 

- Dar... zise Pargetty. 

- Treburile noastre nu vor avea nimic de 
suferit din cauza asta, îl întrerupse Belfeor. 
La asta te gândeai? 

Pargetty dădu din cap, şi Heron îşi zise şi 
mai intrigat: Deci au, totuşi, treabă aici! N-au 
pomenit nimic de asta până acum! 

Se întreba cam despre ce ar putea fi 
vorba. Cu siguranţă, nu de ceva obişnuit. 

- Ce se va întâmpla în seara asta, legat de 


vânâtoarea-de-rege? îl întrebă  Belfeor, 
trecând lângă Heron, după ce ieşiră din 
piaţă. 


- Ei, dacă îmi aduc bine aminte, când o să 
răsară luceafărul de seară, sir Bavis trebuie 
să declare deschisă vânâtoarea-de-rege. 
Apoi va avea loc o adunare a tuturor 
clanurilor, şi fiecare dintre ele îşi va 
prezenta competitorul desemnat. Aceştia 


vor fi apoi consacraţi şi vor trebui să stea de 
veghe toată noaptea, până în zori, în timp ce 
restul nobililor participă la o mare petrecere 
în fortăreață. Cel puţin aşa mi s-a spus că se 
desfăşoară lucrurile - vă daţi seama că totul 
are un caracter sacru, şi nimeni dintre cei 
direct implicaţi nu este prea dornic să 
divulge asemenea chestiuni unui străin ca 
mine. Mâine vor trimite sâ-l trezească pe 
rege din cuibul lui, pe Colinele Fumegânde. 
Uneori poate dura o zi sau două până când 
găsesc peştera pe care acesta şi-a ales-o 
pentru hibernare, deşi, de obicei, aceasta 
este marcată cu un an înainte. lar apoi, în 
curenţii ascendenți de aer cald de deasupra 
vulcanilor, concurenţii se luptă cu regele, 
până când îl doboară, sau până când 
doboară el toate planoarele. Se spune că 
unii concurenţi deosebit de buni au reuşit să 
rămână în aer până la trei zile şi trei nopţi 
consecutiv, până când regele, obosit şi cu 
mişcările încetinite, a fost nimerit de o 
săgeată. Dar asta probabil că a fost cu o 
generaţie în urmă, sau poate chiar mai 


demult. 

- Şi ce onoruri îl aşteaptă pe cel ce 
reuşeşte sâ-l doboare pe rege? întrebă 
Belfeor. 

- Clanul său conduce oraşul, din acea zi 
până în prima zi cu lună nouă din primăvara 
următoare. 

- Aşa a devenit regent şi bătrânul la care 
am avut audienţă? 

- Ah, nu! Heron îşi ridică mâna. In prezent 
Carrig-ul este într-o perioadă de inter- 
regnum, şi puterea este preluată de Clanul 
Parradil, căruia, vă daţi seama, îi este 
interzis să-l omoare pe rege. Toate celelalte 
clanuri au acest drept, şi mâine vor putea 
chiar să atace toţi o dată. Dacă ar fi fost 
altfel, dacă puterea ar fi fost în mâinile unui 
alt clan, atunci cel care l-a doborât pe rege 
anul trecut ar fi avut dreptul să atace primul, 
singur, având astfel şansa sâ-şi reînnoiască 
isprava. Ceea ce de obicei şi reuşeşte, 
pentru că regele mai bătrân, care a fost 
doborât înainte, are grijă să-şi alunge toţi 
rivalii din preajmă, aşa că adesea un rege 


nou este tânăr şi nu prea experimentat. Dar 
acesta de acum, după ce a reuşit să 
supravieţuiască timp de optsprezece ani, 
este mai puternic decât oricare dintre 
predecesorii săi. 
- Dumneata l-ai văzut? se interesă Belfeor. 
- Numai de la o distanţă serioasă, 
răspunse Heron. In ce mă priveşte, nu m-aş 
apropia de bunăvoie de el la mai puţin de o 
zi de marş rapid. 


Nevasta lui Heron era o femeie din Carrig, 
iar gospodăria lui era condusă după 
obiceiurile locului, ceea ce pentru el 
însemna că, atât timp cât se găsea în oraş, 
era tratat ca un adevărat monarh. Şi să fi 
vrut n-ar fi putut s-o facă pe femeie să 
procedeze altfel, pentru că aşa ştia ea că „se 
cade" şi nimic n-ar fi clintit-o din ale ei. 
Femeia avea patru copii, şi el era convins că 
nici unul nu era al lui, dar nu se plânsese 
vreodată de asta - o femeie stearpă era 
privită cu suspiciune de cei mai mulţi 
oameni din partea locului, iar el rar stătea în 


Carrig mai mult de două luni pe an. Şi, pe 
deasupra, era foarte plăcut ca, după un 
drum lung şi greu prin munţii îngheţaţi, să 
se lase în voia plăcerilor pe care această 
femeie - singura dintre cele patru neveste pe 
care le avea - ştia să i le ofere. 

Poruncise unor servitori să stea la 
dispoziţia lui Belfeor şi a lui Pargetty, 
considerând că acestora le va face plăcere 
să facă o baie fierbinte, un masaj, să se 
bărbierească şi să-şi schimbe hainele cu 
unele noi şi curate. De aceea, fu extrem de 
surprins să-i vadă pe aceşti servitori 
revenind la el, în mai puţin de jumătate de 
oră. li întrebă imediat ce se întâmplase, 
aplecându-se în faţă, ca să-i vadă mai bine 
prin norul de aburi ce se ridica din cada de 
lemn în care se afla, şi murmurând, în 
acelaşi timp, scuze faţă de nevasta care-i 
pieptăna pârul. 

- Oaspeţii dumneavoastră, domnule, îi 
răspunse unul dintre servitori, ne-au spus 
că au mai întâi de gând să înalțe rugăciuni 
de mulţumire zeilor, pentru călătoria 


încheiată cu bine, în faţa unui altar portabil, 
pe care-l au la dânşii, şi ne-au poruncit să-i 
lăsăm singuri şi să nu-i deranjăm în timp ce 
fac asta. 

Heron simţi o furnicătură la ceafă, îi 
reveniră fulgerător în minte discuţiile din 
jurul focului pe care le avusese cu cei doi cu 
numai câteva zile în urmă, când, atât 
Belfeor, cât şi Pargetty, îşi mărturisiseră 
remarcabilul lor scepticism, în privinţa zeilor 
şi a voinţei lor divine. 

- Asta nu se potriveşte deloc! murmură el 
şi ieşi din cadă atât de brusc, încât vărsă pe 
jos aproape o găleată de apă. La întrebările 
nevestei neliniştite, nu răspunse decât: 

- Dă-mi un prosop! 

Şi, înfăşurându-şi-l în jurul trupului, o 
porni în picioarele goale pe culoarul care 
lega apartamentul lui de partea casei în care 
se găsea camera pe care le-o dăduse 
oaspeţilor. Cu toata corpolenţa lui, mergea 
fără să facă nici un zgomot, amintindu-şi 
reflex fiecare scândură care scârţâia şi 
evitând să calce pe ele. 


Fără sâ-i ia în seamă pe cei câţiva dintre 
servitori care îl urmaseră - şi care cu mare 
greutate reuşeau să-şi ascundă 
amuzamentul - îşi apropie ochiul de o 
crăpătură fină din perete. Fereastra camerei 
dădea spre vest, aşa că, deşi soarele 
aproape apusese, şi obloanele erau aproape 
închise, era încă destulă lumină ca să vadă 
ce făceau misterioşii lui oaspeţi. Şi să vadă 
perfect  „altarul” lor portabil. Pe care-l 
recunoscu imediat. Pentru că avea şi el unul 
identic. 

Era un comunicator subeteric. 

Se dădu un pas înapoi şi lateral, 
aşezându-se în faţa uşii. Le porunci scurt 
servitorilor să-l urmeze. Nu mai era timp 
pentru altele, trebuia să treacă la fapte, şi 
încă rapid. Se aruncă înainte. 

Zăvorul de lemn al uşii nu fusese gândit să 
reziste unei mase de aproape o sută 
cincizeci de kilograme, năpustindu-se cu 
hotărâre asupra acesteia. Se rupse, uşa se 
izbi de perete, iar Heron se trezi faţă în faţă 
cu cei doi „oameni din sud", care-l priveau 


surprinşi. Din sud pe dracu'! Nici o mirare că 
nu reuşise să-i încadreze printre localnici. 
Pentru că nu erau de pe această planetă! 

Exceptând rapoartele sale trimestriale, 
Heron nu mai vorbise galactica de când 
fusese trimis aici, la post. Dar era limba lui 
maternă, şi acum, de emoție şi de uimire, o 
folosi în mod reflex: 

- Gata! închideţi imediat aparatul! Sunteţi 
amândoi arestaţi! 

Pargetty, care se găsea lângă aparat, 
părea absolut înmărmurit. Dar Belfeor, 
mişcându-se ca şi cum se aşteptase exact la 
o asemenea întâmplare şi se pregătise de 
săptămâni pentru asta, apucă un alt obiect 
aflat pe masă, lângă comunicator. O armă 
energetică. Una veche, dar care funcţiona 
încă foarte bine. 

Impulsul orbitor îl tăie pe Heron în două, 
lăsându-l mort pe loc. Servitorii, crezând că 
străinul slobozise un fulger spre stăpânul 
lor, se răsuciră îngroziţi pe călcâie şi, 
ţipând, o luară la goană, să scape cu viaţă. 

Când sir Bavis îşi pierdu pentru a treia 
oară firea cu valeţii care - într-o încăpere 
micuță, cu pereţi de piatră, aflată aproape în 
vârful turnului cel mare al fortăreței - îl 
îmbrăcau pentru ceremonie, îşi dădu seama 
că toată iritarea inutilă pe care o simţea şi 
pe care şi-o descărca asupra lor risca sâ-l 
întârzie şi să piardă, astfel, clipa răsăritului 
luceafărului de seară. Aşa că reuşi să se 
stăpânească cu un efort violent şi ceru să 
vină un muzicant, ca sâ-şi mai potolească 
nervii încordaţi. 

Artistul apăru în scurt timp, se înclină 
zâmbind în faţa lui şi-1 întrebă ce ar fi dorit 
să asculte. 

- Cântă-mi Balada lui Red Sloin, îi porunci 
sir Bavis. 

Muzicantul se înclină din nou, se aşeză pe 
un scaun acoperit cu catifea roşie, îşi dădu 
pe spate părul lung şi negru şi mângâie 
corzile harpei. Apoi, cu voce sonoră de 


tenor, începu să cânte: 


Vă cânt despre onoare şi renume 
Ce măriră-al Carrig-ului nume 
Când prima oară Clanul Parradil... 


- Stai! exclamă sir Bavis, atât de brusc 
încât valeţii, deja speriaţi de izbucnirile sale 
de furie anterioare, săriră de lângă el. Nu 
varianta asta! Cânt-o pe cea veche! Până şi 
el îşi auzea încordarea din voce. 

Muzicantul era la fel de uimit ca toţi cei de 
faţă. Spuse nesigur: 

- Dar, sir, varianta veche este... 

- Ai uitat-o? îi tăie sir Bavis vorba. 

- Eu sir? Artistul avea aerul că fusese 
insultat. Eu, care-mi amintesc până şi 
cântecele mamei mele, de pe vremea când 
abia începeam să merg? Voiam doar să 
spun... 

- Atunci, dacă o ştii pe cea veche, în 
numele tuturor zeilor, fă ce-ţi spun şi cânt-o! 
mugi sir Bavis la el. 

Pălind, muzicantul dădu din umeri şi 


începu din nou: 


Vă cânt un erou de renume, 
Red Sloin pe-adevăratu-i nume, 
Un străin, dar un bărbat puternic... 


Ascultând, sir Bavis simţi un fior de 
satisfacţie amară. Era ca şi cum, la modul 
simbolic, şi-ar fi încheiat socotelile cu zeii. 
Balada lui Red Sloin era atât de veche, încât 
nimeni nu-şi mai amintea când fusese 
compusă. Povestea despre primul inter- 
regnum care apăruse în Carrig. Pe vremea 
aceea erau nouă clanuri, nu opt ca acum, iar 
şeful celui de-al nouălea, Clanul Graat, era 
un intrigant şi un trădător notoriu, urât de 
toată lumea. Dar fiul său era cel mai bun 
pilot de planor din acele zile şi, pe măsură 
ce se apropia vânătoarea-de-rege, lumea era 
tot mai convinsă că el va fi cel ce va reuşi 
să-l doboare pe rege, şi astfel clânul său va 
lua puterea şi va vinde oraşul unui trib de 
bandiți, care-i asediaserâ deja trei veri la 
rând. 


Dar, de undeva din sud, apăruse Red 
Sloin, un bărbat puternic, ce se adresase 
adunării care avea loc înainte de 
vânâtoarea-de-rege. Deşi nu făcea parte din 
nici un clan, nici măcar nu se născuse în 
oraş, toţi erau atât de disperaţi, încât ar fi 
fost în stare să se agate de cel mai firav fir 
de pai în căutarea salvării, aşa că adunarea 
încuviinţă ca el să participe împreună cu 
ceilalţi concurenţi la vânătoarea de a doua 
zi... chiar dacă nimeni nu-şi imagina că are 
vreo şansă să câştige. 

Dar omul îşi zdrobise planorul, intrând în 
gâtul regelui, şi căzuse împreună cu acesta 
în craterul unui vulcan, deschizând astfel 
calea spre putere şefului Clanului Parradil. 
Acesta luă conducerea oraşului şi, înainte 
de orice, distruse Clanul Graat, 
măcelărindu-i pe adulţi şi împărţindu-i pe 
copii între celelalte clanuri. După asta 
bandiții fuseseră alungaţi şi se instaurase 
pacea şi liniştea. 

Pe parcursul celor optsprezece ani de 
domnie ai lui sir Bavis, muzicanţii - poate 


dintr-o dorinţă exagerată de a-l flata - 
modificaseră balada,  micşorând partea 
dedicată lui Red Sloin şi mărind-o pe cea a 
Clanului Parradil. Dar în această clipă lui sir 
Bavis i se părea imperios necesar ca 
lucrurile să revină în făgaşul lor iniţial şi ca 
vechea versiune originală să fie repusă în 


drepturi. 
Mintea continua sâ-i hoinărească, în timp 
ce valeţii, terminînd cu  îmbrăcatul, 


începuseră să-i pieptene şi sâ-i aranjeze 
barba cu pastă de ulei şi cu negreală, pentru 
a ascunde vederii faptul că începuse să 
încărunţească. Intorcându-se cu imaginaţia 
în timp, încerca să-şi închipuie cum o fi fost 
în vremurile de demult, pe timpul când 
oamenii abia învățau să adune numărul 
zilelor într-un an şi când fuseseră pentru 
întâia dată conştienţi de prima zi cu lună 
nouă din primăvară. Fără nici un dubiu, 
probabil că se strânseseră toţi laolaltă şi-l 
aleseseră pe cel mai potrivit sâ-l atace pe 
rege prin aclamații. Nu aşa cum se întâmpla 
astăzi, când toate clanurile îşi petrecuseră 


toată iarna pregâtindu-se pentru vânătoare, 
supunându-şi reprezentanţii unor 
antrenamente necruțătoare, îmbunâtâţindu- 
şi planoarele şi perfecţionându-şi mai ales 
săgețile, făcându-le să zboare cât mai 
departe şi cât mai drept şi să se înfigă cât 
mai adânc, în aşa fel încât cu mult înainte de 
adunarea tradițională ştiau deja toți, 
aproape cu certitudine, cine este destul de 
bine pregătit pentru a-l doborî pe rege. 

Totul degenerase într-un ceremonial. 
Totul se stilizase, se formalizase, devenise 
un fel de rutină rituală. Şi totuşi, chiar şi aşa, 
ritualul închidea în el adevărul original, tot 
aşa cum o mică sămânță uscată închide în 
ea un copac falnic şi viguros... 

Muzicantul articula ultimele note ale 
cântecului, când uşa încăperii se deschise 
şi intră grăbit Ambrus, unicul fiu al lui sir 
Bavis. 

- Respectele mele, tată, zise el, făcând o 
plecăciune formală şi continuând înainte ca 
tatăl său sâ-i răspundă la salut: Aş vrea să 
ştiu dacă ceea ce trebuie făcut se va face 


acum, sau dimineaţă. 

- Ce? zise sir Bavis împietrit, privindu-l pe 
tânăr din cap pânâ-n picioare. Se întrebase 
uneori, vâzându-l pe acest fiu al său, brunet, 
deşirat, cu gura încremenită într-o expresie 
veşnic posacă, având întipărită pe chip o 
mândrie deşartă şi nici urmă de subtilitate, 
dacă soția lui îi fusese totdeauna 
credincioasă. El personal, deşi era 
considerat de ceilalți puternic precum unul 
din pilonii fortăreței şi tare ca o stâncă, nu 
folosise niciodată forţa brută atunci când 
putuse dobori un obstacol sâpându-l la 
rădăcină şi era un intrigant abil şi răbdător, 
capabil să-şi calculeze mişcările pe ani de 
zile. 

Nu este mai puţin adevărat că asemenea 
calităţi numai cu greu se transmiteau de la o 
generaţie la alta. Poate că unul dintre 
strămoşii săi, sau ai soţiei sale, îl pricopsise 
pe Ambrus cu atâtea defecte. Dar asta era, 
şi băiatul trebuia sâ-şi poarte crucea. 

Neînţelegând reacţia tatălui său, Ambrus 
îl privea nedumerit, holbându-se prosteşte. 


Insistă: 

- Ştii ce vreau să-ţi spun... ceea ce trebuie 
făcut! 

Inăbuşindu-şi un oftat de exasperare, sir 
Bavis se lăsă pe spate în fotoliul în care 
stătea şi întinse mai întâi un picior, apoi pe 
celălalt, pentru ca valeţii sâ-i poată lega 
şireturile ghetelor de ceremonie. In cele din 
urmă zise: 

- Ambrus, spune-mi te rog, cine cred 
oamenii că are cele mai mari şanse pentru 
mâine? 

Tânărul se lumină la faţă. In sfârşit 
începuse să înţeleagă. Totuşi sir Bavis se 
simţea obligat  sâ-l  îmboldească în 
continuare, deşi doar un tâmpit nu şi-ar fi 
dat seama că gura unui servitor poate fi 
deschisă cu mijloace care n-ar putea nici 
măcar clinti gura unui nobil, iar cei doi valeţi 
care-l serveau pe el acum erau tot servitori, 
în faţa cărora nu poţi pomeni de secrete de 
stat, nici dacă vorbeşti voalat despre ele. 

- Nu se vorbeşte în mod deosebit, 
continuă sir Bavis, de Saikmar, fiul lui 


Corrie, din Clanul Twywit? 

- Intr-adevăr! confirmă Ambrus, mimând 
un fals entuziasm. Se spune că este cel mai 
bun din ultimii patruzeci de ani! Dincolo de 
cuvintele rostite, se simţea şi ceea ce 
rămăsese numai gândit: Deşi nici măcar 
asta nu-l poate ajuta să-şi schimbe soarta! 

- S-ar putea, deci, ca înainte de sfârşitul 
acestei săptămâni, murmură sir Bavis, 
clanul lui să domnească în această 
fortăreață. Vorbea calm, privindu-l atent pe 
Ambrus, ca să-şi dea seama de reacţia lui. 
Şi o văzu imediat: o invidie oarbă. 

Şi, o clipă mai târziu, simţi el însuşi o 
durere atât de acută în piept, încât fu obligat 
să închidă ochii. Un alt avertisment din 
partea zeilor, asta trebuie să fie, ca un 
pinten înfipt în coasta unui graat, care 
obligă animalul încăpățânat să meargă în 
direcţia în care acesta nu are nici un chef să 
se îndrepte. 

Subiectul real al ciudatei discuţiii pe care 
o purta cu fiul său era un anume vas de 
porțelan care, bine astupat, se odihnea într- 


un scrin încuiat, aflat în camera de alături. 
Conţinea o fiertură specială de ierburi şi 
ciuperci, cu puternic efect somnifer. 
Douăzeci de picături puteau dobori şi cel 
mai solid bărbat din lume. De şaptesprezece 
ori până acum sir Bavis le trimisese celor 
mai valoroşi concurenţi câte o cupă cu vin, 
însoţită de urări de noroc... iar vinul era dres 
cu un pic de drog din acest vas. 

Insă anul acesta, ori de câte ori se gândea 
la aşa ceva, mâna unui zeu se strângea cu 
cruzime în jurul inimii sale. 

Deschise ochii şi privi cu asprime la 
servitori. 

- Aţi terminat? îi întrebă el. 

Cei doi dădură din cap speriaţi. 

- Arunci plecaţi! 

Ascultară de poruncă, dispărând 
înfricoşaţi, ca nişte hoţi surprinşi asupra 
faptului. Rămase numai Ambrus. Ridicându- 
se în picioare, sir Bavis începu să se plimbe 
în sus şi-n jos prin încăpere, dorindu-şi din 
tot sufletul să nu-şi fi fost făcut părtaş fiul la 
secretul lui. Când o făcuse, îşi zisese că 


venise timpul ca Ambrus să înveţe ce 
înseamnă strategia puterii şi conducerea 
statului, dar, de fapt, fusese o minciună. 
Abia acum îşi dădea seama care-i fusese 
adevăratul motiv: faptul că singurul lucru pe 
care fiul său era în stare să-l admire la un 
om mai în vârstă -indiferent că era sau nu 
tatăl lui - era o duplicitate mai mare şi o 
viclenie superioară celor la care avusese el 
personal timp să ajungă. 

Brusc, zise: 

- Lui Saikmar nu-i vom trimite nici o cupă 
cu vin! 

Ambrus făcu o jumătate de pas înainte, cu 
vorbele fierbând pe buze: 

- Dar, tata, dacă reuşeşte...! 

- Tăcere! Porunca îl opri pe Ambrus în 
mijlocul frazei, ca şi cum ar fi fost o lance. 
Sir Bavis continuă, alegându-şi cu grijă 
vorbele: 

- Fiule, poate că te-am făcut să ai... o 
impresie cam uşuratică în privinţa puterii 
zeilor. Am fost tentat să... schimb ordinea 
lucrurilor, să le aranjez după dorinţa mea, 


nu după cea a zeilor. Cel puţin aşa credeam 
eu că fac. Dar acum îmi dau seama că totul 
n-a fost decât o iluzie, pentru că zeii îşi 
împlinesc totdeauna voia, iar oamenii nu 
sunt decât nişte simple instrumente în mâna 
lor. Clanul nostru a prosperat şi a stăpânit 
multă vreme, dar nu datorită deşteptăciunii 
mele, ci numai şi numai datorită îndurării 
lor. lar răbdarea şi îndurarea lor a ajuns 
acum la capăt. 

li venea foarte greu să descrie nişte 
sentimente mult mai adânci decât cuvintele, 
sentimentul de a vedea moartea cu ochii şi, 
dincolo de moarte, genunea fierbinte şi 
întunecată a Colinelor Fumegânde. Nu avea 
la-ndemână decât simple cuvinte. 

- Ambrus, supraviețuind timp de 
optsprezece ani, regele a ajuns neînchipuit 
de puternic. Poate că am ajutat şi eu cu 
ceva. Poate că fără... cupele de vin pe care 
le-am trimis în fiecare an concurentilor, ar fi 
fost doborât până azi. Acum însă, a venit 
vremea să ne dăm la o parte. Trebuie sâ-i 
încredinţăm destinul nostru şi să nu ne 


bizuim decât pe puterea şi pe viclenia lui. 

Putea vedea furia şi revolta în ochii lui 
Ambrus, atât de intense, încât vorbele nu 
erau în stare să le exprime. In cele din urmă 
Ambrus reuşi să spună: 

- Dar ca puterea să fie luată de la Clanul 
Parradil de către acest efeminat Saikmar 
este... este de neimaginat! 

- Dacă aşa ne e scris, aşa să fie! răspunse 
hotărât tatăl său. 

- Dar nu trebuie să se întâmple una ca 
asta! Ambrus bătu din picior. Ah, de ce mi-a 
fost dat să mă nasc în Clanul Parradil, 
căruia nu-i este îngăduit să conducă decât 
atunci când alţii dau greş? 

- Eşti lacom! se răsti sir Bavis. Lacom de 
putere şi invidios! Mi-e ruşine de tine. Oare 
nu se roagă toţi oamenii, în clipa morţii, să 
le fie dat să se reîncarneze ca membri ai 
acestui clan, pe care tu-l dispreţuieşti atât? 
Oare nu suntem noi destul de onoraţi şi de 
respectaţi, pentru că avem pe totem cel mai 
nobil dintre animale? 

- Ah, ţie îţi convine să vorbeşti aşa! 


replică Ambrus. Dar cum crezi că mă simt 
eu, văzând că îmi este smulsa orice 
speranţă de a mă bucura, la rândul meu, de 
puterea pe care tu ai avut-o timp de 
optsprezece ani? 

- Prin felul în care vorbeşti şi te porţi 
acum, nu dovedeşti decât că ai fi nepotrivit 
să te bucuri de cea mai măruntă urmă de 
autoritate asupra cuiva! 

Pentru o clipă, Ambrus rămase fără grai. 
Ochii i se îngustaseră. Aflându-se în faţa 
unei mese, îşi propti pumnul în ea şi se 
aplecă înainte. Şi zise: 

- Cum aş putea să-ţi dovedesc cât de mult 
te înşeli? Să-mi pregătesc, oare, planorul şi 
să pornesc mâine, împreună cu ceilalţi, 
împotriva regelui? Pentru că prefer sâ-l 
dobor eu, cu mâna mea, decât acel... acel 
slăbănog de Saikmar! 

Furia şi groaza îl făcură pe sir Bavis să-şi 
recapete, într-o clipă, toată vigoarea lui 
obişnuită. Se îndreptă spre fiul său, îşi 
încleşta degetele pe urechea acestuia, ca şi 
cum ar fi fost nişte gheare de parradil, şi 


strânse şi răsuci, până când durerea îl făcu 
pe tânăr să se aplece din talie. Apoi - gest 
pe care nu-l mai făcuse de când Ambrus 
avea doisprezece ani - îl lovi de câteva ori, 
cu toată puterea, la spate. 

- Dispari! spuse el cu greutate, după ce-i 
administrase corecţia. Du-te şi-ţi purifică 
gura, înainte de a îndrăzni să vorbeşti din 
nou cu mine, sau cu oricine altcineva! Va 
trebui să ispăşeşti pentru sacrilegiu! 

Furia lui Ambrus se transformase în frică, 
de parcă abia atunci şi-ar fi dat seama de 
enormitatea vorbelor sale, şi nu îndrăzni să 
facă nici un gest împotriva tatălui său. Cu 
gura mişcându-i-se fără să scoată un sunet, 
se întoarse orbeşte spre uşă şi ieşi. Sir 
Bavis râmase singur, zguduit până în 
adâncul sufletului. Propriul său fiu să fie în 
stare să vorbească de luptă împotriva 
regelui - el, un membru al clanului regelui! 
Cât mai era de aici până la a vorbi despre 
moartea unui văr... sau chiar a propriului 
său tată? 

In ciuda amorţelii datorate dezamăgirii, în 


mintea lui devenea din ce în ce mai clară o 
idee importantă: dacă Ambrus fusese în 
stare să ajungă la blasfemie, ce mai era 
pentru el neascultarea? Şi băiatul ştia de 
vasul de porțelan din camera de alături! 

Sir Bavis se strecură până în faţa uşii 
camerei cu pricina şi privi spre ambele 
capete ale coridorului, ca un hoţ în propria-i 
casă. Nu se vedea nimeni. Grăbit, alese 
cheile de care avea nevoie, din cele multe 
care-i atârnau la centură, intră în cameră şi 
deschise scrinul. Vasul de porțelan era 
acolo, neatins, din fericire, de anul trecut. Il 
luă şi se duse repede la cea mai apropiată 
fereastră. Afară tocmai trăgea un ropot de 
ploaie. Răsturnă conţinutul vasului în apa 
căzută din cer şi, pe măsură ce otrava se 
scurgea, se simţea din ce în ce mai liniştit, 
într-un gest de exaltare nestăpânită, aruncă 
vasul gol cât mai departe cu putinţă şi-l auzi 
spârgându-se de unul dintre acoperişurile 
fortăreței. 

Reveni în camera din care plecase cu 
doar câteva clipe înainte ca ajutorul său şef 


să vină şi să bată la uşă, cu sceptrul de 
ceremonie, pentru a-l vesti că soarele va 
apune în curând. Zâmbind mulţumit, sir 
Bavis îşi luă sceptrul din mâna omului şi 
apoi îl urmă pe scara abruptă, ce ducea la 
cea mai înaltă platformă a celui mai înalt 
turn de veghe al fortăreței. Undeva, departe, 
se auzea, confuz, zgomotul făcut de nobilii 
care veneau la adunarea ce va începe 
imediat după ritualul de la apusul soarelui. 
leşind pe platforma din vârful turnului, 
gâsi totul în ordine - ajutoarele sale în robe 
de ceremonie, slujitori, înţelepţi şi propriile 
sale rude, care purtau cu mândrie pe 
veşminte simbolul clanului, silueta stilizată 
a parradilului înaripat, regele lor. Când trecu 
prin dreptul lor îi salută scurt, ţeapăn. 
Ajunse, în sfârşit, lângă parapetul dinspre 
apus şi privi spre cele două ruguri din zare - 
soarele apunând şi vulcanii  Colinelor 
Fumegânde. Discul solar începuse deja să 
dispară sub orizont şi abia se mai zărea prin 
aerul fierbinte şi tremurător de deasupra 
înălțimilor. Şi vântul probabil că bătea chiar 


din direcţia aia, pentru că simţea în nări... 

Nu. Mirosul de ars era de undeva de 
aproape. Privi în jos, spre oraş, şi văzu o 
coloana de fum, semn că o casă luase foc. 
Din fericire, era aproape de râu, aşa că 
oamenii aveau destulă apă ca să apere 
clădirile învecinate. Cât despre casa în 
flăcări, era atât de mult fum şi atât de dens, 
încât era clar că nu mai putea fi salvată. 

Din curiozitate, chemă la el unul din 
slujitori, un tânăr ales tocmai pentru 
agerimea ochilor săi. 

- Uitâ-te acolo! îi spuse, arătând spre 
incendiu. Poţi să-mi spui a cui e casa care 
arde? 

Băiatul îi răspunse, ezitant: 

- S-ar putea să fie a Neguţătorului Heron. 
Dar e prea mult fum ca să pot fi sigur! 

Casa Neguţătorului Heron! Ce dezastru se 
abătuse oare pe capul lui, în chiar ziua 
întoarcerii sale la... 

Sir Bavis privi spre cer şi îşi dădu seama 
că, în timp ce el îşi îndreptase atenţia spre 
oraş, luceafărul de seară răsărise, şi acum 


strălucea precum un diamant pe cerul 
roşu-negru. Uită instantaneu de orice 
altceva, în afară de cuvintele rituale, îşi 
ridică sceptrul de ceremonie şi-l îndreptă 
spre steaua de pe firmament: 

- Mâine legea îngăduie să fie doborât 
regele! 


4 


Saikmar, fiul lui Corrie, mergea ca prin vis 
sâ-şi ocupe locul printre ceilalţi membri ai 
Clanului Twywit, în sala de audienţe. In 
venele lui sângele vuia, ca apa unui torent 
de munte. Se simţea ca şi cum şi-ar fi privit 
propriile gesturi de la o oarecare distanţă, 
ca un beţiv căruia alcoolul îi retezase orice 
legătură între minte şi trup, fără însă a 
diminua capacitatea de percepţie a celei 
dintâi. Işi dădea totuşi seama, chiar şi cu 
redusa lui experiență în materie, că 
asemănarea cu beţia se oprea aici. Şi că, de 
fapt, starea lui putea fi catalogată mai 


degrabă drept extaz. 

Cei de pe lângă el - mama lui, unchiul lui, 
care-i fusese tutore de la moartea tatălui 
său, surorile lui, mătuşile, verii până la al 
treilea grad - toţi erau mândri de el şi, pe 
măsură ce trecea pe lângă ei, spre locul lui 
din faţă, îl băteau pe umeri sau îi adresau 
vorbe de îmbărbătare. Dar el nu era deloc 
mândru de sine-însuşi. Extazul lui nu avea 
nici o legătură cu mândria. De fapt, el nici nu 
era cu totul prezent în sală. Parte din el era 
afară, departe, deasupra Colinelor 
Fumegânde, pilotându-şi planorul prin aerul 
turbulent - pierdut în mâine... 

Uriaşa sală de audienţe semicirculară era 
plină de banchete aşezate în grupuri 
separate, în formă de pană, lăţindu-se 
treptat, de la cele din primul rând, pe care 
abia se puteau înghesui trei oameni, până la 
cele de lângă perete, pe care puteau sta 
comod douăzeci de oameni. Ordinea în care 
se aşezau clanurile se trăgea la sorţi. Şi se 
nimerise ca în acest an Clanul Twywit să 
stea chiar în centru, astfel încât, ajungând la 


locul lui, Saikmar se trezi chiar în faţa 
tronului pe care urma să stea sir Bavis, 
prezidând adunarea. 

Era vag conştient că majoritatea privirilor 
erau îndreptate spre el, dar nu voia să le ia 
în seamă. Ochii care-l priveau puteau vedea 
un adolescent aproape tot atât de înalt ca un 
bărbat, ciudat de subţirel, şi cu toate oasele, 
chiar şi cele ale craniului, mici şi uşoare - 
oase de pasăre, cum spuneau oamenii din 
popor. Cu câţiva ani înainte, nimeni n-ar fi 
văzut în el un potenţial reprezentant al 
clanului său, pentru că-şi petrecea cea mai 
mare parte a timpului studiind, dansând, 
cântând şi urcându-se în copaci de unul 
singur, departe de vânzoleala copiilor de 
vârsta lui. Dar acum, la optsprezece ani, 
învățase să-şi folosească şi sâ-şi exprime 
graţia de dansator prin intermediul unui 
planor, ale cărui comenzi ştia să le 
mânuiască la fel de delicat ca pe un 
instrument muzical, şi aceste calităţi, 
împreună cu constituţia lui fizică şi cu 
reflexele extraordinar de rapide, îl făcuseră 


să fie considerat cel mai bun din generaţia 
lui. 

Şchiopătând uşor (amintire a unei 
căzături de pe un graat, în urma căreia 
rămăsese cu un picior mai scurt) unchiul lui, 
sir Malan Corrie, şeful clanului, veni să se 
aşeze lângă el, pe când mama lui lua loc de 
cealaltă parte. Mama lui avea o înfăţişare 
maiestuoasă şi, deşi îmbătrânea, ştia să-şi 
menţină o ţinută de o prestanţă regală. 

Se auziră sunete de gong şi, o dată cu 
ultimele reverberaţii, în sală se aşternu 
liniştea. Uşile din spatele estradei se 
deschiseră şi îşi făcu apariţia sir Bavis, 
înconjurat de ajutoarele sale şi de slujitori, 
toţi îmbrăcaţi în splendide veşminte de 
ceremonie. Ochii lui Saikmar se pironiră 
fascinaţi pe figura încadrată de o barbă 
neagră şi bogată. Să fie oare adevărat ce 
şoptesc bârfitorii, că acest nobil cap al celui 
mai nobil dintre clanuri îi drogase an după 
an pe concurenţi, ca să fie sigur că regele 
nu va fi doborât? Ah, aşa ceva nu era de 
crezut! Vocea aceea sonoră, care rostea 


acum invocaţii adresate zeilor, suna aidoma 
unui clopot al sincerităţii, iar Saikmar o 
simţea vibrându-i până-n măduva oaselor... 

O dată invocaţiile terminate, se trecu la 
strigarea concurenţilor. Saikmar simţi cum 
inima începe sâ-i bată mai repede. Se răsuci 
să privească spre primul dintre rivalii săi, 
care se ridică şi-şi spuse numele notarului, 
pentru a fi trecut pe listă. Evident, 
concurenţii fuseseră aleşi cu săptămâni - 
unii chiar cu luni de zile - înainte. Dar, 
conform tradiţiei, notarul trebuia să-i audă 
rostindu-şi personal dorinţa de a se lupta cu 
regele şi să-i treacă pe lista de onoare. 
Pentru unii dintre ei, care dispăreau în 
craterul vreunui vulcan, acel rând pe o 
bucată de pergament era unicul mormânt pe 
care aveau sâ-l aibă vreodată. 

In vremuri de demult, ziceau legendele, 
ritualul nu era aşa de rigid ca acum. 
Numărul concurenţilor nu se reducea la unul 
de clan, şi puteau să participe chiar oameni 
ce nu se născuseră în Carrig. Unul dintre 
aceştia fusese chiar Red Sloin, eroul 


faimoasei balade. Aşteptând să-i vină 
rândul, Saikmar parcă auzi aievea câteva din 
versurile cântecului. 

Apoi unchiul lui îi făcu semn să se ridice 
şi reveni, tresărind, la realitate, încercând 
să-şi îngroaşe pe cât putea mai bine vocea - 
o avea încâ foarte clară şi parcă prea 
subţire, doar o idee deosebită de cea a unui 
copil, şi fusese deseori tachinat din cauza 
asta - îşi rosti numele, clanul şi hotărârea de 
a lupta împotriva regelui. 

O clipă după aceea uitase iar de toate, nu 
mai avea în cap decât vedenii ale zborului şi 
ale vânătorii de mâine. Mâine... 

Nu reveni la realitate decât după ce 
ultimul dintre concurenţi îşi rostise numele, 
şi atunci într-un mod ciudat şi cu totul 
neaşteptat. Puțin mai devreme se auziseră 
uriaşele uşi din spatele sălii deschizându-se 
şi închizându-se la loc, dar nimeni nu se 
întorsese să vadă ce se întâmplă, pentru că 
se gândiseră că trebuie să fie servitorii, 
veniţi să aprindă făcliile, sau cu vreo altă 
treabă de genul ăsta. Dar acum, de undeva 


din întunecimea din spate, răsună o voce 
profundă, de bas: 

- Şi eu! Vreau şi eu să-l vânez pe regele 
vostru! 

Uimiţi - şi sir Bavis era, poate, cel mai 
uimit dintre toţi cei de faţă - toţi nobilii se 
întoarseră să vadă cine vorbise. leşind din 
obscuritate, acesta se dovedi a fi un bărbat 
de cel puţin treizeci de ani, poate chiar mai 
în vârstă, solid şi brunet. Era îmbrăcat în 
portul celor din sud, cu o cămaşă largă, 
strânsă în centură, şi cu pantaloni la fel de 
largi, care-i fluturau pe picioare. Cu mâinile 
înfipte-n brâu, înfrunta sfidător privirile 
ostile ale celor de faţă. 

După o clipă de linişte mormântală, 
indignarea împotriva  intrusului izbucni 
precum o viitură ce reuşeşte să rupă un 
zăgaz, iar sir Bavis se văzu obligat să 
poruncească purtătorului celui mai mare şi 
mai sonor gong să bată cu putere, de multe 
ori, în el, înainte de a putea domina, cât de 
cât, tumultul. Când se instaura o oarecare 
ordine în sală, strigă: 


- Arată-te şi spune-ţi numele! 

Cu figura lipsită de orice expresie, 
străinul înainta pe culoarul de lângă Clanul 
Twywit, şi Saikmar, cu inima bâtându-i 
puternic, se întreba dacă presimţire e oare 
faptul că în cap continua să-i răsune 
insistent Balada lui Red Sloin. 

Sir Bavis, pe jumătate ridicat din tronul 
lui, îl privea cu ochi mari pe străinul ce 
înainta. 

- Dar... ai fost în audienţă dupâ-masă, 
împreună cu  Neguţătorul Heron... Te 
recunosc! Eşti omul din sud, te cheamă 
Belfeor! 

- Corect! răspunse sarcastic străinul. Dar 
vă rog, să nu-mi spuneţi că, din cauza asta, 
nu pot să-l vânez pe rege. Nici Red Sloin nu 
era din Carrig, şi nu vă cer altă favoare 
decât cea care i-a fost acordată şi lui! 


Ţinând cont prin ce trecuse de când 
sosise în oraş, se gândea Belfeor cu o 
satisfacţie amară, avea senzaţia câ-şi făcuse 
o intrare cât se poate de impresionantă. 


Dintre toate ghinioanele cu putinţă, să dea 
tocmai peste cel mai mare, adică peste un 
agent galactic, ba să se mai şi trezească în 
chiar casa acestuia! Şi când te gândeşti că 
pe toată planeta dacă sunt o duzină, deşi 
probabil că numărul lor nu e nici pe 
jumătate. 

Totuşi, până la urmă, lucrurile nu 
merseseră chiar prost de tot. Deşi Pargetty 
fusese la început cuprins de panică, 
trebuise să fie de acord că, dacă Heron - sau 
cum l-o fi chemând în realitate - dăduse 
buzna peste ei, neavând pe el decât un 
prosop, ba mai mult, se pierduse într-atât cu 
firea încât să li se adreseze în galactică, 
probabil că nu avusese nici o bănuială că 
musafirii lui sunt de origine extraplanetară. 
Ceea ce însemna, în primul rând, că 
deghizarea lor fusese foarte reuşită. Şi, în 
plus, se putea deduce că, aproape sigur, nu 
reuşise să raporteze superiorilor lui despre 
prezenţa lor. Ceea ce însemna că nu era 
încă nimic pierdut. Cu condiţia să acţioneze 
rapid. 


Servitorii intraseră în panică doar datorită 
utilizării armei energetice. Dacă le mai 
dădeau câteva minute, furioşi din cauza 
morţii stăpânului lor, probabil că cei mai 
curajoşi ar fi revenit. Aşa că înşfăcaseră 
comunicatorul şi-l puseseră la loc, în cutia 
lui de lemn, „altarul'” care-l masca - o 
ascunzătoare cât se poate de normală, 
pentru că multe din cultele indigene venerau 
diverse relicve ancestrale, iar 
acoperământurile acestora erau protejate 
împotriva hoţilor de blesteme lungi şi 
amenințătoare - îşi strânseseră puţinele 
lucruri pe care le aveau cu ei şi care le erau 
absolut indispensabile şi părăsiseră în 
grabă camera. Pe când ieşeau, Belfeor mai 
trase două impulsuri spre trupul 
Neguţătorului Heron şi observă că podeaua 
de sub cadavru începuse să ardă. 

- O să dăm foc la casă! îi spuse el răstit lui 
Pargetty. Probabil că nimeni n-o să creadă 
povestea servitorilor, cel puţin până mâine 
lumea o să-i ia de nebuni, iar de mâine 
încolo, dacă ce mi-ai povestit tu se 


dovedeşte a fi adevărat, nu o să se mai 
poată atinge nimeni de noi. 

Pargetty, alb la faţă, dădu din cap şi-şi 
scoase propria-i armă de sub cămaşă. 
Ţintind spre celălalt capăt al culoarului pe 
care se aflau, incendie şi acolo podeaua, 
cam în dreptul uşii de la apartamentul lui 
Heron. Pe când coborau scara exterioară, ca 
să ajungă în ograda din spate, îşi 
completară opera cu încă două impulsuri, 
trase la întâmplare prin ferestre, şi văzură 
cum din acoperiş încep să se reverse 
vălătuci de fum. 

- Asta o să le dea suficient de furcă, 
spuse Belfeor cu răutate. Lemnul e uscat 
bine, în câteva clipe o să fie totul un 
adevărat rug. Şi acum, cred că e cazul să ne 
pierdem urma prin oraş. 

Se răsuciră pe călcâie şi începură să se 
depărteze cu paşi mari şi grăbiţi, mergând la 
întâmplare prin mulţimea de uliţe lăturalnice 
din apropiere. Atâta vreme cât putea vedea 
creasta citadelei stâncoase care domina 
Carrig-ul, nu exista nici un risc să se 


rătăcească. 

- Cât mai e până la adunarea aia din 
fortăreață? Pargetty răsufla greu, luptându- 
se să ţină pasul cu tovarăşul său. 

- Incepe imediat ce răsare luceafărul de 
seară, mi se pare că în sistemul ăsta sunt 
chiar doi. Afurisit să fie Heron că ne-a 
întrerupt! Voiam sâ-mi potrivesc ceasul 
după cel al navei! 

- Cam peste cât timp crezi că or să 
înceapă cei de sus să fie neliniştiţi? 

- Cred că deja îşi fac fel de fel de 
probleme, fir-ar să fie! Primul lucru pe care-l 
ai de făcut este să cauţi un loc unde poţi 
instala comunicatorul, să iei legătura cu ei şi 
să le explici ce s-a întâmplat. Şi să-i 
linişteşti, să nu cumva să intre în panică. 
Accentuezi că Heron n-a avut nici o 
posibilitate să comunice ceva despre noi şi 
că nu există nici un motiv să nu continuăm 
conform planului. Probabil că Heron se 
folosea de călătoriile lui cu caravanele ca 
acoperire pentru un itinerar de patrulare 
regulată. Deci tu ai avut dreptate, nu există 


un agent permanent în Carrig. Şi, până o să 
ajungă cele întâmplate lui Heron la urechile 
unui alt agent de pe planetă, o să treacă luni 
de zile, în care avem suficient timp să ne 
fixăm aici. 

Pargetty dădu din cap, cu o oarecare 
ezitare. 

- Dar, parcă Heron trebuia să înainteze 
imediat un raport. Nu crezi că Patrula o să 
înceapă imediat investigaţii, dacă nu-l va 
primi? 

- Tu întrebi asta? ripostă Belfeor. 
Credeam că tu trebuie să răspunzi la 
asemenea întrebări! Şi, înainte ca Pargetty, 
care începuse să se înroşească, sâ-i poată 
răspunde, continuă: Oricum, ăsta e un risc 
pe care trebuie să ni-l asumăm. Stai, cred că 
am mers destul împreună. O să mă întâlnesc 
cu tine la noapte, la... nu, n-o să ne putem 
întâlni. Dacă mă acceptă să concurez, aşa 
cum presupun că vor face, cred că o să fiu 
obligat să trec prin toată parodia aia a lor, 
veghea de peste noapte şi tot restul. Deci, 
eşti pe cont propriu. Ne vedem după 


vânătoare. Vezi să nu faci tâmpenii! 

După aceea nu mai avusese nici o 
problemă, nici măcar să intre în fortăreață. 
Pentru asta se folosise de o poveste atât de 
stupidă, încât aproape că îi fusese ruşine să 
o rostească, deşi fusese asigurat, din surse 
de prima mână, că se va bucura de succes. 
Le arătase gardienilor o mică amuletă din 
sud şi le spusese că este aducătoare de 
noroc şi că vrea să i-o dea lui Saikmar. 
Probabil că toţi pariaseră din gros pe el şi-i 
doreau tot norocul din lume, aşa că îl 
lăsaseră să treacă. 

Şi, dacă legenda despre Red Sloin se va 
dovedi la fel de eficace - cine-o fi fost şi Red 
Sloin ăsta - era sigur că-şi va putea duce la 
bun sfârşit jocul gigantic în care intrase. 


De când strigătele zguduiau sala, Saikmar 
îl privea nedumerit pe intrus. Părea bătrân. 
Cel puţin în calitate de concurent era bătrân. 
Şi solid bine, dacă nu chiar corpolent. Era 
greu sâ-ţi imaginezi un astfel de om pilotând 
un planor printre vârtejurile din Colinele 


Fumegânde. Dacă nu făcea exact ce făcuse 
şi Red Sloin în legendă - adică dacă nu-şi 
zdrobea planorul de gâtul regelui - cum 
putea spera un asemenea om să triumfe? 
Saikmar ştia foarte bine cât de mici erau 
propriile lui şanse de reuşită, chiar dacă 
avea avantajul reflexelor tinereşti şi al anilor 
de antrenamente zilnice, întrerupte numai în 
cele mai aspre luni de iarnă. 

Totuşi, acest Belfeor nu avea aerul unui 
om dornic să moară. 

Era absurd, trase Saikmar concluzia. 
Trebuie să fii şi tânăr, şi foarte agil, ca sâ-l 
poţi dobori pe rege, chiar dacă aveai de-a 
face cu unul nou şi neexperimentat. Era un 
postulat, asupra căruia căzuseră de acord 
toate autorităţile în materie. Şi, în toată 
istoria oraşului, nici un concurent nu 
reuşise sâ-l doboare pe rege mai mult de 
patru ani consecutiv. După douăzeci şi cinci 
de ani începeai deja să înţepeneşti, să devii 
prea lent pentru a face faţă furiei dezlănţuite 
a unui parradil mascul. 

Auzi o mişcare bruscă în spate. Se 


ridicase în picioare Luchan, reprezentantul 
de anul trecut al clanului său - al cărui 
planor se prăbuşise după o lovitură de aripă 
primită de la rege şi care, în urma 
accidentului, rămăsese fără o mână şi fără 
un ochi - şi începuse să urle la sir Bavis: 

- E mâna ta aici! O intrigă de-a ta, ca să 
rămână puterea în mâinile Clanului Parradil! 

Imediat strigătele se înteţiră, şi Saikmar 
simţi zgomotul vocilor bâtându-i în cap ca 
nişte lovituri de pumn. Dinspre celelalte 
clanuri începură să fie aruncate şi alte 
acuzaţii, iar  invectivele începuseră să 
zboare ca nişte sulițe. In cele din urmă 
Saikmar nu mai putu rezista şi sări în 
picioare, urlând să se facă linişte. 

Deoarece el era concurentul cu cele mai 
mari şanse de reuşită, cei de faţă îi 
îngăduiră, ruşinaţi, să vorbească. Nu-şi 
pregătise deloc cuvintele, ele păreau să 
ţâşnească de-a dreptul din adâncul lui când 
strigă: 

- Nu mai are nici unul dintre voi nici un pic 
de judecată? L-aţi privit pe omul ăsta, ce-şi 


zice Belfeor? V-aţi întrebat ce şanse are el în 
faţa regelui? Pretinde că astăzi vine pentru 
prima dată în oraşul nostru - indiferent cât 
de bun pilot de planor este, ce şanse are el, 
prin vârtejurile din Colinele Fumegânde? 


Adevărul din vorbele lui îi izbi pe toţi. 
Văzu cum tot mai multe feţe devin 
gânditoare. 


- Luchan! Daca ai fi în locul lui sir Bavis şi 
ai avea vreun plan murdar în minte, ţi-ai 
alege un asemenea om sâ-l trimiţi să lupte 
împotriva voinţei zeilor? Habar n-am ce-l 
face să vrea să ia parte la vânătoare, dar 
sunt convins că nu-şi dă seama la ce 
pericole se expune. Cred că riscă totul 
nebuneşte, doar din dorinţa de a obţine 
puterea. Ei bine, fie! Daca se crede Red 
Sloin, aşa sa fie! Va dovedi mâine dacă este 
tot atât de curajos ca Red Sloin. lar dacă nu, 
nu va avea parte decât de o moarte lipsită 
de orice demnitate. Eu spun că, dacă omul 
ăsta ţine cu tot dinadinsul ca regele să-i 
frângă gâtul, atunci e binevenit! 

Râsuflând greu, Saikmar se aşeză la locul 


lui, uimit şi el de cele ce le rostise. Mama lui 
se aplecă, şoptindu-i un compliment la 
ureche. Dădu din cap neatent, aşteptând să 
vadă ce-o să se mai întâmple acum. 

- Dar e împotriva obiceiurilor... se auzi o 
voce neliniştită, de undeva din stânga sălii. 

- Impotriva obiceiurilor, poate. Sir Bavis 
părea să-şi fi recăpătat aplombul şi vorbea 
cu autoritatea lui obişnuită: Dar nu 
împotriva legii. Cred că Saikmar, fiul lui 
Corrie, a vorbit bine. Şi declar înaintea 
tuturor celor de faţă, şi mai ales pentru 
Luchan - a cărui limbă pare să fie mult mai 
slobodă decât când ne-am întâlnit ultima 
dată aici - că, înainte de seara asta, nu l-am 
mai văzut pe acest străin, Belfeor, decât o 
singură dată, azi, după-masă, când a venit 
să se pună sub protecţia autorităţilor 
orăşeneşti, împreună cu Neguţătorul Heron 
şi ceilalți oameni veniţi cu caravana 
acestuia, în afară de asta, nu ştiu absolut 
nimic despre acest om! 

In tot timpul dezbaterii Belfeor nu mai 
spusese nimic. Rămăsese în picioare, în 


aceeaşi atitudine sfidătoare, cu mâinile 
înfipte în centură. Acum vorbi din nou: 

- Deci sunt acceptat? 

- Eşti acceptat, împotriva voinţei mele, 
împotriva voinţei tuturor celor de faţă, doar 
pentru că legea nu interzice asta, îi spuse sir 
Bavis cu amărăciune. 

- In regulă! spuse Belfeor, întorcându-se 
rânjind spre nobilii din preajmă. Să ştiţi, 
prieteni, că nu sunt aici ca sâ-mi frângă 
gâtul regele vostru, cum a spus tânărul de 
mai înainte. Şi sper ca, într-o zi sau două, 
toate surâsurile astea dispreţuitoare cu care 
mă priviţi acum să dispară! 

Văzând siguranţa de sine a omului, 
Saikmar avu ca o presimţire rea. Dar era 
ridicol să-ţi imaginezi că un asemenea om 
poate reuşi! Şi totuşi... atâta încredere nu se 
poate să nu aibă şi o bază undeva. 

- Omul e cu siguranţă nebun, îi şopti 
unchiul său. Posibil, gândi Saikmar. Dar îi 
era teribil de teamă ca străinul să nu ştie 
ceva ce oamenii din Carrig nu cumva nu 
cunoşteau, şi ca acest secret să nu-l ducă la 


izbândă. 

Nu era numai un străin, mai era şi 
necredincios pe deasupra - zeii nu vor 
permite, cu siguranță, ca un asemenea om 
să triumfe asupra regelui! Intr-o capelă 
laterală întunecoasă a templului cel mare, la 
multe ore după ce fuseseră rostite, vorbele 
lui Belfeor încă mai răsunau în mintea lui 
Saikmar. Conform obiceiului, fiecare dintre 
concurenţi trebuia sâ-şi petreacă noaptea 
stând de veghe, în capela în care se găsea 
simbolul clanului său şi statuile zeilor - săi 
protectori. Cum nu aparţinea nici unui clan, 
intrusul îi pusese pe preoţi într-o mare 
dilemă în privinţa locului în care putea să 
stea de veghe. 

Şi, pe deasupra, Belfeor rostise, pe un ton 
voios, aşa cum nu trebuie niciodată să 
vorbeşti, când te afli într-o incintă sacră: 

- Nu vă faceţi probleme pentru mine. E 


bun orice loc cât de cât confortabil, unde să 
pot trage un pui de somn, dacă o să simt 
nevoia. 

Lâsându-se pe spate în scaunul lui tare, 
dăltuit dintr-un singur bloc de stâncă, 
Saikmar privi gânditor spre statuile zeilor şi 
spre twywitul care era simbolul clanului său. 
Dacă Belfeor va fi omorât în timpul vânătorii, 
asta va fi, evident, o răsplata meritată pentru 
impietatea de care dăduse dovadă până 
acum. Dar dacă supravieţuia, ba, mai râu, 
dacă cumva reuşea asta în detrimentul 
regelui... 

Alungă cu hotărâre ideea asta absurdă 
din minte. Dar era conştient că admiterea 
intrusului între concurenţi pusese o 
responsabilitate aproape de neîndurat pe 
umerii lui. Citise asta în ochii tuturor, 
înaintea şi în timpul consacrării ce 
precedase veghea: în ai mamei lui, în ai 
unchiului său, în ai preoţilor şi ai ajutoarelor 
lor... EI era cel de care depindea soarta 
Carrig-ului în faţa amenințării reprezentate 
de intrusul străin. 


Ca să nu se mai gândească mereu la asta 
şi în speranţa că va găsi, astfel, o încurajare, 
începu să mediteze la natura twywitului, 
animalul care-i simboliza clanul. Era o 
sălbăticiune aproape tot atât de renumită ca 
şi parradilul: agilă, vicleană şi extrem de 
crudă. Avea aproape greutatea unui bărbat, 
iar picioarele din spate erau puternice şi 
musculoase şi le folosea din plin, când se 
arunca asupra prăzii, sau când avea nevoie 
să sară peste vreun obstacol - un râu, de 
pildă - situaţie în care îşi lipea de piept 
labele din faţă, înarmate cu gheare. Dar 
mersul lui normal era pe toate cele patru 
labe, un fel de fugă ţopăită şi iute. Avea 
capul aplatizat în partea de sus, cu fălci 
scurte, înzestrate cu colţi mari şi puternici, 
în partea de jos. Blana îi era deasă şi 
mătăsoasă, în nuanţe mergând de la bej- 
deschis pe cap, până la maroniu-roşcat pe 
pântece şi maro-negru pe spate. Şi nu avea 
coadă. 

Din alte puncte de vedere, era, însă, 
destul de nepotrivit ca simbol al unui clan: 


cu câţiva ani în urmă fuseseră decimaţi de o 
mare epidemie, şi acum doar cu greu mai 
vedeai câte unul prin ţinut, spre marea 
uşurare a fermierilor, care pierduseră multe 
vite, şi chiar copii, în fălcile lui, şi spre 
dezamăgirea celor care-l aveau ca simbol al 
clanului lor. 

Să fie oare bine să susţii că te înrudeşti - 
fie şi numai prin totem - cu un animal de 
pradă? Saikmar nu-şi mai pusese niciodată 
până acum o asemenea întrebare, dar acum, 
amintindu-şi de copiii omorâţi de twywiţi, 
aceasta îi răsărise în minte aproape de la 
sine. Şi nu era deloc bine să te îndoieşti de 
înţelepciunea zeilor acum, când numai 
mâine atât viaţa lui, cât şi viitorul oraşului 
Carrig, depindeau de mila lor! 

Privi spre statuia lui Maige, zeiţa vitezei şi 
a vântului, încercând să se concentreze 
asupra virtuţilor întruchipate de ea, dar 
mintea îi refuza asta, continuând să 
hoinărească împotriva voinţei lui. Cândva 
existase şi un Clan Graat - era pomenit în 
Balada lui Red Sloin - şi, pentru prima dată, 


îl izbi o ciudăţenie: graatul era un animal de 
călărie şi povară, domesticit şi util, în timp 
ce twywitul, parradilul, coşivorul şi toate 
celelalte animale aflate pe  totemurile 
clanurilor erau fiare sălbatice, cele mai 
multe extrem de crude. 

Să fi fost, oare, în zilele în care clanurile 
îşi aleseseră simbolurile, şi graaţii animale 
sălbatice? Era o idee cu totul nouă şi 
neliniştitoare, dar deloc lipsită de sens. 

Saikmar simţi câ-l trece un fior - nu din 
cauza frigului, deşi, sub plafonul înalt al 
templului, la această oră târzie din noapte, 
era departe de a fi cald - ci datorită 
neaşteptatului rezultat spre care-l 
îndreptaseră introspecţiile sale. De obicei, 
nimeni pe lume nu se gândeşte la schimbări 
revoluţionare. Sigur, anumite schimbări se 
petrec tot timpul, dar, de obicei, sunt 
mărunte: o îmbunătăţire a profilului aripii de 
planor, sau a structurii ei, noutăţi importate 
din sud, modă schimbătoare în privinţa 
hainelor şi manierelor. Dar, de fapt, nu în 
privinţa lucrurilor cu adevărat importante. 


Totuşi, dacă te gândeşti că şi graatul ar fi 
putut fi, odată, un animal sălbatic... Şi asta 
s-ar fi putut să fi fost pe vremea când pe 
locul Carrig-ului nu era nimic, nici măcar o 
cocioabă... 

Să presupunem că Belfeor îl doboară pe 
rege. Neavând clan, oare ce va face el, după 
aceea? Va alege să fie adoptat de unul 
dintre clanurile existente, sau va crea un 
clan nou, al său? Şi, dacă va alege această 
ultimă soluţie, ce animal îşi va alege drept 
simbol al clanului său? 

Supărat, Saikmar încercă din nou să-şi 
stăpânească gândurile. Era ridicol să te 
aştepţi ca Belfeor să aibă succes. Mai bine 
să continue să se gândească la ideea, mult 
mai neliniştitoare, că, la un moment dat, în 
trecut, unele lucruri se schimbaseră brusc şi 
dramatic şi că era foarte posibil ca aşa ceva 
să se întâmple şi în viitor. Avusese 
totdeauna înclinații intelectuale, şi studiul îl 
atrăgea, aşa că ştia, aproape pe dinafară, 
cele mai multe poveşti şi legende despre 
venirea omului pe lume. Diverse detalii 


variau de la una la alta, dar, în esenţă, toate 
susțineau acelaşi lucru. Cândva, spuneau 
poveştile, omul fusese aidoma zeilor şi trăia 
într-o lume mult mai bună decât asta, de 
acum. Dar devenise arogant. Văzând asta, 
zeii suflaserâ în soare, astfel că acesta 
începuse să ardă de o sută de ori mai tare 
ca de obicei, ca un cuptor atunci când sufli 
aer cu foalele în el. Şi cei mai mulţi dintre 
acei oameni aroganţi fuseseră nimiciţi. Doar 
puţini - şi aceia numai datorită îndurării 
divine - reuşiseră să scape de furia 
dezlănţuită a soarelui. Aceştia reuşiseră să 
fugă cu o corabie peste un ocean extrem de 
întins - înţelepţii spuneau că e vorba de 
Oceanul de Vest - şi o bună bucată de vreme 
fuseseră obligaţi să trăiască într-un loc ca şi 
pustiu. lar când avuseseră voie să se mute 
iar în ţinuturi mai ospitaliere, fuseseră 
preveniţi să nu cumva să uite suferinţele 
prin care trecuseră. Căci, dacă vor mai 
îndrăzni să-i insulte vreodată pe zei, vor fi 
distruşi până la unul, o dată pentru 
totdeauna. 


Mai departe, legendele ziceau că obiceiul 
vânătorii-de-rege fusese stabilit chiar de 
către zei, pentru ca în fiecare an omul să-şi 
aducă aminte că este o fiinţă fragilă şi 
imperfectă, din moment ce o creatură 
precum parradilul - care, totuşi, nu era decât 
un animal - era destul de puternică pentru a- 
I omori şi destul de viclean pentru a scăpa 
din toate cursele şi capcanele pe care i le 
întindea. Dar aici puteai argumenta că sunt 
destule ţinuturi în care acest obicei nu 
există şi să susţii că vânătoarea-de-rege 
fusese inventată chiar de oamenii din partea 
locului, pentru a fi siguri că numai cei mai 
isteţi şi cei mai puternici dintre ei ajung să ia 
puterea în Carrig, conferind astfel clanului 
conducător acele calități fizice şi 
comportamentale care erau admirate mai 
mult la parradili. Dar, ajuns în acest punct, 
orice raţionament începea să interfereez şi 
să se piardă în teologie, iar teologia era 
domeniul exclusiv al Clanului Parradil. 
Saikmar avea puţine cunoştinţe în materie. 

Dar, oricum ai fi privit problema, un lucru 


era sigur: acesta era obiceiul în Carrig şi, în 
numele acestui obicei, mureau oameni în 
fiecare an. Şi nu era deloc potrivit ca un 
străin, lipsit de orice urmă de respect, să 
intre cu picioarele lui murdare pe acest 
tărâm sacru, aşa cum încerca să facă 
Belfeor. Saikmar se întoarse spre cealaltă 
statuie ce flanca twywitul, cea a lui Orie, 
zeul tuturor lucrurilor ascuţite - colţi, 
gheare, săgeți, sulițe - şi-l imploră să 
tocească vârful armelor lui Belfeor, aşa ca 
să nu mai poată străpunge nimic în acea zi. 


O dată cu zorile, pe străzi răsunară 
gonguri, vestind plecarea patrulei care, într- 
un fel, avea o misiune poate chiar mai 
periculoasă decât concurenții înşişi, 
deoarece oamenii aceia trebuiau să 
scotocească prin peşterile de pe înălțimile 
vulcanice, pentru a-l trezi pe rege din 
somnul lui de peste iarnă. In peşterile calde 
iernau foarte mulţi parradili, nu numai regele 
şi exista riscul să nimerească peste vreo 
femelă cu pui, care nu hibernase peste 


iarnă, şi care i-ar fi atacat imediat ce i-ar fi 
văzut. Regele însă era încă moale şi leneş şi, 
imediat după ce se trezea, prima lui grijă era 
să se înfrupte din proviziile pe care şi le 
strânsese astă toamnă, şi abia după aceea 
se arăta la lumină, astfel încât le lăsa destul 
timp oamenilor să se poată retrage în 
siguranţă. 

Când sunetul gongurilor se pierdu în 
depărtare, preoții  veniră să-i ia pe 
concurenţi şi să-i ducă în templu, unde, în 
numele lor, urmau să se facă sacrificii pe 
altarul cel mare. După aceea, până când se 
trezea regele, fiecare era liber să-şi petreacă 
timpul după voie. Cei care nu erau prea 
nervoşi puteau încerca chiar să doarmă, 
pentru a-şi reface forţele după noaptea de 
veghe, lungă şi obositoare. Şi, spre marea 
lui surprindere, exact asta făcu Saikmar: 
dormi toată dimineaţa pe o grămadă de 
mantale, în timp ce servitorii lui îi verificau 
planorul, schimbând bucăţile de kautsuk 
elastic cu care se lansau săgețile şi 
încercând fiecare centimetru al corzilor 


comenzilor, pentru a fi siguri că sunt în 
bună stare şi nu se vor rupe cumva în aer. 

Nu mai ştia ce se întâmplase cu Belfeor. 
Când se trezi şi întrebă de el, îşi dădu seama 
că nimănui nu-i prea păsa de soarta 
acestuia. 

Fiecare clan avea propriu-i loc de lansare 
a planoarelor. Cel al Clanului Twywit era cel 
mai apropiat de oraş, aşa că grupul care-l 
însoțea pe Saikmar putea pleca aproape cu 
o oră mai târziu decât toate celelalte, fără a 
risca să-şi diminueze şansele de reuşită. 
Când ajunseră la platoul acoperit cu iarbă, 
aflat între colinele vulcanice, era aproape 
amiază. Priviră spre înălţimi, în căutarea 
vreunui semn de viaţă. Saikmar cunoştea 
locurile astea mai bine decât curtea casei în 
care locuia, pentru că zburase peste şi 
printre cratere de sute de ori, şi fiecare 
dintre vulcani îi devenise ca un fel de 
prieten personal, unul era oricând gata să-i 
dea o mână de ajutor cu un curent 
ascendent, altul, când avea nevoie, îl 
adăpostea în spatele unui nor de fum 


negru... Şi totuşi, în timp ce servitorii fixau 
planorul pe rampa de lansare, îşi dădu 
seama că tremură. 

- Emoţionat? îl întrebă Luchan. Ca fost 
reprezentant al clanului, avea dreptul să fie 
prezent la locul de lansare, deşi Saikmar ar 
fi preferat să nu-l ştie acolo - braţul lui lipsă 
şi ochiul închis pentru totdeauna îţi arătau 
într-un mod prea brutal ce era în stare să-i 
facă regele-parradil unui concurent prea 
îndrăzneţ. 

- Puțin, recunoscu Saflcmar. 

- Sper că nu ai consumat nimic venit din 
partea lui sir Bavis, murmură Luchan. Nici o 
cupă de vin, nici altceva! 

Saikmar scutură din cap: 

- Nu mi-a trimis nimeni nimic, spuse el. 
Mai vorbise cu Luchan despre asta, despre 
acuzaţia scandaloasă că sir Bavis ar fi avut 
obiceiul sâ-i drogheze pe concurenţi. 

Luchan dădu din umeri şi zâmbi trist. 

- Eu am fâcut-o! Şi cred că n-am făcut 
bine... Dar, din moment ce ţie nu ţi-a trimis 
nimic, şi mie îmi lipseşte orice probă pentru 


a-mi susţine acuzaţia, în afară de faptul că 
ştiu că după ce-am băut cupa de vin trimisă 
de el parcă nu mai eram eu însumi, hai, mai 
bine, să nu mai vorbim de aşa ceva într-o zi 
ca asta. La ce te gândeai adineauri? 

- La străin, la Belfeor, răspunse Saikmar. 


Imi dă o senzație ciudată. .. parcă 
amenințătoare. 

Luchan îl apucă de umăr cu mâna 
sănătoasă: 


- Azi nu trebuie să fii îngrijorat decât de 
rege, prietene, nu de un străin nebun şi 
arogant! M-am interesat pe la oameni, 
nimeni nu ştie ce s-a întâmplat cu el de când 
a plecat de la templu. Nimeni nu l-a văzut 
venind încoace cu vreun planor, nimeni nu 
are habar dacă şi-a instalat pe undeva vreo 
rampă de lansare, sau dacă are vreun 
servitor sâ-l ajute... Credinţa mea e că şi-a 
schimbat hotărârea, că a renunţat şi că nu 
va mai îndrăzni sâ-şi arate vreodată faţa prin 
Carrig! 

Saikmar tocmai se pregătea să răspundă 
că nu e de acord cu cele spuse de Luchan, 


când pândarul cu ochi ageri, de la marginea 
platoului, scoase un strigăt ascuţit: 

- Flutură steagul galben! L-au găsit pe 
rege! 

Imediat se dezlănţui o activitate febrilă. 
Unchiul său sări să-l îmbrăţişeze pe Saikmar 
şi sâ-i ureze noroc. Servitorii stăteau 
pregătiţi lângă greutăţile şi scripeţii lor, în 
timp ce el se înghesuia în cabina fragilă a 
planorului, îşi lega de trup corzile de 
siguranţă şi-şi aşeza la-ndemână cuțitul, 
pentru a le putea tăia rapid, la nevoie. Apucă 
manşa şi o puse în poziţia de decolare, 
împingând-o mult în faţă, pentru a intra în 
picaj imediat ce depăşea platoul, înainte de 
a se înălța cu ajutorul curentului cald 
ascendent creat de cel mai apropiat dintre 
cratere. Apoi toţi începură să aştepte, o 
aşteptare care păru că ţine o veşnicie. 

- Vine! strigă, în sfârşit, pândarul, iar 
servitorii dădură drumul greutăților. 

In clipa următoare, ochii tuturor erau 
aţintiţi spre rege, dar Saikmar nu îndrăznea 
încă să-şi întoarcă privirile într-acolo. Era 


prea preocupat să-şi stăpânească planorul 
prin sumedenia de curenţi înşelători dintre 
cratere şi să caute curentul ascendent ce 
urma sâ-l poarte într-o poziţie sigură, la 
peste trei sute de metri deasupra regelui. 
Când dădu, în sfârşit, de el, îşi permise să 
privească. Şi simţi că i se taie răsuflarea. 
Indiferent de câte ori zboară cineva 
deasupra Colinelor Fumegânde, cugetă el, 
nimic nu se poate compara cu senzaţia pe 
care o ai când împărţi prima dată văzduhul 
cu regele-parradil. 

Acesta tocmai sărise leneş în aer. Era clar 
din ce peşteră ieşise - coada lui ţeapănă era 
îndreptată drept spre ea, ca o săgeată 
indicatoare. Regele, colorat în negru şi în 
albastru şi în auriu, strălucea în lumina 
soarelui. Sub pielea netedă, muşchii aripilor 
se mişcau ca valurile unei mări de ulei. 
Nimeni nu-şi aducea aminte să fi auzit de un 
rege care supravieţuise atât de mult. Şi 
nimeni nu-şi amintea să fi auzit de unul care 
ajunsese atât de... mare! 

Văzându-i dimensiunile, Saikmar fu atât 


de uluit, încât planorul aproape că-i intră în 
vrie. Până astăzi nu mai zburase niciodată 
lângă rege, îl privise numai de la sol, 
studiindu-i obiceiurile. Corpul parradilului, 
de la umeri la rădăcina cozii, era de cinci ori 
mai lung decât înălţimea unui om, având 
forma unei chile de corabie în partea de 
dedesubt, plat şi lat deasupra. Coada şi 
gâtul dublau lungimea trupului. lar în vârful 
gâtului curbat se înălța capul bătrân şi 
înţelept, în formă de ciocan, care se 
răsucea, privind spre adversarii ce se 
înălţau în aer, pentru că acum decolaseră 
toate planoarele. Parcă sfidător, regele îşi 
deschise fălcile enorme într-un căscat roşu- 
sângeriu, apoi se lăsă pe aripa stângă - avea 
pe puţin douăzeci de metri acum, că era 
complet întinsă! - şi ţâşni în sus, împins de 
curentul ascendent creat de un vulcan. 

Inainte ca Saikmar să-şi dea seama ce se 
întâmplă, regele ajunsese la aceeaşi înălţime 
cu el şi continua să se înalțe. 

Unii ziceau că parradilii copiaseră tehnica 
asta de la oameni şi de la planoarele lor. 


Saikmar credea că afirmaţia e prostie curată, 
susţinând că nici o creatură zburătoare, 
care-şi face cuibul pe Colinele Fumegânde, 
nu poate să nu descopere secretele aerului 
prin care zboară. Şi totuşi, privind eleganța 
cu care regele se înălța în aerul fierbinte, 
înţelese de ce unii oameni puteau avea 
impresia că este vorba de o dibăcie învățată, 
aşa cum învaţă şi oamenii. 

Regele părea să fie încă mahmur, pentru 
că nu făcu decât să arunce o privire către 
planorul lui Saikmar, apoi se avântă într-un 
picaj, dând din aripi, ca să scuture din ele 
amorţeala iernii. Liniştit, pentru că dorea să 
mai aştepte puţin înainte de a întreprinde 
primul său atac, Saikmar se hotărî să 
continue să ia înălţime, şi, în timpul ăsta, să 
vadă unde erau ceilalţi concurenţi. 

Le recunoscu planoarele destul de uşor. 
Fiecare clan avea culorile lui, şi aparatele 
erau vopsite corespunzător. Al lui era 
decorat în maro-negru deasupra şi maro- 
roşcat dedesubt. Celelalte erau vopsite în 
roşu aprins, în verde, dungate sau în 


pătrăţele... 

Dar nici un planor nu trebuia să fie alb. 

işi dădu seama chiar în clipa în care-l 
văzu decolând - chiar dacă mintea i se 
revolta în faţa informaţiei transmise de ochi. 
Nici un planor nu putea urca aşa - la mai 
bine de un kilometru de cel mai apropiat 
curent ascendent! Şi totuşi era acolo, 
căţărându-se în cer cu un duduit asurzitor 
şi... 

A avut impresia că timpul se opreşte în 
loc. Trecură multe minute până reveni la 
realitate şi se trezi că-şi  manevrează 
planorul cu mişcări mecanice, spiralând 
spre terenul de aterizare, cu săgețile la locul 
lor, neatinse. Pentru că pe cer nu mai era 
nici o ţintă în care să le tragă. 

Asistase, neputincios, la cea mai teribilă 
catastrofă care se abătuse vreodată asupra 
oamenilor şi asupra oraşului lor, iar 
amintirea acestei întâmplări nu-i va ieşi din 
cap până la sfârşitul zilelor pe care le avea 
de trăit. Planorul care n-ar fi trebuit să fie 
acolo, cel alb, se înălţase cu insolenţă să-l 


înfrunte pe rege şi scuipase ceva ce, cu tot 
cerul senin, păru ca un fulger. Peste o clipă 
regele - el care până atunci fusese numai 
majestate, înţelepciune şi ameninţare 
întruchipate - nu mai era decât o biată 
epavă, rostogolindu-se prin aer, fără o aripă, 
spre craterul vulcanului de sub el. 

lar Belfeor, străinul insolent, intrusul din 
sud, lipsit de orice respect faţă de zei, 
devenise conducătorul legiuit al Carrig-ului. 

Era cel mai ridicat salariu cunoscut pe 
parcursul întregii istorii, şi plata se făcea în 
ani de viaţă. Dar, pentru că remuneraţia era 
atât de ridicată, condiţiile erau foarte stricte. 
In alte domenii ale serviciilor publice 
proporţia câştigului era de patru la unu, sau 
şase la unu, sau chiar şapte la unu. Raportul 
ajungea la zece la unu doar în cazul 
Corpului Galactic. Mai direct spus, pentru 
fiecare an lucrat în cadrul Corpului, ţi se 


garantau zece ani de viaţă suplimentară, în 
condiţii de sănătate perfectă şi de vigoare 
tinerească. 
Dacă supravieţuiai până când venea 

momentul revendicării plaţii. 

Şi dacă aveai ce face cu anii ăştia în plus. 

Şi, mai presus de orice, dacă reuşeai să te 
integrezi în cadrul Corpului şi să faci faţă. 
Durata minimă a contractului de angajare 
era de zece ani, şi, dacă te retrăgeai sau 
dacă erai dat afară înainte de termen, îţi 
pierdeai orice drept, pentru totdeauna. 
Nimeni nu-ţi mai oferea o a doua şansă de a 
te încadra într-un serviciu unde salariul era 
plătit în tratamente de longevitate. 

Singură în anticamera biroului 
comandantului, Maddalena Santos se 
gândea la exact aceste detalii şi, brusc, 
simți că i se face frică. Avea douăzeci şi 
cinci de ani. Abia începuse să realizeze ce 
înseamnă viaţa - ce putea însemna o viaţă 
de om. Şi era înspăimântată că, din 
neatenţie, găsise cea mai bună soluţie să-şi 
arunce orice şansă pe Apa Sâmbetei. 


Sub cupola bazei - aflată pe o planetă 
lipsită de atmosferă, ca toate bazele 
Corpului, pentru ca navele hiperfotonice să 
poată ieşi din sub-spaţiu cât mai aproape de 
suprafaţa ei - nu era niciodată frig, dar 
Maddalena simţi că o trece un fior. Existau 
puţine motive pentru o convocare la biroul 
comandantului, şi, practic, toate erau de rău 
augur. Mai ales că tocmai asolizase o navă 
revenită după o lungă misiune de patrulare 
la frontieră, care era programată să se 
îndrepte spre Pământ, pentru schimbarea 
echipajului şi pentru reparaţii. Acesta era 
modul în care corpmenii erau daţi afară: 
erau trimişi pe Pământ sau pe planeta lor de 
origine. Deşi, în aceste zile, doar puţini erau 
cei de pe Pământ care se înrolau. 

Şi asta se încadra perfect în necazul ei. 

işi încleşta convulsiv mâinile pe braţele 
fotoliului în care stătea, şi buzele i se 
mişcară în tăcere. Rostite cu voce tare, 
cuvintele ar fi sunat cât se poate de potrivit 
cu momentul: 

- N-am avut intenţia să mă port în halul 


ăsta! 

Poate că nu... Dar oamenii au cam prea 
des obiceiul să facă lucruri pe care nu au 
nici o intenţie să le facă. 

Rememorându-şi amintirile, îşi dăduse 
seama că, atunci când sosise aici, 
proaspătă absolventă a celei mai renumite 
universităţi de pe Pământ, mândră ca tot 
spaţiul de diplomele şi de calificativele ei, 
trebuie să le fi părut acelor corpmeni, mai în 
vârstă şi mai experimentați, cu care 
începuse să lucreze, extrem de arogantă şi 
plină de tupeu. işi dădea seama că în 
prezenţa lor nu avea senzaţia că se află în 
faţa unor corpmeni autentici. Realitatea era 
departe de idealurile romantice. Şi atunci, 
inconştient, începuse să-şi trateze colegii de 
parcă ar fi fost nişte colonişti ignoranti, care 
trebuiau să fie epataţi de sofisticatul produs 
al Pământului însuşi, reprezentat de 
persoana ei. 

Era, doar, evident că maniera pământeană 
era cea mai bună, în orice privință. lar 
Maddalena era absolut la curent cu această 


manieră de a gândi. Şi, din cauza asta, era 
superioară tuturor. Fără urmă de dubiu! 

A durat aproape un an până când şi-a dat 
seama cât de neplăcut le era colegilor să 
lucreze cu ea. In cazul unora, sentimentul 
era chiar mai apropiat de ură decât de o 
simplă şi benignă neplăcere. Şi încă şase 
luni - adică până acum - ca să afle cauzele. 
Şi abia ajunsese sâ-şi dea seama de cele 
întâmplate. Şi începuse sâ-i fie ruşine de 
comportamentul ei, să se crispeze doar 
amintindu-şi de vocea ei ridicată, în sute de 
momente diferite, mereu plângându-se de 
câte ceva: 

- Aici nu e nimic distractiv de făcut! Nu te 
poţi gândi tot timpul numai la muncă! Pe 
Pământ nu m-am simţit niciodată plictisită, 
găseşti totdeauna ceva de făcut, ceva 
drăguţ, ceva nostim şi distractiv! 

Sau, dacă subiectul nu era monotonia 
vieţii, atunci era mâncarea, sau locuinţele 
standardizate, sau mirosul curentului de aer 
de la vreun ventilator, sau incompetenţa 
manifestată de cineva, în vreo problemă 


care nu o privea câtuşi de puţin pe ea... sau 
orice altceva la-ndemână. 

In fiecare perete al anticamerei se găsea 
câte un multipanou. Atinse comenzile celui 
mai apropiat de ea şi îl fixă pe oglindă, îşi 
simţea faţa arzând. Şi, privindu-şi imaginea 
reflectată, văzu că roşise, de jenă în faţa 
prostiei de care dăduse dovadă. Nu cu multă 
vreme în urmă s-ar fi simţit îngrozită până şi 
la ideea de a roşi din cauza cuiva. Dar acum 
era convinsă că ăsta e un semn bun. Ca un 
fel de febră, care demonstra că organismul 
ei începuse să se apere împotriva bolii. 

Pe când se privea, îşi dădu seama de încă 
ceva: poate că acorda prea mare importanţă 
acestui trup şi acestei feţe. Aici, la o bază a 
Corpului, la mai bine de doi paraseci de cea 
mai apropiată planetă civilizată, un trup nu 
era privit decât ca un vehicul, capabil să 
transporte o minte din loc în loc. Importantă 
era totdeauna mintea. Prima, ultima şi 
singura armă de care dispunea omul în faţa 
universului. Şi ea-şi dorea - simţea nevoia - 
să ajungă sâ-şi perceapă cât mai curând 


frumuseţea ca pe un dar al naturii, nu ca pe 
un scop în sine. 

Chiar dacă... era vorba de un dar ceva mai 
substanţial, îşi întoarse puţin capul într-o 
parte. 

Roşeaţa din obraji se dusese, şi tenul îi 
revenise la normal: imaculat, puţin bronzat, 
cu o uşoară tentă de măsliniu, care venea 
parcă de dedesubt. Ochii îi erau mari şi 
negri, cu gene lungi, naturale. Părul bogat şi 
negru era tuns scurt (şi la asta protestase şi 
se  plânsese în stânga şi-n dreapta!) 
deoarece, dacă are lungime mai mare de doi 
centimetri şi jumătate, se poate prinde în 
garnitura de etanşare a căştii costumului 
spaţial, atunci când e nevoie să te echipezi 
rapid, în caz de pericol, sau dacă se dă vreo 
alarmă. Dar asta nu făcea decât să 
accentueze  ovalul aproape perfect al 
capului. Un cunoscut de pe vremea 
facultăţii, student la arte antice preatomice, 
îi spusese ca parcă ar fi fost sculptat de 
Brâncuşi. Umerii îi erau uşor lăsaţi, talia 
subţire, iar picioarele erau cu centimetri 


buni mai lungi decât ar fi trebuit să fie, 
respectând proporţia normală în raport cu 
trunchiul, dându-i un aer de înălţime şi de 
fragilitate. 

işi dădu, brusc, seama că se săturase 
până peste cap şi de aparenţa aceea de 
fragilitate. Probabil că, de fapt, nu era decât 
o autosugestie - excepţionalul produs al 
Pământului, prea fin pentru a-şi freca 
coatele laolaltă cu coloniştii ăştia grosieri! 

Şi, mulţumită acestei autosugestii idioate, 
avea toate şansele să-şi fi aruncat deja pe 
Apa Sâmbetei mult-doritul secol de viaţă 
suplimentară. 

Din peretele de lângă ea se auzi o voce 
impersonală: 

- Practicant Santos, poftiţi în biroul 
domnului comandant! 

Reflex, se ridică în picioare. Se gândi: 
Practicant!. Şi asta o irita profund. Se 
aşteptase să fie confirmată în grad de 
locotenent - aşa cum se întâmpla în 
covârşitoarea majoritate a cazurilor - după 
un an. Şi, când evenimentul nu avusese loc, 


începuse să se plângă în faţa oricui o 
asculta, zicând că asta nu e din cauză că nu 
face faţă muncii ce i se încredinţase, ci 
pentru că oamenilor nu le place de ea. Nu 
credea în cele spuse. Vorbea doar ca să se 
afle în treabă. 

Dar s-a întâmplat să dea peste cineva care 
şi-a pierdut în cele din urmă stăpânirea de 
sine, care i-a răspuns că are perfectă 
dreptate, şi abia atunci, îngrozită, şi-a dat 
seama că a fi o prezenţă plăcută făcea parte 
din munca ei, ba, mai mult, că acestei 
sarcini de serviciu nu-i făcuse deloc faţă. Şi, 
din acel moment, începuse adevărata ei 
educaţie. 

Dar, aproape sigur, acest moment, de 
acum, va însemna sfârşitul procesului. 

Pătrunse pe uşa de la biroul 
comandantului pe cât de elegant era în 
stare, dar, când raportă, simţi că vocea îi 
tremură uşor. Comandantul Brzeska păru sa 
nu observe asta şi îi spuse pe un ton perfect 
neutru să ia loc. Se execută, gândindu-se: 
Nu e singur, mă întreb dacă ăsta e un semn 


bun sau rău! 

II cunoştea pe bărbatul care stătea lângă 
comandant, e drept, doar din vedere. Era un 
bărbat cu o figură parcă veşnic obosită, cu 
părul încărunţit prematur, fapt care probabil 
se întâmplase în timpul vreunei misiuni de 
patrulare, când nu avusese la-ndemână 
tratamente de longevitate. Nava lui asolizase 
ieri. Când îşi dădu seama de primejdia 
implicită pe care o reprezenta prezenţa 
acestui om, simţi că toate speranţele ei s-au 
spulberat. 

Totuşi... să fie oare în stare Brzeska să-i 
comunice că o dă afară, în prezenţă unui 
străin? 

Nu vorbea nimeni, doar comandantul de 
patrulă se uita la ea din cap pânâ-n picioare. 
Avea o privire neplăcut de pătrunzătoare, ca 
şi cum ar fi fost în stare să-i evalueze toate 
posibilităţile doar pe calea asta. In cele din 
urmă se întoarse către comandant şi îşi 
ridică întrebător o sprânceană. Brzeska 
dădu din cap şi începu să vorbească. 

- Practicant Santos, dânsul este maior de 


patrulă Langenschmidt. 

Maddalena reuşi cu greu sâ-şi aştearnă 
un zâmbet forţat pe figură şi aşteptă să audă 
ce urmează. Comandantul părea să aibă 
dificultăţi în privinţa alegerii cuvintelor. 
Trecu, poate, mai bine de o jumătate de 
minut, înainte ca el să continue: 

- Ei, bine, Santos! O să-ţi spun tot ce am 
de spus în prezenţa domnului maior 
Langenschmidt, pentru că este cinstit şi 
necesar ca el să audă totul. Cred că nu e 
nici o noutate dacă-ţi spun că eşti cea mai 
detestată persoană care a pus vreodată 
piciorul în această bază, atât sub comanda 
mea, cât şi a oricui altcuiva. lţi dai seama de 
asta? 

Adunându-şi tot curajul de care mai 
dispunea, Maddalena răspunse aproape 
şoptit: 

- Mi-am dat seama, nu cu mult timp în 
urmă. Şi mi-am dat toată silinţa, încercând 
să corectez acest fapt. 

- Sunt bucuros să te aud vorbind astfel, 
continuă Brzeska cu sarcasm. Deşi, până 


acum, n-am remarcat să fi avut prea mult 
succes. De fapt... te rog să citeşti asta. 

Apucă un raport din faţa lui, de pe birou, 
şi i-l întinse. Ea îl luă şi începu să-l citească, 
de parcă era în transă: 

„Atât datorită incapacității congenitale de 
a colabora cu corpmenii mai experimentați, 
cât şi datorită  prejudecăţilor adânc 
înrădăcinate, practicant Santos pare absolut 
necorespunzătoare ca ofițer de carieră." 

Continuă să privească cuvintele scrise pe 
hârtie mult timp după ce acestea îi fugiseră 
din faţa ochilor, dispărând ca într-un fel de 
ceaţă. 

- In regulă, acum dă-mi-l înapoi, zise 
Brzeska, luându-i hârtiile din mână şi 
mototolindu-le. După care le aruncă în coşul 
de gunoi, unde  dispărură imediat, 
transformate într-un norişor de fum, şi se 
lăsă pe spate în scaun. 

- Ala era raportul pe care voiam să-l trimit 
pe Pământ, cu nava domnului maior, şi pe 
tine cu el o dată. iți dai seama care ar fi fost 
consecinţele? 


Trebuie să mă şi torturezi? Dar Maddalena 
avea gura prea uscată ca să poată scoate 
vreo vorbă, aşa că se mulţumi să dea din 
cap. 
- Hrmhii! Dar se întâmplă că dispui de un 
atu important, în situaţia de faţă. Conform 
dosarului dumitale, pe care l-am studiat 
destul de des - de fiecare dată când mă 
întrebam cum dracu' ai fost selecționată 
pentru angajare la noi şi, cred că-ţi dai 
seama, asta s-a întâmplat foarte des! - ai o 
aptitudine deosebită pentru limbile străine, 
corect? Şi, în timpul facultăţii, principala 
dumitale activitate secundară a fost arta 
dramatică în contact direct cu publicul, 
actoria, cum era numită, da? 

Maddalena dădu din nou din cap. 

- De altfel, am senzaţia că jumătate din 
problemele dumitale, zise Brzeska oftând, 
se datorează faptului că dramatizezi, că te 
imaginezi jucând un rol, în loc să iei 
realitatea aşa cum e şi să-i faci faţă direct. Ei 
bine, datorită lipsei acute de personal 
operativ de la ora actuală, ai şansa să 


verifici dacă aceste capacităţi de care dispui 
te îndreptăţesc să beneficiezi, în totalitate, 
de statutul pe care se pare că-l consideri al 
dumitale de drept. Se întoarse spre 
Langenschmidt: Gus, spune-i despre ce e 
vorba! 

Uşor ezitant, maiorul începu să 
vorbească. 

- Cred că eşti la curent cu principala 
sarcină a Patrulei în acest sector, zise el. 

Crezi că sunt absolut imbecilă? Vorbele 
îşi croiau drum furioase către buze, dar, cu 
un efort serios, Maddalena reuşi să şi le- 
nghită. Şi să răspundă cuminte, ca o 
şcolăriţă: 

- Căutaţi planete pe care s-au stabilit 
refugiaţi de pe Zarathustra, le ţineţi pe cele 
deja descoperite sub supraveghere, 
introduceţi şi retrageţi agenţi, pe acele 
planete care sunt încă izolate de restul 
comunităţii galactice. 

- Perfect. Ei bine, de aproape doi ani nu 
am mai primit nimic de la unul dintre cei mai 
valoroşi agenţi planetari ai noştri. Conform 


zvonurilor, care ne-au fost transmise de alţi 
agenţi, omul nostru a murit, dar nimeni nu 
ştie exact în ce fel. In general totul nu ar fi 
decât o treabă de rutină - este vorba de o 
planetă înapoiată din cele mai multe puncte 
de vedere, şi, în asemenea condiţii, nu au 
loc schimbări dramatice de la o generaţie la 
alta. Dar, într-unul din oraşele aflate pe 
teritoriul supravegheat de fostul nostru 
agent, se întâmplă nişte lucruri foarte 
ciudate. S-ar putea să fie vorba de o 
descoperire tehnică excepţională, ducând la 
un salt cultural deosebit, sau poate a avut 
loc o revoluţie, sau puterea a fost luată de 
un cuceritor. Nu ştim despre ce e vorba. Tot 
ce-am aflat este, în cel mai bun caz, la a treia 
mână, deformat de transmisia orală şi de 
exagerările inerente într-un nonsens 
absolut. Pentru a crea o acoperire solidă 
unui agent permanent, care să acționeze în 
aceeaşi zonă, vom avea nevoie de cel puțin 
un an, dacă nu chiar doi, şi asta s-ar putea 
dovedi un interval periculos de lung. l-am 
înaintat domnului comandant o propunere 


de acţiune imediată, şi dânsul a fost de 
acord să trecem la fapte. 

- Şi uite-aşa se face Santos că, dumneata 
fiind singurul membru al personalului 
operativ de care mă pot dispensa, chiar cu 
plăcere, ai de ales. Considerând că sufletul 
dumitale gingaş a fost destul şi profund 
ofensat că are obligaţia de a tolera prezenţa 
pădurarilor ăştia înapoiaţi care bântuie pe 
aici, dacă refuzi această misiune n-ar fi 
decât o dovadă de consecvență. In fond, pe 
planeta de care vorbim oamenii nu sunt 
numai neciopliţi, ci de-a dreptul nespălaţi, 
nu numai nesofisticaţi, ci de-a dreptul 
inculţi. 

Sub avalanşa vorbelor sarcastice ale 
comandantului, Maddalena începu să 
tremure. Era obligată să-şi utilizeze toată 
voinţa ca să-şi păstreze cât de cât 
stăpânirea de sine, zicându-şi că, după felul 
în care se comportase de când sosise aici, 
merită din plin să i se vorbească astfel. 

- Evident, continuă Brzeska, dacă refuzi, 
voi reface raportul pe care l-am aruncat, 


exact în termenii pe care i-ai citit. Şi te trimit 
pachet, cu raport cu tot, pe Pământ. Şi rămâi 
fără plata aceea de un secol. 

- Definitiv, spuse Maddalena. Nu avusese 
intenţia să scoată vreo vorbă. 

- Definitiv, confirmă Brzeska. 

In timp ce-l asculta pe comandant, 
Langenschmidt arăta din ce în ce mai 
îngrijorat. Acum interveni, pe un ton 
nesigur: 

- Pavel, ai utilizat nişte termeni destul de 
tari la adresa practicantului Santos. Te 
cunosc destul de bine şi sunt convins că 
motivele pentru care ai făcut asta sunt cât 
se poate de întemeiate. Dar, dacă aşa stau 
lucrurile, poate că ideea în sine nu poate fi 
pusă în practică. Intr-un loc ca ăla, un - hm - 
agent neadecvat ne-ar face mai rău chiar 
decât absenţa unui agent. 

Maddalena trase adânc aer în piept. 

- Domnule maior, spuse ea, acum un an şi 
jumătate, când am sosit aici, nu eram decât 
un fel de păpuşă, mică şi proastă. Credeam 
că, fiind născută pe Pământ, mi se cuvine 


totul şi ştiu orice, despre orice subiect. 
Acum mi-am dat seama care e realitatea - 
complet. Şi aş dori să profit de orice 
posibilitate, pentru a încerca  sâ-mi 
râăscumpăr prostia de care am dat dovadă. 
Nu pot face mai mult decât să-mi utilizez la 
maximum toate posibilităţile de care dispun, 
dar cred că oamenii aceia, care m-au găsit 
aptă pentru Corpul Galactic, nu s-au înşelat 
în totalitate. Sunt hotărâtă să aflu dacă 
există ceva bun şi util în mine şi sunt gata 
să accept orice misiune mi s-ar încredința, 
indiferent cât de dificilă, în spaţiu, pe o 
planetă, oriunde. 

- Sper că-ţi dai seama, murmură 
Langenschmidt privind nu la ea, ci în jos, 
spre mâinile lui mari şi osoase, că este 
posibil să pierzi nu numai secolul dumitale 
de viaţă suplimentară, ci chiar şi restul 
duratei dumitale naturale de viaţă, da? Pe 
Planetele de Refugiu Zarathustra viaţa e 
foarte aspră! 

- Dacă refuz această misiune, nu credeţi 
că va trebui să suport pe tot restul duratei 


mele naturale o senzaţie oribilă, de ruşine 
de mine însămi? lar asta este o eventualitate 
care nu mă tentează chiar deloc! 

Brzeska fornăi scurt şi înăbuşit în scaunul 
lui. 

- Santos, iar dramatizezi, oftă el. Pe 
vremea când arta dramatică era încă 
practicată de actori profesionişti, exista o 
legendă, despre un actor tânăr şi 
necunoscut, care devenea faimos peste 
noapte, pentru că vedeta din rolul principal 
se îmbolnăvea, şi el, sau ea, trebuia să-i ia 
locul. Trebuie să înţelegi că misiunea ta nu 
are nimic măreț în ea, că nu te aşteaptă nici 
un fel de glorie la capătul ei. Eşti, pur şi 
simplu, pe post de dop. Te trimitem acolo ca 
să astupi o gaură. Trebuie să te duci într-un 
anume loc, să afli ce se-ntâmplă acolo, şi 
nimic altceva. lar când vei părăsi planeta, 
vom fi cu atât mai mulţumiţi cu cât vom şti 
că de existenţa ta au aflat cât mai puţini 
oameni. N-o să devii vedetă şi n-o să ai 
parte de urmă de glorie. Clar? 

- Am înţeles, răspunse Maddalena pe un 


ton înţepat. 

- Bine. Nu mai râmîne decât să şi 
dovedeşti că aşa e. In regulă, Gus - de acum 
o las pe mâna ta. 

Langenschmidt se ridică în picioare. 
- Urmeazâ-mă, Santos, spuse el. Incepem 
imediat. 


7 


Gus Langenschmidt era convins că, într- 
un fel, el se afla într-o poziţie mai bună 
decât comandantul Brzeska, sau decât orice 
alt ofiţer legat de o bază planetară a 
Corpului. De exemplu, la o bază îţi dădeai 
repede seama că rareori existau mai mult de 
jumătate din oameni cărora să le pese cu 
adevărat de munca lor, să fie pasionaţi de 
ceea ce făceau. Restul nu făceau decât sâ-şi 
îndeplinească conştiincios obligațiile de 
serviciu, adunând grijulii câte zece ani de 
viaţă pentru fiecare an al contractului de 
muncă, şi atât. Pe când, la bordul unei nave 


a patrulei, munca era făcută din pasiune, de 
toţi oamenii echipajului. Era obligatoriu. 
Dacă ar fi fost altfel, ar fi înnebunit, pur şi 
simplu, cu mult înainte de a ajunge să 
îndeplinească şi un singur angajament pe 
zece ani. 

Şi mai avea un avantaj faţă de comandant: 
misiunile îl făceau să meargă dintr-un loc 
într-altul. Pe parcursul unui singur tur de 
patrulare punea, de obicei, piciorul pe cel 
puţin zece sau douăsprezece planete diferite 
- evident, în condiţii de conspirativitate 
absolută - în timp ce Brzeska rămânea 
pironit sub cupola acestui dom. 

Dar, dintr-un anume punct de vedere, 
fundamental, comandantul beneficia de o 
situaţie mult mai bună. Dacă s-ar fi întâmplat 
să ia ceva o întorsătură într-adevăr proastă, 
ar fi fost angajată sine die responsabilitatea 
lui Brzeska, în calitate de ofiţer comandant 
al acestui sector galactic. Dar greşeala i-ar fi 
aparţinut, nominal, lui Gus Langenschmidt. 

O condusese pe Maddalena în biroul care- 
i fusese repartizat pe perioada cât urma să 


rămână la bază şi tocmai se lăsa într-un 
fotoliu. 

- la loc, zise el, făcând un semn cu mâna, 
fără a indica ceva anume. Ea se execută 
nervoasă, iar el o privi din nou, scrutător. 

Era departe de a fi de acord cu modul de 
gândire al lui Brzeska. Pe scurt, 
comandantul îi spusese ceva de genul: 

„Să fii sigur că nu pe ea aş alege-o pentru 
o misiune ca a ta, daca aş avea, într-adevăr, 
posibilitatea unei alegeri. Dar, dacă este 
îndrumată cum trebuie, cred că va face faţă. 
Fata a descoperit de curând cât de 
importantă este opinia celorlalţi colegi 
despre ea, o chestie pentru care nu şi-a 
închipuit vreodată până acum că va trebui 
să-şi dea vreo osteneală, să o cultive. Când 
a venit aici, credea că trebuie s-o privim toţi 
extaziaţi, doar pentru că e frumoasă şi 
pentru că e originară de pe Pământ. Ne-am 
dat toată osteneala să-i facem praf şi 
pulbere ideea asta, şi acum încearcă să-şi 
reclădească toată structura internă de 
respect faţă de sine pe nişte baze solid 


fundamentate şi valabile. Aşa că este în 
căutarea unei provocări. Poate că misiunea 
ta este cu o treaptă, sau poate chiar două, 
mai dură decât ce aveam eu în cap să-i ofer 
în sensul ăsta, dar, cel puţin, sunt sigur că 
este în formă din punct de vedere psihic şi 
că va aborda orice va face cu hotărâre.” 

Ei bine, te poţi face frate si cu dracu" până 
treci de lac... 

Incepu să vorbească, surprins să-şi dea 
seama că vocea îi era aspră şi guturală: 

- Care e părerea ta despra munca 
îndeplinită de patrulă? Despre agenţii noştri 
planetari şi despre tot ce se întâmplă, legat 
de munca noastră, în ungherul asta de 
galaxie, uitat de lume? 

Luată prin surprindere, ea tresări şi 
începu: 

- Ei bine... cred că... 

- Te rog să mă scuteşti de citatele de 
manual de la cursurile de pregătire, pe care 
încerci să ţi le aminteşti. Ce obişnuiai să 
spui despre munca noastră? 

Maddalena îşi muşcă buza, dar îşi săltă 


capul şi-l privi drept în ochi. 

- La început, imediat după ce venisem, 
spuneam că nu înţeleg de ce trebuie să ne 
irosim o grămadă de timp valoros, pentru a 
supraveghea treburile unor degeneraţi, care 
se bălăcesc în nămol, ca porcii. Nu mai cred 
că o asemenea concepţie este valabilă. Dar 
nici nu am avut timp să-mi formez o alta, 
care s-o înlocuiască. 

- Pare un răspuns cinstit, dădu 
Langenschmidt din cap. Nu dorea să se 
vadă că era mult mai mulţumit de 
sinceritatea ei decât se aşteptase să fie. 
Deci, din punctul ăsta de vedere, suntem 
chit. Tu nu-ţi poţi da seama ce-i împinge pe 
nişte oameni ca mine să facă ceea ce fac, iar 
eu nu-mi pot da seama cum pot crede nişte 
oameni ca tine că fac, într-adevăr, ceva. Am 
văzut că te uitai nedumerită la părul meu 
cărunt - nu, nu încerca să negi. Ridicase 
mâna, oprindu-i vorbele înainte de a fi 
rostite. Ţi se citea pe faţă exact ce gândeai: 
„Dacă e destul de în vârstă să fi ajuns să 
încărunţească, înseamnă că a adunat la 


activ multe secole de viaţă - de ce nu s-o 
retrage?" Ei bine, trebuie să recunosc, sunt 
înrolat de ceva vreme, dar nu mă retrag 
pentru că nu-mi imaginez o utilizare mai 
bună pentru secolele mele de viaţă 
suplimentară decât tot munca pe care o fac 
acum. OK! Am impresia că, deşi în câpşorul 
ăla frumos al tău sunt multe noţiuni 
teoretice legate de activitatea Patrulei, nu 
reuşeşti să stabileşti o legătură directă între 
acestea şi realitate. Aşa că o să începem 
pregătirea de la zero, şi, dacă te simţi 
tentată să-ţi pierzi interesul pe parcurs, 
pentru că ai mai auzit vorbele mele pe 
undeva, să nu cumva să îndrăzneşti să faci 
asta. Eu nu-ţi spun poveşti teoretice, eu am 
văzut tot, cu ochii mei, am pipăit şi am 
mirosit lucrurile de care vorbesc, şi, ceea 
ce-ţi spun acum, s-ar putea să-ţi salveze 
chiar viaţa într-o bună zi. 

Intinse mîna, apăsă pe un buton, şi biroul 
se cufundă în întuneric. Pe unul din pereţi 
prinse să strălucească o hartă 
stereoscopică a sectorului galactic în care 


se găseau. Luând în mână un indicator 
luminos, Langenschmidt începu să arate cu 
el pe hartă, în timp ce vorbea. 

- Sistemul ăsta are o planetă locuită. Şi 
ăla. Şi ăla. Toate cele şase din nucleul de 
acolo. Alte două de după ele, şi, suntem 
aproape siguri, şi alte câteva mai 
îndepărtate. Cel puţin, ultima dată când le- 
am vizitat, erau încă locuite, dar, pe unele 
planete, populaţia se lupta cu nişte condiţii 
aşa de vitrege, încât nu puteam risca să 
plasăm vreun agent permanent printre 
supraviețuitori. Aşa că, la ora actuală, s-ar 
putea ca una sau două dintre ele deja să nu 
mai fie locuite de fiinţe umane, datorită 
vreunei epidemii, mai ales. Misiunile mele de 
patrulare n-au ajuns atât de departe până 
acum. 

- Cred că nu ţi-a scăpat motivul pentru 
care sunt grupate aceste planete locuite în 
zona asta, la o asemenea distanţă de cea 
mai apropiată planetă civilizată, ce zici? 

Maddalena îşi aminti că va trebui să 
suporte încă al dracului de multe 


împunsături de aici încolo, aşa că răspunse 
cât mai calm cu putinţă: 

- Zarathustra. 

- Exact. Acum şapte secole şi jumătate, 
covârşitoarea majoritate a navelor cu 
refugiaţi de pe Zarathustra s-a îndreptat în 
direcţia acestor sisteme solare - nave pline 
cu oameni smulşi de pe planeta lor natală 
când cerul acesteia era în flăcări şi când 
mările şi oceanele începuseră, practic, să 
fiarbă, din cauza novei. In panica lor, 
oamenii fuseseră mulţumiţi să-şi scape 
pielea. Aşa că au ajuns - aceia care au mai 
apucat să ajungă în vreun loc - doar cu ceea 
ce aveau pe ei. A fost o realizare fantastică 
faptul în sine, că au reuşit să evacueze atât 
de mulţi oameni: aproximativ două milioane 
şi un sfert de suflete, îmbarcaţi în vreo trei 
mii de nave. O bună bucată de vreme am 
fost convinşi că nu a supravieţuit decât 
mâna de oameni care au reuşit să ajungă pe 
Alfa Baucis, pe partea dinspre Sol a 
Zarathustrei. Descendenții celorlalţi 
supraviețuitori nu au reuşit să reia legătura 


cu noi decât cu o sută douăzeci de ani în 
urmă, şi abia atunci am aflat cât de multe 
alte nave reuşiseră să ajungă pe planete 
locuibile. 

- Până atunci, evident, dezvoltarea 
acestor societăţi fusese în voia sorții. Poate 
că, în cazul tău, ideea nu este încă valabilă - 
înţeleg că eşti foarte tânără - dar, pentru 
majoritatea oamenilor, în subconştientul 
cărora s-a înrădăcinat adânc existenţa 
tratamentelor de longevitate, un secol de 
viaţă nu este un interval prea lung. Măsurat 
în generaţii - o noţiune mai apropiată de 
modul de gândire al oamenilor - un secol 
înseamnă patru până la şase asemenea 
unităţi. Dar treizeci de generaţii este un 
interval de timp suficient de lung pentru ca 
galactica să evolueze pe aceste planete 
izolate mai întâi în dialecte, apoi în limbi 
distincte, astfel încât un individ din nord 
ajunge să nu se mai poată înţelege cu cel 
din sud. Ăsta e unul dintre aspectele care nu 
e niciodată îndeajuns subliniat în 
amfiteatrele alea confortabile de pe Pământ, 


unde se ţin cursurile de pregătire: ce 
groaznică prăpastie poate interveni în 
comunicare, datorită unei limbi lipsite de 
unitate! 

- Şi încă ceva ce nu e explicat, de obicei, 
cum trebuie. Când eşti obosit şi bolnav - din 
cauza unui microb local extrem de neplăcut 
- şi, pe deasupra, şi flămând ca toţi dracii, 
pentru că sulița ţi s-a rupt în animalul pe 
care încercai sâ-l vânezi, când focul ţi-e 
stins de la ruperea de nori de marţea 
trecută, aşa că, şi dacă ai fi doborât animalul 
cu pricina, tot n-ai fi avut la ce sâ-l găteşti, 
atunci dai dracului toate poveştile lui tata- 
mare despre zboruri între stele şi despre 
oraşe cu milioane de oameni şi nu le mai 
consideri decât halucinaţii senile ale unui 
bătrân nebun. Nu te mai preocupă decât 
probleme practice, stringente pentru 
supraviețuire. Nici nu-ți mai dai măcar 
osteneala să citeşti, pentru că ți se pare mai 
folositor să exersezi trageri cu arcul şi cu 
săgețile decât sâ-ţi pierzi timpul cu asta. Cât 
despre scris - cui sâ-i scrii? Dacă urli un pic 


mai tare, te faci auzit de toată suflarea 
umană de pe planetă! 

- Ca urmare, atunci când am început să 
cercetăm planetele pe care se găseau 
refugiaţi de pe Zarathustra, am găsit unele 
pe care oamenii nu mai erau decât nişte 
sălbatici - mai ales datorită bolilor provocate 
de deficienţe nutriţionale în timpul copilăriei. 
Dar pe alte planete începuseră, deja, să se 
dezvolte nişte civilizaţii extrem de 
promițătoare. Evident, nu din punct de 
vedere tehnologic, nici nu se poate pune 
problema. Chiar dacă într-un grup de 
refugiaţi se găseau specialiştii necesari, e o 
cale foarte lungă de la vâna de minereu de 
fier la oţelul aliat de înaltă rezistenţă. Şi încă 
şi mai lungă de la zăcământul de oxid de 
uraniu la reactorul atomic! 

- Ei bine, printre altele, Patrula are sarcina 
să supravegheze aceste planete. Una din 
lecţiile pe care omenirea nu le-a învăţat 
decât cu foarte mare greutate este aceea că 
nu ştim, şi nici nu vom şti vreodată, totul. 
Mai mult, în opinia anumitor oameni, 


societatea galactică pare să fi intrat într-o 
epocă de stagnare apatică, şi oamenii nu 
mai au nici o motivaţie să caute direcţii noi 
de dezvoltare. Şi, din câte am aflat până 
acum, nu este imposibil ca societatea de pe 
vreuna dintre aceste planete să descopere 
ceva ce nouă ne-a scăpat - să perfecţioneze 
mai mult decât noi ştiinţele umaniste, de 
exemplu, sau să dezvolte biochimia la un 
nivel similar celui la care noi am adus 
electronica. Aşa că nu am interferat deloc în 
dezvoltarea acestor lumi, nici nu ne-am 
făcut cunoscută prezenţa, n-am făcut nimic 
altceva decât să observăm. 

Maddalena simţi undeva, în adâncuri, cum 
drăcuşorul din ea se revoltă. Până acum 
Langenschmidt nu-i spusese nimic ce nu 
auzise deja, în perioada de pregătire pe care 
o parcursese înainte de a veni aici. Şi 
totuşi... într-un fel era o mare diferenţă. 
Vorbele nu veneau din partea unui 
conferenţiar complet detaşat de fapte, ci de 
la un om care era suficient de pasionat de 
subiect, încât  sâ-i dedice viaţa sa 


suplimentară, pe care şi-o  câştigase 
muncind din greu. Aşa că se forţă să 
continue să-l asculte cu atenţie. 

- Observarea şi supravegherea este, însă, 
imperativă. Din două motive, în primul rând 
pentru că aceste civilizaţii ne relevă nişte 
noutăţi absolute în sociologia evoluţiei 
umane. Studiind, timp de un secol, planetele 
pe care s-au stabilit refugiații de pe 
Zarathustra, am aflat mult mai multe despre 
modul în care marile invenţii, sau 
descoperirile epocale pot afecta o civilizaţie, 
decât am fost în stare să deducem după un 
mileniu de analiză atentă a istoriei terestre. 
Al doilea motiv este 
că oamenii Corpului şi ai Patrulei nu sunt 
singurii interesaţi de aceste planete. 

- Planeta Sclavilor, rosti Maddalena. 

- Exact. Planeta Sclavilor. Asta ţi-a spus-o 
cineva, sau ai dedus-o de una singură? 

- Cred că mi-a spus cineva, murmură ea. 

- Nu mai fă mutra asta spăşită. Important 
e faptul că ţi-ai adus aminte de asta în 
contextul potrivit. Bine! Evident, Planeta 


Sclavilor nu era una dintre planetele 
colonizate în panică de zarathustrani. 
Locuitorii ei erau răpiți sistematic de pe 
planetele lor natale şi obligaţi să se 
stabilească pe această planetă, cândva 
nelocuită, pentru a constitui o forţă de 
muncă ieftină, destinată exploatării 
resurselor fantastice de metale uşoare de la 
faţa locului. lar schema a funcţionat timp de 
două sute doisprezece ani, până când s-a 
format Patrula şi am aflat ce se întâmplă 
acolo. 

Langenschmidt se foi în scaun, încercând 
să se aşeze cât mai confortabil. 

- In ciuda faptului că se ştie că Patrula stă 
de veghe, există permanent riscul ca un 
grup, de pe vreo planetă civilizată, să 
încerce să beneficieze de posibilitatea de a 
domina o populaţie  superstiţioasă şi 
înapoiată cultural, de pe o planetă bogată şi 
aproape virgină, în scopul obţinerii unor 
profituri, evident, enorme. Tentaţia e mare, 
şi, în cazul de care ne ocupăm acum, acest 
risc este deosebit de acut. Dacă aşa stau 


lucrurile, intruşii nu se vor putea mişca 
după bunul plac prea mult timp. In fond, 
planeta în cauză este pe itinerarul meu de 
patrulare şi mai am încă cinci agenţi acolo, 
în cel mult zece ani am pune mâna pe ei. 
Dar, cum majoritatea cultelor şi legendelor 
locale au la bază ideea zborului interstelar, 
simpla cunoaştere a faptului că există 
oameni dincolo de cerul planetei ar fi 
aproape o catastrofă, în unele societăţi, în 
care revenirea la barbarism n-a fost 
niciodată completă - şi cea la care mă refer 
se găseşte exact într-o astfel de situaţie - 
mentalitatea oamenilor nu este afectată 
foarte tare de superstiţiile locale. Dar 
apariţia unor intruşi din spaţiu ar putea 
dezlănţui un val de isterie religioasă fără 
precedent, care probabil că le-ar marca şi 
încetini profund evoluţia socială. 

- Uite, ăsta e sistemul despre care 
vorbesc. lşi mişcă indicatorul, fixându-i 
fasciculul strălucitor pe un sistem solar aflat 
la circa douăzeci şi cinci de paraseci de 
bază. PRZ - Planetă de Refugiu Zarathustra - 


numărul paisprezece. Populaţia totală - 
localizată pe un continent şi pe insulele mai 
mari din imediata vecinătate a acestuia - 
depăşeşte cu puţin două milioane de 
suflete. Pe planetă n-a asolizat decât o 
singură navă, cu opt sute de refugiaţi la 
bord. Climatul este foarte favorabil. Şi este o 
planetă de clasă A, pe care fiinţele umane 
pot consuma fără probleme o serie de 
plante şi animale indigene. Cel mai mare 
oraş de pe planetă se numeşte Carrig şi este 
situat la intersecția principalei căi 
comerciale nord-sud cu un râu navigabil, 
care face legătura cu Oceanul de Vest. 
Carrig-ul are şaptesprezece mii de locuitori 
şi domină un teritoriu suficient de mare ca 
să poată fi categorisit drept oraş-stat sau, 
dacă vrei, drept un mic stat naţional. Acolo a 
murit agentul nostru, sau a fost omorât, încă 
nu avem idee ce s-a întâmplat. Din 
nefericire, nu mai înaintase un raport de 
destul de multă vreme, deoarece era 
deghizat ca stăpân de caravane şi nu putea 
utiliza comunicatorul subeteric în timpul 


călătoriilor decât cu mare dificultate. 

- Carrig-ul - cel puţin aşa susţin socio- 
geografii noştri - are o asemenea poziţie, 
încât este, practic, condamnat să devină 
capitala întregului continent, atunci când 
comunicațiile vor evolua suficient, pentru a 
permite extinderea guvernării spre coaste, 
în toate direcţiile. Până atunci, vor trece 
probabil printr-o serie de războaie, dar, cu 
puţin noroc, poate vor scăpa de ele înainte 
de a inventa alte arme, în afară de arcuri şi 
catapulte. Deşi, din nefericire, locuitorii din 
Carrig dispun deja de planoare extrem de 
manevrabile, pe care le construiesc dintr-un 
lemn uşor - ceva asemănător bambusului, 
doar că mai rezistent - peste care întind piei 
de animale bine tăbăcite, şi, dacă îi dă cuiva 
prin cap să arunce din ele lichide 
incendiare, sau să tragă cu săgeți otrăvite... 
Scuză-mă, m-am depărtat de subiect. Dar 
vreau să-ţi descriu cât mai bine realitatea de 
la faţa locului. Unde rămăsesem? 

- Vorbeai despre poziţia oraşului Carrig, 
îndrăzni Maddalena. 


- Aşa e. Şi mai voiam să adaug că pe 
Paisprezece au avut loc nişte fenomene 
orogenetice destul de târzii. Deriva 
continentală este încă serioasâ şi, la nord, 
nu departe de Carrig, există un sistem 
extrem de complex de falii geologice, cu o 
activitate vulcanică corespunzătoare. 

- Şi întreaga zonă colcăie de elemente 
grele. Pe scurt, geologia are pur şi simplu 
grijă ca, atunci când oamenii locului vor 
reinventa tehnologia nucleară, Carrig-ul să 
dispună de cea mai mare rezervă de 
combustibil atomic de pe întreaga planetă, 
chiar sub nas. 

- Planeta Sclavilor? zise iar Maddalena. 

- Ei bine, pentru o bandă de aventurieri ar 
fi tentant, nu crezi? Şi, dacă se hotărăsc să 
treacă la fapte, ar dispune şi de toată forţa 
de muncă de care ar avea nevoie. 

Maddalena ezită. 

- Dar există vreo dovadă că cineva 
încearcă să...? 

- Absolut nici una. Nu voiam decât să-ţi 
arăt de ce considerăm zona asta ca deosebit 


de sensibilă şi de ce avem nevoie urgent de 
prezenţa unui agent acolo. In materie de 
informaţii sigure nu dispunem de prea multe 
date. Ştim că în Carrig societatea este 
organizată într-un sistem de clanuri - şapte 
clanuri egale şi rivale, plus unul nominal 
neutru şi deasupra intereselor politice, un 
fel de ordin preoţesc. Succesiunea la 
conducere este stabilită printr-o competiţie 
anuală, un duel aerian fantastic între oameni 
pilotând planoarele de care am pomenit mai 
înainte şi un animal înaripat, numit parradil, 
care este sacru şi care simbolizează 
calităţile regalității. Clanul câştigătorului ia 
puterea şi, ca să zic aşa, formează cabinetul, 
pe durata anului care urmează, preluând atât 
administraţia cât şi strângerea impozitelor. 
Teoretic, oricine poate lupta împotriva 
regelui-parradil, cu condiţia respectării unor 
anumite formalităţi, dar, de o bună bucată 
de vreme, participarea a fost restrânsă la 
câte un reprezentant din partea fiecărui clan. 

- Insă, conform unor rapoarte pe care le 
considerăm sigure, recent, la acest ritual, a 


participat un intrus şi a câştigat. Poveştile 
spun că, pentru asta, a utilizat un fulger! 
Slee, agentul nostru cel mai apropiat de 
Carrig, are impresia că s-ar putea ca cineva 
să fi inventat praful de puşcă, deoarece în 
regiunea vulcanică sunt multe zăcăminte de 
sulf, iar guano-ul de parradil este foarte 
bogat în nitrați de sodiu şi de potasiu - exact 
substanţele de care ai nevoie pentru a 
fabrica nişte explozivi simpli. lar dacă acea 
persoană şi-a imaginat cumva şi vreun 
procedeu de a face nişte bombe, sau, şi mai 
rău, rachete, intrusul s-ar putea hotărî să 
lanseze Carrig-ul într-o serie de războaie de 
cucerire. 

- Şi vrei ca eu să mă duc acolo şi să aflu 
despre ce e vorba în realitate? 

- Exact, spuse Langenschmidt. Şi îţi 
doresc mult noroc. Dar te rog să mă crezi pe 
cuvânt, norocul, oricât de mult, n-o să-ţi fie 
nici pe departe suficient! 


Faptul că, timp de douăzeci şi cinci de 
ani, eşti un anume gen de om nu poate fi 
schimbat peste noapte, oricât de mult ţi-ai 
dori asta. Aşa că, pe parcursul pregătirii 
intensive la care era supusă, în vederea 
misiunii ei pe PRZ 14, Maddalena dădu de 
multe ori frâu liber vechilor ei nemulțumiri şi 
firii ei rebele. In cele din urmă, reuşi sâ-l 
facă până şi pe Gus Langenschmidt să se 
piardă cu firea şi s-o întrebe răstit: 

- In fond, ce dracu' te-a îndemnat să te 
înrolezi în Corp? 

- Plata! ripostă ea. 

- Şi la ce dracu' o să foloseşti un secol de 
viaţă suplimentară, dacă nu eşti în stare să 
utilizezi cum trebuie nici măcar ce ai de la 
natură? 

Insulta directă o potoli. Şi, după un timp, 
reuşi sâ-şi ceară chiar scuze, iar lucrurile 
începură să meargă mult mai bine. Dar era 
clar că o reformă totală a caracterului ei 
urma sâ-i ia mult timp şi că nu era deloc o 
problemă simplă. 


Ceea ce o ajuta cel mai mult în timpul 
pregătirii era faptul că, în ciuda firii aparent 
posace şi a sarcasmului, Gus 
Langenschmidt se dovedea mai aproape de 
ideea preconcepută asupra corpmanului 
ideal, pe care şi-o formase ea pe Pământ 
decât oricare din cei cu care lucrase până 
acum, de un an şi jumătate, de când fusese 
trimisă la post. In subconştient ajunsese să 
fie convinsă că munca administrativă, pe 
care o efectuase ea de când sosise la bază, 
este unica misiune avută vreodată de Corp. 
Şi descoperi, oarecum  ruşinată, că 
Langenschmidt este, virtual, un polymath, 
capabil să redea oricând din memorie 
frânturi de fraze în limbile vorbite pe 
Paisprezece, reguli privind relaţiile reciproce 
ale acestora, atât între ele cât şi în raport cu 
limba-mamă din care evoluaseră, etimologii 
în raport cu galactica şi cu lrani, cea de-a 
doua limbă vorbită pe Zarathustra înainte de 
catastrofă... După cum spusese el însuşi, nu 
fusese pe Paisprezece decât de trei ori. De 
două ori dusese comunicatoare unor agenţi, 


care şi le distruseseră pe ale lor. lar o dată 
însoţise un student la analiză sociologică, 
ce dorea mai multe detalii despre ritualurile 
religioase decât îi putea furniza agentul 
rezident, care nu era specialist în materie. 
Cu toate astea, probabil că ştia mai multe 
despre Paisprezece decât cei mai bine 
informaţi băştinaşi de pe planetă. 

Maddalena era foarte mândră de abilitatea 
ei lingvistică şi se considera cel puţin dotată 
în materie de etimologie. Dar diferenţa între 
a analiza o limbă pe hârtie şi a învăţa să 
vorbeşti trei limbi străine - fiecare cu patru 
sau cinci dialecte locale - suficient de bine 
ca să poţi fi luat drept băştinaş, oricare 
dintre ele ai folosi-o, i se părea enormă. 

Situaţia devenise şi mai proastă după ce 
se îmbarcase la bordul crucişătorului lui 
Langenschmidt, pentru călătoria până pe 
Paisprezece. Jumătate din echipaj trebuia să 
fie schimbat şi să intre într-un lung 
concediu de refacere. Şi, de data asta, deşi 
nici unul dintre ei nu era născut pe Pământ, 
aleseseră ca nava să fie reparată şi 


reechipată pe Pământ şi ca ei să-şi petreacă 
concediul acolo. Zece ani în Patrulă îi uzase 
până la limita suportabilului, şi acum 
permisia le fusese amânată, ca să o ducă pe 
ea pe Paisprezece. Nimeni nu-şi rostea 
gândurile cu voce tare, dar acestea erau atât 
de evidente, încât parcă se materializau, 
plutind, în atmosfera navei: Ar fi bine să-ţi 
dai toată silinţa în misiunea asta, să merite 
într-adevăr osteneala pe care ne-o dăm cu 
tine... 

Privit din exterior, echipajul o trata ca pe 
absolut orice alt agent care era dus la 
destinaţia sa, cu o politeţe fără cusur, dar, 
din cauza asta, îi era încă şi mai greu să 
îndure situaţia. 

Din fericire, era obligată sâ-şi petreacă 
cea mai mare parte a călătorie recapitulând 
cunoştinţele asupra tipurilor de societăţi de 
pe planetă şi perfecţionându-şi conversaţia 
în diversele limbi vorbite acolo. lar asta o 
ferea, în mare măsură, de obligaţia de a 
purta discuţii politicoase cu echipajul, pe 
care simţea că aproape nu le-ar fi putut 


tolera. 

Petrecea ore în şir rulând, în mod 
deosebit, benzile dezinhibatorii pregătite de 
psihologii de la bază. Când venise 
momentul să detalieze motivele implicite 
care făcuseră ca pentru această misiune să 
fie aleasă o femeie, Langenschmidt fusese 
brutal de direct, şi cât se poate de explicit. li 
spusese că, la fel cu multe alte culturi de 
acelaşi nivel, Carrig-ul era dominat de 
bărbaţi, femeile aflându-se într-o poziţie 
socială secundară. Totuşi o femeie are 
întotdeauna la dispoziţie o armă cu ajutorul 
căreia poate domina un bărbat: trupul ei. De 
aceea era recomandabil ca, pentru a-şi 
asigura o poziţie cât mai sigură, o dată 
sosită în Carrig, să devină urgent amanta 
uneia din notabilităţile locale, de preferat un 
şef de clan. Aşa că trebuia să se elibereze 
rapid de dezgustul ei instinctiv faţă de 
reprezentanţii masculini ai populaţiei de pe 
Paisprezece, să nu-i mai privească drept 
barbari. Erau  nespălaţi, adevărat. Erau 
barbari, iarăşi adevărat. Deci, pentru a se 


putea împăca cu soarta asta, era nevoie de o 
restructurare profundă a prejudecăţilor în 
personalitatea ei. 

N-a descoperit cât de adânc înrădăcinate 
erau aceste prejudecăţi decât după ce i s-a 
spus care urma sâ-i fie acoperirea. Faptul 
că, din punct de vedere raţional, era evident 
că aceasta o punea într-o poziţie atât 
convenabilă cât şi sigură, se  izbise 
permanent de platoşa ideilor ei 
preconcepute. Şi chiar şi acum, când nava 
se apropia de destinaţie, avea încă destule 
dificultăţi în a-şi accepta rolul. 

Acoperirea fusese sugerată de agentul 
planetar staționat cel mai aproape de Carrig, 
Slee, a cărui proprie acoperire era meseria 
ce, local, era numită „manager de hetaire”, 
dar pe care o exprimare mai verde ar fi 
categorisit-o, fără ezitare, drept „proxenet". 
In teritoriile de la sud de Carrig se 
dezvoltase un sistem al femeilor de 
consumaţie, ce părea o încrucişare între 
sistemul japonez al gheişelor şi sistemul 
amantelor oficiale din Grecia antică: 


curtezane de înaltă clasă, instruite atât în 
domeniul muzicii al dansului şi al 
conversaţiei, cât şi în arta practicării 
amorului, erau parte integrantă din viaţa 
oricărui om bogat. lar cei care nu-şi puteau 
permite serviciile permanente ale unei 
hetaire erau deserviţi de „manageri"” având 
încheiate contracte cu mai multe fete. 
Această profesie - de altfel perfect 
respectabilă şi către care părinţii erau 
încântați să îşi îndrume fiicele, în special 
datorită educaţiei, altfel inaccesibilă, de care 
aveau posibilitatea să beneficieze - se 
impunea pregnant pentru necesitățile 
misiunii ei. Fetele lui Slee erau deja fără să 
ştie, o sursă permanentă de informaţii 
pentru el, permițându-i să fie la curent cu 
noutăţile şi cu bârfele de pe aproape tot 
continentul. De altfel, puţinele informaţii 
despre evenimentele din Carrig fuseseră 
furnizate chiar de el, prin intermediul fetelor. 

Destul de recent, raportase Slee, apăruse 
şi în Carrig moda închirierii hetairelor. Ce 
putea fi, deci, mai normal decât să o trimită 


pe Maddalena la Carrig, în calitate de 
angajată a sa, însărcinată cu „testarea 
pieţei”, în vederea deschiderii unei filiale a 
întreprinderii sale? In plus, între Carrig şi 
teritoriile din sud comunicațiile erau destul 
de reduse, aşa că ar fi putut pune, fără nici o 
problemă, toate eventualele stângăcii de 
limbă şi de maniere pe seama originii ei, 
presupusă din sud. 

Până la urmă fusese şi ea obligată să se 
încline în faţa logicii şi avantajelor oferite de 
acest plan. Dar, pentru a fi în stare să îl şi 
accepte, era obligată să ruleze de câteva ori 
pe zi benzile pregătite de psihologi. 


Singura mea mulţumire adevărată, îşi 
zicea Maddalena, stând în faţa oglinzii din 
cabina ei şi verificându-şi costumaţia pe 
care urma s-o poarte, este că mi-a crescut 
părul. | se injectaseră trichogibereline în 
pielea scalpului şi, de când plecaseră de la 
bază, părul îi ajunsese aproape la umeri, aşa 
cum era obişnuită sâ-l poarte. Acum îl avea 
strâns şi acoperit cu un fel de năframă din 


dantelă albă. Trupul îi era prins într-un 
corsaj din aceeaşi dantelă albă, la care se 
adăuga o pereche de chiloţi din dantelă 
roşie - o lenjerie surprinzător de plăcută la 
atingere. Pe deasupra avea o tunică şi 
pantaloni largi, negre şi brodate cu galben şi 
verde, împreună cu un fel de capă galbenă, 
cu un motiv verde, brodat. Pentru mers pe 
stradă, sau în călătorii, avea o manta foarte 
largă ale cărei poale puteau fi ridicate cu 
nişte şireturi în locurile noroioase, cu o 
glugă ce o apăra de ploaie. In picioare avea 
papuci roşii, şi, pentru exterior, un fel de 
galoşi enormi, din lemn şi piele, căptuşiţi cu 
un soi de buret. 

Pregătirea garderobei o făcuse pentru 
prima dată să-şi dea seama - să simtă - de 
enormele resurse ale Corpului. Mai întâi 
fusese propunerea lui Slee, transmisă prin 
comunicator, de a se deghiza în hetairă şi de 
a poza în „funcţionară" a lui. Propunerea 
fusese aprobată. Apoi se luase legătura cu 
biblioteca. In mai puţin de zece minute 
Langenschmidt avea în mână o bandă cu 


eticheta: „ZRP 14 - Teritorii Colonizate 
Sudice - Costumaţie feminină Grup 3: 
Grupuri Sociale Nemeştesugăreşiti”. 

lar o oră mai târziu îi fuseseră deja aduse 
hainele propriu-zise, care i se potriviseră 
perfect, fără cea mai mică modificare, de la 
prima probă. 

Se depărta de oglindă şi începu sâ-şi 
verifice şi restul bagajului. Un cufăr din 
lemn autentic, de pe Paisprezece - evident, 
materialul era sintetic, dar specificaţiile de 
fibră fuseseră preluate de pe o altă bandă 
din bibliotecă, pe care erau stocate 
informaţii referitoare la esenţele lemnoase 
utilizate pentru lucrări artistice în lemn, 
astfel încât, exceptând analize chimice 
avansate, putea fi confundat cu un produs 
local. In cufăr se mai găseau încă cinci sau 
şase costume similare cu cel pe care îl 
purta, cosmetice, un comunicator subeteric 
ascuns sub fundul dublu şi o cutie cu 
unguente preparate din plante. 

Plus un instrument muzical asemănător 
unui nai culcat, pus în funcţiune de un 


burduf ca de cimpoi. O altă bandă le 
furnizase nu numai schiţele instrumentului 
şi instrucţiunile de utilizare, ci şi treizeci de 
melodii populare interpretate cu ajutorul lui 
şi versurile unei duzini de cântece 
tradiționale, toate foarte lungi, cu care însă 
nu avusese nici o problemă, memorându-le 
în timpul somnului, sub hipnoză. 

Plus o pensulă, un calup de cerneală şi un 
caieţel de hârtie aspră, deoarece, ca hetairă, 
trebuia să compună catrene flatante pentru 
clienţi. 

Plus o cutie decorată cu intarsii - foarte 
bine încuiată - şi cu ideograme religioase pe 
capac, invocând o soartă groaznică asupra 
oricui ar fi îndrăznit s-o deschidă fără a i se 
permite deoarece, aşa cum declarau 
ostentativ inscripţiile, conţinea moaştele 
strămoşilor ei - în fapt adăpostind o armă 
energetică foarte bine încărcată care, în caz 
că cineva ar fi forţat, totuşi, încuietoarea, s- 
ar fi topit pe loc şi s-ar fi transformat într-o 
masă amorfă de metal amestecat cu plastic. 

Apucă instrumentul - se numea „piap'r" 


ceea ce, în traducere, însemna pur şi simplu 
„piper“, după lemnul din care era făcut - şi-i 
umflă burduful, începu să cânte o melodie 
scurtă şi tristă. Dar pe la jumătate trebui să 
se oprească, pentru ca începuse să tremure 
aşa de tare, încât nu-şi mai putea controla 
mişcările. 

Era îngrozitor de speriata. 

Ei bine, doar de asta existau pe lume 
tranchilizantele. Dar de încordare nu va 
scăpa, va rămâne în adâncul ei, dacă nu 
acuta, măcar mascată, până când va ajunge 
pe planetă şi se va convinge că tot 
scenariul, şi, mai ales, identitatea ei se 
dovedeau fără reproş în faţa cercetărilor 
localnicilor. Se luaseră toate măsurile de 
prevedere posibile, se mersese până acolo 
încât se analizase şi comportamentul şi 
antecedentele fiecăruia dintre clanurile din 
Carrig, pentru a se stabili care dintre ele era 
înclinat spre idei progresiste şi, prin urmare, 
mai susceptibil sa adopte obiceiul din sud, 
de închiriere a hetairelor. 

Şi totuşi, ori de câte ori îşi repeta toate 


astea, ca sâ-şi facă mai mult curaj, nu putea 
scăpa de o apăsătoare senzaţie de dezastru 
iminent. 


Gândurile deprimante i-au fost întrerupte 
de un apel al lui Langerschmidt, care-i cerea 
să vină pe puntea de comandă a 
crucişătorului, spre care o porni imediat, 
chiar în costumul în care era îmbrăcata. 
Când intră, maiorul îşi ridică ochii de pe o 
bandă care tocmai sosise şi dădu din cap 
aprobator, dar, totuşi, parcă absent, 
preocupat de altceva. 

- Din câte îmi pot eu da seama, arăţi 
perfect intrată în rol, spuse el. Te descurci 
foarte bine chiar şi cu mersul, e perfect. Ei 
bine iartâ-mă că te-am deranjat chiar înainte 
de asolizare, dar am primit comunicarea 
asta de la Slee şi cred că ar fi bine să o auzi 
şi tu. 

Introduse caseta în fanta unui lector. 
Imediat pe ecranul acestuia apăru Slee, cu o 
înfăţişare extrem de exotică în costumul lui, 
aproape la fel de împopoţonat ca şi cel 


purtat de Maddalena. Spre deosebire de 
Heron, având o locuinţă stabilă, îşi putea 
permite să menţină şi o legătură video, nu 
numai audio. Şi părea neliniştit. 

- Gus, am veşti noi şi îngrijorătoare. După 
cum ştii, am încercat să aflu cât mai multe în 
legătură cu moartea lui Heron. Casa lui a ars 
din temelii, ceea ce a fost un adevărat 
noroc, fiindcă astfel a fost distrus şi 
comunicatorul, dar şi un ghinion teribil, 
pentru că a dispărut orice urmă, orice 
dovadă palpabilă, ori în foc, ori atunci când 
a fost curăţat locul. Aşa că nu ne putem 
bizui decât pe relatările servitorilor lui, iar 
aceştia sunt înfiorător de speriaţi de ceea ce 
s-a întâmplat. Şi Carrig-ul este, oricum, prea 
departe, astfel că la mine nu ajung decât 
zvonuri. 

- Dar s-a auzit ceva, strâns legat de 
străinul ăla,  Belfeor, care a devenit 
conducătorul Carrig-ului. lţi aduci aminte, se 
zicea că l-a doborât pe regele-parradil cu 
ajutorul unui fulger, şi eu am interpretat asta 
ca fiind un fel de racheta primitivă, 


propulsată cu praf de puşcă. 

- Ei bine, după spusele unui fost servitor 
al lui Heron, eliberat recent din balamuc, 
unde a fost închis după moartea stăpânului 
său fiindcă nimeni nu-l mai credea întreg la 
minte, Belfeor e cel care l-a omorât, ba mai 
mult, a fâcut-o folosind tot un fulger. Se 
poate presupune că Heron a aflat ceva 
despre el, şi, pentru a-l împiedica să 
intervină, Belfeor a pus o mină, sau ceva de 
genul ăsta, în casa lui Heron, aruncându-l în 
aer cu totul. Nu văd nici o altă explicaţie 
plauzibilă. E al dracului de greu să separi 
faptele reale din fantasmagoriile poveştilor 
ăstora, chiar dacă eşti familiarizat cu modul 
de gândire al localnicilor. Trebuie să plasăm 
urgent un agent în Carrig, să vedem ce e 
adevărat şi ce nu din toate astea. Incerc să 
găsesc un pretext să mă duc acolo chiar eu 
- poate c-o să plec spre nord cu o caravană 
de pelerini, deşi asta i-ar nedumeri profund 
pe toţi prietenii mei, care mă ştiu drep 
sceptic incurabil. Mi-aş fi dorit din tot 
sufletul ca nivelul de civilizaţie să fie ceva 


mai ridicat şi ca oamenii ăştia să fi inventat, 
deja, noţiunea de turism! 

Langenschmidt opri lectorul. Privi la 
Maddalena. 

- Se pare că e mare nevoie de tine acolo 
jos, murmură el. Eşti gata? Revenim în 
curând în spaţiul normal, acum efectuăm 
manevrele necesare pentru a intra pe orbită 
pe partea întunecată a planetei. 

Maddalena încuviinţă, dând din cap. lar 
avea gura prea uscată ca să poată scoate 
vreo vorbă. 

- Atunci pune-ţi costumul şi du-ţi bagajele 
în navetă. Vin şi eu, în cel mult un minut. 

- O să mă duci chiar tu jos? 

- Am făcut-o de multe ori, mormăi 
Langenschmidt. Hai, şterge-o! 


Aşezată în spatele lui în naveta prelungă, 
semănând cu un ac, ce urma să-i coboare 
neobservaţi pe suprafaţa planetei, 
Maddalena se foia, încercând sâ-şi aranjeze 
cât mai bine  ciudatele-i veşminte în 
interiorul costumului spaţial şi asculta 


discuţia dintre Langenschmidt şi pilotul 
crucişătorului, care parcurgeau checklist-ul 
obligatoriu înainte de orice lansare. Era 
interzis personalului să utilizeze navetele de 
asolizare fără costumele spaţiale - era prea 
riscant. 

O dată verificarea terminată, pilotul trecu 
echipajul în starea de alarmă ce preceda 
orice revenire în spaţiul fizic real şi amândoi 
se încordară, în aşteptarea acelei combinaţii 
speciale de fior-convulsie, care însoțea 
totdeauna revenirea la viteze sub-luminice. 
O clipă mai târziu se auzi din nou vocea 
pilotului, pe jumătate gâtuită de uluire: 

- Pe toţi...! O navă pe orbită! 

Maddalena simți că îngheață. 
Langenschmidt se răsti în microfon: 

- O navă? Ce fel de...? 

Nu reuşi să mai continue. Se auzi o 
bubuitură formidabilă, urmată de un 
scrâşnet metalic, şi, înainte de a leşina, 
Maddalena mai apucă să se gândească doar 
că, probabil, va muri. 

Saikmar, fiul lui Corrie, refugiat fără un 
ban în buzunar, o porni pe coridorul lung şi 
bântuit de curent al sanctuarului, spre uşa 
deformată, prin care vântul sufla deja cu 
putere, vuind uneori. Păşea hotărât, deşi era 
foarte atent, să nu fie cumva atacat prin 
surprindere. 

Apropiindu-se de ieşire, calea îi fu tăiată 
de bătrâna preoteasă Nyloo şi de 
însoţitoarea ei permanentă, o fetiţă de vreo 
şapte sau opt ani - unul dintre acei copii 
născuţi de o femeie venită în pelerinaj şi 
lăsat la sanctuar, ca ofrandă. Copila avea 
ochii rotunzi şi mari, plini de un fel de 
înţelepciune, mai degrabă prematură decât 
precoce. Saikmar se simţea întotdeauna 
neliniştit în prezenţa unor astfel de copii. 

Bătrâna preoteasă i se adresă în dialectul 
antic, cu accent ciudat, pe care-l vorbeau 
toţi preoţii, şi pe care abia de curând reuşise 
şi el să-l înţeleagă cum trebuie: 


- Vrei să ieşi afară, Saikmar, fiul lui 
Corrie? Afară s-a făcut deja foarte frig. Nu 
peste multă vreme va trebui să construim 
zidul de zăpadă la uşă, ca să ne apărăm de 
frig peste iama. 

Saikmar depăşise de mult stadiul în care 
se adresa slujitorilor sanctuarului cu 
deferentă. Aşa că îi răspunse pe un ton 
aspru: 

- Şi ce-ţi pasă ţie, dacă o să îngheţ cumva 
acolo? N-o să aveţi o gură mai puţin de 
hrănit peste iarnă? 

Nyloo îl privea ţintă. Era foarte, foarte 
bătrână. Pielea de pe craniul ei, aproape 
chel, părea uscată şi gata să crape la orice 
mişcare, ca un pergament de proastă 
calitate. Zise: 

- Pui prea tare la inimă învinuirile 
oamenilor de aici. Nici eu, nici vreun alt 
preot sau preoteasă, nu te acuzăm a fi cauza 
faptului că, peste vară, n-am primit nici un 
fel de tain. De mai multe generaţii decât îşi 
poate cineva aduce aminte, ne slujim 
semenii, dând adăpost şi azil celor fugari în 


faţa nedreptăţii şi tiraniei, cum eşti şi tu, 
sperând, doar, că vom primi, în fiecare vară, 
din ţinuturile mai fertile, suficiente bucate ca 
să avem cu ce ne umple pântecele în timpul 
lungii nopţi din iarnă. Anul ăsta n-a venit 
nimic din Carrig... totuşi, cum poate fi una 
ca asta considerată vina unui fugar? Dădu 
din umeri şi continuă: Cei bătrâni şi cei 
slabi, care şi-au trăit viaţa, vor trebui să se 
resemneze, pentru ca cei tineri şi puternici 
să poată vedea o nouă vară. 

- Ai de gând să mori în iama asta, 
bunicuţo? întrebă fetiţa, privind în sus, spre 
bătrână, cu ochii ei mari. 

Saikmar profita de întrerupere, îşi înfăşură 
mantaua pe el, îşi băgă capul între umeri, ca 
atunci când te arunci asupra unui adversar, 
şi ieşi grăbit în aerul îngheţat al dupâ- 
amiezei. 

Cu răsuflarea tăiată din când în când de 
rafale de vânt, care-i aruncau în faţă zăpadă 
îngheţată, spulberată de pe lespezi, începu 
să se caţâre pe stâncile colţuroase ce 
înconjurau sanctuarul. Luase obiceiul să se 


urce în fiecare zi pe versanţii abrupți şi plini 
de peşteri din împrejurimi, până când 
ajungea pe vreo creastă care domina cu 
înălţimea ei cupola strălucitoare ca argintul 
a sanctuarului, ca să poată vedea peste 
aceasta şi dincolo de peisajul din imediata 
apropiere - se mai vedeau încă stânci 
reuşind să străpungă stratul de zăpadă, dar 
în curând totul va fi alb, oriunde te-ai fi uitat 
— şi să privească ţintă, încremenit de 
durere, spre sud, spre Carrig-ul pe care 
probabil că nu-l va mai revedea niciodată. 
Privind, îşi amintea, îşi amintea cum 
Belfeor, cu blestemaţii lui ciraci - oameni 
care pretindeau că se trag din sud, dar unii 
dintre ei nici măcar nu erau în stare să 
vorbească vreo limbă de acolo - cu femeile 
lor, la fel de rele şi de arogante ca bărbaţii, 
avuseseră pretenţia de a fi recunoscuţi 
drept un nou clan şi de a domni peste 
Carrig. Cum li s-a opus, la început, 
rezistenţă, dar cum ei au reuşit să reprime, 
în cele din urmă, orice împotrivire, 
folosindu-şi din plin puterile magice pe care 


le aveau. Cum îi puseseră pe oameni să facă 
nişte munci  nemaiauzite, pe Colinele 
Fumegânde, forţându-i permanent, cu multă 
cruzime şi omorând mulţi dintre ei. Cum îşi 
pierduse, în cele din urmă, şi sir Bavis Knole 
minţile, de durere că trebuia să admită că 
Belfeor luase domnia respectând legea, şi, 
după ce Ambrus, fiul lui, intrase în cârdăşie 
cu Belfeor şi cu clanul lui blestemat, se 
aruncase din tumul cel mare al fortâreţei şi- 
şi găsise moartea zdrobit pe stâncile 
citadelei... 

Simţi cum îl trece un fior şi îşi strânse 
mantaua mai tare pe trup, rămânând în 
vârful stâncii pe care se căţărase. Cerul, 
deşi era doar după-amiază, era întunecat, în 
acest anotimp. In curând se va lăsa 
întunericul, vor intra în noaptea lungă, ce 
dura jumătate de an. Trecuse deja printr-o 
asemenea noapte, şi nu-şi putuse imagina 
una ca asta, până când nu văzuse totul cu 
ochii lui, până când nu simţise totul pe pria- 
proi piele, întunericul! Singurătatea! Afară 
urletul vântului, înăuntru  incantaţiile 


preoţilor, înâlţând rugi pentru ca soarele să 
răsară din nou, aducând vara. 

Va mai fi în stare să îndure încă o 
asemenea iarnă? Nu era prima dată când se 
gândea să urmeze exemplul lui sir Bavis. O 
săritură cu capul înainte, din vârful stâncii 
pe care stătea, i-ar fi frânt, cu siguranţă, 
oricărui om oasele, i-ar fi crăpat capul şi i-ar 
fi eliberat astfel spiritul de suferinţă. Dar îşi 
izgoni hotărât asemenea idee din minte. 
Dacă ar fi fost de datoria lui să-şi caute 
moartea, şi-ar fi putut-o găsi deja de multă 
vreme, acasă, la Carrig, atunci când cei care 
i se opuseseră cu hotărâre lui Belfeor 
fuseseră trecuţi prin sabie. 

Dar atunci toţi îl sfătuiserâ - mama lui, 
unchiul lui, verii, toţi, într-un singur glas - să 
fugă la sanctuarul din nord, înainte de a fi 
înhăţat de oamenii lui Belfeor, să-şi salveze 
viaţa şi să aştepte, până când va fi posibil să 
lupte. Sanctuarul acorda azil fugarilor din 
vremuri imemoriale. Drept răsplată, oraşele 
care se bucurau de acest privilegiu 
trimiteau, în fiecare vară, prin intermediul 


pelerinilor, butoaie cu peşte uscat, legume 
sărate şi carne uscată la soare şi afumată. 
Fără acest supliment de hrană la slabele 
recolte pe care preoţii sanctuarului le 
obțineau pe pământurile lor sărace, în 
timpul verii scurte, cei de aici erau 
condamnaţi să piară de foame în timpul 
iernii. 

Vara trecută, deşi mai puţini ca niciodată, 
tot mai ajunseseră aici o mână de pelerini, 
pe care-i întrebase de veşti de acasă. Toate 
ştirile erau rele, dar, cel puţin, erau o 
legătură cu căminul lui. Dar în vara asta, 
care tocmai se sfârşea... nimic. Nici măcar o 
singură caravană nu mai trecuse spre nord, 
dincolo de Carrig. 

Saikmar privi în jos, spre picioare. Buzele 
i se încordară atunci când simţi că-i revine 
tentaţia sinuciderii. Avea în faţă o prăpastie 
de cel puţin douăzeci de metri, cu fundul 
plin de sfărâmături ascuţite de stânci. Un 
singur pas l-ar elibera de soarta asta 
nemiloasă. Mai bine aşa, evident, decât să 
ajungă ca ceilalţi refugiaţi pe care-i găsise la 


sanctuar, cerşetori mizerabili, târându-se 
umili pe culoare, fără mândrie, fără 
speranţă. Acela nu era un sfârşit demn de 
Saikmar, fiul lui Corrie! Un nobil trebuie să 
înfrunte moartea cu curaj, înainte ca povara 
sorții să-i încovoaie spatele. 

Ah, da! Mai bine tăcerea şi întunericul şi 
aşteptarea îndelungă dinaintea unei 
reîncarnări, decât încă o iarnă sub privirile 
acuzatoare ale preoţilor şi ale preoteselor şi 
ale copiilor aceia teribil de înţelepţi, cu care- 
şi împart misterele. Un singur pas... 

işi îndreptă umerii şi îşi dădu capul pe 
spate, să arunce o ultimă privire lumii, dar, 
pe cerul întunecat, văzu o minune! Pentru 
prima oară în viaţa lui era sigur, fârâ nici o 
îndoială, că zeii îi trimiseseră lui, personal, 
un semn. 

Acolo, rotindu-se încet în lumina de 
amurg, dar imposibil de confundat, mai ales 
de un om care-şi petrecuse ani buni studiind 
obiceiurile speciei, era o creatură de care 
nimeni nu mai auzise până atunci să fi ajuns 
atât de departe, în nord. Strălucind splendid 


- bleumarin, verde şi galben - în lumina 
soarelui apunând, plana un tânăr parradil 
mascul! 

Tremurând - de data asta de emoție, nu 
din cauza frigului, de care uitase - Saikmar îl 
văzu intrând în picaj, apropiindu-se de 
versantul plin de caverne, aterizând pe o 
lespede, strângându-şi aripile şi dispărând 
în peştera din faţa lui. 


In dimineaţa următoare - abia închisese 
ochii din cauza nerăbdării - Saikmar părăsi 
din nou sanctuarul. Din clipa în care zărise 
parradilul, ştiuse ce are de făcut: se va duce 
la el şi se va lăsa în voia sorții şi a zeilor. Ce 
era parradilul în pustietatea asta, dacă nu tot 
un fugar? Dacă ajunsese atât de departe, 
spre nord, înseamnă că sacrilegiul lui 
Belfeor atinsese nişte culmi de neimaginat - 
probabil că vânase şi izgonise toţi parradilii 
de pe Colinele Fumegânde! 

Creatura ar fi putut, desigur, să-l omoare, 
să-l arunce din gura peşterii şi sâ-şi 
găsească astfel moartea pe stânci. Dar ce 


conta? Mai bine aşa decât sinuciderea, ar fi 
avut şansa unei reîncarnări mai bune. Pe de 
altă parte, s-ar putea ca animalul să fie deja 
amortit de frig, gata să intre în hibernare, în 
care caz probabil că nici n-o să-l bage în 
seamă. Dar, cel puţin, îi putea saluta sosirea 
şi-i putea aduce o ofrandă. 

Când începu să se caţâre pe versantul 
stâncos, spre peştera parradilului, parcă 
delira. Nici nu era de mirare. După o noapte 
de nesomn şi de frământare, nici măcar nu 
mâncase. Nici aseară, nici de dimineaţă. 
Toată mâncarea pe care o primise - o mână 
de grăunţe şi fructe uscate 
- era într-o pungă atârnată la centură, 
ofrandă pentru parradil. 

Urcuşul până la peşteră era foarte dificil. 
Parradilul nu avea nici o problemă: putea 
ajunge oriunde avea destul loc sâ-şi ţină 
aripile întinse, până când găsea un punct de 
sprijin pentru picioare. Dar Saikmar trebuia 
să se caţăre pe lespezi acoperite cu gheaţă - 
uneori trebuia chiar să-şi sape o adâncitură 
cu cuțitul, ca să se poată prinde cu mâinile 


de ceva - iar vântul puternic i se învârteja în 
mantaua pe care i-o putea umfla oricând, ca 
pe o pânză de corabie, smulgându-l de pe 
peretele abrupt. In multe din peşterile pe 
lângă care trecuse văzu că gerul din 
noaptea trecută aşternuse un strat gros de 
gheaţă. Cum o putea un parradil, obişnuit cu 
peşterile calde din Colinele Fumegânde, să 
îndure iarna de aici? Până-n primăvară nu 
va mai fi decât un cadavru neînsufleţit! 

Era hotărât să facă tot ce era posibil să 
ajute creatura să trăiască, riscându-şi, la 
nevoie, propria lui viaţă. Cochetase, la un 
moment dat, cu ideea de a-i spune preotesei 
care era responsabilă cu cămara că avea de 
gând să se sinucidă, şi că voia ca ea să-i 
dea parradilului raţia pe care ar fi consumat- 
o el, pe timpul iernii. Dar renunţase. Probabil 
că femeia i-ar fi râs în nas. Pentru oamenii 
de aici nu era vorba decât de o sălbăticiune 
din sud. Nu exista nici un loc aparte pentru 
parradil în cultul practicat la sanctuar. Ba 
mai mult... Simţi că se înfioară când îşi dădu 
seama de asta. S-ar putea să se hotărască 


să încerce să vâneze parradilul, sâ-l omoare 
şi sâ-i păstreze carnea în gerul iernii - un 
supliment valoros de hrană pentru o cămară 
aproape goală. 

Nu, mai bine să nu pomenească nimănui 
de asta. 

li veni o altă idee: sâ-i aducă mâncarea lui 
aici, cât de mult timp o putea. Dar asta 
însemna încă o săptămână, cel mult zece 
zile, după care uşa sanctuarului urma să fie 
închisă cu zidul de zăpadă şi nimeni nu va 
mai ieşi afară, până la primăvară. lar după 
două sau trei zile, în care nu va mânca 
nimic, el, Saikmar, va fi, oricum, mult prea 
slăbit, ca sa poată să mai urce stâncile şi să- 
i aducă mâncarea. 

Ce să facă? 

In sfârşit ajunsese la lespedea pe care se 
lăsase parradilul, fără gheaţa pe ea, aflată în 
faţa unei peşteri joase, unde trebui să se 
aplece, ca să poată intra. Se găsi imediat 
într-o penumbră adâncă, deşi tot versantul 
pe care urcase era luminat din plin de 
soarele reflectat de zăpadă, aşa că trebui să 


se oprească, aşteptând ca ochii să i se 
adapteze la întuneric, înainte de a distinge 
ceva. Adulmecă aerul şi îşi dădu imediat 
scama că se găseşte în peştera pe care o 
căuta. Mai simţise şi înainte miros de 
parradil, nu era cu totul neplăcut, aducea pe 
departe cu răşinile pe care le ardeau preoţii 
în templul cel mare, de acasă. 

Deschise punga şi îşi puse câteva grăunţe 
şi fructe în palmă. Apoi, cu mâna întinsă 
înainte, începu să înainteze în peşteră. 

Făcuse deja cinci paşi înainte de a-şi da 
seama că e goală. 

Impietrit, lăsă mâncarea să-i cadă din 
palmă. Dar mirosul de parradil era de 
neconfundat! Pe toţi zeii, unde s-o fi dus 
creatura? 

In primul moment avusese impresia că, 
într-o zonă ceva mai întunecată din fundul 
peşterii, e gura unui tunel care ducea mai 
departe, în stâncă. Dar nu era nimic de 
genul ăsta. Ciocăni disperat toţi pereţii 
peşterii. Peste tot stâncă solidă. Parradilul 
plecase, cu siguranţă. 


După exaltarea de până atunci, 
dezamăgirea fu aşa de profundă, încât 
aproape că începu să plângă. Pe jumătate 
orbit de lacrimi, se împletici spre gura 
peşterii, cu capul ţinut în mâini. Era aşa de 
necăjit, încât nici nu auzi bătaia aripilor 
parradilului şi nu-l simţi apropiindu-se, până 
ce curentul de aer stârnit de acesta nu-l izbi 
în plină faţă. 

Işi luă alarmat mâinile de la ochi, dar nu 
mai avu timp să facă nici o mişcare, creatura 
era deja acolo, lângă el, pe aceeaşi lespede, 
dând arar din aripile pe jumătate strânse, ca 
să-şi menţină echilibrul. Il privea bănuitor, 
cu capul ridicat, ţinând în gură ceva ce i se 
părea familiar la vedere. O bucată de stofă! 
O bucată de stofă groasă, de felul celor 
tesute de oamenii din ţinutul de la est de 
Carrig, din păr de graat! 

La ce i-o fi folosind, oare, unui parradil o 
bucată de stofă? Răspunsul la întrebarea 
asta putea să mai aştepte, problema urgentă 
era dacă animalul îl va ataca sau nu. In fond, 
de generaţii în şir, oamenii îi omorâserâ 


strămoşii, în cursul vânătorii rituale anuale. 

Dar poate că - ideea asta însă îi venise lui 
Saikmar doar mult mai târziu - parradilii nici 
nu făcuseră vreodată vreo legătură între 
oameni şi planoarele lor, poate că le 
considerau pe acestea din urmă tot fiinţe vii, 
ca ei înşişi. Oricum, celui pe care îl privea 
nu-i trebui mai mult de câteva secunde ca 
sâ-şi dea seama că Saikmar nu reprezintă 
un pericol. Deşi nu avea mai mult de patru 
sau cinci ani şi deci nu putea fi considerat 
matur decât peste încă doi sau trei ani, era 
deja mai mare ca un om, mai greu şi cu mult 
mai puternic. 

Dădu drumul bucății de stofa pe care o 
ţinea în gură şi începu să o împingă cu botul 
spre peşteră. Abia atunci observă Saikmar 
că ţinea în gheare ghemotoace mari de păr 
de graat, care foşneau când se mişca, de 
parcă ar fi fost un om umblând cu nişte 
papuci prea mari pentru el. După ce băgă 
stofa în peşteră, lăsă să-i cadă şi părul din 
gheare şi începu să împingă totul spre 
fundul peşterii. 


Să-şi facă, oare, un cuib pentru iarnă... ? 

Saikmar nu-şi putea imagina nici o altă 
explicaţie. Dar nimeni nu mai auzise de un 
parradil care sâ-şi facă cuib! 

Continuând să împingă bucata de stofa pe 
podeaua peşterii, parradilul dădu peste 
grăunţele şi peste fructele pe care le lăsase 
Saikmar să cadă. Limba lui trecu umedă 
peste piatră şi le înghiţi pe loc. Incurajat şi 
amintindu-şi că parradilii sunt nişte mâncăi 
fantastici, pentru că zborul le cerea un 
consum de energie foarte mare, Saikmar 
mai scoase o porţie din pungă şi i-o întinse, 
cu mâinile tremurând. Parradilul o privi 
bănuitor, apoi, convins că era la fel cu cea 
pe care tocmai o îngurgitase, deschise gura. 
Saikmar îşi întoarse palma şi lăsă bucăţelele 
să cadă în gura sângerie. 

Parradilul fornâi mulţumit şi mirosi punga. 
O apucă şi o întoarse cu fundul în sus. Tot 
conţinutul acesteia nici măcar nu-i umplu 
bine gura. Părând oarecum dezamăgit, mai 
şterse o dată punga cu limba, să fie sigur că 
nu i-a scăpat nici o firimitură, lăsând o dâră 


umedă pe ea, apoi trecu pe lângă el şi ieşi 
pe lespedea din faţa peşterii, îl văzu luându- 
şi zborul şi pornind-o repede spre sud. 

Saikmar începu să ridă. Râse până când 
simţi câ-l dor coastele şi că aerul rece îi irită 
dureros gâtul, se opri o clipă, apoi începu 
iar să râdă. 


Intorcându-se în ziua următoare, îşi dădu 
seama că parradilul umpluse pe jumătate 
peştera cu felurite materiale uscate şi 
călduroase - bucăţi de stofă, păr de graat, 
ierburi uscate, chiar şi piei întregi de 
animale, pregătite pentru tăbăcit. Din tot 
amalgamul ăsta se ițea, de-a dreptul 
caraghios, capul creaturii, care mârâia 
ameninţător, arâtându-şi colții. Dar asta nu 
dură decât o clipă, apoi, recunoscându-l, se 
linişti imediat. 

Saikmar îi oferi iar mâncare, dar fu 
refuzat, şi creatura parcă voia să-i explice că 
mâncase bine, pentru că-şi deschise gura 
şi-i suflă în faţă, fâcându-l să simtă izul de 
carne crudă din răsuflarea lui. 


Aşa că râmase încă puţin lângă parradil, 
să-i ţină de urât. Era singura lui legătură cu 
căminul pe care-l părăsise. Şi, între timp, 
dacă tot fusese refuzat, mancă ce adusese 
în pungă. 

In zilele următoare, întâlnirile astea 
păreau să se transforme într-un fel de 
obicei, până în ziua în care oamenii începură 
să construiască zidul de zăpadă, 
pregătindu-se să închidă uşa sanctuarului. 
In acea ultimă zi se stârnise un viscol 
puternic o dată cu zorile şi ţinuse până la 
amiază, încât Saikmar fusese înspăimântat 
la ideea că nu va mai putea ajunge sâ-şi ia 
adio de la prietenul lui înaripat, pentru că 
zilele erau foarte scurte. lar drumul era atât 
de dificil, încât nici nu te puteai gândi să 
cobori de la peşteră pe întuneric. 

Aşa că plecă grăbit, imediat ce se opri 
ninsoarea. 

Parradilul, care de acum era deja obişnuit 
cu prezenţa lui, îl salută cu un mormăit, 
chiar în clipa în care-şi vâra capul în 
peşteră. Şi, pe când el intra, păşind cu 


atenţie, pentru că înăuntru era destul de 
întuneric, se răsuci în cuibul lui mare şi 
călduros şi îşi ridică o aripă, astfel ca 
Saikmar să poată vedea ce era ascuns 
acolo. 

O fiinţă omenească, dormind... 

După aceea, Maddalena şi-a dat seama că 
fusese conştientă în timpul dezastrului, mult 
mai mult decât îşi închipuise în primul 
moment. Când îşi revenise şi se trezise pe 
trei sferturi îngropată într-un nămete de 
zăpadă, nu-şi mai amintea, practic, nimic, 
era doar mirată că e încă în viaţă. Dar asta 
se datora şocului şi vitezei cu care se 
succedaseră evenimentele. Puțin mai târziu, 
în minte începuseră să i se lege imagini 
disparate, ca de vis, şi în curând era deja în 
stare să reconstituie ce şi cum se 
întâmplase. 

Fusese mai întâi strigătul pilotului, 


auzindu-l cum anunţă uimit prezenţa unei 
alte nave pe orbită, în jurul lui Paisprezece 
şi răspunsul neterminat al lui Gus 
Langenschmidt. Şi, imediat după aceea, 
bubuitura. Probabil că pe nava străină se 
sesizase apariţia de paraziți în 
comunicatoarele spaţiale şi, bănuind că se 
apropie un crucişător al Patrulei, erau deja 
pregătiţi, în stare de alarmă. Şi imediat ce 
temerile le fuseseră confirmate, 
întâmpinaseră nava nou-sositâ cu un 
proiectil bine ţintit. Putea să fi fost vorba de 
un proiectil-rachetă, construit special în 
acest scop, dar putea să fi fost şi o simplă 
bucată de metal, propulsată de un motor 
rachetă. Işi aducea aminte că auzise cândva 
- nu mai ţinea exact minte cu ce ocazie - că 
un motor rachetă, propulsând o tonă de 
metal solid, putea străpunge blindajul de 
protecţie antimeteoriticâ al oricărei nave 
inferioare celor de clasă Sirius, iar un 
crucişător al Patrulei dacă era pe jumătatea 
unei asemenea nave. Un asemenea proiectil, 
lovindu-l cu o viteză de trei până la cinci 


sute de kilometri pe secundă, îi putea 
deschide coca la fel cum deschide o 
gospodină o păstaie de fasole. 

Apoi îşi aminti şi imagini, ca nişte 
instantanee, de mai târziu, din navetă. Gus 
Langenschmidt luptându-se din greu cu 
comenzile, pentru a o desprinde de nava- 
mamâ. O a doua bubuitură asurzitoare. 
Şocul resimţit când, privind spre spatele 
cabinei, văzuse o gaură în cocă, ale cărei 
margini se  înroşeau, iar metalul topit 
începea să curgă în picături strălucitoare, pe 
măsură ce intrau în atmosfera rarefiată a 
planetei. Apoi din nou Langenschmidt, 
dându-i ordine insistente, pe care ea le 
executa mecanic, deşi abia îl auzea prin 
urletul curentului de aer ce pătrundea prin 
spărtură. Convingerea că sare spre moarte 
sigură când, după ce Langenschmidt 
reuşise să reducă suficient viteza, se 
strecurase prin gaură şi se aruncase cu 
capul înainte în noaptea tot atât de neagră 
ca şi spaţiul cosmic, având impresia că 
stelele sunt jos şi solul înzăpezit deasupra 


capului. Reflexul condiţionat care o făcuse 
să acţioneze maneta de activare a frânelor 
aerodinamice, şi apoi să lovească butonul 
de pornire al micului altimetru-calculator, 
care controla jeturile reactive. Combustibilul 
de frânare terminându-se cam la şase metri 
de sol, din fericire deasupra nămetelui de 
zăpadă, în care se prăbuşise fără să se 
rănească. 

Zăcea acolo de aproape o oră, incapabilă 
de vreo mişcare, până când, cu toată izolaţia 
costumului, simţi că încep sâ-i amorţească 
degetele de la mâini şi de la picioare. 
Avusese nevoie de timpul ăsta ca să revină 
la realitate, mai întâi să îşi dea seama că e 
încă în viaţă, apoi să se convingă că avea 
sens să se ridice şi să se pună în mişcare, 
chiar dacă era singură, pe o planetă 
necunoscută, fără alte resurse materiale 
decât cele pe care le avea asupra ei, plus 
inteligenţa. 

Nu-şi putea închipui ce se alesese din 
Langenschmidt. La început, nici măcar nu-şi 
mai amintise dacă mai văzuse naveta, după 


ce se paraşutase. Cel mai probabil, se 
zdrobise de sol. Poate că Langenschmidt 
reuşise să sară şi el cu paraşuta, înainte de 
a fi prea târziu. Poate că nu o făcuse. Cu 
siguranţă, cu viteza pe care o aveau în 
momentul în care sărise ea, el se depărtase 
cu multe sute de kilometri, chiar dacă o 
urmase imediat. Era sigură că ea sărise... şi 
atât. 

Frigul şi disperarea parcă îi blocau 
mintea. Trebui să se lupte multă vreme până 
când reuşi să rezolve simpla problemă pusă 
de nevoia de a se smulge din zăpada în care 
căzuse şi în care era îngropată până la 
umeri. In cele din urmă îşi dădu seama că, 
adoptând mişcări ca de înotător, reuşea să 
înainteze fără să se mai scufunde în zăpadă 
şi, după vreo sută de metri, ajunse pe 
stâncă solidă. Privi în jur. Greu de imaginat 
că trăia vreo fiinţă umană pe planeta asta. 
Nu vedea decât pustiu dezolant. 

Simţea că aproape o cuprinde isteria pe 
când îşi încorda din răsputeri privirea, 
căutând în obscuritate o cât de mică urmă 


de speranţă de care să se agate. Bruma de 
lumină pe care o vedea era de la lună şi de 
la un grup destul de dens de stele, care se 
vedeau printr-o spărtură în norii ce 
acopereau cerul. De asemenea, undeva, în 
depărtare, se vedea o lumină difuză, 
reflectată de nori, în direcţia în care privea 
ea. Probabil o auroră boreală. 

Disperarea i se mai potoli puţin când îşi 
dădu seama că, văzând stelele, avea măcar 
posibilitatea să mai restrângă necunoscutul 
care o înconjura, de exemplu să afle încotro 
e nordul. Pe parcursul instruirii văzuse 
multe fotografii ale firmamentului. Era, oare, 
vreuna din constelaţiile distincte pe care le 
memorase, în acel mic petic de cer senin? 

Un moment lung se temuse că erau, 
totuşi, prea puţine stele, ca să fie convinsă 
că nu greşea. Apoi, cu un fior, se simţi, 
dintr-o dată, uşurată. Vedea două din cele 
trei stele care alcătuiau Triunghiul Nordului 
pe firmamentul acestei planete - nişte stele 
absolut de neconfundat, pentru că, exact la 
jumătate, între ele, strălucind palid, se găsea 


un nor globular - o combinaţie unică pe 
cerul acestei emisfere. 

Aşa, măcar putea cala girocompasul 
costumului. Bâjbâind cu mâna înmănuşată, 
găsi clema care-l ţinea blocat când nu era 
utilizat, o eliberă şi auzi imediat zumzetul 
slab care dovedea că aparatul intrase în 
funcţiune. Era acţionat de energia calorică 
degajată de organism, în interiorul 
costumului, şi nu mai avea nevoie de nici un 
fel de reglaje ulterioare. 

Era clar că singurul lucru pe care-l avea 
de făcut era să o ia spre sud, fără să ţină 
cont de imensitatea acestui deşert îngheţat. 
Nava cu care ajunseseră aici refugiații de pe 
Zarathustra asolizase în regiunea arctică, 
faptul fusese stabilit cu certitudine. Relicva 
devenise punctul central al unui cult mistic. 
Când descendenţii refugiaților începuseră 
să migreze, singura direcţie logică pe care o 
puteau urma era spre sud, spre pământuri 
mai fertile. Deci, dacă se afla de aceeaşi 
parte a polului şi mergea în aceeaşi direcţie, 
exista o probabilitate rezonabilă să dea, în 


nu prea mult timp, peste vreo aşezare. 

Oricum, nu avea nici un rost să stea pe 
loc. Se gândise la un moment dat să aştepte 
să se facă ziuă, dar îşi adusese aminte că 
era către sfârşitul verii în emisfera nordică şi 
nu ştia exact dacă, la această latitudine, nu 
începuse deja noaptea polară. Şi dacă nu 
avea de aşteptat aproape şase luni până în 
clipa în care va vedea lumina soarelui. 

Işi aminti să comute alimentarea cu aer de 
la rezerva costumului la aer filtrat din 
exterior, îşi blestemă părul, care crescuse 
parcă prea lung şi, după ce scăpase din 
năframa de dantelă în care fusese prins, îi 
intra tot timpul în gură, apoi se puse în 
mişcare. 

La început se agăţase de ideea a-şi 
îndeplini misiunea, pentru a-şi dovedi că 
începe să pună în aplicare hotărârea de a 
deveni un alt om. Nu avea nici un dubiu că 
se trezise azvârlită în mijlocul unei crize, 
mult mai acută decât cele mai negre 
presupuneri ale lui Slee, o criză în care era 
implicată şi o navă spaţială neidentificată, 


staționând pe o orbită care ar fi trebuit să fie 
pustie, şi al cărei echipaj fusese atât de 
îngrozit la apariţia Patrulei, încât trăsese 
fără nici o somaţie. Pentru ea, asta însemna 
că are în faţă un caz de cel puţin aceleaşi 
dimensiuni cu Planeta Sclavilor. Incerca să- 
şi imagineze cum va reuşi să-i învingă pe 
conspiratori cu mâinile goale, cum va fi 
decorată şi promovată şi... 

Dar gerul şi efortul considerabil reclamat 
de mersul prin zăpada proaspătă, dar densă, 
o făceau să vadă toate aceste fantezii ca pe 
nişte posibilităţi tot mai puţin credibile. Aşa 
că, în cele din urmă, renunţă cu totul la ele, 
în favoarea unei preocupări mult mai 
stringente: ce să facă atunci când va reuşi 
să ajungă într-o zonă locuită. Va trebui să se 
dezbrace şi să distrugă costumul, fiindcă 
era prea ciudat şi avea o aparatură prea 
sofisticată pentru a fi văzută de băştinaşi. Şi 
mai trebuia să inventeze şi o poveste 
convingătoare despre prezenţa ei acolo... Ce 
anume? Ar fi putut spune că a fost răpită de 
bandiți? Pe Paisprezece existau, într-adevăr, 


bandiți, din cauza lor stăpânii de caravane, 
ca Heron, aveau nevoie de gărzi înarmate 
puternice, care să le apere. Dar, oare, 
sâlăşluiau ei atât de departe, în nord? 
Probabil că nu, nu prea vedea nimic de jefuit 
prin preajmă. De fapt, nu vedea nimic prin 
preajmă. Punct. 

Trebuie să mă gândesc la o minciună mai 
bună... 

Incetul cu încetul, pe măsură ce era tot 
mai obosită din cauza mersului, simţea cum 
i se lenevesc şi gândurile, şi mintea. Se 
ridicase un vânt aspru, bătându-i din faţă, 
care-i îngreuia şi mai mult înaintarea. La 
fiecare câteva clipe, de cască i se lipea 
zăpadă spulberată, orbind-o, până când o 
ştergea cu mâneca. Casca avea un ştergător 
mecanic, dar acesta fusese proiectat să 
şteargă doar finul praf spaţial, nu fulgii 
lipicioşi de zăpadă şi, oricum, mişcarea lui 
ar fi avut un puternic efect hipnotic ce, 
combinat cu slăbiciunea, ar fi scos-o urgent 
din funcţiune. 

Mergea de mult timp şi era atât de 


obosită, încât tot ce-şi dorea era să se 
arunce pe pământ şi să doarmă. Singurul 
lucru care o împiedica să facă asta era 
faptul că ar fi trebuit să se oprească şi să ia 
o hotărâre, şi-i era mai simplu să nu ia nici o 
hotărâre. Işi dădu seama că jumătate din cer 
devine ceva mai luminoasă, în timp ce 
jumătate rămâne, mai departe, întunecată. 
Un timp fu complet nedumerită de asta. In 
cele din urmă îşi dădu seama că soarele 
răsărise de undeva din stânga ei, dar, din 
partea cealaltă, continuau să înainteze 
armate de nori negri. Vântul devenise şi mai 
violent, avea parcă senzaţia că merge pe loc 
pe o bandă rulantă  ergonometrică, 
incapabilă să înainteze. 

Călca pe o bucată de gheaţă şi căzu cu 
capul înainte. Inspiră brusc, icnind şi, o dată 
cu aerul, simţi cum îi intră în gură şi o şuviţă 
de păr. 

Asta a fost picătura care a revărsat 
paharul. Orice încercare de a se stăpâni era 
inutilă, aşa că, timp de câteva minute, nu 
făcu decât să plângă şi să blesteme şi să 


înjure - Corpul, pentru că o momise cu 
promisiunea unei vieți prelungite, pe 
Brzeska, pentru că nu o trimisese pachet pe 
Pământ, şi, mai ales, pe Langenschmidt, 
pentru că nu zdrobise naveta de sol, ca să 
termine amândoi cu toate necazurile. 
Urmară apoi porții bine împlinite la adresa 
echipajului misterioasei nave de pe orbită, 
care trăsese asupra crucişătorului, şi, mai 
ales, la adresa ei însăşi, pentru că era o 
proastă lipsită de voință. 

In timp ce-şi revenea din criza de isterie, 
constatând că, paradoxal, plânsul şi urletele 
îi făcuseră bine, calmând-o şi limpezindu-i 
mintea, furtuna se năpusti din nou asupra 
ei. Se ridică cu greu în picioare, simțind că o 
doare totul, fără excepţie, din cap până-n 
vârful degetelor. Dacă rămânea pe loc, 
viscolul ar fi acoperit-o şi ar fi murit, sigur. 

Inaintarea îi era mai dificilă ca niciodată 
până atunci, dar în curând îşi dădu seama 
că asta nu e numai din cauză că se lupta cu 
vântul care continua sâ-i bată din faţă. Urca 
o pantă abruptă, şi ultimii metri, până pe 


culme, păreau imposibil de parcurs. 

Incepu să vorbească de una singură, îşi 
spunea: „Din vârf o să văd un sat. O să văd 
oameni. O să văd măcar fumul ridicându-se 
dintr-un coş de casă. Poate că o să vină 
cineva să mă întâmpine şi să mă ajute 
pentru restul drumului. Poate...” 

Privi în sus, şi atenţia îi fu atrasă de o 
mişcare. O clipă, înainte să o orbească o 
nouă rafală de vânt şi de zăpadă spulberată, 
văzu limpede ceva monstruos de mare şi 
înaripat, planând în cercuri, deasupra ei. 
Aşteptând. 

In romanele istorice pe care le citise, se 
vorbea uneori de vulturi, care se apropiau 
de călătorul pe moarte, rătăcit în vreun 
deşert de pe Pământ. Şi văzuse filme, în 
care-ţi puteai da seama de direcţia în care 
înaintează un rechin-lup, pe mările puţin 
adânci de pe Cyclops, după cârdul de 
şorecari Jackson adunaţi deasupra lui, care 
se hrăneau cu resturi rămase de la ucigaş. 
Acum cele două imagini i se contopiră în 
minte. Creatura aia! Aia de sus! Aşteptând 


până ce se va prăbuşi, apoi... 

Reuşi să ajungă, suspinând, pe creastă. 

Când îşi şterse cât de cât zăpada de pe 
vizor, îşi dădu seama că printre nori se 
strecurau câteva raze de soare. Şi că se afla 
într-unul dintre colţurile unui masiv stâncos 
ca un patrulater, mult mai înalt şi mai abrupt 
în colţul spre care trebuia să o pornească. 
Versantul pe care-l vedea era plin de pete 
negre, parcă ar fi fost guri de peşteri. Dar o 
rază de soare căzu drept pe o cupolă 
strălucitoare, pe care zăpada nu reuşise să 
se prindă, fiind spulberată de vântul care 
continua să bată cu putere. Nu ştia decât un 
singur material care putea avea o astfel de 
strălucire - aliajul de crom, gros de zece 
centimetri, al cocii unei nave spaţiale! 

Vâzând-o, îşi pierdu complet capul. Şi se 
trezi strigând: 

- Gus! Gus! şi făcu încă un pas. 

Dar nu mai era nimic solid sub piciorul ei, 
doar aer. 


Jumătate alunecând, jumătate 


rostogolindu-se, parcurse aproape zece 
metri. Părul îi intrase din nou în gură, 
obligând-o să scuipe şi să se scuture, ca să 
poată să respire. lar când se rostogoli încă o 
dată, ajungând cu faţa în sus şi cu privirea 
spre cer, văzu că sălbăticiunea aceea 
înaripată se năpusteşte asupra ei, cu gura 
roşie deschisă, cu ghearele de la picioare 
pregătite de atac. 

Zburătoarea fu asupra ei în momentul în 
care se scufunda, complet neajutorată, într- 
o grămadă de zăpadă viscolită, prinzînd-o 
cu braţele date în lături, strigând inutil după 
ajutor. Işi simți mâinile prinse într-o 
strânsoare ca de cleşte, apoi fu smulsă de 
pe sol. Işi dădu imediat seama că e inutil să 
se zbată - monstrul era fantastic de puternic 
şi, oricât de violent se răsucea ea, îşi 
continua imperturbabil zborul, spre 
versantul stâncos pe care-l văzuse în faţă. 

O pusese jos pe o lespede, în faţa unei 
peşteri, cu atâta blândeţe, încât era uluită. 
Apoi se proţăpise ferm pe picioare, cu 
aripile deschise, şi începuse să-i facă vânt 


cu botul lui bont. 

Vrând-nevrând, intră în peşteră. 

Acolo se trezi lângă un soi de cuib, 
impregnat de mirosul proprietarului, al cărui 
iz reuşise să pătrundă chiar şi prin filtrele 
costumului. Se opri, aşteptându-se ca 
sălbăticiunea să o atace în orice clipă. 

In loc de aşa ceva, creatura trecu pe lângă 
ea şi se îngropa în cuib. După ce se aşeză 
cât mai comod, îşi desfăcu pe jumătate una 
din aripile enorme, o trecu pe deasupra 
capului ei, şi apoi o trase puternic, 
dezechilibrând-o şi  obligând-o să se 
lungească alături, în cuib. 

Se simţi tremurând câteva clipe. Apoi o 
cuprinse oboseala, toropind-o, şi uită de 
situaţia ei groaznică, nu mai ştiu decât că-i e 
cald şi bine, că nu mai e afară, în vânt... 

Gus n-a pomenit de aşa ceva, când mi-a 
vorbit de Paisprezece... 

Asta i-a fost ultimul gând. lar când, după 
multe ore de somn, se trezi, văzu un tânăr, 
care o privea ţintă din gura peşterii, cu gura 
deschisă de uimire. 

De când sosise la sanctuar, Saikmar 
încercase permanent să se poarte cât mai 
demn, ca un om aparţinând clanului care, 
acum, ar fi trebuit sa domnească peste 
Carrig, dacă drepturile sale n-ar fi fost 
uzurpate cu neruşinare. Făcuse permanent 
eforturi să adopte maniere de om matur, 
avându-i drept model pe unchiul său, sir 
Malan, şi pe defunctul sir Bavis. 

Dar emoția produsă de sosirea 
parradilului, şi apoi de faptul că se 
împrietenise cu el, înlăturase crusta aceasta 
forţată, dând la vedere adevărata lui fire. 
Pentru că, în fond, abia dacă putea fi 
considerat un tinerel care, pe deasupra, se 
mai găsea şi într-o situaţie deosebit de 
dificilă, singur şi fără nici un prieten, într-un 
ţinut deosebit de inospitalier. 

De aceea, emoția îl făcu să icnească nu 
tocmai  bărbăteşte, când fata ce se 


adăpostea sub aripa parradilului se trezi cu 
o tresărire, ridicându-se în picioare. 

In primul moment crezuse că e moartă şi 
că parradilul îi arată trupul acela ca un 
avertisment, sau doar dorind să-i transmită 
astfel că este aprovizionat cu mâncare. 
Veşmântul cu care era îmbrăcată - țesătura 
aceea cu strălucire metalică mată şi casca 
sau coiful pe care-l avea pe cap -o făcea să 
semene atât de mult cu un cadavru, cel 
puţin în mintea lui. Şi adevărul e că nu-şi 
dăduse seama că e vorba de o fată, până ce 
nu o auzise vorbind, atât de puţin i se putea 
distinge figura. 

Avea vocea răguşită, dar plăcută. La 
început rostise ceva într-o limbă pe care el 
n-o înţelegea, apoi se clătinase, ca şi cum ar 
fi fost ameţită, dar îşi revenise repede şi i se 
adresase în limba vorbită în Carrig. 

- Cine eşti tu? Şi cum se numeşte 
creatura asta, care m-a adus aici, în 
peşteră? 

Incordându-şi privirea, Saikmar făcea în 
continuare eforturi să-i distingă trăsăturile 


prin ciudata membrană transparentă care-i 
închidea partea din faţă a căştii - tot fără 
succes, îi răspunse politicos: 

- Sunt Saikmar, fiul lui Corrie, din Clanul 
Twywit, din Carrig, am fugit de acasă, şi 
acum am cerut azil aici, la sanctuar. lar 
creatura cu care împărţi cuibul este un 
animal nobil, un parradil. 

Ea dădu încet din cap, gânditoare. Lângă 
ea, parradilul, cu aripa încă ridicată, îşi roti 
capul pe gâtul lui flexibil şi o adulmecă. 
Apoi privi din nou către Saikmar, parcă 
întrebător. 

- Şi tu? o întrebă acesta. 

Fata scutură din cap, neajutorată. 

- Eu...eu?... 

- Ce ţi s-a întâmplat? Cum ai ajuns aici? 

- Nu... nu-mi aduc bine aminte. Am leşinat. 

Saikmar continuă s-o privească, 
minunându-se. Ce bine ar fi fost dacă 
parradilul ar fi putut vorbi, se gândea el. Şi 
care era înţelesul acestei întâmplări? Era 
clar că parradilul o adusese aici pe fată, 
fiindcă toată ziua viscolul fusese prea aspru 


ca vreun om să rişte să se caţăre pe calea 
pe care o urmase el venind încoace, iar 
acesta era singurul mod de a ajunge aici, ca 
pedestru. Insă, pentru asta, trebuia să vezi 
bine unde puneai mâinile, şi mai ales 
picioarele. Dar, dacă o salvase din nămeţi, 
atunci se puneau imediat alte întrebări. Ce 
făcea ea aici, hoinărind de una singură? De 
ce era îmbrăcată atât de ciudat? S-o fi adus 
parradilul tocmai de departe, din sud, de pe 
unde se ducea să-şi strângă materialele 
pentru cuib? Nu mai auzise niciodată de aşa 
ceva. Parradilii fuseseră învinuiți, nu o dată, 
că fură copii şi mânji de graat, dar, de 
obicei, asemenea poveşti erau localizate 
„într-o altă ţară" şi, oricum, una ca asta nu 
se putea asemăna cu transportul unui adult, 
la asemenea distanţă... 

Urletul vântului pe care-l auzea în spate îl 
făcu să-şi aducă aminte că, în curând, se va 
lăsa întunericul şi nu mai îndrăzni să piardă 
timpul cu alte întrebări. 

- Trebuie să te conduc imediat la 
sanctuar, spuse el. Acolo o să găseşti hrană 


şi un adăpost cald. Poţi să mergi? 

Ea se ridicase cu grijă, mai întâi în 
genunchi, apoi în picioare. Era aproape tot 
atât de înaltă ca Saikmar. După ce-şi 
mişcase niţel toate încheieturile şi se 
întinsese puţin, îi răspunse: 

- Mă simt foarte slăbită, dar odihna mi-a 
făcut bine. Cred că o să fie totul în regulă. 
Mai e furtună afară? 

- A nins mult ceva mai devreme, dar acum 
e senin. Totuşi, trebuie să plecăm foarte 
repede. O să se lase noaptea, foarte curând. 

Mişcându-se cu grijă, ea ieşi din cuib, de 
lângă parradil, şi o porni spre gura peşterii. 
Privind în jos, arătă către cupola 
strălucitoare a sanctuarului. 

- Acolo trebuie să ajungem? 

- Da, încuviinţă Saikmar. Drumul este 
foarte greu şi trebuie să pornim imediat, 
altfel nu mai ajungem. Azi se construieşte 
zidul de zăpada la uşa sanctuarului, şi 
intrarea se închide peste iarnă. O să te 
conduc şi o să-ţi arăt unde să te sprijini şi 
de ce să te agâţi. 


Fata nu-i răspunse nimic, ci continuă să 
privească versantul abrupt. Saikmar n-o 
putea învinui că ezită. Furtuna acoperise 
stâncile cu un strat gros de zăpadă şi, în 
lumina care scădea rapid, abia dacă puteai 
vedea lespezile şi crăpăturile. 

Se gândea ce încurajări să găsească 
pentru a o convinge, sau dacă trebuie, într- 
adevăr, să o ducă la sanctuar. Nu cumva o fi 
un emisar al zeilor? Auzi brusc un mormăit 
şi un foşnet în spatele lui şi parradilul ieşi 
din cuib. Veni lângă ei, pe lespedea de la 
intrare, şi umărul lui enorm îl înghesui 
zdravăn pe Saikmar. 

Puteai să juri care e înţelesul gesturilor 
făcute de el cu capul, împungând aerul spre 
sanctuar: Acolo vreţi să ajungeţi...? 

Brusc,  parradilul păru sâ-şi piardă 
răbdarea, îşi deschise aripile şi-şi luă zborul 
cu zgomot ca de tunet. Nedumerit, 
dezechilibrat, pe punctul să cadă de pe 
lespede, Saikmar se sprijini cu spatele de 
stâncă. Bătând aerul ca un înotător apa, 
parradilul se apropie la trei metri de peretele 


stâncos, apoi se năpusti la el, cu aripile-i 
mişcându-se ca nişte frâne aerodinamice, 
şi-şi încleşta ghearele pe braţele lui. 

Apoi se trezi purtat ca o păpuşă peste 
abisul de dedesubt. 

Zborul a fost atât de scurt, încât, de 
uimire, nici măcar nu avusese timp să tipe. 
Pe când trăgea aer în piept, ca să strige, se 
trezi depus cu grijă pe un platou, nu departe 
de sanctuar, iar parradilul se înălţă din nou, 
pregâtindu-se să o aducă şi pe fată. Stând 
încă într-un genunchi în zăpadă, Saikmar 
privi scena cu uimire amestecată cu 
admiraţie. Pentru că aveai nevoie de ceva 
curaj ca să faci ce făcea fata - să mergi până 
la limita extremă a lespezii, să te întorci cu 
spatele şi să te laşi prinsă de ghearele 
puternice. 

Incă o clipă şi era şi ea aşezată cu grijă 
alături de el. Abia mişcându-şi aripile, 
parradilul plană o clipă deasupra lor, să se 
convingă că totul este în regulă, apoi se 
înălţă brusc, stârnind un nor de zăpadă, 
spre cuibul lui cald, din peşteră. 


Saikmar simţea un nod în gât. Işi mişca 
frenetic mâna spre silueta parradilului ce se 
estompa din ce în ce, de parcă şi-ar fi luat la 
revedere de la un bun şi drag prieten. Apoi 
se stăpâni şi, conştient că zidul de zăpadă 
de la uşa sanctuarului era, probabil, pe 
terminate, o ajută pe fată să se ridice şi, fără 
să scoată o vorbă, o porniră spre adăpost. 


Zidul de zăpadă de la intrare era aproape 
terminat. Pregătirea bulgărilor enormi, bine 
bătătoriţi, care formau partea principală a 
peretelui, era una din sarcinile care cădeau 
în seama refugiaților. Crăpăturile şi golurile 
erau astupate, după aceea, tot cu zăpadă, 
astfel încât, în final, construcţia devenea un 
bloc masiv, perfect rezistent la vânt. 

Pe când Saikmar se apropia cu fata, 
lucrătorii se opriseră să-i privească. Erau o 
adunătură de oameni înrăiţi de suferinţă, cei 
mai mulţi slabi, cu feţe supte şi priviri 
sălbatice, care, pe moment, sufereau destul 
de tare din cauza mâinilor, aproape degerate 
în zăpada cu care lucraseră, şi din cauza 


vântului, care le înroşise nasurile şi obrajii. 
Doar puţini aveau haine potrivite pentru o 
astfel de vreme. Câţiva dintre norocoşi, care 
aveau câte o pătură, şi-o înfăşuraseră pe 
trup, ca pe un poncho. 

Saikmar ştia că ar fi trebuit să ia şi el 
parte la munca asta, deşi nimeni nu-i 
spusese direct aşa ceva, şi simţi că-l 
cuprinde  neliniştea,  vâzându-l printre 
lucrători pe un individ numit Graddo, un fel 
de conducător autodesemnat al refugiaților, 
care-l detesta din toată inima pe Saikmar, 
pentru că, spunea el, purtarea tânărului 
aducea mai degrabă cu cea a unei femei, nu 
cu a unui bărbat. Dar, oricum, nu putea face 
nimic altceva decât să înfrunte cu curaj 
situaţia creată. Luându-şi tovarăşa de braţ, o 
porni spre deschiderea încă neastupată din 
zid, pregătindu-se să intre în sanctuar. 

Dintr-un motiv oarecare, banda de 
nemulţumiţi nu făcea decât să mormăie, aşa 
că... 

Şi aproape că dădu buzna peste motivul 
acestei atitudini a oamenilor. Sub arcada 


metalică de la intrare, cu figura calmă şi 
teapănă de parcă ar fi fost ea însăşi un sloi 
de gheaţă, stătea bătrâna preoteasă Nylpo. 

- Altă gură de hrănit peste iama, tu, cel 
bun la nimic? zise ea, după ce-i privise şi pe 
Saikmar, şi pe fată, din cap până-n picioare. 

- Femeia asta cere şi ea azil aici, răspunse 
Saikmar răstit. Nu avea nici cea mai vagă 
idee dacă asta fusese, într-adevăr, intenţia 
fetei, dar, în pustietatea arctică, nu putea 
avea altă soluţie. 

- Aşa deci... Ochii lui Nyloo păreau că ard 
pe faţa îmbătrânită. Este o femeie? O femeie 
în carne şi oase? Ha! Cred mai degrabă că, 
înspăimântat la gândul că o să tremuri de 
frig de unul singur în noaptea lungă care ne 
aşteaptă, ai invocat un spirit, ca sâ-ţi 
încălzească aşternutul. Nu e adevărat? 

- Nu ştiu nimic despre invocaţii, spuse 
Saikmar, simțind că, în ciuda gerului, faţa 
începe să-i ardă. Magia e treaba ta, nu a 
mea! 

- Adevărat! răspunse Nyloo pe un ton 
aspru. Dar e păcat... mare păcat. Pentru că, 


fără invocaţii, de unde oare o să luăm 
mâncare, pentru a hrăni încă o gură iarna 
asta? Asta aş vrea să-mi spui tu! 

- Sunt şaptezeci de refugiaţi aici, replică 
Saikmar. Ce mai contează o gură în plus? 

- Contează! ripostă Nyloo. 

Simţind că dacă îşi exprimau 
resentimentele vor beneficia, de data asta, 
de aprobare oficială, ceilalţi refugiaţi îşi 
lăsaseră treaba baltă şi se înghesuiau 
ameninţători în jurul lui Saikmar. In primul 
rând, în afară de Graddo, îi recunoscu pe 
încă doi bărbaţi înrăiţi de viaţă, taţii unor 
copii care erau crescuţi la sanctuar. Ca şi 
progeniturile pelerinilor, erau iniţiaţi în 
misterele cultului, fiind  destinaţi a 
împrospăta rândurile preoţimii, dar, în timp 
ce pelerinii îşi ofereau de bunăvoie copiii, 
refugiații aveau obligaţia de a face asta - 
chestiune fundamental diferită, deci. 

Saikmar simţi cum, din cauza încordării, 
stomacul i se face ghem, devenind tare ca 
piatra. 

- Şi femeia asta! se răsti Graddo, 


împingând-o în umăr atât de tare, încât o 
văzu clâtinându-se, deşi până acum ea nu 
scosese o vorbă. De unde vine? Dintr-un 
oraş care şi-a căpătat drept de azil pentru 
cetăţenii lui, aşa cum au fâcut-o oraşele 
noastre, trimițând caravane cu provizii aici? 

- Bine zis! strigă un alt om de lângă el, 
urmat imediat de un cor de aprobări ale 
celorlalţi. Cercul se strânse şi mai mult în 
jurul lui Saikmar şi al fetei. 

- Intr-adevăr, bine grăit, încuviinţă şi 
Nyloo. Saikmar, femeia asta - dacă este, într- 
adevăr, femeie, şi nu un spirit, ceea ce ar fi 
de preferat, pentru că spiritele nu se 
hrănesc cu mâncare, ca noi - de ce nu-şi 
susţine singură drepturile? 

- Sunt dintr-un oraş din sud, Dayomar, 
zise fata cu voce tare, ridicându-şi capul şi 
privind-o pe Nyloo drept în faţă. 

- Dayomar? repetă refugiatul care pusese 
întrebarea. Părea dezamăgit. Ce părere ai 
dumneata, preoteasă? 

- Da, oamenii din Dayomar au drept de azil 
aici, încuviinţă mormăind Nyloo. Şi l-au 


menţinut tot timpul deşi, pînâ acum, nimeni 
de acolo nu a ajuns să ceară aşa ceva. 

Saikmar simţi că speranţele îi renasc şi 
interveni imediat: 

- Atunci dâ-ne voie să trecem, bătrâno! 

- Nu aşa de repede! se împotrivi Graddo. 
Era clar că profita de ocazie sâ-l sâcâie cât 
mai mult pe Saikmar, poate spera chiar să 
obţină ceva mai mult din treaba asta, poate 
chiar sâ-l gonească de la sanctuar. Ea doar 
zice că e din Dayomar. Am fost şi eu odată 
în oraşul ăla, înainte ca nedrepţii mei 
acuzatori să mă oblige să fug aici. Şi n-am 
văzut nici urmă de veşmânt ca al ei pe 
acolo! 

- Şi te aştepţi să umble cineva prin zăpadă 
şi prin frig, îmbrăcat la fel ca pe plajele 
însorite din sud? se răsti Saikmar la el. Dar 
argumentul trecu neobservat. Frica de 
foamete domina minţile refugiaților. Şi, 
datorită încurajării tacite a lui  Nyloo, 
atitudinea lor era din ce în ce mai agresivă. 

Incepură să urle: 

- Daţi-o afară! Daţi-i afară pe amândoi! El 


nu e-n stare nici măcar să dea o mână de 
ajutor la treabă! 

Nyloo îşi ridică mâna şi le porunci aspru 
să tacă. lar când se aşternu liniştea, o 
întrebă din nou pe fată? 

- Cum ai ajuns aici, tocmai de la 
Dayomar? 

- Nu... nu ştiu exact cum s-a întâmplat, 
spuse ea, după o clipă de gândire. 

- Am gâsit-o într-o peşteră de pe versantul 
ăla stâncos, exclamă Saikmar. Cea în care 
şi-a făcut cuibul parradilul... probabil că el a 
adus-o acolo, ca sâ-i fie cald. 

Vocile se ridicară din nou, puse pe ceartă. 

- Prostii! Parradili aici, atât de departe în 
nord? N-au ajuns niciodată până aici! Şi, pe 
deasupra, cine a mai pomenit parradil care 
să-şi facă cuib? Parradilii nu-şi fac niciodată 
cuib! E din Carrig, dar nu ştie nici măcar 
care sunt obiceiurile parradililor... Ştiam eu 
că e prost, da nu-mi închipuiam că poate fi 
atât de prost! 

Saikmar îşi încleşta pumnii, întorcându-se 
spre ei, simțind cum îi fierb vorbele pe buze. 


Dar, înainte să poată rosti ceva, Nyloo îi 
veni, neaşteptat, în ajutor. 

- Voi, ăştia! N-aveţi nici măcar mintea şi 
ochii copiilor voştri! Este un parradil pe aici, 
de-o vreme... mie mi-au spus-o imediat 
copiii, în vocea ei se simţea o urmă de 
îndoială. 

- Saikmar! continuă ea. Zici că ai gâsit-o 
pe femeia asta în peştera parradilului, 
nevătămată? 

- Aşa este! 

- Eşti în stare sa juri? Să juri pe zeii 
clanului tău din Carrig, pe parradil şi pe 
twywit? 

- Bucuros! 

Nedumeriţi, simțind că victoria le scapă, 
refugiații se bâţâiau de pe un picior pe 
celălalt. Nyloo, cu degetul ei osos, îi făcu 
semn fetei să se apropie. Şi când aceasta, 
timidă, o făcu, îi pipăi intrigată şi încruntată 
îmbrăcămintea, în cele din urmă spuse: 

- E un semn, o minune. Până când o să 
vedem ce înseamnă, trebuie să te primim în 
sanctuar. Dar te previn! Vocea preotesei 


devenise sonoră: Dacă se dovedeşte că 
ne-ai minţit - dacă tu, Saikmar, ai jurat 
strâmb - o să spargem zidul ăsta şi o să vă 
alungăm pe amândoi dincolo de el, să muriţi 
în pustietatea iernii! 

Se dădu în lături şi făcu un semn smucit 
cu capul ei aproape chel: 

- Intră! 

Maddalena fusese slăbită nu numai din 
cauza oboselii şi a lipsei de hrană cât, mai 
ales, din cauza disperării. Când adormise în 
cuibul  parradilului - numai din cauza 
oboselii - din orice punct de vedere ar fi 
privit situaţia în care se găsea, orice 
speranţă părea să fie pierdută. Deşi îşi 
găsise un adăpost în faţa furtunii, siguranţa 
ei era, în cel mai bun caz, temporară. Când 
se va trezi, poate că sălbăticiunea aceea va 
fi flămândă şi o va ataca, sau poate avea de 
gând să o ţină prizonieră, în vederea cine 


ştie cărui scop al ei... 

Dar, în situaţii extreme, disperate, cea mai 
mică speranţă are acelaşi efect pe care-l are 
o licărire de lumină într-o cameră cufundată 
în întuneric: oricât de firavă ar fi licărirea 
aceea de lumină, încăperea nu mai e 
complet obscură. Şi, oricât de firavă ar fi 
fost speranţa de care se agăţase, a fost 
suficientă pentru a o readuce pe Maddalena 
pe linia de plutire, pentru a o face să fie din 
nou în stare să se gândească la salvarea ei. 

Până acum nu avusese, evident, nici o 
posibilitate de a acţiona, se mărginise să 
accepte pasiv ceva făcut în numele ei şi să 
tragă cele mai mari foloase cu putinţă din 
asta. Totuşi, era clar că tânărul acesta înalt, 
care o găsise în peştera parradilului era 
dornic să se împrietenească cu ea. Dovadă 
că fusese în stare să se certe cu femeia 
aceea bătrână şi nu prea binevoitoare, care 
încercase sâ-i împiedice să intre împreună 
în sanctuar. Şi ce noroc avusese că 
Dayomar-ul era printre oraşele care îşi 
asiguraseră dreptul de azil - ea nu rostise 


numele ăsta decât pentru că acolo se afla 
baza lui Slee! Spera să nu se mai afle 
vreodată la asemenea strâmtoare, cât va mai 
rămâne pe planeta asta! 

Cât despre locul în care fusese primita, îşi 
dăduse deja seama că, atunci când văzuse 
cupola argintie de pe înălţime şi strigase 
numele lui Langenschmidt, avusese şi nu 
avusese dreptate. Avusese dreptate în 
sensul că forma pe care o zărise era coca 
unei nave spaţiale. Nu avusese dreptate 
atunci când crezuse că e vorba de naveta de 
asolizare din care sărise ea cu paraşuta. 
Indiferent de felul în care numeau băştinaşii 
locul - îi spuneau „sanctuar"” sau ceva de 
genul „loc sigur de adăpost" - ea ştia că are 
în faţă nava spaţială cu care sosiseră cei opt 
sute de refugiaţi de pe Zarathustra şi care, 
aşa cum i se spusese în timpul pregătirii, 
era acum un fel de altar al unui cult mistic. 

Din cele văzute pe când Saikmar o 
îndemna să intre şi apoi să se grăbească pe 
culoare, conducând-o spre adăpostul lui, îşi 
putea da seama că nava se deteriorase rău 


la aterizare. Uşa prin care intraseră era, 
după toate aparențele, o deschidere de 
acces a uneia dintre navetele de salvare, şi, 
datorită şocului de la asolizare ori după 
aceea, datorită greutăţii enorme a structurii, 
era prea deformată pentru a mai putea fi 
închisă cu panoul ei etanş. De aceea, era 
nevoie să fie astupată cu zidul de zăpadă. 
lnăuntru, plasticul durabil care acoperea 
metalul, protejându-l împotriva coroziunii, 
fusese uzat de apăsarea nenumăraţilor paşi 
omeneşti, şi, din loc în loc, podeaua era 
acoperită cu pete de rugină. Inainte de a 
ajunge la o a doua uşă, care încă mai 
funcţiona, văzu că toţi pereţii erau acoperiţi 
cu gheaţă, în unele locuri chiar destul de 
groasă. Dincolo de a doua uşă o izbi o 
căldură fetidă, simbol al oricărui adăpost de 
fiinţe umane, care nu dispune de instalaţii 
sanitare adecvate. Mirosul era atât de greu, 
încât Maddalena simţi că o trec fiori. 
Saikmar o îndemnă să meargă mai 
repede. La o intersecţie de culoare dădură 
peste nişte copii - cam de cinci ani toţi - care 


se jucau cu nişte bucăţi de material elastic, 
tăiat în formă de cuburi. Le aruncau în 
pereţii metalici, apoi se străduiau să le 
prindă, în ciuda faptului că acestea săreau 
în cele mai neaşteptate direcţii. Dar, vâzând- 
o pe străină, uitară de orice joacă, oprindu- 
se să o privească cu ochii mari şi gura 
căscată, pe când Saikmar o conducea pe 
lângă ei şi o luă la stânga. 

Zona pe care o parcurgeau părea să fi 
avut foarte mult de suferit la asolizare. Se 
vedeau peste tot găuri şi crăpături, astupate 
cu fel de fel de deşeuri, peste care fusese 
întins un strat de material plastic. Cum pe 
culoar uşile - mai bine zis cadrele de uşi - se 
succedau la intervale regulate, de circa cinci 
metri, Maddalena presupunea că se aflau în 
zona  cabinelor echipajului. Panourile 
glisante fuseseră fie tăiate, fie deschise cu 
forţa în ghidajele lor deformate, unde 
ruginiseră rapid, astfel încât acum 
deschiderile respective erau acoperite cu 
împletituri de nuiele, sau cu draperii din piei 
de animale. 


In spatele unora din perdele se auzeau 
oameni mişcându-se, şi ea îşi imagină cu 
uşurinţă câţi ochi o cercetau, prin mici găuri 
invizibile. 

Saikmar se opri, în sfârşit, în faţa unei uşi, 
închisă cu ceva mai multă grijă decât 
celelalte. Deschiderea era acoperită de o 
foaie de metal lungă de vreo doi metri, ce 
părea să fi fost blatul unui pat, fixată la locul 
ei cu ajutorul unei bare de bronz, găurită la 
ambele capete, ca să intre pe nişte ştifturi 
ieşind din perete. In mijlocul barei trona un 
lacăt rudimentar, enorm, cântărind pe puţin 
un kilogram, pe care Saikmar, după ce 
alesese cheia potrivită din legătura pe care 
o avea la centură, îl descuie, dădu tot 
dispozitivul la o parte, apoi se dădu în lături 
şi o invită să intre. 

Ea se conformă. Se găsea într-o cabină cu 
patru paturi - unul din ele fusese tăiat, aşa 
cum presupusese, iar tăblia lui era acum pe 
post de uşă. Probabil că Saikmar îşi dăduse 
atâta osteneală pentru că avea cu el mai 
multe bunuri decât ceilalţi refugiaţi şi mai 


valoroase. Toate cele trei paturi ce se mai 
aflau încă la locul lor erau pline cu haine, cu 
pături, cu nişte cărţi enorme, scrise de 
mână, din care văzuse şi ea câteva 
exemplare, în timpul pregătirii, cu diverse 
obiecte metalice - probabil o armură - şi cu o 
serie de alte lucruri despre care nu ştia 
nimic. 

Dezordinea îi aminti dureros că ea-şi 
abandonase tot bagajul în navetă, aşa că 
acum era, în mare parte, în voia sorții. Nu 
avea nici o posibilitate să-şi semnaleze 
prezenţa la bază, nu avea nici un fel de 
medicamente - şi asta, pe o planetă atât de 
înapoiată, putea fi cea mai periculoasă lipsă 
- şi nici o altă haină, în afara celor cu care 
era îmbrăcată. Şi, pe deasupra, era cât se 
poate de clar că sosirea ei aici nu e deloc 
binevenită, din cauza proviziilor extrem de 
reduse. lar în timpul iernii şi nopţii polare 
era evident că nu pot sosi provizii 
proaspete, de nicăieri. 

Dar avusese mare noroc să scape cu viaţă 
şi să ajungă până aici. Şi poate că norocul 


n-o va părăsi nici de aici înainte. Ba, dacă se 
gândea mai bine, nici n-o părăsise. 
Realizând asta, îşi privi atentă costumul 
spaţial. Nava de pe orbită, care trăsese 
asupra crucişătorului Patrulei, demonstra 
clar că Paisprezece fusese descoperită de 
un grup de intruşi dintr-un alt sistem solar, 
care acum îi exploata bogăţiile, sau oamenii, 
sau şi una şi alta. lar asta însemna că 
„fulgerul"” cu care fusese ucis Neguţătorul 
Heron şi regele-parradil nu avea nici o 
legătură cu praful de puşcă, aşa cum 
presupunea Slee - nu era vorba decât de o 
armă energetică cinstită, mânuită de un 
intrus din afara planetei. De aceea fusese 
tare speriată să nu cumva să-i recunoască 
cineva veşmântul drept costum spaţial şi să 
o considere automat făcând parte din tabăra 
duşmanilor. 

Dar se pare că intruşii nu doreau să 
producă prea multă dezordine, şi de aceea 
îşi ascunseseră originea extraplanetară, 
învăţaseră limba locului şi  adoptaseră 
costume indigene. Dacă moartea lui Heron 


nu era o simplă coincidenţă, îşi dăduseră 
deja seama că pierderea unui agent galactic 
va fi urmată de o anchetă şi probabil că 
doreau să treacă, pe cât posibil, 
neobservaţi. 

lar până acum se dovediseră foarte isteţi. 
Durase destul până când să ajungă vreo 
ştire la o bază a Corpului, şi încă şi mai mult 
până ce fusese trimis un agent să verifice la 
faţa locului. Şi, doborând crucişătorul 
imediat ce revenise în spaţiul real, îşi 
asiguraseră un respiro de încă un 
an sau doi, dacă ea, sau Langenschmidt, nu 
ajungea la cineva care avea un comunicator 
subeteric. Dispariţia fără urmă a unui 
crucişător nu era un fapt absolut neobişnuit. 
De trei sau patru ori într-un secol se mai 
întâmplau asemenea accidente, şi, de 
obicei, nu era niciodată disponibilă o altă 
navă, care să cerceteze imediat cauzele 
catastrofei. 

Asta era, de altfel, unul dintre motivele 
pentru care Corpul plătea salarii aşa de 
mari. 


Până când va fi trimisă o altă navă spre 
Paisprezece, intruşii aveau la dispoziţie 
destul timp, pentru a se înrădăcina aici 
destul de serios, ca să poată da cu tifla 
Corpului. Deoarece în legătură cu Planetele 
de Refugiu Zarathustra existau două opinii. 
Una era cea promovată de Corp şi pe care i- 
o expusese Langenschmidt: aceste planete 
izolate, trebuiau să se dezvolte fără nici o 
constrângere din exterior, fără nici o 
ingerinţă din partea unor culturi mai 
avansate. lar cealaltă era diametral opusă, 
susţinând că aceste planete trebuie 
deschise imediat pentru trafic şi comerţ, 
astfel încât locuitorii lor să poată beneficia 
de cunoştinţele civilizaţiei galactice. 

Dacă intruşii se înrădăcinau suficient de 
adânc, Corpul s-ar fi văzut cu mâinile legate, 
pentru că ar fi fost imposibil să-i scoată de 
acolo fără a folosi forţa pe faţă, iar asta ar fi 
fost în totală contradicţie cu propria lor 
politică, de noningerinţă. Şi, dacă se apela la 
o autoritate încă şi mai înaltă în ierarhia 
galactică, nu s-ar fi ajuns la o decizie decât 


în... Chiar, cât ar fi durat? Zece ani? 
Guvernarea unei federaţii de două sute 
şaizeci de planete locuite este un proces 
lent, teribil de lent! 

lar atunci decizia, indiferent care ar fi fost, 
nu mai avea nici o importanţă. Pentru că 
răul ar fi fost, deja, ireparabil. 

Maddalena se simţea în parte îngrozită, în 
parte exaltată. Ajunsese să fie atât de 
detestată la bază mai ales pentru că 
bodogănea tot timpul că treburile acelea 
mărunte, de rutină, care i se încredinţau, 
erau nesemnificative pentru capacitatea ei. 
Avea o părere foarte bună despre ea însăşi. 
Dar aici se trezise pe cap cu o sarcină atât 
de copleşitoare, încât avea uneori impresia 
că trebuie să lupte de una singură contra 
întregului univers. Dar reuşita depindea în 
totalitate de ea. 

Sau mai exact spus: depinde în totalitate 
de ea dacă reuşeşte, sau nu, să 
supravieţuiască acestei misiuni, sau nu! 

In cabină, nu era altă mobilă decât 
paturile. Cândva fuseseră şi nişte instalaţii 


sanitare, dar probabil că nu mai funcționau 
de când nava se zdrobise de sol. Saikmar 
goli unul din paturi, puse o pătură pe tăblia 
metalică şi-i făcu semn să se aşeze. Ce s-o fi 
întâmplat cu saltelele de pe paturi? Ah, 
copiii... Din ele erau făcute cuburile cu care 
se jucau. 

Se aşeză pe pat şi îşi scoase cu grijă 
casca, bucuroasă sâ-şi poată aranja, în 
sfârşit, părul încâlcit. Saikmar privea atent la 
fiecare mişcare pe care o făcea, dar în ochii 
lui nu se citea nici ostilitate, nici suspiciune, 
doar curiozitate. Atunci când îi spusese că 
este din Carrig, Maddalena nu se gândise 
că, dacă şi-ar fi dat seama că ea e de 
undeva, din spaţiu, şi dacă ar fi ştiut că 
uzurpatorii din oraşul lui sunt tot din spaţiu, 
probabil că tânărul n-ar fi fost nici pe 
departe aşa de prietenos. 

Aşteptă răbdătoare să zică el, primul, 
ceva. 


Saikmar nu ştia ce să facă. Până când 
Nyloo nu acceptase ideea că sosirea fetei 


este o minune, nu crezuse asta decât pe 
jumătate. Intr-adevâr, considerase venirea 
parradilului ca pe un semn al zeilor către el, 
dar, în fond, în acel moment fusese suficient 
de deprimat ca să se gândească la 
sinucidere. Insă mai târziu, gândindu-se mai 
bine, găsise o explicaţie mult mai raţională 
şi mai verosimilă pentru această „minune“, 
anume că Belfeor şi clanul lui comiseserâ 
încă o blasfemie, gonind parradilii din 
Colinele Fumegânde. 

Dar asta era o problemă în care părerea 
unei preoţese avea multă greutate. Şi, cu cât 
se gândea mai mult la ea, cu atât i se părea 
mai plauzibil că se află la limita 
supranaturalului. Misterul prezenţei ei aici, 
felul în care-i coborâse parradilul de pe 
stâncă pe amândoi - nimeni nu mai auzise 
vreodată de una ca asta - totul părea strâns 
întrepătruns, şi mintea lui părea să fie din ce 
în ce mai mult atrasă de ipoteza unei 
intervenţii divine. Şi hainele astea, atât de 
ciudate, cu care era îmbrăcată fata, mai alea 
casca aia tare, cu partea din faţă 


transparentă... 

Pe care acum tocmai şi-o scotea, dând la 
iveală o faţă cât se poate de umană şi 
deosebit de frumoasă. 

Saikmar inspiră adânc, hotărât să pună 
întrebări direct la obiect. 

- Eşti fiinţă omenească? Sau vii din partea 
zeilor? 

Fata nu-i răspunse imediat, se gândi o 
clipă, apoi zise: 

- Sunt fiinţă umană. Dar mi s-au întâmplat 
nişte lucruri tare ciudate. 

Asta era evident. El insistă: 

- Ai zis că eşti din Dayomar. Cum te 
cheamă? 

- Melisma, fiica lui Yull şi a lui Mazia, dar 
ei au murit. Şi făcu un semn, aşa cum 
făceau cei din sud, atunci când pomeneau 
de morţii lor. Până aici, toate bune. 

- Atunci cum ai ajuns până aici, tocmai 
din sud? 

Incă o scurtă tăcere înainte de a-i 
răspunde. Se întreba dacă se gândeşte să-i 
spună o minciună, sau dacă nu cumva nici 


ei nu-i venea să creadă întâmplările prin 
care trecuse. Vorbele ei îl convinseră că a 
doua presupunere era cea adevărată: 

- Nu-mi amintesc foarte exact. Poate că m- 
a adus parradilul... Mie aşa mi se pare. 

Deci, fie că era fiinţă umană, sau nu, 
prezenţa ei aici se datora, incontestabil, 
unui miracol. Era evident că n-ar fi putut 
ajunge atât de departe, în nord, hoinărind de 
una singură, la întâmplare. In timpul verii, la 
sanctuar nu venise nici o caravană. Nu 
putea s-o fi adus altcineva în afară de 
parradil. 

Simţi un fior puternic, din cap până-n 
picioare, şi închise, o clipă, ochii, încercând 
să se stăpânească. Deci zeii nu-l uitaseră! 
Asta era o minune de netăgăduit, adresată 
lui personal, şi dacă Nyloo va încerca să-i 
descopere un alt înţeles, o să-i ia pur şi 
simplu capul bătrân de pe umeri, chit că era 
preoteasă! 

- Locul ăsta... spuse fata gânditoare, 
privind în jur. Aici e sanctuarul nordic? 

- Da. 


- lar tu cred că spuneai că ai cerut azil 
aici. De ce? Ce te-a gonit de acasă? 

- Mă trag dintr-o familie nobilă din Carrig, 
spuse Saikmar, cu amărăciune în glas. 
Acolo, după cum probabil ştii, în fiecare an 
vânătoarea-de-rege stabileşte cine va urma 
la conducere. Eu, care ar fi trebuit să-l dobor 
pe rege în numele Clanului Twywit, am fost 
deposedat de drepturile mele de nişte 
străini, veniţi din sud, posesori de puteri 
stranii. Dacă n-aş fi fugit, acuma aş fi fost 
probabil mort, pentru că străinii ăia, cu care 
s-au înhăitat şi o serie de trădători din oraş - 
între ei şi Ambrus, fiul lui Knole, fie-i numele 
în veci blestemat! - i-au ars pe toţi cei care li 
s-au împotrivit, cu fulgerele lor. 

Fata îl asculta din ce în ce mai uimită. 
Apoi exclamă: 

- Dar asta înseamnă că eşti chiar ace! 
Saikmar care... 

Chiar atunci tăblia de la uşă fu împinsă cu 
putere şi căzu în lături. lar în cabină intră 
Graddo, în spatele căruia se puteau vedea o 
mulţime de refugiaţi, cei mai mulţi bărbaţi, 


care lucraseră la zidul de zăpadă, dar şi 
câteva femei printre ei. 

- Am venit să va spun ca sunteţi nişte 
tâlhari mincinoşi, zise Graddo scurt, care, 
chiar dacă aţi reuşit să păcăliţi o femeie 
bătrână cu vorbăria voastră despre minuni, 
pe noi nu ne-aţi dus. Avem puţină mâncare, 
pentru că probabil că oraşul tău, Carrig, a 
oprit toate caravanele de astă vară şi-au 
ţinut totul acolo, numai pentru ei. Ne-am 
gândit cu toţii, şi asta-i singura explicaţie că 
n-am primit nimic. Şi atunci am hotărât să vă 
gonim din sanctuar, să vă duceţi la Carrig, 
dacă o să reuşiţi! 

Zâmbi cu răutate, pe când ceilalţi îi 
aprobau vorbele, strigând. Saikmar văzu cu 
teamă că erau câţiva înarmaţi cu bâte şi cu 
cuțite, şi că feţele tuturor erau pline de ură. 

Pentru o clipă se lăsă o tăcere grea, 
tensionată, ca o frânghie vibrând, înainte de 


a se rupe. Saikmar căută din ochi sabia, pe 
care nu îndrăznise să şi-o ia cu el, cândo 
pornise spre adăpostul parradilului. Era atât 
de departe, încât putea să nici nu considere 
că o avea, atârnată pe peretele cel mai 
îndepărtat de el. Probabil că Graddo ar fi 
fost peste el, mult înainte să apuce să o ia 
de acolo. In cabină nu puteau intra mai mult 
de doi sau trei atacanţi, dar el se îndoia că 
avea suficientă forţă să se împotrivească, fie 
şi dacă erau cel mult doi. Totuşi, cu sau fără 
sabie, se hotări el, trebuie să încerce. 

- Mişcă! se răsti în cele din urmă Graddo, 
pierzându-şi răbdarea. 

- Graddo! strigă cineva de dincolo de uşă. 
Impinge-i până la noi. Dacă nu vor să plece 
de bunăvoie, o sâ-i dăm afară cu forţa! 

- Aşa o să fac! 

Şi, trecând la fapte, făcu o jumătate de 
pas spre Saflcmar, încercând să-l apuce de 
braţ. Saikmar nu văzu bine ce se întâmpla în 
clipa aceea. Se pregătea să se aplece, ca să 
se strecoare pe sub mâinile lui Graddo şi să 
încerce, după aceea, să-l arunce la pământ, 


când Graddo îi dispăru brusc din faţa 
ochilor. Când se dumiri, îl văzu întins pe 
spate, cu multă uimire întipărită pe faţă, 
având-o deasupra pe fată, pe Melisma. 

- Am impresia că fac pe nebunii, zise unul 
din refugiații de la uşă, un bărbat cu o bâtă 
în mână pe care nici lunile de austeritate nu 
reuşiseră să-l facă să pară prea slab. Omul 
păşi înăuntru, pe când Graddo încerca să se 
pună pe picioare, înjurând.  Saikmar 
consideră că, pe moment, fata aceea 
extraordinară se poate descurca foarte bine 
singură cu Graddo şi, pe când noul intrat se 
pregătea să se arunce asupra lui, se 
încorda, concentrându-se, gata să pună în 
joc toată agilitatea şi rapiditatea în mişcări 
pe care şi le dezvoltase, încă din copilărie, 
ca dansator. 

lar când noul atacator încercă să-l 
lovească, nu mai era nici el în locul în care 
aşteptase lovitura. Sărise înapoi, suficient 
de departe ca, propulsat de propria-i 
mişcare, cel care-l atacase să-şi prindă 
glezna de a lui Graddo, doborându-l din nou 


pe acesta din urma. Urmă o bubuitură 
teribilă, în clipa în care cei doi se izbiră de 
peretele de metal, ce făcu să răsune toată 
cabina. 

Inainte ca omul cu bâta să se poată ridica, 
Saikmar,  dându-şi seama că vremea 
cavalerismului trecuse, se aruncă asupra lui 
şi-l pocni, din nou, cu capul de perete. Apoi, 
mulţumit că, măcar pentru un timp, omul era 
ameţit, se răsuci pentru a-l întâmpina pe un 
altul, care apăruse prin uşă. Fentând, se 
prefăcu a se arunca direct peste el. Dar în 
ultima clipă se trase în lături. Omul se lăsă 
păcălit, se poticni, şi pumnul lui Saikmar îl 
prinse în spatele urechii, spre ceafă. Aşa că, 
vrând-nevrând, continuă să înainteze, 
prinzându-se de fată ca să nu cadă. 

Dar aceasta îl apucă repede cu o mână de 
încheietură, ţinându-l strâns. lar cu cealaltă 
îl apăsă scurt, undeva pe omoplat. Omul 
urlă ca un animal înjunghiat! Apoi căzu, 
gemând, pe unul dintre paturi. Şi când 
încercă să-şi mişte braţul lovit, urlă din nou, 
de durere. 


O aşa femeie, se gândi Saikmar cu 
admiraţie, ţi-o poţi imagina foarte bine 
simțindu-se ca acasă în vizuina unui 
parradil. 

Dar se pare că Graddo nu-şi încasase 
porţia. Incerca din nou să se ridice în 
picioare. Pierzându-şi răbdarea, Melisma 
făcu un pas spre el şi-l atinse cu cizma 
exact în plexul solar. Nu l-a lovit, propriu-zis, 
a fost mai degrabă o mişcare de împingere, 
puternică. Dar bărbatul se  încovoiase, 
tuşind de durere, strângându-şi pântecele 
cu amândouă mâinile. 

Fata ridică repede bâta abandonată de 
omul cu umărul dizlocat, iar Saikmar profită 
de pauză şi se repezi sâ-şi scoată sabia din 
teaca ei. Gâfâind, se lipiră umăr lângă umăr 
în mijlocul camerei, gata să-i înfrunte pe cei 
de la uşă. 

Dar entuziasmul acestora părea să se fi 
răcit binişor. Nimeni nu se mai arăta dornic 
să urmeze exemplul lui Graddo. In plus, din 
cauza celor trei bărbaţi deja intinşi pe 
podea, şi să fi vrut, era greu să păşeşti fără 


să calci pe vreunul din ei. 

- Scuzele mele, Melisma, zise Saikmar 
încet, din colţul gurii. Deşi acum probabil că 
o să-i învingem, corbii ăştia cu două 
picioare or să stea tot timpul la pândă, 
încercând să se răzbune, aşa c-o să avem o 
iarnă mizerabilă. 

- Cred că mai degrabă eu trebuie să-mi 
cer scuze, răspunse ea la fel de încet. Dacă 
n-aş fi apărut şi eu aici, la sanctuar, probabil 
că lucrurile n-ar fi mers atât de departe. 

- Ei, până la urmă tot aici s-ar fi ajuns, oftă 
Saikmar. Nu era decât o problemă de timp. 
Sesizând o mişcare printre refugiaţi, se 
încorda imediat, crezând că aceştia îşi fac 
curaj să se năpustească din nou, dar, uimit, 
îi văzu întorcându-şi capetele şi privind 
undeva, în lungul coridorului. Brusc răsună 
o voce poruncitoare, şi mulţimea începu să 
se dea la o parte, făcându-i loc lui Nyloo. Ba 
unii dintre refugiaţi avură bunul-simţ să 
arate chiar că sunt ruşinaţi de cele făcute, în 
timp ce alţii mormăiau supăraţi. 

Ajungând în dreptul uşii, preoteasa 


aruncă o privire înăuntru şi începu să dea 
încet din cap, înțelegând perfect ce se 
întâmplase. Lângă ea, ţinând-o strâns de 
mână, era fetiţa aceea cu figură de bătrân 
înţelept, tovarăşa ei permanentă. De alfel, ea 
o chemase pe Nyloo acolo. Şi ei i se adresă 
mai întâi bătrâna preoteasă: 

- Zici că Graddo i-a convins pe ceilalţi să 
facă una ca asta? Fetiţa dădu din cap, 
privind-o ţintă. 

- Graddo! rosti preoteasa pe un ton teribil 
de aspru şi de rece, de parcă ar fi vorbit un 
ghețar. Incă încovoiat din cauza durerii, 
omul îşi ridică înspăimântat privirea spre ea. 

- Ai comis o blasfemie, continuă Nyloo. 
Sanctuarul refuză să te mai adăpostească. 
Vei fi alungat în întunecimea iernii, şi, de aici 
înainte, numele tău va fi blestemat. 

Graddo se făcu alb ca varul şi încremeni. 
Când auziră groaznica sentinţă cei din 
spatele lui Nyloo, cineva oftă. Saikmar se 
relaxa şi-şi şterse transpiraţia de pe frunte. 
Ei bine, asta era o adevărată uşurare! 

Dar simţi cum îl cuprinde din nou 


neliniştea când, la numai o clipă, o auzi pe 
Melisma întrebând: 

- Ce-o să se întâmple cu el? Nyloo o privi 
scurt. 

- Tu ce crezi c-o să se întâmple? O să-l 
gonim din sanctuar şi va trăi, sau va muri, 
după cum va fi voia zeilor. 

- Să nu faceţi asta din cauza mea, zise 
Melisma. Nu din cauza mea! 

- O facem pentru că a profanat sanctuarul, 
nu pentru că v-a atacat pe voi, răspunse 
scurt Nyloo. Nimeni nu poate judeca cine 
are şi cine n-are dreptul să se adăpostească 
aici! Nimeni în afară de preoţi! Doar noi 
avem acest drept. Graddo! Asta e ultima 
dată când numele tău va fi rostit în acest 
loc. Fii blestemat! Pleacă! 

Şi scuipă pe podea, în faţa ei, apoi puse 
piciorul pe pata umedă, râsucindu-l de mai 
multe ori. 

Graddo se ridică în picioare, cu gesturi ca 
de maşinărie stricată,  împleticindu-se, 
traversă cabina spre uşă. Restul refugiaților 
se dădură în lături, de parcă ar fi văzut o 


stafie. Aruncând o ultimă privire în încăpere, 
Nyloo şi fetiţa o porniră după el, apoi 
dispărură şi ceilalţi doi, care îi atacaseră, 
tremurând de spaimă şi de uşurare, că 
numai Graddo fusese pedepsit şi că nu 
fuseseră alungaţi şi ei. 

Melisma vru să iasă şi ea, dar Saikmar o 
prinse de braţ. 

- Exact asta voiau şi ei să ne facă! De ce 
să te împotriveşti sorții? Umerii i se lăsară în 
jos, dar nu răspunse nimic. După încă vreo 
câteva secunde, în care păru sâ-şi revină şi 
să-şi recapete stăpânirea de sine, se 
întoarse cu spatele la uşă, depărtându-se de 
ea. El ridică tabla de pe jos şi o fixă bine la 
locul ei şi, când se uită din nou spre ea, o 
văzu dezbrâcându-şi ciudatul veşmânt pe 
care-l purta pe deasupra hainelor. O privi 
surprins, dându-şi seama că e suplă ca o 
dansatoare şi că este îmbrăcată extrem de 
elegant. 

Dar nu mai apucă să-şi rostească în vorbe 
admiraţia, deoarece chiar atunci se auzi un 
gong sonor, reverberând prin pereții 


metalici, urmat imediat de zgomotul unor 
picioare de copii, alergând pe coridoare. Ea- 
| privi nedumerită, lăsând să cadă veşmântul 
greu pe cel mai apropiat pat. 

- Ce-a fost asta? 

- Semnalul pentru masă. Ţi-e foame? 

Ea dădu din cap. 

- Atunci, hai să mergem. 


Maddalena-Melisma încerca să nu ia în 
seamă privirile duşmănoase ale celor ce 
stăteau la coadă în faţa uşii prin care se 
răspândea miros de mâncare caldă şi 
gustoasă. Acum însă mormâiau mai ales 
femeile, văzând-o îmbrăcată atât de elegant, 
atât de sănătoasă şi de frumoasă. Femeile 
refugiaților, deşi în cea mai mare parte 
destul de tinere, erau îmbătrânite prematur, 
de griji şi de lipsuri. Doi sau trei tineri o 
priveau destul de insistent, până când 
Saikmar făcu un pas spre ei, şi atunci îşi 
întoarseră grăbiţi privirile în altă parte. 

- Poţi sâ-mi spui ce au păţit oamenii ăştia, 
de sunt aici? îl întrebă Maddalena cu voce 


joasă. La fel de încet, astfel încât era 
obligată să-i privească atentă buzele, ca să 
înţeleagă ce spune, Saikmar îi răspunse: 

- Ca şi mine, oamenii ăştia şi-au reclamat 
dreptul de a-şi găsi adăpost aici, pentru a 
scăpa de vreo acuzaţie nedreaptă, de vreo 
pedeapsă din cauza unor datorii, sau pentru 
că au fost exilați din oraşele lor şi nu ştiu 
nici o meserie, cu care să se poată întreţine 
într-o ţară străină. 

- Şi de ce sunt aşa de... înrăiţi? 

- Pentru că nu mai au nici o speranţă, nici 
un viitor. Nu se mai pot aştepta nici măcar 
să fie onoraţi cum se cuvine de copiii lor, 


pentru că preotesele îi învaţă, încetul cu 
încetul, pe cei mici să uite de părinţii lor, şi 
după aceea îi iniţiază în misterele 


sanctuarului. Copiii sunt singurii care pot fi 
recrutaţi ca preoţi, pentru a asigura astfel 
continuitatea cultului. Preotesele trebuie să 
fie şi să rămână virgine, iar preoţii... hm... nu 
mai au echipamentul necesar pentru a face 
copii. 

Probabil că uimirea se citea cu uşurinţă 


pe faţa ei. Dar chiar atunci coada începuse 
să înainteze, şi Saikmar îi făcu semn să se 
mişte şi ea. 

- O să înţelegi despre ce e vorba când 
intrăm în sală, adăugă el. Şi, într-adevâr, a 
înţeles, încăperea era plină de aburi şi 
luminată mult mai slab decât în rest, dar îşi 
dădu imediat seama că era vorba chiar de 
cantina navei. Dincolo de o tejghea de 
metal, ciupită de rugină, se aflau nişte 
personaje grase, îmbrăcate în robe, care 
turnau în gamelele întinse de refugiaţi nişte 
fiertură, lângă care adăugau câte o bucată 
de pâine uscată şi câte o felie de peşte, pe 
care se vedeau din abundență granule 
strălucitoare de sare. Personajele acestea 
se răsteau din când în când supărate la 
copiii care se foiau, plictisiţi de aşteptare, şi, 
când vorbeau, glasul le suna ciudat, extrem 
de ascuţit şi parcă pus pe harţă. 

Preoţii care nu mai au echipamentul... 

Răsucind în cap situaţia asta complet 
nefirească, găsi aproape imediat o explicaţie 
a  barbarului obicei. Pe vremea când 


refugiații părăsiseră Zarathustra, era încă 
interzis membrilor echipajelor de pe navele 
spaţiale - bărbaţi şi femei deopotrivă - să 
dea naştere unor copii. Incă nu fuseseră 
puse la punct metode eficiente de a ecrana 
radiaţiile, aşa că singura modalitate legală 
prin care aceşti oameni puteau avea copii 
era să recurgă la o bancă genetică, în care 
să depună ovule şi spermatozoizi, înainte de 
intrarea în serviciu activ. lar aici probabil că 
vreun tiran local mărunt, care nu avea nici 
cea mai vagă idee de motivele care stăteau 
la baza interdicţiei, o  instituţionalizase, 
utilizând mijloacele rudimentare pe care le 
avea la-ndemână. Un proces de gândire 
similar, de altfel, cu acela prin care nava 
avariată fusese transformată într-un 
sanctuar inviolabil. Pentru nişte oameni pe 
care această navă îi salvase de furia unei 
stele, devenită novă aproape peste noapte, 
distanţa psihologică dintre 
navă-egal-salvare şi  navă-egal-siguranţă 
fusese, probabil, foarte mică şi uşor de 
parcurs. 


Privind prin cantină, pe când coada 
continua să înainteze destul de neregulat, 
realiză că, în loc să se aşeze la mese, 
refugiații părăseau încăperea imediat ce îşi 
primeau mâncarea, probabil pentru a se 
întoarce în camerele lor. De ce nu mai erau 
mese? Ah... tejgheaua nu mai era la locul ei. 
Fusese împinsă spre intrare, şi astfel spaţiul 
rămas devenise insuficient pentru ca 
oamenii să mai mănânce acolo. 

Dincolo de preoţii care serveau mâncarea 
se găseau nişte oale mari, enorme, care 
fierbeau bolborosind. Prin aburul ce se 
ridica din ele, Maddalena abia că putea zări 
pereţii şi plafonul - table îndoite, crăpate şi, 
pe deasupra, găurite din loc în loc. lar prin 
găuri treceau ţevi care se pierdeau în 
întunecimea de dincolo de foile de metal. 

Implicaţiile acestei descoperiri o 
preocupau cu atâta intensitate, încât 
rămăsese pe loc, ca împietrită, şi numai un 
ghiont uşor al lui Saikmar o făcu să-şi dea 
seama că era rândul ei să-şi ia o gamelă şi 
să o întindă, pentru a-i fi umplută. 


Mulţumind în grabă, îl întrebă: 

- Dincolo de pereţii ăia... oare ce-o fi 
acolo? 

Saikmar ridică din umeri. 

- Presupun că e vorba de ceva magic, 
legat de misterele sanctuarului. Şi despre 
astea nu ştiu absolut nimic. 

- Totdeauna e aşa de cald aici? 

- Oh, da! chiar şi în toiul iernii, şi se 
găseşte tot timpul o fiertură, sau un borş, 
sau măcar nişte tchai, ca să-ţi poţi potoli 
golul din stomac. 

Tchai-ul, îşi reaminti ea cele învăţate în 
timpul pregătirii, era o infuzie, preparată din 
nişte frunze uscate, ce conţineau un 
stimulent, oarecum asemănător cu coca, dar 
cu efect mult mai slab. Tot atunci aflase şi 
cum se prepară băutura - apă în clocot, 
peste care se aruncă ceva frunze - era una 
din îndatoririle căreia trebuia să-i facă faţă în 
rol de hetairă, aşa cum se presupusese că 
va acţiona. 

Aşadar acolo, în întuneric, încă se mai 
găseşte o sursă de energie! Evident, nu era 


vorba de generatoarele principale ale navei - 
acestea fuseseră distruse cu certitudine la 
aterizare, de asta îşi putea uşor da seama, 
din ceea ce văzuse până acum. Ba, chiar, 
era aproape o minune că aceste generatoare 
nu explodaseră, distrugând astfel complet 
nava. Probabil că supraviețuitorii reuşiseră 
să improvizeze ceva în loc, să poată să 
treacă de prima iama pe care o petrecuseră 
aici. Orice ar fi fost acel ceva, important era 
că încă mai funcţiona. 

Era clar că trebuia să cerceteze şi să afle 
despre ce era vorba, la prima ocazie ce i se 
va ivi. 


II urmase pe Saikmar în cabină, să 
mănânce. Mâncarea avea un gust ciudat, dar 
era fierbinte, iar pâinea aceea uscată era 
foarte săţioasă. Dar peştele uscat, deşi era 
sărat bine de tot, era fad şi, după ce gustase 
puţin, renunţase să încerce să înghită restul 
bucății. 

- Spune-mi, te rog, zise ea, în timp ce 
ştergea cu o bucată de pâine ultimele 


picături de mâncare, ce-a vrut să spună 
Graddo... 

Saikmar îşi aruncă mâinile în sus, 
îngrozit. 

- Să nu mai rosteşti niciodată numele 
ăsta! şopti el. E blestemat! 

- Oh, pentru...! îşi reveni rapid. Nu-şi 
putea permite să încalce atât de flagrant 
obiceiurile localnicilor. Docilă, îşi reformulă 
întrebarea: 

- Ce-a vrut să spună omul acela care ne-a 
atacat, când a acuzat oraşul tău că a oprit 
caravanele şi că a reţinut proviziile? 

Saikmar îi spuse despre ce e vorba, 
recunoscând că, din câte ştia el, învinuirea 
era cât se poate de întemeiată, dar insistând 
asupra unui alt aspect care era, cu 
certitudine, tot atât de real: că nu era tocmai 
corect să fie considerat oraşul lui, sau 
oricare dintre clanurile din Carrig, ca fiind 
responsabil de una ca asta. Dacă era cineva 
vinovat, atunci era vorba numai de Belfeor 
şi de ai lui, o hoardă de bandiți apăruţi ca 
prin minune - probabil dintr-o ascunzătoare 


de prin munţi - pentru a sprijini cu arme 
ciudate şi teribile dreptul şefului lor la 
conducerea oraşului. 

O dată ajuns aici, continuă cu o tiradă 
plină de amărăciune la adresa lui Belfeor, pe 
care Maddalena o ascultă cu mare atenţie, 
reţinând informaţiile demne de interes. Se 
simţea şi dezamăgită, şi îngrozită: îngrozită 
deoarece era clar că oamenii din Carrig 
fuseseră obişnuiţi cu o viaţă îndestulată şi 
sigură, cu schimbări care se produceau lent, 
dacă se produceau, şi, într-o asemenea 
societate, îşi făcuse apariţia un individ 
necruţător, care poate că produsese deja un 
râu ireparabil; şi dezamăgită, deoarece 
Saikmar nu-i putea spune nimic nou, tot ce 
ştia el se întâmplase cu mai bine de un an în 
urmă, şi, din datele pe care le avea la 
dispoziţie, nu-şi putea da încă seama dacă 
are de-a face cu o bandă de aventurieri 
dornici să se joace un timp de-a despaoţii, 
sau dacă era vorba de un grup bine 
organizat, hotărât să se înstăpânească în 
Carrig şi să profite de bogatele lui resurse. 


Totuşi, nu avea sens să se plângă de 
soarta ei. Avusese destul noroc să dea 
peste Saikmar, şi nu peste Graddo, atunci 
când sosise aici, şi o asemenea diferenţă nu 
era de neglijat. Dar se întreba tot timpul cum 
va fi în stare să supravieţuiască peste iarnă, 
fără ca moralul să i se prăbuşească complet, 
ştiind că, pe măsură ce trece timpul, pumnul 
lui Belfeor se strânge tot mai tare în jurul 
victimelor lui. 

Timpul trecea. Impunându-şi ferm sa nu 
se frământe fără rost, Maddalena începu să 
descopere realităţile micii societăţi închise 
şi izolate în mijlocul căreia nimerise. Incă nu 
putea spune dacă cele ce se petreceau se 
datorau iernii care se apropia, sau dacă la 
fel fusese şi anul trecut. Dar cea mai mare 
parte a refugiaților păreau să fi intrat într-un 
fel de hibernare, erau treji, dar atât de lipsiţi 
de vitalitate, că ţi se păreau tot timpul 


apatici. De două ori pe zi bubuitul marelui 
gong anunţa distribuirea mâncării, şi, în 
privinţa celor mai mulţi dintre oameni, 
acesta era singurul eveniment demn de a fi 
luat în seamă. Chiar şi copiii - de obicei 
foarte jucăuşi la patru sau cinci ani - păreau 
să fie lipsiţi de vlagă, ca şi cum vitalitatea le- 
ar fi fost sistematic suptă de cineva, astfel 
încât, când ajungeau la vârsta de opt sau 
nouă ani, deveneau un fel de caricaturi, de 
parodii ale preoţilor. lar unii dintre ei, ca 
fetiţa ce o însoțea permanent pe Nyloo, 
puteau fi consideraţi de-a dreptul bătrâni. 

La puţin timp după a doua masă a fiecărei 
zile, lumina în sanctuar începea să se 
diminueze, scăzând până la un fel de clar- 
obscur. lar la două treimi din intervalul care 
despărţea ultima masă de prima a zilei 
următoare, intensitatea luminoasă revenea 
la normal. Ea era atât de obişnuită cu 
iluminatul artificial, încât prezenţa luminii 
nu-i dovedea decât că există o sursă de 
energie care funcţionează, şi atât, dar 
Saikmar îi atrase atenția asupra ei, 


adăugând că este un exemplu, care 
demonstrează că misterele sanctuarului 
trebuie luate, într-adevăr, în serios. 

Ei bine, dacă numai aşa era posibil să 
convingi nişte oameni să se îngrijească de 
nişte aparate timp de peste şapte secole... 

In ciuda nerăbdării ei, se reţinea şi îşi 
impunea o maximă prudenţă în 
comportament, reamintindu-şi mereu că 
aici, la sanctuar, ea nu era decât o persoană 
tolerată. Restul refugiaților încă mai 
mormăiau ori de câte ori apărea la cantină, 
şi încă nu aveau certitudinea că jurământul 
lui Saikmar fusese destul pentru a o 
determina pe Nyloo să îi permită să stea. 
Aşa că, până când nu era absolut sigură că 
nu va fi prinsă, nu îndrăznea să se 
aventureze în nici o acţiune riscantă, cum ar 
fi fost să se strecoare în cantină şi să 
arunce o privire dincolo de pereții găuriţi. 

lar între timp, trebuia să se mulţumească 
exclusiv cu compania lui Saikmar. La 
început ideea asta o cam îngrijorase, dar, 
după o zi sau două, începuse să-i facă 


plăcere. Tânărul era departe de ceea ce-şi 
închipuise ea, atunci când se gândea la 
barbarii pe care-i va întâlni aici. Era de o 
politeţe fără cusur, permanent atent şi 
curtenitor, niciodată încercând să-i impună 
ceva, totdeauna departe de  aroganţa 
dominatoare cu care profesorii ei 
încercaseră să o facă să creadă că va fi 
tratată. Nu a durat prea mult timp sâ-şi da 
seama că asta se datora faptului că Saikmar 
avea, faţă de ea, un sentiment aproape de 
adoraţie. Băiatul nu era prea sofisticat, 
personalitatea lui nu strălucea prin 
complexitate, singurul lucru adânc 
înrădăcinat în conştientul sau 
subconştientul lui erau superstiţiile, şi, mai 
presus de orice, cele referitoare la parradili. 
Dacă şi ceilalţi refugiaţi o respectau, sau 
dacă izgonirea lui Graddo îi înfricoşase 
destul ca să-i facă să gândească ceva mai 
raţional, încă nu avea de unde să ştie, cele 
câteva încercări de a intra în vorbă cu unii 
din ei se soldaseră cu un fiasco total. 
Cândva considerase că atmosfera unei baze 


a Corpului e apăsătoare, dar aici era de-a 
dreptul groaznic. După spusele lui Saikmar, 
nimeni în sanctuar nu avea destulă minte şi 
imaginaţie pentru a inventa ceva care să 
facă timpul să treacă mai uşor. O dată zidul 
de zăpadă ridicat la uşă, nu mai rămânea 
practic nimic de făcut, toată lumea dormita 
tot timpul, mormăia sau se certa. Şi, de 
multe ori, zgomotul unei bătăi, deşi spărgea 
urechile tuturor refugiaților, era o adevărată 
binefacere, care mai puncta monotonia 
cotidiană. 

Obişnuit el însuşi de acasă cu o viaţă 
activă, Saikmar se străduia să facă trecerea 
timpului cât mai plăcută pentru Maddalena, 
pe cât de plăcută îi stătea în putinţă. Imediat 
ce aflase că ştie să citească - o însuşire 
deosebit de rară, îşi dădu ea seama, printre 
femeile din Carrig - scoase, dintr-un scrin 
încuiat, cele câteva cărţi pe care reuşise să 
le ia cu el. Dar, deşi enorme ca dimensiuni, 
paginile acoperite cu scris de mână ale 
tuturor acestora, luate împreună, nu 
conţineau nici măcar cantitatea de 


informaţie înmagazinată curent pe o singură 
rolă de bandă, aşa că, în câteva ore, 
ajunsese să le ştie pe dinafară întregul 
conţinut. Două din ele conţineau poezii, 
împreună cu indicaţii pentru 
acompaniament de harfă adecvat; alte două 
erau nişte cronici ale oraşului Carrig; iar 
ultima era un fel de breviar al practicilor 
religioase din zona Carrig-ului, care, cu 
ajutorul unui calendar extrem de complicat, 
indica datele diverselor sărbători, cum era, 
de exemplu, chiar vânătoarea-de-rege. 

Chiar şi pregătirea sumară de care 
avusese ea parte la bază îi furnizase 
incomparabil mai multe date - şi mai 
amănunțite - decât aceste cărţi scrise la faţa 
locului. 

Alarmată de propria ei stare de slăbiciune 
şi dându-şi seama cât de uşor ar putea 
ajunge să clacheze, dacă era obligată să 
rămână aici luni de zile, până la sfârşitul 
iernii, Maddalena încerca tot timpul să 
găsească o cale de salvare. Insă cu cât se 
gândea mai mult la asta, cu atât ajungea să i 


se pară până şi ideea în sine absurdă. In 
ciuda  feluritelor aparate încorporate în 
costumul ei spațial, acestea fuseseră 
proiectate, în primul rând, pentru a asigura 
supraviețuirea omului în spaţiu, sau pe 
asteroizii lipsiţi de atmosferă. Busola era, 
practic, o excepţie de la regula asta, ba chiar 
putea fi considerată un exces de zel. Dar era 
singura excepţie. Evident, în sanctuar nu 
părea să fie lipsă de apă - era, poate, unul 
din puţinele lucruri ce existau din abundență 
- dar, chiar dacă ar fi reuşit să o 
descompună prin electroliză şi să comprime 
hidrogenul astfel obţinut în nişte rezervoare, 
numai greutatea acestora ar fi fost o sarcină 
mult prea mare pentru tracţiunea dezvoltată 
de micile motoare-rachetă cu care era dotat 
costumul, deoarece acestea nu fuseseră 
gândite decât pentru a stabiliza şi a încetini 
căderea ocupantului costumului, nu pentru 
a-l ridica de la sol şi, cu atât mai puţin, 
pentru a-l purta peste munţi şi văi. 
Tehnologia de producere a pastilelor de 
hidrogen condensat fusese dezvoltată încă 


înainte de explozia de novă a Zarathustrei, 
dar nu ştia dacă aceasta le era cunoscută şi 
zarathustranilor. Şi, chiar şi dacă printr-o 
minune ar fi găsit aşa ceva în vreun ungher 
uitat, nu ar fi fost în nici un caz în stare să 
transfere pastilele respective în magazia 
costumului. Pentru că imediat ce ar fi fost 
scoase din capsulele hipermagnetice în care 
erau păstrate de obicei, imediat ce erau 
scoase din câmpul energetic, acestea ar fi 
suferit o expansiune fantastică - factorul de 
condensare/expansiune uzual era de circa 
opt mii - şi, pentru a le condensa la loc, ar fi 
avut nevoie de toată energia generată de un 
reactor cu fuziune, nu chiar micut. 

Dar, fiindcă veni vorba de reactoare cu 
fuziune... 

Mereu ajungea la aceeaşi concluzie: 
trebuie să se strecoare în zona rezervată 
preoţilor, dincolo de cantină, şi să afle ce 
maşinării erau încă în funcţiune acolo. Dar 
nu îndrăznea să aducă o asemenea idee în 
discuţie în faţa lui Saikmar. Pentru el, 
asemenea probleme ţineau de magie şi 


fusese obişnuit, de mic, să se ţină cât mai 
departe de ele. Cât despre speranţa ca 
vreunul dintre preoţi sau vreo preoteasă să-i 
spună ceva de bunăvoie, era de-a dreptul 
ridicol. Aceştia îşi păzeau secretele cu mai 
multă înverşunare decât şi-ar fi păzit propria 
lor viaţă. 

Aşa că şi-a întocmit planul cu multă grijă. 
Mai întâi l-a convins pe Saikmar să o 
conducă peste tot prin sanctuar, pe unde 
aveau acces refugiații, estimând astfel că 
zona respectivă reprezintă cam o treime din 
volumul iniţial al navei. O altă treime - poate 
chiar mai puţin - era destinată personalului, 
adică preoţilor. Aici erau educați copiii 
recrutaţi cu sau fără voia părinţilor; se 
studiau scrieri antice, ale căror litere nu mai 
erau înţelese de nimeni, dar cărora li se 
atribuiau înţelesuri simbolice, legate de 
experienţa vieţii şi a mediului înconjurător; 
şi se celebrau ritualurile religioase 
obligatorii. Cultul sanctuarului nu era 
centrat pe un zeu anume, află Maddalena. 
Termenul de „zei", împământenit pe întreaga 


planetă, se referea, de fapt, la o serie de 
concepte filozofice abstracte: creaţie, viteză, 
originea furtunilor, căldură, lumină. Nu 
exista ideea că ar trebui îmblânziţi, trebuiau 
doar ascultați şi respectați, pentru că 
aceasta era natura întregului univers. Şi se 
pare că, cu cât se îndepărtau de locul în 
care asolizaseră strămoşii lor, cu atât uitau 
mai repede localnicii de pe Paisprezece şi 
tradiţiile moştenite, astfel încât, la ora 
actuală, orice legătură între acest cult şi, să 
zicem, religia din Carrig era, practic, 
aproape imposibil de recunoscut. 

Cât priveşte ultima treime a navei, aceasta 
ori fusese distrusă complet la asolizare, ori 
fusese atât de deteriorată încât acum, după 
sute de ierni, era de neutilizat. 

De aceea, resursele pe care le bănuia şi 
pe care spera să le găsească, trebuiau 
căutate undeva la limita zonei ocupate de 
preoţi. 


Deşi Saikmar dormea de obicei adânc, 
somnul îi era uneori agitat de vise, în care - 


cum îi spusese chiar el - retrăia amintiri 
despre ceea ce-l văzuse făcând pe Belfeor. 
Cel mai adesea visa scena în care-i fusese 
uzurpat dreptul legitim de a-l dobori pe rege. 
In concordanță cu rolul de femeie 
superstiţioasă din sud, pe care-l juca, 
auzind de puterea pe care o avea 
uzurpatorul, anume de a arunca fulgere, 
Maddalena făcuse gesturile cu semnificaţii 
religioase şi scosese exclamaţiile reclamate 
de situaţie, şi, în parte, nu era vorba de 
actorie. Pentru câ-şi putea imagina uşor 
impactul pe care-l poate avea o armă 
energetică asupra unor fiinţe ignorante şi 
complet nepregătite să-i facă faţă. 

După un astfel de vis - observase 
Maddalena cu multă atenţie - de obicei 
Saikmar cădea într-un somn adânc, din care 
nu-l mai putea trezi aproape nici un zgomot. 
In consecinţă, la câteva zile de la sosire, 
aşteptă liniştită în lumina ca de amurg din 
cabină, până când îl auzi frământându-se în 
ghearele coşmarului, apoi încă puţin, până 
când respiraţia tânărului deveni din nou 


regulată şi adâncă. După care se răsuci în 
aşternut, până când dădu de lanterna de pe 
casca costumului, şi o deşurubă fără nici un 
zgomot din locaşul ei. Lanterna putea 
funcţiona luni de zile fără ca bateriile să fie 
reîncărcate, iar fasciculul luminos putea fi 
îngustat până la diametrul unui creion - un 
accesoriu ideal pentru plimbarea nu tocmai 
ortodoxă pe care se pregătea să o 
întreprindă. 

Era dificil să ieşi din cabină fără să faci 
nici un zgomot, datorită foii de tablă de la 
uşă. Dar reuşi să rezolve problema, culcând 
tăblia metalică pe o pătură întinsă pe jos, şi 
se strecură pe coridor. Undeva se auzea un 
copil, plângând supărat, dar în rest domnea 
liniştea. Probabil că aproape toţi refugiații 
dormeau: visele erau singura evadare din 
realitate pe care o aveau la-ndemână. 

Nevâzând şi  neauzind pe nimeni, 
Maddalena începu să înainteze pe drumul 
arhicunoscut ce ducea la cantină. In 
apropierea acesteia încă mai stăruia în aer 
miros de mâncare şi, simţindu-l, se trezi 


brusc cu gura plină de salivă, fapt ce-i 
reaminti că şi pentru ea, ca şi pentru toţi 
ceilalţi refugiaţi, rațiile asigurau eventual 
supraviețuirea şi că, în marea majoritate a 
timpului, senzaţia ce le domina existenţa era 
cea de foame. Aici aerul era mai cald decât 
în cabina din care tocmai ieşise. 

Uşa cantinei era una din puţinele care 
încă mai funcționau. Era - normal - închisă 
ba, mai mult, părea să fie încuiată pe 
dinăuntru. Pentru că, oricât de tare smucea 
ea de panoul glisant, acesta nu putea fi 
clintit din loc. Dar se aşteptase la una ca 
asta, aşa că venise pregătită. Structura 
metalică a navei era atât de deformată, încât 
orice uşă care încă mai funcţiona juca teribil 
în ghidajele ei, pe când cele ce nu mai 
funcționau erau înţepenite definitiv în ele. 
Indreptând 
fasciculul luminos al lanternei spre uşă, îşi 
dădu imediat seama că presupunerea ei 
fusese corectă. Intre panoul glisant şi perete 
se căsca o fantă destul de largă, prin care 
trecea uşor cuțitul de la costum, pe care-l 


luase cu ea. 

Şi, după cinci minute de moşmondeală, 
reuşi să apese zăvorul lacătului în lăcaşul 
lui, să deschidă şi să intre. 

Ascultă atent o clipă, dacă nu cumva se 
auzea vreun sforăit sau vreo respiraţie, 
trădând prezenţa unui paznic de noapte în 
această încăpere caldă, apoi începu să 
înainteze în linişte, trecând dincolo de 
tejghea. Aruncă o privire la oalele în care se 
pregăteau supele sau  fierturile ce 
constituiau felul principal de mâncare al 
refugiaților. Pe moment erau reci, dar modul 
în care erau încălzite era cât le poate de clar: 
erau conectate la un sistem de tevi - 
corodate ca vai de lume! - etanşate la 
îmbinări cu acelaşi material care fusese 
folosit şi pentru a astupa crăpăturile din 
pereții exteriori, prin care trecea abur încins. 
Şi toate ţevile dispăreau prin nişte găuri în 
peretele din spatele încăperii. Examinând cu 
atenţie aceste găuri, îşi dădu seama că 
fuseseră făcute de mult, probabil imediat 
după ce asolizase nava: pentru a le feri de 


rugină, toate marginile metalice fuseseră 
acoperite cu material plastic. lar cu vremea 
acest material îmbătrânise şi nu mai 
rămăseseră din el decât porţiuni mici, negre 
şi sfărâmicioase. 

Deci undeva, dincolo... 

Indreptă fasciculul lanternei spre cea mai 
mare dintre găuri, destul de mare să se 
poată strecura prin ea, şi văzu că de cealaltă 
parte a peretelui se află un compartiment 
conţinând fel de fel de maşinării. Şi, brusc, 
se hotări să se strecoare dincolo. 

Se asigură încă o dată că nu doarme 
nimeni acolo - ţinând cont de spaima 
superstiţioasă pe care o arătau refugiații 
faţă de misterele preoţilor o asemenea 
măsură de prevedere era inutilă, dar nu se 
ştie niciodată - apoi se târi cu multă grijă pe 
lângă ţevi şi trecu în cealaltă încăpere. 

Când reuşi să privească ceva mai bine 
echipamentul aflat acolo, se simţi brusc 
alarmată. Toate instalaţiile păreau să emane 
un aer de improvizație împinsă până la 
extrem, aproape de neimaginat. Reuşi să se 


calmeze, gândindu-se că dacă totul a 
funcţionat atâtea secole, n-o să explodeze 
chiat atunci, cât timp era ea acolo, şi, dacă 
se întâmpla una ca asta, tot nu putea face 
nimic. După care începu să examineze 
amănunţit tot ce se afla în încăpere, la 
lumina lanternei, având grijă să nu atingă 
nimic. 

Probabil că cei ce ocupaseră iniţial nava 
adunaseră aici toate aparatele pe care 
reuşiseră să le salveze şi care le puteau face 
existenţa ceva mai suportabilă. In centru se 
găsea un reactor de fuziune - un model 
depăşit, de cel puţin patru ori mai voluminos 
decât modelele actuale de aceeaşi putere. 
De la reactor pornea o ţeava groasă, care 
ieşea afară - acolo se punea zăpada ce era 
topită, rezultând astfel apă cu o compoziţie 
destul de apropiată de apa pură, filtrată. O 
cantitate mică de apă era descompusă prin 
electroliză, şi astfel se obținea hidrogenul 
cu ajutorul căruia funcţiona reactorul, iar 
restul era transformată în abur supraîncălzit, 
cu ajutorul căruia era încălzit sanctuarul şi 


care punea în funcţiune un mic 
turbo-generator, care producea energia 
electrică necesară pentru iluminat. Sistemul 
de încălzire al oalelor pentru gătit era 
alimentat cu abur printr-un robinet, care 
acum era închis şi strâns bine. 

Până aici, totul clar! Mai era ceva 
interesant de văzut? Lărgi  fasciculul 
lanternei şi-l mişcă la întâmplare în jur. Şi, o 
clipă după aceea, crezu că o să leşine - 
aparatele aflate în funcţiune nu erau 
singurele din încăpere. Lângă perete, 
acoperite de un strat gros de praf, de parcă 
nu mai fuseseră atinse de secole, se găseau 
şi alte aparate. lar ea recunoscuse aproape 
instantaneu unul dintre ele. 

işi reveni repede, dar încă mai tremura de 
emoție, pe când ştergea praful de pe el şi 
deschidea capacele de vizitare deoarece, 
din câte îşi dădea ea seama, aparatul era în 
perfectă stare de funcţionare. Cu condiţia 
să-l poată conecta la reţea... 

Căută din priviri un cablu de alimentare şi 
găsi un colac de vreo şapte metri, aruncat în 


spatele unei alte maşini, care nu merita să 
fie examinată, pentru că mare parte din 
componentele ei fuseseră demontate, 
pentru a fi, probabil, folosite ca piese de 
schimb, şi, oricum, habar n-avea despre ce 
aparat e vorba. Găsi o priză liberă chiar pe 
panoul turbo-generatorului, se încruntă o 
clipă realizând cât de vechi era acel model, 
potrivi ştecherul cum trebuie şi-l împinse la 
locul lui. 

Inspirând adânc, apăsă un buton de lângă 
placa prin care descoperirea ei putea fi 
identificată drept un sintetizator nutriţional 
Tip 4, construit pe Zarathustra, cu aproape o 
mie de ani în urmă. Containerele etanşe cu 
elemente trasoare erau mai mult de trei 
sferturi pline, doar cele cu fosfor, calciu şi 
fier erau parcă un pic mai goale, dar aveau 
destul peşte uscat şi carne sărată... Simţea 
cum gândurile i se încălecau unul peste 
celălalt în cap, din ce în ce mai repede, 
parcă imposibil de strunit, în timp ce 
maşinăria din faţa ei intră în funcţiune şi, 
şuierând uşor, începu să absoarbă din aer 


bioxid de carbon, azot şi hidrogen, cu alte 
cuvinte cele patru elemente absolut 
indispensabile existenței vieții. Pe care apoi 
le combina într-un mod pe care ea nu-l 
înţelesese decât destul de vag, deşi în 
cadrul cursurilor de pregătire, după ce 
fusese admisă în Corp, învățase şi cum se 
pot repara aceste aparate - uneori singurul 
obiect care se interpune între un astronaut 
izolat în spaţiu şi moarte. 

Fiind atât de veche, maşina funcţiona 
zgomotos, dar nu-i mai păsa de asta. Când 
auzi cum se deschide smucit o uşă, undeva 
de cealaltă parte a reactorului, mai întâi 
deschise containerul de ieşire al aparatului 
şi abia după aceea se întoarse, să vadă cine 
intrase. Era Nyloo, cu faţa palidă de furie şi 
cu o torţă fumegândă în mână. Era evident 
că secretul măririi intensității luminii se 
pierduse şi nu mai era în funcţiune decât 
timer-ul care controla ciclul zi-noapte. 

Dar, înaintând spre Maddalena să vadă ce 
vrea ea să-i arate, simţi cum furia o 
părăseşte, şi vorbele de mânie ce-i stăteau 


pe buze râmaseră nerostite: avea în faţă o 
turtă umedă, suculentă, de culoare maronie, 
cam la fel de consistentă ca şi pâinea 
proaspătă, care - dacă maşina funcţionase 
cum trebuie - conţinea proteine, grăsimi, 
zaharuri şi o serie întreagă de vitamine. 

După o lungă clipă de uimire, încă 
nevenindu-i să-şi creadă ochilor, Nyloo îşi 
lăsă trupul bătrân să cadă în genunchi, apoi 
îşi aplecă fruntea, până când atinse 
podeaua. 

După aceea, singura problemă fusese să 
născocească la iuţeală o minciună suficient 
de convingătoare, cu care să poată explica 
cum de reuşise ea să pună în funcţiune 
maşinăria, ce nu mai fusese atinsă de 
secole. Avea impresia că fiecare preot şi 
fiecare preoteasă erau specializaţi într-un 
anumit domeniu de activitate necesar 
funcționării sanctuarului, iar în timp aceste 


specializări deveniseră atât de stricte şi de 
înguste încât, în multe cazuri, o serie 
întreagă de cunoştinţe dispăruseră o dată 
cu cel ce le deţinea - datorită unei 
îmbolnăviri subite, sau vreunui accident 
fatal - înainte ca un copil să poată fi iniţiat în 
acel domeniu anume al misterelor. 

Din fericire, Nyloo nu se arătase prea 
insistentă în această privinţă. Era atât de 
copleşită de emotie, încât se năpusti imediat 
spre camerele celorlalți preoţi, să-i 
trezească şi sa vadă şi ei, cu ochii lor, 
minunea. Şi, înainte ca aceştia, împreună cu 
o serie de refugiaţi, care fuseseră treziţi de 
larmă, să-şi revină din uimirea ce-i 
cuprinsese, Maddalena avu destul timp să 
se gândească la o poveste plauzibilă. Le 
spuse că, pe vremea când era copil, găsise 
în casa bunicii ei nişte documente străvechi, 
care aveau şi nişte imagini, iar bunica îi 
povestise o serie de legende de familie, 
referitor la conţinutul acestora. In 
continuare, nu fusese obligată să dea prea 
multe detalii. Toată lumea era prea ocupată 


să guste din turta de sintetizator, iar Nyloo 
nu contenea să-şi preamărească 
înţelepciunea de care dăduse dovadă, atunci 
când o primise pe Maddalena în sanctuar. 

- Semnele s-au adeverit! striga bătrâna, 
emoţionată, la fiecare câteva cuvinte. 

Doar Maddalena îşi dădea seama că 
maşina nu reprezenta decât o soluţie 
temporară în privinţa hranei. Cu peste o sută 
de guri de hrănit, containerele cu elemente- 
trasoare se vor goli destul de repede, şi, 
într-o lume atât de înapoiată, cum le puteai, 
oare, umple la loc? Unde puteai 
oare găsi, de exemplu, cobaltul pur de care 
aveai nevoie pentru a produce ocianamina 
de cobalt - vitamina B12? Nu îndrăznea să 
vorbească despre aşa ceva, să arate că ştie 
prea multe amănunte în legătură cu modul 
în care funcţionează maşina, dar era 
hotărâtă să găsească un moment favorabil 
şi să o prevină pe Nyloo că nu trebuie să se 
bizuie doar pe asta când e vorba de hrană şi 
de provizii. Din fericire, una din comenzile 
ce controlau gustul era puţin dereglată, şi 


turtele - având, în mod normal, un gust 
delicios, în stare să stimuleze apetitul unor 
oameni ajunşi apatici de disperare - erau 
fade, aducând cu nişte cartofi nesăraţi. 

Dar pentru refugiaţi descoperirea era o 
adevărată mană cerească. Câţiva dintre 
copii nu ştiuseră, până în seara aceea, ce 
înseamnă să mănânci pe săturate şi, pentru 
prima dată în viaţă, dormiră fără să plângă 
de foame. Tensiunea indusă de spectrul 
foametei dispăru, oamenii zâmbeau mai des, 
şi feţele morocănoase şi încordate se 
vedeau din ce în ce mai rar. Şi, mai presus 
de toate, preoțimea o privea pe salvatoarea 
lor cu un deosebit respect. li dăduseră 
imediat o cabină în care să stea singură şi, o 
dată cu asta, o droaie de bucăţi de pânză şi 
de stofă, ba chiar şi diverse mobile, din 
propriile lor încăperi. Cât despre refugiaţi, 
ostilitatea lor în ceea ce o priveşte 
dispăruse cu desăvârşire. Când Maddalena 
venea la cantină să-şi ia mâncarea, toată 
lumea se dădea la o parte şi aştepta până 
când era ea servită, iar dacă se întâmpla să 


o întâlnească cineva pe vreun culoar, 
persoana respectivă se înclina adânc în faţa 
ei, de parcă s-ar fi aflat în faţa unui nobil din 
naştere. 

Toate astea erau însă departe de 
camaraderia de care avea ea nevoie şi după 
care ajunsese să tânjească aproape cu 
disperare. Şi singurul om de acolo pe care-l 
putea considera prieten, Saikmar, părea să 
fie şi singurul nemulţumit de noul curs al 
evenimentelor. Timp de câteva zile o evitase 
complet, mergând până acolo încât venea la 
cantină în ultimul moment, ca să fie sigur că 
nu se întâlneşte cumva cu ea. Maddalena, 
dezamăgită de purtarea lui, ajunsese la 
concluzia că singura soluţie este să-l 
abordeze direct şi să-l întrebe deschis ce se 
întâmplase cu el. 

li plăcea de el mult mai mult decât îşi 
imaginase vreodată că va ajunge să-i placă 
de cineva, născut pe această planetă 
înapoiată. Era, evident, un om inteligent, şi 
avea o educaţie foarte aleasă, cel puţin în 
conformitate cu nivelul normal din Carrig. 


Dacă era superstiţios, doar cu greu puteai 
considera asta ca fiind vina lui. Insă, ceea ce 
era de cea mai mare importanţă, era un om 
civilizat pur şi simplu prin firea lui, cu un 
foarte puternic simţ al responsabilităţii, şi 
fără nici măcar o urmă din aroganţa care, 
după cum îşi imaginase ea, ar fi trebuit să-i 
caracterizeze pe majoritatea barbarilor nobili 
de acolo. Din lungile lor discuţii, putuse să- 
şi dea seama că era, de departe, mult mai 
preocupat de soarta pe care trebuiau să o 
îndure oamenii din Carrig sub aspra 
cârmuire a uzurpatorului, decât de faptul că 
pierduse ocazia de a câştiga puterea în 
numele propriului sau clan. Dacă ar fi fost 
învins cinstit, în timpul vânâtorii-de-rege, ar 
fi fost dezamăgit, dar s-ar fi resemnat şi ar fi 
respectat voinţa manifestă a zeilor, însă 
acţiunile lui Belfeor aprinseseră în el o furie 
şi o ură cumplite care, într-o bună zi, atunci 
când va sosi momentul potrivit, vor exploda 
cu siguranţă, cu o violenţă devastatoare. 
După patru zile de răceală mai mult decât 
evidentă din partea lui, Maddalena nu mai 


rezistă, într-un impuls de moment, aruncă 
bucata de stofă pe care o avea în poală şi 
din care, ajutându-se cu o foarfecă enormă 
şi cu un ac de alamă coclit, încerca sâ-şi 
croiască nişte haine noi, şi o porni grăbită 
pe coridoarele ce duceau spre cabina lui 
Saikmar. 

Cu pumnul strâns, gata să bată în peretele 
de lângă uşă, avu o ezitare. Şi dacă - în 
ciuda tuturor bunelor ei intenţii - reuşise să-l 
jignească cumva, fără să-şi dea seama, pe 
Saikmar, iar acesta ajunsese să o deteste, la 
fel cum se întâmplase şi cu colegii ei de la 
bază, din cauza lamentărilor ei continue? 
Deşi nu-şi putea, în nici un chip, da seama 
ce anume din comportamentul ei ar fi putut 
fi considerat jignitor de Saikmar, trebuia, 
totuşi, să ţină cont de faptul că gândirea 
unor oameni de pe o planeta atât de 
înapoiată, cum era aceasta, nu funcţiona în 
maniera pe care ea o considera normală. 

Cu un an în urmă, chiar cu o lună în urmă, 
ideea de a-şi cere scuze în faţa unui barbar i 
s-ar fi părut de-a dreptul de neconceput. Dar 


acum era hotărâtă ca, la nevoie, să se şi 
umilească în faţa tânărului. Avea nevoie de 
un prieten mai presus de orice altceva, şi, în 
afară de Saikmar, nimeni nu putea juca un 
asemenea rol. 

Bătu, îl auzi ridicându-se - după zgomotul 
mişcărilor avea impresia că e nemulţumit că 
e deranjat - şi îndepărtând tăblia metalică de 
la uşă. In clipa în care dădu cu ochii de ea, 
înlemni. Dar îşi reveni repede şi, cu multă 
demnitate, o întrebă: 

- Cu ce vă pot fi de folos, Melisma? 

Utilizase cel mai formal mod de adresare, 
cel folosit doar în prezenţa unor rude foarte 
în vârstă, a unor persoane de origine extrem 
de nobilă sau atunci când se înfăţişau 
rugăminţi înşişi zeilor. Dar tonul era lipsit de 
orice urmă de politeţe, şi vocea era tăioasă, 
ca o lovitură de bici. Maddalena se înroşi 
toată. Reuşind, cu eforturi, sâ-şi păstreze 
vocea cât de cât calmă, întrebă, la rândul ei: 

- Pot să intru? 

El se dădu în lături şi făcu un gest, 
invitând-o să intre, deşi - evident - dorea să 


fie clar că făcea asta împotriva voinţei lui. 
Inăuntru nu era nimic schimbat. Mai mult, 
Maddalena avea impresia că, de când se 
mutase în cabina ei, cele mai multe din 
lucruri nici nu fuseseră atinse, ceea ce 
însemna că Saikmar stătuse, mai tot timpul, 
întins, probabil privind în gol. 

Râmase în picioare, nesigură, aşteptându- 
I să închidă uşa. Când termină cu asta, se 
întoarse cu faţa spre ea şi, pentru o clipă, 
masca de indiferenţă ce o avea întipărită pe 
figură păru să fie îndepărtată. lar în ochii lui 
mari şi negri se putea citi cea mai adâncă 
disperare. 

Nu durase decât o clipă, dar, pentru ea, 
fusese destul ca sâ-i piară din cap orice alte 
gânduri, în afară de milă şi de recunoştinţă. 
O fi fiind el barbar, dar, mai presus de orice, 
era o fiinţă umană, care, pe deasupra, o mai 
şi ajutase, riscându-şi propria-i viaţă, şi care 
acum era pradă celei mai negre disperări din 
cauza ei! 

Inainte de a realiza exact ce face, îşi ridică 
mâinile şi-l luă în braţe. Şi, aproape imediat, 


îi simţi trupul scuturat de suspine adânci, şi 
obrazul lipit de al ei fu plin de lacrimi. 

Scoţând sunete guturale, îl duse spre 
patul de pe care se ridicase, făcu loc să 
încapă amândoi, apoi îl forţă să se întindă 
lângă ea. Şi, mângâindu-l pe pâr, îi sărută 
lacrimile de pe faţă, aşteptând să se 
liniştească. 

In scurt timp el îşi reveni destul ca să-şi 
poată da seama ce se întâmplase şi se 
înroşi imediat, ruşinat de halul - inadmisibil 
pentru un nobil din Carrig - în care-şi 
pierduse stăpânirea de sine, dar, înainte ca 
el să apuce să spună ceva, Maddalena îl 
opri. 

- Oh, Saikmar, mi-a fost aşa de teamă că 
eşti supărat pe mine! De ce mă eviti, de 
atâta timp? 

Cum el nu răspundea, continuă: 

- Nu cumva crezi şi tu, ca toată prostimea 
de aici, că sunt o fiinţă supranaturală, şi nu 
o simplă fată, în carne şi oase? Uite, atinge- 
mă, nu sunt fiinţă omenească? li luase 
palma şi i-o apăsa pe obrazul ei. 


Aproape inaudibil, Saikmar spuse. 

- Nu, eu am fost un prost. Am fost de-a 
dreptul copilăros! N-ar fi trebuit să fiu 
mulţumit că toţi cei care m-au învinuit că te- 
am adus aici, că am mai adus aici încă o 
gură în plus, au ajuns să mă binecuvânteze, 
mângâindu-şi pântecele pline şi înclinându- 
se adânc în faţa mea, când mă văd!? larna 
asta o să am o viaţă mult mai liniştită decât 
acum un an! 

- Dar searbădă! ripostă Maddalena. Decât 
să n-am un prieten lângă mine, aş fi preferat 
să mor în zăpadă şi să nu fiu obligată să 
trăiesc zi de zi numai cu gânduri triste, de 
când mă trezesc până când adorm la loc. Ei 
vorbesc numai de semne, de minuni, şi 
consideră venirea mea aici ca un adevărat 
miracol! Dar eu nu ştiu nimic despre 
miracole şi nici nu-mi pasă de ele! Nu ştiu 
decât că am ajuns într-un ţinut străin şi 
înfricoşător, şi singurul om care a fost 
prietenos cu mine a început să fugă, sa se 
ascundă de mine! De ce, Saikmar, de ce!? 

Saikmar ezită, în cele din urmă, zise: 


- Dar nu sunt eu singurul om de aici. 

- Dar nimeni altcineva nu mă tratează ca 
pe o femeie în carne şi oase! Tuturor le e 
frică de mine, nu îndrăznesc nici să-mi 
vorbească - şi refugiații, şi preoțimea - de 
parcă aş fi... ei bine! un fel de idol trezit la 
viaţă de zei! Işi încleşta degetele pe mâna lui 
şi strânse, aproape violent: Dar nu sunt un 
idol, Saikmar, sunt om ca toţi oamenii! 

- Da, bineînţeles ca aşa e, încuviinţă el. Şi 
totuşi... Nu, ar fi o prostie să mă gândesc la 
aşa ceva! 

Brusc, înţelese ce se întâmplase. Şi îl privi 
tristă, cu ochii mari: 

- Oh, nu...! şopti ea. Cum de nu m-am 
gândit la una ca asta? Tu chiar sperai că 
sunt o fiinţă supraomenească, nu-i aşa? 
Pentru că m-ai găsit în cuibul parradilului, 
iar în Carrig parradilul este un animal sacru! 
Sperai să fiu un mesager al zeilor, venit aici 
anume ca să te ajut să te întorci acasă! 

Saikmar nu spuse nimic o bucată bună de 
vreme, apoi dădu încet din cap. 

Maddalena era uluită. Avusese tot timpul 


în faţa ochilor motivul răcelii manifestate de 
el, şi nu-l sesizase. Era absolut normal ca 
Saikmar să considere tot ce era legat de 
parradili - simbolul regalității în Carrig - ca 
privindu-l personal, şi, atunci când 
bănuielile lui, cum că sosirea ei era un semn 
divin, fuseseră confirmate de Nyloo, 
probabil că speranțele de a-şi îndeplini, în 
cele din 

urmă, ambițiile i se înălţaseră până la cer. lar 
când, după aceea, bătrâna preoteasă 
declarase 

sus şi tare că fusese anume trimisă, ca să-i 
salveze de foamete pe loialii adepţi ai 
cultului practicat la sanctuar, probabil că 
suferise o lovitură cumplită, cel puţin din 
punct de vedere psihologic. 

Vorbind mai mult în vânt, încercă să-i 
sugereze că, dacă prezenţa ei nu s-ar fi 
dovedit atât de providenţială, poate că ura 
celorlalţi refugiaţi faţă de el ar fi atins, în 
cele din urmă, punctul culminant şi, ca 
urmare, el ar fi fost fie atacat brutal, fie chiar 
izgonit din sanctuar, şi atunci, cum oare şi- 


ar mai fi putut el salva oraşul? Dar 
argumentul nu era plauzibil nici măcar 
pentru ea. Deoarece era convinsă că nu el 
era singura speranţă a Carrig-ului şi, după 
toate aparențele, nici el nu credea aşa ceva. 
Ideea asta nu fusese decât un pretext, ca să 
aibă un motiv cât de cât întemeiat pentru a 
continua să trăiască. 

Poate că în vreo câteva zile, se gândi ea, 
după ce o să se mai potolească şi o să fie în 
stare să se gândească mai limpede la cele 
întâmplate, o să aibă din nou nevoie de 
prezenţa ei. Şi, cum tot se simţea practic de 
prisos, după încă vreo câteva minute plecă, 
dar, în loc să se întoarcă în cabina ei, o 
porni la întâmplare pe coridoare, mergând 
dusă pe gânduri, abia băgând de seamă 
unde se găsea sau cu cine se întâlnea. 

In cele din urmă ajunse la intrarea 
principală, acolo unde zidul de zăpadă 
despărţea sanctuarul de întunericul şi de 
rigorile iernii nopţii arctice, şi unde copiii 
care erau pregătiţi de preoţi trebuiau să 
petreacă o oră sau două în fiecare zi, stând 


singuri, ca să înveţe să se stăpânească şi să 
se concentreze, înainte de a-şi da seama cât 
de disciplinaţi erau aceşti copii, Maddalena 
încercase să stea de vorbă de câteva ori cu 
ei, cât timp se găseau acolo, însă se izbise 
de o tăcere ca de piatră. Dar Saikmar îi 
explicase despre ce era vorba, aşa că, de 
data asta, deşi se oprise, aruncă doar o 
privire, să vadă ce copil era de veghe acolo. 

Era însoţitoarea lui Nyloo, fetiţa aceea cu 
ochi de înţelept, pe care aflase că o cheamă 
Pettajem - „Mica Bijuterie"”. Pettajem era de 
obicei foarte stăpână pe sine, mai ales 
pentru vârsta ei, dar acum Maddalena văzu, 
uimită, că fetiţa plângea, deşi făcea eforturi 
sâ-şi stăpânească lacrimile, sau măcar să şi 
le înghită, atunci când părea să nu le mai 
poată controla aproape deloc. 

Maddalena uită pe loc de răceala cu care 
o întâmpinaseră ceilalţi copii, când li se 
adresase cât timp erau de veghe, şi fugi 
spre ea. 

- Pettajem! Ce s-a întâmplat? 

Gura fetiţei se mişca fără să scoată vreun 


sunet; îşi ridică ochii mari către ea, dar tot 
fără să vorbească. Maddalena oftă. Probabil 
că ar fi fost mai bine să nu intervină deloc, 
îşi zise ea, şi tocmai se pregătea să plece de 
acolo, când auzi un zgomot ciudat, ca un 
râcâit. Părea să vină de dincolo de zidul de 
zăpadă, şi singura presupunere logică era 
că cineva, de afară, încerca sâ-şi croiască 
drum şi să intre. 

Maddalena se uită din nou la Pettajem. 
Dacă vreo sălbăticiune încerca să ajungă la 
ei, oare nu trebuia făcut ceva? îi zise: 

- Te-ai speriat de zgomotul ăsta? 

O ezitare, apoi fetiţa dădu din cap. 

- l-ai spus lui Nyloo despre asta? 

Copila ieşi din tăcerea încăpăţânată ce şi- 
o impunea şi-i răspunse, printre lacrimi: 

- D... da! Spune că este făcut de cel-ce-a- 
fost-blestemat, care încearcă să se întoarcă 
aici! 

Maddalena mormăi nemulțumită. Graddo 
era probabil mort de mult, cât despre stafii, 
nu se va preface a crede în aşa ceva nici de 
dragul tuturor sanctuarelor de pe 


Paisprezece! Dincolo de zid se găsea 
„ceva", cit se poate de real şi de alarmant, 
care râcâia în peretele de zăpadă, după cum 
îşi putea da ea seama, din ce în ce mai tare 
şi mai aproape. 

- Aici, în nord, există şi animale sălbatice 
mari? o întrebă pe Pettajem. Fetiţa scutură 
din cap. 

- In ţinutul ăsta nu poate trai nimic mai 
mare ca un quet, şi, în timpul iernii, queţii 
dorm! 

Indiferent ce-o fi şi quetul ăsta... 

Dar, brusc, îi veni o altă idee. N-ar fi putut 
fi omenească fiinţa ce producea zgomotele 
acelea? Mai exact, n-ar fi putut fi Gus 
Langenschmidt care, supraviețuind ca prin 
minune prăbuşirii navetei, reuşise să-şi 
croiască drum până aici? Fu atât de 
copleşită la acest gând, încât se apropie de 
zid şi - fără să ţină seama de strigătul de 
groază al lui Pettajem - bătu de trei ori în 
suprafaţa tare. Zăpada fusese bătătorită 
bine atunci când fusese ridicat zidul, aşa că 
nu înăbuşea sunetele. 


Şi imediat îi răspunseră tot trei bătăi. Fără 
nici un motiv raţional, trase concluzia că 
presupunerea ei era adevărată şi se răsti la 
Pettajem: 

- Du-te şi zi-i lui Nyloo că nu o stafie 
încearcă să intre peste noi! După care, fără 
să se uite dacă fetiţa o ascultase sau nu, îşi 
scoase cuțitul - pe care acum îl avea tot 
timpul asupra ei, pentru orice eventualitate - 
şi începu să scoată bucăţi mari de zăpadă 
din perete. Urlând terorizată, Pettajem 
dispăru în fugă. 

Săpătorul necunoscut, aflat de cealaltă 
parte a zidului, muncise cu sârg, pentru că, 
în numai câteva clipe, reuşi să străpungă 
ceea ce mai rămăsese din zid, făcând o 
gaură prin care se năpusti pe loc vântul 
puternic de afară, orbind-o câteva secunde. 
Gâfâind din cauza aerului rece care-i irita 
gâtul şi aproape câ-i tăia respiraţia, sări într- 
o parte. In jurul găurii începură să se 
desprindă bucăţi mari de zăpadă îngheţata, 
cântărind mai mult de zece kilograme, 
deoarece intrusul continua sâ-şi croiască 


viguros drum spre interior. 

Maddalena se şterse la ochi şi privi din 
nou spre spărtura ce se lărgea, apoi, după o 
ezitare de o clipă, pentru că nu-i venea să 
creadă ce vedea, izbucni în râs. Incă mai 
râdea când apărură primii oameni pe culoar 
şi se îndreptară în grabă spre ea - Nyloo, alţi 
preoţi şi câţiva refugiați, alarmaţi de 
strigătele de ajutor ale lui Pettajem, ba chiar 
şi Saikmar se trezise din letargia lui. 

Şi chiar lui i se adresă Maddalena: 

- Ţi-a sosit semnul tău, cel care ţi-e 
destinat ţie, şi numai ţie! Uite-l! 

Saikmar dădu din cap şi zâmbi, parcă 
împotriva voinţei lui. Şi nici nu puteai fi 
serios dacă priveai la intrus - chiar dacă era 
masiv bine - atât de nenorocit părea să fie: 
avea pielea acoperită cu promoroacă, gâtul 
căzut, iar umerii, care începuseră să se arate 
prin spărtură, îi tremurau de frig. 

Era prietenul lor, parradilul. 

Au fost mai puţine proteste la primirea 
parradilului decât atunci când sosise 
Maddalena. Pe de-o parte refugiații îşi 
aduceau bine aminte ce păţise Graddo, şi, 
pe de altă parte, de când intrase în funcţiune 
sintetizatorul nutriţional, nimeni nu se mai 
putea plânge de lipsă de mâncare. Dar, mai 
presus de toate, şi preoţii şi refugiații erau 
zguduiţi profund de succesiunea rapidă de 
evenimente miraculoase - pentru ei - şi se 
resemnaseră să le accepte, pur şi simplu, ca 
atare. Şi, cu siguranţă, purtarea prietenoasă 
a parradilului - despre care cei mai mulţi 
ştiau că e o sălbăticiune periculoasă - şi 
afecțiunea cu care îl tratau Maddalena şi 
Saikmar, îi făcea să creadă că la mijloc sunt 
vrăji puternice. 

Saikmar care, ca orice potenţial concurent 
la vânătoarea-de-rege, studiase în detaliu 
obiceiurile parradililor, spusese imediat că 
acesta nu putuse rezista frigului, cu tot 
cuibul - alt lucru fără precedent - pe care şi-l 
făcuse, iar Maddalena îl descususe în 


amănunt, încercând sa afle cât mai multe 
despre specia în sine. lar Saikmar, a cărui 
deprimare părea deja uitată, îi răspunse cu 
multă solicitudine. Evident, spusele lui nu 
aveau caracter ştiinţific şi nici nu erau 
organizate ca atare. Dar toate afirmaţiile lui 
se bazau pe observaţii directe de lungă 
durată, şi cunoştinţele ei de biologie şi 
ecologie, chiar dacă erau sumare, îi 
îngăduiră să obţină în final o imagine destul 
de completă asupra creaturii. 

Era uşor de bănuit - ajungea sâ-i priveşti - 
că parradilii aveau un metabolism foarte 
activ. Cantitatea de energie pe care o 
cheltuia un animal ce atingea la maturitate o 
anvergură a aripilor de circa patruzeci de 
metri, şi care reuşea, totuşi, să decoleze 
dintr-o singură săritură, de pe loc, fără nici 
un alt elan, şi să parcurgă după aceea în 
zbor o mie cinci sute de kilometri, fără nici o 
oprire, depăşea, evident, orice imaginaţie. 
Deci, logic, parradilii mâncau des şi foarte 
mult. O dată cu venirea iernii, deşi erau 
omnivori, nu mai găseau destulă hrană, 


decât cu mare greutate, şi organismul lor nu 
mai putea funcţiona cu maximă eficienţă. Ca 
urmare - cel puţin cei din varietatea care 
trăia în preajma Carrig-ului - hibernau timp 
de patru sau cinci luni, cu excepţia mamelor 
cu pui. Acestea trebuiau să rămână treze, 
pentru a-şi apăra progeniturile, şi de aceea 
îşi aprovizionau cât mai bine cuibul cu 
hrană, pe care o consumau însă cu multă 
grijă, mai ales când vreun necaz le forţa să- 
şi utilizeze firavele resurse de energie din 
trup. 

Dar un asemenea animal nu putea sta 
amortit şi nemişcat multă vreme fără a suferi 
nişte traumatisme ireversibile, la fel ca şi 
oamenii în situaţii similare. De aceea, 
parradilii trăiau, de obicei, în zona 
ecuatorială, însă acolo se găseau destule 
carnivore pentru care nimic nu era mai 
gustos decât un pui de parradil. Din cauza 
asta rasa căreia îi aparţinea parradilul-rege 
din Carrig luase obiceiul sâ-şi facă cuibul pe 
timpul iernii în Colinele Fumegânde, unde 
solul era totdeauna cald. In acest fel se 


puneau şi la adăpost de geruri şi de 
degeraturi şi  reuşeau să  micşoreze 
cantitatea de hrană de care ar fi avut nevoie, 
pentru a-şi menţine temperatura corpului la 
valoarea ei normală. 

- Am fost foarte mirat, zise Saikmar, când 
am văzut că parradilul ăsta şi-a făcut cuib! 
Privea la Maddalena, stând lângă parradil şi 
mângâindu-l, absent, pe cap. Creaturii pârea 
să-i placă. Dar ea păli brusc. 

- Ţi-e cumva rău? o întrebă el imediat. 

- N... nu, deloc, se forţă Maddalena să 
răspundă. Dar încă o dată, în scurtul interval 
de când sosise pe această planetă, îi venea 
sâ-şi tragă palme de una singură, pentru că 
nu sesizase ceva ce era evident. Saikmar 
mai pomenise şi cu alte ocazii de cuibul 
parradilului, insistând că era vorba de un 
unicat, însă ea nu fusese atentă decât pe 
jumătate, fusese totdeauna preocupată de 
altceva, poate şi din cauză că însuşi 
Saikmar, când relata despre acei oameni ce 
credeau că parradilii învăţaseră să utilizeze 
curenţii ascendenți de deasupra vulcanilor 


de la piloţii planoarelor cu care se luptau, 
susţinea că o asemenea idee era prostie 
curată. Pentru că era cât se poate de 
raţional ca o făptură zburătoare, trăind în 
acel ţinut, să descopere totul de una 
singură. 

Totuşi, să născoceşti ideea de cuib şi să-l 
şi faci...! Dacă creatura asta din faţa ei 
reuşise sâ-şi dea seama de una singură că, 
în acest climat aspru, avea nevoie de o 
izolaţie pentru a se proteja împotriva 
pierderii de căldură, atunci specia avea cel 
mai înalt grad de inteligenţă întâlnit vreodată 
până acum la o făptură neomenească! 

işi recapătă, dintr-o dată, stăpânirea de 
sine şi începu să dea ordine, ascultate mai 
ales pentru că toţi cei de faţă erau încă atât 
de uimiţi de venirea parradilului, încât nu 
mai avea nimeni puterea să le conteste. Va fi 
destul timp, mai încolo, pentru teste şi 
răspunsuri la fel de fel de întrebări. Pe 
moment, creatura trebuia adăpostită 
undeva. 

Chemă la ea trei oameni, care avuseseră 


iniţiativa să repare zidul de la intrare fără să 
le-o ceară nimeni - împinseseră la loc 
blocurile de zăpadă căzute şi turnaseră apă 
deasupra, ca să astupe crăpăturile. Cu 
ajutorul lor găsi o cabină goală, lângă 
cantină, care, pe când nava era încă în 
funcţiune, fusese probabil magazie de 
alimente, dar care acum nu mai era folosită, 
fiindcă unul din pereţi era spre exterior şi 
era crăpat. Porunci să se aducă un panou de 
nuiele care să fie presat în crăpătură şi 
acoperit cu materialul acela ca o răşină, 
utilizat pentru etanşare, şi îi explică unui 
preot cum să tragă o ţeava nouă de la 
reactorul cu fuziune până aici, prin care să 
circule abur. Omul avu ceva obiecţii, dar 
ea-şi impuse rapid punctul de vedere. După 
care aruncară pe podea o grămadă de 
zdrenţe şi o saltea ce scăpase să fie tăiată 
de copii, apărută de undeva, dintr-un ungher 
uitat, ca să aibă pe ce se întinde parradilul. 
Acesta părea, de altfel, foarte mulţumit de 
tot aranjamentul. 

- Parradilii sunt animale foarte curate, o 


preveni Saikmar. Nu-şi murdăresc niciodată 
cuiburile, trebuie să avem grijă şi de asta. 

Sesizând ideea, Maddalena fu năpădită de 
o senzaţie ciudată, de parcă trăia un 
moment ireal. Totuşi spuse fără ezitare: 

- Atunci, hai să vedem dacă ăsta, de aici, 
nu e cumva în stare să folosească instalaţii 
sanitare de-ale noastre! 

Maddalena credea că Nyloo era prea 
bătrână şi că văzuse prea multe în viaţa ei 
ca să o mai zdruncine ceva. Dar, când 
parradilul dădu de înţeles că pricepuse 
despre ce e vorba, ba chiar şi exemplifică - 
totul nu durase mai mult de un minut - 
bătrâna preoteasă rămase ca prostită în 
colţul ei, repetând în neştire aceleaşi 
cuvinte: 

- Minune după minune, bolborosea ea. Am 
ajuns s-o văd şi pe asta! 


Saikmar, încă palid la faţă de emoție, cu 
ochii mari şi strălucitori, scutura mereu din 
cap, nevenindu-i să creadă. lar când o 
privea pe Maddalena, expresia era 


amestecată, jumătate frică, jumătate 
adoraţie. 

- Dar cum poate un parradil să facă una ca 
asta? izbucni el. A învăţat să se poarte în 
numai câteva ore! Acum, chiar şi copiii se 
pot apropia de el şi-l pot mângâia pe 
picioare! Astea să fie acele sălbăticiuni 
mândre, pe care le vânăm noi în aer, de cine 
ştie câtă vreme? 

Maddalena se lasă pe spate, pe patul din 
cabina lui, în care dormise în primele zile 
după ce sosise, şi îi răspunse calm: 

- Spune-mi, Saikmar, oamenii de la voi au 
vânat vreodată parradilii pentru că sunt 
carnivori, sau pentru că atacă oameni? 

Saikmar se aşeză şi el şi dădu din umeri. 

- Asta... niciodată! Cel puţin nu în Carrig. 
Twywiţii - animalul de pe totemul clanului 
meu - da, sunt vânaţi pentru asta, fiindcă 
omoară mânji de graaţi, ba uneori chiar şi 
copii sau ţărănci bătrâne. Pentru noi, 
parradilul e altceva. Vânătoarea-de-rege e o 
ceremonie rituală. Noi respectăm parradilii 
şi-i admirăm, chiar dacă încercăm sâ-i 


doborâm. Pentru noi el e o întruchipare a 
nobleţii! Şi, cred că tocmai acest respect ne- 
a dat nouă, în Carrig, ideea vânătorii-de- 
rege, când îl înfruntă cei mai buni şi mai 
nobili dintre tinerii noştri. 

Asta, cugetă Maddalena, este un exemplu 
de analiză socială extrem de precisă, pentru 
cineva care nu are o privire de ansamblu, 
detaşată, asupra întregii probleme. Dar îi 
spuse: 

- Saikmar, nu cunosc oraşul tău, nu ştiu 
mare lucru despre el. Tu vrei să spui că, la 
voi, parradilii nu sunt doborâţi pentru că ar 
fi o ameninţare pentru oameni, ci deoarece, 
printr-o asociere magică, se consideră că 
noblețea lui trece asupra celui ce reuşeşte 
să-l doboare? 

Saikmar ezită un moment, în cele din 
urmă răspunse: 

- Da. Da. Cred că ăsta e adevărul. Deşi, în 
Carrig, magia şi religia sunt prerogative 
absolute ale Clanului Parradil, cum aici ţin 
exclusiv de preoţime, aşa că nu prea mă 
pricep la aşa ceva. 


- Dar sunt, într-adevăr, parradilii o 
ameninţare pentru oameni? 

- Ei bine, rasa de parradili care-şi fac 
cuiburile în Colinele Fumegânde, este cea 
având cea mai mare talie dintre toate cele 
cunoscute. Se crede că spre vest, dincolo 
de ocean, mai există multe alte rase, 
undeva, într-un ţinut în care încă n-a călcat 
picior de om - sau, după cum spun 
legendele, poate că e vorba de ţinutul din 
care zeii i-au izgonit pe oameni din cauza 
aroganţei lor. Şi pescarii care navighează pe 
mările din vest povestesc, uneori, de 
parradili care se năpustesc asupra bărcilor 
lor, de care au reuşit să scape numai pentru 
că a existat în echipaj câte un arcaş foarte 
bun, care a reuşit să doboare creatura. 
Odată am văzut chiar o piele a unuia din 
ăsta. Are aceeaşi formă cu al nostru, dar 
culorile sunt diferite. Şi mai există şi rasele 
din sud, care nu vin decât rareori în Colinele 
Fumegânde, pentru că regele îşi apără cu 
grijă drepturile lui şi alungă orice intrus. 
Sau, mai bine spus... 


Incleşta pumnii, înghiţi greu nodul ce i se 
pusese în gât, şi continuă: 

- Mai exact, era. Pe bătrânul rege, doborât 
de Belfeor, îl ştiu de când m-am născut. Şi 
nu-mi pot imagina un altul în locul lui. Te 
rog să mă scuzi, începusem sâ-ţi răspund. 
Da, despre parradilii din sud s-a auzit destul 
de des că atacă graaţi, şi câţiva au răpit şi 
nişte copii. In sud nu sunt consideraţi ca 
fiind sacri... dar sunt convins că asta nu e 
ceva nou pentru tine. In jurul Dayomar-ului 
nu sunt parradili? 

Să fi fost? Maddalena habar n-avea. Aşa 
că nu răspunse direct: 

- Normal că am văzut parradili, dar pe noi 
nu ne interesează creaturile astea într-un 
mod mai deosebit. 

- Da, normal. Spre uşurarea ei, tânărul nu 
era într-o dispoziţie bănuitoare, era prea 
emoţionat, însă am auzit că în sud sunt 
vânaţi serios, unora chiar le place carnea 
lor... e adevărat? 

- Dar... da! Maddalena rostise afirmaţia 
absolut la întâmplare. Dar subiectul o 


interesa, dorea să afle cât mai multe 
amănunte. | se părea că se apropie de ceva 
important, încruntându-se uşor, continuă: 

- Dacă am fost atentă la ce-ai spus tu, 
parradilii de la voi sunt cea mai mare rasă, 
deci şi cei care mănâncă cel mai mult. Nu 
cumva îi jefuiesc pe fermierii voştri? 

- Niciodată. Saikmar o privea clipind des. 
La fiecare fermă se găseşte un petic de 
pământ unde pot veni parradilii, şi unde 
nimeni nu-i tulbură. Şi atunci când se taie 
vreun animal, se pune ceva de-o parte şi 
pentru ei. lar la vămuirea caravanelor, a 
douăzecea parte din carnea şi peştele uscat 
pe care îl transportă este percepută ca taxă, 
şi mâncarea este dusă pe Colinele 
Fumegânde, pentru parradili. E un obicei 
străvechi, iar parradilii sunt foarte mulţumiţi, 
cel puţin eu aşa cred. 

- Nu se plânge nimeni, niciodată, că le dă 
prea mult? Nici în anii cu recolte mai 
proaste? insistă Maddalena. Undeva, într-un 
ungher al minţii ei, începuse să se ivească o 
idee extraordinară, pe care încerca s-o 


conştientizeze. Şi-i era teamă că va dispărea 
înainte de a fi clară. 

- Ei, oamenii mai mârâie, zise Saikmar, 
ridicând din umeri. Dar nu cred că ar fi 
vreodată în stare chiar să nu le dea porţia 
lor. Nu-i mai bine aşa decât ca în sud, unde 
parradilii sunt obligaţi să fure ce pot, fără să 
mai ceară voie de la nimeni? 

- Se pare că oamenii şi parradilii au reuşit 
să ajungă la o înțelegere reciproc 
avantajoasă, zise Maddalena. Şi-n clipa aia 
ideea ce o chinuia deveni limpede ca lumina 
zilei! Aproape că sări în sus de emoție. 

- Saikmar! Există vreun motiv pentru care 
oamenii şi  parradilii n-ar putea depăşi 
această toleranţă reciprocă, devenind aliaţi? 

- Ce!? 

- Pe mine, parradilul m-a ajutat... îşi reveni 
rapid. Nu povestise că o scosese din 
nămeţii de zăpadă, ci că, prin inspiraţie 
divină, o adusese până aici tocmai din sud, 
şi nu-şi dorea să cerceteze cineva prea atent 
chestia asta. Aşa că încercă sa repare ce-i 
scăpase pe negândite: 


- Te-a ajutat şi pe tine şi pe mine, ne-a 
ajutat pe amândoi, atunci, când ne-a coborât 
de la cuib până aici, la sanctuar. ŞI, în 
schimb, acum îl ajutăm noi, dându-i un 
adăpost cald şi hrană. Este, evident, o 
creatură capabilă să înţeleagă multe, şi să 
nutrească sentimente puternice, mergând 
până la recunoştinţă. De ce n-am încerca să- 
| îmblânzim de tot, în aşa fel încât, la 
primăvară, să ne ducă pe amândoi pînă la 
Carrig? 

Saikmar închise ochii şi se foi niţel în 
patul lui. Ideea unei schimbări atât de mari 
depăşea capacitatea lui de înţelegere. Zise 
moale: 

- Nu! 

- De ce nu? insistă Maddalena. 

- Nu! Parradilul este un animal nobil... să 
transformi un rege într-un fel de graat 
zburător ar fi ceva nedemn... 

Restul vorbelor îi muriră pe buze. 

Graat...! îi veniră în cap, ca de la sine, 
versurile Baladei lui Red Sloin, îşi aduse 
aminte şi de cugetările lui, din noaptea de 


veghe de dinaintea fatalei vânători-de-rege, 
în urma căreia Belfeor ajunsese cârmuitor în 
Carrig. Conform baladei, existase, cândva, 
şi un alt clan, Clanul Graat. Se gândise 
atunci că, din moment ce toate animalele de 
pe totemurile clanurilor sunt fiare sălbatice, 
probabil că odinioară fuseseră şi graaţii tot 
sălbatici, înainte de a deveni animale de 
povară. 

Deci o schimbare de acest gen nu era, cel 
puţin, fără un precedent. Totuşi, nu putea 
scăpa de sentimentul că aşa ceva ar fi 
degradant pentru parradil. Şi se exprimă ca 
atare. 

- Dar nu degradează nenorocitul de 
Belfeor parradilii în fiece clipă? ripostă 
Maddalena. N-ai spus tu că parradilul nostru 
a fost obligat să vină atât de departe, în 
nord, pentru că, probabil, oamenii lui 
Belfeor i-au izgonit pe toţi cei care 
sălăşluiau pe Colinele Fumegânde? 

Saikmar dădu din cap, şi gura i se mişcă 
uşor, fără o vorbă. Maddalena îşi dădu 
seama că atinsese o coardă sensibilă, aşa 


că insistă: 

- Atunci de ce n-ar lupta oameni şi 
parradili împreună, pentru a-şi recâştiga 
drepturile pierdute? 

Saikmar oftă. După o clipă de gândire, 
spuse: 

- Dacă aşa pui problema, pare rezonabil. 
Şi totuşi... cum? Ce poate face un bărbat 
refugiat, şi un parradil în aceeaşi situaţie, 
pentru a-l răsturna pe Belfeor, pe tovarăşii 
lui şi pe toţi oamenii lipsiţi de onoare din 
Carrig care au urmat exemplul lui Ambrus şi 
i s-au alăturat? 

Excelentă întrebare! Ca să ascundă că 
încă nu se gândise aşa de departe, 
Maddalena ripostă tot cu o întrebare: 

- Există vreo şansă să mai găsim şi alţi 
parradili prin apropiere? Cam cât de mulţi 
trăiau pe Colinele Fumegânde? 

- Puţini. Totdeauna erau puţini. Deşi în 
alte părţi parradilii se înmulţesc rapid, cei de 
lângă Carrig năşteau mare parte din pui 
morţi, nu se ştie de ce. De aceea, unii 
ajunseseră să susţină că şi parradilii au fost 


blestemaţi de zei, dar una ca asta n-am 
putut-o crede niciodată. 

Pentru Maddalena, cauza era evidentă: 
nivelul ridicat de radiaţii din zona Colinelor 
Fumegânde, datorat zăcămintelor de 
elemente grele care, fără nici o îndoială, 
erau şi atracția lui Belfeor. Probabil că 
intrase în funcțiune un mecanism de 
selecție naturală, care favoriza doar apariția 
unor indivizi excepțional de rezistenți. Poate 
că şi parradilul cu care se împrieteniseră ei 
era unic - un mutant de o inteligenţă 
excepţională, care apare doar o dată la un 
milion de indivizi. Şi, până la proba 
contrarie, asta era ipoteza de la care trebuia 
să plece. Se gândi concentrată un timp, 
cântărind diverse eventualităţi şi, dintr-o 
dată, se pocni cu palma pe genunchi, într-o 
clipă totul era, iarăşi, clar! 

- Ascultă, Saikmar! zise ea pe un ton 
febril. Cred că ştiu cum te poate ajuta un 
parradil să-ţi recâştigi drepturile în Carrig! 

In Dayomar, oraşul din sud, venirea iernii 
nu aducea viscole şi zăpezi, ca în Carrig, ci 
o succesiune oribilă de ploaie, burniţă şi 
ceţuri. Dacă nu cădea zăpadă - rareori apa 
căzută din cer putea fi numită lapoviţă, şi 
atunci numai exagerând niţel - şi străzile 
murdare nu erau acoperite de mantia albă a 
acesteia, însă noroiul devenea şi mai adânc, 
iar oamenii extrem de morocănoşi. 

Agentul Galactic Slee avea baza în 
Dayomar de la începutul misiunii sale, cu 
aproape opt ani în urmă. Sperase să se 
poată adapta atât la clima locului, cât şi la 
restul ambientului, totuşi încă mai cădea 
victimă puternicei depresiuni de iarnă pe 
care o resimţise când văzuse pentru prima 
dată norii  ploioşi atingând, aproape, 
acoperişurile caselor, şi zidurile acestora 
confundându-se cu valurile neîntrerupte de 
ceaţă. 

Exceptând asta, se adaptase însă foarte 
bine rolului pe care-l juca, şi numai rareori îl 


apuca dorul să viseze cu ochii deschişi la 
lumile civilizate pe care, temporar, le 
părăsise. Se bucura de tot luxul şi confortul 
pe care i-l putea oferi civilizaţia locului... şi, 
în fond, misiunea lui doar n-o să dureze o 
veşnicie. 

Dar, recent, existenţa lui confortabilă, fără 
prea multe probleme, ba, se putea spune, 
chiar confortabilă, fusese zguduită de o 
serie de evenimente din exterior, pe care nu 
le putea controla. Spre nord, şi mai ales în 
Carrig, lucrurile luaseră o turnură proastă, 
iar el nu avea nici urmă de informaţii demne 
de încredere, pe care să poată pune bază, şi 
nici nu va obţine aşa ceva până la sfârşitul 
iernii, când se topeau zăpezile în trecâtorile 
munţilor, şi caravanele îşi puteau croi din 
nou drum spre acel oraş. Dacă va mai fi vreo 
caravană în vara viitoare. De când ajunsese 
la  cârmuire acest misterios  Belfeor, 
negustor după negustor, care de obicei 
făceau afaceri foarte profitabile cu oraşul 
din nord, se întorcea acasă roşu de furie, 
din cauza aroganţei cu care fuseseră trataţi 


de noii cârmuitori, şi jura să nu mai calce pe 
acolo. 

Şi, pe deasupra, mai era şi problema 
ridicată de dispariția crucişătorului ce 
trebuia să-i aducă agentul temporar, pe 
Maddalena Santos. Nu era imposibil ca o 
navă să dispară fără urmă - un pilot prea 
îndrăzneţ putea uşor face greşeala să iasă 
din hiperspaţiu în atmosfera unei planete, şi, 
într-o asemenea situaţie, supraîncălzirea 
urmată de explozie erau, practic, de neevitat 
- dar aceea fusese nava lui Gus 
Langenschmidt, şi Gus pur şi simplu nu 
permitea apariţia unor astfel de erori! 

Se putea să fi fost, totuşi, un accident. 
Până la proba contrarie, dispariţia trebuia să 
fie considerată un accident. Ideea că 
localnicii ar fi putut detecta nava pe orbită, 
ba mai mult, s-o şi doboare, era de-a dreptul 
absurdă, nici măcar enunţul nu putea fi luat 
în considerare. Dar, indiferent ce se 
întâmplase, el rămăsese fără ajutorul pe 
care-l solicitase şi de care avea mare 
nevoie. In privinţa asta comandantul 


Brzeska îşi exprimase regretele, dar fusese 
cât se poate de ferm: nu mai putea detaşa 
pe nimeni din personalul subordonat, pentru 
că nu mai avea pe cine. Se întâmplase ca 
Maddalena Santos să fie disponibilă doar 
pentru că fusese pe punctul să o dea afară 
şi s-o trimită acasă, pe Pământ, şi acum nu 
era lipsit numai de serviciile ei, ci şi de cele 
ale unui întreg echipaj de crucişător, care 
dispăruse în cursul misiunii încredințate, 
inclusiv cel mai experimentat maior de 
Patrulă aflat în sub-ordinea sa. Până nu va 
găsi cu cine sâ-l înlocuiască pe 
Langenschmidt - itinerarul de patrulare al 
acestuia acoperea douăsprezece sisteme 
planetare - până nu va sosi un alt crucişător 
de pe Pământ, Slee trebuia să se descurce 
cu resursele pe care le avea la faţa locului. 
Atâta că el nu avea nici urmă de resurse. 
Pe parcursul verii trecute, tabloul 
evenimentelor din Carrig se întregise cu ştiri 
ce-i ajunseseră la urechi din toata părţile. 
Uzurpatorul Belfeor şi banda lui de banditi - 
oamenii ziceau că se poartă mai degrabă ca 


nişte bandiți decât ca nişte oameni 
cumsecade, şi se ştia că în câmpiile din est 
sălăşluiau încă destule bande de nomazi - 
dădea toată rânduiala oraşului peste cap. S- 
a auzit că oamenii din Carrig erau obligaţi să 
muncească la nişte săpături pe Colinele 
Fumegânde, iar asta se încadra perfect în 
teoria lui Slee referitoare la descoperirea 
prafului de puşcă. Deci, într-un an, cel mult 
doi, erau de aşteptat războaie de agresiune 
din partea Carrig-ului, împotriva 
oraşelor-stat cu care se învecina şi, foarte 
probabil, acesta îşi va stabili, astfel, 
supremaţia asupra întregii zone vestice a 
continentului. Idee nu tocmai plăcută pentru 
Slee, deoarece una era să admiţi - conform 
extrapolărilor experţilor - şansele de 
realizare, la o dată neprecizată, a unei 
asemenea eventualităţi, şi cu totul altceva 
să te trezeşti în linia-ntâi a frontului de luptă. 

Mai mult, dacă Belfeor îi asuprea pe 
oameni în halul în care se zvonea că o face, 
exista riscul ca vreunul dintre ei să-şi ia 
lumea-n cap, să fugă şi să vândă secretul 


fabricării explozivelor rivalilor acestuia, ceea 
ce ar face ca războaiele ce erau de aşteptat 
să devină mult mai sângeroase şi mult mai 
puţin decisive. 

In concluzie, perspectivele de viitor erau 
chiar mai întunecate decât ziua asta 
mohorâtă de iarnă în acest oraş deprimant. 

In momentul în care - pentru a nu ştiu câta 
oară - Slee evalua situaţia, întorcând-o pe 
toate feţele, era după-amiază şi mergea cu 
greu pe o stradă largă, dar plină de gropi şi 
de noroi, întorcându-se de la o întâlnire de 
afaceri cu un negustor bogat, care dorea să 
cumpere contractul uneia din cele mai bune 
hetaire ale lui şi să o aşeze la casa ei. 
Negocierile fuseseră îndelungate, dar fără 
nici o finalitate. Din pricina asta, în drum 
spre casă, privind atent pe unde păşeşte cu 
pantofii cu talpă masivă de lemn, înaltă de 
vreo cincisprezece centimetri, Slee nu era 
într-o dispoziţie prea bună. Trebuia să fie 
mereu atent, pentru că tălpile acelea nu 
degeaba erau aşa de înalte, uneori bălțile 
erau atât de adânci şi de înşelătoare, încât 


noroiul putea trece pe deasupra. Lângă el 
mergea un servitor ce ţinea băţul unui fel de 
acoperiş portabil, folosit pe post de 
umbrelă. Fiind un simplu servitor, omul nu 
purta pantofi, şi picioarele i se afundau 
adânc în noroi, la fiecare pas. 

Tocmai treceau prin dreptul porticului de 
la intrarea unei case, când se auzi o voce 
rostind: 

- Slee! 

Uimit, tresări şi se răsuci în loc. Din 
întunecimea  porticului sari un cerşetor 
nenorocit - imagine absolut normală în 
Dayomar - îmbrăcat în zdrenţe murdare, ude 
şi mânjite de noroi, dar a cărui dantură albă 
şi strălucitoare era dezvelită de un zâmbet 
larg. Scoţând la iveală vasul în care aduna, 
de obicei, banii, cerşetorul începu să se 
încline şi să  ţopăie, scoțând strigăte 
oarecum melodioase şi vorbind cu 
înflorituri, aşa cum procedau toţi cerşetorii. 

- Nobil şi preafericit domn, norocul ce-mi 
surâde astăzi este aidoma soarelui răsărit la 
miezul nopții, care înlătură o mare 


întunecime! Domnia voastră îşi aduce, fără 
îndoială, aminte - pentru că memoria vă 
este, ca şi alte calităţi, minunată şi perfectă - 
că sora acestui umil cerşetor, Melisma, fiica 
lui Yull şi Mazia, a fost în serviciul 
dumneavoastră. Va binevoi, oare, domnia 
voastră să-i fie milă de un om care nu este 
prea prosper în meseria de cerşetor, dar 
care ar învăţa bucuros o meserie şi ar sluji 
cu credinţă în gospodăria unui stăpân 
generos? 

Unul dintre servitorii din spatele lui Slee 
vru să se repeadă şi să-l dea la o parte, dar 
stăpânul lui îl opri cu un gest scurt: 

- Zici că eşti frate cu Melisma? spuse el. 
Atunci urmează-ne, o să găsesc ceva de 
făcut pentru tine... poate la bucătărie. 

- Domnia voastră sunteţi cel mai bun 
dintre oamenii ce au văzut vreodată lumina 
soarelui! strigă cerşetorul şi trecu în coada 
alaiului, ţopăind de bucurie, ca un dansator 
în extaz. 

- Da' ce dracu cauţi tu pe străzile 
Dayomar-ului, deghizat în cerşetor? întrebă 


Slee, lăsându-se pe un scaun moale şi 
confortabil. Vorbeşte liniştit, să n-ai nici o 
teamă că te-ar putea auzi cineva. Ăsta e 
apartamentul meu personal, şi toţi servitorii 
ştiu că, dacă se învârt pe aici, riscă să fie 
biciuiţi, aşa că se ţin departe. 

- Hmm! măârâi Langenschmidt prin aburul 
ce se ridica din cana de tchay din faţă. Se 
pare că te-ai adaptat chiar prea bine la 
obiceiurile locului! In fine, n-are importanţă. 
Ei bine, mi-a fost al dracului de greu să 
ajung până aici, mi-a luat peste două luni şi, 
de multe ori, n-am fost sigur c-o să reuşesc, 
însă, înainte de orice altceva, ştii că pe 
orbită, în jurul acestei planete, se află o 
navă, şi probabil că nu e singura? 

Slee tresări, aplecându-se în faţă. 

- Da, e adevărat, în momentul în care 
crucişătorul meu a ieşit din subspaţiu, ne-au 
doborât... asta dacă erai cumva îngrijorat de 
soarta noastră. Din fericire, eu eram deja în 
naveta de asolizare, pregătindu-mă să o 
aduc aici, jos, pe Maddalena Santos, şi am 
reuşit să mă desprind înainte să explodeze 


crucişătorul. Aia au tras a doua oară şi 
mi-au avariat naveta - probabil că şi-au 
închipuit că nu o mai pot controla - dar am 
reuşit să intru în picaj în atmosferă, cu 
ampenajul încins la roşu, încât cred că arăta 
ca şi cum am fi luat foc. Oricum, ăia n-au 
mai tras încă o dată. Maddalena a sărit cu 
paraşuta undeva, în regiunea Arcticii. Poate 
că a reuşit să ajungă în vreun sat, dar, chiar 
dacă a scăpat întreagă, o să fie blocată 
pentru tot restul iernii, din cauza zăpezilor. 
Dar mi-e teamă că n-a reuşit să găsească 
adăpost, regiunea aceea este foarte puţin 
populată. Nu ştiu ce impresie ţi-ai făcut tu 
despre fată din cele spuse de Pavel Brzeska, 
dar, sub masca aia a ei, cred că se ascundea 
un potenţial agent al Corpului extrem de 
competent. 

- In fine... Eu am abandonat naveta 
deasupra Oceanului de Vest, am sărit cu 
paraşuta în momentul în care am ajuns la 
coastă. Din fericire era noapte, aşa că 
naveta a fost, probabil, luată drept un 
meteorit. Eu am şterpelit nişte haine de prin 


partea locului, mi-am distrus costumul şi am 
pornit-o cerşind spre Dayomar, să iau 
legătura cu tine. Am ajuns aici azi dimineaţă. 
Pe drum, am fost o dată în puşcărie, o dată 
biciuit şi dat afară dintr-un oraş, am fost de 
câteva ori bolnav şi, cum nu aveam 
medicamente la mine... acum am ajuns, sunt 
flămând şi obosit mort. Scuzâ-mă. Divaghez. 
li mulţumesc că te-ai prins aşa de repede 
când ţi-am vorbit pe stradă. 

- A, simplu! Doar mi-ai spus „Slee", nu-i 
aşa? Şi nimeni din Dayomar nu mă cunoaşte 
sub acest nume. Dar nava aia de pe orbită, 
care v-a doborât! Asta înseamnă... 

- Asta înseamnă că s-a ales praful de 
toate teoriile alea isteţe ale tale, cu 
inventarea prafului de puşcă. Belfeor-cel-ce- 
aruncâ-fulgere e un individ din afara 
planetei, având în mâna o armă energetică! 
Şi, mai mult decât probabil, avem pe cap un 
caz gen Planeta Sclavilor, în care, de data 
asta, e implicata populaţia Carrig-ului, 
obligată să exploateze zăcămintele de 
materiale radioactive din Colinele 


Fumegânde, în folosul intruşilor. Corect? 

Slee se ridică repede în picioare. 

- Comunicatorul! rosti el. 

Pe planeta fără atmosferă unde se găsea 
baza Corpului era noapte, dar comandantul 
Brzeska, cu ochii cârpiţi de somn, răspunse 
imediat. Fu mai mult decât încântat şi 
bucuros vâzându-l pe Langenschmidt viu şi 
nevătămat, dar abia începu maiorul să 
vorbească, şi luă o mină gravă. 


După ce  ascultase povestea lui 
Langenschmidt, la care Slee adăugase 
câteva detalii, aparent nesemnificative, dar 
care dădeau dimensiuni noi problemei, o 
dată ce era clar că Belfeor este un intrus de 
pe altă planetă, Brzeska dădu din cap 
gânditor. 

- Cu o asemenea bază, putem trece 
imediat la acțiune, zise el. Nici nu se mai 
pune problema dacă este sau nu o 
ilegalitate. O dată ce au atacat şi au doborât 
un crucişător de Patrulă, s-au ars. Gus, o să 
transmit, evident, toate informațiile la 


calculatoare, imediat, dar până atunci... n-ai 
nici o bănuială de unde au răsărit ăştia? 

- Cel mai probabil de pe o planetă care 
duce mare lipsă de elemente radioactive, şi 
care nu este suficient de bogată pentru a 
trece la tehnologia de fuziune. Ceva gen 
Cyclops, de exemplu. 

- O să verific, zise Brzeska, dând din cap. 
Dacă tu ai dat peste o navă pe orbită, sunt 
şanse mari să mai aibă una, probabil că fac 
cu schimbul, transportând minereul. O să 
verific toate înregistrările zborurilor 
subspaţiale, să vedem dacă nu putem stabili 
o direcţie exactă. Va mai lua ceva timp până 
să le stabilim, fără nici un dubiu, originea, 
dar, din acest moment, problema o să 
capete prioritate maximă, cinci stele. Slee, 
au avut un an şi jumătate să se înrădăcineze 
acolo... Cât de rău crezi că au reuşit să dea 
peste cap cultura locală? 

Slee se aplecă spre aparat. 

- Ei bine, ultimele ştiri care au ajuns la 
mine - evident, înainte de sosirea lui Gus - 
datează de dinainte de căderea zăpezii şi 


blocarea trecătorilor. Până atunci cred că au 
fost destul de precauţi. Probabil că au 
recurs în egală măsură şi la mită, şi la forţă. 
Dar, când şi-au dat seama că au atacat o 
navă a Patrulei, s-ar putea să fi dat dracului 
orice prevedere şi să se fi hotărât să extragă 
şi să transporte cât mai mult minereu cu 
putinţă, indiferent de brutalitatea necesară 
pentru asta. 

- Cu alte cuvinte, vrei să spui că s-ar 
putea să fi avut o reacţie exagerată, pentru 
că sunt sub presiune. Foarte probabil, în 
care caz zona aia cred că e pur şi simplu 
împânzită de înregistrări de zboruri 
subeterice. In regulă, dacă nu intervine 
nimic neprevăzut şi mai acut decât asta, pun 
în mişcare toată maşinăria noastră. Aşa că 
ar fi bine să vă gândiţi la o cale de a-l da pe 
Belfeor afară de pe planetă, cu cât mai 
puţine suferinţe pentru localnici. N-o să fie 
simplu, dar trebuie să evităm cu orice preţ o 
desfăşurare spectaculoasă de forţe... Gus, 
tu cum te simţi? Vrei să trimit să fii adus 
încoace? 


Langenschmidt scutură obosit din cap. 

- Echipajul meu s-a dus, spuse el după o 
scurtă pauză. Nu mă mai simt în stare sâ-mi 
reiau itinerarul de patrulare cu un nou 
echipaj - parcă mi s-ar rupe sufletul. O să 
rămân aici. Sunt convins că Slee o să aibă 
nevoie de ajutor. Şi, după ce o să se termine 
afacerea asta a Carrig-ului, probabil că o să 
trec în rezervă. Doar ştii bine că am depăşit 
demult limita maxim admisă. 

- Cum vrei, zise Brzeska pe un ton neutru. 
Şi... mult noroc acolo! 


Trecură douăzeci şi şapte de zile, lungi 
cât o eternitate, înainte să-i cheme din nou, 
dar, când o făcu, veştile erau excelente. 

- Ai fost inspirat, Gus, bănuiala ta e 
întemeiată! exclamă el. Tipii sunt de pe 
Cyclops. E o planetă de jefuitori, exact genul 
de civilizaţie care se poate preta la 
asemenea fapte. De un an şi jumătate, 
cineva a început să pună pe piaţă minerale 
radioactive, răspândind zvonul că au dat o 
lovitură într-un sistem planetar nelocuit. Au 


fost scoase la vânzare până acum şase 
încărcături întregi. Pare că indivizii sunt 
foarte dornici să ţină preţul cât mai ridicat, 
şi de aceea nu dau la iveală decât câte puţin. 
Dar au făcut atâtea zboruri de pe 
Paisprezece, încât au bătătorit practic 
şosele prin continuumul subspaţial. Numai 
în ultimele două săptămâni am detectat 
două zboruri. De aici se deduce că au un 
depozit pe undeva, pe aproape de Cyclops. 
Poate că au chiar de gând să o şteargă de 
acolo în curând şi doresc să utilizeze 
ascunzătoarea ca pe o puşculiţă, din care să 
ia ori de câte ori au nevoie de bani. 

- Cine sunt ei, de fapt? întrebă 
Langenschmidt. Există vreo personalitate - 
hm - intangibilă în spatele lor? 

- Bună întrebare, încuviinţă Brzeska dând 
din cap. Cum stau treburile pe Cyclops, nu 
m-ar surprinde să aibă vreo legătură la nivel 
guvernamental. Din fericire, din cele aflate 
până acum, par să nu fie decât o simplă 
bandă de aventurieri, pe cont propriu. Cam 
o sută cu toţii. 


- Se potriveşte cu informaţiile noastre, 
confirmă Slee. Ai vreo idee cum au aflat 
despre planeta asta? Din câte ştiu eu, noi nu 
prea avem obiceiul să facem publicitate în 
legătură cu resursele PRZ-urilor. 

- Nu suntem tocmai siguri, dar suntem pe 
urmele unui fost practicant din Corp, numit 
Meard, care a dispărut cam în perioada 
aceea. Nu este înregistrat ca decedat, nici n- 
a emigrat, dar nu l-a mai văzut nimeni de 
aproape doi ani, iar cei care l-au văzut 
ultima dată, confirmă că era însoţit de un 
individ având semnalmentele lui Belfeor. 
Brzeska aruncă o privire pe notele din faţa 
lui. Ah! Uite şi răspunsul la una din 
probabilele voastre întrebări. Aveţi idee cum 
scot ei minereurile de pe planetă? 

- Ne-am contrazis destul pe tema asta 
până acum, încuviinţă Slee. Greu de crezut 
că ar avea îndrăzneala să utilizeze o navă 
spaţială pe faţă, la sol. Nu cumva utilizează 
planoarele acelea din Carrig? 

- Intr-adevăr, aşa e. Avem un satelit de 
supraveghere foarte bine ecranat, deasupra 


Marelui Deşert de Est. Minereul vine în 
planoare, prevăzute cu un fel de motoare- 
rachetă rudimentare, şi, când localnicii s-au 
depărtat destul, asolizează o navetă, încarcă 
totul şi urcă pe orbită. Comandantul se lăsă 
pe spate. Ei, acum e rândul vostru. Cum o 
să-l putem da pe Belfeor afară, fără ca 
localnicii să-şi dea seama că există o 
ingerinţă din exteriorul planetei? 

- Singura idee valabilă pînă acum este că 
oamenii din Carrig trebuie să aibă impresia 
că forţele naturii - cu alte cuvinte zeii - sunt 
împotriva lui Belfeor. Evident că, şi dacă n- 
ar exista, putem crea nelinişte în oraş, dar 
eu unul fac pariu că asta există deja. Şi după 
aia... Ei bine, în Colinele Fumegânde există 
nişte vulcani sănătoşi şi bine crescuţi. 


18 
Incă furios din cauza dispreţului pe care-l 


citise în ochii celor cu care vorbise cu 
numai câteva minute înainte, Ambrus - care 


nu se mai putea recomanda drept „fiul lui 
Knole", deoarece îşi dezonorase clanul - 
intră în apartamentul regentului Carrig-ului, 
aflat la parterul marelui turn de veghe care 
domina fortăreaţa. Cândva intra şi ieşea de 
aici după voie, ca un stăpân... dar se 
terminase. Nu fusese oare tatăl său 
cârmuitorul oraşului? Acum trebuia să se 
furişeze, aşteptându-se în orice clipă ca o 
voce poruncitoare sâ-l întrebe ce căuta 
acolo. 

Ruşinea îl ardea ca un cuţit răsucit în 
pântece. 

Regreta pe zi ce trece decizia lui. Când îşi 
legase soarta de nou-veniţi, se crezuse mai 
deştept şi mai clarvăzător decât 
covârşitoarea majoritate a rudelor şi 
concetăţenilor lui. Oare nu făceau Belfeor şi 
tovarăşii săi minuni peste minuni, şi-n 
stânga şi-n dreapta, cu aceeaşi uşurinţă cu 
care o torţă arunca scântei? Şi armele lor 
miraculoase! Şi maşinăriile uimitoare pe 
care le construiseră pe Colinele 
Fumegânde! Fusese atât de sigur că avea 


dreptate încât, chiar şi când tatăl său îşi 
aflase moartea, aruncându-se de pe 
platforma turnului, nu se simţise vinovat cu 
nimic, nu simţise decât milă în faţa 
principiilor rigide ale unui om bătrân, 
incapabil să se adapteze la schimbările 
lumii. 

Insă acum... 

Până acum o oră sau două încă mai 
sperase, aşteptându-se ca nou-veniţii să-şi 
dea seama ce mare sacrificiu făcuse el, sâ-l 
primească din tot sufletul în mijlocul lor şi 
sâ-l acopere cu daruri, pentru a-i tenta şi pe 
alţii să-i urmeze exemplul. Dar, în loc de aşa 
ceva, toţi acei intruşi, până la ultimul bărbat 
şi până la ultima femeie, ceea ce era chiar şi 
mai rău - nici un nobil din Carrig nu era 
obişnuit să fie dominat de o femeie! - îl 
dispreţuiau, îi porunceau să nu le mai stea 
în cale şi, în cele din urmă, ajunseseră să-l 
ignore de tot. Aşa că era îngrozitor de 
singur. Şi nici nu-şi va mai găsi vreodată 
vreun prieten. 

Până acum o oră sau două încă mai 


sperase, atunci când fusese anunţat că o 
serie de nobili din fostul său clan, Clanul 
Parradil, doresc să stea de vorbă cu el. Se 
gândise că poate doreau să-şi mai înmoaie 
asprimea cu care îl tratau, să-i arate milă şi 
sâ-l primească la loc, în rândurile lor. Câtuşi 
de puţin. Deşi i se adresaseră cu o politeţe 
rigidă şi fără cusur, respectul pe care i-l 
arătau era plin de sarcasm, iar în ochii lor se 
citea dezaprobarea. Nu i-ar fi adresat nici 
măcar o vorbă, dacă n-ar fi fost mânaţi din 
urmă de nevoie. 

- Anul acesta, zisese sir Gurton Knole, cel 
care preluase şefia clanului după moartea 
tatălui său, prima lună nouă din primăvară 
cade târziu. Sir Gurton era unchiul lui 
Ambrus, fratele mai mic al defunctului sir 
Bavis, şi, cândva, între ei existase o 
prietenie plină de afecţiune. 

Dar se terminase şi asta. lar acum omul 
care-i vorbea era rece ca un sloi de gheaţă. 

Ambrus, prudent, dăduse din cap. Nu 
dăduse prea mare atenţie educaţiei preoţeşti 
specifică exclusiv clanului său, dar şi 


ultimul dintre ţărani ştia că prima lună nouă 
din primăvară cădea târziu, devreme sau la 
mijloc, conform unui ciclu trienal. 

- Avem un nou cârmuitor, continuase sir 
Gurton, cu o figură acră. Anul trecut 
pregătirile pentru vânătoarea-de-rege s-au 
desfăşurat normal, dar el, fără sâ-şi mai dea 
măcar osteneala să urce într-un planor, l-a 
doborât pe rege cu fulgerele lui direct de pe 
pământ. Toată întrecerea a fost o bătaie de 
joc. Totuşi, într-un fel, formalităţile au fost 
respectate. 

Ambrus îşi aducea şi el aminte foarte bine 
de ruşinoasa ceremonie. Incă mai era 
convins că procedase cu multă isteţime şi 
râsese de mormâielile oamenilor. Dar anul 
ăsta nu mai era deloc sigur pe el. 

- Până acum, reluase sir Gurton, am 
încercat de mai multe ori să aflăm intenţiile 
lui Belfeor în legătură cu vânătoarea-de- 
rege, dar n-am primit nici un răspuns. A 
poruncit ca toţi posibilii concurenţi să 
lucreze pe Colinele Fumegânde şi să lase 
baltă zborurile de antrenament cu planorul - 


mulţi dintre ei ar fi făcut, oricum, exact aşa, 
crezând că, la fel ca anul trecut, Belfeor va 
sta frumos pe pământ şi-l va dobori pe rege 
fără nici un efort. Oamenii zic - şi, Ambrus, 
este o problemă pe care trebuie să o 
subliniez, pentru că, deşi tu ne-ai dezonorat, 
ai fost născut în Clanul Parradil, şi nimeni 
nu se poate sustrage obligaţiilor datorate 
naşterii sale - ca Belfeor îşi bate joc de zei, 
la fel cum făceau şi strămoşii noştri, înainte 
de Marea Pedeapsă în urma căreia am fost 
alungaţi şi forţaţi să trăim aici. Şi mai spun - 
iar eu nu pot decât să îi aprob - că dacă o va 
ţine tot aşa, zeii se vor înfuria şi vor face din 
nou soarele să ardă, în aşa fel încât, de data 
asta, vor arde toţi oamenii din lume, fără 
picior de supravieţuitor. 

Auzind vorbele acelea teribile, rostite pe 
un ton atât de grav, Ambrus se alarmase. 

- Cu ce vă pot ajuta eu? întrebase el. 

- Du-te la Belfeor. Intreabâ-l ce pregătiri s- 
au făcut anul ăsta pentru vânâtoarea-de- 
rege. La întrebările noastre n-a catadicsit să 
răspundă, dar poate că fie... nemulţumirea 


lui sir Gurton răzbătea clar în vocea sa... 
poate ca tu vei reuşi să vorbeşti cu el. 

Acesta fusese mesajul pe care Ambrus se 
trezise că este obligat sâ-l transmită. 


Primăvara promitea să fie neobişnuit de 
caldă. Zăpada se topise deja pe tot teritoriul 
Carrig-ului, şi primele caravane sosiseră din 
sud cu două săptămâni înainte de data la 
care soseau în mod normal - nu erau nici pe 
jumătate aşa de mari ca acelea pe care le 
conducea Neguţătorul Heron, dar el murise, 
fusese prima victimă a rapacităţii lui Belfeor. 
Totuşi, nu din cauza căldurii se trezi Ambrus 
transpirând, în timp ce bătea în peretele de 
lângă uşa care dădea în biroul personal al 
regentului. Cândva, acolo lucra propriul lui 
tată. 

Nu auzea nici o voce dincolo de uşă, dar 
trebui să mai bată o dată, mult mai tare, 
înainte ca Belfeor să-l invite, cu un mormăit 
acru, să intre. 

Inăuntru, în afară de Belfeor, mai erau 
Pargetty, bărbatul blond şi nervos care îl 


însoţise din primele zile de când sosise aici, 
şi o femeie, Yanna, cu o gură roşie, 
strălucitoare şi cu ochii ca două fărâme de 
piatră, care-i condusese pe ceilalţi tovarăşi 
ai lui Belfeor, atunci când veniseră din 
presupusul lor sălaş de bandiți din munţi şi 
se instalaseră în Carrig. Pe masa la care 
stăteau se găseau o serie de documente şi 
avu impresia câ-i  întrerupsese dintr-o 
discuţie importantă, legată de ele. 

- Ce mai este! se răsti Belfeor. Sper să fie 
ceva important... nu-mi place să fim 
întrerupţi tot timpul! 

Ambrus îşi îndreptă umerii, încercând să 
imite demnitatea răposatului său tată, şi-l 
privi pe uzurpator drept în ochi. 

- Vin în calitate de trimis al fostului meu 
clan, Clanul Parradil, spuse el. Am fost 
însărcinat să aflu ce pregătiri aţi făcut 
pentru vânătoarea-de-rege, ca să respectaţi 
legea şi obiceiurile. 

- Pleacă de aici şi nu mă mai plictisi cu 
asemenea prostii, mormăi Belfeor şi se 
întoarse cu spatele la Ambrus. 


Nervos, ca de obicei, Pargetty îşi drese 
vocea si spuse. 

- Ah... Belfeor, ştii... asta nu cred că e prea 
bine. Dincolo de respectarea tradiţiilor 
locului, cred că ar trebui să... Vocea i se 
stinse. 

- Anul ăsta n-o să fie nici o vânâtoare-de- 
rege, spus Belfeor. Ambrus făcu un pas 
spre el, nevenindu-i să-şi creadă urechilor. 

- Cum!? izbucni el. 

- Exact cum ai auzit, i-o reteză Belfeor. Ce 
tot pierdem timpul cu vânătoarea asta? Şi, 
oricum, parradilii ne deranjau la muncă, aşa 
că astă toamnă i-am gonit pe toţi, până la 
unul, de pe coline, ori i-am omorât, ori şi-au 
făcut bagajele. Şterge-o şi nu-mi mai pomeni 
de superstiţiile astea prosteşti. 

- Atenţie! strigă Yanna alarmată. Belfeor 
se răsuci în scaun, la timp ca sâ-l vadă pe 
Ambrus, cu faţa schimonosită de furie şi de 
teroare, pregâtindu-se să-l apuce de gât. 
Sări în picioare şi-şi smulse arma energetică 
de la centură. 

- Afară! strigă el. Dacă nu vrei să te 


prăjesc, cum i-am prăjit şi pe iubiții tăi 
parradili. 

Distrus, Ambrus se răsuci pe călcâie şi se 
târi cu greu afară din încăpere. 


Tot restul zilei gândurile îi fuseseră 
dominate de panică. Ce-o să se aleagă de 
Carrig, dacă ritualul legiuit nu va mai fi 
respectat? El nu era un om foarte inteligent - 
durase multă vreme până să-şi dea seama 
de asta, dar acum trebuia să recunoască şi 
faptul că tatăl lui avusese dreptate, când îi 
spusese că nu e bun de regent. Nici măcar 
propria lui viaţă nu şi-o putea conduce cum 
trebuie, darămite soarta întregii populaţii a 
oraşului! Şi tatăl lui mai avusese dreptate şi 
când zisese că nici un om nu se poate rupe 
de îndatoririle impuse de zei - nu asta era 
cauza propriei lui decăderi, faptul că 
părăsise clanul în sânul căruia zeii îi 
hărăziseră să se nască? 

La fel, existau îndatoriri ale întregului 
oraş, iar dintre acestea prima, cea mai 
importantă, era vânătoarea-de-rege. A le 


neglija, însemna să-i înfrunţi pe zei. Şi toată 
lumea ştia ce păţiseră, cândva, oamenii, din 
cauza aroganţei lor. 

Răzbunarea zeilor poate că nu se va arăta 
pe loc, dar va veni cu siguranţă. lar el, care îl 
ajutase şi îl ascultase pe Belfeor... cum mai 
putea el să spere că va scăpa de mânia 
zeilor? 

Inainte de venirea serii se hotărâse ce 
avea de făcut. Sosiseră deja în Carrig, 
pentru sărbătoare, nu numai oamenii din 
cele două mici caravane, ci şi o mulţime de 
ţărani din satele învecinate. Aceştia erau 
oameni simpli, fără şcoală, care nu ştiau să 
se descurce tocmai bine cu calendarul. 
Pentru ei, sosirea primăverii însemna că 
venise şi vremea vânătorii-de-rege, şi, în anii 
când prima lună nouă cădea târziu, 
începeau să sosească cu o săptămână sau 
două mai devreme şi, după asprimea iernii, 
erau bucuroşi să aştepte sărbătoarea 
lenevind prin oraş. Fuseseră mai puţin 
afectaţi decât orăşenii de apariţia lui Belfeor, 
în primul rând pentru că acesta îi lăsase mai 


mult în pace, deoarece de ei depindea 
aprovizionarea oraşului cu hrană, ei erau cei 
ce arau, semănau şi apoi strângeau recolta. 
Aşa că, exceptând faptul că fuseseră 
obligaţi să furnizeze cu regularitate un 
contingent de lucrători pentru minele lui 
Belfeor - iar pentru asta nu făcuseră decât 
să mormăie, aşa cum ar fi mormăit şi în 
cazul unui nou impozit - practic nu 
remarcaseră în mod deosebit apariţia 
uzurpatorului. Pentru că erau obişnuiţi să 
facă ce le cereau cârmuitorii Carrig-ului. 
Deoarece aceşti cârmuitori le ocroteau 
vieţile, în faţa atacurilor bandiţilor; soldaţii 
din Carrig puteau fi chemaţi să vâneze acele 
fiare sălbatice care le amenințau turmele şi 
copiii; iar dacă se întâmpla ca ogoarele să le 
fie distruse de vreo erupție vulcanică, tot 
cârmuitorii din Carrig le dădeau un acoperiş 
sub care să se adăpostească. Aşa că, de ce 
să pună ei la îndoială înţelepciunea acestui 
ultim conducător al oraşului? 

Dar vestea că Belfeor refuza să ţină 
vânătoarea-de-rege, ba chiar că mersese 


până acolo încât izgonise toţi parradilii de 
pe Colinele Fumegânde, ei bine! asta îi va 
stârni bine de tot, era absolut convins! 

Aşa că în seara aceea făcu ceva ce nu mai 
îndrăznise să facă de multe luni: se aventură 
în oraş de unul singur. Era obligat să 
meargă singur. Unul câte unul, toţi servitorii 
săi personali îl părăsiseră, mai ales de când 
tatăl său se  sinucisese, astfel încât 
singurele porunci pe care le mai putea da el 
erau numai în numele lui Belfeor, şi acestea 
nu erau ascultate decât dacă erau însoţite şi 
de ameninţarea unei arme energetice. 

Ah, pe toţi zeii! Cât de mult se schimbase 
Carrig-ul! 

Dar pe el încă nu-l uitaseră oamenii, aşa 
cum sperase el să se întâmple. Il ştiau chiar 
şi copiii de pe străzi, care fugeau după el, 
strigându-i numele şi aruncând cu bulgări 
de noroi. Abia mersese un pic mai mult de 
un kilometru când îşi dădu seama că scopul 
pe care şi-l propusese nu putea fi atins ba, 
dacă persista în ideea lui, putea să fie 
surprins pe vreo alee mai dosnică şi omorât 


în bătaie. Se întoarse să fugă de un grup de 
copii, care începuseră să arunce în el nu 
numai cu noroi, ci şi cu pietre şi, orbit de 
nişte mizerie care-l lovise drept în faţă, se 
izbi în plin de un om, care tocmai ieşise 
dintr-o tavernă. 

- Uşurel! zise străinul, ţinându-l să nu 
cadă. Apoi se răsti la copii, spunându-le să 
se ducă acasă. 

- Dar âsta-i Ambrus, trădătorul! urlă cel 
mai răsărit dintre copii. 

Străinul îşi luă mâna de pe braţul lui 
Ambrus şi-l apucă pe băiat de ureche. 

- Ai auzit vreodată vorba aia: „Cine zice 
ăla este?" Şterge-o de aici şi du-te acasă, 
înainte să-mi scot sabia şi sâ-ţi masor 
spinarea cu latul ei! 

Ştergându-şi murdăria ce-i intrase în ochi, 
Ambrus văzu că salvatorul său era un om 
solid, puternic, cu toate că avea părul alb şi 
faţa plină de riduri. Deşi printre copii se 
numărau şi câţiva adolescenţi, deşi erau 
douăzeci la unu, aceştia ezitară o clipă, apoi 
se întoarseră şi începură să se îndepărteze. 


Până ajunseră la colţul străzii, se tot uitară 
înapoi, dar străinul continua să-i privească 
sfidător şi, în cele din urmă, se făcură 
nevăzuţi. 

- Nici nu ştiu cum să vă mulţumesc, sir! 
spuse Ambrus umil. Şi totuşi, nu copiii sunt 
adevărații vinovaţi de asta. Sunt absolut 
convins că părinţii i-au învăţat să mă 
numească trădător. Vorbele erau tare amare, 
dar trebuia să le rostească. 

- Deci dumneata eşti Ambrus? zise omul 
cu părul cărunt. Da, am auzit şi eu vorbindu- 
se multe pe seama dumitale. Dar a numi pe 
cineva „trădător” este cam tare, chiar dacă 
nu ştiu prea multe despre cauza care a dus 
la asta, deoarece sunt venit de curând în 
acest oraş, cu una dintre caravane. Când e 
vorba de trădare, eu, unul, vreau să am în 
faţa ochilor dovezi serioase, înainte de a mă 
alătura mulţimii şi a începe să arunc cu 
pietre. Da, serioase! Totuşi, spune-mi, te 
rog, dacă ştiai că concitadinii dumitale te 
tratează cu atâta asprime, ce te-a făcut să te 
arăţi printre ei, de unul singur? Nu faci parte 


dintr-o familie nobilă? Nu ai servitori şi 
oameni de arme care să te apere? 

Mirat să găsească atâta înţelegere şi 
compasiune din partea unui om pe care nu-l 
mai văzuse în viaţa lui, Ambrus îi explică 
despre ce era vorba. 

- Nu se mai ţine vânâtoarea-de-rege? 
omul cărunt părea nedumerit, dar Ambrus 
avu impresia că desluşeşte şi o inexplicabilă 
urmă de mulţumire în tonul lui. De ce ar fi 
putut fi mulţumit un asemenea om de o 
atare veste? După purtare şi îmbrăcăminte, 
Ambrus avea impresia că este un negustor 
prosper, iar noutatea ar fi trebuit mai 
degrabă sâ-l supere, pentru că pierdea 
ocazia unui câştig serios. Dar nu era 
momentul speculațiilor pe tema asta. 
Salvatorul lui dorea să se întoarcă în taverna 
din care tocmai ieşise şi insista ca Ambrus 
să vină cu el. 

Ambrus încercă să se împotrivească, 
zicând că dacă se aventurează într-o 
tavernă, sigur se va găsi vreun necioplit 
care să se ia de el. Dar celălalt nu vru să 


audă de aşa ceva şi-i înlătură scurt 
obiecțiile: 

- Nu, aici nu va face nimeni aşa ceva! Cei 
mai mulţi dintre prietenii mei, care au venit 
cu aceeaşi caravană, sunt aici. Şi, dacă va fi 
nevoie, te vom apăra cu toţii. Hai, intră! 

Şi-l trase pe Ambrus înăuntru. 

Şi, o dată intraţi, făcu exact ce promisese. 
Deşi câţiva clienţi începuseră să strige când 
l-au recunoscut pe noul-venit şi săriseră ca 
arşi, gata să se năpustească asupra lui, la 
un semn al bărbatului cărunt fiecare din ei 
se trezi cu câte doi oponenți în faţă, fapt 
care îi potoli repede de tot. Ambrus se 
întreba cine mai era şi acest om, pe care 
abia-l cunoscuse, de sar atâţia oameni să-i 
asculte ordinele, fără nici o discuţie. 

- Acolo sus, pe masă! porunci omul, 
făcându-i semn cu mâna. Spune-le şi celor 
de faţă ceea ce mi-ai spus mie! 

Bâlbâindu-se, dar hotărât să facă faţă cu 
îndrăzneală situaţiei, Ambrus se conformă. 
Nu încercă să ascundă de fel faptul că, la 
început, i se alăturase lui Belfeor, dar 


susţinu că în nici un caz nu avea de gând să 
comită un sacrilegiu. Spuse ca el 
considerase de la sine înţeles că 
uzurpatorul, care luase puterea legal, 
doborându-l pe rege, va continua să 
respecte vechile lor obiceiuri. Dar acum, 
când aflase că acesta alungase parradilii de 
pe Colinele Fumegânde, se caia pentru ce 
făcuse şi nu voia să mai aibă cu nimic de-a 
face nici cu Belfeor, nici cu banda lui. 

Când tăcu, urmă un moment de linişte 
solemnă. Care fu întrerupt de omul cu păr 
cărunt, care bătu din palme, zicând că 
ascultaseră cu toţii recunoaşterea cinstită a 
unei greşeli. Peste tot în tavernă oamenii 
dădeau din cap a aprobare, chiar dacă încă 
reticenţi, iar câţiva începură să blesteme, 
chemând mânia tuturor zeilor asupra 
capului lui Belfeor, ceea ce stârni strigăte de 
aprobare. Cărora, pentru a-şi dovedi 
sinceritatea spuselor, li se alătură şi 
Ambrus, cu fervoare. 

- Bravo! zise omul acela cărunt. Dar mi-e 
teamă că povestea asta nu se termină aici 


pentru dumneata, prietene Ambrus! Ai fost 
prea adânc vârât în mizerie, pentru a te 
putea spăla aşa de uşor pe mâini, însă toată 
această implicare a dumitale poate că ar 
putea fi întoarsă spre propriu-ţi folos. Hai să 
ne sfătuim şi să vedem cum ai putea 
exploata mai bine încrederea pe care Belfeor 
încă o mai are în dumneata. 

Nedumerit, Ambrus îl întrebă: 

- Sir, spuneaţi că sunteţi străin de acest 
oraş... Ce vă face să fiţi atât de interesat de 
problemele noastre? 

- Sunt un om care urăşte nedreptatea, 
oriunde o întâlneşte, îi răspunse omul. Stai 
jos, să bem un pahar şi să vedeam ce ar fi 
de făcut. 

- Dacă nu te dădeai la timp la o parte, 
spuse Yanna, jur ca barbarul ăla te-ar fi 
strâns de gât! 

- Ambrus?! Belfeor se lăsă pe spate în 


scaun. Ambrus nu e decât un laş, mic şi 
prost. Nu seamănă nici pe departe cu tatăl 
lui, care era regent pe vremea când Pargetty 
şi cu mine am sosit aici. Bătrânul sir Bavis 
Knole avea destulă vână-n el să mai dea şi 
la alţii! Se spuneau fel de fel de murdării 
despre el, mai ales că ar fi măsluit rea-de- 
vânâtoarege ca să rămână la putere timp de 
optsprezece ani, dar nimeni nu a îndrăznit 
vreodată să-i spună „laş" sau, dacă a fâcut- 
o cineva, n-a mai apucat s-o repete. A 
încercat chiar să-mi poruncească şi mie — 
mie! Bineînţeles, când şi-a dat seama că 
amenințările lui cu mânia divină mă lasă 
rece, s-a aruncat din turn, dar vi-l puteţi 
imagina pe Ambrus dând dovadă chiar şi de 
acest curaj deplasat? 

- Cred că eşti pe punctul să ne bagi într- 
un necaz de toată frumuseţea! spuse 
Pargetty, uşor ezitant. 

- Necaz? îl îngână Belfeor sarcastic. Ce 
necaz? Totul merge ca pe roate! Extragem 
destul minereu pentru a... 

- Nu despre minereu vorbeam eu, îl 


întrerupse Pargetty. Poţi să râzi tu cât vrei 
de ameninţarea cu mânia divină, dar pentru 
oamenii ăştia e o realitate cu care s-au 
născut. Şi, aşa cum sunt concepute 
superstiţiile locale... 

Belfeor fornâi nemulţumit: 

- Tu şi ideile afurisitului ăluia de Corp al 
tău! Acum o sâ-mi spui cu câtă grijă se 
fereşte Corpul sa intervină pe aceste planete 
barbare. 

Pargetty se înroşi. Spuse parcă apărându- 
se: 

- Doar ştii cum m-a tratat Corpul! Şi asta 
doar pentru că m-am ridicat şi am spus ce 
credeam eu despre atitudinea lor faţă de 
PRZ-uri, despre faptul că lăsau zeci de 
planete locuibile la cheremul unor barbari ce 
se târăsc în mocirlă. Dar există o idee 
universal valabilă, anume că nu trebuie să 
cauţi necazurile cu tot dinadinsul, nu crezi? 
Eşti foarte nerăbdător să mă asculţi când îţi 
vorbesc despre resursele necartografiate 
ale acestei planete, dar când încerc să-ţi 
atrag atenţia cum să te porţi cu oamenii de 


aici, mă scuipi drept între ochi! 

Vocea i se ridicase şi sfârşi de vorbit 
aproape strigând. Uimit de această ieşire a 
lui Pargetty, atât de diferit în mod normal, 
Belfeor dădu din umeri: 

- OK, spune ce ai de spus şi despre 
oameni! 

Pargetty inspiră adânc. 

- Uite ce e! Chiar dacă datorită Corpului 
oamenii ăştia au fost rupţi de restul 
civilizaţiei galactice şi au ajuns într-un 
asemenea hal încât numai cu greu mai pot fi 
consideraţi fiinţe umane, asta nu înseamnă 
că nu au şi ei propriile lor speranţe, 
credinţe, ambiţii şi aspirații, şi de astea 
trebuie ţinut cont. 

- la te uită unde-mi era predicatorul! zise 
Belfeor ironic. N-am ştiut nicicând că eşti 
atât de preocupat de soarta sălbaticilor 
ăstora, Meard! 

- Nu rosti numele ăsta pe această planetă! 
izbucni Yanna. Era rindul ei să devină 
nervoasă. Privi în jur, ca şi cum s-ar fi 
aşteptat să vadă pe cineva care trăsese cu 


urechea. 

- Tu stai deoparte, se răsti Belfeor la ea. 
Prietenul nostru  Pargetty tocmai şi-a 
început conferinţa asupra localnicilor. Să-l 
lăsăm să termine... până acum n-au fost 
decât vorbe goale şi ar fi bine să nu o ţină 
tot aşa, dacă nu vrea să mă facă sâ-mi pierd 
timpul de pomană. 

- Gândeşte-te la situaţia în care ne găsim 
aici! exclamă Pargetty. Suntem doar o sută 
doi oameni, într-un oraş cu şaptesprezece 
mii de cetăţeni. Deja mulţi dintre ţăranii din 
împrejurimi au venit în oraş, pentru 
sărbătoare, satele sunt aproape pustii. Cum 
vor reacţiona toţi oamenii ăştia, dacă vor 
afla că nu se mai ţine vânătoarea-de-rege? 
Suntem depăşiţi numeric în proporţie de cel 
puţin o sută şaptezeci la unu! Şi ce-o să zică 
oamenii veniţi cu caravanele? Vor fi, fără 
nici o îndoială, furioşi şi nemulţumiţi, ei sunt 
atraşi încoace tocmai de vânătoarea-de-rege 
şi nu vor accepta să fie lipsiţi de dreptul lor 
de a face negoţ. Te-ai gândit măcar un 
singur moment la toate astea, Belfeor? 


Plictisit, Belfeor îşi scoase cu un gest 
neglijent arma energetică, cu care îl 
ameninţase mai înainte pe Ambrus. 

- Una d-asta are destulă energie în 
acumulator pentru a frige o sută şaptezeci 
de oameni, spuse el. Asta dacă stau liniştiţi 
cât timp e nevoie, şi nu intră-n panică şi nu 
o iau la fugă, cum au făcut până acum! Fir-ar 
să fie, Pargetty, ce te-a apucat de ţi-ai 
schimbat în halul ăsta părerile? Minţeai 
atunci când mi-ai zis că, dacă devin 
stăpânul legitim al Carrig-ului, pot să fac ce 
vreau, fără să întâmpin nici o opoziţie? 

- N-ai ascultat cu atenţie chiar nimic din 
cele ce ţi-am spus eu? se zborşi Pargetty. Ai 
devenit „regentul"” Carrig-ului, nu „stăpânul" 
lui! In faţa localnicilor, conducătorii acestui 
oraş nu sunt decât viceregi, guvernând în 
numele zeilor şi, pentru a dovedi că zeii sunt 
încă de acord ca ei să rămână la conducere, 
trebuie să îndeplinească diverse ritualuri şi 
acţiuni simbolice, cum ar fi şi doborârea 
parradilului. Ei cred că existenţa lor se 
încadrează într-un complex universal de 


forţe divine, care trebuie respectate de 
conducătorii lor aşa cum le respectă şi ei. 

Belfeor îl privi cu răceală. 

- Ha! Asta nu prea e cântecul pe care-l 
cântai pe vremea când pregăteam operaţia 
de aici, n-ai impresia? Insistai că planul e 
ireproşabil, că e imposibil să ratăm. Şi 
insistai că localnicii vor asculta orbeşte, de 
oricine se conformează mascaradei ăleia de 
la început, ca treburile să pară că respectă 
legea! 

Pargetty se lăsă pe spătarul scaunului. 

- Credeam că e de la sine înţeles pentru 
oricine că nu poţi încerca să schimbi peste 
noapte superstiţiile unei mase de oameni, 
replică el. Tu nu eşti în stare să înţelegi 
chiar nimic, când e vorba de nişte 
mentalități primitive? 

Yanna spuse încet: 

- Belfeor, cred că Pargetty are dreptate în 
privinţa asta. Ar trebui să faci cum zice el. In 
fond, până acum, a avut dreptate pe toată 
linia! 

Belfeor îşi trânti palma deschisă pe masa 


din faţa lui. 

- Acum o să mă ascultați voi pe mine! 
Pargetty, mă întrebai dacă m-am gândit vreo 
clipă la situaţia în care ne găsim. Pot sâ-ţi 
pun şi eu aceeaşi întrebare. Ai uitat că 
dobitocii ăia de la bordul lui Rechin-lup au 
doborât o navă? Nu ştim ce navă era - a 
intrat în atmosferă şi a ars - dar ce ar fi putut 
fi, dacă nu un crucişător de Patrulă, venit 
aici să schimbe vreun agent, sau poate chiar 
să aducă pe cineva în locul lui Heron? 
Bineînţeles, putem să ne bazăm un timp pe 
faptul că resursele Corpului sunt 
suprasolicitate, aşa că nu vor putea dispune 
de o navă pe care să o trimită imediat aici, 
pentru cercetări, dar, mai devreme sau mai 
târziu, tot o vor face. 

- Inainte de a se întâmpla una ca asta, 
vreau - vrei, vrem cu toţii - să strângem 
destule materiale radioactive, ca să putem 
să trăim în lux şi bunăstare pentru tot restul 
zilelor noastre. Doar ăsta e scopul întregii 
noastre operaţii, nu? Ba mai mult, avem 
nevoie de destul de mulţi bani pentru a ne 


putea finanța, la nevoie, dacă va trebui să 
facem faţă şi vreunui proces, în cazul în care 
vreo gură mare începe să latre ce nu trebuie, 
sau dacă descoperă cineva unde anume am 
dat noi lovitura. Şi toate astea înseamnă că 
trebuie sâ-i mânăm serios de la spate pe 
localnici şi să menţinem producţia minelor 
cât mai ridicată. Până acum, abia dacă 
suntem chit: cumpărarea celei de-a doua 
nave ne-a epuizat tot profitul pe care l-am 
obţinut anul trecut... te-ai gândit până acum 
la asta? Când o s-o ştergem de aici, cu un 
depozit plin de materiale grele la dispoziţie, 
din care ne putem alimenta buzunarele ori 
de câte ori este nevoie, putem râde în nasul 
oricui încearcă să ne ia la întrebări! Putem 
zice absolut orice vrem despre locul în care 
am găsit minereul. Putem trăi pe picior mare 
şi, cu puţin noroc, vom fi în stare să ne 
permitem chiar şi tratamente de longevitate. 
Doar asta-ţi doreai, nu? Ţi-ai ratat şansa de 
a câştiga un secol în plus de viaţă atunci 
când ai fost respins din Corp, şi asta e 
singura ta ocazie de a-ţi lua revanşa! Aşa că, 


pentru numele galaxiei, de ce vrei să ne 
pierdem timpul cu nişte superstiții prosteşti, 
când tot ce avem de făcut este să săpăm şi 
să transportăm, să săpăm şi să transportăm, 
folosind fiecare minut pe care-l avem la 
dispoziţie? 

- A organiza vânâtoarea-de-rege pentru a-i 
linişti pe băştinaşi nu e o pierdere de timp! 
ripostă Pargetty. E... e pur şi simplu o 
asigurare! 

- Atunci du-te şi organizeaz-o tu! In halul 
în care eşti, nici nu-mi poţi fi util pentru 
altceva. Du-te şi pune în scenă comedia asta 
pentru localnici... tot nu eşti bun la altceva. 
Deşi n-am nici cea mai vagă idee unde o să 
găseşti vreun parradil pentru vânătoarea 
asta. l-am gonit pe toţi de pe coline. Ti-am 
spus asta. 

- Ar fi trebuit sâ-l întrebi şi pe Pargetty 
înainte de a face asta, zise Yanna. Dar de ce 
ai făcut-o? 

- Erau o adevărată pacoste! răspunse 
Belfeor. Prospectorii se împiedicau de ei 
peste tot - aproape nu era o peşteră în care 


să nu dai de ei - şi, mai mult, pur şi simplu îi 
sărăceau pe fermieri, mâncau cam o cincime 
din recoltă. Cred că ar fi mai potrivit să-i 
cheme paraziți, nu parradili! 

Pargetty era palid la faţă, de parcă ar fi 
fost bolnav. 

- Oh... probabil că ne-am dus pe copcă, 
spuse el, ridicându-se în picioare. Ai 
spulberat practic cea mai sensibilă dintre 
tradiţiile locului, ca ultimul dobitoc. Mă duc 
la sir  Gurton Knole, să pregătesc 
vânătoarea-de-rege. Poate o să mai obţinem 
ceva timp. Dar nu pot promite nimic. Sunt 
aproape sigur că, datorită tâmpeniei şi 
incompetenţei tale, o să ne trezim cu o 
revoltă pe cap! 

Belfeor era atât de surprins de vehementa 
lui Pargetty - de obicei un om absolut 
inofensiv - încât râmase cu gura căscată şi 
nu apucă să mai scoată vreo vorbă înainte 
ca acesta să iasă din încăpere, trântind uşa 
după el. 


- Veşti bune, spuse Gus Langenschmidt 


în comunicator. 

- Atunci spune-mi-le, îl invită Brzeska. 

- Vorbesc dintr-o tavernă din Carrig, pe 
care practic am rechiziţionat-o. Slee ne-a 
aranjat să ajungem aici cu o caravană de la 
Dayomar. Modul în care a organizat 
acoperirea pentru şaizeci de oameni, într-un 
interval atât de scurt, a fost un adevărat 
model de eficienţă şi cred că îi 
datorăm o menţiune de merit la dosar pentru 
asta. Am călătorit ca soldaţi, angajaţi în paza 
unei caravane. Slee a lansat un zvon 
insistent, despre existenţa unor bandiți 
foarte agresivi în zona Dayomar-ului, şi în 
câteva zile s-a instaurat panica, în aşa fel 
încât nici un stăpân de caravană nu se mai 
putea gândi să pornească la drum fără 
escortă. Şi, după aceea, am putut imediat să 
ne angajăm. 

- Am ajuns aici acum douăzeci de zile. Am 
avut noroc şi că anul ăsta prima lună nouă 
din primăvară cade târziu, aşa că am putut 
să ne punem foarte bine la curent cu situaţia 
actuală. Nu ştiu dacă Belfeor îşi dă seama, 


dar stă pe un butoi de pulbere, gata să 
explodeze. Deşi, dacă unul dintre consilierii 
lui a fost practicant de Corp, ar fi trebuit să 
o ştie al dracului de bine. A încălcat 
obiceiurile locului atât de flagrant, încât 
până şi oportuniştii de aici, care i se 
alăturaseră, au început să-l părăsească. 
Acum câteva seri, ieşind din tavernă, am dat 
peste Ambrus, pe care-l băteau nişte copii 
cu pietre. Ştii despre cine e vorba? 

Brzeska dădu din cap. 

- Fiul renegat al fostului regent, corect? 

- El. Ei bine, tocmai auzise chiar din gura 
lui Belfeor că anul ăsta vânătoarea-de-rege 
nu se va mai ţine şi era speriat de moarte, 
atât de speriat încât se hotărâse să iasă de 
unul singur în oraş, riscându-şi viaţa, ca să 
le spună şi oamenilor vestea asta. Aşa că l- 
am adus înăuntru, l-am suit pe o masă şi m- 
am îngrijit ca absolut toţi cei de faţă să audă 
tot ce avea el de spus. 

- Este exact ce ne trebuia nouă. Acum tot 
oraşul este în fierbere. Toţi aşteaptă să vină 
luna nouă. Apoi, dacă Belfeor n-o să 


proclame vânâtoarea-de-rege deschisă, aşa 
cum a spus Ambrus, o să se arunce asupra 
lui şi o sâ-l facă bucăţi, cu toate armele lui 
energetice. O să fie o poveste cam 
sângeroasă, dar aşa, orice intervenţie a 
noastră o să fie redusă la minimum. 

- E posibil ca Belfeor sâ-şi fi dat seama 
care e reacţia oamenilor şi să se fi 
răzgândit... nu ştiu. Oricum, cu o zi sau două 
în urmă sir Gurton Bavis, actualul şef al 
Clanului  Parradil, a primit ordinul să 
organizeze, totuşi, vânătoarea. Dar e deja 
prea târziu. N-o să fie decât o farsă, şi toată 
lumea e perfect conştientă de asta. De 
obicei, cei mai buni piloţi de planoare din 
toate clanurile se pregătesc luni în şir, 
înainte de a îndrăzni să atace parradilul şi 
sâ-l doboare cu săgețile alea ale lor, mari şi 
ascuţite. Săgeţile se trag dintr-un fel de 
arcuri, cu ajutorul unor fâşii elastice, făcute 
din seva uscată a unui copac din partea 
locului, numit kautschook. Când ai timp, 
studiază niţel etimologia cuvântului ... e 
interesant. 


- După cele întâmplate anul trecut, când 
Belfeor nici măcar nu s-a urcat într-un 
planor, s-a suit, pur şi simplu, pe o colină şi, 
plictisit, a doborât cu arma lui energetică un 
parradil, tinerii şi-au pierdut, evident, orice 
urmă de entuziasm. In loc sâ-şi mai piardă 
timpul cu antrenamentele, preferă să 
comploteze împotriva lui Belfeor... asta însă 
numai în timpul liber, când nu sunt obligaţi 
să lucreze în minele din Colinele 
Fumegânde. Din câte ştiu eu, există deja o 
mişcare clandestina de rezistenţă, în afară 
de ceea ce încercăm noi să stârnim la 
suprafaţă. De fapt, sunt convins că nici n-ar 
fi posibil să nu existe aşa ceva. 

- Şi, fiindcă am pomenit de mine, trebuie 
sâ-ţi spun că am reuşit să plasez doi agenţi 
acolo, şi aşa am aflat că nu este absolut nici 
un dubiu în privinţa intenţiilor intruşilor. Au 
mori de măcinat minereul, băi de 
sedimentare, fel de fel de echipamente de 
prospectare şi de producţie, totul importat 
ilegal. Rafinează minereul până la o puritate 
de optzeci şi opt la sută, apoi îl transportă, 


cu planoarele la locul de care vorbeai tu. Mă 
întreb dacă ați aflat ceva despre 
ascunzătoarea lor. Trebuie să fie undeva, 
destul de aproape de Cyclops, probabil 
chiar în acel sistem solar - dacă au o 
centură de asteroizi, ăla ar fi locul ideal - şi, 
la ora asta, cred că e destul de plină ca să 
poată da semnal pe un detector de masă. 
Producţia este de aproximativ cinci tone pe 
zi, şi asta nu-i chiar nimic. 

- O să ne îngrijim şi de asta, răspunse 
Brzeska. Imediat ce voi putea detaşa un 
crucişător, îl voi trimite să cerceteze 
sistemul Cyclops. Cum spuneai şi tu, 
depozitul ăla trebuie că e burduşit bine la 
ora asta. 

- Excelent! 

- Şi cum staţi cu... hm... intervenţia 
divină? 

- Totul e sub control, zise Langenschmidt. 
De aceea i-am infiltrat pe cei doi agenţi în 
mină. Probabil că jumătate din Carrig o să 
se năruiascâ din cauza erupţiilor, dar 
Belfeor n-o să se numere printre 


supraviețuitori. 

Indiferent cu cât de multă insistenţă este 
repetată o dezminţire, aceasta nu poate 
niciodată egala impactul pe care-l are 
asupra oamenilor afirmaţia care a generat 
respectiva dezminţire. In timpul zilelor care 
au urmat, Gus Langenschmidt urmări, cu 
satisfacţie, cât de adevărat se dovedea 
acest străvechi percept aici, în Carrig. 

O dată ce povestea lui Ambrus, cum că 
vânâtoarea-de-rege nu va mai avea loc anul 
acesta, începuse să se răspândească, 
Belfeor putea fi sigur că până şi cei care 
speraseră cuminţi, până în ultima clipă, să-l 
vadă revenind la îndatoririle obişnuite de 
regent, renunţaseră la idee, convinşi că 
ceremonia organizată în acest an va fi mai 
rău decât o parodie. Deoarece era clar că 
uzurpatorul acţiona astfel din cauza unei 
presiuni externe, nu din respectul pe care, în 


mod normal, l-ar fi datorat zeilor. Şi, în 
consecinţă, până şi cel mai ignorant şi cel 
mai docil dintre ţăranii prezenţi în oraş, 
aşteptând sărbătoarea, ajunsese să fie 
convins că individul nu mai merită să fie 
conducătorul legiuit al Carrig-ului, că nu 
este decât un tiran, un blasfemiator care 
trebuie înlăturat cu orice preţ. Bineînţeles că 
şi orăşenii avuseseră la dispoziţie doi ani 
bătuţi pe muchie pentru a ajunge la aceeaşi 
concluzie şi, în fiecare casă, în fiecare 
tavernă, în fiecare han, toată lumea nu mai 
închina nici un pahar decât pentru căderea 
cât mai grabnică a lui Belfeor. 

Cei sosiți în ultima vreme, care erau 
nerăbdători să parieze pe concurenţi, 
descoperiră că nu au nici pe cine, nici unde 
să parieze. Pe toate uşile caselor şi 
prăvăliilor se vedeau însemnele clanurilor, 
ale tuturor, cu excepţia clanului 
invadatorilor, care uitaseră de mult de 
totemul pe care Pargetty îi sfătuise să îl 
adopte. Cei cu un pic mai mult curaj 
vopsiseră ghirlandele pe care le atârnaseră 


la ferestre în negru, ca un simbol de doliu 
pentru necazurile oraşului... dar problema 
nu se mai limita numai la doliu, ci şi la 
murmurele de nemulţumire care se auzeau 
pe zi ce trece mai tare. 

Printre oameni se răspândea o obidă tot 
mai înverşunată, încât parcă simţeai până şi 
temeliile oraşului vibrând de o mânie surdă. 

Şi, ca în orice situaţie similară, apărură o 
serie de alţi factori meniţi să întărească 
sentimentul, deja general acceptat, că zeii 
erau profund nemulţumiţi. Datorită 
condiţiilor de mediu - în imediata apropiere 
a zăcămintelor de materiale radioactive din 
regiunea vulcanică - nivelul normal de 
radiaţii în Carrig era cu zece sau 
douăsprezece procente mai ridicat decât 
media la nivel planetar. Dar localnicii se 
adaptaseră şi, chiar dacă  avorturile 
spontane erau mai frecvente decât în sud, 
abia dacă-şi mai dădeau seama de asta. 

In familiile ţăranilor care-şi aveau 
gospodăriile pe Colinele  Fumegânde, 
numărul copiilor născuţi morţi sau cu 


malformații congenitale era, totuşi, 
neobişnuit de mare. Dar ţăranii se 
obişnuiseră şi cu asta şi, de obicei, îşi 
îngropau resemnaţi cam fiecare al doilea 
sau al treilea copil înainte de a împlini vârsta 
de un an, ba chiar fără prea mare supărare, 
pentru că gospodăriile lor nici nu puteau 
hrăni nişte familii prea numeroase. Mai mult, 
era fapt cunoscut şi recunoscut că în 
ţinuturile calde din sud, numărul copiilor 
morţi la o vârstă foarte mică, din cauza 
feluritelor boli şi epidemii, era cel puţin la fel 
de mare. 

Deşi majoritatea lor se resemnaseră în 
faţa sorții, existaseră totdeauna un număr 
de tinere familii de ţărani, e drept, foarte 
mic, ce se strămutau la oraş, în speranţa de 
a aduce pe lume nişte copii sănătoşi, însă 
acum, oamenii fiind obligaţi să muncească 
în minele lui Belfeor, fără urmă de protecţie 
împotriva radiaţiilor, începuseră şi familiile 
din oraş să piardă tot mai mulţi nou-născuţi 
şi, imediat ce Langenschmidt lansă că ar fi 
vorba de un blestem al zeilor. Zvonul 


acesta se răspândi în tot ţinutul cu iuţeala 
fulgerului. 

Satisfăcut, Gus căuta şi alte căi de a 
accentua în minţile oamenilor ideea de 
origine diavolească a prezenţei lui Belfeor. 
Şi îşi reaminti imediat că oamenii din Carrig 
erau foarte sensibili la semne din partea 
zeilor. Şi, evident, ar fi fost foarte util dacă s- 
ar fi ivit ceva de genul ăsta, poate chiar şi 
câteva minuni moderate, la momentul 
oportun... 


In stânca de la picioarele citadelei pe care 
se găseau templul şi fortăreaţa era săpată o 
veche statuie a zeului Larso-Veng, stăpânul 
norocului, ce se bucura de multă 
consideraţie din partea localnicilor. După ce 
încheiau un contract sau o înţelegere 
oarecare, oamenii aveau obiceiul să vină 
mai întâi la statuie, să-i mângâie obrazul 
vesel şi bucălat, şi numai după aceea să se 
apuce de treabă. Chiar şi străinii sosiți cu 
caravanele procedau, de multe ori, la fel, şi 
nici un marinar nu şi-ar fi pornit barca pe 


râu în jos, fără să facă o vizită la statuie. 

Intr-o dimineață, imediat după ce 
Langenschmidt ajunsese la concluzia că 
sosise şi vremea minunilor, stăpânul unei 
bărci, care venise la Carrig special pentru 
vânâtoarea-de-rege şi care se hotărâse, în 
cele din urma, să nu mai rămână, din 
moment ce totul n-o să fie decât o farsă 
jalnică, venise, morocănos, să mângâie 
statuia. Işi întinse mâna către faţa de piatră, 
pe care secolele de mângâieri o şlefuiserâ 
de semăna la atingere cu mătasea, şi, spre 
surprinderea lui, o simţi umedă. 

Exclamând surprins, omul privi mai 
îndeaproape şi văzu că din ochii zeului 
curgeau lacrimi. 


In aceeaşi seară, în piaţă, un graat fu 
apucat de streche. Animalul stătea liniştit, 
cu o încărcătură de pânză în spinare, în timp 
ce stăpânul lui discuta preţul unui balot de 
postav cu un confrate de-al său, aşezat la o 
tarabă, şi arăta destul de docil ca un soldat 
din garda unei caravane să se apropie de el 


şi sâ-l mângâie, ca şi cum ar fi vrut sâ-l 
cumpere. Dar în clipa următoare se ridicase 
pe picioarele de dinapoi, zbierând ca apucat 
şi lovind în toate părţile, încât a fost nevoie 
de şase oameni cu frânghii ca sâ-l 
stăpânească, înainte de a fi omorât. 

Furios, stăpânul animalului încuviinţă pe 
deplin spusele soldatului, când încercară 
împreună să-şi dea seama de ce o luase 
acesta, brusc, razna: Carrig-ul ajunsese să 
aducă tuturor numai ghinion. Nu începuse 
până şi zeul norocului să plângă, văzând 
halul în care ajunsese oraşul? 


Ducându-se la puţul care nu seca 
niciodată, din curtea din spate a casei de la 
oraş a Clanului Twywit, unde familia revenea 
totdeauna înaintea sărbătorii de primăvară, 
o bucătăreasă brunetă lăsă găleata să cadă 
în apa aflată şapte metri mai jos, dar... o 
scoase plină cu sânge! O scăpă din mână şi 
începu să urle înspăimântată, în timp ce o 
droaie de servitori şi de oameni aflaţi în 
preajmă se adunau alergând în jurul ei, să 


vadă ce se întâmplase. Se priviră unul pe 
altul cu gura căscată, căzând rapid de acord 
că atâtea minuni, într-un timp atât de scurt, 
nu puteau avea decât un singur înţeles. 

Şi, ca unul, îşi întoarseră toţi privirile spre 
marele turn de veghe al fortăreței. Acolo era 
Belfeor... 

Unul din servitori fu trimis la sir Malam 
Corrie, pentru ca acesta să afle noutatea şi 
să-şi dea, la rândul său, seama cât de gravă 
era situaţia. 


Când povestea minunilor pe care le 
pusese la cale revenise, cu înflorituri, la 
taverna în care-şi stabilise cartierul general, 
Langenschmidt constată mirat şi încântat 
cât de mult se îmbunătăţise materialul brut, 
pus în circulaţie de el, prin transmisie orală. 
De exemplu, acum se povestea că fântâna 
din casa Clanului Twywit - în care oamenii 
lui aruncaseră, pur şi simplu, nişte colorant 
inofensiv - nu numai că era plină cu sânge, 
dar şi că se descoperiseră în ea o mulţime 
de trupuri ciopârţite, ale unor oameni 


omorâţi de tovarăşii lui Belfeor, peste iarnă, 
şi aruncate acolo. Se găseau şi oameni în 
stare să jure că graatul apucat de streche 
din piaţă, înainte de a fi omorât, urlase cu 
glas omenesc blesteme la adresa lui 
Belfeor. lar zeul norocului nu numai că 
plângea - îi băgaserâ în ochi nişte pungi de 
plastic pline cu apă, bine ascunse - ci îşi 
schimbase complet expresia feţei, arătând 
lumii o figură tristă, nu faţa zâmbitoare pe 
care i-o ştiau ei. 

Lui Langenschmidt i se părea că e pe 
calea cea bună. Aşa că îşi strânse câţiva 
colegi şi începură să se gândească la o 
serie nouă de minuni, care să fie văzute de 
cât mai mulţi cetăţeni integri, demni de toată 
încrederea concitadinilor lor. Avea senzaţia 
că o să fie ca şi cum ar fi turnat gaz peste un 
foc de lemne uscate ca iasca. 

Două zile mai târziu, în ziua de dinaintea 
nopţii cu lună nouă, lucrătorii din mine se 
revoltaseră. Inainte ca ordinea să fie 
restabilită cu ajutorul armelor energetice, 
unul dintre supraveghetori fusese aruncat 


într-o moară de zdrobit minereu. Şi, chiar 
sub ameninţarea armelor, oamenii nu se 
potoliseră până când nu apăruse însuşi 
Belfeor şi nu le promisese solemn că 
vânătoarea-de-rege va avea loc şi că vor fi 
toţi liberi să ia parte la sărbătoare. Dar, 
conform celor spuse de cei doi agenţi ai lui 
Langenschmidt infiltraţi la mină, Belfeor 
părea supărat foc, şi ţipase tot timpul la 
oamenii lui, fâcându-i cum îi venea la gură. 

lar în seara acelei zile se auzise că 
trimisese după sir Gurton Bavis, probabil ca 
să discute despre ritual, dar, în acel 
moment, Gus Langenschmidt îşi jucase deja 
asul de atu: le ordonase tuturor celor şaizeci 
de oameni pe care-i avea la dispoziţie să 
pornească prin oraş şi să spună tuturor un 
singur lucru, anume că Belfeor gonise toţi 
parradilii de pe Colinele Fumegânde. Aşa că, 
ce rege mai era de vânat anul ăsta? 

După care stătuse cuminte, frecându-şi 
palmele şi aşteptând ca uzurpatorul să pice 
în groapa pe care şi-o săpase, practic, de 
unul singur. 


Anul trecut Ambrus se simţise încă destul 
de sigur pe el, pentru a putea sta calm pe 
această platformă, fără sâ-şi facă probleme 
că tatăl său păşise în moarte dintr-un punct 
aflat la nici trei metri de locul în care stătea 
el. 

Dar anul acesta... 

Incercă să evite privirea lui sir Gurton, 
unchiul lui, care stătea alături de Belfeor, în 
ţinută de ceremonie, şi să-şi concentreze 
atenţia asupra soarelui care apunea în 
spatele Colinelor Fumegânde. Era o seară 
frumoasă şi senină, pe cer nu se zăreau 
decât câţiva nori, tiviţi cu roz de lumina 
roşiatică. 

Dar a privi spre Colinele Fumegânde era 
totuna cu a privi la lucrarea lui Belfeor. 
Pentru că peste tot nu mai vedeai decât 
maşini, duse până acolo cu preţul a 
nenumărate vieți omeneşti: macarale, 
funiculare, ascensoare de mină şi fel de fel 
de alte echipamente necesare mineritului. 
Schimbând tabăra, Ambrus, spre deosebire 


de majoritatea bărbaţilor din Carrig, scăpase 
de obligaţia de a munci în mină, însă auzise 
destule poveşti despre felul în care mergeau 
lucrurile acolo, iar acum, amintindu-şi de 
cele auzite, simţea că i se întoarce stomacul 
pe dos. 

Impotriva voinţei lui, privirea i se fixă 
asupra lui Belfeor şi fu mulţumit să vadă că 
omul îşi pierduse complet siguranţa de sine. 
Era întunecat la faţă, se simţea că abia-şi 
mai stăpâneşte furia şi transpira abundent. 
Lângă el, Pargetty încerca să-l potolească, 
şoptindu-i ceva, dar asta părea să-l irite şi 
mai rău. In cele din urmă izbucni: 

- Cât timp o să mai stăm aici ca nişte 
momâi? 

Pargetty înmărmuri. Sir Gurton, cu ochii 
arzând, se întoarse numai pe jumătate spre 
cel ce vorbise, răspunzându.-i răstit: 

- Până când va apărea luceafărul de 
seară! 

- Ce... ce mascaradă! Belfeor îşi scoase o 
batistă din buzunar şi se şterse pe frunte. 
Prostie, pierdere de timp... Ei, ce sâ-i faci? 


Presupun că e obligatorie... Pargetty încercă 
din nou să-l facă să tacă din gură, dar nu 
reuşi. 

- Şi ce-o să fie dacă n-o să găsiţi nici un 
parradil să-l omor, ha? întrebă el. Ce zice 
ritualul ăla tâmpit al vostru, în cazul ăsta? 

Sir Gurton nici măcar nu-i răspunse. Dar 
Ambrus îşi încleşta pumnii. Cum de fusese 
atât de orb încât să se alăture acestui barbar 
necredincios? Simţea cum i se înroşesc 
obrajii de ruşine. Ca să se depărteze de 
omul faţă de care nu mai simţea decât cea 
mai adâncă repulsie, se dădu un pas înapoi, 
şi sabia care-i atârna la şold zăngăni din 
cauza mişcării. 

Din depărtare se auzea zgomotul făcut de 
nobilii care se adunau pentru ceremonie. De 
obicei se auzeau strigăte voioase, se simţea 
emoția tuturor, ca înaintea oricărei mari 
sărbători. Acum însă nu se auzea decât 
zgomotul paşilor şi, din când în când, câte o 
uşă trântită. Slujitorii, ajutoarele, înţelepţii, 
aliniaţi pe platformă conform obiceiului, îşi 
schimbau nerăbdători greutatea de pe un 


picior pe altul. Ambrus se întreba dacă l-ar fi 
primit printre ei. Deoarece, dezonorându-şi 
clanul, legal nici măcar nu avea dreptul să 
participe la ceremonie. Cel mai probabil era 
că-l băgau atât de puţin în seamă, încât nici 
nu le păsa dacă el era sau nu de faţă. 

- Cred că se vede luceafărul de seară, 
şopti slujitorul cu ochii cei mai ageri, privind 
concentrat către cer. Se întinsese după 
sceptrul lui sir Gurton, pentru a-l îndrepta în 
direcţia stelei, în cazul în care ochii nu i-ar fi 
îngăduit bătrânului să o zărească. 

Dar, chiar în clipa aceea, de pe coline se 
ridică ceva întunecat, ce începu să dea din 
aripi prin fumul ce ieşea din vulcani. Toţi cei 
aflaţi pe platformă exclamară într-un singur 
glas: 

- Regele! Regele! 

- Da, dar parcă e ceva ciudat cu el! zise 
Ambrus emoţionat. Uitaţi-vă! Duce ceva în 
gheare! 

Sir Gurton, privi în direcţia în care-i arătau 
ceilalţi, ezită, apoi zise: 

- Poate să vadă cineva despre ce e vorba? 


- Cred, rosti tânărul slujitor cu ochi ageri - 
şi înghiţi în sec, cu greutate, înainte de a 
continua - cred că e un om. Atârnă sub 
trupul parradilului, într-un fel de 
harnaşament! 

Se priviră un timp unii pe alţii, nevenindu- 
le să creadă. Era ceva atât de ieşit din 
comun, încât până şi sir Gurton uită să 
pronunţe cuvintele rituale, prin care anunţa 
deschiderea vânătorii-de-rege. Cuprins de 
nerăbdare în ultimul hal, Belfeor sparse, în 
cele din urmă, tăcerea: 

- Ei bine, ce importanţă are asta? mugi el. 
Ăla e un parradil... nu asta vă doreaţi? 

Nu-l băgă nimeni în seamă. Parradilul îşi 
continua zborul şi se apropia din ce în ce 
mai mult, bătând, din când în când, din aripi, 
pentru a se menţine pe o direcţie care-l 
aducea drept spre fortăreață. Acum era clar 
că vederea ascuţită a tânărului slujitor nu se 
înşelase nici de data asta. Sub pântecele 
parradilului atârna, într-adevâr, un bărbat, 
stând într-un fel de leagăn făcut din nişte 
corzi solide. 


- Ah, m-am săturat de prostia asta! rosti 
brusc Belfeor. Ala e un parradil, voi m-aţi 
bătut la cap până mi s-a acrit să omor un 
parradil, şi pentru mine n-are nici o 
importanţă dacă-l omor acum, sau altă dată. 
Aşa că o să termin treaba pe loc, chiar 
acum! 

Şi îşi scoase arma energetică din 
holsterul de la centură. 

In clipe care urmară, Ambrus nu făcu nici 
o mişcare în mod conştient. Părea că se află 
sub stăpânirea unei forţe exterioare lui, o 
forţă izvorând din secole de tradiţie, sau 
chiar mai profundă, avându-şi originea 
direct în legea divină. Braţul drept îi ţâşni în 
jos. Palma i se încleşta cu putere pe 
mânerul săbiei de ceremonie. O scoase din 
teacă. 

Şi lama şuieră sălbatic prin aer. 

II surprinse pe uzurpator chiar în clipa în 
care-şi îndrepta, atent, arma către parradil, 
despicându-i capul din creştet până la 
bărbie. Sabia se  înţepenise în oasele 
sfărâmate şi, când Belfeor căzu, se smulse 


din mâna lui Ambrus. 

Pargetty ţipă ca o femeie şi încercă 
disperat să-şi scoată propria-i armă. Dar 
Ambrus urlă la el - nimeni nu apucase să 
facă nici o mişcare - apoi se năpusti asupra 
lui. II izbi cu umărul drept în piept, apoi, din 
cauza  avântului, se loviră amândoi de 
parapet, trecură peste el şi dispărură în gol. 

Când tipetele amuţiră, sir Gurton făcu un 
semn simbolic cu mâna lui dreaptă. 

- Şi-a spălat păcatele, spuse el grav. 
Acum sufletul tatălui său poate renaşte în 
pace. 

Ca şi cum li s-ar fi luat o povară enormă 
din spinare, toţi cei aflaţi pe platformă îşi 
îndreptară umerii şi începură să zâmbească. 
Numai tânărul slujitor, îngrozit la vederea 
cadavrului lui Belfeor, se întorsese spre zid 
şi vomita icnind. 

- Se pune următoarea problemă, spuse sir 
Gurton peste o clipă: ce e de făcut cu 
tovarăşii acestui... acestui hoit păgân? In 
câteva clipe oamenii se vor duce să vadă ce 
a căzut din turn. Şi îl vor găsi pe Pargetty 


mort, cu Ambrus lângă el. în plus, obligaţia 
mea e să declar deschisă vânătoarea-de- 
rege. Din moment ce parradilul care se 
apropie de noi e mascul, în lipsă de rivali, 
acesta va fi noul rege. lar mâine... 

Fu întrerupt de slujitorul cu ochi ageri. 
Revenindu-şi, tânărul se întorsese la locul 
lui, dar acum striga, dând din mâini: 

- Priviţi! Uitaţi-vă cine atârnă sub parradil! 
Este Saikmar, fiul lui Corrie, sunt în stare să 
jur! 

Din ce în ce mai uimiţi, priviră în tăcere 
spre parradilul care continua să se apropie 
de turn. lar omul aflat sub el era, într-adevăr, 
Saikmar. Nu era cu putinţă să te înşeli 
privind silueta aceea cu oase prelungi, faţa 
aceea ascuţită - acum pe jumătate ascunsă 
de o barbă de om în toată firea - şi ţinuta 
aceea atât de maiestuoasă, amintind atât de 
mult de tatăl lui. Parradilul îşi încetini zborul 
şi începu să se rotească, bătând încet aerul 
cu aripile, astfel încât Saikmar să poată să 
vorbească cu ei. 

- Ați proclamat vânâtoarea-de-rege 


deschisă? strigă el. Nimeni nu se aşteptase 
la o asemenea întrebare. Şi lui sir Gurton îi 
luă ceva timp până să găsească un răspuns. 
Inainta pe platformă spre parapet şi strigă, 
la rândul lui, că încă nu o făcuseră. 

- Atunci nici să n-o mai faceţi! răspunse 
Saikmar. Noi, cei din Carrig, nu-l vom mai 
dobori niciodată pe regele-parradil. De aici 
înainte, suntem prieteni şi aliaţi, cu el şi cu 
cei asemenea lui! Nu această nobilă 
creatură m-a adus pe mine înapoi, pentru a-l 
detrona pe uzurpator? Sunaţi semnalul 
revoltei! 

Şi, ca şi cum i-ar fi aşteptat vorbele, în 
clipa aceea de pe Colinele Fumegânde se 
auzi un bubuit prelung. 

Mai târziu, s-a putut stabili cu precizie că 
nici măcar un singur locuitor din Carrig n-a 
pierit datorită erupţiilor. Aproape toţi ţăranii 
de la fermele apropiate erau plecaţi la oraş, 


la sărbătoare. Nenorocoşii pe care căzuseră 
sorții să rămână acasă şi să păzească 
gospodăriile de fiare sălbatice o luaseră la 
fugă imediat ce-au simţit că le tremură 
pământul sub picioare şi, ghinioniştii, s-au 
ales doar cu vreo câteva entorse şi ceva 
arsuri uşoare, din cauza cenuşii calde care 
zbura prin aer. Cât despre lucrătorii de la 
mine,  supraveghetorii lui  Belfeor se 
resemnaseră şi le dăduseră tuturor voie să 
meargă în oraş, conştienţi că, dacă n-ar fi 
fâcut-o, oamenii s-ar fi revoltat. In schimb ei 
rămăseseră pe loc, să pregătească un nou 
transport de minereu radioactiv. 

Şi au murit toţi, până la unul. 

Cei doi agenţi ai lui Langenschmidt, dând 
dovadă de isteţime şi arătându-se pricepuţi - 
fără exagerare, ca să nu bată la ochi - 
fuseseră numiţi şefi de echipe, şi, dacă 
treaba mergea, oamenii lui Belfeor nu-i 
controlau decât din când în când. Asta le 
permisese să şterpelească suficient uraniu 
aproape pur pentru a construi o mică bombă 
cu fisiune, o improvizație extrem de 


primitivă, dar adecvată scopului. O puseseră 
într-o peşteră de pe versantul unui vulcan 
deosebit de activ, unde fusese un cuib de 
parradil, într-un loc în care căldura rocii 
arăta că există o vână de lavă aproape de 
suprafaţă. Şi, înainte de a pleca în oraş cu 
restul muncitorilor, o amorsaseră, apoi se 
rugaseră cu fervoare să funcționeze. 
Probabil că nu mai existase o asemenea 
bombă în întreaga istorie, până şi pulberea 
neagră care trebuia s-o detoneze, lipind cele 
două bucăţi de uraniu unul de celălalt, 
fusese fabricată tot la faţa locului, din sulf, 
cărbune pisat şi azotat de potasiu extras din 
excremente de parradil. 
Dar a funcţionat perfect. 

Cea mai mare parte a suflului s-a 
consumat în gol, aruncând pietre prin gura 
peşterii ca  mitraliile dintr-un tun. Dar 
explozia a avut destulă putere şi a deschis 
şi vâna de lavă aflată dincolo de peretele de 
stâncă. Aşa că vulcanul a  bolborosit 
zgomotos şi a început să reverse mase 
enorme de rocă topită peste marginile 


craterului, spre poale. 

In scurt timp căldura lavei a plastifiat 
rocile peste care trecea. lar presiunea 
enormă a lavei din craterele învecinate a 
umflat, mai întâi, rocile, ajunse moi ca lutul, 
apoi şi-a croit drum spre suprafaţă, mărind 
şi mai mult cantitatea de lavă deversată. 

Şi pământul a început să se scuture. 

La nord de Carrig, în munţi, zăpezile încă 
se mai topeau, aşa că râurile şi pâraiele erau 
umflate. In albia unuia dintre râuri au 
alunecat o sută de mii de tone de stâncă, 
blocându-i cursul şi făcându-l să se reverse 
peste un fel de fagure de piatră ponce, aflat 
la baza unuia dintre cei mai mari vulcani din 
regiune. Gazele şuierau prin porii pietrei, în 
timp ce aceasta se răcea. Dar apa acoperi 
totul, pătrunse până la o adâncime de peste 
o sută de metri şi, abia atunci, întâlni un 
strat de materie incandescentă care o 
transformă instantaneu în aburi şi explodă. 

Colinele Fumegânde se scuturară ca un 
uriaş trezit din somn şi, o dată cu ele, toată 
planeta fu cuprinsă de un fior. 


După ce Saikmar le spusese ce avea de 
spus, nobilii din Clanul Parradil adunaţi pe 
platforma turnului nu mai pierdură nici o 
clipă. Sir Gurton smulse sabia lui Ambrus 
din craniul lui Belfeor, izbi neîndemânatic de 
câteva ori în gâtul cadavrului, desprinzând 
capul de trup, apoi înfipse sângerosul trofeu 
în vârful sceptrului său de ceremonie, ca pe 
un stindard de revoltă, şi o porni în grabă 
spre marea sală de audienţe, unde erau 
adunaţi membrii de frunte ai clanurilor. 

Când îşi făcu apariţia, păşind solemn, pe 
estrada pe care se afla tronul, fu întâmpinat 
cu urale de triumf. Şi, câteva clipe mai 
târziu, bărbaţii şi femeile, care veniseră atât 
de morocănoşi la ceremonie, se năpusteau 
cu strigăte de bucurie pe poteca abruptă ce 
ducea spre oraş. 

Vreo douăzeci de tineri - care în mod 
normal ar fi trebuit să fie printre concurenţi 
la  vânătoarea-de-rege -  năvăliră în 
apartamentul lui Belfeor unde, de obicei, se 
învârteau cinci sau şase dintre oamenii 


acestuia, şi-i luară, pe cei mai mulţi, complet 
prin surprindere. Doi dintre tineri îşi găsiră 
sfârşitul, arşi de o armă energetică, dar şi 
ucigaşul se alese cu o lovitură de sabie în 
plină faţă şi fu doborât în câteva clipe. 

Apoi, cântând un străvechi cântec de 
biruinţă, tinerii le  legară mai întâi 
prizonierilor mâinile la spate, după care le 
legară şi picioarele, însă destul de larg, ca 
să poată merge, dar să nu cumva să poată 
fugi, şi-i mânară după cei care o porniseră 
mai înainte spre oraş, să ridice populaţia. 
Străzile roiau deja de oameni turbaţi de 
furie, ce se îndreptau spre piaţă, şi care 
urlau fantastica veste că Saikmar, fiul lui 
Corrie, se întorsese purtat de un parradil, 
spre a elibera oraşul. Celor mai mulţi nici nu 
le venea să creadă, până când nu ajungeau 
în piaţă, unde vedeau că Saikmar e, într- 
adevăr, acolo, suit pe un fel de estradă 
înaltă, improvizată din tarabe şi, alături de 
el, ca un înger care se odihnea, era şi 
parradilul. 

Insoţitori ai lui Belfeor fuseseră prinşi şi 


de alţi oameni, în afară de grupul de tineri 
din fortăreață, şi aceştia nu fuseseră prea 
blânzi. Unul câte unul, îşi croiau cu greu 
drum prin mulţime, purtând în braţe trupuri 
neînsufleţite şi însângerate, în  uralele 
concetăţenilor lor, până ce ajungeau la 
picioarele estradei, unde aruncau cadavrele 
la picioarele lui Saikmar, ca o ofrandă 
închinată unui zeu. In curând în faţa 
acestuia se strânsese o grămadă de mai 
bine de douăzeci de trupuri lipsite de viaţă. 
Saikmar, cu ochii arzând, îi întâmpina 
strigându-le încurajări şi aprobări, deşi nu 
se putea face auzit prin zgomotul aplauzelor 
mulţimii. De undeva din partea din spate a 
pieţei, cocoţat confortabil pe acoperişul 
unui portic de lemn, Langenschmidt 
urmărea calm spectacolul. In sfârşit, se 
terminase! Şi avea impresia că rezultatul ar 
fi fost acelaşi, cu sau fără intervenţia lui. Ce 
lovitură de maestru dăduse tânărul ăsta cu 
parradilul lui îmblânzit, care-l adusese în 
zbor înapoi, în oraş! Numai asta şi era destul 
ca toţi oamenii de rând să-l considere un 


adevărat făcător de minuni! 

Şi, conform zvonurilor, Belfeor era deja 
mort... da, uite şi dovada: sir Gurton arătă 
mulţimii capul uzurpatorului, înfipt în vârful 
sceptrului său, apoi i-l întinse cu totul lui 
Saikmar, în timp ce din craniu începură să 
curgă bucăţi de creier... 

Reflex, Langenschmidt închise ochii: 
parradilul îşi întinsese gâtul şi mirosea 
sângele de pe sceptru, iar el avusese 
impresia că într-o clipă va înghiţi acel jalnic 
gunoi uman, şi nu voia să vadă una ca asta. 

Dar parradilul îşi întoarse capul - parcă 
strâmbând din nas - şi-l împinse uşor în 
umăr pe Saikmar. Inţelegându-i gestul, 
tânărul izbucni în râs, îi înapoie sceptrul lui 
sir Gurton şi strigă ceva la oamenii de jos. 
Imediat aceştia începură sâ-i dea de pe 
tarabe legume, bucăţi de carne sărată, 
şiraguri de peşte uscat şi calupuri din acea 
materie lipicioasă care, în Carrig, ţinea loc 
de zahăr. Apucând câte ceva din toate, 
Saikmar începu să hrănească parradilul cu 
propriile lui mâini. 


Langenschmidt se aşteptase ca uralele să 
se înteţească. Departe de asta: se lăsă o 
tăcere aproape mormântală, oamenii priveau 
uluiţi, nevenindu-le să-şi creadă ochilor! 
Bineînţeles... un parradil îmblânzit era un 
fapt fără precedent, şi localnicii îl priveau ca 
pe ceva supranatural. 

Profitând de linişte, Saikmar porni din nou 
să strige, în timp ce continua să ducă bucăţi 
de hrană spre botul roşu-sângeriu al 
parradilului: 

- Belfeor, tiranul, a gonit toţi parradilii de 
pe Colinele  Fumegânde, ceea ce e 
blasfemie! l-a minţit pe conducătorii legiuiţi 
ai Carrig-ului, ceea ce e sperjur! Eu şi acest 
parradil, împreună, ne-am întors spre a ne 
cere înapoi drepturile noastre legitime, şi 
ne-am ajutat până am reuşit. 

- De aceea poruncesc ca, de azi înainte, 
nici un om să nu mai îndrăznească a omori 
vreun parradil! 

Se auzi un murmur de dezamăgire şi de 
dezaprobare de la cei mai conservatori 
dintre cei prezenţi, dar, simțind că Saikmar 


încă nu terminase ce avea de spus, ceilalţi îi 
obligară să tacă. 

- Oare îşi omoară vreun om cel mai bun 
prieten? strigă Saikmar. Noi aveam obiceiul 
de a-l doboriî pe regele-parradil pentru ca 
noblețea şi măreţia lui să treacă asupra celui 
ce era în stare de o asemenea faptă. A trecut 
această nobleţe şi asupra lui Belfeor? Nu! El 
era un mârlan păgân şi, chiar dacă ar fi 
omorât toţi parradilii din lume, nu s-ar fi lipit 
urmă de nobleţe de el! 

Se auziră murmure de încuviinţare, 
întrerupte scurt de un mormăit venind 
dinspre Colinele Fumegânde, şi oamenii 
priviră neliniştiţi spre ele. Langenschmidt îşi 
luă ochii de la tânărul vorbitor şi se uită să 
vadă dacă drumul pe care îşi propusese să 
dispară mai era încă liber. 

- In nord, la sanctuar, acolo unde am 
primit azil, acest parradil a căutat adăpost 
sub acelaşi acoperiş! Vă spun că ăsta e un 
semn de la zei, pentru mine şi pentru Carrig. 
Acum, pentru a ne arăta cât de mare este 
mânia zeilor, Colinele Fumegânde au 


început să erupă. Până ce pământul nu se 
va răci, parradilii nu vor mai avea unde să se 
adăpostească. Dar eu vă cer să le dăm 
adăpost aici în oraşul nostru, pe care ei ne- 
au ajutat să ni-l recâştigăm! Fie ca, de acum 
încolo, oamenii şi parradilii să fie cei mai 
buni prieteni! 

Pe cer păru să treacă ceva imens şi 
strălucitor, apoi se auzi un zgomot, de parcă 
un uriaş ar fi bătut din palme. Saikmar nu 
dădu nici o atenţie faptului, dar parradilul se 
opri din mâncat şi îşi înălţă capul. In aer se 
simţea din ce în ce mai tare miros înţepător 
de sulf. 

Langenschmidt se pregăti să coboare de 
unde se căţărase. Dacă se producea un 
cutremur serios, n-avea chef să fie prins în 
îmbulzeală dacă mulţimea intra în panică, 
mai ales că se lăsase şi întunericul. 

- Pe viitor, continuă Saikmar, n-o să mai 
ținem sărbătoarea din primăvară pentru a-l 
dobori pe rege, ci pentru a-i arăta prietenia 
noastră. Timp de o săptămână întreagă, 
planoare şi parradili vor zbura cu bucurie 


împreună, peste Colinele Fumegânde, în 
pace şi prietenie! 

Auzind că sărbătoarea se va ţine mai 
departe, mulţimea se însenină şi o voce 
începu  sâ-i implore pe zei, să-l 
binecuvânteze pe Saikmar. Pe când vocea 
îşi continua invocaţiile, cutremurul la care 
se aştepta Langenschmidt scutură uşor 
oraşul, şi porticul pe care stătea se înclină, 
scârţâind. Sări jos şi se depărta în grabă. 
Dacă urma ceva mai serios, era de preferat 
în afara oraşului, de cealaltă parte a râului. 

In timp ce fugea spre pod, se produse un 
alt şoc, mult mai puternic. Nu era nimeni în 
apropierea lui. Chiar şi ofiţerii de la vamă se 
alăturaseră oamenilor din piaţă. 

Privind peste umăr, văzu că al doilea şoc 
avariase turnul de veghe din vârful 
fortăreței. In parapetul acestuia apăruse o 
crăpătură, din care zburaseră câteva pietre. 
Probabil că o să fie mizerie mare în Carrig, 
mai ales dacă se prăbuşea vreo casă şi lua 
foc, dar, la ora asta, practic toată suflarea se 
găsea în piaţă, iar aceasta era destul de 


aproape de râu pentru ca oamenii sâ-şi 
poată uşor găsi adăpost în faţa flăcărilor. 
Spera ca nici unul dintre agenţii săi să nu fie 
prins pe picior greşit, pentru că fusese prea 
ocupat toată ziua şi nu mai reuşise să ţină 
legătura cu ei. 

Nu-i plăcea ce făcuse, dar era obligatoriu 
ca erupțiile să fie destul de violente. Nu atât 
pentru a-i convinge pe oamenii din Carrig de 
mânia zeilor lor, cât pentru a distruge cât 
mai temeinic echipamentul minier adus aici 
de Belfeor, în aşa fel încât să nu mai poată fi 
reparat cumva. 

Se opri lângă cazarma vameşilor - acum 
pustie - ca să mai arunce o privire spre oraş 
şi, uimit, auzi o voce de femeie rostindu-i 
încet numele - numele lui adevărat, nu cel pe 
care-l luase când sosise în Carrig. Se răsuci 
pe călcâie şi văzu venind spre el, din dreptul 
unei uşi, o siluetă pe care o recunoscu 
instantaneu, deşi nu sperase s-o mai vadă 
vreodată. Era Maddalena Santos, murdară, 
cu hainele rupte, cu părul ciufulit, cu 
picioarele goale, dar cu ochii strălucind ca 


două stele. 

Rămase o clipă împietrit, apoi se repezi la 
ea şi o luă în braţe. 

- Maddalena! exclamă el. Ce mama 
galaxiei faci tu aici? 

- Am venit cu parradilul, zise ea, zâmbind 
larg. Cred că a mers totul bine, altfel n-ai fi 
plecat înainte să se termine distracţia. 

- Să meargă? repetă Langenschmidt 
nedumerit. 

- Da! Sosirea lui Saikmar n-a declanşat o 
revoltă împotriva lui Belfeor, aşa cum 
speram noi? 

Langenschmidt o privi, nevenindu-i să 
creadă. 

- Parradilul ăla îmblânzit, a fost ideea ta? 

- Oh, n-a trebuit, propriu-zis, sâ-l 
îmblânzim. Dacă ăla e un exemplar tipic, se 
poate spune că parradilii sunt cea mai 
inteligentă specie pe care am întâlnit-o până 
acum, destul de inteligenţi ca să poată 
distinge fiinţele umane una de alta şi ca sâ- 
şi dea seama care e prietenoasă şi care nu. 
Dar... da! a fost ideea mea că, dacă Saikmar 


se întoarce în Carrig zburând cu un parradil, 
s-ar putea să reuşească sâ-l detroneze pe 
uzurpator. A mers? 

- Dacă aş fi ştiut că eşti în viaţă şi pui la 
cale una ca asta... Langenschmidt oftă. De 
câte necazuri şi neplăceri aş fi scăpat! Da, 
bineînţeles că a mers! Am văzut cu ochii mei 
capul lui Belfeor înfipt într-o prăjină, acum 
câteva minute şi... Nu contează, îţi 
povestesc mai târziu. Ultimul lucru pe care 
mi-l doresc în clipa asta e să ne mai prindă 
încă un cutremur pe aici. Hai să trecem 
podul cât mai e întreg! 

- Ei bine, acum tabloul e complet, spuse 
comandantul Brzeska. Shimazi a fost ultimul 
agent care s-a retras din Carrig, a sosit ieri 
cu o caravana, la Dayomar. Ne-a raportat 
imediat, folosind comunicatorul lui Slee. 
Zicea că erupțiile şi-au atins scopul în 
totalitate - puţurile minelor s-au prăbuşit, 


practic tot echipamentul minier s-a topit sau 
a fost făcut praf, şi totul a fost acoperit cu 
un strat de câţiva metri de cenuşă vulcanică 
şi de piatra ponce. Un râuleţ şi-a schimbat 
cursul şi vreo cinci sau şase sute de ţărani 
au rămas fără case, dar se pare că singurii 
oameni care au pierit în timpul erupţiilor au 
fost tehnicienii lui Belfeor, care rămăseseră 
în mină şi lucrau. 

- Ce s-a întâmplat cu restul lucrurilor care 
le aveau la ei? întrebă Langenschmidt. 
Trebue să fi fost şi vreo sută de arme 
energetice. 

- Ăsta e unul dintre lucrurile de care s-a 
îngrijit Shimazi, răspunse Brzeska, ridicând 
din umeri. A şoptit insistent în dreptul unor 
urechi sensibile că tot ce aparţinea lui 
Belfeor şi oamenilor lui este blestemat, aşa 
că Saikmar a dat un decret, poruncind ca 
toate lucrurile acestora să fie strânse, apoi 
le-a aruncat în craterul unui vulcan. 

Langenschmidt mormăi satisfăcut şi se 
aşeză mai comod. 

- Presupun că oraşul a avut destul de 


suferit, nu-i aşa? Când am plecat eu, chiar şi 
turnul ăla zdravăn al fortăreței părea cam 
şubrezit. 

- Da, mai ales că au fost şi multe incendii, 
care au mărit pagubele. Dar, cum folosesc 
atât de mult lemnul la construcţii, oamenii 
sunt obişnuiţi cu asta. Din fericire pentru ei, 
acum e vară şi, deşi se pare că au rămas 
vreo opt mii de oameni fără adăpost, au 
destule corturi din piei de graat ca să nu 
doarmă sub cerul liber. Shimazi spunea că 
au început să construiască colibe, ca să 
aibă unde sta la iarnă şi că, după părerea lui, 
toamna viitoare oraşul o să arate absolut 
normal. 

- Saikmar a reuşit să facă asta? întrebă 
Maddalena, care stătea lângă 
Langenschmidt. 

- In cea mai mare parte. El şi clanul ăla al 
lui, care pare să aibă o întreagă serie de 
oameni extrem de capabili, controlau perfect 
situaţia când a plecat Shimazi. A fost ideea 
lui să se  rechiziţioneze toate  pieile 
disponibile şi să se facă corturi pentru cei 


rămaşi fără adăpost, şi tot el a organizat 
imediat aprovizionarea cu hrană şi cu apă 
potabilă. Cred c-o să facă treabă bună în 
continuare. De început, sigur a început-o 
bine! 

- Cu restul bandei lui Belfeor ce s-a 
întâmplat? se interesă Langenschmidt. Am 
văzut vreo douăzeci morţi şi aruncaţi în 
piaţă, dar mai erau câţiva în viaţă, legaţi, au 
ajuns acolo mânaţi de la spate, cu biciul. 

- Supraviețuitorii au fost trataţi... hm... la 
fel ca şi armele energetice. Brzeska înghiţi 
cu greutate nodul care i se pusese în gât. Au 
fost urcați în planoare şi aruncaţi într-un 
vulcan. Shimazi a văzut doi dintre ei 
executaţi în felul ăsta. Cred că e o pedeapsă 
tradiţională pentru indivizii care profanează 
templul sau imaginea zeilor. 

Langenschmidt aprobă, dând din cap. 

- Poate că m-a molipsit şi pe mine 
mentalitatea barbară, dar să ştii că nu-mi 
pare deloc rău după ticăloşii ăia, şi-au 
meritat din plin soarta, fie şi numai pentru 
felul în care s-au purtat cu lucrătorii din 


mină... Ce aţi transmis guvernului de pe 
Cyclops? 

- Că un număr de cetăţeni de-ai lor - care 
nu au putut fi identificaţi în totalitate - au 
fost complici sau au contribuit direct la 
doborârea unui crucişător de Patrulă. Asta 
le-a închis gura definitiv. Indiferent care e 
părerea lor despre faptul că PRZ-urile sunt 
ţinute în izolare, asta nu poate fi o scuză 
pentru asasinarea în masă a echipajului tău. 
Şi când ne-au întrebat dacă le vom preda 
criminalii, pentru a fi pedepsiţi chiar de 
autorităţile planetare, le-am răspuns că 
aceştia, după ce au asolizat ilegal pe 
Paisprezece, au încălcat obiceiuri din partea 
locului şi că au fost judecaţi sumar şi 
executaţi de localnici. De fapt, chiar le-am 
spus că au fost aruncaţi în craterele 
vulcanilor, pentru că sperăm că aşa vom 
descuraja orice încercare a cuiva de a 
repeta povestea asta. Nu se ştie cu câţi 
oameni de pe Cyclops a luat legătura Meard 
şi le-a vorbit de zăcămintele de pe 
Paisprezece, înainte de a ajunge la Belfeor, 


aşa că am lăsat să se înţeleagă că băştinaşii 
s-au descurcat singuri în faţa bandei lui 
Belfeor, fără urmă de ajutor din partea 
noastră. 

- Shimazi a pomenit ceva de parradil? 
întrebă Maddalena. Ştiţi, mă ataşasem foarte 
tare de animalul acela! 

- Oh, da! Spunea că, spre marea 
dezamăgire a şefului Clanului Parradil, care 
dorea să fie tratat ca un fel de relicvă sacră, 
a ajuns să fie îndrăgit de toată populaţia 
oraşului. Hoinăreşte pe oriunde are chef, 
toată lumea îl mângâie şi-i dă să mănânce, 
ba chiar câţiva copii mai curajoşi l-au 
convins să-i poarte câte o tură în zbor. 
Părinţii lor sunt îngroziţi, dar, până acum, 
toţi s-au întors teferi şi nevătămaţi. 

Ea ezită o clipă, apoi, luându-şi inima în 
dinţi, spuse: 

- Hm... domnule comandant, iertaţi-mă câ- 
mi permit... pot spera că următorul raport în 
privinţa mea va fi ceva mai... favorabil? 

- Poţi. De fapt, am înaintat deja toate 
hârtiile necesare pentru a te confirma în 


Corp, cu grad de locotenent. Ai făcut o 
treabă extraordinară, în nişte condiții 
excepțional de dificile. 

- Felicitări, spuse Langenschmidt sec. 
Maddalena simţi că se înroşeşte toată. 

- Acum, continuă Brzeska, mi-e clar că 
aptitudinile dumitale nu se împacă cu 
munca administrativă. Dacă te interesează, 
aş vrea să te propun pentru un post de 
agent planetar. Evident, durata misiunii va fi 
de minimum douăzeci de ani, aşa că te rog 
să te mai gândeşti şi să-mi dai un răspuns 
într-o săptămână sau două. 

Maddalena îşi muşcă buza. 

- Mi s-ar permite să mă ofer pentru postul 
din Carrig? întrebă ea. 

- Nu ţi s-ar permite în nici un caz, spuse 
ferm Brzeska. Motivul e foarte simplu: deşi 
trebuie să recunosc că, în condiţiile date, tot 
ce ai făcut acolo era absolut necesar, nu pot 
să nu observ şi că ai produs ceva senzaţie, 
şi la sanctuar, şi în Carrig. Ca urmare, nu ne 
putem permite să te trimitem tot acolo, unde 
te cunosc atâţia oameni, pentru că prezenţa 


ta a avut un impact prea mare asupra lor. Ar 
fi trebuit să-ţi dai singură seama de asta, de 
fapt sunt surprins că ai pus o asemenea 
întrebare, când ştiai prea bine care va fi 
răspunsul. 

Ea dădu din umeri. 

- Vechiul păcat... dramatizam, din nou, 
recunoscu ea. Mă întrebam, cred, cum mi-ar 
fi stat în calitate de Doamna Melinda. 

- Consoarta lui Saikmar? Brzeska chicoti 
scurt, înseamnă că băiatul ăsta te-a 
impresionat serios... tot atât cât l-ai 
impresionat şi tu pe el. Ştiai că, după 
cutremur, a trimis patruzeci de heralzi să te 
caute? 

- Păi cred că... nu prea m-am dus la 
întâlnire. Se aştepta să mă găsească acolo 
unde ne lăsase parradilul, după ce am venit 
de la sanctuar. Nici nu vă puteţi imagina cât 
de puternice sunt creaturile astea! In cea 
mai lungă etapă a călătoriei - prima - a 
zburat fără nici o oprire trei sute de 
kilometri, cu noi cu tot... Ei, asta e! Bietul 
Saikmar! 


- In locul tău n-aş fi prea tristă, zise 
Brzeska cu o urmă de ironie în glas. Din câte 
cunosc eu culturile astea primitive, e 
aproape sigur că ai fost deja imortalizată 
într-o baladă interminabilă de-a lor. Şi, 
crede-mă, toată lumea e mai fericită aşa. 

Se ridica de pe scaunul lui. 

- Să-mi spui ce hotărâre ai luat în legătură 
cu postul de agent planetar, bine? adăugă 
el, întinzându-i mâna. 

- Cred că o să accept misiunea, răspunse 
ea. 

- Şi tu, Gus? Ai de gând să treci în 
rezervă? 

Langenschmidt scutură din cap. 

- M-am răzgândit, spuse el. Ce dracu' să 
fac eu şaptezeci de ani de aici înainte? Se 
ridică şi el şi o privi atent pe Maddalena: S-a 
întâmplat ceva? 

- Nu, nimic... Părea uimită. Doar că mă 
surprinde sâ-mi dau seama că acum ştiu de 
ce pot spune oamenii asemenea vorbe. 
Probabil că m-am schimbat al dracului de 
mult şi eu. 


Ridică din umeri şi ieşi. Langenschmidt 
se opri o clipă înainte de a o urma şi zise cu 
voce joasă: 

- Pavel, când îmi stabileşti noul itinerar de 
patrulare, vrei să ai grijă să o incluzi şi pe 
puştoaica asta? Cred că într-o bună zi o să 
facă nişte isprăvi formidabile şi mi-ar plăcea 
să fiu şi eu atunci pe aproape. 


Saikmar urca încet, cu grijă, treptele scării 
înguste ce ducea la platforma turnului de 
veghe, pentru că, după cutremure, unele 
pietre se cam clătinau. Dulgherii şi zidarii 
făcuseră ceva reparaţii, dar, când dăduse cu 
ochii de ei şi văzuse ce fac, îi trimisese 
urgent să lucreze la colibe. Asta era 
problema urgentă. Cât priveşte turnul, dacă 
nu exista pericolul să le cada oamenilor în 
cap, putea să mai aştepte. 

Ajungând în capul scării, ieşi pe platformă 
şi se îndreptă spre parapet. Cu mâna 
streaşină la ochi se uită spre coline, 
încordându-şi privirile, să vadă dacă nu se 
zăreşte ceva mare, fâlfâind din aripi. 


Nici urmă. 

Işi trânti supărat pumnul în palmă. Ce s-o 
fi întâmplat cu parradilul? Nu-l mai văzuse 
nimeni de zile-ntregi! li treceau prin cap fel 
de fel de bănuieli alarmante... probabil vreun 
idiot - ştia, doar, cât de prietenos şi de 
încrezător ajunsese  parradilul în ultima 
vreme - îi dăduse sa mănânce ceva ce nu-i 
priise, aşa că acum zăcea pe undeva bolnav, 
poate chiar mort... Dacă făcuse cineva aşa 
ceva, îşi promise Saikmar, va avea el grijă 
ca acelei persoane sâ-i pară foarte, foarte 
râu pentru asta! 

Brusc, supărarea se schimbă în bucurie. 
Uite-l! tocmai apăruse în zare şi, pe toţi zeii, 
nu era doar un parradil, era o gaşcă 
întreagă... patru, cinci... opt... unsprezece! 
De ce-şi făcuse griji? Nu era de aşteptat ca 
parradilul să se simtă cam singur şi să plece 
sâ-şi aducă nişte prieteni? 

Acum, bineînţeles, vor fi obligaţi să le dea 
nume şi să-i înveţe să răspundă la ele. 
Pentru prietenul şi salvatorul lui - şi al 
Carrig-ului acesta se impunea de la sine. 


Acel parradil se va numi Sloin! 

Chicotind uşurat, aşteptă până când 
stolul de creaturi uriaşe, dar graţioase, se 
apropie şi acestea începură să se învârtă în 
cerc în jurul turnului, pe când conducătorul 
lor - proaspât-botezatul Sloin - veni să se 
aşeze pe parapet, făcând mândru semn cu o 
aripă către tovarăşii lui. Saikmar îl mângâie 
cu afecţiune pe capul mare şi blând. Apoi 
încercă sâ-i ademenească şi pe ceilalţi să 
coboare şi să se aşeze lângă el, dar aceştia 
erau încă prea sperioşi. 

Sloin făcu un gest de parcă ar fi dat din 
umeri. Apoi îşi luă zborul, bătând aerul cu 
atâta putere, încât aproape că-l aruncă pe 
Saikmar pe podea, intră în grupul care 
continua să se rotească şi se apropie de o 
femelă tânără şi drăguță, evident perechea 
lui. Imboldind-o şi mârâind la ea, o obligă să 
se apropie destul ca Saikmar să o poată 
mângâia şi pe ea pe cap, dar nu reuşi s-o 
convingă să se aşeze pe platformă. 

- Ei, deocamdată asta e! păru el să spună, 
apoi, după ce mai dădu o dată din cap către 


Saikmar, îşi conduse supuşii în picaj spre 
piaţă, să primească de mâncare. 

Saikmar îi privi cu invidie, în timp ce se 
depărtau. Noul rege-parradil îşi găsise şi 
supuşi, avea şi o consoartă alături şi, fără 
nici o îndoială, în scurt timp, parradilii vor fi 
la fel de mulţi ca înainte să-i gonească 
Belfeor. Pe când el... 

- Oh, Melisma! gemu el, cu glas tare. Nu 
era nici urmă de ea, femeia pe care sperase 
să şi-o facă mireasă şi egala lui la cârmuirea 
acestui mare oraş! Uneori se gândea că, la 
fel de misterios cum îi apăruse în cale, 
departe, în nord, în cuibul parradilului, tot 
aşa de misterios şi dispăruse, atunci când 
parradilul îi adusese în sud. Dar asta nu era 
o consolare. Să fi fost ea, într-adevăr, fiinţă 
omenească? li dăduse multe şi minunate 
dovezi ale feminităţii ei omeneşti, dar asta 
tot nu însemna că n-ar fi putut să fie creaţia 
unui zeu prietenos... 

li veni o idee. Chiar dacă Melisma 
dispăruse, nu trebuia să fie şi uitată. Cel 
puţin nu atâta timp cât el putea face ceva în 


privinţa asta.. 

Se întoarse şi începu să coboare grăbit 
treptele scării. Când ajunse înapoi, în 
apartamentul regentului, dădu o poruncă 
primului servitor care-i ieşi în cale, apoi se 
aşeză, aşteptând sâ-i fie îndeplinită. 

Nu trecură decât câteva minute şi îşi făcu 
apariţia muzicantul, care se înclină în faţa lui 
cu mult respect. 

- Ce ar dori Saikmar să i se cânte? întrebă 
el. 

- Nu vreau să-mi cânţi nimic. Nu încă. 
Vreau să faci o baladă nouă. Se va numi 
Balada Doamnei Melisma, şi îţi voi spune eu 
ce anume va cuprinde. Sunt nişte întâmplări 
stranii şi minunate, şi le vei încifra în versuri 
aidoma de stranii şi de minunate, să se 
potrivească. Ai înţeles? 

Muzicantul se aşeză pe scaunul lui tapisat 
cu catifea roşie. 

- Ascult şi mă supun, zise el. O să-mi dau 
toată silinţa. 

- Trebuie să înceapă cu sosirea lui 
Belfeor, începu Saikmar să povestească, 


lăsându-şi în palmă bărbia ascuţită. Când el 
a uzurpat puterea, zeii s-au mâniat foarte 
tare, şi iată ce au pus la cale... 


Depanatorii de pe Cyclops 


Cerul părea să răsune de reverberaţiile 
luminii albe şi extrem de puternice a 
soarelui, ca şi cum ar fi fost interiorul unei 
uriaşe tobe albastre. Faţa oceanului era 
încreţită de un vânt tot atât de fierbinte ca 
răsuflarea unui furnal, iar unduirile apei 
spărgeau imaginea soarelui într-un şuvoi 
orbitor de mici bucatele de diamant. lritat 
din cauza transpiraţiei, încordat până la 
durere, Justin Kolb se vedea obligat sâ-şi 
ţină ochii strânşi chiar şi în spatele vizorului 
integral ce-i acoperea faţa, deoarece 


capacitatea de răspuns proporţional a sticlei 
polarizate era depăşită net dacâ-şi întorcea 
capul direct spre strălucirea apei, iar el s-ar 
fi trezit în beznă, datorită  opacizării 
complete a vizorului. 

Şi - parcă pentru a-l înnebuni de-a binelea 
- primele fâlfâiri de aripi le-a zărit exact în 
direcţia soarelui. 

Sperase ca la vederea şorecarilor 
Jackson tensiunea fără motiv de care se 
simţea cuprins să se cristalizeze în impulsul 
acela atât de familiar, ce-i reunea mintea şi 
trupul într-un singur tot extrem de eficient - 
persoană şi armă în egală măsură - despre 
care era mândru să afirme că este el însuşi, 
Justin Kolb, în formă operativă maximă. 
Incercase însă de atâta timp şi de atâtea ori 
să plece de unul singur la vânătoare, ca 
acum - singura plăcere de pe vremuri ce-i 
mai rămăsese - încât tensiunea datorată 
îndelungilor aşteptări reuşise să-i alunge 
plăcerea cu care anticipa orice vânătoare. 

Doar până ce-o să dau cu ochii de 
şorecari, încercase el să se amăgească pe 


sine. Şi atunci... 

Dar dăduse - în sfârşit - cu ochii de 
şorecari, când era pe jumătate convins că e 
prea departe spre nord chiar şi pentru 
anotimpul ăsta - miezul verii trecuse de 
două zile - şi clipa de exaltare fusese exact 
atât, o clipă. Acum se simţea din nou 
cuprins de starea de încordare care-l 
înnebunise şi ieri, şi cu o zi mai înainte. 
Conştientiza acut căldura  sufocantă, 
strălucirea orbitoare a soarelui, picăturile 
iritante de  transpiraţie şi  crampele 
musculare datorate efortului de a menţine 
hidroglisorul stabil pe direcţie, în ciuda 
unduirii valurilor. Işi simțea mâinile 
lunecoase pe comenzi şi avea impresia ca 
tunul pentru harpoane ocupă de două ori 
mai mult loc pe punte decât de obicei. 

Inchise ochii pentru o clipă, dorindu-și din 
străfundul sufletului să poată da timpul 
înapoi şi să fie din nou apt să se întoarcă în 
spaţiu. 

Din păcate, Cyclops era o planeta relativ 
săracă. Nu putea susţine material călătoriile 


spaţiale de lux. Acolo, în spaţiu, omul 
trebuia să fie productiv - lucrând în 
exploatări miniere pe asteroizi, reparând un 
releu pentru captarea energiei solare - să 
facă ceva contra-cronometru, o treabă 
oarecare, necesitând concentrare absolută, 
ca de maşină. 

Ce dracu mai sunt eu acum? Un gigolo. 

Gândul îi trecu prin minte fără să lase 
resentimente. Fie că gândul acela exprima 
sau nu un adevăr, realitatea prezentă îi 
permitea sâ-şi satisfacă setea de distracţie 
şi nevoia de exaltare. Pe orice altă cale ar fi 
apucat în viaţă, ar fi fost obligat ca în timpul 
acestei veri splendide să trudească din 
greu, într-un oraş, la o fermă sau în vreun 
port pescăresc  împuţit, înnebunit de 
avalanşa continuă de cereri din partea 
oamenilor din jurul lui, de nevoia de a 
economisi câteva amărâte de credite, de 
găurile din tălpile pantofilor sau din 
acoperişul de deasupra capului. 

Chiar şi înălţimea sa atotputernică e de 
preferat unei asemenea scărboşenii de 


viaţă... 

Clipi. Fâlfâirile acelea de aripi apăruseră 
din nou, şi de data asta ca să rămână în 
vedere, nu să dispară în tremurul aerului 
înfierbântat sau în pâcla strălucitoare 
dinspre orizont. Simţi cum pulsul i se 
accelerează, pe măsură ce-i număra: cinci, 
şase... opt... zece... cel puţin o duzină, 
posibil chiar mai mulţi. 

Pentru numele Cosmosului, dar ăsta e un 
gigant! 

O clipă se simţi cuprins de o spaimă ce 
nu-l caracteriza  câtuşi de puţin. Se 
îndreptase deliberat spre această zonă 
situată la extremitatea nordică a regiunii în 
care erau răspândiţi rechinii-lup, deoarece 
acele exemplare ce reuşesc să-şi croiască o 
cărare de sânge până aici - la mai bine de o 
sută cincizeci de kilometri de caldele şi 
joasele ape ecuatoriale care sunt habitatul 
lor normal - nu pot fi, cu certitudine, decât 
cele mai mari şi mai feroce specimene, iar el 
simţea că - după îndelunga aşteptare de 
care avusese parte la Frecity - doar 


capturarea unui adevărat monstru l-ar putea 
satisface. 

Dar să vezi mai bine de o duzină de 
şorecari în zbor planat era un adevărat şoc. 

Era - probabil - priveliştea ce caracteriza 
aproape emblematic planeta Cyclops: 
şorecari Jackson, iuți şi cu gheare ascuţite, 
cu aripi ca de oţel, planând pe urmele unui 
rechin-lup, care ucidea din pura plăcere 
sălbatică şi nu de foame, astfel încât până şi 
monstruoasele apetituri 
ale păsărilor erau cu uşurinţă saturate de 
măruntaiele victimelor sfârtecate. In această 
perioadă a anului, în apropierea ecuatorului, 
nu era nevoie decât să-ţi arunci privirea pe 
deasupra mării şi puteai zări până la cinci 
sau şase pâlcuri de mâncători de stârvuri 
urmându-i pe ucigaşii însetaţi de sânge, 
pentru că oceanul clocotea de viaţă. 

Totuşi, rar zăreai mai mult de şase 
şorecari deasupra unui rechin-lup. Câte doi 
sau câte trei se saturau şi se depărtau 
bătând greoi din aripi, pe când alţii le luau 
locul, astfel că în aer numărul lor era 


aproape constant. Şi existau nişte motive 
bine întemeiate pentru care acei rechini-lup 
ce hoinăreau aşa de departe în nord nu erau 
urmaţi, de regulă, decât de cel mult doi sau 
trei şorecari: mai întâi că în apa mării se 
găseau mai puţine victime şi deci şi stârvuri 
erau mai puţine; şi, în al doilea rând, pentru 
că în această perioadă păsările încă îşi mai 
hrăneau puii în cuib şi nu se puteau depărta 
prea mult de locurile lor de cuibărit - vastele 
aglomerări de ierburi de mare ca nişte plute, 
ce nu apăreau decât într-o centură îngustă, 
imediat lângă ecuator. 

Cu toate astea, nu putea nega realitatea 
ce o avea în faţa ochilor: un rechin-lup atât 
de mare, atât de iute şi atât de feroce încât - 
la mai bine de o sută cincizeci de kilometri 
de casă - era încă în stare să ucidă în 
cantităţi destrul de mari pentru a înclina 
balanţa din puţina minte a şorecarilor de 
partea lăcomiei, în detrimentul grijii faţă de 
progenituri. 

Kolb îşi strânse buzele şi împinse tunul 
pentru harpoane mai în faţă, apropiindu-l de 


poziţia de tragere. Oare va fi suficient un 
singur proiectil? N-ar fi bine să tragă mai 
întâi un harpon liber, fără saulă de fixare, ca 
să-l mai slăbească pe ucigaş, înainte de a 
risca să tragă un harpon legat de 
hidroglisor, având de înfruntat astfel 
pericolul de a fi tras la fund cu totul? Fiara 
asta enormă din faţa lui mai fusese atacată 
înainte şi scăpase - şi dacă da, de câte ori? 
Cu cât o făcuse de mai multe ori, cu atât va 
sesiza mai uşor apropierea hidroglisorului şi 
cu atât va fi mai înclinat sâ-l atace imediat, 
chiar dacă avea altă pradă la-ndemână. 

Cântărea toate astea cu o jumătate de 
minte, în timp ce cealaltă jumătate era 
preocupată de trecerea în revistă a zonei 
geografice în care se găsea. 

Se afla în emisfera marină a planetei 
Cyclops, dacă diferenţierea asta avea vreo 
semnificaţie. Mările planetei erau foarte 
puţin adânci, deoarece satelitul ei natural 
era de dimensiuni mici şi nu era capabil să 
genereze mişcări de maree puternice nici în 
crusta planetei, nici în apa oceanelor; chiar 


dacă acestea existau, se datorau mai 
degrabă influenţei gravitaționale a soarelui. 

Adâncimea redusă a mărilor, combinată 
cu o valoare a volumului total de apă, 
apropiată de media admisă pentru planetele 
de clasă A, (acele planete pe care oamenii 
pot supravieţui fără costum de protecţie, pot 
mânca o parte din speciile vegetale şi cel 
puţin câteva animale locale) avea drept 
consecinţă faptul că uscatul nu era prea 
întins, iar pe Cyclops era şi divizat în 
secţiuni destul de mici. In emisfera opusă 
celei în care se găsea el acum se aflau 
câteva insule destul de mari, ba chiar şi un 
pseudocontinent, format dintr-o serie de 
insule legate între ele prin istmuri. Dar 
emisfera aceasta abia dacă era locuită, şi 
singura insulă ceva mai mare pe o rază de 
sute de kilometri în jurul lui nici măcar nu 
era pământ cyclopean, ci era o bază de 
recreere şi reparaţii a Corpului Galactic, 
având drepturi de extrateritorialitate. 

Ceva pescuit; ceva recuperări de deşeuri; 
câteva ferme de terra-formare, pe nişte 


insule suficient de izolate ca să merite să fie 
menținute ca unităţi ecologic-pure din punct 
de vedere uman, fără riscuri mari de 
contaminare din partea faunei şi florei 
cyclopeene de pe insulele învecinate - cam 
la atât se reducea prezenţa umană în 
această emisferă, în afară de centralele de 
captare a energiei mareelor şi a celei solare, 
care însă funcționau cu un personal redus la 
minimum. 

Kolb se simţi ezitând. Şi izbucni într-un 
hohot strident de râs. Să fie oare posibil ca 
riscul de a muri singur, departe de orice 
ajutor, sâ-l împiedice să vâneze acest 
rechin-lup, ce promitea să doboare toate 
recordurile? Dacă se întâmpla una ca asta, 
simţea că nu va mai fi în stare să-şi 
privească vreodată faţa în oglindă! 

Mai ales fiindcă acolo sus, în spaţiu, 
dăduse ochii cu moartea nu la sute, ci la 
sute de mii de kilometri de cea mai 
apropiată fiinţă umană. 

Pentru o clipă îşi simţi mintea ca 
întunecată. Nu-i plăcea niciodată sâ-şi 


aducă aminte de împrejurările ce-i 
întrerupseseră cariera de om al spaţiului 
cosmic şi-i legaseră existenţa de suprafaţa 
planetară, împiedicându-l astfel să combine 
pasiunea lui pentru pericol cu o muncă utilă. 
Vânătoarea asta de unul singur nu avea 
nimic util în ea pentru altcineva în afară de 
el însuşi. Oamenii împărțeau planeta 
Cyclops cu rechinii-lup de destul de multă 
vreme ca să ştie deja cu precizie limita 
dincolo de care înmulțirea acestora putea să 
le dea bătăi de cap, şi, la nevoie, 
exemplarele excedentare erau sacrificate 
eficient şi cu precizie, de echipe 
specializate, acționând din aer. 

De fapt, cugetă Kolb morocănos, cred că 
sunt al dracului de putine lucruri utile pentru 
cineva, în tot ce am făcut cu viața mea în 
ultima vreme. Şi cele mai puţine se referă 
chiar la propria-mi persoana... 

Incet, pe măsură ce aripile acelea ce 
fâltainde se apropiau, urmând o linie ce 
trecea cam la şapte-opt kilometri de el şi 
care, prelungită, ar fi trecut prin imediata 


apropiere a insulei pe care se afla baza de 
reparaţii a Corpului Galactic, se simţi 
cuprins de un fel de exaltare estompată. 
Putea deja vedea că şorecarii erau atât de 
sătui, încât nu se mai aruncau decât de 
formă spre victimele rechinului-lup şi totuşi 
- ca şi cum ar fi admirat frenezia ucigaşâ a 
fiarei - nici unul nu dădea vreun semn că ar 
avea de gând să o porneascâ-n zbor spre 
sud, spre cuiburi. 

O să doboare toate recordurile, încă n-am 
auzit de un asemenea gigant! 

Dădu de-o parte harponul fără saulă pe 
care mâinile lui îl apucaseră reflex, pentru a- 
I folosi ca prim proiectil. Cu degetele la fel 
de sigure ca ale unui chirurg ce operează, 
încărca un harpon legat şi împinse tunul în 
poziţie de tragere. 

Apoi mâna lui stângă se încleşta pe 
levierele comenzilor şi, fără urmă de ezitare, 
mări regimul reactorului. 

Hidroglisorul ţâşni înainte, ridicându-se 
pe aripile subacvatice cu un fel de urlet 
strident, care ar fi putut speria un rechin-lup 


aflat la o distanţă chiar de două ori mai mare 
decât cel din faţa lui. In aceeaşi clipă 
şorecarii ce se roteau deasupra regurgitară 
ultimele bucăţi de hrană înghiţite şi se 
ridicară la mai bine de treizeci de metri 
înălţime, în siguranţă. Kolb le auzea cu greu 
tipetele speriate peste zgomotul făcut de 
reactorul  ambarcaţiunii - parcă erau 
nechezaturi de cai speriaţi. 

Află imediat răspunsul la una din 
întrebările pe care şi le pusese mai înainte: 
rechinul-lup mai fusese atacat şi de alţii, 
destul de des ca să cunoască bine pericolul 
ce-l reprezintă un hidroglisor pentru el. Aşa 
că lăsă baltă laborioasa îndeletnicire de a 
trasa o linie de distrugere pe faţa paşnicului 
ocean şi se răsuci în apă, pentru a înfrunta 
fragila ambarcaţiune. Işi cobori coada, îşi 
întinse înotătoarele şi capul i se ridică la 
suprafaţă. 

Kolb simţi că siguranţa de sine i se clatină 
în asemenea hal, încât se văzu obligat să se 
agate cu disperare de hotărârea aceea încă 
nerostitâ: nu contează câtuşi de puţin dacă 


mor sau nu! Pentru că să te gândeşti la ceva 
ca fiind enorm şi să vezi cât este acel enorm 
sint două lucruri complet diferite. 

Deci cât era de mare? Şaptesprezece 
metri dintr-o extremitate în cealaltă a celor 
două înotătoare ce oscilau în apă ca o 
manta, cu un trup perfect profilat, 
adăpostind muşchii puternici ce acționau 
acele înotătoare. Cea mai mică zvâcnire a 
acelor muşchi, chiar şi o simplă tresărire, 
punea în mişcare corpul fiarei cu viteza unei 
torpile, permițându-i să se năpustească 
asupra oricărei fiinţe ce se mişca în apele 
cyclopeene. lar fălcile - prin care putea trece 
un om în picioare, când erau deschise - 
înfigeau şiruri dese de colţi ascuţiţi în şi prin 
victimă. Muşcătura ucidea, şi ucigaşul uita 
de victimă. Vara nu era niciodată flămând, 
înghiţea ce-i rămânea în gură, şi asta-i 
ajungea până ce - câteva minute după aceea 
- făcea o nouă victima. 

Kolb făcu să amuţească zumzetul 
clopotelor de alarmă ce-i răsunau în cap şi 
orienta tunul drept spre mijlocul gurii 


enorme, menţinându-i linia de ochire atât de 
stabil, de parcă era pe un afet de stâncă. 

Dar chiar atunci, pe când distanţa faţă de 
fiară se reducea de la două sute la o suta 
cincizeci de metri, se auzi boom-ul. 

Care făcu hidroglisorul să tremure. Şi 
care sperie  rechinul-lup, fâcându-l sa 
tresarâ. Era zgomotul produs de o navă 
spaţială a Corpului Galactic ce frâna la 
intrarea în atmosfera, pregâtindu-se să 
asolizeze la baza de reparaţii. 

Cu un gest reflex, pe care nici mâcar 
pericolul de moarte pe care-l înfrunta nu-l 
putea face să şi-l controleze, fostul 
cosmonaut Justin Kolb privi în sus, iar 
strălucirea soarelui lovi în plin în vizorul lui, 
supraîncărcând sticla, care se opaciza 
complet, încât se trezi în bezna. Scoase un 
strigat şi mâna i se strânse spasmodic pe 
trăgaciul tunului. Harponul şuieră, trecând 
pe lângă ţintă, şi rechinul-lup se năpusti 
asupra ambarcaţiunii. 

Pe parcursul zborului, Maddalena Santos 
stătuse cea mai mare parte din timp privind 
în gol, sucind şi răsucind în cap decizia cu 
care se confrunta acum: să rămână în 
continuare - sau nu - în Patrulă. 

La bord se mai găseau încă trei pasageri - 
personal de pe o bază lipsită de atmosferă a 
Corpului situată încă şi mai departe spre 
limitele de explorare ale Galaxiei, în 
permisie locală şi foarte entuziasmați din 
pricina asta. Doi dintre ei erau bărbaţi. lar 
faptul că aceşti bărbaţi nu priviseră spre ea 
decât o singură dată îi spunea multe de 
efectul pe care-l avuseseră ultimii douăzeci 
de ani asupra înfăţişării ei. 

Una era să ştie că avea asigurate încă 
două secole de viaţă de acum înainte. Şi alta 
era să-şi dea seama - chiar de la prima vizită 
în lumea civilizată, după atâta amar de 
vreme - de cât de adânc o marcase impactul 
celor două decenii petrecute pe o planetă 
barbară. 


Longevitatea ei era asigurată în 
conformitate cu standardele de plată 
practicate de Corpul Galactic: într-o Galaxie 
în care planetele mai vechi erau atât de 
bogate încât efectiv nu avea nici o 
importanță dacă un anume individ muncea 
sau nu, era nevoie fie de o înclinație cu totul 
deosebită - şi absolut accidentală - fie de o 
momeală extrem de tentantă pentru a se 
asigura înrolarea numărului de voluntari 
necesar serviciilor guvernamentale. 

Deşi, doar cu greu poţi numi asta guvern, 
îşi zise Maddalena. Seamănă, mai degrabă, 
cu a mâna o turmă. Una foarte leneşă, pe 
deasupra. 

Proporția plăţii în alte ramuri ale 
serviciilor guvernamentale era mai scăzută; 
doar Corpul plătea în raport de zece la unu, 
în acea monedă unică numită viaţă. 

Ea servise timp de douăzeci de ani ca 
agent planetar, trăind printre barbari 
împuţiţi, ce se bălăceau în nămolul lipsei de 
civilizaţie, dar acum era îndreptăţită să 
reclame - dacă dorea, putea face asta 


oricând, chiar şi pe loc - cele două secole 
garantate de viaţă confortabilă, de om 
sănătos, pe care le putea trăi oriunde dorea. 
Putea chiar să se întoarcă pe Pământ, 
pentru că acolo se născuse. 

Privea melancolică prin hublou la negura 
cosmică, punctată din loc în loc de 
strălucirea stelelor, întrebându-se ce se mai 
întâmplase pe planeta ei natală de când 
plecase. 

Pe vremea aia era atât de optimistă... La 
începutul carierei, când avusese atâtea 
dificultăţi de adaptare la munca în cadrul 
Corpului şi se descurca atât de prost, încât 
riscase să nu fie nici măcar avansată de la 
gradul de practicant la cel de locotenent - şi 
astfel să piardă pentru totdeauna şansa de a 
fi plătită în tratamente de longevitate - 
reuşise sâ-şi salveze situaţia, ba chiar şi sa 
se bucure de o oarecare notorietate la scară 
locală, datorită unei lovituri reuşite, pe care 
o dăduse pe una din acele planete barbare: 
una din izolatele Planete de Refugiu 


a 


Zarathustra, unde îşi găsiseră adăpost şi 


reuşiseră să supravieţuiască fugari din faţa 
iadului dezlănţuit de nova zarathustrană, cu 
mai bine de şapte secole în urmă. 

Dar când i se oferise un post ca agent 
planetar, să urmărească şi să supervizeze 
progresele acestor izolate şi strâmtorate 
grupuri umane, cum nu i se permisese să se 
reîntoarcă pe planeta pe care prezenţa ei 
stârnise atâta vâlvă, alesese practic la 
întâmplare dintre cele patru sau cinci locuri 
care erau vacante la momentul respectiv. 

Şi, la foarte puţin timp după ce fusese 
trimisă la post - unde durata minimă de 
şedere era de douăzeci decani - a înţeles că 
alesese prost. 

La început părea că lucrurile vor începe 
să se mişte pe planeta aia pe care şi-o 
alesese - o tranziţie de la stadiul de ţărani 
bâlâcindu-se în mizerie, în care ajunseseră 
mulţi dintre urmaşii refugiaților, la un stadiu 
de civilizaţie incipientă şi expansivă, cu 
ceva industrializare şi multă, multă 
interferenţă între diverse grupuri culturale: 
un material fascinant de studiat la faţa 


locului. 

Dar toată acea dezvoltare depindea 
exclusiv de capacitatea de supravieţuire a 
unui geniu organizatoric, ce moştenise 
conducerea unui oraş-stat aflat într-o poziţie 
strategică de primă mâna. Şi, la o lună de la 
sosirea ei, unul dintre geloşii rivali ai 
acestuia îl asasinase, preluând puterea şi 
condamnând planeta la cel puţin încă o 
generaţie de stagnare. 

Ei îi era cu desăvârşire interzis să 
intervină. Şi, obligată să stea neajutorată, 
privind intens cum nu se întâmplă absolut 
nimic, se plictisise într-un asemenea hal, 
încât îi era şi frică să se gândească la 
perioada respectivă. 

Dar acum, în sfârşit, venise şi vremea 
pentru permisie şi pentru detaşarea într-un 
alt post. „Moartea" ei fusese aranjată cu 
grijă; succesorul ei fusese instruit în detaliu, 
iar acum se afla la bordul unei nave a 
Patrulei, ce-l va depune pe suprafaţa 
planetei în cel mai strict secret, urmând ca 
el să-şi ia în primire rolul ce-i fusese pregătit 


în societatea locală... iar ea era în drum spre 
Cyclops, o planetă despre care nici măcar 
nu-şi imaginase că o va vizita vreodată. 

Cu toate astea îi picase bine acel ordin - 
fără nici o motivaţie - prin care i se cerea să 
vină aici înainte de a pleca în permisie. 
Intârzierea îi punea la dispoziţie ceva mai 
mult timp pentru a putea ajunge la o 
hotărâre în problema care o frământa, 
decizie pe care o tot amânase, mereu: să 
rămână în Corpul Galactic, să-şi ceară 
transferul într-un post unde plata era mai 
scăzută, sau să-şi dea demisia? 

Se gândi cu invidie la Gus 
Langenschmidt, maiorul de Patrulă în al 
cărui itinerar era inclusă şi planeta pe care 
se afla ea detaşată, în perioada de început a 
misiunii. Imbătrânea, încărunţea, începuse 
chiar să se şi îngraşe când îl văzuse ultima 
dată, totuşi, fiindcă nu-şi putea imagina 
cărui scop să dedice lunga viaţă pe care o 
avea în faţă, continuase să rămână în 
serviciu activ mult după ce depăşise limita 
de vârstă ce-i permitea să obţină o plată în 


raport de zece la unu. Creditul maxim admis 
era de cinci secole. Adică cincizeci de ani de 
serviciu în Patrulă. 

Mai mult decât toţi anii pe care i-am trăit 
eu de când m-am născut, cugetă Maddalena. 
Ce-o mai fi făcând Gus? Pe unde o mai fi? 
Imi era mult mai uşor să îndur şederea 
aceea când ştiam că o să-l pot vedea de 
două sau de trei ori pe an, dar, până la urmă, 
când a atins limita de vârstă, l-au retras din 
serviciu activ şi l-au trimis să facă altceva, 
iar de succesorul lui nu mi-a plăcut nici pe 
departe la fel de mult. 

Prin comunicatoare se anunţa că urmează 
asolizarea. Aerul începu să se scurgă pe 
coca navei, făcând-o să duruie de parcă 
peste ea ar fi trecut în marş o mulţime 
invizibilă de picioare omeneşti. Maddalena 
se lăsă pe spate şi închise ochii, începând 
din nou lupta cu problema care o chinuia. 
Abia dacă băgă de seamă că asolizaseră, 
deşi tovarăşii ei de călătorie începuseră să 
discute  voioşi, glumind şi schimbând 
informaţii despre Cyclops. O lume foarte 


aspră, după cum ziceau ei. 

Lume aspră, planetă aspră! îi îngână 
Maddalena în gând. /ncălzitorii ăştia de 
scaune cu capul în nori ar trebui să meargă 
puțin în locul ăla de unde vin eu! 

Şi totuşi... 

Mintea ei păru să se întoarcă într-o clipă 
cu douăzeci de ani în urmă. „O lume 
rapace..." aşa i se spusese despre planetă, 
când aflase pentru prima data că în spatele 
acelei ingerinţe în dezvoltarea unei PRZ - la 
dejucarea căreia contribuise şi ea cu o 
improvizație inspirată - se găsea un grup de 
cyclopeeni. 

Dar, de fapt, oare ce-or vrea cei de aici de 
la ea? Pentru numele Galaxiei, de ce sosise 
mesajul ăla lipsit de orice explicaţie la baza 
Corpului - unde ea se chinuia sâ-şi dea 
seama dacă are chef să se întoarcă pe 
Pământ pe durata de un an a permisiei - 
ordonând să fie trimisă pe Cyclops cu 
primul zbor? 

Răspunsul la această întrebare se arătă 
chiar în clipa în care panourile de acces se 


deschideau spre terenul de asolizare - de 
fapt ponton, dacă e să fim corecţi. Deoarece 
- suprafaţa planetei Cyclops fiind în mare 
parte acoperită de apă, iar cea a uscatului 
fiind redusă - navele spaţiale erau parcate 
pe pontoane, nu pe solul preţios. Din locul 
în care încă mai stătea ea - deşi era cât se 
poate de nerăbdătoare să afle ce şi cum, iar 
ceilalţi pasageri se ridicaseră în picioare, 
aşteptând  surescitaţi permisiunea de a 
părăsi nava - se vedeau mai bine de o 
duzină de nave parcate, siluete 
contorsionate de macarale, coci de nave în 
curs de dezmembrare, şine de poduri 
rulante - un desen abstract, pictat cu metal 
strălucitor pe fundalul de un albastru orbitor 
al cerului. 

Nu se aşteptase ca lumina să fie atât de 
puternică. Steaua primară a planetei de pe 
care venea ea era mai rece decât Soarele 
Pământului, dar primara cyclopeană era mai 
albă şi mai fierbinte. 

Prin deschiderea de acces, încă înainte ca 
platforma mobilă să fie fixată în poziţie, se 


săltă cu dexteritate un bărbat în uniformă de 
vară, cu păr tuns scurt, trădând faptul că 
zbura frecvent în spaţiu, unde părul lung era 
interzis, deoarece putea duce la accidente 
de etanşare a căştii. Omul privi cu ochii 
mijiţi spre cabina pasagerilor, aflată în 
penumbră. 

- Locotenent-major Santos? rosti el. 

Maddalena tresări şi se ridică în picioare. 

- Domnul comandant al bazei vă aşteaptă, 
continuă omul. Sunteţi amabilă să mă 
urmaţi? 

Ceilalţi pasageri schimbau între ei priviri 
contrariate, pline de resentimente. Mai ales 
ale femeii, care era evident că avusese 
permanent la-ndemână tratamente 
cosmetice moderne, ce făcuseră ca vârsta ei 
să fie imposibil de bănuit, pe când 
Maddalena fusese obligată să 
îmbătrânească natural douăzeci de ani, 
petrecuţi în locul acela unde singurele 
cosmeticale posibile nu erau decât nişte 
paste primitive şi pudre chioare. 

Fără o vorbă, Maddalena se conformă 


instrucţiunilor, parcă apatică. Dar în clipa în 
care ajunse în dreptul deschiderii de acces 
şi văzu cine o aşteaptă jos, în carlinga 
deschisă a unui glisor de teren, uită de tot, 
cuprinsă de un val de bucurie sinceră. 

- Gus! strigă ea, zburând pe pasarelă, 
sărind treptele câte trei o dată şi 
încolâcindu-i gâtul cu braţele. 

- Uşurel, fetiţă, uşurel! îi zise el, 
desprinzându-se din îmbrăţişare. Trebuie să 
menţin nişte aparenţe de comportament 
autoritar până şi în fundătura asta, chiar 
dacă nu-mi place. la să te văd cum arăţi. A 
trecut ceva vreme. 

Maddalena se retrase un pas şi-l studie 
atent pe vechiul ei prieten. 

- Tu arăţi mult mai bine decât mine, zise 
ea cu o urmă de invidie în glas. Şi într- 
adevăr, aşa era: părul încărunţit îi fusese 
tratat, faţa îi fusese netezită şi ridurile 
şterse, talia îi fusese ajustată, căpătând o 
alură tinerească, în uniforma imaculată de 
comandant, arăta exact ca una din figurile 
de reclamă de pe posterele folosite de 


Corpul Galactic, pentru recrutări. 

- Trebuie să menţin nişte aparanţe, la fel 
cum şi tu ai fost obligată să o faci, mormăi 
el. Hai, suie, te duc la Cartierul meu General, 
să bem ceva răcoritor. Bagajele tale o să fie 
aduse tot acolo. Nu am deseori ocazia să mă 
folosesc de funcţia mea pentru propria-mi 
plăcere, dar de data asta am făcut-o din plin, 
aşa că vei beneficia de cel mai bun 
tratament pe care e în stare să-l ofere 
planeta asta. 

- Plăcere? spuse Maddalena, relaxându-se 
cu un oftat pe capitonajul moale al 
scaunului rezervat pasagerului. Vrei să zici 
că m-ai adus încoace, pe sus, doar pentru 
plăcerea ta? 

Langenschmidt, pe când punea glisorul în 
mişcare, ocolind cu grijă nava ce tocmai 
asolizase - învelişul de metal al pontonului 
vibra sub ei de parcă intrase în rezonanţă - îi 
aruncă o privire scurtă, nedumerită: 

- Nu ţi s-a spus de ce ai fost trimisă aici? 
Mă aşteptam să faci un scandal monstruos 
că ţi se amână permisia pe care ai aşteptat-o 


de douăzeci de ani! 

- Nu, pur şi simplu am executat ordinul. 
Maddalena îşi îngustase ochii din cauza 
luminii puternice a soarelui şi acum îşi 
plimba privirea peste navele spaţiale parcate 
în ordine desăvârşită. 

- Hm! Am impresia că te-ai schimbat ceva 
de când nu ne-am mai văzut, spuse 
Langenschmidt. lţi stătea în obicei să ai 
nişte izbucniri teribile. Ei bine, eu... Ei bine! 
îşi trecu mâna peste gulerul jachetei 
uniformei: Cred că e cazul să-ţi explic 
despre ce e vorba, nu? Evident, e ceva legat 
de PRZ-uri. S-au stârnit din nou proteste 
serioase împotriva principiului de 
noningerinţă - mişcarea plutea în aer de 
mult, încă de pe vremea când am fost eu 
retras din serviciul activ şi trecut la 
comandă aici - iar comanda asta mi-a fost 
încredinţată tocmai mie exact pentru motivul 
că în centrul acestei noi mişcări se găseşte 
planeta Cyclops. 

Maddalena, care abia dacă era atentă la ce 
spunea el, scoase un fel de mormăit care, 


dacă voiai, putea fi interpretat ca un semn 
de interes pentru discuţie. 

Langenschmidt continuă: 

- De fapt, asta se datorează în parte şi 
micii noastre afaceri din Carrig. Deşi nu s-a 
plâns niciodată deschis în legătură cu asta, 
mândria guvernului cyclopean a fost grav 
rănită de faptul că mai bine de o sută de 
cyclopeeni au fost aruncaţi în craterele 
vulcanilor de nişte barbari împuţiţi şi 
murdari, iar noi nu am intervenit cu nimic să 
oprim asta, în virtutea principiului de 
noningerinţă în dezvoltarea unei PRZ. Iți ia 
ani de zile să stârneşti ceva valuri când ai 
de-a face cu două sute şi mai bine - două 
sute şaizeci, nu? - de planete care au un 
cuvânt de spus în conducerea Corpului 
Galactic, dar o personalitate hotărâtă poate 
pune, în cele din urmă, lucrurile în mişcare. 
lar aici, pe Cyclops, avem de-a face exact cu 
o asemenea personalitate, extrem de 
hotărâtă. Doamna Alura Quist. Despre care - 
dacă guvernul de aici nu ar fi considerat în 
mod oficial ca fiind un guvern reprezentativ 


- aş zice mai degrabă că este un fel de 
dictator. O persoană - hm! - extrem de greu 
de oprit. 

- Cyclopeenilor nu le place deloc să ştie 
baza asta a noastră aici, dar nu prea au 
încotro, pentru că nu şi-ar putea echilibra 
bugetul planetar fără chiria pe care o 
încasează de la noi. Aşa că, dacă nu ne pot 
da afară de pe planetă, nu au decât un 
singur mod în care se pot lua de noi, pentru 
afacerea din Carrig. Să atace mult-preţuitul 
nostru principiu de noningerinţâ. lar în acest 
scop Quist a organizat o mare conferinţă 
pentru dezbaterea subiectului - care se 
desfăşoară exact în perioada asta - cu 
delegaţi de pe fel de fel de planete, inclusiv 
de pe Pământ, şi, sincer să fiu, sunt îngrozit 
când văd ce nume influente a reuşit să 
antreneze în treaba asta. 

- Problema e în grădina mea, Maddalena, 
şi sunt teribil de îngrijorat din cauza asta. 
Am fost pus comandant aici tocmai pentru a 
bloca toate mişcările doamnei Quist, dar am 
impresia că nu fac faţă. Când am auzit că 


misiunea ta a luat sfârşit, mi-am zis: „Pe tot 
Cosmosul! Ea-i de pe Pământ - şi corpmanii 
de origine pământeană sunt rari pe aici - ba, 
pe deasupra, a mai fost şi agent planetar, 
aşa că dispune de mărturii direct de la 
sursă". Şi din cauza asta - şi dintr-o serie de 
alte motive - am sperat că poate vei fi în 
stare să-mi impulsionezi niţel mintea asta 
bătrână şi ramolită şi să mă inspiri cumva, 
să pot s-o opresc pe doamna Quist din ale 
ei. 

Maddalena tresări şi-şi întoarse spre el 
capul cu forme sculpturale. Vechea ei 
aparenţă de fragilitate se estompase mult, 
remarcă Langenschmidt, iar ea părea mai 
dură şi mult mai puţin feminină. 

- Gus, după ce am stat douăzeci de ani şi 
m-am uitat la o gaşcă de refugiaţi de pe 
Zarathustra cum se zbat să ajungă nicăieri, 
mi-e teamă că sunt eu însămi aproape 
convinsă că e o adevărată crimă sâ-i lăsăm 
să-şi bată joc de ei înşişi. Imi pare râu că te 
dezamăgesc - au trecut doar câteva minute 
de când ne-am revăzut pentru prima oară 


după ani de zile - dar ăsta e modul în care 
gândesc la ora actuală şi, dacă vrei sâ-i 
convingi pe delegaţii de la conferinţa asta că 
noningerinţă este un principiu corect, poţi 
să te antrenezi încercând să mă convingi 
mai întâi pe mine! 

Bracy Dyge începu să caute pentru a treia 
oara printre tranzistoarele ce zăceau pe 
fundul cutiei cu  mărunţişuri, sperând, 
împotriva oricărei raţiuni, că defecţiunea 
locatorului său de peşti se va remedia de la 
sine. Se afla la patru zile de drum de port, în 
traulerul leneş şi vechi ce constituia 
singurul mijloc de subzistență al întregii lui 
familii, iar el era căpitan şi unic membru al 
echipajului. Era deja de trei zile în zona de 
pescuit, dar abia noaptea trecută îşi dăduse 
seama că nu reuşea să localizeze nici un 
banc de peşte-de-unturâ nu din cauză că 
aceştia dispăruseră brusc, ci pentru că 


locatorul era defect. 

Dintr-un motiv oarecare, ce depăşea net 
priceperea lui în materie de tehnică, 
locatorul refuza să  semnalizeze orice 
altceva în afară de fundul mării. Cu o 
precizie înnebunitoare, trasa pe micul său 
ecran circular contururile tuturor pietrelor şi 
denivelărilor aflate la o sută de metri sub 
chilă, dar nu era în stare să sesizeze nici 
măcar enorma găleată de plastic remorcată 
de trauler pe post de ancoră plutitoare. 

Tranzistoarele erau scumpe şi-ţi era 
imposibil să spui despre vreunul că este 
bun sau nu doar privindu-l. Ca urmare, nici 
el nu ştia dacă cele pe care la recuperase în 
diverse ocazii, aruncându-le în cutia cu 
mărunţişuri, erau mai bune sau mai proaste 
decât cele montate în locator. Singura 
soluţie era să încerce toate combinaţiile 
posibile, până la ultima, şi, cum în locator 
erau folosite şaisprezece tranzistoare, iar în 
cutia cu piese se aflau încă şapte, treaba era 
de durată, nu glumă. 

Dar, cel puţin, mai scăpa de o serie de 


piese care nu erau bune de nimic. Două din 
tranzistoarele din cutie scoseseră complet 
din funcțiune  locatorul, şi băiatul le 
aruncase urgent peste bord. 

Soarele ardea cu putere, iar marea era 
perfect calmă. Traulerul - hodorogit şi cu 
vopseaua decojitâ - era singurul semn de 
viaţă cât vedea cu ochii. El stătea pe puntea 
din spate, cu picioarele încrucişate sub el, la 
umbra unui acoperiş de plastic, folosind 
capacul frontal al locatorului ca tavă de 
lucru, în care punea piesele demontate. Era 
un băiat subţirel, chiar foarte slab, şi pielea 
lui bronzată - destul de închisă la culoare de 
la natură - bătea bine spre culoarea 
ciocolatei. Părul îi atârna pe umeri în cozi 
groase, iar în urechea stângă avea un inel 
strălucitor care, chiar dacă era de crom, era 
uşor corodat de apa de mare. Oricine avea 
ceva cunoştinţe în materie de cultură 
cyclopeană l-ar fi categorisit instantaneu, 
fără ca măcar să se mai uite la pânza - 
cândva albă - ce o avea înfăşurată peste 
şolduri şi la sandalele elastice din picioarele 


lui: un băiat de pescar dintr-unul din 
porturile emisferei marine, cel mai probabil 
Gratignol, căruia nu-i mergea prea bine anul 
ăsta. 

Absolut corect. Bracy descoperi cu 
neplăcere că încă un tranzistor nu era bun 
de nimic şi-l trimise peste bord, după ceilalţi 
doi. 

Cel puţin, încerca el să se îmbărbăteze, nu 
se va întoarce acasă până ce nu va epuiza 
toate posibilităţile de a se descurca de unul 
singur. Dar chiar şi atunci... 

Stomacul îi ghiorăi sonor şi simţi că i se- 
ntunecă mintea la ideea de a se întoarce 
acasă cu cala goală. Era de preferat să 
meargă la întâmplare, până ce plasele lui vor 
prinde totuşi ceva, la noroc, să aibă familia 
ce să mănânce, chiar dacă nu va nimeri 
peste peşte-de-untură. In zona asta, peştele- 
de-untură era singura specie vandabilă, dar 
peşte comestibil se găsea din belşug, 
oricine putea prinde după pofta inimii dacă- 
şi dădea osteneala să arunce în apă o undiţă 
cu o momeală în cârlig, însă peştii-de-untură 


trăiau în bancuri mari, de opt până la zece 
mii de exemplare, şi, fiind concentrați, 
puteai hoinări liniştit pe mare săptămâni în 
şir fără să dai de vreunul, dacă nu aveai un 
locator. 

Dacă el ar fi făcut parte dintr-o altă 
familie...! Dacă ar fi fost unul din băieţii 
Agmess, de exemplu - şase fraţi, doi dintre 
ei având suficiente cunoştinţe tehnice nu 
numai pentru a repara singuri echipamentul 
electronic, ci pentru a face acelaşi lucru şi 
pentru alte familii de pescari, ba chiar fiind 
în stare să construiască aparate noi... Dar 
respectivii îşi ţineau cunoştinţele acumulate 
cu greu sub şapte lacăte, ca orice marfă 
prețioasă. Aşa că el, când va ajunge acasă, 
va fi obligat să plătească pentru a fi ajutat - 
pe ei sau pe altcineva - şi, după o ieşire 
lipsită de roade, cum ar fi putut s-o facă? 
Bărcile familiei Agmess aveau şi aparate de 
radio, şi, dacă aveau probleme pe mare, 
puteau cere imediat ajutor, pe când el era 
singur-cuc, răspunzător de soarta bărcii 
âsteia, cu care trebuia să asigure existenţa 


celor patru surori, a bunicii şi a fratelui său 
mai mic, în vârstă de opt ani. 

El însuşi nu avea decât şaptesprezece 
ani. Şi fusese obligat sâ-şi asume sarcina de 
a asigura existenţa familiei cu un an şi 
jumătate în urmă, din iarna în care se 
înecaseră părinții lui, într-o furtună 
năprasnică, datorită scufundării unei bărci 
de salvare lansate pentru a scăpa de la 
moarte un nerod blestemat. 

Tot aşa ar trebui să zic şi despre mine, îşi 
zise Bracy morocănos. Părinţii mei ar fi 
groaznic de ruşinaţi, dacă m-ar vedea acum! 

Se opri o clipă din munca aceea 
plictisitoare şi aruncă o privire peste 
suprafaţa mării, fără să se aştepte să vadă 
altceva în afară de apă şi cer. Dar inima îi 
tresări, pulsul i se acceleră şi aproape că 
răsturnă piesele din tava improvizată ce şi-o 
pusese în poală. 

Şorecari Jackson! Atât de departe spre 
nord... asta nu putea însemna decât un 
singur lucru: un rechin-lup! 

Cu mişcări frenetice strânse repede 


piesele demontate din locator, le băgă într-o 
pungă - să fie sigur că sunt toate la un loc - 
şi se ridică în picioare. Mai exista o cale să 
găseşti  peşte-de-untură, în afară de 
utilizarea echipamentelor electronice: să te 
ţii pe urmele unui rechin-lup, aidoma 
şorecarilor, până când te ducea la unul din 
marile bancuri. Fiara aceea lacomă era în 
stare să simtă curenţii bogaţi în substanţe 
nutritive din apa mării, ca orice peşte, iar 
bancurile pe care le căuta Bracy se 
deplasau exact de-a lungul acestor curenţi. 

Bineînţeles, nu de-a lungul tuturor 
curenților de genul ăsta dădeai peste 
bancuri de peşte-de-ulei - erau prea mulţi. 
Dar era măcar o idee. 

Ezită o clipă, strângându-şi ochii din 
cauza strălucirii soarelui, şi-şi ridică talpa 
unui picior ca să se scarpine pe gamba 
celuilalt, cum făcea totdeauna când se 
concentra asupra unei probleme importante. 
Şi erau câţiva factori ce trebuiau cântăriţi 
atent, înainte de a lua o hotărâre. Mai întâi 
faptul că - dacă fusese în stare să ţină atâţia 


şorecari după el - rechinul-lup din faţa lui 
era probabil un monstru, în al doilea rând, 
faptul că el era plecat deja de patru zile din 
port, iar un rechin-lup, dacă găsea suficientă 
pradă, era în stare să ardă gazul într-o zonă 
anume chiar şi o săptămână, înainte de a se 
pune în mişcare spre ecuator. Şi în al treilea 
rând faptul că auzise că un rechin-lup te 
poate pilota spre bancurile de peşte-de-ulei, 
dar nu cunoscuse pe nimeni care să fi făcut 
vreodată una ca asta - acum, că toţi pescarii 
din Gratignol îşi puteau permite să aibă 
locatoare, era un risc inutil. 

Şi, în ultimul rând - dar nu cel de pe urmă 
- trebuia să ţină cont şi de faptul că, dacă un 
rechin-lup atât de mare se hotăra să atace 
traulerul, probabil câ-l va scufunda fără prea 
mari eforturi. 
Bracy trase adânc aer în piept. Ajunsese la 
concluzia că era într-o situaţie care reclama 
măsuri disperate pentru a o depăşi. Aşa că 
se duse să vadă dacă era într-adevăr echipat 
pentru o asemenea treabă. 

Proviziile nu erau o problemă - doar apa - 


şi, dacă vremea nu se strica, putea să se 
folosească liniştit de pânzele solare. Nici cu 
energia nu stătea râu - în timpul zilei capta 
suficientă ca să pună în mişcare barca în 
ritm de melc, iar noaptea îşi putea permite 
să consume niţel din rezerva din 
acumulatoare. Deci putea risca să se ţină 
vreo două zile după rechinul-lup. 

Cât priveşte apărarea - în caz că fiara 
devenea obraznică - asta era cu totul 
altceva. Singurele arme de care dispunea 
erau două căngi pescăreşti, destul de 
corodate de apă, pentru că nu erau tocmai 
noi - una dintre ele arăta chiar prost de tot, 
probabil că o să se rupă în curând - şi 
năvodul, care nu putea fi folosit la altceva 
decât la tras peştele în cală. 

la stai! li venise o idee. In dulapul cu 
echipament de salvare avea cel puţin şase 
rachete de semnalizare, iar - pe o planetă cu 
distanţe atât de mari între centrele populate 
- asemenea dispozitive erau proiectate să 
ajungă la înălţimi stratosferice, pentru a fi, 
într-adevăr, utile. Cântăreau peste treizeci 


de kilograme fiecare şi se amorsau automat, 
în contact cu apa de mare, la intervale de o 
oră din momentul în care barca de salvare 
era lansată la apă. 

li trebuiră cincisprezece minute pentru ca 
- transpirând şi înjurând - să reuşească să 
care două dintre ele la provă, să le fixeze pe 
balustradă şi să aşeze lângă ele o găleată 
plină cu apă de mare, pentru a avea cu ce să 
le pună în funcţiune. Cu un pic de noroc, şi 
dacă era atent, putea servi chiar şi unui 
monstru de rechin-lup o masă greu de 
digerat. 

După aceea - simțind totuşi că-l cam ia cu 
frig, în ciuda zăpuşelii - alimentă reactoarele 
şi traulerul porni în direcţia rechinului-lup. 

Era cam la un kilometru şi jumătate de el 
când văzu hidroglisorul. 

Parcă se  materializase din neant. 
Ambarcaţiunea era aşa de joasă, încât până 
şi unduirile uşoare ale apei erau suficiente 
s-o ascundă vederii, aşa că n-o zărise decât 
când s-a ridicat pe aripile subacvatice, 
aruncând un evantai de spumă la provă. Şi 


parcă nici nu era o ambarcaţiune 

- o platformă cu o protuberantă în faţă şi un 
om lungit pe ea, cu faţa acoperită de un 
vizor integral, protejându-l de lumina 
puternică. 

Bracy înghiţi nodul ce i se pusese în gât. 
Vânează, oare, fiara...? Da! Omul stătea 
exact în spatele unui tun pentru harpoane şi 
o rază de soare căzu chiar pe ghearele 
proiectilului, făcându-le să lucească tare. 

Tot atunci zări şi rechinul-lup, şi-şi dori 
fierbinte să nu se fi apropiat de fiara aceea 
gigantică, mai mare decât cele mai negre 
imagini de coşmar ce-i trecuseră prin minte 
- avea anvergura înotătoarelor mai mare 
decât lungimea traulerului său. 

Tabloul  înfruntării dintre omul din 
hidroglisor şi ucigaşul acvatic - năpustindu- 
se unul spre celălalt - dură destul pentru a i 
se întipări în minte pentru totdeauna. Dar 
din înaltul cerului detună boom-ul sonic, şi 
tabloul pe care-l privea - şi care nu durase 
mai mult de o secundă - păru să se dizolve 
într-un haos de stropi de apă amestecați cu 


spumă şi în tipetele şorecarilor 
înspăimântați, care, după ce vomitaseră la 
iuţeală hrana pe jumătate digerată din 
stomacuri, se ridicaseră la înălțime. 

Hidroglisorul dispăru la fel de brusc cum 
apăruse, în vârtejul produs de rechinul-lup, 
şi în aer se înălţară zeci de fragmente de 
ambarcaţiune, unele căzând în apa la mai 
bine de treizeci de metri. Cât despre omul 
din ea - pe moment Bracy nu zărea nici 
urmă. Asta se datora în primul rând faptului 
că nu mai avea timp să se uite după el. 
Oprise alimentarea cu energie din pânzele 
solare şi trecuse pe acumulatoare - nu spera 
să poată fugi de monstrul acela, dar cel 
puţin putea încerca sâ-i evite atacurile, 
dacâ-şi calcula bine momentul manevrelor. 

Băiatul aştepta, încordat. Va ignora 
monstrul prezenţa traulerului, sau...? Nu, nu 
avea parte de norocul ăsta. După ce se 
rotise leneş în cerc, fiara se ridicase din nou 
deasupra apei, privind peste faţa mării. 

Nu era doar un monstru, mai era şi tâlhar 
bătrân, pe deasupra. Fiindcă imediat ce zări 


traulerul se năpusti spre el. 

Bracy se trezi urlând din toţi bojocii - 
habar n-avea ce spune, dar probabil că 
înjura şi blestema. Mânat doar de nebunia 
clipei, alinie la nimereală traulerul pe 
direcţia rechinului-lup, turnă repede apă de 
mare peste declanşatoarele celor două 
rachete şi se aruncă sub punte, sperând să 
fie apărat astfel de suflul lor. 

O bătaie de inimă, două, trei... timpul 
trecea intolerabil de încet, parcă aştepta de 
ceasuri întregi. 

In sfârşit! Parcă explodase universul! 

Se adună încă ameţit, având impresia că 
trupul pe care-l punea în mişcare nu era al 
lui, şi-şi săltă capul deasupra punţii. Două 
din pânzele solare erau sfâşiate, iar 
acoperişul de plastic sub care se adăpostise 
mai devreme dispăruse; pe jos se vedeau 
urme de arsuri, iar geamul de la cabina 
cârmei era spart. 

Dar la douăzeci de metri în faţa provei 
avusese loc o altă calamitate, una ce-l 
satisfăcea deplin. Era convins de asta chiar 


înainte de a se uita peste copastie, pentru că 
şorecarii — care nu se prea sinchiseau din 
stârvul cui se înfruptă - coborâseră deja, să 
înlocuiască mâncarea pe care (e) 
regurgitaseră mai înainte, când se 
speriaseră. 

Trupul enorm al rechinului-lup era 
aproape sfârtecat în două, şi viața se 
scurgea din el o dată cu ultimele picături de 
sânge pe care inima monstrului le pompa în 
ocean. 

Simţindu-se încă lipsit de vlagă, Bracy se 
prinse cu mâinile de balustradă - dar şi le 
retrase imediat, cu o mişcare zvâcnită. Şina 
metalică era încă fierbinte din cauza jetului 
rachetelor. O adevărată minune că n-am dat 
foc bărcii, se gândi el, într-o doară. 

Privea apatic spre apă. Pierduse două 
pânze solare, fusese obligat să-l facă bucăţi 
pe ipoteticul lui pilot spre bancurile de 
peşte-de-un-tură - totul fără a câştiga ceva. 

Se încorda dintr-o dată. Oare ce era acolo, 
în apă? Ceva ce se zvârcolea, ca şi cum ar fi 
fluturat o mâna? 


Omul din hidroglisor! Incă mai trăia, 
probabil că se agăţase de o bucată din 
ambarcaţiune, ba chiar mai avea putere să şi 
strige după ajutor, deşi Bracy abia dacâ-l 
auzea, asurzit de zgomotul făcut de rachete 
şi de ţipetele şorecarilor. 

Cu un efort fantastic reuşi sa pună 
traulerul în mişcare şi să-l tragă lângă omul 
din apă. Când a ajuns lângă el, acesta era 
prea slăbit să se poată urca singur pe punte, 
aşa că Bracy l-a tras din apă apucându-l de 
perechea de bretele ce i se încrucişau pe 
spate. Şi nici nu era de mirare că omul era 
slăbit: când l-a scos din apă a văzut câ-şi 
pierduse un picior, de la genunchi în jos, în 
colții rechinului-lup. 

- Nu fi îngrijorat, îi şopti omul, vâzându-l 
pe Bracy că se holbează îngrozit la rana lui. 
Costumul... o să oprească... hemoragia. 

Ce costum? Bracy privi mai atent. Pielea 
omului era acoperită cu un fel de film 
transparent, parcă de plastic, ce se 
contracta singur, formând un fel de garou în 
jurul membrului amputat. Carnea se albise 


deja, iar sângerarea aproape se oprise, nu 
mai era decât o uşoară scurgere la nivelul 
capilarelor. 

Ei bine, cu asta s-a rezolvat, îşi zise Bracy 
încă năuc, pornind-o spre dulap, să ia încă o 
rachetă - de data asta ca să strige după 
ajutor, de oriunde s-o putea. 

Chiar şi pe o planetă mai săracă, precum 
Cyclops, Corpul Galactic se bucura de tot ce 
era mai bun. Era o necesitate obiectivă, 
pentru a compensa măcar în parte sarcinile 
enorme cărora trebuia să le facă faţă 
personalul, însă era şi un handicap serios, 
la fel ca şi sistemul de plată bazat pe 
tratamente de longevitate, născând invidie 
şi atrăgând spre comisiile de selecţie pentru 
admiterea în Corp mulţimi de candidaţi 
lipsiţi până şi de aptitudini elementare 
pentru o asemenea muncă. 

Tipic pentru luxul Corpului era locuinţa lui 


Langenschmidt, unde-şi avea şi Cartierul 
General - o vilă situată în cel mai înalt punct 
al insulei pe care le-o închinase guvernul 
cyclopean. Comandantul nu era obligat să 
fie tot timpul prezent în şantierul de reparaţii 
şi să fie în permanent contact fizic cu 
activităţile pe care le conducea - pentru asta 
exista o reţea electronică de comunicaţii - 
aşa că omul care-şi desfăşurase până atunci 
cea mai mare parte din activitate în ronduri 
singuratice de Patrulă, ce duraseră uneori şi 
zece ani, prefera să ducă o viaţă retrasă, în 
liniştea locuinţei lui. 

Dezamăgirea pe care i-o produseseră 
vorbele neaşteptate cu care-i răspunsese 
Maddalena imediat după ce sosise îl 
redusese la tăcere, şi nu mai scosese o 
vorbă până ajunseseră în camera principală 
a vilei - o încăpere lungă, răcoroasă, cu 
plafon jos - prin ferestrele căreia li se 
desfăşura la picioare, ca o hartă, panorama 
întregii insule şi a pontoanelor de pe 
ţărmuri. lar atunci, după ce adusese câte un 
pahar de băutură răcoritoare, se lăsase într- 


un fotoliu confortabil şi privise atent la 
femeia din faţa lui, pe care, în 
subconştientul lui, cu o oră în urmă, o mai 
vedea ca fiind încă acel agent de înlocuire 
cu minte înfierbântată de pe vremea afacerii 
din Carrig, de acum douăzeci de ani. 
Ajunsese să se  obişnuiască cu 
schimbările pe care revenirea la o viaţă 
confortabilă şi civilizată le produseseră 
asupra lui însuşi - înlăturarea efectelor 
îmbătrânirii, de exemplu, înfăţişarea pe care 
o afişa Maddalena la vârsta naturală de 
patruzeci şi cinci de ani fusese un adevărat 
şoc pentru el. Osatura ei era încă delicată, 
capul îi era încă modelat cu fineţe, ca o 
sculptură abstractă, ochii tot îi mai 
străluceau ca două pietre preţioase de 
ambele părţi ale nasului regal şi ascuţit, 
simbol al curiozităţii ei înnăscute. Dar tenul 
şi pielea i se aspriseră, la fel şi mâinile, iar 
din ţinuta ei, ca şi din glas, se degaja un fel 
de aură de epuizare. 
Incercând să risipească răceala ce părea 
să se instaleze între ei, i se adresă cu o falsă 


voioşie în glas: 

- Ei, Maddalena! Ce-ai mai făcut tu de 
când nu ne-am mai văzut? Cum ţi-a mai 
mers? 

- Prost. 

Nici nu atinsese paharul din faţă, deşi 
luase dintr-o cupă un aperitiv - o bilă uscată 
şi pufoasă, pe care o învârtea absentă între 
degete. 

- Poate-ţi aminteşti - deşi ştiu că, pentru 
tine, asta n-a fost decât o simplă înregistrare 
de jurnal - că Marele Şef Cashus a fost 
asasinat la scurtă vreme după ce mi-am luat 
eu postul în primire, şi o dată cu el s-a dus 
şi orice speranţă de progres. Aşa că... 

Strivi aperitivul între degete, făcându-l 
zob, şi se grăbi să scuture pulberea şi 
firimiturile în farfurioară. 

- Aşa că am petrecut al dracului de multă 
vreme observând atent cum nu se întâmplă 
nimic. Dar tu? 

- Ah... Eu am fost obligat să învăţ o 
meserie cu totul nouă pentru mine şi am 
descoperit că nu sunt prea capabil în 


materie. Cred că s-ar putea numi diplomaţie 
contemporană. Nu pot să spun că am fost 
obligat să văd cum nu se întâmplă nimic, 
dar, la scară galactică, lucrurile se pun în 
mişcare aşa de greu, încât, până la urmă, 
nimic este o primă aproximaţie destul de 
bună. Langenschmidt ezită o clipă: Ascultă 
Maddalena, adineauri vorbeai serios, sau 
erai dominată de o oboseală de moment, 
cum se întâmplă după orice drum? 

- Oboseala asta a mea se acumulează de 
multă, foarte multă vreme. Gustă, în sfârşit, 
din băutură, fără să facă nici o remarcă în 
privinţa ei, continuând: Şi... da, vorbeam 
serios. 

- Ai revenit la ideile tale de demult, pe 
care mi-am dat atâta osteneală să ţi le scot 
din cap - împreună cu Pavel Brzeska - 
înainte de a pleca spre Carrig? 

- Nu. Alea erau idei preconcepute, de 
puştoiacă tâmpită. A trecut multă vreme de 
atunci, Gus, chiar şi pentru un corpman şi... 
presupun că şi eu m-am schimbat mult. 

- Ei, uite ce-i! Langenschmidt se aplecase 


în faţă: Tu ai fost pe Treisprezece, care abia 
dacă poate fi considerată planetă de clasă 
A, iar refugiații trebuie să facă faţă unor 
condiţii climatice extreme, după ce au pornit 
de la cea mai proastă bază cu putinţă, adică 
fără nici un conducător cu pregătire 
superioară. Inţeleg foarte bine că viaţa unei 
asemenea comunităţi primitive de ţărani 
poate dobori moralul oricărui observator. 
Dar, înainte să treci de cealaltă parte a 
baricadei în privinţa noningerinţei, 
gândeşte-te la Paisprezece şi la Carrig - ar 
trebui să vezi ce spun ultimele rapoarte de 
acolo, fiindcă veni vorba. Gândeşte-te la 
Şapte, unde se dezvoltă tehnici biologice şi 
genetice absolut noi, sau la Optsprezece, 
unde au avut loc nişte schimbări de limbaj 
care, în final, vor influenţa şi vor modifica 
radical comunicările interumane. 

- Gândeşte-te şi la Cinci, ripostă 
Maddalena. Dacă nu reuşesc să rezolve 
problema paraliziei cerebrale, comunicarea 
între supraviețuitori se va reduce la 
grohăituri ca de maimute. 


Câteva minute domni tăcerea. Deprimat, 
Langenschmidt îşi rodea buza de jos şi se 
uita fix la Maddalena, întrebându-se ce să 
mai spună. 

Problema în sine era recurentă şi fusese 
dezbătută permanent, de un secol şi 
jumătate. Rădăcinile ei erau însă localizate 
mult mai departe în timp, mai exact cu şapte 
sute şaptezeci de ani în urmă, când steaua 
primară a planetei ce se numea Zarathustra 
se transformase în novă. Timp de şase sute 
treizeci de ani se crezuse că nu scăpaseră 
de pe planetă decât o mână de refugiaţi, 
care ajunseseră pe Alfa Baucis, pe partea 
dinspre soare a novei. Apoi, ca din senin, se 
recepţionaseră semnale radio din direcţie 
opusă. Erau rodul muncii pline de abnegaţie 
a multor generaţii de refugiaţi - şi de urmaşi 
ai acestora - care avusese ca punct de 
pornire doar ceea ce se recuperase dintr-o 
singură navă spaţială şi culminase cu 
transformarea unui întreg asteroid - orientat 
astfel încât să se comporte ca o antenă 
parabolică - într-o staţie de emisie radio de 


mare putere, alimentată cu energie solară, 
ale cărei mesaje se târau spre civilizația- 
mamă doar cu viteza luminii. 

Semnalele veneau de pe planeta lui Lex, 
cunoscută ca PRZ Unu: prima Planetă de 
Refugiu Zarathustra care fusese localizată şi 
cu care lumea civilizată reluase contactul. 
Acum făcea şi ea parte din uniunea 
galactică, fiind privită ca o planetă civilizată. 

De la ei se aflase că de pe partea 
întunecată a planetei - Zarathustra se afla în 
cadranul îndepărtat al orbitei - reuşiseră să 
decoleze peste trei mii de nave, în care se 
îmbarcaseră cam două milioane şi un sfert 
de oameni. lar Patrula, care fusese înfiinţată 
cu două secole înainte, primise sarcina să 
depisteze restul supravieţuitorilor, dacă mai 
existau. 

Şi se descoperiseră douăzeci şi una de 
planete pe care ajunseseră refugiaţi. lar pe 
unele aceştia nu numai că reuşiseră să 
supravieţuiască, dar, în perioada în care 
fuseseră izolați de restul civilizaţiei, 
reuşiseră să dezvolte culturi respectabile şi 


cât se poate de interesante. Pe puţine 
planete tehnologia - în înţelesul clasic al 
cuvântului - depăşise nivele rudimentare de 
dezvoltare, dar existau alte realizări - de 
genul celor menţionate de Langenschmidt 
pentru Maddalena - ce promiteau să 
deschidă căi noi pentru evoluţia culturală şi 
ştiinţifică a umanităţii. 

După discuţii îndelungi, pe parcursul 
cărora se aduseseră o mulţime de 
argumente, şi subiective, şi obiective, se 
formulase principiul noningerinţei şi se 
trecuse la aplicarea lui. Dacă PRZ-urile nu 
reuşeau să ia contact cu lumea civilizată 
prin forţe proprii, evoluţia lor va fi lăsată să- 
şi urmeze cursul natural, fără nici o 
ingerinţă din exterior. Existau multe motive 
ce susțineau o asemenea hotărâre. Pe unele 
planete avuseseră loc schimbări în evoluţia 
indivizilor, datorită condiţiilor de mediu. Pe 
toate se produsese o ruptură culturală 
serioasă, pe care secolele de înmulţire 
naturală - patru sau cinci generaţii pe secol - 
nu făcuseră decât să o accentueze. Dar cel 


mai important era faptul că civilizaţia 
galactică părea să-şi încetinească ritmul de 
dezvoltare, ca şi cum distanţa între stele ar 
fi impus - în afara barierei fizice - şi o barieră 
la nivel psihologic, împiedicând sau 
încetinind dramatic schimburile de idei între 
culturile planetare. Ca urmare, interesul 
pentru cercetarea ştiinţifică era în scădere, 
ca şi inventivitatea oamenilor, pentru că n- 
avea nici un rost să te chinui să găseşti 
soluţia unei anumite probleme când - pe 
oricare din cele două sute şaizeci de planete 
locuite de fiinţe umane - era posibil ca 
altcineva să fi rezolvat deja problema 
respectivă. 

Aşa că se sugerase că PRZ-urile - lăsate 
în pace - poate că vor reuşi să redescopere 
motivațiile fundamentale ale  curiozităţii 
umane, antrenând astfel totalitatea rasei 
după ele. 

Deoarece avusese loc un intens proces 
de  uniformizare al nivelelor culturale. 
Planete ca Pământul încă mai erau privite ca 
exemple, dar de răspândit nu se răspândeau 


decât schimbări superficiale, ce ţineau de 
modă, nu şi cele profunde, ce stăteau la 
baza acestora. Ca urmare, la ora actuală 
lucrurile erau cam la fel peste tot, şi starea 
lor generală nu era cu mult altfel de cea de 
pe vremurile când se înființase Patrula. 
Planetele mai înapoiate se zbăteau să atingă 
nivelul mediu de dezvoltare - unele chiar 


reuşeau - dar planetele cu dezvoltare 
deasupra mediei erau tot placide şi lipsite 
de iniţiativă. 


Maddalena se foi în fotoliul ei şi-şi ridică 
ochii spre faţa întinerită a vechiului ei 
prieten. 

- De data asta cine conduce campania? 
Presupun că tot PRZ Unu, ca de obicei. 

Langenschmidt se repezi să-i răspundă: 

- Nu, şi asta e deosebit de interesant. 
Moda era ca Unu să urle în stânga şi-n 
dreapta cât sunt de revoltați de modul 
şocant în care sunt trataţi cei asemenea lor, 
ce sunt lăsaţi să putrezească în mizerie, în 
loc să fie salvaţi şi readuşi la sânul 
civilizaţiei-mamâ. Dar tradiţia asta s-a cam 


stins în ultima vreme, cred că din cauză că 
abia de curând Unu a reuşit să se integreze 
complet în civilizaţia galactică, şi şi-au dat şi 
ei seama ce schimbări adânci produsese 
perioada de izolare în cultura lor. La ora 
actuală purtătorii de cuvânt de pe Unu îşi ţin 
gura bine închisă, aşa că avem chiar 
speranţe că, în cele din urmă, vor adera 
chiar şi ei la principiul de noningerinţă. 

- Dar, în locul lor, toba e bătută de 
Cyclops - părerea mea e că asta se 
datorează exclusiv afacerii noastre din 
Carrig - şi o droaie de minţi caritabile, dar 
înguste, s-au alăturat campaniei 
cyclopeenilor, inclusiv - şi mai ales - de pe 
Pământ. Ceea ce nu reuşesc indivizii ăştia 
să priceapă este - zic eu - faptul că luxul de 
tip Pământ nu constituie modelul perfect de 
viaţă umană. Vor să impună acest standard 
peste tot, fără să ia în consideraţie că acei 
cărora vor să-l impună sunt ataşaţi de 
cultura lor actuală sau că aceste culturi sunt 
productive, creative. 

- Treisprezece nu e, sigur, în categoria 


asta, murmură Maddalena. 

Langenschmidt nu-i răspunse. Işi 
întorsese privirile spre fereastră şi făcuse 
ochii mari, văzând o serie de scântei 
strălucitoare, ce arătau ca nişte paiete 
cusute pe albastrul cerului. 

- Hei! exclamă el. Asta-i o rachetă de 
semnalizare. Cred că de la vreun pescar cu 
probleme. Trebuie să-i dădăcim mereu pe 
localnici - ori câte un pescar care pleacă pe 
mare cu echipament neadecvat, ori câte un 
playboy din protipendadă ieşit la vânătoare 
de rechini-lup, pe care-l lasă nervii în 
momentul crucial. Dar nu-i chiar râu, mai 
întrerupe monotonia. 

Se  îndreptă spre un panou de 
comunicator - integrat cu discreţie în 
mobilierul extrem de funcţional al încăperii - 
şi întrebă: 

- Se ocupă cineva să vadă ce-i cu racheta 
aia de semnalizare? Tăcere. Apoi se auzi o 
voce impersonală, vorbind pe un ton iritat: 

- Mă scuzati, domnule comandant, ce aţi 
spus? după care continuă imediat, ca şi 


cum ar fi reauzit întrebarea în minte: Ah! 
Racheta! Da, o să trimit imediat pe cineva 
să-l ia pe flăcău şi sâ-l aducă la țărm. 

- Perfect. Langenschmidt îşi îndreptă 
imediat atenţia înapoi, spre Maddalena: 

- Ştii, am senzaţia că înainte de a încheia 
discuţia asta şi de a ajunge la vreo 
concluzie, cred că ar fi bine să-ţi dau ocazia 
să vezi mai îndeaproape civilizaţia galactică 
- stil Cyclops - ca să-ţi aduci aminte ce 
deşertăciune este asta în realitate. Şi putem 
lua situaţia creată la ora actuală drept 
exemplu edificator. Este vorba mai întâi de 
această doamnă Quist, care conduce totul în 
maniera în care ţi-am spus. Este cu 
siguranţă o femeie foarte capabilă şi 
neînduplecată. Dar a-şi limita eforturile la 
planeta Cyclops - care este atât de săracă 
încât energia e produsă încă în reactoare cu 
fisiune, nu cu fuziune - o nemulţumeşte 
profund. Şi nici nu înţelege de ce personalul 
Corpului e plătit în tratamente de 
longevitate, pe când ea îmbătrâneşte şi e 
obligată să-şi cumpere tocmai de pe Pământ 


tratamentele cosmetice de care are nevoie. 
De altfel, am impresia că o parte din 
ostilitatea ei se datorează exact geloziei. lar 
o femeie speriată la gândul câ-şi pierde 
înfăţişarea din tinereţe e un caz tare trist. 
Are un amant oficial - unul dintre cei mai 
chipeşi bărbaţi pe care i-am văzut vreodată - 
un fel de erou planetar, un fost cosmonaut, 
rămas invalid în urma unei răni căpătată în 
nişte circumstanţe pe care nu le cunosc, dar 
despre care am auzit că au fost meritorii, îl 
tratează ca... ca pe un animal micuţ, ca pe o 
mascotă, îl arată peste tot: uitaţi-l, faimosul 
Justin Kolb, amantul meu. Mă urmăreşti? 
Maddalena dădu în tăcere din cap. Auzise 
toate astea - cu excepţia poveştii despre 
Kolb - încă de pe vremea afacerii Carrig, 
când un grup de cyclopeeni întreprinzători 
aflaseră de la un practicant de Corp 
concediat poziţia planetei PRZ numărul 
Paisprezece şi faptul că pe aceasta se 
găseau depozite importante de minereuri 
radioactive.  Cyclopeenii  deschiseseră o 
mină - folosind ca mână de lucru localnici, 


faţă de care se purtau ca şi cum ar fi fost 
sclavi - şi o ţinuseră în funcţiune o perioadă 
destul de lungă, până când Patrula reuşise 
să le disloce întreprinderea. De atunci, 
guvernul cyclopean îşi afişase în fiecare 
ocazie durerea pe care o resimţise aflând că 
o ceată de barbari de pe o PRZ aruncaseră 
în craterul unui vulcan oameni aşazzis 
civilizaţi - pedeapsa tradiţională pentru 
crimele pe care aceştia le comiseseră, în 
raport cu etica şi religia locală. 

- Sincer să fiu, impresia mea este că pe 
doamna Quist nici măcar n-o interesează 
PRZ-urile ca atare, continuă Langenschmidt. 
Ea nu vrea decât să facă mizerii Corpului 
Galactic, datorită unei gelozii personale, 
profitând de fondul de ostilitate creat aici în 
privinţa noastră, datorită episodului de pe 
Paisprezece. Dacă ar fi să abandonăm 
noningerinţa din mottve bine întemeiate, 
solide, raţionale... asta aş putea s-o înghit - 
poate că m-aş îneca un pic, dar aş înghiţi-o. 
Dar să accept aşa ceva pentru o asemenea... 

Vocea aceea impersonală se auzi din nou 


din comunicator: 

- Domnule comandant? 

- Da? Langenschmidt se răsuci pe 
jumătate în fotoliu. 

- Racheta de semnalizare. M-am gândit că 
vă interesează să ştiţi ce-i cu ea. 

- Nu în mod deosebit, dar spune-mi. 

- Am găsit un pescar din Gratignol - mai 
degrabă un băiat, care nu are mai mult de 
şaptesprezece ani, din câte mi s-a spus. A 
avut necazuri cu un rechin-lup, vânat de o 
persoană - hm - o persoană cu o oarecare 
notorietate. Băiatul a pescuit numita 
persoană din apă integral, exceptând un 
picior. Din fericire, numitul purta un costum 
medicinal, care a oprit hemoragia, astfel 
încât, deşi e inconştient, nu e mort. Dar cred 
că v-ar interesa să ştiţi despre cine e vorba. 

- Ei bine, spune o dată, mormăi 
Langenschmidt. 
- Este vorba de Justin Kolb, spuse vocea. 


Alura Quist era foarte mulţumită de 
turnura evenimentelor. Nici imaginea pe 
care o privea în poli-oglinda la care se 
aranja pentru banchetul oficial, programat 
să înceapă la apusul soarelui, nu-i putea 
risipi satisfacția încrâncenată pe care o 
resimțea gândindu-se la delegaţiile sosite de 
pe alte planete. 

Bineînţeles, cele de pe planetele bogate - 
Pământul, de exemplu - aveau o atitudine 
oarecum condescendentă faţă de 
posibilităţile cyclopeenilor - chiar dacă le 
fusese oferit tot ce exista mai bun aici - dar, 
cum mobilul tuturor erau intenţiile caritabile 
declarate în sprijinul celor lipsiți de 
privilegii, de pe PRZ-uri, toţi se purtau cât se 
poate de frumos şi nu se înregistrase nici o 
plângere. lar ferocitatea de care dădea 
dovadă reprezentantul lui PRZ Unu - Omar 
Haust, un bătrân, dar care ştia să se exprime 
cu multă vehemenţă - contrabalansa pe 
puţin lipsa de curaj a unei duzini dintre 
colegii mai slabi de înger. Pentru că el încă 


mai era adeptul unor idei pe care majoritatea 
oamenilor de pe planeta lui le 
abandonaseră, chiar dacă făcuseră asta cu 
multă reticență. 

Banchetul urma să fie magnific. 
Mâncărurile şi băuturile erau atât de 
scumpe, încât vor trebui să fie tratate ca un 
articol separat al bugetului planetar pe anul 
în curs, dar nu conta, pentru că o majorare 
cu unu la sută a chiriei pentru baza Corpului 
Galactic va acoperi toate cheltuielile, cu 
prisosinţă. După banchet vor urma 
discursuri, evident - era ciudat cum tradiția 
continua să dăinuie în anumite zone ale 
activității umane generație după generație - 
dar se simțea în stare să îndure până şi asta. 
In vederea reuşitei planului la care muncise 
atâta amar de ani, o să îndure şi cele două 
sau trei ore de vorbărie chioară. 

- Noi, cyclopeenii, rosti ea spre oglindă, 
privind cu atenţie cum i se mişcau muşchii 
gâtului, pe măsură ce pronunţa cuvintele, nu 
facem parte dintre cele mai prospere naţiuni 
ale galaxiei. Totuşi nu ne manifestăm egoist 


în privinţa puţinului de care dispunem. 
Dimpotrivă, am împărţi din inimă acest puţin 
cu cei mai săraci ca noi. In vremurile pre- 
galactice - spun istoricii - era o fabulă 
despre un câine care-şi făcuse culcuşul în 
locul de hrană al unui animal de povară, 
obligându-l pe acesta, în cele din urmă, sa 
moară de foame. 

Făcu o pauză, în primul rând pentru că nu 
era sigură că această referinţă literară este 
adecvată - deşi cel ce-i compusese 
discursul înlăturase cuvintele complet ieşite 
din uz, precum „iesle" sau „bou“ şi, în al 
doilea rând, pentru ca să se privească din 
nou în oglindă. 

Avea silueta încă suplă, pentru că - 
nervoasă şi energică - pe măsură ce trecea 
timpul, avea tendinţa să devină mai degrabă 
uscată, osoasă, decât să se îngraşe. Părul 
ei, blond, cu o nuanţă caldă, era coafat 
impecabil şi-i încadra faţa cu trăsături 
puternice, pe care ochii - albaştri şi 
strălucitori - păreau două safire. Toaleta pe 
care o purta fusese croită pe Pământ - 


demodată, evident, în ochii celor originari de 
pe planeta-mamâă - şi-i venea atât de bine, 
încât putea să treacă uşor cu vederea o 
asemenea opinie minoritară. 

Oare cât o să dureze totul? Gura ei păru 
să se  răsucească într-un zâmbet 
ranchiunos, care-i distruse instantaneu 
drăgălăşenia figurii, gândindu-se la cei 
asemenea lui Gus Langenschmidt. După 
cincizeci de ani în Patrulă, supraveghind 
barbarii de pe PRZ-uri, avea asigurată 
supraviețuirea - beneficiind de o sănătate 
perfectă şi de o tinereţe întreţinută artificial - 
până în vremuri în care existenţa ei se va 
reduce la note de subsol, în manuale de 
istorie locală. 

Acest fapt cu greu putea fi schimbat. Dar 
scopul căruia el şi cei asemenea lui îşi 
dedicaseră viaţa putea fi golit de conţinut. 

Mda... discursul ei era destul de bun. Aşa 
că renunţă să se mai frământe în privinţa lui, 
adresându-se servitoarei ce-i făcea 
pedichiura şi abordând astfel un alt subiect 
care o îngrijora mult în ultima vreme: 


- Vrei să-l anunţi pe Justin Kolb că vreau 
să vorbesc cu el înainte de banchet? 

- Va fi şi dânsul prezent, stăpână? replică 
fata. 

Quist tresări. | se păruse, sau în vocea 
aceea reţinută se ghicea o urmă de ironie? 
Nu era nici urmă de aşa ceva în ochii negri 
care priveau drept în ai ei, aşa că se relaxa. 

- Cum adică? Bineînţeles că va fi şi el 
prezent. De ce nu? 

- Stăpână, am înţeles de la valetul 
dânsului că acum o jumătate de oră încă nu 
se întorsese. 

- Să se întoarcă? Nedumerită, Quist privi 
în jos, spre fată. In ultimele două zile, de 
când sosiseră delegaţiile din afara planetei, 
abia dacă găsise vreo clipă în care să se mai 
gândească la amantul ei. Parcă auzise vag 
că el plecase undeva, dar considerase de la 
sine înţeles că se va întoarce la timp pentru 
a-şi îndeplini funcţia oficială la evenimentul 
major de astă-searâ. 

Puse în funcţiune comunicatorul demodat 
încorporat în toaleta ei şi începu să 


vorbească: 

- Justin Kolb încă nu a revenit? 

- Sunt valetul său, stăpână, îi răspunse o 
voce suavă. Nu, dânsul încă nu a revenit. 

- Dar unde este? A transmis vreun mesaj? 

- Nici un mesaj, stăpână. Dacă doriţi, voi 
încerca să iau legătura cu dânsul. 

- Ştii unde se află? Quist îşi dădu seama 
că întrebarea risca să-i deterioreze imaginea 
în faţa servitorilor, dar, o dată rostite, 
cuvintele nu mai puteau fi retrase. 

- Doar aproximativ, stăpână. S-a dus la 
vânătoare de rechini-lup, undeva la limita 
nordică a zonei de răspândire a acestora. 

Timpul părea să se fi oprit în loc. în cele 
din urmă reuşi să şoptească, cu voce 
răguşită: 

- la legătura cu el şi află... află când se 
întoarce. 

Şi când o să vină acasă, continuă ea în 
gând, o să-i dau o asemenea lecţie, încât nu 
va mai avea niciodată îndrăzneala să-mi 
încalce ordinele de a fi într-un anume loc 
într-un anumit moment, ca astă-seară. 


De fapt, poate că sosise chiar vremea să 
se dispenseze de serviciile lui Justin Kolb - 
să-l trimită în rândul anonimilor oameni de 
rând, obligat să muncească din răsputeri 
pentru a-şi câştiga o existenţă mizerabilă, 
aşa cum ar fi ajuns oricum - dacă n-ar fi fost 
ea - după ce piciorul îi fusese amputat. 
Economia cyclopeană nu-şi putea îngădui 
luxul de a întreţine invalizi neproductivi. 

Tocmai făcea nişte modificări în aşezarea 
participanţilor la banchet când 
comunicatorul emise semnalul de apel. Oare 
era Justin? Inchise o clipă ochii, întrebându- 
se cum va fi în stare să se debaraseze de 
acest bărbat, al cărui spirit doar pe jumătate 
îmblânzit reprezenta una din cele mai mari 
provocări din întreaga ei viaţă. 

- Stăpână, tot eu vă deranjez, se auzi 
vocea valetului, îmi pare rău, dar am veşti 
proaste. 

Ea nu se simţea în stare să vorbească, 
aşa că aşteptă. Fata terminase cu pedichiura 
şi-şi strângea instrumentele, pregătindu-se 
să plece. 


- Justin Kolb este în spital, la baza 
Corpului Galactic. A fost atacat de rechinul- 
lup pe care-l vâna, şi a fost salvat de un 
pescar. Mi-au spus că va supravieţui, dar... 
Valetul ezita. 

- Continuă, zise ea pe un ton lipsit de 
orice expresie. Apăruse un alt servitor, 
însărcinat cu pantofii, care îngenunchease 
la picioarele ei. 

- Şi-a pierdut piciorul drept, de la 
genunchi în jos. 

Oare nebunul ăla chiar dorea să fie 
invalid? întrebarea îi trecu în goană prin 
minte, pentru a fi înlocuită de un val 
incontrolabil de milă şi de compasiune. 
Dacă n-ar fi fost banchetul, ar fi sărit chiar în 
clipa aceea şi ar fi pornit-o-n goană drept 
spre spital, spre patul lui de suferinţă, să-i 
ţină mâinile într-ale ei şi să-l îmbărbăteze. 

Of, Justin! De unde-şi trage focul 
dragostea asta a ta pentru pericol? Intr-o zi 
asta o să te omoare, şi-n ziua aia eu o să mă 
simt instantaneu bătrână... 

Când vorbi, o făcu pe un ton hotărât: 


- Fă-mi legătura cu el. Imediat! 

- O să încerc, stăpână, se auzi glasul plin 
de îndoială al  valetului, după care 
comunicatorul amuţi. 

Reproşurile pe care avusese de gând să 
le reverse asupra  amantului ei se 
evaporaseră la aflarea  veştii despre 
nenorocirea lui. II vedea în minte cum se 
întoarce acasă şi cum îi oferă trofeul, 
sfidător - pentru că ştia că ea se înfurie când 
el îşi pune viaţa în pericol - şi totuşi sfios, ca 
un adolescent ce vrea să obţină prețuirea 
unei fete. Avusese intenţia să se întoarcă la 
vreme pentru a participa la banchet, să-i 
ofere trofeul acela drept ofranda, iar ea s-ar 
fi simţit supărată şi încântată în acelaşi timp, 
ştiind că un asemenea bărbat este amantul 
ei. 

Comunicatorul intră din nou în funcţiune. 

- Alura Quist? se auzi o voce pe care ea o 
recunoscu imediat. 

- Comandant Langenschmidt, zise ea 
rece. Nu am cerut să vorbesc cu dumneata. 

- Nu, dar am crezut că e de preferat să 


vorbiţi cu mine, decât să nu vorbiţi cu 
nimeni. Justin Kolb este deocamdată 
inconştient, şi va mai dura o vreme - cel 
puţin două ore - până ce-şi va reveni. A fost 
extrem de şocat de accidentul prin care a 
trecut. Dar doctorii mi-au spus că mâine sau 
poimâine îl puteţi lua de la noi. 

Ea se încorda toată. 

- Cu piciorul restaurat? 

Urmă o clipă de tăcere adâncă. Apoi 
Langenschmidt chicoti, forţat: 

- Mi-e teamă că nu. Unii oameni au idei 
oarecum exagerate în privinţa posibilităţilor 
medicinei. Regenerarea membrelor umane, 
practic peste noapte... mi-e teamă că asta 
trece până şi de capacităţile noastre. 

Nici nu se aşteptase la alt răspuns, dar nu 
se putuse stăpâni să nu întrebe - cuvintele 
parcă se smulseseră singure din ea, mânate 
de gelozia ce o resimțea faţă de corpmanii 
plătiţi cu tinereţe şi cu sănătate. 

Oricum, nu avea importanţă. Justin îşi mai 
pierduse o dată acel picior, nu numai de la 
genunchi în jos, ci aproape tot, până la 


coapsă, din cauza cangrenei de spaţiu. 

- Vă mulţumesc pentru amabilitatea de a 
mă pune la curent, spuse ea, fără urmă de 
căldură în glas. Evident, aş fi apreciat mult 
mai mult ca asta să se fi produs mai 
devreme. 

- Am fost convins că sunteţi preocupată 
de cu totul alte probleme, ripostă 
Langenschmidt calm. 

Cu un rânjet tăcut, ce o făcu să se bucure 
că pe Cyclops legăturile prin comunicator 
erau limitate la sonor, fără componentă 
video, Quist se forţă să-şi păstreze calmul. 
Şi adăugă: 

- Dimineaţă voi trimite mijloace de 
transport adecvate, să-l aduc acasă. Credeţi 
că este acceptabil? 

- Cred că da, dar să trimiteţi şi un doctor. 
Langenschmidt vorbise pe un ton parcă un 
pic surprins, ca şi cum s-ar fi aşteptat ca ea 
să insiste, rugându-l ca piciorul lui Kolb să 
fie restaurat în spitalul Corpului. 

- Evident, răspunse Quist, oprind 
comunicatorul. Aşteptă o clipă, apoi îl puse 


din nou în funcţiune, ordonând: 
- Gâsiţi-l pe doctorul Alcazar Rimerley. 
Urgent! 


Când se făcu legătura, doctorul Rimerley 
admira priveliştea oferită de apusul soarelui. 
Era unul dintre cei mai bogaţi oameni de pe 
Cyclops, iar casa lui ocupa practic toată 
suprafaţa şi o parte din subsolul unei întregi 
insule, având circumferința de aproape doi 
kilometri. Locuinţa propriu-zisă era clădită 
chiar pe ţărmul oceanului, aşa că, dacă avea 
chef - aşa cum se întâmpla acum - putea sta 
la unul din etajele superioare, ca să 
privească spre cer, sau, în caz contrar, se 
putea deplasa la unul din etajele aflate sub 
nivelul apei, să se bucure de tumultuoasa 
panoramă a florei şi faunei oceanului în 
plină vară. 

Ştirea că este căutat i-a adus-o şeful 
servitorilor săi personali. Işi frecă bărbia, 
mirat. Avusese şi el de gând să ia legătura 
cu Quist, dar încă nu sosise momentul, deşi 
era convins că vor încheia afacerea pe care 


o avea el în cap, o dată ce simple tratamente 
cosmetice nu vor mai reuşi să stăvilească 
ravagiile făcute de trecerea timpului asupra 
ei. Dar chiar şi aşa, din moment ce ea era 
cea care-l căuta, putea foarte bine să-i 
vorbească şi acum. 

Pe faţă i se aşternu un zâmbet reflex, 
profesional, chiar dacă ea nu-l putea vedea, 
şi rosti cu multă căldură în glas: 

- Draga mea Alura Quist! Ce onoare să-ţi 
pot vorbi, după atâta vreme! 

Ea sări repede peste formalisme, intrând 
direct în subiect: 

- Doctore, am încă o problemă pe care 
vreau s-o rezolvi. Din câte ştiu eu, eşti 
singurul om de pe Cyclops în stare de asta. 

- O să fac tot ce-mi stă în putinţă, 
încuviinţă  Rimerley,  reprimându-şi un 
zâmbet mult mai sincer decât cel iniţial. 

- Justin Kolb, şi-a pierdut din nou piciorul. 
La o vânătoare de rechini-lup. 

Rimerley clipi. Se aşteptase la cu totul 
altceva, ceva ce ţinea de Alura Quist însăşi. 


A 


Aşa că vorbele ei îl prinseseră complet 


nepregătit. 

- O să-l aduc la dumneata mâine 
dimineaţă. Contez că o să-i faci o regenerare 
la fel de îngrijită ca data trecută. 

- Ah... o clipa, zise Rimerley stânjenit. 
Asta nu e genul de problemă ce poate fi 
rezolvată în numai câteva ore. Undeva, în 
minte, începuse deja să facă o serie de 
calcule: atât pentru a localiza materialul, atât 
pentru a asigura neutralizarea imunologicâ a 
ţesuturilor, atât pentru a aduce totul aici... 
Mă îndoiesc că se va putea rezolva mai 
devreme de două săptămâni, în cel mai bun 
caz. 

- Două săptămâni! 

- Asta e doar o primă estimare. Evident, s- 
ar putea... 

- Atunci mai bine îl las acolo unde e acum. 
O să fie oricum mai bine îngrijit decât în 
spitalele noastre de mâna a doua. 

Rimerley simţi un fior pe şira spinării. Şi, 
vorbind dintr-o dată mult mai încet decât 
normal, abia reuşi să articuleze: 

- Ah... dar unde este acum? 


- La spitalul Corpului Galactic. A fost dus 
acolo după ce l-a salvat un pescar. 

Tăcere mormântală. 

- Doctore Rimerley? întrebă în cele din 
urmă Quist, pe un ton alarmat. 

Dar ea nu era nici pe jumătate atât de 
alarmată pe cât era Rimerley însuşi. Acesta 
abia dacă mai era în stare să vorbească. 

- Dacă... hm... dacă mă gândesc mai bine, 
poate că ar fi de preferat sâ-l aduceţi aici. 
Imediat, cu cât mai repede, cu atât mai bine. 
Dădu pe gât dintr-o înghiţitură băutura pe 
care o mai avea în pahar - înaintea 
convorbirii sorbea din el liniştit, relaxându- 
se înainte de cină. Da, sigur, în nici un caz 
mai târziu de mâine dimineaţă. Sub nici o 
formă. 

Când întrerupse legătura, sudoarea 
curgea şiroaie pe doctorul Rimerley. 

Soraya lucra ca de obicei la staţia de apă 


şi - tot ca de obicei - se dondănea cu 
Firdausi în legătură cu căsătoria lor - o 
bătea la cap de când ieşise din pubertate - 
când auzi pe cineva strigându-i frenetic 
numele. 

li făcu semn lui Firdausi să tacă din gură 
şi privi încordată prin pânzele de abur de 
deasupra cazanului principal, încercând să 
vadă cine o căuta. Era o voce de copil, dar 
atât de răguşită din cauza agitaţiei, încât nu 
recunoştea despre cine e vorba. 

Staţia de apă era alcătuită din trei părţi 
distincte. Mai întâi fântâna cu cupe, care 
ridica apa din bazinul natural de colectare: 
recipiente fixate de un lanţ trecut peste două 
roţi mari de lemn, pus în funcţiune de un 
yorb ce părea foarte mulţumit să se învârtă 
toată ziua în cerc şi să-şi primească seara 
hrana, ca răsplată pentru osteneala lui. 
Cupele fântânii vărsau apa în cazanul 
principal, sub care ardea tot timpul un foc 
puternic, ce făcea să se ridice bule de vapori 
în lichidul dinăuntrul lui. Deşi apa părea 
perfect limpede şi curată, în timp ce fierbea 


se forma un fel de spumă, iar Soraya şi 
Firdausi se  îndeletniceau tocmai cu 
îndepărtarea acesteia, folosind un fel de 
linguri mari, de lemn. 

După aceea apa era trecută, puțin câte 
puţin, în rezervorul de răcire - o construcţie 
cilindrică subţire, din pietre legate cu ciment 
natural - de unde cei din sat o puteau lua în 
găleți, pentru a o folosi acasă. 

- Poţi să vezi cine este? întrebă Soraya. 

Firdausi cobori de pe scara pe care era 
cocoţat, ca să ajungă sub norul de abur ce-i 
înconjura, şi-i spuse: 

- Pare să fie cel mai mic dintre vecinii tăi - 
copilul Hakim. 

- Oh, nu! Soraya îşi înghiţi nodul ce i se 
pusese în gât şi sări jos, flexându-şi uşor 
picioarele lungi. Ochii lui Firdausi o priveau 
înfometați. Era de departe cea mai frumoasă 
din fetele nemăritate din sat: ochi migdalaţi, 
piele măslinie, păr negru, lung şi picioare 
suple şi graţioase, îşi dorea cu o intensitate 
aproape dureroasă ca părinţii lui să nu mai 
fie preocupaţi de probleme atât de lumeşti 


precum zestrea şi să-i dea voie să se 
însoare cu ea. Era convins că i-ar fi fost o 
soţie excelentă... 

- Copile Hakim! strigă ea, lăsându-se în 
genunchi şi prinzându-l în braţe pe băiatul 
care se repezise la ea, plângând. Ce s-a 
întâmplat? 

Printre suspine de frică şi de oboseală, 
copilul reuşi, până la urmă, sâ-i spună 
despre ce e vorba: mama lui Soraya se 
îmbolnăvise din nou. 

- Tu du-te direct acasă, îi zise Firdausi. Eu 
îl aduc pe Marouz la voi. 

Ea-i aruncă un zâmbet recunoscător şi o 
luă la fugă spre sat. 

Acesta era format din două rânduri de 
case cu pereţi din împletitură de nuiele 
umplută cu lut, aşezate faţă în faţă, 
depărtate bine una de alta, înconjurate de 
grădini mari pentru legume şi de arcuri 
pentru animale. Din arcuri o priveau yorbi 
dinţoşi, pe când ea trecea în goană pe lângă 
ei, cu picioarele pleoscăind prin băltoacele 
râmase în urma ploii din noaptea trecută, şi 


care era pe punctul să înceapă să cadă din 
nou, în orice clipă. Casa ei era a cincea de 
pe partea stângă. Trânti poarta de lemn de la 
stradă şi intră în casă tot fugind. 

Sora mai mare a lui Hakim, Yana, era 
aplecată peste patul în care zăcea umbra 
scuturată de tremurâturi a unei femei ce 
părea bătrână, în realitate, mama lui Soraya 
nu avea decât treizeci şi şapte de ani, dar în 
mediul aspru în care trăiau ei speranţa de 
viaţă a oamenilor scăzuse cu iuţeala cu care 
cade o noapte la tropice. 

Totuşi în cazul ei nu era vorba numai de 
îmbătrânire - în fond, asta era ceva firesc, şi 
nimeni nu scăpa de ea. Era ceva ce se 
manifesta la întâmplare, dar mult mai 
periculos decât bătrâneţea. Şi care avea şi o 
denumire: friguri. Dar faptul că boala avea 
un nume nu ajuta la nimic. Era nevoie şi de 
un tratament pentru asta. 

Innebunită de disperare, Soraya privi 
scurt la Yana. 

- E aşa de multă vreme? 

- Am găsit-o întâmplător, zăcea pe podea, 


îi răspunse cealaltă fată cu voce scăzută. 
Uite, are rochia pârlită... a fost un noroc 
formidabil că am aruncat o privire aici, altfel 
ar fi ars de vie. 

Soraya simţi că o trec fiori. 

- Când? E mult de atunci? 

- Cât i-a trebuit lui Hakim să ajungă la tine, 
zise Yana, dând din umgri. L-am trimis acolo 
imediat. 

Soraya prinse mâna mamei ei într-a ei, 
simțind tremurul incontrolabil ce scutura 
trupul slăbit al acesteia, pe când mintea i se 
revolta neputincioasă împotriva capriciilor 
sorții. 

- Să mă duc după Marouz? întrebă Yana. 

- Mulţumesc, nu-i nevoie. Firdausi era cu 
mine la staţie şi s-a dus el. Deşi nu ajută la 
nimic, adăugă Soraya cu amărăciune în 
glas. 

- Nu trebuie să vorbeşti aşa. E cel mai 
înţelept dintre noi, şi cel mai bătrân din sat! 
Yana părea îngrozită. 

- La ce-i foloseşte înţelepciunea, dacă nu 
poate face nimic practic? Ne spune să fim 


copii ascultători şi părinţi iubitori, şi noi ne 
dăm toată silinţa, dar mama mea, care e cea 
mai cumsecade dintre femei, are friguri. 
Soraya îşi ridică o mână şi-şi şterse 
lacrimile. 

- Ssst! A sosit, murmură Yana, şi se 
întoarse să se încline, pe când Marouz îşi 
lăsa capul cărunt, cu barbă albă, ca să poată 
intra în încăpere. 

- Fie ca onoarea şi profitul să 
binecuvânteze această casă, zise magul 
dintr-o singură suflare, pe când se îndrepta 
şchiopătând spre scaunul pe care Yana îl 
adusese lângă pat. Hmm! Soraya, mama ta a 
băut cumva apă nefiartâ? 

- Crezi că aş fi lăsat-o să facă aşa ceva? 
Soraya sărise în picioare, uluită. Eu, care 
lucrez acolo unde lucrez? Drept cine mă iei? 

- Soraya, nu-i bine, zise Firdausi încet. 
Intrase imediat după Marouz şi-l ţinea pe 
copilul Hakim de mână. 

- Nu-mi pasă! In ochii lui Soraya se 
adunau din nou lacrimi. Nu-mi pasă! Mama 
mea zace acolo, bolnavă de moarte, şi el nu 


se poate gândi decât că s-ar fi putut să bea 
apă nefiartă! Şi, oricum, ce are asta de-a 
face cu boala mamii? Tatăl meu a lucrat la 
staţia de apă înaintea mea, şi nici el n-a 
lăsat-o să facă una ca asta - şi totuşi mama 
are friguri! Ce legătură poate avea apa cu 
asta? 

Figura lui Maruoz păru să împietrească. 

- Inţelepciunea celor din vechime ne 
învaţă că... începu el. 

- Şi ne foloseşte asta teribil de mult! 
izbucni Soraya. Dar la ultimele cuvinte se 
prăbuşi în genunchi în faţa bătrânului, cu 
umerii scuturaţi de suspine. 

- Uşor, uşor, zise Marouz, bătând-o calm 
cu palma pe creştet. Asemenea întâmplări 
ne sunt trimise ca să ne încerce, fiica mea. 
Noi facem ce şi cât putem, dar suntem 
departe de a înţelege toate misterele vieţii. 
Când o să fii tot atât de bătrână ca şi mine - 
ceea ce-ţi doresc din toată inima - o să înveţi 
şi ce înseamnă răbdarea în fața 
inevitabilului. 

- Imi pare rău de ce-am spus, zise Soraya. 


Dar îmi iubesc mama, şi ea a făcut atâtea 
pentru mine... Nu poate fi ajutată în nici un 
fel? 

- Eu i-aş putea oferi mângâiere spirituală, 
dar o ştiu pe mama ta ca pe o femeie 
cumsecade, cu suflet nobil, care nu are 
nevoie de sfaturile mele. Marouz îşi scutură 
cu regret barba albă. Singurul sfat pe care l- 
aş putea da este pentru tine. Şi tu ştii despre 
ce e vorba, pentru că ţi-am mai spus asta. 

- Am insistat şi eu, interveni Firdausi. Dar 
ea nici nu vrea să audă. 

- S-o iau pe mama din casa ei, şi s-o trimit 
cine ştie unde? exclamă Soraya. Mi se pare 
ceva atât de... aşa de lipsit de suflet! 

- Ei, ei, fiica mea, încercă Marouz s-o 
îmblânzească. Toţi urâm ceea ce facem 
împinşi de nevoie, dar asta nu ajută la nimic. 
Primitorii de Bolnavi sunt oameni buni, plini 
de înţelepciune din vechime şi de bune 
intenţii. Nu-i mai bine s-o ştii pe mama ta în 
siguranţă, decât să zacă aici, tremurând 
până la moarte, în patul ăsta îngust şi tare? 

După întrebarea asta directă se aşternu 


tăcerea, pînă ce Marouz începu să se 
foiască: 

- Ei bine, mai mult decât am făcut nici nu 
pot face, zise el, întinzându-se spre Yana, să 
o apuce de braţ ca să se poată ridica de pe 
scaun. Să te hotărăşti repede, Soraya, am 
auzit că în câteva zile Primitorii ajung în 
zona noastră, şi n-o să se mai întoarcă decât 
peste multe luni. 

leşi şontâcâind, şi - reflex - toţi cei aflaţi în 
încăpere rostiră în urma lui urări de bine, în 
forma rezervată exclusiv persoanelor având 
o vârstă foarte înaintată: 

- Fie să te bucuri de sănătate până în 
mormânt. 

Firdausi o privi fix pe Yana, iar ea înţelese 
ce voia el. Traversă podeaua murdară, îl luă 
de mână pe fratele ei şi spuse cu glas 
tensionat: 

- Ei bine, cred că am destulă treabă şi 
acasă. Şi, oricum, cred că voi vă doriţi mai 
degrabă să fiţi singuri. 

Când ea dispăru, Firdausi îşi trecu braţul 
pe după umerii lui Soraya: 


- Draga mea, de ce te torturezi atâta - şi pe 
tine şi pe mama ta? 

Ea se scutură din strânsoarea lui şi se 
aşeză pe scaunul de pe care se ridicase 
Marouz, privind la maicâ-sa, cu unghiile 
înfipte adânc în carnea palmelor, ca şi cum 
ar fi vrut să împărtăşească suferinţa mamei 
ei, provocându-şi durere de una singura. 

-Chiar s-o vând ca pe un yorb? se răsti ea. 
Ştii şi tu la fel ca şi mine că, dacă n-ar fi 
vorba de plată, n-am lăsa nici măcar un 
singur ins din satul ăsta în grija Primitorilor! 
In oraşe, unde nu te învaţă nimeni ce-i 
dragostea faţă de părinţi, poate că obiceiul 
ăsta se potriveşte, dar pe mine mă dezgustă. 

- Poţi face mai mult decât Primitorii pentru 
ea? ripostă Firdausi. 

- Dar ei ce pot face? întrebă Soraya. 
Nimeni nu-mi poate spune nimic despre 
asta! Ce se întâmplă cu cei ce ajung la mila 
lor? 

- Ar trebui sâ-l întrebi pe Marouz. 

- L-am întrebat, când mi-a sugerat prima 
dată chestia asta. Dar nu mi-a spus decât că 


el nu are nici un dubiu - „nici un dubiu auzi - 
că soarta lor e mai bună decât cea pe care 
le-o oferim noi, ignoranţii. 

- Nu crezi că, decât asta, aproape orice 
poate fi considerat mai bun? insistă 
Firdausi. Să zaci neajutorat în pat, printre 
oameni la fel de neajutoraţi ca şi tine? 

Se lăsă în genunchi şi continuă: 

- Te admir că doreşti s-o ţii pe mama ta cu 
tine, crede-mă! Dar uită-te la ea, ştii bine că 
nu poţi face nimic s-o ajuţi... cum poţi s-o 
condamni să sufere în continuare, cine ştie 
câtă vreme? Uite ce-i, de ce nu o întrebi şi 
pe ea, când o să fie din nou în stare să 
vorbească? 

Soraya era foarte palidă la faţă când 
murmură: 

- Am întrebat-o. 

- Şi ce-a spus? insistă Firdausi. 

- Că plata - dacă Primitorii acceptă s-o ia 
la ei - o să fie zestrea mea şi că aşa aş putea 
să mă mărit cu tine şi să moştenesc şi casa. 
Rostea vorbele ca şi cum fiecare dintre ele i- 
ar fi lăsat un gust extrem de neplăcut în 


gură. 

- Dar în cazul ăsta...! Firdausi se lăsă pe 
călcâie: Dacă asta e chiar dorinţa ei, ce te 
mai reţine? 

- S-ar putea să n-o mai accepte, şopti 
Soraya. Doar nu iau pe oricine, nu? 

- Dar tot e o şansă, nu crezi? Pe când 
dacă rămâne aici ce-o aşteaptă, în afară de o 
moarte lentă, extrem de neplăcută? 

Soraya întârzie clipe lungi cu răspunsul, 
în cele din urmă zise: 

- Firdausi, ţie nu-ţi pasă de altceva decât 
să mă ştii pe mine liberă, să mă mărit cu 
tine. Presupune că spun că dacă - dacă - o 
duc pe mama la Primitori, asta nu înseamnă 
că am de gând să mă şi mărit cu tine. 

Fu rândul lui Firdausi să ezite. 

- Cred, zise el încet, că felul în care o ţii pe 
mama ta aici, să sufere inutil, e de natură să 
mă facă să nu mai ţin atât de mult să-mi fii 
nevastă. 

Ea tresări ca şi cum ar fi pălmuit-o, şi în 
ochi i se iviră iar lacrimi. Sesizând că se află 
într-o situație avantajoasă, Firdausi 


continuă: 

- Toată povestea asta are-n ea ceva 
egoist. Mi-ai spus care sunt propriile ei 
dorinţe, totuşi tu te împotriveşti mai departe. 
Dacă asta nu ţine de ceva legat de firea ta, 
de voinţa ta, atunci nu ştiu ce să mai zic. 

Ea-şi muşcă buza de jos, încercând s-o 
facă să nu-i mai tremure, dar nu fii în stare 
să vorbească decât într-un târziu. lar vorbele 
ei cădeau de parcă erau de plumb: 

- Foarte bine. Du-te la Marouz şi află unde 
şi când trebuie să sosească Primitorii. O să 
împrumut un yorb şi o căruţă, să o duc 
acolo. 

Pe faţa lui Firdausi se vedea clar că 
jubilează, deşi glasul lui era destul de sobru 
când zise: 

- Cred că ăsta e, într-adevăr, cel mai bun 
lucru pe care-l ai de făcut. Se răsuci pe 
călcâie şi plecă. 

Deci tot o s-o fac, până la urmă, îşi zise 
Soraya în gând. Dar n-o să mă mărit, nici cu 
tine, nici cu altcineva din satul ăsta 
nenorocit. Dacă or s-o primească, o să ard 


casa şi plata pentru ea o s-o folosesc ca să 
dispar undeva, unde să-mi pot ascunde 
ruşinea. 

Se întoarse brusc spre căldarea cu apă şi 
începu să se spele pe mâini, îndelung, ca şi 
cum s-ar fi străduit să scape de o mizerie 
invizibilă. 

Maddalena şi Langenschmidt luau masa 
de seară împreuna, la restaurantul principal 
al bazei. Sub influenţa chiar şi a unei 
aproximaţii a luxului civilizaţiei, de care nu 
se bucurase atâta vreme - ultima bază a 
Corpului la care fusese era la fel de spartană 
ca toate celelalte baze îndepărtate, aflate pe 
planete lipsite de atmosferă - aerul apatic, 
de epuizare, al Maddalenei începuse să 
dispară. Muzica, mâncarea, vinul - toate o 
făceau să se deschidă ca o floare la 
atingerea luminii soarelui, aşa că încă 
înainte  sâ-şi aleagă vreun tratament 


cosmetic, începeau să se zărească urme din 
firea fetei impetuoase pe care o cunoscuse 
cândva Langenschmidt. 

Din nefericire, acum era rândul lui să fie 
preocupat şi să rămână clipe în şir cu 
privirea aţintită în gol. Trecu ceva vreme 
până când Maddalena sesiză asta - 
trăncănise mai tot timpul despre 
întâmplările prin care trecuse pe PRZ 
Treisprezece - dar când o făcu, îi zise 
imediat, cu intenţia sâ-l tachineze. 

- Ei, Gus! Aşa ai tu obiceiul să tratezi un 
musafir? Mi-am imaginat că, de când eşti 
aici, ai mai învăţat câte ceva despre etichetă 
şi comportament în societate! 

- Hm? Revenise la realitate tresărind. Oh, 
te rog să mă ierţi. Simţeam că mă sâcâie 
ceva, şi abia acum mi-am dat seama despre 
ce e vorba. Te rog să mă scuzi câteva 
minute. Trebuie să verific. 

Maddalena îl privi ţintă. Brusc, se aplecă 
înainte şi-şi puse mâna pe mâna lui: 

- lartâ-mă, Gus. N-am avut intenţia să mă 
port aşa la prima noastră întâlnire după 


atâţia ani. Ai multe probleme pe cap, şi n-ar 
fi trebuit să uit de ele aşa cum am fâcut-o. 

- Nu, asta n-are nimic de-a face cu tine, nu 
direct. Cel puţin nu cred că are. Eşti amabilă 
să mă scuzi puţin? 

- E ceva ce nu mi-e permis să ştiu, sau pot 
să vin cu tine? 

- Dacă vrei să vii, cu plăcere. Nu mă duc 
departe. Mai întâi la un comunicator, apoi la 
spital, dacă bănuielile mele sunt întemeiate. 

- Ceva legat de individul ăla, Justin Kolb? 

- Chiar foarte mult. 

Ea-şi împinse scaunul înapoi şi se ridică. 

Reţeaua de comunicatoare lega toate 
punctele de pe insulă precum nervii unui 
organism viu, astfel încât nimeni având o 
funcţie-cheie nu se putea găsi - şi dacă ar fi 
vrut - la prea mare distanţă de un asemenea 
aparat, în eventualitatea extrem de puţin 
probabilă a unei stări de alarmă. Aici, se 
gândea Maddalena, pe când studia profilul 
plin de forţă al lui Langenschmidt, reliefat 
puternic pe peretele cabinei 
comunicatorului din restaurant, stările de 


alarmă sunt chiar si mai puţin comune decât 
la cele mai multe din bazele Corpului. Omul 
asta trebuie să fie un comandant de primă 
mână: grijuliu, răbdător, cu vederi largi... 

Dar fusese şi ofiţer de Patrulă de primă 
mână, şi probabil că ar fi fost la fel şi în 
calitate de agent planetar - de altfel şi 
acţionase într-o atare postură pe vremea 
crizei din Carrig şi dovedise de ce e în stare. 

Oftă imperceptibil, invidioasă pe puterea 
lui de adaptare şi pe pasiunea cu care se 
dăruia. Prin comparaţie cu el, ea se simţea 
extrem de puţin maleabilă, slabă şi plină de 
sine însăşi. 

Pe ecran apăru semnalul ce arăta că se 
făcuse legătura cu baza de date a 
calculatorului principal al bazei - pe 
Cyclops, în afară de guvern, doar Corpul 
utiliza în mod curent circuite de comunicaţii 
video. 

- Justin Kolb, cyclopean, rosti rar 
Langenschmidt. Cauzele care au dus la 
retragerea lui din activitatea spațială 
cyclopeană, vă rog. 


Ultimele cuvinte o făcură pe Maddalena să 
zâmbească. Imaginează-ţi, să spui „vă rog" 
unei maşini! Dar, după o clipă, nu i se mai 
păru chiar atât de  nostim... doar 
caracteristic omului care le pronunţase. 

- Selectaţi prezentare audio sau video, 
ceru maşina, iar el alese prezentarea audio, 
gândindu-se că va fi mai uşor de urmărit 
pentru Maddalena, care putea doar cu greu 
să privească în cabină din afara ei. 

Maşina rosti o serie de date în 
conformitate cu un calendar cu care nu era 
familiarizată, apoi continuă: 

- Kolb, Justin. Inginer, specialist în 
exploatări miniere pe asteroizi, cosmonaut. 
Secund pe nava minieră Sigma. | s-a 
decernat Medalia planetei Cyclops pentru 
eroism, în urma distrugerii accidentale a 
navei Sigma, soldată cu moartea căpitanului 
şi a cincisprezece membri ai echipajului. A 
suferit o cangrenă de spaţiu la piciorul 
drept, afectat până la jumătatea coapsei, 
având ca urmare retragerea permanentă de 
la misiuni în spaţiu. Detalii? 


Tonul interogativ pe care fusese rostit 
ultimul cuvânt e o adevărata minune în 
materie de rafinament ingineresc, dacă stai 
să te gândeşti atent, îşi zicea Maddalena, 
absentă. Ce urmarea oare Gus? 

- Cine i-a făcut regenerarea piciorului? 
întrebă Langenschmidt. 

- Nu dispunem de informaţii specifice, 
răspunse maşina. 

- Fire-ar să fie! Hm... ce doctor a răspuns 
de cazul său şi de recuperarea sa finală? 

- Doctor Alcazar Rimerley, răspunse 
maşina. 

- M-am gândit eu, murmură 
Langenschmidt şi dădu să se întoarcă. 
Ezită, dar în cele din urmă rosti încă o 
întrebare: 

- Ce facilităţi există pe Cyclops pentru 
regenerări majore de membre umane? 

- Spitalul de la baza Corpului Galactic este 
complet echipat pentru  regenerări de 
membre. 

- Alte facilităţi nu mai există? 

- Nu dispunem de informaţii specifice, 


răspunse maşina, după o scurtă pauză. 

- Ex-tra-or-di-nar de interesant, zise 
Langenschmidt şi închise comunicatorul. 
Hai! adăugă el spre Maddalena. Mergem la 
spital. Ai înţeles câte ceva? 

- Piciorul drept... ambele daţi... adică 
inclusiv astăzi? 

- Nu eşti chiar proastă, nu? zise 
Langenschmidt cu afecțiune în glas, 
trecându-şi mâna pe sub braţul ei, pentru a 
o conduce pe coridoare. 

- Ştii, cred că până la urmă tot te bucuri că 
ne-am întâlnit, chiar dacă ţi-am spus ce ţi- 
am spus mai devreme, murmură ea după ce 
făcuseră câţiva paşi. 

- Hm? Ah, da, bineînţeles că mă bucur! 

- Şi chiar ai mai învăţat câte ceva despre 
comportamentul în societate, adăugă ea 
răstit, eliberându-şi braţul. 


El părea încă nedumerit de ultimele ei 
cuvinte când au ajuns la spital şi s-au oprit 
în faţa unui bărbat înalt, cu barbă, îmbrăcat 
cu o uniformă albă, autosterilizantă, care-şi 


pierdea vremea cu o problemă de şah în 
faţă. 

- Dânsul este doctorul Anstey Nole, 
medicul nostru şef, zise Langenschmidt 
către Maddalena ca într-o doară. Doctore! 
Referitor la lustin Kolb. Cum se simte? 

- Pe cât de bine te poţi aştepta să se 
simtă, ţinând cont că şi-a pierdut o jumătate 
din gambă şi laba piciorului, că a suportat 
garoul automat pe care-l aplică un costum 
medicinal pentru o durată mare de timp, 
țesuturile fiind astfel complet lipsite de 
sânge, şi că s-a speriat de aproape că şi-a 
pierdut minţile, din cauza rechinului-lup. Ca 
să nu mai vorbim că era cât pe ce să fie 
făcut bucăţi când puştiul ăla de pescar a dat 
drumul la rachetele lui. 

- Ce? Am văzut chiar eu una din rachete... 
mi s-a părut că funcţionează perfect. 
Langenschmidt clipea nedumerit. 

- A! nu e vorba de cea pe care a folosit-o 
să ceară ajutor. Nu vi s-a raportat cum s-a 
descurcat cu rechinul-lup? A fixat două din 
artificiile astea afurisite şi mari pe puntea 


prova a traulerului şi le-a dat drumul direct, 
de la doi paşi. Cred că l-a făcut scobitori pe 
nefericitul ăla de rechin-lup. Un puşti teribil 
de isteţ, v-o spun eu. E şi el aici, îl tratăm de 
malnutriție, de lupus incipient şi pentru 
câteva arsuri minore, pe care le-a suferit 
când a dat drumul la rachete. Şi-a pierdut 
jumătate din păr. 

- Lupus? zise Maddalena contrariată. 

- Strict medical este incorect, vă asigur, 
dar ăsta este termenul pe care-l folosim aici. 
O boală de piele foarte răspândită printre 
pescari, datorată supraexpunerii la radiaţia 
solară şi unor iritante secretate de peştii-de- 
untură în zona cozii. Viaţa pe o planetă ca 
asta se poate dovedi, uneori, o afacere 
destul de neplăcută. Vă rog să mă scuzaţi că 
am adus subiectul în discuţie. Nole părea 
foarte stânjenit. 

- Nu-i nevoie să-mi povesteşti mie despre 
aşa ceva, se repezi Maddalena. Tocmai mi- 
am terminat o misiune de douăzeci de ani pe 
o PRZ. 

Auzind-o, Nole părea încă şi mai stânjenit 


şi schimbă în grabă subiectul discuţiei. 

- Adevărul e că aveam de gând să-l trimit 
pe puşti la dumneavoastră imediat ce-şi 
revine, domnule comandant. Se numeşte 
Bracy Dyge. Şi îşi doreşte foarte mult să fie 
primit în Corp. Sincer să fiu, prima dată 
când l-am auzit am râs. Dar după ce m-am 
gândit mai bine, mi-am zis: la dracu nu se 
poate spune despre el că nu are iniţiativă! 

- Orice mal de apă de pe planeta asta 
colcăie de puşti care-şi închipuie că vor să 
intre în Corp, spuse Langenschitnidt pe un 
ton cinic. Sunt surprins de reacţia dumitale, 
doctore. N-au în minte decât plata. 

- Băiatul ăsta n-are habar de plată, ripostă 
doctorul. Cel puţin din câte mi-am dat eu 
seama. 

- Ce? Bineînţeles că are habar! Oricine... 

Nole îl întrerupse cu fermitate: 

- Nu, cât am stat de vorbă cu el nici măcar 
n-a pomenit despre asta. Nu vrea decât să 
fie în stare să-şi întreţină familia - amândoi 
părinţii lui au murit - miai bine decât o poate 
face alergând după coada peştilor-de- 


untură. Fiindcă veni vorba, locatorul lui de 
bancuri de peşti era defect şi... am cerut să 
fie reparat la noi, la ateliere. Sper că nu aveţi 
obiecţii. Mi s-a părut că măcar atât putem... 

- La dracu', n-am venit aici să vorbim 
despre acest... acest Bfacy Dyge! exclamă 
Langenschmidt. Am venit să vorbim despre 
Kolb. Mai exact, despre piciorul lui Kolb. 

Nole dădu din umeri. 

- Cred că v-am spus tot ce se poate 
spune. 

- Eroare. Nici măcar n-ai început. Nici 
măcar n-ai pomenit că şi-a mai pierdut o 
dată piciorul ăla. 

Era rândul lui Nole să fie uluit: 

- Nu mi-a pomenit nimeni de una ca asta! 
Sunteţi sigur? Când l-am examinat, mai 
devreme, mi s-a părut că este un picior 
absolut natural - cât i-a mai rămas din el, cel 
puţin. 

- Doar nu te aşteptai să arate ca unul fals, 
nu? Numele de doctor Aleazar Rimerley îţi 
zice ceva? 

- Nu, nu cred. Să presupun că e vorba de 


un tăietor de oase din partea locului? 

- Poţi să-i zici şi aşa. Cel mai renumit 
doctor de pe Cyclops... i-a folosit şi Quist 
serviciile, cel puţin o dată. Crezi că ar fi fost 
în stare să regenereze piciorul lui Kolb? 

Nole îşi strânse buzele şi pe chip îi apăru 
o expresie de neîncredere. 

- Nu-i chiar imposibil. Regenerarea unui 
picior... mda, cu un calculator de jumătate 
de mega-brain poţi face o treabă frumoasă 
de la genunchi în jos. Nu-i de neconceput, 
dar nu ştiam că cyclopeenii şi-au permis să 
cumpere calculatoare medicale de 
asemenea capacitate. 

- Nu e vorba de o regenerare doar de la 
genunchi în jos. Asta a fost de la jumătatea 
coapsei. 

- Atunci nu pot crede aşa ceva, zise Nole. 
E nevoie de un mega-brain, dar chiar şi aşa 
treaba s-ar putea să nu-ţi iasă ca la carte. 
Privi spre Maddalena parcă cetându-şi 
scuze şi continuă: E vorba de încheietura 
genunchiului, mai ales de membranele 
sinoviale. Extrem de dificil de programat 


cum trebuie. 

- Şi atunci ce mai stai aici? îl întrebă 
Langenschmidt pe un ton insinuant. lustin 
Kolb are doi genunchi perfect funcționali, 
sau nu? 

Nole scoase o exclamaţie - ceva greu de 
definit - şi se răsuci iute pe călcâie. 

Maddalena se aşezase pe colţul mesei la 
care stătuse Nole cu şahul în faţă şi-l privea 
ţintă pe Langenschmidt. 

- Nu prea înţeleg exact ce semnificaţie au 
toate astea, zise ea în cele din urmă. Sunt 
destule locuri unde se practică în mod 
curent regenerarea, şi, dacă acest domn 
Justin Kolb este - hm - amantul oficial al lui 
Alura Quist, crezi că nu l-ar fi putut trimite la 
tratament pe o planetă mai avansată? 

- Dacă aşa ar sta lucrurile, în baza de date 
ar fi existat măcar o referinţă în acest sens. 
Langenschmidt începu să se plimbe prin 
încăpere. Dar nu există nici una. Am primit 
un răspuns fără echivoc atunci când am 
întrebat cine a răspuns de recuperarea 
finală a lui Kolb - a fost pronunţat numele 


unui doctor cyclopean, probabil foarte bun 
în sfera lui limitată de activitate, dar care pur 
şi simplu nu poate avea acces la 
calculatoare medicale de capacitatea 
necesară pentru regenerări la o asemenea 
scară. 

Maddalena păli. 

- Dar la ce alt tratament ar fi putut 
recurge? Kolb şi-a recăpătat piciorul, nu? 
Lui Nole i-o fi scăpat faptul că piciorul 
respectiv e regenerat, dar, dacă avea în față 
o proteză, ar fi observat imediat. 

- Exact, murmură Langenschmidt, după 
care amuţi. 


Au avut de aşteptat douăzeci de minute - 
timp în care nu au mai scos o vorbă - până 
ce a revenit Nole, alb la faţă ca un mort. 

- Nici nu ştiu cum pot să vă spun mai bine 
asta, domnule comandant, începu el, şi nici 
nu-mi dau seama cum de mi-a scăpat... 

- Lasă scuzele. Ce-ai aflat acum, că te-ai 
uitat ca lumea la el? 

- Piciorul ăla nu e al lui. Dar nu este vorba 


de regenerare - în asemenea situaţii 
țesuturile nu diferă structural de cele 
proprii. Nole îşi pieptăna barba cu degetele-i 
agitate. Aşa că nu mai rămâne decât o 
singură posibilitate. Este vorba de o grefă. 
Una de o calitate excepţională, ba mai mult, 
a fost selectată cu deosebită grijă, ca să 
facă pereche perfect cu piciorul stâng. 
Evident, când mi-am dat seama de asta, am 
prelevat imediat un eşantion de ţesut, am 
făcut o analiză a structurii genetice şi am 
obţinut un rezultat extrem de alarmant. 
Figura lui Langenschmidt era absolut 
calmă, de parcă ar fi ştiut dinainte tot ce le 
spunea Nole acum. Se mărgini să spună: 

- Continuă, te rog. 

- Ei bine, e greu să fii absolut sigur, dar, 
ţinând cont de tot ce-am văzut până acum, 
cât şi de analize, aş îndrăzni să afirm că 
piciorul ăla nu numai că nu e al lui, dar nu e 
nici măcar de origine cyclopeană. In orice 
caz, structura genetică rezultată la analiză n- 
a fost niciodată înregistrată pe Cyclops. 

- Poţi să-mi spui de unde provine? insistă 


Langenschmidt. 

- Am programat calculatorul să caute, dar 
s-ar putea să nu obţinem un rezultat 
definitoriu. Nole îşi pieptănă iar barba cu 
mâna. Domnule comandant, ăsta e cel mai 
fantastic lucru de care am auzit vreodata! 

Ecranul comunicatorului subspaţial se 
aprinsese. Afacerea era cât se poate de 
profitabilă şi, cu timpul, cei doi parteneri 
ajunseseră sâ-şi permită rafinamente de 
genul comunicaţiilor interstelare cu bandă 
video. Pe ecran apăruse o figură de bărbat, 
marcată de o cruzime extraordinară, 
aducând bine cu un şorecar Jackson. Era 
îmbrăcat cu venerata robă a Primitorilor de 
Bolnavi, cu gluga dată pe spate. Părul 
începuse să-i încărunţească, dar era încă 
bogat, iar cutele ce-i brăzdau faţa trădau mai 
degrabă o concentrare intensă decât o 
vârstă înaintată. 


Acesta era Lors Heimdall, omul de care 
depindea în totalitate doctorul Rimerley. 

- Ce este? mormăi el, scrutând din priviri 
imaginea doctorului de pe ecranul său. 
Undeva în spatele lui, vag, se putea zări un 
pic din interiorul încăperii în care se găsea, 
având pe un perete un cuier plin de robe ce 
atârnau ca nişte lilieci morţi şi un video- 
player la care rula o casetă cu o dramă 
muzicală. 

Dacă nu-şi dă seama cât de gravă e criza 
actuală de pe faţa mea, se gândi Rimerley, 
înseamnă că am trecut de punctul maxim al 
şocului. 

Intr-adevăr, se şi simţea cu mult mai bine 
decât atunci când luase sfârşit convorbirea 
cu Quist. In afară de faptul că mai dăduse pe 
gât încă un pahar cu băutură, îşi mai făcuse 
şi o injecție, cu un amestec de tranchilizante 
şi stimulente cerebrale pe care-l utiliza de 
obicei doar atunci când se pregătea pentru 
o operaţie dificilă. Dar şi problema pe care o 
avea de rezolvat se putea dovedi o operaţie 
extrem de dificilă... 


- Două lucruri, zise el răspicat. Mai întâi, 
iartâ-mă că te-am deranjat, dar, când o sâ-ţi 
spun despre ce e vorba, o să înţelegi şi tu că 
era urgent. Te-am întrerupt de la ceva? 

- Nu, aici e dimineaţa devreme, zorile n-au 
răsărit decât de o jumătate de oră. Incă nu 
suntem gata de plecare. Heimdall era 
nerăbdător, fără nici o îndoială, dar tonul lui 
rămăsese aparent tot afabil. 

- Unde eşti la ora actuală? 

- Lucrăm la sud de Capul ldiotului, spre 
Colinele Taberei. Trebuie să înţeleg că a 
apărut vreo comandă specială? 

Rimerley dădu din cap. 

- Una dublă. In primul rând, ce-ai zice de 
încă o favoare pentru bunul tău prieten 
lustin Kolb? 

- lar? zise Heimdall acru. Ticălosul ăla are 
parte de cam prea multe amputări în viaţa 
aia a lui. E drept, dacă n-ar fi fost el şi 
incompetenta lui, nici eu n-aş avea situaţia 
pe care o am în prezent, dar am reglat o dată 
conturile cu el, şi aş prefera să nu-i mai aud 
numele. Pe tot Cosmosul, nici măcar nu 


putea fi considerat o capacitate printre 
cosmonauti - dacă era de nivel mediu, un fel 
de cap înfierbântat cu un soi de farmec 
dubios - şi au făcut din el un erou planetar. 
Mai bine zis Quist a făcut asta. Heimdall 
mârâi furios: OK, despre ce e vorba? 

Rimerley îşi şterse de pe faţă un firicel de 
sudoare care-l irita. 

- Zăpuşeală mare aici, suntem în plină 
vară, murmură el ca explicaţie pentru 
Heimdall. Ei bine, dobitocul ăla şi-a pierdut 
din nou piciorul. De data asta l-a lăsat în 
colții unui rechin-lup. Acelaşi picior. 

- Şi - fără nici o îndoială - Quist vrea sâ-şi 
vadă maimuța favorită vindecată de urgenţă, 
încuviinţă Heimdall ironic. Deci comanda 
trebuie livrată şi repede, ca tipa sâ-şi 
păstreze încrederea în noi, până în ziua când 
o s-o avem chiar pe ea de clientă, cu cea 
mai importantă comandă a noastră. Avem 
fişa cu specificaţiile individului la dosar, aşa 
că o să fie destul de simplu. Altceva? 

- Nu-i chiar aşa, murmură Rimerley. Vreau 
să spun că, din punctul tău de vedere, ai 


dreptate. Dar întâlnirea idiotului ăla cu 
rechinul-lup a avut şi implicaţii neprevăzute. 
A fost salvat de un dobitoc de pescar şi a 
ajuns la spitalul de la baza Corpului 
Galactic, presupun că ăla era cel mai 
apropiat punct din care au putut primi 
ajutor. 

Faţa lui Heimdall se întunecă precum 
cerul înaintea furtunii. 

- In cazul ăsta plecăm de aici imediat! 
înainte ca oala să dea-n clocot, vreau să fiu 
pe o planetă sigură, la o distanţă bună de 
locul ăsta, cu numele şi trasoarele de 
identitate schimbate. 

- Stai! interveni Rimerley cât se poate de 
calm. Incă nu e cazul, încă mai putem 
menţine totul sub control. l-am zis lui Quist 
sâ-şi aducă prietenul aici cel târziu până 
mâine. Sunt şanse foarte mari ca nimeni de 
acolo să nu fi aflat despre evenimentele 
scandaloase ale vieţii mondene de la noi şi 
să nu cunoască povestea lui Kolb... în fond, 
între corpmani şi cyclopeeni contactele sunt 
reduse la minimum, după cum ştii şi tu. 


- Dar nu sunt inexistente, şi asta e mai 
mult decât riscul pe care mi-l pot eu asuma, 
mormăi Heimdall. Chiar crezi că n-o să-i 
verifice nimeni structura genetică a grefei? 

- De ce-ar face-o? ripostă Rimerley. Dacă 
nu ştiu povestea lui Kolb, vor presupune că 
este piciorul lui, de la mama-natură - sper 
că-ţi aduci aminte că face perfect pereche 
cu celălalt şi, cu ochiul liber, nu se observă 
nici o diferenţă între ele. Nu ţi-am dat atât de 
furcă până am găsit-o şi nu ţi-am respins 
atâtea exemplare înainte de ăsta pe care i l- 
am grefat? 

Heimdall dădu din cap, dar arăta tot 
neliniştit. Rimerley continuă: 

- Chiar şi dacă îi ştie cineva povestea, îl 
vor lua drept un picior regenerat, în fond, e 
amantul lui Quist, aşa că se va presupune 
că-şi putea permite o călătorie pe o planetă 
unde să poată beneficia de asemenea 
tratamente. Nu vor efectua o analiză a 
structurii genetice decât doar dacă au de 
gând să-i regenereze piciorul. 

- Şi sunt şanse să n-o facă? zise Heimdall 


cu îndoială în glas. Nu-i nici un secret că 
Quist nu-i iubeşte deloc şi că i-ar plăcea tare 
mult să-i dea afară urgent de pe insula aia, 
dacă şi-ar putea permite asta. Poate că se 
vor gândi că reparându-l pe Kolb o pot 
îmblânzi niţel şi pe ea. Un fel de mită. 

- Dacă astea le-ar fi fost intenţiile, spuse 
Rimerley cu o încredere exagerată în glas, 
atunci ea nu s-ar fi oferit, din proprie 
iniţiativă, să-l aducă aici mâine dimineaţă, 
nu crezi? De atunci, tipa nici măcar nu s-a 
mai deranjat să ia vreodată legătura cu 
mine. 

- Mda, cred că ai dreptate, recunoscu 
Heimdall. 

Şi, pe deasupra, urmă Rimerley 
apropiindu-se de ecran, noi suntem cei care 
o să-i oferim mită lui Quist. O mită de o 
asemenea natură, încât nu va fi în stare să o 
refuze, chiar dacă pentru asta va avea de 
plătit un preţ ce ne va fi nouă extrem de util, 
cum ar fi - să zicem - să ordone Corpului să- 
şi abandoneze imediat baza asta de pe 
Cyclops. Asta le va da mult de furcă şi vor fi 


atât de ocupati, încât nu le va mai da mâna 
să se mai gândească şi la piciorul lui Justin 
Kolb! 

In ochii lui Heimdall se aprinse o scurtă 
scânteie. 

- Dacă eşti în stare să aranjezi o 
asemenea diversiune ca să îndepărtezi 
furtuna asta, zise el, eşti mult mai deştept 
decât mi-am închipuit eu. Cum ai de gând să 
faci una ca asta? 

- Uite cum, spuse Rimerley şi începu să-i 
explice. 


Dineul se terminase destul de repede, dar 
discursurile păreau să dureze o veşnicie. 
Alura Quist renunţase să mai asculte 
cuvintele vorbitorilor de mai bine de un sfert 
de oră şi se adâncise în gândurile ei. 

Din când în când privirile i se roteau spre 
locul din stânga ei, ocupat de reprezentantul 
senior al delegaților de pe Pământ, care ar fi 
trebuit să fie ocupat de Justin, ca de obicei. 

Mă simt oribil de bătrână, îşi zicea ea. lar 
dacă-şi dă cineva osteneala să mă privească 


mai îndeaproape, mai mult ca sigur că si 
arăt îmbătrânită. Şi când o să mor, ce-o să 
mai rămână după mine, în afară de lespedea 
de deasupra mormântului şi câteva date din 
cariera mea, despre care nici măcar 
cyclopeenii nu vor învăţa în şcoală? 

Chiar şi planul ăsta atât de muncit, de a 
răsturna principiul de  noningerinţă al 
Corpului, îi lăsa acum un gust amar în gură, 
pe când îl contempla pe bărbatul aflat la 
dreapta ei: Omar Haust, de pe PRZ Unu, 
căruia i se făcuse onoarea de a fi aşezat 
lângă ea pentru că era singurul dintre cei de 
faţă ai cărui strămoşi avuseseră de îndurat 
existenţă oribilă a refugiaților. 

Şi care acum se manifesta oribil, la rândul 
lui. 

Mai ales că băuse prea mult. La începutul 
serii afişase un aer ascetic, ce se potrivea 
perfect cu figura lui, aducând cu a unui 
sfânt din vechime: mustaţa căruntă se 
reliefa puternic pe faţa-i smeadă, iar părul 
alb îi înconjura creştetul chel ca un halou. 
Dar băuse tot timpul serios, iar apoi, la 


ultimele feluri servite, renunţase complet la 
folosirea tacâmurilor, insistând să mănânce 
cu mâna, într-un gest de solidarizare 
simbolică cu cei de pe PRZ-uri, cărora li se 
refuzau binefacerile civilizaţiei. In două 
rânduri, din mâna unsuroasă, murdărită de 
grăsimea din mâncare, îi scăpaseră bucăţi 
mari, ce căzuseră pleoscăind în farfurie şi-i 
stropiseră pe toţi cei aflaţi în apropierea lui, 
inclusiv pe Alura Quist, a cărei mult-iubită 
rochie făcută pe Pământ era acum plină de 
pete întunecate. lar în ultimele minute, de 
când vorbea delegatul senior de pe Pământ, 
murmurase continuu insulte la adresa 
acesteia, în limba lui maternă - un dialect 
evoluat din galactică, dar care era încă 
suficient de apropiat de aceasta pentru ca 
Quist, aflată chiar lângă el, să poată deduce 
ceea ce nu înţelegea decât pe jumătate. 

Dar, de când se adâncise în gânduri, nu-l 
mai băgase în seamă pe bătrân, preocupată 
de grijile ei personale. 

Se smulse brusc din vârtejul de 
autocompâtimire şi optimism în care se 


afundase - şi în care Justin Kolb apărea 
frecvent - când îşi dădu seama că răbdarea 
bătrânului era la capăt. Se ridicase în 
picioare, pocnind în masă cu paharul, şi, la 
fiecare lovitură, stropi de lichid săreau până 
departe, în toate părţile. Delegata care avea 
cuvântul se întrerupse stupefiată, iar Haust 
începu să urle, cu accentul său înfiorător: 

- Mi-e greață! Imi vine să vomit! Atâtea 
discuţii despre fraţii şi surorile de pe 
planetele cu refugiaţi, pe care ne e interzis 
să-i eliberăm şi să-i aducem înapoi, la sânul 
civilizaţiei - şi cine s-a găsit să rostească 
toate platitudinile astea? Hm? Cine spune 
toate aceste nimicuri pioase? 

Agasaţi, mesenii îşi luară privirea de la el, 
căutând din ochi un spectacol mai puţin 
stânjenitor decât bătrânul beat, căruia îi 
curgea saliva din gură, pe bărbie. 

- Vă spun eu! mugi acesta în continuare. 
O gaşcă de mincinoşi, murdari şi ipocriţi! 
Asta sunteţi cu toţii! Uitaţi-vă la voi. Aruncă 
paharul din mână spre vorbitoarea de pe 
Pământ - o femeie extrem de manierată, în 


vârstă de nouăzeci sau o sută de ani, cu o 
carieră politică plină de distincţie pe planeta 
ei natală - dar, din fericire, proiectilul trecu 
departe de ţintă. 

- Uitâ-te la tine! repetă Haust. Şi la pernele 
de grăsime pământeană pe care le ai pe 
burtă! Şi voi, restul! Sunteţi la fel! Cât 
despre tine... 

Se răsuci spre Quist, care păru să se 
scufunde în scaunul ei. Alarmaţi, chelnerii şi 
servitorii se apropiarâ imediat de Haust, 
având totuşi încă dubii dacă să pună mâna 
pe el imediat, sau să aştepte până ce o va 
lovi efectiv pe stăpâna lor. Dar ea era de-a 
dreptul înmărmurită, şi nu le făcea nici un 
semn din care să-şi poată da seama dacă să 
intervină pe loc sau nu. 

- Tu eşti chiar mai rea decât ăştilalţi! 
continuă bătrânul. Cine subgu... subju...'ă pe 
ăi de pe PRZ-uri? Impuţitul ăla de Corp 
Galactic, chiar ăla, şi lacheii lor nenorociţi 
din Patrulă! Şi cine le închiriază lor o bază 
chiar aici, pe Cycloş... Şyclops... pe planeta 
asta mizerabilă, oricum s-o numi ea! - ăstui 


Corp de trei ori afurisit? Da, tu o faci! Aaah! 
Mai daţi-mi de băut, să mi se ducă scârba pe 
care o simt când vă văd pe toţi. 

Se năpusti spre cel mai apropiat pahar, 
care se întâmplă să fie al lui Quist, îl apucă, 
dar, pe când încerca să-l ducă la buze, îl 
scăpă din mână, îşi pierdu echilibrul şi se 
prăbuşi pe podea. 


- Sunt convins, spuse următorul vorbitor, 
că ar trebui să privim şi ca pe o lecţie ceea 
ce prea mulţi dintre noi au considerat a fi 
doar un spectacol indecent. Era un bărbat 
zvelt, de pe planetele gemene din sistemul 
Alfa şi Beta  Globulae, care, fiind 
binecuvântate cu puţine probleme interne, 
aveau mult exces de energie pe care-l 
foloseau amestecându-se în problemele 
celor din alte sisteme. 

- Cele auzite mai înainte, continuă el, ar 
trebui să ne aducă aminte că bunele noastre 
intenții nu se referă la nişte abstracţiuni, ci 
la fiinţe umane, cu o anumită capacitate de a 


îndura suferinţa şi care suferă, într-adevăr, 
mult mai mult decât noi, copii fericiţi ai 
Fortunei, de pe planete civilizate, fericite şi 
bogate. Intr-adevăr, îmi pot imagina fără 
prea mare greutate de ce se poate simţi 
Omar Haust jignit de prezenţa bazei 
Corpului Galactic de pe această planetă - a 
cărei ospitalitate este evidentă, şi a cărei 
simpatie, la nivel guvernamental, faţă de 
cauza noastră nu poate fi pusă la îndoială, 
dar ale cărei acţiuni, referitoare la anumite 
aspecte ale atitudinii politice, pot genera 
îndoieli în privinţa hotărârii cu care sprijină 
această cauză. 

Asta, îşi dădu seama Quist cu o strângere 
de inimă, reclamă un raspuns. Şi va fi inutil 
să mărturisească, pur şi simplu, adevărul - 
că fără venitul rezultat din închirierea 
insulei, toţi delegaţii ăştia n-ar fi aici, că 
acest venit era exact factorul care făcea ca 
Cyclops să poată întreţine o flotă 
interstelară - chiar dacă mică - şi multe 
altele. 

Se ridică şi privi în jur. Putea să utilizeze 


foarte bine prima parte a discursului 
compus pentru această ocazie, se hotări ea, 
după care începu să vorbească. Cel care 
compusese discursul făcuse treabă bună, 
şi, în curând, toţi delegaţii o ascultau cu 
atenţie, aprobând-o, cu excepţia bărbatului 
din Alfa Globulae. 

In final, i se adresă chiar lui, cu un aer 
aproape de disperare: 

- Trebuie, desigur, să reamintim că, în 
perioada în care a fost semnat tratatul dintre 
guvernul meu - al nostru - şi Corpul 
Galactic, nu fusese încă descoperită nici o 
PRZ. Departe de mine să neg munca extrem 
de utilă pe care o îndeplineşte Corpul, în 
calitatea sa de echivalent al unei forţe de 
poliţie la nivel interstelar. Mi se pare însă că 
şi-au depăşit atribuţiile doar când au intrat 
în zona de structurare a politicii pe care o 
aplică. 

Capete mişcându-se aprobator, de sus în 
jos. 

- Insă oricum, vă suntem recunoscători 
pentru sugestia făcută. Voi dispune să fie 


analizată şi, dacă va rezulta că acţionând în 
modul propus de dumneavoastră se vor 
mări efectiv şansele de a înlătura opoziţia 
Corpului, vom face imediat o declaraţie 
oficială în acest sens. 

Aplauze. Alura Quist se aşeză, dorindu-şi 
din toată inima ca lustin să fi fost şi el de 
faţă, să împartă împreună clipa aceasta de 
mândrie şi de glorie, chiar dacă ştia prea 
bine că totul era forţat. 

Doar cerurile ar mai putea ajuta Cyclops, 
dacă ar fi să pun în practică promisiunea 
asta absurdă, îşi zise ea amar, pe când se 
întorcea să zâmbească spre acei dintre 
delegaţi care continuau  sâ-i adreseze 
complimente. 

Nole dispăruse din nou, tot foarte agitat, 
să vadă dacă ieşiseră ceva rezultate de la 
calculator, în legătură cu structura genetică 
depistată în piciorul grefat al lui Kolb. 


In biroul unde Maddalena şi 
Langenschmidt rămăseseră sâ-l aştepte era 
linişte deplină. In spital nu se auzea decât 
un murmur estompat, de maşinării în 
funcţiune, care-ţi dădea aceeaşi senzaţie de 
muncă eficientă pe care o aveai ascultând 
zgomotul dintr-o fabrică cu grad înalt de 
automatizare. In fond, nici nu era 
surprinzător, pentru că aici se asigurau 
reparaţiile şi întreținerea extrem de 
complexului mecanism care este trupul 
uman. De dincolo de pereții albi, răzbăteau 
până la ei şi unele zgomote din atelierele de 
reparații ale bazei: lovituri în tablele cocilor 
de nave şi sunetul uşor deranjant al 
sistemelor de propulsie aflate în probe. 

Maddalena se uită câteva minute la luna 
în al doilea pătrar - mică, şi de dimensiuni 
aparente parcă şi mai reduse, datorită 
distanţei mari faţă de Cyclops - înainte de a 
spune ceva. 

- Sunt teribil de multe lucruri în legătură 
cu situaţia de aici pe care nu le inţeleg, Gus. 
Poate că ar fi bine să mă pui la curent. 


- Hm?  Langenschmidt  tresărise, 
smucindu-şi capul spre spate. Oh! Da, 
scuză-mă, încă mi-a mai rămas în cap 
presupunerea - falsă - că ai fost informată 
înainte de a fi trimisă aici, pe Cyclops. Dar 
din moment ce n-ai fost, presupun că nu ştii 
mai nimic despre planeta asta. In fond, nici 
nu cred că numele ei a fost vreodată cap de 
afiş în buletinele de ştiri galactice. 

- Ultima dată - şi prima - când i-am 
acordat o oarecare atenţie a fost acum 
douăzeci de ani. Şi, de atunci, probabil că s- 
au produs destule schimbări. 

- Şi da, şi nu. Langenschmidt se cocoţase 
pe colţul mesei din cameră, dar, cum 
începuse să nu se mai simtă bine stând 
acolo, se îndreptă spre un fotoliu şi se lăsă 
să cadâ-n el, cu o mină absentă, după care 
continuă: Ăăă... dispoziţia cyclopeenilor - 
media generală a atitudinilor umane, la 
scară planetară - este constantă pe perioade 
foarte lungi şi aici, ca peste tot. Cum te-am 
auzit că o califici tu? 

- Rapace? 


- Exact. Hmmm... De unde dracu' să 
încep? Langenschmidt se frecă obosit pe 
faţă. Clar, de la începutul începuturilor, cred 
că e cel mai bine. Deci trebuie să încep prin 
a-ţi spune că fondarea planetei nu este 
supervizată. 

Maddalena tresări. 

- Este încă? îmi imaginez că asta poate 
explica multe ciudăţenii. 

- Sunt convins că da. Dintre cele două 
sute şaizeci de planete civilizate existente 
până acum, peste două sute s-au conformat 


metodei standard oficiale - explorare, 
colonizare selectivă sub conducerea unui 
polymath pregătit intensiv pentru 


dezvoltarea acelei planete şi numai a aceleia 
şi, în final, deschiderea planetei pentru 
emigrare. Cyclops e una din cele circa 
cincizeci care nu s-au conformat acestei 
metode. Este o ramificație secundară a 
colonizării planetei Dagon. Iți spune ceva 
numele ăsta? 

- Bineînțeles că da. Maddalena ezită o 
clipă, apoi chicoti nervos: Dragul meu Gus! 


Cât de puţin te-ai schimbat! Ai aceeaşi 
manieră de lector ca pe vremea când mă 
pregăteai pentru misiunea de pe PRZ 
Paisprezece: eşti foarte atent şi parcă te 
aştepţi în fiecare clipă ca sărmana de mine - 
fetiţă înfumurată de pe Pământ, cu capul în 
nori - să-ţi demonstrez o ignoranță de o 
profunzime incomensurabilă. 

- Te rog să mă scuzi. Langenschmidt îi 
zâmbi crispat: Deci considerăm că restul a 
fost studiat. Pe Dagon s-a făcut una din 
rarele greşeli în alegerea polymathului - a 
fost selecționat un om care nu a putut face 
faţă tensiunii meseriei lui. A avut divergențe 
extrem de serioase cu unul din managerii lui 
continentali, care, în cele din urmă, n-a mai 
putut suporta şi a considerat că se poate 
descurca mult mai bine de unul singur, pe o 
altă planetă. A părăsit Dagon împreună cu 
aproximativ patru mii de susţinători ai lui şi 
au trecut... la desţelenirea planetei ăsteia - 
cred că e cel mai adecvat termen. 

- La început probabil că dificultăţile au 
fost aproape la fel de mari ca pe PRZ Unu, 


sau pe alte PRZ-uri, ceva mai primitoare. Şi 
natural, din moment ce toţi cei ajunşi aici şi- 
au dorit în primul rând eliberarea de sub 
tendinţele autoritare ale unui polymath ratat, 
primul şef - managerul continental - a 
insistat să se formeze o structură 
guvernamentală reprezentativă, şi ideea a 
supravieţuit, dar doar ca o formalitate, la 
nivelul necesar pentru ca Cyclops să poată 
fi considerată planetă,civilizată în raport cu 
standardele galactice. lar legislaţia lor este 
pusă în concordanţă cu Codul Galactic 
Unificat. Cel puţin teoretic. 

- In realitate, dat fiind că au pornit cu un 
asemenea handicap, toate problemele astea 
au fost considerate ca fiind prea formale şi 
au cam fost date la o parte, iar dezvoltarea 
lor s-a produs având la bază o filozofie de 
genul „ce-am în mână, pot băga în gură ", de 
care n-au reuşit să scape nici până acum. 
Cyclops este una dintre puţinele planete 
civilizate unde cruzimea îţi poate aduce 
putere. Alura Quist, care este şeful defacto 
al guvernului de destul de multă vreme, nu 


are nici o calificare deosebită pentru 
această funcţie, în afară de cea mai sinceră 
şi pură iubire de autoritate, îi place atât de 
mult să dea ordine şi să-i fie ascultate, încât 
depăşeşte în privinţa asta cu acel procent 
imposibil de exprimat în cifre - dar 
semnificativ - pe oricine altcineva de aici. 

- Dacă vrei o comparaţie care să te 
lămurească mai bine... ei bine, cred că nu 
poate fi decât din perioada pre-galactică. 
Primul secol al erei atomice. Zona de pe 
Pământ ca Spania şi unele ţări din America 
Latină şi din Asia de Sud. Care erau prea 
sărace pentru ca economia să poată tolera 
financiar © structură guvernamentală 
eficientă din punct de vedere administrativ, 
şi unde totul era dominat de o pătură subțire 
de indivizi foarte bogaţi. Jumătate din 
populație este sub limita sărăciei, o treime 
este analfabetă, un sfert suferă de diverse 
boli, dar câțiva - unul din douăzeci? - 
reuşesc să dobândească oarecari succese 
personale, uzând de înşelătorie. 

- Nu ştiam că ai studiat istoria Pământului 


aşa de atent, zise Maddalena după o clipă de 
tăcere. 

- Adevărul e că nici n-am făcut-o, dar am 
avut nevoie de lămuriri în privința 
atmosferei de pe planeta asta, şi socio- 
psihologii noştri mi-au dat exemplele pe 
care le-am pomenit adineauri. 

- Ce produce economia? Şi ce populaţie 
are acum planeta? 

- Nu dispun nici până acum de sisteme 
eficiente de recenzare a populaţiei - e prea 
scump pentru ei - dar estimările noastre se 
situează între şapte şi opt sute de milioane 
de oameni. Trebuie să ţii cont că speranţa 
medie de viaţă este scăzută: un copil din opt 
moare până la vârsta de un an. Cât despre 
economie: este autosuficientă din punct de 
vedere al hranei, al asigurării locuinţelor - 
climatul din zona ecuatorială este avantajos, 
doar nişte anotimpuri ploioase blânde, fără 
ierni propriu-zise - şi al câtorva produse de 
bază, cum ar fi textilele... Şi este o planetă 
sigură, de clasă A, altfel primii colonişti nici 
n-ar fi putut supravieţui. 


- Principalul - şi practic unicul - produs de 
export este untura de peşte, care este 
folosită ca sursă de proteine pentru sinteze 
ulterioare sau sub formă naturală, ca 
supliment în alimentaţie, pe câteva din 
planetele mai sărace în vitamine aflate în 
apropiere; şi ceva materii prime din centura 
de asteroizi. Au pe acolo câţiva bolovani de 
minereu suficient de pur ca să merite să fie 
exportat la mare distanţă. Dar marja de 
siguranţă este extrem de redusă şi sunt 
două produse de export invizibile ce sunt 
cruciale - pentru ei, existenţa lor constituie 
exact diferenţa dintre „a face fața" şi 
„înfometare"”. 

- Unul dintre aceste produse este o flotă 
comerciala mică, alcătuită din vreo sută de 
nave interstelare. lar celălalt este... tot ce-i 
aici. Langenschmidt făcu un gest ca şi cum 
ar fi vrut să cuprindă toate împrejurimile: 
Cyclops are o poziţie foarte convenabilă în 
raport cu bazele avansate din acest sector, 
şi noi am închiriat insula asta la scurtă 
vreme după înfiinţarea Corpului. 


- Deşi sunt prinşi în marasmul lor 
economic, cyclopeenilor nu le place deloc 
să ne ştie aici. Nu e o vorbă din bătrâni care 
spune că săracilor nu le place să ştie poliţia 
pe aproape? Dar noi stăm bine aici, şi ei nu- 
şi pot permite să scape de noi. 

Comunicatorul din încăpere emise un 
semnal de apel, apoi se auzi vocea nervoasă 
a lui Nole: 

- Domnule comandant, puteţi veni până în 
sala calculatoarelor? Am obţinut nişte 
rezultate care mi se par absurde şi cred că 
ar fi bine să le vedeţi şi dumneavoastră. 

- Venim imediat! zise Langenschmidt 
repede şi se ridică. 


Bracy Dyge îşi trecu foarte atent 
picioarele peste marginea patului. Era mult 
mai depărtat de podea decât se aşteptase el. 
Şi, pe deasupra, nu se apropia nici pe 
departe de obiectul care, în mintea lui, purta 
numele de pat - de fapt era o instalaţie 
terapeutică sofisticată, care parcă emana o 
aură amenințătoare - iar el ar fi preferat să 


se ştie lungit pe grămada de piei de peşte 
umflate, pe care dormea acasă, la mai puţin 
de zece centimetri de podea. 

| se spusese să stea întins şi să doarmă, 
dar nu fusese în stare. După ce o viaţă 
întreagă - chiar scurtă - organismul lui 
fusese obişnuit să supravieţuiască la limita 
înfometării, injecţiile cu substanţe nutritive 
şi regenerante care i se făcuseră avuseseră 
asupra lui efectul unui stimulent extrem de 
puternic - o problemă de care doctorii ar fi 
trebuit să ţină seama, dar nu o avuseseră în 
vedere, deoarece erau obişnuiţi sâ-şi dozeze 
tratamentele în raport cu pacienţii mult mai 
sănătoşi şi mai bine hrăniţi pe care-i tratau 
în mod normal. 

Pe scurt, băiatul se simţea în formă 
maximă. Arsurile pe care i le produseseră 
rachetele fuseseră acoperite cu ceva ce 
înlăturase durerea şi, deşi îşi pierduse 
jumătate din părul împletit în cozi şi câţiva 
centimetri buni de piele, nu simţea în zona 
rănii decât o senzaţie plăcută, răcoroasă, 
care nu-l deranja cu nimic. Deci nimic nu-l 


distrâgea de la gândul ce-i domina mintea - 
faptul că fusese adus pe legendara Insulă a 
Corpului, pe care accesul localnicilor era 
strict interzis. 

Mâine o să ceară să fie lăsat să plece - era 
datoria lui faţă de familie să se întoarcă pe 
mare şi să-şi termine treaba pe care o 
începuse. Se aventurase sâ-i pomenească 
doctorului de visul lui - să fie primit în Corp - 
dar ceva în râsul pe care-l primise în loc de 
răspuns îl convinsese că ideea era ridicolă. 
Cei de la bază îi promiseseră că o să-i 
repare  locatorul, şi va trebui să se 
mulţumească doar cu asta drept răsplată 
pentru câ-l salvase pe vânătorul ăla de 
rechini-lup. 

Dacă măcar ar fi fost un corpman...! Dar 
era prostie curată sâ-ţi doreşti să schimbi 
trecutul. 

Poate că va reuşi să obţină şi nişte pânze 
solare noi, să le înlocuiască pe cele distruse 
de rachete... Oricum, mâine va trebui să 
plece... iar a sta lungit în pat, treaz, fără să 
profite de ocazie ca să arunce o privire în 


bârlogul Corpului, era mai mult decât putea 
îndura el. 

Se furişă spre uşă şi începu să 
moşmondească la clanţă. Se dovedi extrem 
de simplu - apăsă pe o umflătură din mijloc 
şi panoul din faţa lui alunecă în locaşul din 
perete, dezvăluindu-i în faţa ochilor un 
coridor pustiu. 

Ascultă atent dacă se aud paşi sau fâsâit 
de roţi - cum auzise mai devreme, când 
fusese adus aici - apoi se strecură pe culoar 
şi o luă pe după primul colţ care-i ieşi în 
cale. 

In partea asta, coridorul arăta complet 
altfel. In locul uşilor pe care abia dacă le 
zăreai în pereţi, apăruseră nişte ferestre 
mari. Care nu dădeau în afară, ca toate 
ferestrele pe care le văzuse el până atunci, 
ci dezvăluiau privirii interiorul încăperilor ce 
mărgineau culoarul. 

Se strecură cu grijă până în dreptul celei 
mai apropiate şi se uită înăuntru. La prima 
vedere nu era decât un talmeş-balmeş de 
echipamente, care parcă aducea cu 


interiorul locatorului pe care-l demontase de 
dimineaţă, lIncercă să-şi dea seama de 
funcţiile îndeplinite de aparatele pe care le 
vedea, dar nu reuşi. Apoi ceva se mişcă 
parcă de la sine - un braţ strălucitor, care se 
cuplă undeva - şi, speriat de mişcare, o luă 
din loc, trecând la următoarea fereastră. 

Aici era mult mai interesant. In încăpere 
era o femeie goală puşcă. 

Era înaltă şi foarte frumoasă, chiar dacă 
pielea ei era mai închisă la culoare decât a 
lui - semn care, conform prejudecăţilor din 
mintea lui Bracy, dovedea că face parte din 
clasa de jos, fiind prea săracă pentru a-şi 
permite să stea la umbră cât timp soarele 
ardea cu putere. Zăcea lată pe un cărucior 
rulant, iar încăperea era plină până la refuz 
cu fel de fel de aparate care se mişcau încet, 
încet, îndeplinind nişte operaţii de neînțeles. 
Ochii lui se plimbau peste curbele 
voluptuoase ale trupului dezgolit: braţul 
stâng e aici, peste sân, braţul drept... unde o 
fi? 

Cu un şoc brusc, îşi dădu seama că braţul 


drept al femeii se afla între fălcile unui 
aparat, care parcă îl înghiţea, puţin câte 
puţin, la fel cum îşi înghiţea nefericita pradă 
şi mreana, cu gura ei absorbantă. 

Aşa cum păţiseră şi alţi copii de pe 
Cyclops, fusese şi el ameninţat că „o să te 
ia Corpul”, când nu era cuminte. Şi, văzând 
ce se întâmplă în camera aceea - din 
neştiinţă credea că este vorba de cine ştie 
ce tortură îngrozitoare - nervii lui cedară 
instantaneu, iar el scoase un țipăt de 
groază. 

- Ce-a fost asta? se auzi o voce, depărtată 
dar distinctă, şi el îşi dădu dintr-o dată 
seama că fusese atât de fascinat de cele 
văzute în camera aceea, încât nu auzise 
paşii care se apropiau. Icnind, se răsuci pe 
călcâie şi dădu cu ochii de un bărbat şi de o 
femeie, care tocmai ajunseseră la intersecţia 
de coridoare din spatele lui. 

- Cine...? zise bărbatul. Hei, tu! 

Bracy îşi luă călcâiele la spinare, fugind la 
întâmplare pe coridoarele cu pereţi albi. In 
spatele lui veneau cei doi urmăritori, 


strigând, dar viteza lui superioară - 
substanţial îmbunătăţită, datorită groazei ce- 
| cuprinsese - îi permise să se piardă de ei. 
Ajuns în dreptul deschiderii unui tub larg, 
întunecat ca un tunel, se aruncă prin ea cu 
capul înainte, sperând să-şi găsească un 
adăpost. 


- Trebuie să fie băiatul - pescarul care l-a 
salvat pe Kolb, zise Langenschmidt. Nu-i 
nimeni altcineva în spital cu o coafură ca 
aia. Şi habar n-am unde dracu' a reuşit să 
dispară. Dar un lucru e sigur - se îndreaptă 
spre camera de control general şi trebuie 
să-l dăm afară de acolo iute de tot, înainte 
să facă vreo boroboaţă. Vezi vreun 
comunicator pe undeva? Indiferent ce are 
Nole să ne arate, poate să mai aştepte. 

Aversa de peste noapte transformase 
drumul într-o mocirlă plină de noroi. 


Răbdătorul şi extrem de puternicul yorb se 
poticnise de multe ori, fiindcă copitele lui 
mari alunecau în noroiul clisos, când se 
opintea din greu, încercând să tragă căruţa 
încărcată peste hopurile mai serioase. Dar, 
de fiecare dată, Firdausi sărea jos fără să 
sufle o vorbă, rupea crengi din tufişurile de 
pe marginea drumului şi le arunca în faţa 
roţilor. 

Tot stând cu  hăţurile umede şi 
alunecoase în mână, Soraya se simţi 
cuprinsă de o adâncă recunoştinţă faţă de 
băiat şi, mai ales, pentru tăcerea pe care o 
păstra acesta. Aproape că era pe punctul să 
se răzgândească în privinţa hotărârii de a 
părăsi definitiv satul dacă Primitorii de 
Bolnavi o acceptau pe mama ei. Poate că 
Firdausi într-adevăr se gândea la ea şi îi voia 
binele din adâncul sufletului... 

Bâtrîna ei mamă zăcea pe grămada de piei 
moi cu care era pardosită căruţa. Din când 
în când mâinile îi tresăreau în somn. Mai 
bine că doarme, se gândi Soraya. Deşi 
avusese o lungă perioadă de luciditate după 


ultimul atac - aproape mortal - de friguri, 
boala o slăbise într-atât încât abia dacă mai 
era în stare să facă o duzină de paşi fără să 
se aşeze sau să leşine, iar pielea îi stătea ca 
atârnată pe oasele descărnate. 

Repetase mereu că e cât se poate de 
mulţumită că Soraya o să încerce s-o 
încredinţeze Primitorilor, spunând că fusese 
prea multă vreme o povară inutilă pe capul 
ei. Dar era oare asta o opinie raţională, sau o 
consecinţă a slăbiciunii cauzate de boală? 
Pentru că, după atâtea crize, oricine ajungea 
să-şi dorească să termine odată cu tot şi cu 
toate. 

- Nu mai avem mult, zise Firdausi în 
şoaptă, încă o colină şi o să dăm de drum 
bun şi uscat. 

Ea încuviinţă dând din cap, dar de fapt 
abia dacă-l auzise. 

Deasupra lor, cerul era gri; copacii, cu 
frunzele lor ciudate, ce semănau cu părul, 
erau gri-verzui, iar apa ploii se mai scurgea 
încă din ei. Un decor care se potrivea 
perfect cu starea ei sufletească. 


Şi dacă totuşi n-or s-o ia? Dacă or să-mi 
spună că e prea târziu - că, dacă o aduceam 
acum o lună, ar fi putut s-o ajute, dar că 
acum e prea târziu? Nu mi-aş ierta niciodată 
una ca asta. Niciodată! 

Yorbul trecu, în cele din urmă, căruţa 
peste creasta ultimei coline înainte de 
capătul drumului lor şi, aşa cum spusese 
Firdausi, au dat peste drum bun, tare, bine 
bătut şi acoperit cu un strat de pietriş. In 
faţa lor se zărea oraşul, mult mai mare decât 
satul în care locuiau ei. Trebuie să fie 
aproape o mie de case, îşi zise Soraya. 

Era greu de crezut legendele din bătrâni - 
că oamenii se numărau cândva cu 
milioanele şi că, pe deasupra, călătoreau şi 
printre stele... 

Un pic mai departe se întâlniră cu un 
fermier, care mâna un yorb gras ce trăgea o 
căruţă plină cu rădăcini, care-i salută 
politicos. Când i-au explicat scopul 
călătoriei lor, omul le zise, arătând spre 
oraş: 

- Primitorii încă n-au ajuns, dar cred că 


sunt aşteptaţi din clipâ-n clipă. Toţi cei din 
familia mea sunt cât se poate de sănătoşi 
anul ăsta, aşa că problema nu m-a interesat. 
Duceţi-vă în piaţă, o să găsiţi strânşi acolo 
şi alţi oameni necăjiţi ca voi. 

- Multe mulţumiri, îi spuse Firdausi, 
îndemnând  yorbul să pornească mai 
departe. 


Buzele lui Lors Heimdall se crispară când 
au apărut primele semne că se apropiau de 
oraş - mirosul era cât se poate de neplăcut. 

Ce prostie pe capul oamenilor ăstora! 
Murdăria, boala, lipsa oricărei igiene! Cum 
ar fi putut asemenea fiinţe să fie considerate 
oameni, când trăiau ca animalele? Dacă asta 
era adevărata „stare naturală" a fiinţei 
umane, din care numai un îndelungat proces 
de evoluţie tehnologică o ridicase până la 
strălucirea şi curăţenia oraşelor civilizaţiei 
galactice, atunci era de mirare că acest 
progres avusese totuşi loc. 

Pe planeta asta, omenirea părea să fie 
lipsită de orice sistem rațional de 


organizare, făcând tot ce ţinea de sănătate 
numai în virtutea unui soi de 
pseudosuperstiţii rudimentare, cărora nu le 
căutau - şi nici nu le-ar fi găsit - nici un 
înţeles. Fierberea apei de băut, de exemplu - 
norul de aburi ce plutea deasupra staţiei de 
apă a localnicilor se putea vedea până şi din 
locul în care ajunseseră ei. Probabil că ăsta 
era un fel de diktat impus de unul din 
refugiații ce ajunseseră iniţial pe planetă şi 
care-şi păstrase capul, în ciuda deznădejdii 
de care fuseseră cuprinşi majoritatea celor 
ce scăpaseră de dezastru. Şi ar fi avut o 
anume utilitate, dar numai în contextul unui 
cod adecvat de igienă. Dar aşa, în lipsa unei 
scurgeri decente, nu era decât un ritual 
stupid. 

Totuşi, câteva tradiţii incidentale ale culturii 
locale se dovedeau avantajoase pentru ei, 
cum era această instituţie a Primitorilor de 
Bolnavi. Probabil că totul pornise din nevoia 
unei carantine, a unei izolări a bolnavilor pe 
care mijloacele medicale extrem de sărace 
ale refugiaților nu-i puteau ajuta să se 


vindece. Probabil că se sperase că măcar 
câţiva dintre ei vor reuşi să-şi revină pe cale 
naturală, dar, ca minimă precauţie, fuseseră 
scoşi din comunitate şi izolaţi în locuri 
speciale. 

Sistemul fusese aproape abandonat, 
pentru că acei ce lucrau în zonele de 
carantină fuseseră, la rândul lor, decimaţi în 
repetate rânduri de bolile luate de la cei pe 
care încercau să îi ajute. Dar Heimdall şi 
oamenii lui  reactivaseră acest sistem, 
găsind că este o acoperire excelentă pentru 
adevărata lor muncă. 

Şi, dacă s-ar fi întâmplat vreodată să iasă 
la iveală ce se petrecea de fapt aici, şansele 
ca ei să aibă parte de o pedeapsă rapidă, în 
urma unei judecăţi sumare, erau extrem de 
reduse. Cele mai multe din planetele 
civilizate recunoşteau dreptul la euthanasie 
al suferinzilor de boli incurabile, şi, în cazul 
în care aprinsa dezbatere în jurul 
principiului de non-ingerinţă era ţinută în 
continuare în fierbere, Corpul nu va avea, în 
nici un caz, îndrăzneala să treacă la 


represalii brutale şi imediate. 

Gândurije astea îl reconfortau pe Heimdall 
şi avea mare nevoie de aşa ceva. Pentru că, 
deşi părea hotărât şi neînduplecat, i se 
întâmpla şi lui - ca oricărui om - să i se facă 
frică, iar ceea ce-i spusese Rimerley putea fi 
considerat, în cel mai bun caz, extrem de 
alarmant. 

Spera că trucul acela ingenios, al 
doctorului, va reuşi, dând bătăi de cap 
serioase Corpului şi distrăgându-le atenţia 
de la mica lor afacere. 

Grupul de oameni care-l însoțeau, 
călărind toţi pe yorbi, ca şi el - pe planetă nu 
se cunoşteau alte mijloace de transport, în 
afară de căruţe - îl urmă pe panta colinei în 
jos, spre oraş. In urma lor venea căruţa, 
acoperită cu un coviltir de țesătură aspră, 
întins pe stâlpi groşi de lemn, în care se 
aflau bine-păzitele secrete ale muncii lor. Un 
grup de notabilităţi locale îi aştepta la 
intrarea în oraş şi, după un schimb de 
saluturi într-o atmosferă gravă, porniră cu 
toţii spre piaţă. 


Va trebui să intensificăm propaganda în 
zona asta, îşi zise Heimdall în gând, pe 
măsură ce trecea cu privirea peste oribila 
mulţime de trupuri suferinde ce candidau la 
obţinerea bunăvoinţei Primitorilor. Trebuie 
să le băgăm bine în cap că un ticălos bătrân, 
sau un copil subnutrit, sunt cazuri fără 
speranţă, şi că noi putem „oferi ajutor” mai 
degrabă unui tânăr abia ieşit din 
adolescenţă, rănit, chiar grav, dar sănătos 
tun în rest. 

Dintr-o dată, chiar când era pe punctul să 
se întoarcă, o văzu pe fata ce stătea cu 
prietenul ei - ultima căruţă sosită, în capătul 
şirului, la marginea pieţei. Işi simţi inima 
tresârindu-i în piept. La prima vedere, părea 
să fie exact ceea ce-i ceruse Rimerley, aşa 
că se întoarse fără să-i mai dea vreo atenţie 
suplimentară. Bineînţeles, va fi nevoie de o 
examinare mult mai profundă şi mai 
detaliată, dar şansele păreau atât de mari, 
încât se trezi zâmbind într-o manieră deloc 
potrivită cu poza sobră pe care o afişa de 
obicei în public. 


Soraya aştepta nervoasă ca Primitorii să 
vadă bolnavii. Firdausi ar fi dorit s-o ţină de 
mână, dar ea nu suporta altă atingere decât 
a mamei ei. Bătrâna se trezise şi tot încerca 
sâ-şi ridice capul, dar nu reuşea. 

Primitorii ajunseră în sfârşit şi la căruţa 
lor, salutară şi priviră gravi la trupul epuizat 
de pe grămada de piei. 

- E mama voastră? îi întrebă conducătorul 
Primitorilor. 

- Numai a mea, răspunse Soraya. Acest... 
hm... tânăr nu e decât un prieten care mă 
ajută. 

- Inţeleg. Primitorul dădu din cap. Avea o 
faţă aproape sinistră - nas mare, coroiat şi 
crud, gură subţire şi dreaptă - încât Soraya 
reuşea doar cu greu să admită ceea ce-i 
spusese  Marouz: că erau oameni 
cumsecade, plini de înţelepciune din bătrâni 
şi de bune intenţii. 

- Vino cu mine, te rog, zise brusc omul, 
gesticulând spre Soraya să se dea jos din 
căruţă. Ea se conformă, tremurând un pic, şi 
fu mirată când Primitorul o porni cu paşi 


mari spre căruţa lor. 

Urmându-l, ea încerca să-i explice că 
mama ei are nevoie de ajutor, nu ea. Omul îi 
ignoră vorbele şi nu spuse nimic până ce 
ajunseră la căruţă. Acolo o ajută să se suie, 
ţinând în lături pânza care închidea coviltirul 
în spate. 

Dincolo de pânză se afla o mică incintă, 
cu o masă plină de fel de fel de ciudăţenii: 
mici tuburi de sticlă, mici bucățele pătrate 
de faianţă albă, din care unele erau pătate 
cu sânge, borcane şi recipienţi cu lichide 
colorate. Şi două scaune, unul spre ea şi 
unul de partea cealaltă. 

Din spatele pânzei ce separa incinta de 
partea din faţă a căruţei apăru un bărbat 
îmbrăcat în roba Primitorilor, cu gluga dată 
pe spate. li spuse să stea jos, luă dintr-o 
cutie de pe masă un ac ascuţit şi i-l înfipse 
fără nici un avertisment în buricul degetului 
mare. 

Ea ţipă speriată, iar Primitorul care o 
adusese murmură mecanic câteva cuvinte 
de îmbărbătare. 


Urmă un ritual ciudat: sângele ce-i curgea 
din deget fu supt într-un tub subţire de 
sticlă, o picătură fu întinsă pe pătrate de 
faianţă albă, iar restul fu pus într-un lichid 
colorat. Apoi omul îi mai luă puţin sânge - 
pe care-l stoarse, strângând-o tare de deget 
- şi dispăru spre faţa căruţei. Imediat se 
auziră o serie de sunete de neînțeles - bâzâit 
ca de insecte, zgomot de vase lovite unul de 
altul, cuvinte murmurate în şoaptă. 

Omul cu gluga dată pe spate se întoarse 
şi dădu grav din cap spre cel care rămăsese 
alături de Soraya. Adusese cu el un alt ac, 
pe care i-l băgă în carnea antebraţului, tot 
fără să o prevină. 

Cu o privire rugătoare, Soraya cerea fără 
cuvinte o explicaţie. 

- Pentru mama ta nu se mai poate face 
nimic, zise omul care o adusese. Am tot 
repetat că pe oamenii în vârstă nu prea-i 
putem ajuta. Pentru că boala trebuie învinsă 
mai ales de bolnav. De aceea, cel mai bine îi 
putem ajuta pe cei care au tinereţea şi 
vigoarea de partea lor. 


Soraya avea deja ochii roşii, injectaţi de 
sânge. 

- Dar tu te poţi considera norocoasă, 
continuă Primitorul. 

- Ce? Privi în sus, la el, printre lacrimi. 

- Eşti destul de tânără să poţi fi ajutată, şi 
cum stadiul bo... 

- Ce? Soraya sări în picioare. Nu sunt 
bolnavă. Eu... eu... 

Şuieratul din urechi se transformă în 
dangăt de clopote. Pereţii de pânză care o 
înconjurau, Primitorul înalt, înveşmântat în 
negru... totul părea să se învârtă în jurul ei 
ca apa într-un vârtej. 

Soraya se prăbuşi. 


Firdausi era extrem de neliniştit când îl 
văzu pe Primitor întorcându-se singur de la 
căruţă. Se uită la mama fetei şi văzu că era 
iar în comă. Dar unde era Soraya? 

- Am veşti şi bune şi rele pentru tine, 
tinere, îi spuse Primitorul, apropiindu-se. 

- Nu... nu înţeleg, bolborosi Firdausi. 

- Prietena ta a ajuns la noi exact la timp şi 


o acceptăm. 

- Dar...! îşi simţea mintea paralizată şi 
căuta o cheie pentru acest mister pe faţa 
Primitorului. 

- Eşti îndreptăţit să încasezi plata pe care 
o dăm noi de obicei? zise omul în robă 
neagră, ridicând la vedere o pungă grea, ce 
se legăna, şi în care nu se putea afla decât o 
cantitate serioasă din metalul care servea ca 
monedă de schimb aici. 

In capul zăpăcit al lui Firdausi lăcomia se 
lupta cu nedumerirea. Punga părea grea, 
foarte grea - probabil că era acolo cam 
zestrea unei fete bogate. Spuse mai mult de 
formă: 

- Şi cu mama ei cum e? 

- E bătrână, nu mai putem face nimic 
pentru ea. 

Urmă o clipă de tăcere. Apoi băiatul zise, 
oarecum hotărât: 

- Dar Soraya e sănătoasă, nu are nimic. 

- Aşa crezi? Vino cu mine! 

Năucit, îl urmă pe Primitor până în 
cealaltă parte a pieţei, ajungând în spatele 


căruţei acoperite. Şi acolo o văzu pe Soraya 
cărată spre o targa pusă pe sol. Era 
imposibil să te înşeli asupra tremurăturilor 
ce-i scuturau trupul tânăr şi zvelt. 

Friguri. Boala ucigătoare o macină şi pe 
ea, la fel ca pe mama ei. 

- Dacă rămâne în grija noastră, mai sunt 
speranţe pentru ea, spunea Primitorul. Şi, 
dacă ţii la ea, nu ar trebui să te împotriveşti. 

Firdausi nu-l mai asculta. Abia dacă simţi 
cum şiretul pungii aceleia grele îi este 
petrecut printre degetele inerte. 

Dar, cum după toate aparențele era 
singura consolare ce-i mai rămânea, în cele 
din urmă degetele i se strânseră şi apucă 
punga. 

Lămpile de avertizare pâlpâiau, iar 
soneriile ţârâiau - discret şi insistent - în tot 
spitalul, când Nole sosi în fugă lângă 
Maddalena şi Langenschmidt, în faţa intrării 


în sala principală de control. 

- Am alertat toţi oamenii de care am putut 
să dau, zise el gâfâind. Nu prea mulţi, 
evident - în mod normal nu avem tura de 
noapte aici. lar situaţia asta nu e de genul 
celor pentru care avem pregătite planuri de 
acţiune. Ce s-a întâmplat exact? 

Langenschmidt îi povesti cum dăduseră 
peste Bracy, în drum spre sala 
calculatoarelor, şi Nole dădu grav din cap. 

- Cred că se uita în una din sălile de 
regenerare - probabil că în ultima. Acolo e o 
femeie care şi-a pierdut mâna dreaptă - un 
accident la docul principal de reparaţii, 
săptămâna trecută. Totuşi nu înţeleg sub 
nici o formă ce căuta băiatul ăla afară din 
camera lui. Când am fost mai devreme la el - 
vizita de seară - părea foarte obosit şi 
cuminte. 

- Eu aş risca o presupunere, zise 
Maddalena acru. N-a vrut să rateze ocazia 
asta unică să arunce o privire prin 
împrejurimi. 

- Asta nu mai contează, interveni 


Langenschmidt. Important este că a intrat în 
tunelul ăsta, care duce într-un loc în care ne 
poate încurca borcanele al dracului de râu. 

- Unde duce tunelul? întrebă Maddalena. 

- Dar nu ţi-am spus? Acolo, jos, e centrala 
electrică a spitalului, toate comenzile 
echipamentelor automate, şi fel de fel de 
stocuri - apă activată, oxigen, substanţe 
nutritive şi pentru regenerarea artificială a 
ţesuturilor - toată bucătăria noastră. 

- Atunci de ce mama galaxiei lăsaţi tunelul 
ăsta aşa, deschis? exclamă Maddalena 
mirată. 

- Pentru că, în mod normal, în zona asta 
nu pot avea acces decât corpmani, cărora 
nici prin gând nu le-ar trece să se ascundă 
undeva, mormăi Langenschmidt. O să fiu 
obligat să-ţi tăbăcesc niţel pielea, Nole, cred 
că-ţi dai seama de asta, nu? Să-l laşi pe 
băiatul ăla aşa, într-o camera neîncuiată...! 

- Da dar... Nole îşi dădu seama de 
inutilitatea scuzelor şi renunţă să mai spună 
ceva. 

Incepuseră să li se alăture bărbaţi şi 


femei, sosind din toate direcţiile. Unul sau 
doi purtau uniforme albe, autosterilizante, la 
fel cu Nole, dar majoritatea erau îmbrăcaţi 
aşa cum se găseau în clipa în care fuseseră 
scoşi din locuinţele lor sau din zonele de 
recreere. 

Langenschmidt îi informă scurt asupra 
situaţiei curente, şi-i văzu schimbând priviri 
înciudate. 

- Există vreun risc să producă pagube în 
mod intenţionat? întrebă unul din primii 
sosiți. 

- Nu, dar probabil că a intrat în panică. A 
luat-o la fugă imediat ce ne-a zărit. Aveţi 
vreo sugestie? 

Urmă o clipă de tăcere. Apoi vorbi o 
femeie ceva mai în vârstă, care după toate 
aparențele venea direct din una din 
camerele de terapie solară, fiindcă nu avea 
pe ea decât o rochie subțire, scurtă, de 
muselină: 

- Să nu se ducă după el mai mult de doi 
oameni, echipați cu aparate de respirat 
autonome. Şi să se folosească un anestezic 


gazos - e mai simplu decât să încercăm sâ-l 
facem să judece raţional. 

- In regulă, zise Langenschmidt. Hai să... 

- O clipă, interveni Nole. Ce facem cu 
radiaţiile? 

- Ce? Langenschmidt clipea nedumerit. 
Nu suntem pe fuziune? De unde radiaţii? 

- Am două cazuri care au nevoie de 
tratament cu izotopi radioactivi. Aşa că se 
produce iod 131 şi potasiu 40. Nu spun că 
aşa va face, dar băiatul s-ar putea apropia 
prea tare de sursa de bombardament. 

- De-a dreptul minunat, zise 
Langenschmidt amar. Deci nu ne ducem sâ-l 
căutăm arătând ca nişte monştri, suntem 
obligaţi să ne punem costume blindate şi să 
arătăm ca nişte ciborgi, ca să fie tacâmul 
complet. Ei bine, dacă tot e s-o facem, s-o 
facem măcar rapid. Voluntari? 

- Eu, murmură Nole. E vina mea. 


Bracy Dyge abia dacă mai era în stare să 
gândească. Efectul groazei iraționale fusese 
amplificat de multe ori în mintea lui de 


impactul combinat al medicamentelor şi al 
consumului violent de energie datorat fugii 
disperate pe coridoare. Şi să se trezească 
dintr-o dată doar printre maşinării - parcă 
fără număr, peste tot, de la podea până-n 
tavan - care ar fi putut să-l devoreze în orice 
clipă, cum o devorau pe femeia aceea 
dezbrăcată, de dincolo de fereastra prin care 
privise - era mult mai mult decât putea tolera 
firava urmă de autocontrol ce o mai avea 
când ajunsese aici. Gemea şi  gâfâia, 
sucindu-se în toate părţile, căutând un 
colţişor în care să se adăpostească, să se 
simtă în siguranţă. 

Când ajunsese aici fusese întuneric, dar 
undeva intrase în funcţiune un releu, şi 
acum toată sala aceea enormă era luminată 
ca ziua, o lumină care părea să vină de 
peste tot. Chiar nu era nici un colţişor mai 
întunecat, în care să se ascundă? 

Diverse mişcări pe care le sesiza cu 
coada ochiului îl îngrozeau, lămpi de 
semnalizare ce intrau în funcţiune îl făceau 
să sară în sus. Chiar şi mirosul intens de 


ozon - indicând puterea enormă cu care 
erau alimentate aparatele acelea - era 
înspăimântător pentru unul ca el, care nu 
mai intrase niciodată într-o centrală electrică 
funcţionând pe baza reacției de fuziune 
nucleară. 

Gâfâind după aer, se opri cu picioarele pe 
un panou strălucitor, încastrat în podea, pe 
care-l simţea cald sub tălpile goale, şi chiar 
în clipa aceea auzi un zgomot în spatele lui. 
Işi smuci capul într-acolo şi văzu două 
siluete albe, masive - parcă ar fi adus a fiinţe 
umane, dacă n-ar fi fost de-a dreptul diforme 
- având asupra lor ceva ce mintea lui 
înspăimântată crezu că sunt puşti. Ţipă 
disperat şi se năpusti orbeşte înainte, la 
întâmplare, începând un joc mortal de-a 
prinselea, de-a lungul şi de-a latul sălii 
aceleia enorme. 

Nu trecu mult până să observe - cu 
ultimele fărâme de rațiune - că exista un loc 
de care urmăritorii lui se fereau să se 
apropie, îi văzuse de două ori îndepărtându- 
se grăbiţi de o maşinărie mare şi neagră, al 


cărei corp principal era un tub gros de 
metal, cu diametrul cam cât lungimea 
braţului său, alimentată prin nişte cabluri 
foarte groase, ce şerpuiau pe podea. De ce 
evitau să se apropie de ea nu ştia, dar de 
îndată ce avu posibilitatea, se aruncă spre 
zona aceea şi intră sub maşină. 

Din nefericire pentru el, cei ce-l îngrijiseră 
nu-şi dăduseră osteneala sâ-i scoată inelul 
de crom din ureche, se mulţumiseră să i-l 
sterilizeze şi atât. Aşa că, intrând în câmpul 
electric ce înconjura maşina, metalul a 
început să se încălzească. A fost o 
adevărată fericire că cyclopeenii nu erau 
atât de înapoiaţi încât să mai folosească 
încă plombe dentare metalice, pentru că 
efectul ar fi fost de-a dreptul agonizant. Aşa, 
avu doar senzaţia că lobul urechii îi fusese 
prins cu un cleşte înroşit în foc, urlă şi ţâşni 
fără să vrea de acolo, încercând să ajungă la 
uşă. 

Şi aşa au reuşit să pună mâna pe el, 
gazându.-l, dar nu înainte de a încasa o doză 
de radiaţii suficient de mare ca să-i distrugă 


şi părul care-i mai rămăsese pe cap. 


- Am pus mâna pe el, zise Nole ca să se 
afle-n treabă, pe când trupul inert al 
băiatului era pus pe un cărucior rulant, spre 
a fi dus în rezerva lui. Dar o să fie bolnav cel 
puţin o săptămână de aici încolo. 

- Eşti idiot, Nole, zise Langenschmidt pe 
un ton lipsit de orice expresie. Asta nu e 
decât începutul necazurilor noastre. Ce 
facem cu familia lui, care zicea câ-l aşteaptă 
la Gratignol? Acum trebuie să le trimitem 
ceva, un soi de ajutor, şi, dacă nu nimerim 
totul exact la fix, la miligram, o să ne trezim 
cu jumătate din pescarii săraci de pe planetă 
pe cap, cerşindu-ne la uşă să le dăm şi lor la 
fel... La dracu', asta-i problema mea, dar 
poate aştepta foarte bine până mâine. Acum 
sunt mort de oboseală. Am avut destul de 
multe pe cap în ultima vreme, şi să umblu 
aiurea, rezolvând stări de alarmă, nu-i cea 
mai potrivită metodă de a-mi recupera 
restanţele în materie de somn! 

Nole ezită. 


- Ah... nu mai vreţi să vedeţi rezultatele 
despre Kolb? 

Parcă asta se întâmplase anul trecut şi nu 
trecuse doar o oră de când o porniseră spre 
sala calculatoarelor, să vadă rezultatele alea 
ciudate. Langenschmidt îşi trecu o mână 
nesigură prin păr. 

- OK, mai bine să le văd. Deşi nu prea are 
rost, pentru că, până dimineaţă, tot nu pot 
face nimic. Şi chiar şi atunci... oh, mă clatin! 
Hai repede, altfel mă vezi întinzându-mă pe 
jos şi adormind pe loc, liniştit. 

Pe când îl urma împreună cu Nole pe 
culoar, Maddalena se trezi regretând până şi 
ideea că enunţase o opinie contrară cu a lui, 
când Langenschmidt îi vorbise despre 
controversa legată de PRZ-uri. Plăcerea 
resimţită de el revâzând-o fusese o mască 
extrem de eficientă şi nu reuşise să 
realizeze cât era el tracasat de problema 
asta. Dar acum îşi dădea seama că dacă pe 
el îl afecta atât de adânc, nu avea nici un 
drept să judece situaţia de ansamblu pe 
baza propriei ei experienţe - oribilă şi 


descurajantă, dar limitată la o singură PRZ, 
pe care şi-o alesese ea singură, de bunăvoie 
şi nesilită de nimeni. 

- Uitaţi rezultatele, zise Nole cu un fel de 
nervozitate amestecată cu nerăbdare, poate 
şi din cauză ca încerca să ascundă cât era 
de stânjenit câ-i dăduse băiatului - Dyge - 
posibilitatea să iasă din cameră şi să 
producă atâta tevatură. 

- Vedeţi, continuă el, sunt trei secţiuni. 
Mai întâi am cerut o identificare pe plan 
local - adică am căutat o posibilă origine pe 


Cyclops. 
- Şi ai obţinut probabilitate zero? 
Sprâncenele lui Langenschmidt se 


încruntaseră şi parcă îşi mai revenise puţin 
din oboseală. 

- Exact. Structura genetică în cauză nu 
este cyclopeană, putem considera asta ca 
fiind o certitudine. Celălalt picior al lui Kolb, 
din care am prelevat eşantionul martor, are 
o structură genetică extrem de răspândită 
pe plan local, absolut comună. 

- Ei, în baza de date există o listă a acelor 


planete - opt sau zece cu totul, cred - pe 
care grefarea de organe este încă o practică 
medicală acceptată. Unele culturi consideră 
perfect onorabilă ideea să permiţi ca părţi 
din trupul tău să fie folosite în continuare, 
după moarte. Dar nici una nu se găseşte la o 
distanţă mai mică de treizeci de paraseci. 

- Insă, oricum, am obţinut încă o dată 
probabilitate zero. Aşa că am cerut 
identificare la scara întregii galaxii, şi am 
obţinut un nonsens! 

Făcu un gest nerăbdător spre foile de 
imprimantă, şi Langenschmidt citi totul 
foarte încet, cu atenţie. 

- Cât de multe? Vreo nouăzeci şi ceva de 
planete? mormăi el. 

- Nouăzeci şi două - dar uitaţi-vă la 
probabilităţi, fir-ar ele să fie! Cea mai 
ridicată valoare - care nu trece însă de 
pragul de corelare - corespunde Pământului. 
Şi, de pe Pământ, cine vă puteţi imagina că 
i-ar fi donat lui Kolb un picior, pentru 
grefare? 

- Tu ce zici, Maddalena? întrebă 


Langenschmidt. 

- Dacă lucrurile nu s-au schimbat dincolo 
de orice închipuire, zise Maddalena încet, 
nici un individ născut pe Pământ n-ar lua 
vreodată în consideraţie nici măcar ideea 
donării vreunei părţi din corpul său, după 
moarte. 

- Dar asta nu e tot, se repezi Nole. După 
cum vedeţi, calculatorul a avut ceva de lucru 
când a completat lista asta. Factorii de 
corelare au valori extrem de mici. lar direcţia 
în care varianta este maximă este de-a 
dreptul ridicolă. Pot să tipăresc imediat 
toate datele, dacă doriţi, dar abundă în 
detalii tehnice. 

- Te credem pe cuvânt, zise 
Langenschmidt. Dar te rog să fii ceva mai 
clar, bine? 

- Da... hm... s-ar putea spune că direcţia 
anomaliilor parcă se îndepărtează de rasa 
umană. 

Se lăsă liniştea, iar uimirea parcă plutea în 
aer. Maddalena sparse în cele din urmă 
tăcerea: 


- N-ar putea fi vorba de o proteză 
sintetică? N-am auzit niciodată de aşa ceva, 
dar mi se pare o posibilitate destul de 
rezonabilă. 

Nole dădu din cap, impresionat: 

- Vă referiţi la un membru sintetizat în 
conformitate cu nişte specificaţii 
aproximative, în loc să fie regenerat, pentru 
a fi identic cu perechea lui? Ar putea fi, nu 
zic nu. 

- Dar, după ştiinţa ta, a fost dezvoltată 
undeva o asemenea tehnică? întrebă 
Langenschmidt. 

- Nu... Dar, cu blocajul intervenit în ultima 
vreme în comunicațiile cu caracter ştiinţific, 
asta nu e deloc concludent. Dacă vreţi, pot 
să mă interesez în privinţa asta şi să vă dau 
datele până dimineaţă. 

- Aşa să faci, zise Langenschmidt oftând, 
în clipa asta vreau să consider că ziua mea 
de lucru s-a încheiat. Maddalena, te rog să 
mă ierţi că ţi-am stricat chiar prima seară 
petrecută aici, pentru că am într-adevâr 
intenţia să te simţi bine cât stai cu noi. 


- Ce? Ah! Era clar că Maddalena nu 
fusese atentă la ce-i spusese el. N-are nici o 
importanţă, Gus. Dar, înainte de a pleca, pot 
să verific ideea care mi-a venit acum o 
clipă? 

- De ce nu? 

Maddalena îşi mută privirea spre Nole. 

- Poţi să delimitezi o zonă anume de pe 
Pământ ca loc de origine? Cu alte cuvinte, 
poţi determina zona pentru care 
probabilitatea de provenienţă e maximă? 

- Populaţia Pământului e amestecată bine 
de tot, zise Nole, privind-o fix. Şi, la urma 
urmei, acolo poţi găsi absolut toate tipurile 
de structuri genetice existente în galaxie, cu 
excepţia câtorva mutatii de dată recentă. 

- Da, chiar şi eu am sânge destul de 
amestecat, încuviinţă Maddalena 
nerăbdătoare. Iberic, amerindian, şi cine mai 
ştie de care. Dar vrei, te rog, să încerci? 

Nole dădu din umeri şi începu să bată la 
tastele terminalului. 

- Probabilitatea e tot sub limita 
acceptabilă, îi anunţă el. Cea mai probabilă 


zonă este - oare cum s-o pronunţa? Să fie 
lran? 

- Gus, zise Maddalena abia audibil, pe 
Zarathustra se vorbea o a doua limbă, nu-i 
aşa? 

- Bineînţeles! Vorbeşti de douăzeci de ani 
un afurisit de amestec de irani şi de 
galactică... 

Langenschmidt se întrerupse şi se făcu 
alb ca varul la faţă. 

- Domnule Nole, continuă Maddalena, în 
operaţiile de căutare ai avut în vedere 
tipurile de structuri genetice existente şi pe 
planetele civilizate şi pe cele din afara 
civilizaţiei? Pun pariu că nu! Şi adăugă uşor 
ironică: Mă refer la PRZ-uri, bineînţeles. 

Nole icni sugrumat, şi începu să bată cu 
furie în taste. Aproape instantaneu 
imprimanta dădu la iveală o nouă filă cu 
rezultate. 

- Probabilitate şaptezeci la sută, plus- 
minus doi la sută, anunţă el. Nu, mi-e teamă 
că nu aveţi dreptate, ceea ce, în cazul ăsta, e 
o adevărată fericire. Probabilitatea trebuie 


să depăşească valoarea de optzeci la sută 
pentru a putea fi luată în consideraţie. 

- Chiar dacă se dovedeşte că avem de-a 
face cu PRZ numărul Douăzeci şi doi? 
întrebă Maddalena pe un ton insinuant. 

Se aşternu o tăcere mormântală. Apoi 
Langenschmidt îşi pocni palmele una de alta 
şi izbucni: 

- Maddalena, cum m-aş fi descurcat eu 
fără tine, de data asta? Nole, unde dracu' e 
cel mai apropiat comunicator? Maddalena, 
eşti un geniu - fir-ai tu să fii! 

Nole o privea cu ochii mari, având încă un 
aer uşor nedumerit, în timp ce 
Langenschmidt aştepta stabilirea legăturii 
prin comunicator. 

- Numărul... Douăzeci şi doi, zise el, ca şi 
cum ar fi cântărit afirmaţia ei, căutându-i 
nişte înţelesuri ascunse. Mă scuzaţi, dar nu 
sunt sigur că am înţeles ce vreţi să spuneţi 


cu asta. 

- Ei, haide! îl luă Maddalena la rost. Dacă 
nu erai atât de îngrijorat de ameninţarea lui 
Gus, că o să-ţi tăbăcească pielea, din cauză 
că l-ai lăsat pe băiatul ăla să umble hai-hui 
prin spital, cred că ţi-ai fi dat seama de tot 
înaintea mea. Piciorul ăla al lui Kolb nu e 
regenerat, şi nu e nici originalul. Deci 
trebuie să fie ori o grefă, ori o proteză 
sintetică. Mi-ai spus că dumneata n-ai auzit 
să se fi dezvoltat undeva ultima tehnică 
medicală, chiar dacă este perfect fezabilâ. 
Deci aproape sigur că avem de-a face cu o 
grefă. 

- Ai mai spus - tot dumneata, repet - că n- 
ai auzit să se găsească pe vreo planetă din 
apropiere materiale de grefă disponibile. Mai 
mult, calculatorul practic elimină orice 
şansă în privinţa asta, deoarece structura 
genetică a piciorului nu apare pe nici o 
planetă din apropiere, nici pe Cyclops. Dar 
rezultatele obţinute sugerează că originea 
sursei genetice ancestrale s-ar putea să fie 
în vechea zonă iraniană a Pământului. 


- La data la care s-a produs nova 
zarathustrană, cam  zece-doi-sprezece la 
sută din populaţie era de origine 
predominant iraniană - destul pentru a se 
menţine o limbă minoritară proprie, cu toată 
presiunea exercitată de galactică, şi să se 
dezvolte un dialect cu puternice influenţe de 
irani. Maddalena se opri o clipă, să-şi tragă 
sufletul, apoi continuă: Te rog să mă opreşti 
dacă-ţi spun lucruri deja cunoscute. 

Nole scutură repede din cap. 

- Sunt cam inocent în materie, cu toate că 
cel puţin jumătate din pacienţii veniţi aici 
pentru controale majore au fost pe PRZ-uri. 
N-am studiat niciodată cu atenție 
evenimentele care au dus la situația actuală. 

- Ar fi trebuit s-o faci, zise Maddalena 
sarcastica. PRZ-urile sunt cel mai important 
factor singular din această zonă a galaxiei. 
Dar n-are nici o importanță, asta o sâ-mi 
permită sâ-mi dezvolt teoria în totalitate, 
spre satisfacția mea. 

- Unde eram? Ah, da! Cunoştinţe 
tradiționale păstrate pe PRZ Unu ne-au 


permis să aflăm că de pe Zarathustra au 
reuşit să decoleze în timp util - de pe partea 
întunecată a planetei, fiind protejate astfel 
de furia novei mai multe ore, datorită masei 
planetei - peste trei mii de nave, în care se 
aflau mai bine de două milioane de oameni. 

- Până acum am localizat douăzeci şi una 
din planetele pe care au ajuns refugiaţi, şi 
pe care oamenii au reuşit să 
supravieţuiască, chiar dacă la un nivel 
primitiv. Dar asta nu ne-a permis să luăm în 
evidenţă decât zece la sută din cele trei mii 
de nave despre care umblă zvonul că ar fi 
existat, mai exact trei sute şaisprezece nave. 
Pe PRZ Unu, de exemplu, ştim că au asolizat 
doar două nave; pe Paisprezece doar una. 
Pe Treisprezece, unde am stat şi eu două 
decenii, au ajuns aproximativ şaizeci - cei 
care au sosit primii au lăsat o baliză 
subeterică pe orbită, şi restul s-au ghidat 
după ea. Şi, în final, asta s-a dovedit a fi o 
greşeală dezastruoasă: pierderile de vieţi 
omeneşti au atins optzeci la sută în primul 
an, iar disperarea i-a copleşit pe cei rămaşi 


într-un asemenea hal, încât nici până în 
prezent nu şi-au revenit complet din punct 
de vedere psihologic. Dar am început să 
divaghez. 

- Ideea esenţială este alta. De la episodul 
acela de pe Paisprezece, în care a fost 
implicat Gus şi cu mine, acum douăzeci de 
ani - o bandă de cyclopeeni, conduşi de un 
practicant de Corp respins, au început să 
exploateze minereu radioactiv, folosind 
sclavi localnici ca mână de lucru - am 
menţinut PRZ-urile sub o supraveghere atât 
de atentă, încât probabilitatea ca nişte 
străini din exterior să reuşească să se 
infiltreze pe vreuna din ele e practic nulă. 

- Dar pe o PRZ încă nedescoperită s-ar 
putea, şi totul s-ar potrivi foarte bine. 
Structura genetică a grefei corespunde ideii 
de grup izolat de refugiaţi, de origine 
iraniană, iar unul dintre motivele pentru care 
Corpul întreţine baza de aici este că Cyclops 
are o poziţie excelentă în raport cu volumul 
de spaţiu în care sunt răspândite PRZ-urile. 

Faţa lui Nole era palidă şi crispată. 


Maddalena se întrerupse, aruncându-i o 
privire întrebătoare. 

- Cu alte cuvinte, zise el, crezi că cineva 
de pe Cyclops foloseşte o PRZ necunoscută 
ca... depozit de piese de schimb umane? 

- Exact, încuviinţă ea. 

- Dar asta înseamnă crimă! 

- Bineînţeles, dacă îi ucid pe cei de la care 
sunt prelevate organele respective. Dar să 
nu crezi că omorul este tot atât de şocant 
pentru toate fiinţele umane ca pentru 
dumneata! Acolo unde am fost eu în 
misiune, asasinatul este o armă politică 
recunoscută, iar aici, pe Cyclops - Gus mi-a 
spus - un copil din opt moare înainte de a 
împlini un an. Când viaţa este atât de scurtă, 
poate deveni şi ieftină. 

Asta era prea mult pentru Nole. Un medic 
din cadrul Corpului Galactic era, prin 
definiţie cât şi prin necesitate, o persoană 
dedicată trup şi suflet ideii de păstrare şi de 
salvare a vieţii umane, cu orice preţ. Teoria 
pe care tocmai i-o enunţase Maddalena era 
atât de cinică şi implica atâta răutate 


manifestată cu sânge rece, încât nu mai 
putu rezista. Se scuză grăbit şi o porni spre 
cea mai apropiată toaletă, încercând sâ-şi 
stăpânească greaţa care pusese stăpânire 
pe el. 

- Unde e Nole? întrebă Langenschmidt, 
întors de la comunicator. 

- După cum arăta la faţă, cred că s-a dus 
să vomite! îi răspunse Maddalena dând din 
umeri. l-am explicat că piciorul lui Justin a 
fost probabil tăiat din trupul vreunui sărman 
de pe o PRZ pierdută în spaţiu, şi asta l-a 
cam întors pe dos. 

- Nu mă surprinde, mormăi 
Langenschmidt. Deşi nu e bun de nimic 
dacă e vorba de probleme practice - uite ce 
s-a întâmplat astâ-seară din cauza lui - e un 
om cu suflet de aur şi un doctor al dracului 
de bun. Dar Maddalena, te rog mult şi 
frumos, nu mai bate toba cu teoria asta a ta, 
bine? Sunt tot felul de alte alternative 
posibile, şi va trebui să le eliminăm pe 
absolut toate înainte de a acţiona pe baza 
sugestiei tale. 


- Cum ar fi? îl întrebă Maddalena acră. 

- Ei bine, pe cea mai probabilă ai enunţat- 
o tot tu - o proteză sintetică. Asta ar fi mult 
mai uşor de realizat decât o regenerare 
propriu-zisă - cred că-ţi dai seama - şi 
probabil că pe Cyclops se găsesc şi 
calculatoarele medicale de capacitatea 
necesară pentru e efectua o asemenea 
treabă. Am dispus să se cerceteze dacă 
Nole are dreptate susţinând că o asemenea 
practică nu este cunoscută. Şi m-ar mira să 
nu fi greşit el. 

- De ce? Numărul planetelor ce nu-şi pot 
permite să recurgă la tehnicile de 
regenerare e strict limitat, iar dintre acestea 
al dracului de puţine ar recurge la un 
asemenea paleativ temporar - ar fi mai 
simplu să recurgă direct la cea mai avansată 
metodă cât mai repede cu putinţă. 

- Cred că ai dreptate, zise Langenschmidt 
oftând. Dar, oricum, sunt obligat să verific. 
Am cerut de asemenea să ne fie transmise 
cele mai recente informaţii în legătură cu 
PRZ-urile. Şi am cerut informaţii detaliat e în 


legătură cu absolut toate determinările de 
structuri genetice efectuate de Corpul 
Galactic până acum. 

- Dar, în sinea ta, chiar şi tu eşti convins 
că am dreptate, insistă Maddalena. 

El tăcu câteva clipe bune. Apoi dădu 
reticent din cap. 

- Sper din toată inima să nu ai dreptate, 
fir-ar să fie! Incă un scandal pe Cyclops, şi 
n-o să scap de dureri de cap cât o să mai fiu 
comandant aici, iar dacă vom descoperi că e 
un caz de vinovăţie colectivă - şi vom fi 
obligaţi să cerem pedepsirea vinovaţilor - 
vom ajunge să trăim aici ca o armată de 
ocupaţie. 

- Crezi că aşa ceva e posibil? 

- Şi da, şi nu. Marea majoritate a 
oamenilor, atât cât pot ei înţelege problema 
PRZ-urilor, sunt simpatizanți ai unei cauze 
care seamănă foarte mult cu a lor proprie. 
Altfel Quist nu ar fi beneficiat de un 
asemenea suport popular pentru campania 
ei împotriva principiului de noningerinţă. 
Dar o afacere de o asemenea murdărie doar 


cu greu poate fi adusă la cunoştinţa prea 
multor persoane - dacă n-ar fi aşa, probabil 
că am fi depistat-o deja, de mult. 

- Dar Kolb nu poate să fie un caz izolat. lar 
aici există acel douăzeci la sută din 
populaţie care a ajuns la bogăţie şi putere, 
prin rapacitate. Asta ţi-am spus-o deja, nu-i 
aşa? Şi dacă rapacitatea şi cruzimea aduc 
dividende, atunci e extrem de probabil să 
consideri că un amărât primitiv, de pe o PRZ 
este... este o cantitate neglijabilă. Cui dracu' 
îi pasă ce se întâmplă cu unul ca el, câtă 
vreme eu mă fac sănătos? 

- Atunci există pe undeva nişte 
similitudini cu afacerea Carrig? se hazarda 
Maddalena. Un mic grup e în posesia tuturor 
detaliilor, dar, dat fiind că oferta lor e 
deosebit de valoroasă, cei care beneficiază 
de pe urma ei nu fac nici un fel de 
investigaţii - fac pe orbii, cum se spune. 


- Ce? 
- Fac pe orbii. E una din vorbele care au 
supravieţuit pe Treisprezece, unde 


afecțiunile de vedere sunt foarte răspândite. 


Ca origine, cred că datează din perioada 
pregalactică. 

- Poate din cea preistorică, aş zice eu, 
murmură Langenschmidt. Exceptând PRZ- 
urile, n-am văzut nicăieri vreun individ lipsit 
de vedere. Văzul fiind un simţ de neînlocuit, 
merită să-ţi dai toată osteneala să ţi-l 
păstrezi. 

- Hmm... Maddalena îşi ridicase capul. Ai 
zis că e puţin probabil ca individul ăsta, 
Kolb, să fie un caz singular, nu-i aşa? Ar fi 
posibil să afli dacă vreunii din aceşti 
„douăzeci la sută" şi-au revenit în mod 
miraculos de pe urma unor răni serioase 
sau a unor boli grave? Problemele de 
vedere ar putea fi un punct de plecare 
extrem de bun. 

- Cred că sunt într-adevăr obosit, spuse 
Langenschmidt. Sau viaţa pe afurisita asta 
de planetă mi-a subminat definitiv bruma de 
inteligenţă pe care o aveam. Ar fi trebuit să 
mă gândesc şi eu la asta. O să rezolv 
problema dimineaţă. Nu cred că mai putem 
face mare lucru în noaptea asta. E trecut de 


miezul nopţii, îţi dai seama? 

- In ultimele săptămâni, la baza aceea fără 
atmosferă de unde m-ai adus aici, m-am 
conformat orarului Corpului, zise 
Maddalena. M-am dezobişnuit de alternanţa 
naturală zi-noapte. Dar ideea că e târziu o 
făcu şi pe ea să se întindă şi să-şi reprime 
cu greu un căscat. 

- Ce ai de gând să faci, dacă teoria mea se 
dovedeşte valabilă? O să-l ţii pe Kolb aici şi 
n-o să-i laşi să-l ducă la doctorul acela al 
lui... parcă Rimerley îl chema? 

- Evident că nu! răspunse Langenschmidt 
răstit. 

- Dar el e singura dovadă de care 
dispunem... 

- Kolb e ca o sabie cu două tăişuri, o 
întrerupse  Langenschmidt. Asta ca să 
utilizez şi eu una din frazele acelea arhaice, 
care par sâ-ţi placă! Dacă-l ţin aici în loc să 
las să fie dus la Rimerley, se va da imediat 
alarma. Poţi pune pariu că Rimerley e 
implicat bine în toată povestea asta. Şi el va 
alerta imediat echipa care se ocupă cu 


recoltarea materialului pe PRZ, aceasta se 
va retrage imediat, iar noi, şi dacă vom 
localiza planeta, nu vom putea niciodată 
dovedi că există vreo legătură între ei şi 
Cyclops, cu excepţia unor date 
circumstanţiale, furnizate de structura 
genetică a țesutului grefat. Şi, dacă nu dăm 
peste resturile donatorului sau peste fratele 
lui geamăn univitelin, nu vom fi niciodată în 
stare să aducem povestea în fața unui 
tribunal. 

- Ai perfectă dreptate, bineînţeles, 
încuviinţa Maddalena. Ai de gând să aştepţi 
până ce or să aducă o grefă nouă pentru 
Kolb? 

- Dacă vom sesiza momentul. Ceea ce mă 
îndoiesc. Dar sper să putem localiza PRZ-ul 
şi să prindem echipa în flagrant. Şi nu 
trebuie să-ţi spun ţie câtă muncă e necesară 
pentru aşa ceva! 

- Nici măcar nu văd cum... Maddalena se 
întrerupse. Ah, da, cred că s-ar putea totuşi 
face ceva. Trebuie să fie posibil să se 
stabilească zonele de pe Zarathustra unde 


era concentrată populație de origine 
iraniană şi se pot calcula traiectoriile cele 
mai probabile ale navelor care au decolat 
din acele zone. Dar o să fie o problemă a 
dracului de complicată, şi, chiar şi aşa, 
căutarea ar putea dura luni de zile. 

- Ani, zise Langenschmidt laconic. Fir-ar 
să fie, căutăm tot timpul PRZ-uri, şi dacă 
până acum n-am descoperit-o pe asta de 
care e vorba, cine ştie prin ce colţ uitat de 
spaţiu o fi ascunsă. 

- Dar cum crezi că au descoperit-o 
cyclopeenii? 

- N-ar fi mai bine să-i întrebăm chiar pe ei, 
când o Să- prindem? se răsti 
Langenschmidt, dar se controla imediat: 
lartă-mă, n-am vrut să latru la tine în halul 
ăsta. 

- Nu, eu ar trebui să-ţi cer scuze, în fond, 
deocamdată nu-i vorba decât de o bănuială, 
şi n-ar trebui să te bat la cap ca şi cum totul 
ar fi dovedit cu probe. Şi în plus eşti şi 
foarte obosit. O să te las în pace. Vrei, te 
rog, să mă trezeşti dimineaţă, să văd şi eu 


când or să vină să-l ia pe Kolb? M-ar... m-ar 
interesa. 

- Bineînţeles, încuviinţă Langenschmidt 
cu un zâmbet reţinut, pe care ea i-l întoarse 
cu multă căldură. 

Pe când ea se depărta, el o strigă din nou: 

- Maddalena! 

- Poftim? 

- E încă prea devreme să te întreb despre 
vreo schimbare a opiniilor tale în legătură cu 
noningerinţa? 

- Acum cine tratează bănuielile mele ca 
fapte dovedite? 

- Corect. Langenschmidt îi zâmbi din nou, 
de data asta mult mai natural: Noapte bună. 
Şi... să ştii că-mi pare foarte bine că ne-am 
revăzut, după atâta vreme. 

- In ciuda tuturor necazurilor pe care le- 
am adus cu mine? Sunt de-a dreptul flatată! 

- Plecaţi de lângă fata aia! şuieră Lors 


Heimdall. 

Cei doi oameni din echipa sa, care stăteau 
aplecaţi peste Soraya - inconştientă - 
tresâriră şi se răsuciră pe călcâie. li 
trăseseră acoperământul subţire aşternut 
peste ea spre brâu, expunând vederii 
şoldurile tinere şi pântecele plat şi tare, aşa 
că nu aveai nevoie de prea multă imaginație 
ca sâ-ți dai seama ce aveau în cap. 

- Ce te-a apucat? mormăi cel mai bătrân. 
De data asta se plăteşte mai bine pentru 
virgine? Oricum, în final nu are nici o 
importanță. 

- leşiți dracului afară de aici! tună 
Heimdall, dându-şi la o parte pulpana robei, 
pentru a scoate la vedere patul armei sale 
energetice. 

Cei doi oameni schimbară priviri mirate, 
dădură din umeri şi se conformară ordinului. 

Heimdall îşi aranja la loc roba şi se şterse 
pe faţă. Nu îndrăznise să le spună oamenilor 
săi cât de necesar era ca fata să ajungă la 
destinaţie în stare perfectă. Dacă aceştia ar 
afla de pericolul ce-i păştea de când Kolb 


fusese dus la spitalul Corpului, probabil că 
l-ar părăsi pe loc. 

Totuşi, până acum norocul era de partea 
lui. Să pună mâna pe fata asta chiar în ziua 
în care-i ceruse Rimerley, era ceva absolut 
remarcabil, şi asta-i sporise mult încrederea 
în norocul lui. Evident, tenul fetei era cam 
închis la culoare - asta era valabil pentru 
nouă indigeni din zece - dar existau destule 
mijloace de a elimina melanina ce producea 
acest efect. lar în celelalte privinţe fata era 
aproape perfectă: statură potrivită, siluetă 
bine proporţionată, clasă adecvată de reacţii 
imunologice... Rimerley spusese că - dată 
fiind importanţa acestei probleme - era gata 
să accepte material natural cu mult mai 
multe abateri faţă de cerinţe, urmând sâ-l 
aducă artificial, prin diverse intervenţii, la 
parametrii necesari, aşa că putea să nu-şi 
mai facă griji în privinţa asta. 

Se aplecă s-o acopere la loc pe Soraya, şi 
se opri, cu mâinile încleştate pe țesătura 
subţire. Bineînţeles, era absolut adevărat că, 
în final, deteriorarea fizica ce ar fi rezultat 


era lipsită de orice importanţă - un minimum 
nesemnificativ - şi, pe orice planetă cu 
standarde rezonabile în materie de 
comportament sexual, asta s-ar fi întâmplat 
oricum, la un an sau doi de la ieşirea din 
pubertate. 

işi impuse cu hotărâre sâ-şi recapete 
controlul de sine şi aruncă acoperământul 
peste trupul  dezgolit. Apoi  traversă 
încăperea şi se aşeză în faţa scrinului de 
lemn sculptat unde era camuflat 
comunicatorul. 


Rimerley aşteptase cu încordare acest 
apel de când fusese adus Kolb la el şi-l 
examinase. După cum îşi închipuise şi el, 
omul era într-o formă teribil de bună, dacă 
ţineai cont de întâmplările prin care trecuse 
cu nici o zi în urmă - la spitalul Corpului se 
puteau efectua tratamente excelente, la care 
Rimerley nu putea avea acces, pentru că îi 
lipsea dotarea tehnică necesară. 

Dar ceea ce putea oferi el îi adusese o 
avere imensă şi o putere considerabilă, cu 


atât mai de luat în seamă cu cât nu se 
manifesta la lumina zilei. lar acum sosise 
vremea să folosească toată această putere 
pentru a se apăra pe sine însuşi. 

In clipa în care se făcu legătura, îşi dădu 
imediat seama - din expresia de satisfacţie 
ce parcă exulta de pe faţa lui Heimdall - că 
perioada de risc maxim - aşteptarea - luase 
sfârşit şi că putea să o abordeze pe Quist şi 
sâ-i facă propunerea aceea cheie din planul 
lui. 

- Ai găsit ceva? zise el iute, înclinându-se 
nerăbdător spre aparat. 

- Cred că da, zise Heimdall dând din cap. 
Incă n-am găsit materialul pentru Kolb, dar... 

- La dracu' cu el, îl întrerupse Rinerley. O 
s-o rezolvăm când o să ne pice nouă bine. 
Dar înainte de asta, trebuie să ne îngrijim să 
ne fie bine! Privi spre un colţ al ecranului, 
unde se zărea un trup acoperit, o imagine 
abia vizibilă - uşor distorsionată - peste 
umărul lui Heimdall. 

- E fata din spatele tău? 

- Da, ea e. Am fost obligaţi sâ-i provocăm 


un atac de friguri - boala mortală de aici - ca 
să putem pune mâna pe ea, dar a trecut deja 
peste punctul culminant al crizei, iar acum e 
în comă artificială. Date fiind circumstanţele, 
nu ştim prea multe despre antecedentele ei, 
dar e clar că nu are mult peste şaisprezece 
ani, şi corespunde în raport cu toate 
specificaţiile pe care mi le-ai transmis. Are 
chiar şi grupa sanguină corespunzătoare, o 
chestie care mă îngrijora destul de mult. 

- Da? Asta e chiar minunat! Rimerley avea 
impresia că încordarea se scurge din el 
aidoma aerului dintr-un costum de 
cosmonaut perforat. Grupele sanguine cele 
mai răspândite pe Cyclops par să fie destul 
de rare pe acolo, la tine. Ai de gând să mi-o 
trimiţi imediat? 

- Mă întrebam daca - ţinând cont că e 
urgent - n-am putea risca niţel şi să 
asolizăm nava undeva, prin apropiere. 
Şansele de a fi văzuţi... 

- Nu merită să riscăm atât, i-o tăie 
Rimerley. Nu, chiar dacă asta ne mai întârzie 
cu o zi, e mai bine s-o transporţi în zona 


obişnuită de asolizare, între coline. Incă mai 
există o posibilitate redusă de a fi prinşi, iar 
a facilita un contact direct între localnicii de 
pe o PRZ şi o navă spaţială este un pericol 
inutil, la care nu merită să ne expunem. 

- N-am uitat nici o clipă că, dacă pun 
mâna pe noi, or să ne dea cu Codul ăla 
Galactic în cap de n-o să ne vedem, mormăi 
Heimdall. 

- Am mai discutat asta de zeci de ori, 
ripostă Rimerley. Euthanasia voluntară e 
acceptată pe suficient de multe planete ca 
să ne putem clădi o apărare solidă pornind 
de la asta... O clipă! l-ai spus ceva fetei? 

- N-am mai vorbit cu ea de când a avut 
atacul acela provocat! 

- Hm... O să trebuiască s-o convingem, ca 
să salvăm aparențele, că suferă de o boală 
mortală incurabilă, şi că e mai bine pentru 
ea să accepte un sfârşit demn şi liniştit. 

- Ai reuşit să faci asta de nu mai ţin minte 
câte ori, zise Heimdall cu un zâmbet cinic. 

- Da, dar... La dracu', nu ştiu de ce-mi mai 
pierd timpul. Mă duc imediat să vorbesc cu 


Quist. Ureazâ-mi succes. 


Mesajul i-a fost transmis lui Quist în 
timpul celei de-a doua sesiuni de conferinţe 
a zilei. Dr. Alcazar Rimerley doreşte să o 
vadă imediat ce este cu putinţă. 

Fir-ar să fie de om! Şi-a şi găsit momentul 
în care să vină - şi personal, pe deasupra! 
Nu putea să rezolve totul folosind 
comunicatorul! 

Alura Quist îşi muşcă buza, privind spre 
sala de conferinţe, în timp ce servitorul ce-i 
adusese mesajul aştepta cu discreţie în 
spatele scaunului ei înalt. De dimineaţă, cele 
mai acute divergențe de opinii dintre 
delegaţi fuseseră aplanate, ajungând la 
niveluri acceptabile; iar în după-amiaza asta 
se făcuseră mai multe propuneri - primite cu 
o furtună de aplauze - pentru acţiuni menite 
să ducă la răsturnarea politicii statuate de 
principiul de noningerinţâ. După părerea lui 
Quist, două dintre ele - un adevărat record - 
aveau chiar şanse de reuşită superioare 
banalului procent de cincizeci la sută. 


Omar Haust nu se arătase la faţă după 
spectacolul dizgraţios pe care-l oferise 
seara trecută. Poate că  vioiciunea 
delegaților era legată şi de asta - toţi cei ce 
proveneau de pe planete bogate şi avansate 
se simțeau stânjeniţi în prezenţa unui 
băştinaş de pe o PRZ. 

Vorbitorul care era acum la tribună simţi 
că se întâmplă ceva. Se opri curtenitor, 
privind la Alura Quist. Şi fu imitat de toţi cei 
de faţă. 

Injurând în gând, dar cu figură 
impenetrabilă, se ridică de pe scaun. 

- Vă rog să-mi acordaţi o favoare, spuse 
ea. După cum câţiva dintre dumneavoastră 
ştiu deja, un foarte drag prieten al meu a 
fost rănit ieri grav de un rechin-lup. 

Printre participanţi se auzi imediat un 
murmur de compasiune, deşi văzu şi una 
sau doua expresii nedumerite, dar vecinii 
celor care le afişau îi lămuriră rapid pe cei 
ce nu erau la curent asupra evenimentelor. 

- Mi s-a spus că doctorul care-l are în grijă 
doreşte să mă vadă de urgenţă. Dacă sunteţi 


amabili să mă scuzaţi câteva clipe... 

- Bineînţeles! exclamară cel puţin o 
duzină de glasuri, iar ea se îndepărtă 
imediat, după ce se înclină în faţa lor. 


Rimerley o aştepta într-o cameră de 
audienţe ai cărei pereţi erau acoperiţi cu un 
model argintiu, parcă filigranat. Decorul e 
extrem de potrivit pentru unul dintre cei mai 
buni doctori de pe planetă, se gândi Quist, 
pe când iritarea produsă de faptul că fusese 
scoasă din conferinţă era înlocuită de grija 
pentru starea lui Kolb. Dacă Rimerley se 
deplasase până aici în persoană, asta putea 
uşor fi interpretat ca semn râu. 

- Doctore, îi zise ea, s-a întâmplat ceva 
cu...? 

El o întrerupse brusc: 

- Inainte de a discuta orice altceva, vreau 
să mă asiguri că nimic nu poate fi nici 
ascultat, nici înregistrat. 

- Doctore! Dar poţi fi sigur... 

- Scuteşte-mâ. Ştiu prea bine că nimeni nu 
poate ajunge pe înălțimile pe care ai ajuns 


dumneata, pe o planetă ca asta, fără să fie 
precaut şi fără să vadă departe. Dar tot în 
numele precauţiei este necesar ca discuţia 
noastră, legată de problema pe care am 
venit să ţi-o prezint, să fie absolut 
personală. 

Ea îl privi cu atenţie, înainte Rimerley i se 
adresase cu tot respectul cuvenit rangului 
ei, ba chiar cu o uşoară slugărnicie. Acum 
nu numai că i se adresa de la egal la egal - 
uneori parcă vorbea unui inferior. Ultima 
afirmaţie a lui era, de fapt, un ordin: învelit 
în poleială, dar ordin. 

Incepu să se înroşească la faţă şi-i 
răspunse răstit: 

- Nu admit să mi se vorbească pe tonul şi 
în termenii ăştia! 

- Ştiu. Dar dacă într-adevăr ţii la Justin 
Kolb, o să admiţi. 

Se aşternu tăcerea. In cele din urmă ea 
dădu din umeri şi traversă încăperea spre 
peretele din faţa ei. Ridicând o plăcuţă 
acoperită cu acelaşi model filigranat ca 
pereţii, dădu la iveală un comutator, pe care- 


| răsuci la nouăzeci de grade. 

- In regulă, înregistrarea este complet 
ştearsă, nu se mai menţionează nici măcar 
faptul că eu am intrat aici, pentru a mâ 
întâlni cu dumneata. Ce vrei să-mi spui? Ai... 
l-ai examinat pe Justin, ai reuşit să faci ceva 
pentru el? 

- Nu. Dar în privinţa lui nu ai de ce să fii 
îngrijorată, doctorii Corpului au făcut o 
treabă excelentă şi ciotul o să i se vindece 
repede. 

La auzul cuvântului „ciot' Quist avu o 
tresărire. Pentru a masca această slăbiciune 
ce nu-i stătea în caracter, ripostă pe un ton 
aspru: 

- Când o sa se facă bine? Şi de ce - daca 
asta e tot ce ai făcut pentru el pana acum - l- 
ai părăsit imediat ce ţi-a fost adus spre 
îngrijire? 

- Nu mai pot să fac nimic până ce nu 
găsim o grefă potrivită, zise Rimerley. Şi se 
opri, lâsând-o să pătrundă bine semnificaţia 
cuvintelor. 

- Grefa? Quist ce asculta repetând 


cuvântul şi avu impresia că este un zgomot 
nedefinit. Dar eu credeam că te foloseşti de 
regenerare. Nu aşa se numeşte? 

- Pentru o femeie care conduce totul pe 
planeta asta de atâta vreme, eşti uluitor de 
ignorantă, răspunse Rimerley. l-aş regenera 
cu dragă inimă piciorul, dacâ-mi cumperi un 
calculator medical cu o capacitate de un 
megabrain şi plăteşti Corpului pentru a 
obţine baza de date corespunzătoare 
planetei Cyclops, necesară pentru 
asemenea operații. Dar cum nu-ţi poţi 
permite aşa ceva, Kolb va beneficia de 
acelaşi tratament ca data trecută: o grefă, 
care este mai simplu de implantat şi mult 
mai ieftin. 

- Data trecută? Vrei să spui... 

- Ajung imediat la ceea ce vreau să spun. 
Şi cum o să fie nevoie de explicaţii serioase, 
cred că e de preferat să iau loc. Rimerley 
privi în jur după un scaun si se aşeză. 

- Grefă! continua el. Desprinderea unui 
organ dintr-un trup şi implantarea lui în alt 
trup. Clar? Mi l-ai pus în braţe pe Justin 


Kolb cu un picior lipsă, pe care i l-am 
înlocuit cu unul ce face perfect pereche cu 
celălalt picior al lui, un organ neutru din 
punct de vedere imunologic, ai cărui muşchi 
şi nervi au fost suturaţi la trupul acceptor 
cât mai bine cu putinţă. Nu suficient de bine 
pentru ca el să mai poată fi capabil să 
îndeplinească munci în spaţiu, dar asta 
nu cred că a fost un inconvenient din 
punct de vedere al - hm - relaţiei dumitale cu 
el. 
- Rimerley, zise Quist printre dinţii 
încleştaţi, nu ştiu ce vrei, dar... 
- Atunci aşteaptă până o să auzi despre ce 
e vorba! zise Rimerley categoric. leri, 
piciorul ăla al lui a fost examinat de medicii 
Corpului. N-am de unde şti dacă au făcut 
analize suficient de detaliate pentru a-i 
determina originea, dar, dacă au fâcut-o, ai 
dat de necaz. După toate aparențele, nu ştiai 
că regenerarea membrelor umane depăşeşte 
capacitatea tehnică de care dispunem noi. 
Totuşi - faptul în sine e de notorietate 
publică - se va presupune că ai fost la 


curent cu tot... 

Pe parcursul ultimelor propoziţii rostite de 
Rimerley, Quist îşi fluturase nerăbdătoare 
mâna, încercând sâ-l întrerupă. 

- Origine? reuşi ea să rostească. 

- Da, origine. Ce crezi că am făcut, m-am 
dus să cumpăr piciorul ăla pe un capăt de 
doc din Gratignol? Nici măcar un pescar 
mort de foame n-ar fi în stare sâ-şi vândă un 
membru sănătos, nu crezi? Nu, organul a 
fost importat. Dintr-un loc în care băştinaşii 
nu pot bate toba despre ce s-a întâmplat, 
mai exact de pe o PRZ încă necunoscută. 

Gura lui Quist se mişca, dar nu reuşea să 
scoată o vorbă. 

- Vreau să-ţi atrag atenţia, continuă 
Rimerley, că nici un individ cu o brumă de 
inteligenţă nu te va crede, dacă vei afirma că 
n-ai fost la curent, că dumneata, Alura Quist, 
ai crezut că piciorul ăla e regenerat. Ar fi 
trebuit să ştii că nu e posibil, la noi. Şi ce-o 
să se întâmple cu conferința asta 
simandicoasă, când o să se răspândească 
un asemenea zvon? 


Perspectiva ca o asemenea informaţie să 
ajungă la restul delegaților era înfiorătoare. 
Mâinile lui Quist se transformaseră în doi 
pumni osoşi, încleştaţi sălbatic. 

- Asta e şantaj, şopti ea. N-o să reuşeşti 
să-l duci până la capăt! O să te denunţ - nu- 
mi pasă ce-o să se întâmple cu Justin. Poate 
că o să conving Corpul sâ-i regenereze 
piciorul când o să le spun că... 

- Să mă denunţi pe mine? O să pară că ai 
intrat în panică din cauza campaniei pe care 
o duci împotriva Corpului, şi n-o să te 
creadă nimeni! In plus, Corpul o să aibă 
altele pe cap. După ce o să le faci ce e de 
făcut! 

Ea îl privi nedumerită. 

- Corpul ar putea - da, ar fi posibil - să-l 
vindece pe Justin Kolb, ca un gest de 
generozitate, recunoscu Rimerley. Dar nu-ţi 
vor oferi şi dumitale încă o viaţă de om în 
faţă, aşa cum am eu de gând să fac. Ţi-e 
teamă de bătrâneţe, nu-i aşa? Ti-e teamă de 
moarte şi de noaptea lungă şi tăcută care 
urmează. 


Ceva din tonul lui evoca cu atâta forţă o 
teroare formidabilă, încât Alura Quist se 
trezi dând prosteşte din cap. 

- Ei, atunci am ajuns la obiectul discuţiei 
noastre, zise Rimerley. Propunerea pe care 
ţi-o fac, şi care ne avantajează pe amândoi. 
Nici eu nu-mi doresc să iasă la lumină 
povestea cu Kolb, deşi dumneata vei avea 
mult mai mult de suferit decât mine. Şansele 
ca indivizii din Corp să fie intrigaţi de 
piciorul lui pentru a începe investigaţii 
depind direct de gradul lor de ocupare - mai 
ales dacă le pică pe cap ceva cu totul 
deosebit - iar dumneata ai exact poziţia 
necesară pentru a le pune pe cap o 
problemă ce va împinge orice altă 
preocupare pe planul doi - cu puţin noroc, 
poate chiar pentru totdeauna. Mai mult, din 
ştirile şi reportajele apărute până acum 
despre conferinţa asta, cred că ai şi pregătit 
terenul pentru ceea ce vreau eu să faci. 

Rimerley adăugă, condescendent: 

- Bineînţeles, Kolb o să-şi recapete şi el 
piciorul. 


Quist rămase absolut încremenită pentru 
o bucată bună de vreme. In cele din urmă, 
pe un ton lipsit de orice emotie, zise: 

- Despre ce e vorba? 

- Ce-ţi ofer? ripostă Rimerley. Ei, nu prea 
mult. Douăzeci de ani de tinereţe de acum 
încolo. Poate chiar cincizeci! 

Pentru o clipă lăcomia se văzu clar în 
ochii lui Quist, până când fu ştearsă de 
lacrimi: 

- E o glumă crudă! zise ea răguşit. E cea 
mai nenorocită, cea mai murdară... 

- Nu glumesc. Rimerley se lăsase pe spate 
în scaun şi era atât de calm, încât era tentată 
să-l creadă. 

- Cum? 

- Asta n-am în nici un caz de gând să ţi-o 
spun. Am făcut pur şi simplu o ofertă. 
Douăzeci de ani, posibil chiar mult mai mult. 
O privea atent, cu insolenţă: Cum mai arată 
sânii dumitale fără sutien, în ultima vreme? 
Cam lăsați? Probabil că şi muşchii 
abdominali au început să te lase, în ciuda 
tuturor tratamentelor cosmetice. Eu te-aş 


putea depana, aş putea repara toate astea. 

In încăpere se lăsă din nou tăcerea. Şi 
dură, şi dură... în cele din urmă o sparse 
Rimerley, care se ridică de pe scaun, dând 
din umeri. 

- Păcat. Nu m-am aşteptat de la dumneata 
să preferi umilirea publică şi probabil şi un 
proces pentru încălcarea legii împotriva 
interferenţei cu PRZ-urile. Ceea ce va fi, de 
fapt, un foarte ciudat punct culminant al 
campaniei dumitale, nu crezi? 

- Stai! şopti ea. Fir-ai să fii! Ştiai că la asta 
nu pot să rezist! 

- Bineînţeles, zise Rimerley rânjind. 

- Ce... ce trebuie să fac? 


El îi spuse - o singură frază, clară 
răspicată - după care adăugă: 

- Astăzi! 

După cum fusese stabilit, veniseră sâ-l ia 
pe Justin Kolb dimineaţa, devreme. 


Maddalena îl văzuse plecând într-un 
helicopter alb, cu însemne de aparat 
medical, ce o pornise cu mult zgomot spre 
sud-vest. Prezența acelui aparat o izbise, 
pentru că degaja un aer oarecum vetust, 
dar, după douăzeci de ani petrecuți într-un 
mediu în care tehnologia nu depăşea stadiul 
uneltelor prelucrate manual, considerase că 
încă nu se obişnuise ea cu realitatea tehnică 
actuală. 

- Mi-aş fi dorit tare mult să fi putut sâ-i 
implantăm un dispozitiv de  reperare, 
murmurase Langenschmidt aflat alături de 
ea, în timp ce privea spre pata albă ce se 
micşora rapid pe cerul albastru. 

- Credeam că aţi făcut-o! 

- L-am întrebat pe Nole ce şanse sunt ca 
un asemenea dispozitiv să treacă 
neobservat la o examinare medicală atentă, 
şi mi-a spus, fără nici o ezitare: „Nici una". 
Rimerley nu poate fi un medic incompetent - 
printre pacienţii lui se află câteva din cele 
mai importante personalităţi de pe Cyclops. 

- L-ai întrebat cumva pe Nole şi cum s-a 


întâmplat să-i scape natura piciorului lui 
Kolb? 

- Adevărul e că exact asta l-am întrebat şi 
eu, zise Langenschmidt stânjenit. Am avut o 
scurtă discuție pe tema asta. Dar 
recomandarea lui a rămas valabila: nici 
urmă de dispozitiv de reperare, ca nu cumva 
sâ-i alarmăm pe indivizi. 

- Atunci cu siguranţă ştii unde se duce. 

- In principiu nu se poate duce decât pe 
insula lui Rimerley. Dar aş fi fost mult mai 
fericit să fiu sigur de asta. Cum ziceai şi tu 
aseară, Kolb este singura noastră dovadă, 
până acum. 

- Sper că aţi păstrat măcar câteva 
eşantioane de ţesuturi. 

- Nole a recoltat câteva, din locuri unde nu 
pot fi observate, şi le-a pus la păstrare, ca 
eşantioane-martor pentru analizele de 
structură genetică pe care o să le facă în 
continuare. Cel puţin asta o să fie povestea 
pe care o să le-o spunem, dacă se prind că 
s-au făcut recoltări. Helicopterul dispăruse 
în zare, aşa că Langenschmidt zise brusc: Ei 


bine, nu pot să stau aici toată ziua. Am 
totuşi o bază de condus. 

- Eu n-am aşa ceva, zise Maddalena. Şi 
cum tu m-ai adus pe Cyclops, sper să-mi 
poţi da şi ceva de făcut, ca să nu „stau aici 
toată ziua". 

- De fapt ar fi vreo două probleme... Nu 
prea mă simţeam în stare să te rog, pentru 
că nu e tocmai cinstit, din moment ce eşti în 
concediu, dar pentru că tu te oferi... 

- Eşti un diplomat execrabil, Gus, în ciuda 
eforturilor ce s-au depus cu tine. Despre ce 
e vorba? 

- Tot timpul liber de care dispun la ora 
asta mi-l pierd studiind ce se întâmplă la 
afurisita aia de conferinţă a lui Quist. 
Buletinele locale de ştiri sunt pline - 
încearcă să prezinte totul ca un act total 
dezinteresat al planetei Cyclops, în favoarea 
fraţilor şi surorilor pe care planetele mai 
bogate şi mai lacome i-au dat uitării, etc. etc. 
„„„ ce să-ţi mai spun, îţi poţi imagina restul şi 
singură. Seara trecută, la un banchet oficial, 
a avut loc un mic incident - delegatul de pe 


PRZ Unu s-a îmbătat şi le-a trântit câteva 
adevăruri în faţă, care i-au pus pe 
organizatori într-o poziţie cât se poate de 
proastă. Vrei să urmăreşti tu relatările de la 
sesiunea de conferinţe de dimineaţă? Şi să- 
mi faci un rezumat în pauza de prânz? Asta 
ar fi prima problemă. Cea de-a doua ne 
priveşte pe noi, direct: te-aş ruga să-i ajuţi 
pe programatori - sunt supraîncărcaţi - să 
găsească o poziţie cât mai probabilă pentru 
Douăzeci şi doi. Probabil că nu vom putea 
reuşi să reducem abaterea de calcul la mai 
puţin de o sută de paraseci, dar dacă am fi 
în stare să o coborâm pe la cincizeci, cred 
că aş reuşi să mi se repartizeze vreo două 
nave de cercetare, să le trimitem în zonă. 


Problema era fascinantă şi extrem de 
complicată. Se cunoştea distribuţia 
populaţiei pe Zarathustra la data apariţiei 
novei, astfel încât se puteau determina ariile 
cu populaţie densă de origine iraniană care 
fuseseră în emisfera luminată a planetei şi 
unde oamenii fuseseră exterminați aproape 


imediat de cataclism. In emisfera întunecată, 
nu existau decât trei zone unde se vorbea 
limba minoritară, iar tipul de structură 
genetică ce fusese detectat în piciorul lui 
Kolb putea proveni din oricare din aceste 
zone. 

Pornind de la această bază, era necesar 
să se calculeze mai întâi în care dintre ele - 
una, două sau toate trei - oamenii avuseseră 
posibilitatea să ajungă la un spaţioport 
suficient de repede ca navele să poată 
decola înainte ca mişcarea planetei să le 
expună furiei novei. Pentru că doar cele ce 
reuşiseră să rămână în conul de umbra al 
planetei scăpaseră de furtuna de radiaţii ce 
însoțea fenomenul. 

Una din aceste zone cheie se aflase în 
întuneric pentru şapte ore, celelalte două 
pentru ceva mai puţin de jumătate din acest 
interval. 

Luând în consideraţie cel mai probabil 
mod de desfăşurare a evenimentelor la faţa 
locului, echipa de la calculatoare trebuia 
apoi să determine ce traiectorie ar fi putut 


urma navele pentru a rămâne în umbra 
planetei, dacă ar fi rămas la sol până în 
ultima clipă; dacă ar fi decolat cu o oră mâi 
devreme; sau cu două ore avans, şi aşa mai 
departe, făcând deci fel de fel de ipoteze 
asupra celor întâmplate pe parcursul acelei 
teribile nopţi zarathustrane. lar pe baza 
acestor traiectorii ipotetice trebuia calculat 
unde ar fi putut ajunge navele respective. 

Un timp totul a mers ca uns. Multe 
traiectorii au fost eliminate rapid, deoarece 
Corpul explorase zonele spre care duceau 
până la distanţa maximă pe care ar fi putut-o 
acoperi o navă supraîncărcată cu pasageri, 
astfel încât aceştia să mai fie în stare să 
suporte solicitările de la asolizare. Dar după 
aceea parcă umblau prin noroi adânc şi 
ceaţă groasă. 

Maddalena se conformă rugăminţii lui 
Langenschmidt de a se uita la buletinele de 
ştiri locale şi de a asculta reportajele despre 
conferinţă - nişte  platitudini, pline de 
fragmente de discursuri pioase, intercalate 
cu laude nesfârşite la adresa lui Quist şi a 


nobilei compasiuni a planetei Cyclops faţă 
de PRZ-uri. Urmărindu-le, îşi aminti ce-i 
spusese Langenschmidt seara trecută, când 
o întrebase dacă e prea devreme sâ-i pună 
din nou problema atitudinii ei faţă de politica 
de noningerinţă. 

Nu mai era deloc sigură care era 
atitudinea ei în privinţa asta. Şi a-şi 
descoperi o asemenea reacţie, la atât de 
puţină vreme după ce ajunsese aici, era cât 
se poate de deranjant. 

Fu cât se poate de mulţumită când se 
adânci din nou în complexele calcule de 
navigaţie interstelară şi tocmai lucra la ceea 
ce părea a fi o presupunere promițătoare, 
când în sala calculatoarelor sosi un mesaj 
urgent pentru ea: este amabilă să se 
prezinte imediat la comandant? 

Plecă furioasa, formulând în gând ce să-i 
zică lui Langenschmidt când va ajunge. Dar 
protestele îi muriră pe buze când dădu cu 
ochii de el. De la prima privire îşi dădu 
seama că e practic în stare de şoc. 

- Gus! exclamă ea. Arăţi de parcă ai fi aflat 


că şi steaua asta de aici o să devină mâine 
novă! 

- Nu chiar, dar pe aproape, reuşi 
Langenschmidt să spună, în ceea ce ne 
priveşte efectul este acelaşi - am fost somaţi 
să evacuăm baza. 

- Stai jos, o sâ-ţi pun să vezi înregistrarea 
pe care am primit-o. Nu cred că eu sunt în 
stare să repet totul coerent. Apăsă pe o 
serie de butoane de pe biroul lui şi se 
aprinse un ecran. Maddalena se îndreptă pe 
bâjbâite spre un scaun de unde putea vedea 
bine şi se aşeză. 

Mai întâi nu văzu decât purici şi nu auzi 
decât vocea unui automat, anunțând ora 
recepţiei, conform standardelor Corpului. 
Apoi puricii se estompară şi răsună o voce 
agresivă, cu puternic accent cyclopean: 

- Personal şi oficial de la Alura Quist, 
pentru Comandant, Baza de reparaţii, 
întreţinere şi recreere a Corpul Galactic, 
Cyclops. Alura Quist! 

Pe ecran apăru figura unei femei pe care 
Maddalena o studie cu atenţie. Era prima 


dată când o vedea pe faimoasa Quist, care 
era de atâta vreme arbitrul nedisputat al 
sorții acestei planete. Văzu un cap blond, 
drăguţ, al unei femei care, în ciuda tuturor 
eforturilor, nu reuşea să ascundă complet 
efectele vârstei. 

- Domnule comandant, prin înregistrarea 
anexată prezentului comunicat veţi lua 
cunoştinţa de ultima mea cuvântare de la 
Conferinţa asupra  Non-ingerinţei cu 
Planetele de Refugiu Zarathustra, pe care o 
prezidez la ora actuală, şi de ceea ce vi se 
cere prin aceasta. Ţin doar să adaug că 
guvernul planetei mele doreşte să treceţi 
imediat la aplicarea hotărârii sale. 

Femeia dispăru, apoi apăru din nou, de 
data asta în decorul unei mari săli de 
conferinţe, unde se aflau delegaţi de pe 
diverse planete, afişând cel puţin o duzină 
de stiluri de îmbrăcăminte. Quist li se adresa 
lor, şi era clar că reuşise să fie aprobată de 
toţi cei ce o ascultau. 

- Vă amintiţi, zicea ea, că respectatul 
reprezentant de pe PRZ Unu - care din 


păcate este indispus, şi nu poate asculta 
direct această declaraţie oficială - ne-a 
sugerat una din căile prin care Corpul poate 
fi împiedicat să mai fie o forţă politică în 
zonă. Am reflectat adânc asupra vorbelor 
sale, şi concluzia era inevitabilă: idealurile 
pe care le-am mărturisit şi în care credem 
sunt în contradicţie cu tolerarea prezenţei 
Corpului - desfăşurând acţiuni contrarii 
acestora - pe această planetă. 

Tăcere mormântală, şi pe ecran, şi în 
încăperea în care erau ei doi. 

- De aceea doresc să vă informez că 
astăzi voi cere oficial comandantului bazei 
să retragă tot personalul Corpului de pe 
Cyclops şi să închidă baza. Evident, o 
asemenea cerere nu se poate îndeplini peste 
noapte, dar solicităm să fie dusa la bun 
sfârşit cât se poate de repede, iar începând 
din acest moment baza va intra în carantină, 
şi va înceta orice contact între Cyclops şi 
Corpul Galactic, exceptând discuţiile oficiale 
legate de evacuare. Eu... 

Restul declaraţiei fu întrerupt de aplauze 


furtunoase. Langenschmidt apăsă pe un 
buton şi înregistrarea se opri. 

- Ei bine? zise el. 

Maddalena scutura din cap, uluită. 

- Parcă ziceai că nu-şi pot permite să 
renunţe la baza asta! 

- Nu pot. Ceea ce înseamnă că madam 
Quist a înnebunit. Dar, nebună sau nu, din 
punct de vedere legal ea e şeful pe Cyclops, 
şi, când voi primi răspuns de la Cartierul 
General al Corpului - unde am trimis tot ce 
ţi-am arătat - sunt sigur ca mi se va cere să 
mă conformez ordinelor ei. 

Pesimistele estimări ale lui 
Langenschmidt erau justificate. 
Calculatoarele bazei au fost primele care l- 
au asigurat că avea dreptate, chiar înainte 
de sosirea verdictului final de la Cartierul 
General. Nici o planetă populată nu era 
obligată să pună ceva la dispoziţia Corpului. 


Pentru a obţine facilităţile de care avea 
nevoie şi pe care nu le putea amenaja pe 
bucăţile de rocă lipsite de atmosferă pe care 
se aflau majoritatea bazelor, Corpul încheia 
tratate, ca orice altă planetă independentă şi 
suverană. Dar în realitate nu beneficia de 
toate drepturile decurgând dintr-o asemenea 
postură, şi, ca urmare, în eventualitatea că 
vreun guvern planetar se hotăra să 
evacueze un teritoriu închiriat, decizia îi 
aparţinea integral, fiind unilaterală şi ne- 


negociabilă. 
Când experţii în probleme legale de la CG 
l-au informat asupra situaţiei, 


Langenschmidt se repezise la ei, întrebând 
de ce nu fusese prevăzută o asemenea 
eventualitate şi nu fuseseră luate măsuri să 
o preîntâmpine. | se răspunsese pe un ton 
glacial că circumstanţele erau unice, fără 
nici un precedent, şi că, în fond, el - 
comandantul bazei, la faţa locului - se aflase 
în poziţia ideală pentru a prevedea şi a 
preveni. 

Furios,  Langenschmidt  întrerupsese 


convorbirea. 

Dar zgomotul făcut de buton în acea clipă 
încă îi mai răsuna în cap în dimineaţa 
următoare, pe când se îndrepta spre 
pontonul principal al docului de reparaţii, 
pentru a se întâlni cu reprezentantul oficial 
al cyclopeenilor, a cărui sosire îi fusese 
anunţată. Acesta era un tânăr foarte înalt, 
foarte subţire şi cu o figură foarte acră, 
purtând o uniformă de un alb imaculat, care 
o pornise grăbit pe pasarela hidroglisorului 
de mare capacitate cu care venise şi, înainte 
ca Langenschmidt să apuce să scoată o 
vorbă, îşi fluturase nerăbdător mâna spre 
oamenii care se adunau pe puntea navei ce 
se pregătea să acosteze la ponton. 

- Subordonaţii mei, zise el. Imputerniciţi 
de guvernul cyclopean pentru a 
supraveghea operaţiunea de evacuare a 
personalului Corpului. 

Langenschmidt aruncă o privire spre ei. 
Erau pe puţin două sute. Ca multe alte 
planete a căror economie se afla într-o stare 
prea precară pentru a asigura ocuparea 


întregii forţe de muncă, dar era prea săracă 
şi nu putea depăşi bariera dincolo de care 
pentru un anume individ munca nu mai avea 
importanţă,  Cyclops alesese cea mai 
proastă soluţie de compromis, întreţinând o 
forţă de muncă guvernamentală analogă cu 
forţele armate ale statelor naţionale din 
perioada pregalactică. lar oamenii pe care-i 
vedea erau probabil aleşi pe sprânceană din 
această  gloată aflată la dispoziția 
guvernului. 

Erau înarmaţi - remarcă Langenschmidt 
cu greață - cu arme învechite, dar fără nici o 
îndoială în perfectă stare de funcţionare. 

- Şi materialul? se răsti el la omul din faţa 
lui. 

Tânărul cel înalt clipi nedumerit. 

- In privinţa asta instrucţiunile nu sunt 
foarte precise, răspunse el. Mi s-a ordonat 
să am grijă ca personalul bazei să fie 
evacuat într-un interval rezonabil. Neoficial, 
vă informez că guvernul meu consideră 
şapte zile ca fiind o durată rezonabilă pentru 
această operaţie. 


- Şapte zile! Lui Langenschmidt îi părea 
rău că-i scăpase această exclamaţie, dar nu 
se putuse împiedica să nu izbucnească, pe 
când trecea îndurerat cu privirea peste 
imensele instalaţii destinate reparațiilor şi 
peste clădirile anexe, alcătuind practic un 
orăşel, şi dintre care unele - cum ar fi bancul 
de testare a propulsoarelor spaţiale - aveau 
fundaţii atât de adânci, încât atingeau stratul 
de bază al crustei planetare. 

- Şapte zile, zise şi tânărul ofiţer, cu un 
zâmbet grav, parcă răutăcios. Şi un amănunt 
neesenţial: numele meu este Bengt Barly. Şi 
am gradul de maior în Forţele Spațiale 
Cyclopeene. 

- Să te ţii bine de gradul ăla, zise 
Langenschmidt furios. Eşti pe cale să-l 
pierzi în orice clipă. 

Se răsuci pe călcâie şi făcu semn spre 
unul din subordonații săi. 

- Dânsul este maior Barly, îi spuse omului 
pe un ton răstit. Fără nici o îndoială că 
doreşte să aibă de-a face cu cineva cu un 
grad similar. Dinspre partea mea, eu sunt 


sigur de asta. 

Faţa lui Barly se făcuse roz aprins, fap ce- 
i dădea lui Langenschmidt o satisfacţie 
copilărească, deşi lipsită de importanţă. Dar, 
pentru o bucată bună de vreme, era ultima 
bucurie a lui. 

Ce posibilităţi de acţiune avea, altele 
decât să se conformeze decretului 
guvernamental? Superiorii lui spuseseră că 
nici una. Se vor detaşa nave de la alte baze, 
iar evacuarea va fi efectuată în cel mai rapid 
şi mai eficient mod permis de resursele 
existente. Şi cu asta - basta! 

işi pocni pumnul în palmă, furios foc. 
Clar, singura modalitate de acţiune era să 
răstoarne guvernul Quist - dar cum să facă 
una ca asta? Dacă ordinul ăsta nebunesc ar 
fi întârziat măcar cu două zile, ar fi avut timp 
să strângă dovezi concrete în legătură cu 
piciorul lui Kolb. 

Fapt care-i aduse aminte că Maddalena nu 
se arătase deloc la faţa în dimineaţa asta. O 
căutase o dată, fugar, din ochi, dar ea era de 
negâsit, şi grijile imediate i-o scoseseră din 


minte. 

Sa răstoarne guvernul Quist... Era soluţia 
evidentă. Dar încă din timpul nopţii insula 
fusese înconjurată de nave purtătoare de 
echipament radar, ba mai mult, decolase şi 
o navă spaţială care se plasase pe orbită 
staţionară şi care acum supraveghea baza 
prin detectoare ultrasensibile de la treizeci 
şi şapte de mii de kilometri înălţime, astfel 
încât era imposibil să încâlci izolarea dintre 
cyclopeeni şi Corp fără să fii depistat. Nici 
chiar un submarin nu ar putea parasi 
neobservat baza, ca să caute acele dovezi 
pe care le sugerase Maddalena şi să verifice 
care dintre cyclopeenii bogați se 
vindecaseră miraculos în ultima vreme. 
Pentru ca până şi pârlitul de trauler al 
puştiului ăsta, Bracy, avea la bord un 
locator subacvatic, iar apele litoralului erau 
probabil deja supravegheate de detectoare 
mult mai perfecționate... 

Traulerul! 

Se stăpâni cu un efort teribil să nu se 
întoarcă spre vasul pârâginit, cu vopseaua 


decojită şi cu velele solare sfâşiate, care 
chiar atunci erau înlocuite de un robot, 
căruia nu mai avusese nimeni vreme sâ-i 
anuleze programul de lucru. 

Hmmm...! Dar nu era decât un germen de 
idee, ceva foarte vag, şi avea destule alte 
obligaţii cărora trebuia să le facă faţă şi de 
la care nu se putea sustrage. Aşa că puse 
problema la păstrare undeva în cap, şi-şi 
îndreptă atenţia asupra unei alte probleme 
presante. Care era consecinţa directă a 
pledoariei cu care-şi însoţise cererea - 
lipsită de succes - pe care o adresase 
Cartierului General: rugând să i se permită 
să refuze ducerea la îndeplinire a 
ultimatumului dat de Quist, sugerase că e 
vorba de un complot al cyclopeenilor pentru 
a pune mâna pe resursele bazei şi a le folosi 
la înfiinţarea unui şantier de întreţinere 
pentru nave spaţiale comerciale. 

Cei de la CG erau suficient de cinici 
pentru a ţine cont de observaţia lui. Dar nu- 
şi  modificaseră ordinele iniţiale. Ci le 
completaseră: la principalul reactor atomic 


cu fuziune, îngropat în adâncul insulei, se va 
instala un detonator, telecomandat prin 
radio, şi imediat ce personalul va fi evacuat 
integral, totul se va transforma într-un crater 
fumegând. 

Slabă consolare. Oftând, Langenschmidt 
o porni sâ-l caute pe inginerul său şef cu 
probleme energetice. 


Maddalena se gândise mult mai devreme 
la trauler, mai exact în timpul nopţii trecute, 
pe când se foia în pat, încercând să 
adoarmă. Şi luase în consideraţie şi faptul 
ca nu făcea parte din personalul permanent 
al bazei, şi că figura în calculator la rubrica 
„personal în permisie", iar o simplă atingere 
pe o tastă de calculator îi putea şterge 
numele din toate evidenţele, fără să fie 
necesară vreo explicaţie asupra destinaţiei 
spre care se îndreptase. 

O dată astea stabilite, îl cicălise pe Nole o 
jumătate de oră, până când doctorul, de 
disperare, îi permisese să facă ceea ce 
dorea: să stea de vorbă între patru ochi cu 


Bracy Dyge. 

Când deschisese uşa de la rezerva lui, 
băiatul se trăsese înapoi ca un animal 
speriat. Fără nici o îndoială credea că faptul 
câ-i fusese ras părul din cap - măsură ce 
ţinea de tratamentul reclamat de expunerea 
la supradoze de radiaţii - era doar preludiul 
unor pedepse teribile, pentru temeritatea de 
care dăduse dovadă noaptea trecută. 

Maddalena avu nevoie să facă uz de 
întreaga ei experienţă de diplomat printre 
oameni primitivi pentru a-l aduce într-o stare 
în care să o asculte fără să mai tremure de 
frică. Dar, cum timpul era extrem de preţios, 
profită imediat de situaţie. 

- Bracy, zise ea pe un ton insinuant, nu-i 
aşa că atunci când ai fost adus aici 
pomeneai ceva despre visele tale de a lucra 
în Corp? 

Răspunsul băiatului abia dacă putea fi 
auzit, iar ea fu obligată să insiste minute 
bune până să-l facă să spună adevărul. Dar 
şi atunci răspunsul lui era complet lipsit de 
optimism. Aşa câ-l blestema în gând pe Nole 


pentru sarcasmul cu care-l tratase pe băiat, 
care-l făcuse să se închidâ-n el mai râu 
decât o scoică pelagiană. 

Se văzu obligată să facă promisiuni 
extraordinare şi să ofere de-a dreptul mită, 
sub diverse forme - nu pentru băiat, ci 
pentru familia lui, fapt cu mult mai onorabil - 
înainte ca băiatul să-i promită că o va ajuta. 
Lui Gus n-o să-i prea placă asta, îşi zise ea 
în gând, dar era posibil ca Langenschmidt 
să nu fie de acord cu planul în sine. 

Uşa rezervei se deschise şi cel la care se 
gândea intră în încăpere. 

- Mi-ai luat-o iar înainte, nu-i aşa? 
murmură el. 

Maddalena îl privi o clipă uimită, apoi 
izbucni în râs: 

- Vrei să spui că şi tu...? 

- Evident! răspunse Langenschmidt răstit. 
Te aşteptai cumva să mă limitez la 
supunerea faţă de ordinul tâmpitei de Quist? 
Nole mi-a zis că eşti aici, şi mi-am dat 
imediat seama de ce mi s-a plimbat toată 
ziua prin cap numai barca lu Dyge, în ciuda 


faptului că funcţionarii cyclopeeni 
viermuiesc peste tot prin bază, ca gândacii. 

- Dar la ce-ţi poate folosi ţie asta? ripostă 
Maddalena. Şansele tale de a rămâne pe 
Cyclops sunt zero. 

- Aş putea aranja să... 

- Poţi pe dracu'. Protocolul de evacuare a 
bazelor Corpului derivă direct din procedura 
de abandonare a navelor în largul mării, de 
pe Pământ. Pregătirea mea de bază, de la 
admiterea în Corp, este mult mai recentă 
decât a ta, de departe. lar tu probabil că ai 
uitat tot ce nu era relevant - cum e şi asta - 
dar, dacă vrei să verifici, uită-te în 
regulamente: comandantul părăseşte baza 
ultimul, şi răspunde de predarea controlului 
spre autorităţile succesoare responsabile. 

Langenschmidt gemu din adâncul fiinţei 
lui. 

- Au făcut asta special, să mă scoată pe 
mine din minţi de frustrare! Dar ţie la ce-ţi 
ajută barca? 

- Dacă mă laşi să termin ce-i spuneam 
tânărului Bracy, o să afli singur. Şi, 


întorcându-se spre băiat - care ascultase 
schimbul de cuvinte dintre cei doi fără să 
priceapă nimic - continuă discuţia cu el: 
Deci, dacă ai avea hărţi bune, şi poate şi un 
aparat de radio, nu te-ai teme să navighezi 
aproape jumătate din circumferința 
planetară, nu-i aşa? 

- Aş naviga şi spre stele, dacă aş avea o 
navă, declară băiatul într-un acces brusc de 
bravură. 

- Te cred. Eşti un băiat curajos - un 
adevărat bărbat. Oricine îşi poate da seama 
de asta, dacă află cum ai omorât monstrul 
ăla de rechin-lup. lar acum ai încă o şansă 
de a-ţi dovedi curajul, făcând o treabă care 
va trezi foarte mult interesul Corpului în 
privinţa persoanei tale, şi-ţi va permite să 
faci rost de velatură solară nouă, de un set 
de reactoare noi şi de un aparat de emisie- 
recepţie pentru ambarcaţiunea ta. 
Maddalena îl privise pe Langenschmidt în 
timp ce vorbea, şi acesta dăduse din umeri: 
la cât material lăsa Corpul în urmă, nu mai 
conta dacă-i dădeau lui Bracy câteva 


mărunţişuri. 

Maddalena continuă să flateze, să roage, 
să  linguşească. Langenschmidt, foarte 
preocupat, se gândea aiurea. Dacă 
cyclopeenii ăştia ar fi aşteptat până se 
stabilea exact ce era cu această PRZ 
„nedescoperită"... să fie doar (e) 
coincidenţă? Da, cu siguranţă, nu putea fi 
altfel! E adevărat, Rimerley era vârât în 
negoţul cu „piese de schimb" umane pânâ-n 
gât - nu putea fi altfel, pentru că el îi 
implantase grefa aceea lui Kolb - dar, cu 
certitudine, nu dispunea de mijloacele 
necesare pentru a o obliga pe Quist să 
acţioneze în felul ăsta! Existenţa unei 
legături între ei nu era şi o dovadă de 
complicitate criminală. Şi, chiar dacă ar fi 
încercat să o şantajeze, pentru că ştia de 
unde provine piciorul ce-i fusese grefat lui 
Kolb, doar asta n-o putea face pe femeia aia 
să dea peste cap bugetul planetei pe o 
perioadă de timp despre care nu se putea 
afirma cu certitudine decât că va fi foarte 
lungă. Şi, oricum, imediat ce efectele pe 


care pierderea venitului încasat de la Corp 
se vor resimţi, ea personal va fi terminată ca 
om politic. Se va găsi cineva care să 
răstoarne guvernul şi, mai mult ca sigur, 
noul guvern va invita urgent Corpul înapoi, 
pe planetă. Caz în care poate că nici n-ar fi 
bine să arunce baza în aer - una era să repui 
în funcţiune nişte instalaţii, şi cu totul 
altceva să reconstruieşti totul din temelii - 
progresele din ultimul secol făceau ca o 
asemenea treabă să fie cam costisitoare. 

Conducerea acestei baze nu era la fel de 
spectaculoasă ca misiunea avută în Patrulă, 
dar avea satisfacţiile ei, şi lui ajunsese să-i 
placă. 

Dacă sunt obligat să plec de aici pentru 
totdeauna, îşi zise el în gând cu amărăciune, 
nu am decât două căi de urmat - fie mă duc 
la Cartierul General, să servesc de purtător 
de cuvânt ambulant pentru calculatoare, fie 
îmi dau demisia din Corp. O a treia 
alternativă ar fi să sar puţin în spaţiu, fără 
costum! 

işi dădu brusc seama că Maddalena i se 


adresase lui, şi îşi ceru repede scuze că nu 
fusese atent. 

- Te-am întrebat, repetă ea un pic 
maliţioasă, dacă ai minat cumva insula. 

- De unde... Mda, cred că e o precauţie 
elementară. Da, am minat-o, dar detonatorul 
e telecomandat prin radio. 

- Nu te grăbi prea tare să apeşi pe butonul 
roşu. Bracy a fost de acord să mă scoată 
clandestin din zonă şi să mergem până la 
insula lui Rimerley, şi, cu ajutorul lui, s-ar 
putea să te fac să-ţi recapeţi slujba de aici, 
dacă guvernul lui Quist va cădea ca urmare 
a planului pe care-l clocesc eu acum. 

- Tu? zise Langenschmidt. 

- Da, eu! îi răspunse ea, privindu-l 
sfidător. Gus, motivul pentru care m-am tot 
învârtit prin zonă, încercând să mă hotărăsc 
ce să fac cu concediul ăsta al meu, este 
foarte simplu. N-am nici un chef „să mă 
odihnesc", nici pe Pământ, nici pe o altă 
planetă. N-am făcut decât aşa ceva, timp de 
douăzeci de ani, şi m-am plictisit de moarte. 
Am nevoie de ceva acţiune, să-mi mai pun 


sângele în mişcare, iar asta e o ocazie pe 
care n-am de gând s-o ratez. 

- Ce-i... obiectul ala de acolo? întrebă 
nesuferitul maior Barly, făcând un gest spre 
subiectul interesului său. 

Langenschmidt se întoarse încet, sperând 
ca preocuparea sa în legătură cu „obiectul" 
să nu poată fi sesizată. Soarele cădea 
strălucitor pe cocile lustruite ale navelor 
spaţiale aflate în docul de reparaţii, mărind 
puternic contrastul dintre acestea şi micul 
trauler murdar acostat la ponton. In jurul 
bărcii pescăreşti se foiau mai mulţi roboţi şi 
ingineri, aşa ca activitatea de acolo nu putea 
fi trecută cu vederea şi nici ascunsă... decât 
de un adevăr spus numai pe jumătate. 

- Ăla? zise el cât se poate de calm. Ah, 
sper că ştii că lustin Kolb - prietenul lui 
Quist - a fost salvat după ciocnirea cu un 
rechin-lup de un băiat, un pescar. Ăla e 


traulerul lui. Vrem să avem relaţii cât mai 
bune cu populaţia din partea locului, aşa că 
ne-am gândit sâ-i facem o revizie completă, 
dacă puştiul tot e la noi, în convalescenţă. 

După mutra ce o făcuse, opinia maiorului 
Barly în privinţa asta era cât se poate de 
clară: doar nişte idioţi îşi pot bate capul cu 
nevoile unui pescar nenorocit şi cu epava 
aia a lui. Dar spuse cu mărinimie că este de 
acord ca lucrările să continue, câtă vreme 
nu afectează cu nimic activitatea necesară 
în vederea evacuării rapide a personalului 
bazei. 

O adevărată fericire, se gândi 
Langenschmidt, că guvernul ăsta al lui Quist 
a trimis un dobitoc să supravegheze 
evacuarea. Poate că în forțele 
guvernamentale cyclopeene nu se găseau 
decât idioţi, dar în privinţa asta avea dubii 
serioase. Un om cât de cât inteligent, îşi 
continuă Langenschmidt şirul gândurilor, s- 
ar fi întrebat imediat ce-l apucase pe 
comandantul bazei - atât de ostil la prima 
întâlnire, mergând până la limita bădărăniei - 


să devină dintr-o dată extrem de afabil, să 
insiste să-şi petreacă toată ziua de lucru 
însoţindu-şi vizitatorul peste tot prin bază, 
să se răstească la oricare din subordonații 
săi care nu se conforma imediat cererilor 
cyclopeenilor, să-şi ceară scuze pentru 
orice întârziere ce depăşea două minute, mă 
rog, să devină dintr-o dată atât de 
cooperant, de par că era un personaj de 
parodie. 

Calculatoarele tipăreau de zor registrele 
de evidenţă a personalului şi se făceau 
apeluri repetate, pentru a verifica prezenţa la 
faţa locului; de la bazele cele mai apropiate 
erau chemate nave pentru a staţiona pe 
orbită, până în clipa când va începe 
îmbarcarea personalului şi a bunurilor 
recuperabile, adică - după planul stabilit - la 
şase zile de la primirea ultimatumului. 

Să fiu afurisit dacă n-am făcut o mare 
greşeală organizând baza asta atât de 
eficient, îşi spuse Langenschmidt mohorât. 
Dacă n-aş fi dat ordine explicite şi repetate 
să nu cumva să se întâmple una ca asta, 


cred că am fi putut termina toată treaba în 
exact două zile. 

Pe când el se învârtea prin bază, căutând 
cele mai adecvate căi de a înşela vigilenţa 
cyclopeenilor, se desfăşurau două activităţi 
necunoscute acestora, dar foarte 
importante. Un prieten, ofiţer superior de la 
Cartierul General al Corpului, serviciul 
personal, încerca să dea de urma lui Pavel 
Brzeska, aflat în concediu după ce fusese 
promovat general, la capătul misiunii sale 
de comandant de sector în cadrul Patrulei - 
de obicei Langenschmidt evita să aibă de-a 
face cu generalii, dar Pavel, fostul lui 
superior, era o excepţie de la regula asta - 
iar lângă ponton, sub puntea de lemn a 
traulerului lui Bracy, se desfăşura o muncă 
extrem de interesantă. 

Deja în barca aceea se instalaseră atâtea 
aparate încât ar fi stârnit invidie până şi în 
cea mai bogată familie de pescari din 
Gratignol, iar dacă se va găsi loc pentru 
toate echipamentele pe care Maddalena le 
precizase ca fiind „potenţial utile", va sfârşi 


prin a ajunge visul imposibil de realizat al 
oricărui yachtman de pe planetă, şi nu 
numai. 

Dar era puţin probabil ca vreun yachtman 
să audă vreodată de ea. 


Până în seara «Zilei Doi» - cum o 
etichetase Langenschmidt în gând - ambele 
acţiuni fuseseră duse la bun sfârşit. 
Traulerul urma să plece fără nici o fereală, 
aşa că nici nu se punea problema sâ-şi 
înceapă voiajul noaptea - se pierdeau câteva 
ore, dar, oricât de mult i se îmbunătăţiseră 
performanţele, mai ales viteza, tot era 
obligat să se târască în ritm de melc până ce 
depăşea inelul forţelor cyclopeene 
staționate în jurul insulei. Maddalena se 
închisese undeva împreună cu Bracy şi-i 
explica băiatului câte ceva despre aparatele 
ce fuseseră montate pe ambarcaţiune, şi pe 
care trebuia să le utilizeze singur la plecare. 

Şi Langenschmidt fusese anunţat câ-l 
caută Pavel Brzeska. După ce se asigurase 
că nici un inspector cyclopeean n-o să dea 


de el timp de o oră sau două, ceru să i se 
facă legătura în vila lui. 

- Gus! exclamă proaspătul general în clipa 
în care comunicatorul intră în funcţiune. 
Chiar acum am auzit despre beleaua de pe 
Cyclops! Cum ai ajuns să te pună cu spatele 
la zid indivizii ăia? Ai mai avut de-a face cu 
ei şi mai înainte, nu? In timpul afacerii de pe 
Paisprezece, dacă-mi aduc eu bine aminte. 

- Aşa-i, zise Langenschmidt dând din cap. 
Ca şi Maddalena Santos - fiindcă veni vorba, 
e şi ea aici, am chemat-o încoace din cauza 
Conferinţei asupra Noningerinţei cu PRZ- 
urile, care se ţine pe Cyclops. 

- Am auzit de ea. Cred că e prima dată 
când numele Cyclops a fost cap de afiş pe 
bătrâna planetă-mamă, de când s-au separat 
de Dagon. Avem aici un lobby foarte 
puternic favorabil lor - fac o propagandă 
sentimentală ieftină de mai mare dragul, zise 
Brzeska. Pe Cyclops cum se petrec 
lucrurile? 

- Foarte asemănător - cuvântări pioase, 
golite de orice conţinut. Dar ascultă, Pavel! 


Am nevoie de tine pentru ceva ce este, mai 
mult sau mai puţin, legat tot de PRZ-uri, şi 
nu îndrăznesc să utilizez canalele normale. 
Acţionez doar pe baza unor bănuieli, şi, deşi 
din punct de vedere moral sunt sigur că am 
dreptate, nu pot cere sprijin total din partea 
Corpului fără să dispun de probe ceva mai 
concludente. 
- Explicâ-te! îi ceru Brzeska încruntat. 

Langenschmidt se conformă. Şi la sfârşit 
spuse: 

- Evident, a fost extrem de dificil să 
efectuăm calculele - tot timpul ne-au stat pe 
cap inspectorii cyclopeeni, care tot veneau 
în sala calculatoarelor, după registre de 
evidenţă a personalului şi după fel de fel de 
prostii. Dar cu - hm - un pic de fereală, am 
reuşit să reducem zona de căutare în care 
probabil că se află această PRZ, la o sferă 
de cincizeci de paraseci. Pe cine pot ruga 
sâ-mi dea nişte nave, ca s-o şi găsim? 

Brzeska se încruntă şi mai tare, de arăta 
aproape feroce. 

- Fir-ar să fie! Ce s-a întâmplat cu Corpul 


în sectorul ăla de când am plecat eu? Pe 
vremea aia, dacă se ivea o bănuială ca asta, 
ti-ar fi fost pusă la dispoziţie imediat toată 
Flota a Patra, fără nici o discuţie. 

- Dacă n-ar fi ultimatumul ăsta nenorocit, 
probabil că aş fi putut să înaintez o cerere 
oficială. Dar aşa, în situaţia de faţă, cred că 
se consideră că prezenţa mea aici a dus la 
pierderea bazei, datorită incompetenţei, 
lipsei de inteligenţă şi a neîndemânării de 
care am dat dovadă în relaţiile cu guvernul 
local. 

Brzeska îl privi ţintă. 

- Ştiu. A pornit spre voi o comisie de 
anchetă compusă din trei persoane - o să 
ajungă acolo chiar când o să începeţi 
evacuarea, dacă rămâne valabil acest 
interval de graţie de o săptămână. Şi... hm... 
chiar ai încurcat lucrurile în halul ăsta? 

- Nu. Am considerat ca sigur faptul că 
cyclopeenii n-o sâ-şi taie gâtul cu mâna lor. 
Fără chiria de la noi, bugetul planetar se 
duce dracului în cel mult doi ani. 

- Ştiu. 


- Nu mi-am dat seama că ai studiat 
problema asta în mod deosebit, zise 
Langenschmidt cu amărăciune în glas. 

- Da, am studiat-o, ripostă calm Brzeska. 
La încheierea misiunii predecesorului tău, 
trebuia să se ia o decizie tranşantă - să fie 
numit un nou comandant sau să fie închisă 
baza. lar balanţa a fost înclinată pro exact de 
dependenţa cyclopeenilor de venitul încasat 
de la noi. Am fost consultat şi eu în această 
privinţă şi am avizat problema favorabil - 
odată am fost chiar acolo, într-o permisie, la 
vânătoare de rechini-lup, pe vremea când 
eram mai tânăr. 

- Se pare că am ales cel mai potrivit om cu 
care să iau legătura, spuse Langenschmidt 
mulţumit. 

- Poţi fi sigur de asta. Ei, ia să vedem... 
Brzeska privi o clipă în gol: Da, clar. Ai 
nevoie de Keita Bakary, de la fosta mea 
bază. O sâ-ţi pună la dispoziţie imediat tot 
ce-ţi trebuie. 

- iți mulţumesc mult. Am de gând s-o 
şterg de aici - sub pretextul unei conferinţe 


la nivel înalt pentru  redesfăşurarea 
personalului evacuat şi pentru stabilirea 
unui nou amplasament al bazei - şi, când or 
să se termine cercetările, sper să fac rost de 
destulă frânghie ca această infernală Quist 
să se poată spânzura singură. 

Brzeska tresări vizibil. 

- Ai uneori nişte expresii teribil de 
neplăcute, Gus. Probabil că se datorează 
contactului îndelungat cu PRZ-urile. Ei bine, 
îți doresc succes şi o recuperare triumfală a 
bazei. 


Era încă întuneric beznă - zorile urmau să 
răsară peste o ora - când Maddalena se 
strecurase pe treptele ce duceau la pontonul 
unde era amarat traulerul lui Bracy. Pentru 
ca ea să ajungă acolo în siguranţă, şi să se 
strecoare nevăzută sub punte, fusese pus la 
punct un plan minuţios pentru a abate 
atenţia inspectorilor  cyclopeeni - care 
moţăiau în posturile lor - de la această zonă. 

O dată ajunsă, se  vârâse în 
compartimentul secret ce fusese amenajat 


chiar în faţa motoarelor şi verificase rapid 
noile instrumente cu care fusese dotată 
ambarcaţiunea. Totul părea să fie în cea mai 
perfectă ordine. işi stăpâni cu greu un 
chicotit de satisfacţie şi vorbi în şoaptă, 
după ce pusese în funcţiune microfonul ce 
fusese lipit de corzile ei vocale. 

- Gus! Am ajuns la bord - nici o problemă 
- şi trebuie să-ţi spun că inginerii tăi au făcut 
o treabă formidabilă. Nu ştiu unde s-a pus 
totul, dar este încă atâta loc, încât în primul 
moment am avut impresia că s-a lăsat ceva 


pe dinafară. 

- Dacă chiar vrei să ştii - îi răspunse 
glasul lui Langenschmidt în micuța cască a 
receptorului pe care Nole i-l implantase în 


zona urechii, află că au dat afară toată 
căptuşeala bordajului şi au înlocuit-o cu 
materiale sintetice, încorporând toate 
circuitele necesare. Fiţi atenţi să nu ştergeţi 
vreo stânca - un colţ de piatră în bord şi poţi 
fi sigură că scoţi din funcţiune o duzină din 
şmecheriile alea. 

- Şi să vrei să loveşti ceva, cu aparatura, 


de navigaţie care e instalată aici n-o poţi 
face decât intenţionat, şi probabil nici 
atunci, pentru că automatele ar prelua 
controlul şi ar evita pericolul. Cu un gest 
reflex, Maddalena vru să-şi dea părul pe 
spate, dar îşi reaminti prea târziu că seara 
şi-l tunsese la lungimea regulamentară, 
adică doi centimetri şi jumătate - o măsură 
de prevedere, pentru a nu avea necazuri cu 
casca vreunui costum spaţial. Nu ştia nici ea 
de ce, dar ceruse ca la bord să fie aduse şi 
două asemenea costume. 

- O clipă, îl auzi pe Langenschmidt 
spunând, şi aproape imediat: Era Nole. 
Bracy s-a trezit, i se face o ultimă vizită 
medicală. Aseară starea lui părea să fie 
bună, dar trebuie să fii atentă, să ia în 
continuare medicamentele contra dozei de 
radiaţii pe care a încasat-o. De asemenea, să 
ştii că nu-i place deloc gustul pilulelor 
noastre cu vitamine superconcentrate. Dar l- 
am testat cu nişte turtă de sintetizator şi 
pare să-i placă, aşa că o să vină la bord cu 
un sintetizator nutriţional portabil - un 


„cadou de adio" din partea prietenilor lui din 
Corp. 

- Probabil că Barly o să i-l ia, zise 
Maddalena acru. 

- N-are nici o şansă. L-am făcut să aprobe 
oficial plecarea traulerului aseară, şi după 
aia l-a aranjat Nole - hm - un fel de cântec de 
leagăn, sub o formă lichidă. O să doarmă 
buştean până la prânz. 

- Ce ruşine! In ceea ce mă priveşte, eu mi- 
am consumat raţia de turtă de sintetizator 
pe viaţă în timpul afacerii de pe Paisprezece. 
Ei bine, cred că acum nu-mi rămâne altceva 
de făcut decât să aştept. 

- Exact, până când o să treceţi de toate 
ambarcaţiunile cyclopeene care 
supraveghează zona asta. Şi după aia - 
călătorie rapidă! 

Maddalena chicoti din gât şi întrerupse 
legătura. 


Langenschmidt era obligat să recunoască 
faptul că Bracy Dyge îşi juca rolul la 
perfecţie. O pornise pe treptele ce duceau la 


ponton exteriorizând exact amestecul de 
sentimente ce se presupunea câ-l domină - 
regretul că părăsea luxul de care se bucura 
Corpul şi nerăbdarea de a-şi încerca noile 
pânze solare şi locatorul reparat, care, 
oficial, erau singurele modificări pe care le 
suferise barca lui. 

- Nu era nevoie să vă bateţi atâta capul cu 
puştiul ăsta, îi zise unul dintre inspectorii 
cyclopeeni, un tip cu o faţă ca o lămâie, la 
care  Langenschmidt  preferase să nu 
asocieze nici un nume, ca nu cumva să afle 
vreunul la fel de urât ca mutra aceea. Sunt 
sigur că Alura Quist va avea grijă să fie 
răsplătit cum se cuvine. 

- Sunt convins, încuviinţă Langenschmidt 
sec, fără însă a menţiona că, dacă totul 
mergea cum trebuie, Quist va avea de primit 
ea însăşi o răsplată substanţială, în curând. 

Aproape că-şi ţinea respiraţia când văzu 
traulerul pornind spre larg, cu Bracy 
manevrând mândru noile lui pânze solare. 
Apoi se relaxa, în două ore, cel mult trei, 
barca va trece de absolut toate vasele de 


supraveghere, şi atunci se vor petrece o 
serie de schimbări absolut remarcabile la 
ea. 

Pânzele solare vor fi strânse, dintr-un 
compartiment camuflat, de sub chilă se vor 
deplia o pereche de aripi subacvatice, 
compactul reactor cu fuziune care înlocuise 
bateriile de acumulatori va pune în funcţiune 
turbinele, iar traulerul - trepidând uşor, dar 
în perfectă siguranță, garantată de 
specialiştii care-l modificaseră - va porni 
întins spre insula lui Rimerley, cu o viteză 
de croazieră de aproape două sute optzeci 
de kilometri pe oră. 

Satisfăcător. Foarte satisfăcător. 
Langenschmidt spera din toată inima să fie 
în stare sâ-şi şteargă de pe faţă zâmbetul de 
mulţumire, în clipa în care va trebui să dea 
din nou ochii cu Barly şi sâ-l anunţe că 
pleacă la acea conferinţă legată de găsirea 
unui nou amplasament pentru bază. 

Călătoria a fost una din cele mai 
spectaculoase experienţe din viaţa atât de 
aventuroasă de care avusese Maddalena 
parte până atunci. Atârnase în ghearele unui 
parradil, căzuse prin atmosferă fără nimic 
altceva decât reactoarele costumului spaţial 
care sâ-i împiedice întâlnirea fatală cu solul, 
trecuse cu barca peste cascade şi călărise 
pe fel de fel de animale ciudate. 

Evident, ştirea câ un trauler din Gratignol, 
care fusese văzut ultima oară târându-se cu 
câţiva kilometri pe oră, depăşea în viteză 
chiar şi cele mai rapide hidroglisoare de 
pasageri ce efectuau curse regulate între 
insulele locuite, ar fi atras cu certitudine 
atenţia oricui ar fi aflat-o. De aceea, ori de 
câte ori detectoarele  depistau vreo 
ambarcaţiune în apropiere, sistemul de 
propulsie era scos automat din funcţiune şi 
treceau la navigaţie cu ajutorul pânzelor 
solare. In aceste perioade Bracy şi 
Maddalena stăteau leneşi pe punte, ca şi 
cum singura lor grijă pe lume era absenţa 


peştelui-de-unturâă din apele în care se 
găseau. De îndată ce pericolul se îndepărta, 
pânzele erau strânse rapid, tot de automate, 
sistemul de propulsie intra iar în funcţiune, 
şi barca ţâşnea spre destinaţia ei în capul 
unui jet de apă caldă de aproape doi 
kilometri. 

Dar, în câteva ore, Bracy, care fusese 
extrem de dornic să participe la această 
misiune şi care mai întâi fusese entuziasmat 
de modificările pe care le suferise traulerul 
lui, începuse să se plictisească. Maddalena 
îi arătase cum funcţionează fiecare aparat în 
parte, inclusiv dispozitivele care n-aveau 
nici o legătură cu navigația marină, ca sâ-i 
menţină moralul, dar faptul că maşinăriile 
preluaseră integral comanda bărcii îl deranja 
profund pe băiat, pe faţa căruia se întipărise 
o expresie neliniştită. Mai tot timpul privea 
fix la siajul pe care-l lăsau în urmă şi asculta 
încordat zumzetul motoarelor, care răzbătea 
până la ei, de sub punte. 

Ceea ce-l neliniştea în cel mai înalt grad - 
reuşi Maddalena sâ-şi dea seama în cele din 


urmă - era faptul că nu mai putea vedea cu 
ochii lui încotro se îndreptau. Băiatul ştia ce 
e radarul - câteva din cele mai bogate familii 
de pescari din Gratignol îşi puteau permite 
să aibă pe bărcile lor şi radare şi locatoare, 
pe când cele mai sărace trebuiau să se 
mulţumească doar cu locatoare - dar, din 
punct de vedere psihologic, micul ecran 
circular nu era nici pe departe echivalent cu 
vederea. 

Normal, nici prin gând nu-ţi putea trece să 
stai pe punte, la o viteză de aproape doua 
sute optzeci de kilometri pe oră. Nu puteau 
sta decât cel mult în spatele cabinei, a cărei 
formă fusese modificată extrem de subtil de 
ingineri, ca să devină eficienta din punct de 
vedere aerodinamic la asemenea viteze. Dar, 
când Bracy a început să dea senine că este 
neliniştit serios de această cursă orbească, 
Maddalena consideră că poate risca să 
treacă un timp pe comenzi manuale, pentru 
a-i demonstra că responsabilitatea ultimă nu 
fusese, totuşi, lăsată pe seama maşinilor. 

Aproape că a fost ultima hotărâre din 


viaţa ei. Pe locator şi-a făcut apariţia o 
creatură marină monstruoasă - nu un 
rechin-lup, dar ceva tot atât de mare - şi, 
văzând un asemenea obstacol drept în faţă, 
Bracy urlă speriat, trăgând brusc de cârma. 
Barca îşi afundă imediat bordul în apă, 
deoarece aripile subacvatice nu puteau 
compensa o manevră atât de bruscă, şi, 
aproape un kilometru, se rotiră ,în cerc, într- 
un nor de spumă şi stropi. 

Când Maddalena a reacționat - 
smulgându-i băiatului cârma din mână şi 
lăsând barca  sâ-şi revină la cursul 
programat - vietatea aceea ciudată era deja 
la mulți kilometri de ei. Singurul folos a fost 
că Bracy s-a convins că a încerca să 
piloteze manual traulerul la noua viteză 
maximă pe care o atingea acesta e o dorință 
la care e mult mai sănătos să renunțe 
definitiv. 

Când apăreau alte ambarcațiuni şi erau 
obligați să încetinească alura de marş, 
Maddalena avea destul timp să stea de 
vorbă cu băiatul şi, apropiindu-se de finalul 


călătoriei, ajunsese să afle destule ca sâ-i 
placă din ce în ce mai mult de el. Confruntaţi 
cu problemele majore cărora trebuise să le 
facă el faţă, mulţi tineri - dacă nu şi adulţi - 
s-ar fi dat bătuţi. Dar el - orfan, fără alt mijloc 
de a-şi câştiga existenţa în afara traulerului - 
se pusese hotărât pe treabă, încercând să 
suplinească dispariţia părinţilor săi, doi 
oameni harnici, cu experianţâă de o viaţă pe 
mare. O asemenea hotărâre cerea vână, nu 
glumă, nişte calităţi care nu aveau nimic de- 
a face cu faptul că se speriase de moarte 
văzând două siluete în costume blindate, ce- 
| urmăreau prin mulţimea aceea de maşinării 
care-l îngroziseră. Iniţial Maddalena nu se 
gândise la el decât ca la o unealtă cu 
ajutorul căreia să scape de supravegherea 
cyclopeenilor şi care s-o ducă până la insula 
lui Rimerley. Acum, pe măsură ce vorbeau, 
îşi dădea tot mai bine seama de calităţile lui 
- timid, ambițios, în ciuda limitărilor ce-l 
ţineau prizonier, şi extrem de mândru. 

Deşi era încă suferind din cauza 
supradozei de radiaţii pe care o încasase, 


tot ieşea la iveala din el o tenacitate de 
excepţie, similară cu cea pe care legenda o 
atribuia culilor din era pregalacticâ, oameni 
care pe jumătate flămânzi, pe jumătate 
degeraţi, îmbrăcaţi în zdrenţe, reuşeau 
totuşi să dea dovadă de o vitalitate de 
neînvins. 

Când insula lui Rimerley a apărut la 
orizont, obligându-i să încetinească, pentru 
a nu atrage atenţia, ea îşi modificase 
substanţial planurile iniţiale, şi ultimele 
două ore înaintea căderii întunericului şi a 
debarcării pe uscat şi le petrecu instruindu-l 
pe băiat în privinţa misiunii ce o aveau de 
îndeplinit. 


O adevărată ironie să putem sta aşa, aici, 
fără nici o fereală, plutind în derivă, duşi de 
curent, se gândea Maddalena pe când 
cerceta cu atenţie domeniul doctorului. Dar 
nu era râu deloc, pentru că, dacă ar fi fost 
obligaţi să aştepte până se întunecă pentru 
a se apropia, ar fi avut de rezolvat o serie de 
dificultăţi suplimentare. 


Studia imaginea insulei cu ajutorul unui 
periscop puternic, ce fusese instalat în 
catargul bărcii, care proiecta o imagine 
foarte clară pe ecranul aflat la baza acestuia. 
Era evident că Rimerley făcea parte din acei 
bogaţi „douăzeci la sută", cum le spunea 
Gus Langenschmidt, ba, ţinând cont de ceea 
ce vedea ea, putea foarte bine să considere 
că Rimerley intra în primii o mie de bogătaşi 
ai planetei. Pe insulă se afla o casă enormă - 
parte din ea intra chiar sub apa oceanului, 
încât puteai beneficia de o privelişte ce-ţi 
dădea senzaţia că te găseşti într-un imens 
acvariu, dacâ-ţi dădeai osteneala să cobori 
câteva trepte; un debarcader lângă care 
erau trase două hidroglisoare; un elicopter, 
parcat în imediata apropiere a casei; iar în 
spatele acesteia se vedea un drum ce ducea 
spre cel mai înalt punct de pe insulă - un 
platou ascuns în spatele unei pânze de 
copaci. 

Dacă toată averea asta e clădită pe 
negoţul cu „piese de schimb" pentru trupuri 
umane, probabil că omul ăsta are pe 


conştiinţă sute de victime, îşi zise 
Maddalena, simțind că i se întoarce 
stomacul pe dos când îşi dădu seama de 
asta. 

De sub punte ajungea până la ea o muzică 
de marş, prea estompată ca să poată 
distinge cuvintele, dar care suna 
mobilizator. Bracy se juca din nou cu 
aparatul de radio. Deşi avusese şi acasă 
unul, înainte să moară părinții lui, în timpul 
foametei din iarna trecută fusese obligat să-l 
vândă, şi oricum, aparatul instalat de 
oamenii Corpului era de departe superior 
oricăruia din cele existente în Gratignol. 

Maddalena continuă să cerceteze cu 
atenție insula din față, căutând semne de 
activitate omenească. Şi, într-adevăr, văzu 
câte ceva: un om care se întorcea de la 
pescuit, cu nişte undiţe pe umăr şi cu un 
coş ud, plin cu felurite vietăţi marine, în 
braţe; un altul în salopetă albă — probabil un 
mecanic - ce trebâlui puţin pe lângă 
elicopter, după care dispăru în casă. 

- Bracy! strigă ea. 


- O clipă! Şi, aproape imediat, capul 
băiatului îşi făcu apariţia din cabină. Poftim. 

- Te rog să mă ierti... ascultai ceva? 

Buzele băiatului se  strânseră a 
nemulţumire: 

- Un comunicat guvernamental. Tipul care 
vorbea zicea că închiderea bazei voastre ne 
va face viaţa mult mai grea, dar că trebuie să 
ne gândim şi la sărmanii noştri fraţi de pe 
planetele alea, cu refugiaţi. Dar tare aş vrea 
să ştiu de ce sunt atât de nerăbdători să 
facă una ca asta, să aibă grijă de şi mai 
mulţi oameni, când nu sunt în stare să ne 
ofere nici măcar nouă o viaţă decentă? 

Bună întrebare, îşi zise Maddalena în 
gând. Tot timpul călătoriei Bracy îi pusese 
fel de fel de întrebări despre Cyclops şi 
despre alte planete, demonstrând un bun- 
simţ şi o capacitate de înţelegere de-a 
dreptul surprinzătoare. Cel mai probabil, 
presupunea Maddalena, părinţii lui fuseseră 
relativ  şcoliţi faţă de media pescarilor 
cyclopeeni, şi-şi dăduseră toată osteneala 
ca fiul lor să fie cât mai bine educat. 


- Vrei să fac ceva? adăugă băiatul. 

- Da. Vreau să vezi dacă se desfăşoară 
vreo convorbire între insulă şi vreun alt loc 
de pe planetă. Printre aparatele de jos e şi 
unul care face treaba asta. Ţi-am arătat cum 
funcţionează... crezi câ-ţi mai aduci aminte? 

- Da, cred că da. Dacă nu, o sâ-ţi spun. li 
zâmbi scurt şi dispăru de unde venise. 

Ea chicoti şi-şi mută privirile la imaginea 
insulei ce se proiecta pe ecran. Dar curând îl 
auzi pe băiat strigând: 

- Nu-i nici un comunicator în funcţiune pe 
insulă. Cel mai apropiat e undeva departe, 
spre est - am impresia că este un hidroglisor 
care anunţă o modificare a planului de marş. 

- Foarte bine... mulţumesc. Vrei să vezi 
cum e şi cu comunicațiile din interiorul 
domeniului? 

După mai puţin de un minut îl auzi din 
nou: 

- Maddalena! E o conversaţie pe care cred 
că ar fi bine s-o asculţi. Ea se ridică repede 
şi sări prin tambuchiul deschis. Din 
difuzorul aparatului de interceptare - ce-ţi 


permitea să tragi cu urechea la convorbiri 
transmise prin fir, dacă te aflai la mai puţin 
de cincisprezece kilometri de locul de 
desfăşurare al acestora - se auzea o voce: 

- „totul să fie gata la miezul nopţii. Nu 
trebuie să ne întârzie absolut nimic! Ştiu că 
spun asta de fiecare dată, dar astâ-searâ e 
mult mai important ca-n alte daţi. Trebuie să 
terminăm totul în cel mult o jumătate de oră. 

Se auzi o alta voce: 

- Cu carantina şi cu embargoul ăsta, ce 
se-ntâmplăâ dacă se detectează o asolizare 
neprogramată şi suntem luaţi drept intruşi 
din Corp? 

Maddalena se încorda toată. 

- Nici o grijă! răspunse prima voce pe un 
ton răstit. Asolizarea nu e neprogramatâ. Nu 
ştii că transportul ăsta e chiar pentru Quist? 
Am fâcut-o sâ-l programeze oficial. Nu ştiu 
cum o fi denumit, presupun că ceva de 
genul „bunuri de lux pentru consum 
personal”... 

li răspunse un râs cinic, şi a doua voce se 
auzi din nou, în şoaptă: 


- Foarte bine! Foarte bine! 

- Asta e! zise prima voce. Mai e ceva? 

- Nu, cred că nu. 

- Atunci la treabă! 

Difuzorul amuţi, semn că pe insulă nu mai 
erau în funcţiune alte aparate pentru 
comunicaţii. 

- Despre ce era vorba? întrebă Bracy 
nedumerit. 

- O să sosească ceva din spaţiu, pentru 
Quist, zise Maddalena. Cam pe la miezul 
nopţii. Asta a fost clar, dar despre ce anume 
e vorba... 

Se opri din vorbă, străfulgerată de o idee. 
Langenschmidt îi pomenise de bănuiala lui, 
că ar exista o legătură între ultimatum şi 
piciorul lui Kolb - mai bine zis cu riscul de a 
i se descoperi originea acestuia - dar că nu- 
şi putea da seama ce anume ar fi obligat-o 
pe Quist să treacă imediat la fapte. Dacă 
însă nu era vorba de obligaţie, ci de mită... 
dacă era şi ea pe punctul de a deveni clienta 
lui Rimerley, pentru a-şi schimba o serie de 
organe ce începeau s-o lase - din 


înregistrarea de la Conferinţă, pe care o 
văzuse, era clar că Quist nu mai era deloc 
tânără - şi Rimerley îi spusese că n-are nici 
o şansă, dacă oamenii Corpului îi taie calea 
de aprovizionare cu piese de schimb... 

- Asta trebuie să fie! exclamă ea şi, 
ignorând figura uimită a lui Bracy, se 
năpusti spre comunicatorul subspaţial ce le 
asigura legătura cu baza Corpului. Aparatul 
funcţiona într-o bandă despre care se ştia că 
nu este deloc utilizată de aparatura 
existentă pe Cyclops, dar, pentru orice 
eventualitate, în caz că informaţiile de care 
dispunea Corpul erau eronate, i se ataşase 
şi un dispozitiv special de codificare. 

- Maddalena Santos, spuse ea, imediat ce 
se stabili legătura. Aş dori să vorbesc cu 
domnul comandant Langenschmidt. 

- Imi pare râu, i se răspunse. Domnul 
comandant a fost chemat de urgenţă în 
afara planetei, la o conferinţă în legătură cu 
redesfâşurarea personalului ce urmează să 
fie evacuat. 

- Fir-ar să fie... deja? Atunci daţi-mi-l pe 


înlocuitorul dânsului. 

- Ofiţerul cel mai înalt în grad aflat acum la 
bază este domnul doctor Nole, dar e ocupat 
cu echipa de inspectori cyclopeeni, la spital. 
Doriţi să vă fac legătura cu altcineva? 

- Nu, mulţumesc, zise Maddalena oftând. 
O clipă! Puteţi cumva să înregistraţi un 
mesaj codificat de la mine şi să i-l 
transmiteţi domnului comandant 
Langenschmidt? 

- Da, bineînţeles. Aşteptaţi un moment. Se 
auziră o serie de declicuri, apoi: Puteţi să 
începeţi. Inregistrăm. 

Maddalena îşi formulă bănuielile în 
cuvinte cât mai lipsite de pasiune, şi încheie 
zicând: 

- Apropo, Gus! Dacă tot eşti convins că o 
să se renunţe la ordinul de evacuare când 
cyclopeenii or să afle despre ce e vorba în 
realitate, de ce nu încerci sâ-i convingi pe 
superiori să utilizeze flota strânsă pentru 
transport ca să caute această PRZ încă 
necunoscută? Pentru evacuare sunt 
necesare pe puţin treizeci de nave, iar 


jumătate din numărul ăsta ar fi suficiente 
pentru căutare. Dar, cum te cunosc şi eu 
puţin, sunt convinsă că exact asta faci la ora 
actuală. 

Termină mesajul, mulţumi operatorului de la 
bază şi întrerupse legătura. Apoi se întoarse 
spre Bracy: 

- Ştii să foloseşti o armă energetică? îl 
întrebă ea. 

Băiatul scutură din cap. 

- Cred că în următoarea jumătate de oră o 
să te învăţ rapid asta. Orice o fi ceea ce se 
aduce aici la miezul nopţii, este ceva de 
valoare, şi, dacă intervenim, s-ar putea să 
avem şi probleme. Bună idee că am luat încă 
o armă, nu? 

Se lăsase întunericul, iar barca, aidoma 
oricărei alte bărci pescăreşti ce găsea un 
curent bogat în substanţe nutritive şi în 
peşti, continua să plutească în derivă. 


- Asta ne face invizibili cu ochiul liber, 
murmură Maddalena. E cazul să devenim 
invizibili şi pentru sistemele de alarmă 
împotriva hoţilor, şi dup-aia putem să 
plecăm la țărm. 

Bracy încercase să înţeleagă detaliile ce 
se aflau la baza ultimei ei afirmaţii, dar nu 
reuşise, îşi întinse braţul, iar Maddalena îi 
fixă un mic emiţător radio de încheietura 
mâinii. 

Cu puțin înainte, programase un 
calculator de uz general pentru a-i face 
invizibili la detectoare electronice - unul din 
cele mai sofisticate din trucurile la care 
recurgeau în această misiune. In principiu 
treaba consta în a cupla un aparat de 
interceptare a frecvențelor radio la 
calculator, care comanda acele mici 
emițătoare cu bandă ultraîngustâ, de la 
mâinile lor. Aparatul de interceptare urma să 
determine imediat frecvențele pe care lucrau 
detectoarele de pe insula, le transmitea 
calculatorului, iar acesta făcea emiţătoarele 
să genereze un semnal de bruiere a 


detectoarelor, care nu vor înregistra astfel 
decât o prezenţă difuză, ca un mic banc de 
ceaţă. Aveau şi avantajul că vara, la această 
latitudine, imediat după apusul soarelui se 
lăsa o uşoară pâclă. 

- Adu-ţi însă aminte, îl preveni Maddalena 
pe Bracy pe un ton cât se poate de serios, 
chiar dacă e întuneric beznă şi suntem 
invizibili pentru detectoare, tot putem face 
vreun zgomot, iar asta ne va da imediat de 
gol. Aşa că fii foarte atent cum te mişti. 

Bracy dădu din cap, zâmbind. Dar 
zâmbetul îi dispăru imediat ce privi în jos şi 
dădu cu ochii de patul armei energetice, ce 
ieşea din holsterul impermeabil de la şold. 
Maddalena avu o tresărire de îngrijorare - 
era oare înţelept să-i dea pe mână o armă, 
când singura instrucţie de care beneficiase 
nu era decât teoretică? Doar cu mare 
dificultate îl făcuse să nu tragă cu arma, dar 
nu îndrăznise să-l lase să vadă ce se 
întâmplă când se declanşa un impuls - 
armele energetice nu erau genul de 
armament  la-ndemâna pescarilor, iar o 


descărcare era ceva ce nu putea trece 
neobservat, mai ales dacă trâgeai în apă, 
unde se ridica brusc un perete de aburi înalt 
de mai bine de cincisprezece metri. 

Oricum era prea târziu să se mai 
răzgândească, nu mai era timp de pierdut, 
şi, cu mult înainte de miezul nopţii, trebuiau 
să termine de explorat casa, terenul din 
imediata vecinătate a acesteia şi platoul 
acela mai înalt, ascuns în spatele copacilor. 
Deoarece acolo, după cum credea 
Maddalena, era singurul loc în care putea 
asoliza o navă spaţiala, exceptând cazul în 
care aceasta ar fi efectuat o asemenea 
manevră direct pe apă - fapt care nu ar fi 
putut să nu fie remarcat de oricine se afla 
relativ aproape, datorită norilor de spumă şi 
de aburi ridicaţi, cât şi datorită valurilor 
enorme care s-ar fi stârnit. 

Aşa că Maddalena era aproape sigură că 
nava va asoliza acolo, după copaci. Şi, 
mergând ca melcul, le va lua pe puţin două 
ore ca să cerceteze restul, ca să nu mai 
vorbim de pregătirea  diversiunii de 


acoperire, în cazul în care ar fi fost surprinşi 
de Rimerley sau de vreunul din oamenii săi. 

- Ancora! îi spuse ea lui Bracy. 

Mişcându-se în tăcere, ca o fantomă, 
băiatul o lăsă în apă şi, când simţi că a ajuns 
la fund, smuci scurt de cablu, să se asigure 
că e bine fixată. Când îl auzi că-i spune în 
şoaptă că totul e în regulă, Maddalena se 
lăsă să alunece peste copastie şi, cu mişcări 
de expert, aproape fără nici un zgomot, o 
porni înot spre țărm. 

In aripa casei ce se întindea chiar pe 
ţărmul apei se zăreau câteva lumini, dar nu 
se vedea nimeni în încăperea de la parter. 
Pe o masă, zăceau resturi de mâncare - cel 
care cinase acolo nu părea să fi avut prea 
multă poftă de mâncare în seara aceea. Prin 
ferestrele de la etaj se zăreau mişcându-se 
nişte femei - erau trei, una în uniformă albă, 
celelalte două în halate verde închis. 

Maddalena îl conduse pe Bracy de-a 
lungul țărmului pe o oarecare distanţă, 
înainte de a se urca pe mal. Avea deja o idee 
destul de clară în privinţa planului casei: 


partea dinspre mare era rezervata sefului, 
iar în cea dinspre uscat erau locuinţele 
servitorilor şi diverse birouri şi ateliere. Nu 
se vedea nici urmă de copii - ori Rimerley nu 
era căsătorit, ori aceştia se găseau într-o 
altă clădire, ce nu o văzuseră până atunci. 
Sau, bineînţeles, poate că doctorul era 
destul de în vârstă, iar copiii lui erau deja 
mari. Dar Maddalena se gândise tot timpul la 
el ca la un om tânăr, lacom şi crud, şi nu ca 
la un bătrân acru şi posomorât. 

Mai întâi s-au îndreptat spre debarcaderul 
unde erau amarate cele două hidroglisoare. 
Nimeni nu i-a observat pe când se aplecau 
deasupra celor două graţioase 
ambarcaţiuni. De acolo s-au dus direct la 
elicopter. Mecanicul tocmai îşi terminase 
treaba, se ştergea pe mâini şi-şi strângea 
sculele. Au aşteptat cinci minute după ce 
omul a plecat, apoi Maddalena a apropiat un 
mic obiect de o latură a aparatului de zbor. 
Care s-a lipit ferm de metal, imediat ce l-a 
atins. 

De acum încolo, daca nu era destul de 


atent să observe micile obiecte lipite de ei, 
oricine ar fi încercat să părăsească insula cu 
hidroglisorul sau cu elicopterul ar fi atras 
atenţia - extrem de nedorită - unei mici 
rachete ghidate prin radio, cu încărcătură 
paralizantă. 

Dar Maddalena se îndoia că va fi cineva în 
stare să descopere micile ei balize. Pentru 
că respectiva persoană va fi, sigur, extrem 
de grăbită. 

- Am închis deci uşile, şopti Maddalena. 
Acum să ne ocupăm şi de ventilatoare. 

Privise cu multă atenţie de pe trauler 
instalaţia de aer condiţionat a casei: două 
prize de admisie-evacuare înalte, prin care 
aerul era pus forţat în circulaţie de pompele 
de sub acoperiş. Bracy o asigurase că el - 
obişnuit să se lupte cu pânzele solare în 
rafale de vânt cu totul neaşteptate - poate 
ajunge la prize cu cea mai mare uşurinţă. 
Dar asta n-o împiedică să se uite la el cu 
sufletul la gură şi cu mâna pe armă în timp 
ce se căţăra pe unul din turnuri, unde 
trebuia să aşeze trei canistre de sticlă, 


legate cu o coardă explozivă, ce avea la 
fiecare din capete câte un detonator 
telecomandat. 

Avusese ceva bătăi de cap până îşi 
dăduse seama care e cel mai probabil loc în 
care se afla Justin Kolb, dar, când 
concepuse trucul cu instalaţia de aer 
condiţionat, îşi dăduse imediat seama care 
era cea mai realistă posibilitate. Orice 
doctor cu bun simţ, care primea pacienţi în 
casa lui, nu i-ar fi cazat decât undeva 
aproape de capătul sistemului de circulare 
al aerului prin locuinţa lui, pentru ca nu 
cumva eventualele infecţii să se 
răspândească în toată casa. Imediat ce 
Bracy se dădu jos, îi spuse să stea de pază, 
şi se apropie de fereastra camerei aflate 
chiar sub cele două prize. 

Şi într-adevăr, Kolb era acolo, într-o 
încăpere mare, plină cu aparatură medicală: 
privea înregistrarea unui spectacol muzical 
şi sorbea dintr-un pahar cu vin. In cameră 
nu mai era nimeni, dar, de ambele părţi ale 
patului în care stătea, se găsea câte un 


comunicator, iar spre pieptul lui era 
îndreptat un scanner medical. 

Iniţial Maddalena avusese de gând sâ-l 
găsească pe Justin Kolb, sâ-l răpească şi 
sâ-l ducă într-un loc unde Corpul să poată 
trimite o navă care să-l ia la bord. Dar cele 
aflate mai devreme o făcuseră să-şi schimbe 
planul. Ceea ce gândise ea iniţial era prea 
simplu de realizat: activează detonatoarele 
de la canistre, aşteaptă zece minute ca să 
adoarmă toată lumea din casă, sparge 
fereastra şi du-l pe Kolb la barcă. 

Soluţia actuală era mult mai bună. 

Se îndepărtară de casă şi o porniră spre 
terenul mai înalt din spatele copacilor. 
Mergeau paralel cu drumul, fără să poată fi 
văzuţi de pe el, precauţie pentru care 
Maddalena se felicită călduros când un 
glisor de teren rapid porni dinspre casă, 
dispăru printre copacii din faţă şi se 
întoarse de unde plecase. 

Copacii aveau frunziş bogat, iar frunzele 
aveau ţepi - o specie din partea locului, 
despre care ea habar n-avea. Şi, înainte ca 


Bracy să-i arate cum să facă să se ferească 
de ele, se trezi cu o serie de zgârieturi pe 
faţă. Pe ultima porţiune de drum au fost 
obligaţi să înainteze extrem de încet, dar, în 
cele din urmă, au ajuns pe micul platou ce 
domina insula. 

Maddalena îşi strânse buzele. Chiar şi 
numai la lumina stelelor, tot îşi putea da 
seama că are în faţă unul din cele mai bine 
echipate terenuri de asolizare pentru nave 
spaţiale de care auzise ea vreodată. Platoul 
era dominat de o clădire joasă, pe 
acoperişul căreia se găsea o impresionantă 
pădure de antene, inclusiv una de 
neconfundat, pentru comunicaţii subeterice 
pe distanţe interstelare - un adevărat şoc să 
dea peste asemenea echipament acolo. 
Până la urmă, poate că guvernul cyclopean 
chiar colabora cu Rimerley. 

Dar oare ce urma să sosească la miezul 
nopţii? Un picior nou pentru Justin Kolb? O 
asemenea dovadă ar fi fost mai mult decât 
suficientă pentru a obţine condamnarea lui 
Rimerley şi a complicilor lui chiar şi în faţa 


unei instanţe cyclopeene, să nu mai vorbim 
de una galactică! 

- Ce facem acum? o întrebă Bracy în 
şoaptă, atingând-o uşor pe braţ, să-i atragă 
atenţia. 

- O să încercăm să-i luăm prin surprindere 
pe indivizii ăştia care trebuie să sosească 
din spaţiu şi să punem mâna pe ei, îi spuse 
Maddalena la fel de încet. Nu ştiu câţi or fi, 
nici câţi oameni or să-l însoţească pe 
Rimerley încoace. Cei care rămân în casă nu 
sunt o problemă... Ah, fir-ar să fie! 

Se lovi furioasă cu palma pe frunte. 

- Ce-i? o întrebă Bracy. Când ea spusese 
că oamenii din casă nu vor fi o problemă, pe 
faţa lui se  aşternuse un zâmbet de 
satisfacţie - ideea cu canistrele îi plăcuse în 
mod cu totul deosebit, mai ales că simţise 
pe pielea lui efectul gazului anesteziant ce 
se degaja din canistre când erau sparte, în 
noaptea când fusese încolţit în centrala 
energetică de la bază. Dar zâmbetul îi 
dispăruse imediat ce auzise exclamaţia ei. 

- S-ar putea ca Rimerley să nu vină aici cu 


un glisor de teren. S-ar putea să folosească 
elicopterul, şi, dacă o face, o să fie paralizat 
imediat. Trebuie să mă întorc, să iau baliza 
aia nenorocită de pe el. 

- Lasă-mă să mă duc eu, spuse Bracy. 

Ea ezită o clipă. Băiatul se dovedise atent 
până acum şi, cum nu prea mai aveau mult 
timp... 

- OK, se hotări ea. Nu trebuie decât să te 
apropii şi să smulgi baliza... ai văzut unde 
am pus-o? 

- Da. Pot face asta foarte uşor şi o să mă 
întorc repede. 

- Succes! spuse ea în urma lui. 

Apoi, furioasă pe propriul ei exces de 
ingeniozitate, porni să înconjoare micul port 
spaţial, în căutare de ascunzători. Să faci 
prizonier echipajul unei nave spaţiale, în doi, 
nu era prea uşor. Dar în trauler erau o serie 
de echipamente care făceau treaba posibilă, 
cu condiţia să ajungă acolo, să se întoarcă 
şi să instaleze totul la timp... De ce întârzia 
Bracy atâta? Era absolut necesar să-l 
aştepte aici... n-ar fi fost mai bine să încerce 


sâ-l întâlnească în drum spre țărm, să 
economisească puţin timp? 

Mai bine nu. 

Configuraţia stelelor de pe cer arăta că se 
apropia miezul nopţii, dar Bracy încă nu se 
înapoiase. Tresărind, Maddalena îşi dădu 
seama că, dacă nu vine imediat, va fi prea 
târziu ca să mai poată aduce aparatura de la 
trauler. 

Şi, într-adevăr, era prea târziu! Dinspre 
casă se auzi zgomotul motoarelor 
elicopterului. Pe lângâ locul de parcare al 
acestuia se vedeau lumini de lanterne, 
acoperite din când în când de siluete ce se 
mişcau în grabă. 

Aparatul începu să se înalțe, şi, timp de 
câteva clipe, aşteptă să audă cum îşi ia 
zborul racheta cuplată cu baliza ce o lipise 
de el. Dar nu se întâmplă nimic. lar 
elicopterul o porni spre platou. 

Auzi un foşnet în tufişurile de lângă ea, şi 
se răsuci pe călcâie, cu mâna pe patul 
armei. 

- Eu sunt! îi zise băiatul, speriat de reacţia 


ei. Se răsti furioasă la el: 

- Ce-ai stat atâta? Nu mai avem timp să 
ajungem la trauler, să aducem ce ne trebuie! 

- Imi pare rău. N-am îndrăznit să mă 
apropii. Lucrau mai mulţi la elicopter - îi 
fixau un fel de tavă sub burtă. Când s-a 
făcut târziu şi n-am mai putut aştepta, m-am 
luat după unul din ei şi, când ceilalţi nu erau 
atenţi, i-am făcut aşa. Şi băiatul îşi puse 
mâinile pe gât, icnind sugestiv. După aia i- 
am luat salopeta, m-am dus la maşinăria aia 
şi am luat baliza. Am făcut-o exact la tanc - 
din casă a ieşit un bărbat, cineva important, 
să vadă dacă oamenii îşi terminaseră treaba. 
Eu m-am întors, l-am omorât pe omul ăla şi 
am scăpat de cadavru. l-am auzit căutându-l 
un timp, dar nu cred că or să-l mai 
găsească, în golf e un rechin-lup... l-ai 
văzut? 

- Nu! exclamă Maddalena. 

- Este acolo. Nu se hrănea, nu era însoţit 
de şorecari, dar sunt totdeauna flămânzi, 
când e vorba de carne de om. 

Maddalena încerca să facă faţă pe cât mai 


bine cu putinţă poveştii băiatului. 

- Ce facem acum? insistă Bracy. 

Ea dădu din umeri. 

- Cred că o să cântăm după ureche. 

- Poftim? 

- Nu contează. Fii atent, cască bine ochii, 
ascultă şi fă exact ce-ţi fac eu semn să faci. 
Va trebui să ne descurcăm cum putem, doar 
cu două arme energetice, dar având surpriza 
de partea noastră. 

li făcu semn să tacă şi să se ascundă. 
Deasupra copacilor apăruse helicopterul. 

Pe când nava începea să fie scuturată de 
curenţii de aer, reintrând în atmosfera 
planetară, Heimdall se întreba neliniştit cât 
crezuseră oamenii lui în explicaţiile sale. Le 
spusese că afacerea asta e atât de 
profitabilă, încât îşi pot permite să se 
întoarcă acasă cu toţii - un fel de concediu 
suplimentar - şi, după toate aparențele, în 


privinţa asta nu avea să se plângă cineva - 
localnicii se vor descurca foarte bine o 
vreme şi fără Primitorii de Bolnavi, până la 
următoarea comandă fermă, când vreun 
client bogat, temător de moarte, va avea 
nevoie de o inimă nouă, sau vreun idiot la 
fel de bogat, ca lustin Kolb, dădea bot în bot 
cu vreun rechin-lup. 

Era însă adevărat că în istoria 
întreprinderii lor era pentru prima dată când 
întreaga echipă se retrăgea şi revenea acasă 
en masse. 

Luase hotărârea asta raţional, cu sânge 
rece. Dacă întâmplător Rimerley estimase 
greşit efectele pe care ultimatumul lui Quist 
urma sâ-l aibă asupra activităţii Corpului, şi 
dacă vreun doctor băgăcios se încăpăţâna 
să analizeze structura genetică a piciorului 
grefat al lui Kolb, nu-şi dorea câtuşi de puţin 
ca Patrula să-l prindă în capcană pe planeta 
aia împuţită, pentru care nu merita să mişti 
nici măcar un deget. 

Pe termen lung, nici nu se punea 
problema ca afacerea să fie abandonată, 


evident, în câţiva ani, inevitabil, va deveni el 
însuşi client şi va avea nevoie de 
îndemânarea profesională a lui Rimerley - 
uneori, după eforturi intense, respiraţia îi era 
greoaie, semn că plămânii începuseră deja 
să-i îmbătrânească. Şi, când va veni vremea, 
de ce să-şi cheltuiască bună parte din 
averea câştigată din greu plecând pe vreo 
planetă mai prosperă, pentru tratamente 
medicale, când persoana lui era 
indispensabilă pentru Rimerley, şi deci îl 
putea convinge pe acesta sâ-i facă o revizie 
gratuită? 

Lăsând toate astea la o parte, se întreba 
serios dacă oamenii lui nu bănuiau ce se 
ascunde în spatele ordinului de retragere. 

Era un adevărat noroc faptul că drumul 
dura atât de puţin - în spaţii restrânse 
temperamentele se încingeau repede şi 
izbucneau uşor. 

Şi mai era şi fata, indiscutabil foarte 
frumoasă. Cei mai mulţi dintre oameni nu 
fuseseră în stare să depăşească repulsia 
provocată de mizerie şi să se atingă de vreo 


femeie din partea locului, pe timpul şederii 
pe acea PRZ. Dar Soraya fusese spălată, 
dezinfectată, aşa că... Mda, călătoria asta 
scurtă era un adevărat noroc. 

- Suntem aşteptaţi la terenul de asolizare, 
raportă pilotul inutil. O să cobor direct. 

- Te-ai uitat după nave ale Patrulei? Cu 
evacuarea asta a bazei Corpului, mă 
aşteptam ca spaţiul să colcăie de ele. 

- Sunt dincolo de orizonul planetei, 
mormăi pilotul. La vreo trei mii cinci sute 
sau patru mii de kilometri de aici. 

Aşadar nici o problemă. Heimdall simţi 
cum tensiunea de care fusese cuprins 
începe să-l părăsească. 

Totul mergea atât de bine, încât se simţea 
aproape nemulțumit, gândindu-se că-şi 
irosise atâta energie făcându-şi griji inutile. 
Nava atinse solul cu o uşoară zdruncinătură, 
abia perceptibilă - pilotul devenise expert în 
aterizări pe suprafeţe planetare neregulate, 
iar amenajarea terenului de aici nu era 
depăşită decât de porturile spaţiale publice. 
Heimdall era deja în dreptul panoului de 


acces când se aprinseră luminile ce 
semnalizau încheierea manevrei de aterizare 
şi acesta se dădu în lături, dezvăluind 
întunecimea de afară şi câteva felinare, la 
lumina cărora se zărea un helicopter parcat, 
lângă care stăteau patru oameni. 

- Staţi o clipă! se răsti Heimdall la cei din 
echipa lui ce erau nerăbdători să ajungă la 
sol, după care rosti cu voce tare în noapte: 
Doctore? 

- Sunt aici, îi răspunse Rimerley. Ai avut 
vreo neplăcere? 

- Nu, absolut nici una. Poţi să duci fata jos 
cu elicopterul? Am tinut-o tot drumul în 
comă. 

- Da, am instalat un suport pentru 
brancarda ei. Scoate-o şi o s-o ducem 
imediat în casă. După aia o să mă întorc să 
vă iau şi pe voi. 

- Perfect! Heimdall se întoarse şi făcu un 
semn scurt, ordonând să fie adusă fata în 
dreptul deschiderii. Considera că încă nu 
sosise momentul să-i spună lui Rimerley că 
va fi nevoie de cel puţin încă trei drumuri cu 


elicopterul ca să ducă jos toţi oamenii care 
veniseră cu el. 

Soraya fu preluată de doi oameni şi dusă 
la elicopter, unde targa ei fu fixată în 
suportul de sub burta acestuia. Heimdall era 
lângă targa şi, imediat ce treaba fu 
rezolvată, făcu un semn cu capul spre 
Rimerley: 

- Poţi să pleci... dar, te rog, nu întârzia 
prea mult să trimiţi elicopterul înapoi, da? 

Rimerley, bănuitor, sesiză o notă falsă în 
glasul lui Heimdall şi-l privi lung. Apoi făcu 
câţiva paşi, ieşind din conul de lumină de 
lângă elicopter, ca să poată vedea mai bine 
deschiderea de acces a navei. Şi, evident, îşi 
dădu imediat seama că prin panoul deschis 
se zăreau mai multe capete decât ar fi 
trebuit să fie în mod normal. 

- Heimdall, ai adus toată echipa cu tine? 
zise el cu voce aspră. 

Heimdall trase adânc aer în piept. 

- Da. Şi nu ne întoarcem acolo până ce nu 
se mai calmează puţin spiritele. 

Nedumeriţi, oamenii care-l însoţiseră pe 


Rimerley se apropiată de patronul lor. 
Analog, auzind vorbele lui Heimdall şi 
dându-şi seama că bănuielile lor sunt 
confirmate, toţi cei care se aflau în navă 
săriră pe sol, începând să pună frenetic 
întrebări. Timp de câteva clipe fu o gălăgie 
teribilă, nu se auzeau decât reproşuri şi 
acuzaţii, ca şi cum s-ar fi rupt un zăgaz, prin 
care se revărsa teama oamenilor. 


Nici că se putea mai bine, se gândi 
Maddalena. Toţi cei din navă sunt afara. Pot 
să fac pariu că aşa e - pur şi simplu nu e loc 
înăuntru pentru mai mulţi. Şi au pomenit 
ceva despre o fată pe care au adus-o cu ei. 
De pe PRZ, făra nici o îndoială. 

li făcu un semn lui Bracy, iar băiatul se 
puse imediat în mişcare, îndepărtându-se 
câţiva paşi de ea, şi, după ce îl văzu ajuns la 
locul lui, se ridică şi ea în picioare. 

Vocea îi răsuna cu o autoritate 
paralizantă, având volumul amplificat de 
zece ori: 

- Rămâneţi pe loc, toţi! Sunt ofiţer al 


Corpului Galactic şi vă arestez pentru 
încălcarea Codului Galactic Unificat! 

Efectul acestui ordin - vorbele parcă îi 
izbeau pe cei cărora le erau adresate - a 
confirmat toate speranţele ei. Treceau 
secunde bune şi pe terenul de asolizare 
nimeni nu era încă în stare sâ-şi revină din 
imobilismul care pusese stăpânire pe ei. lar 
în acest timp Maddalena apăsase pe butonul 
unui mic dispozitiv de la centură, activând 
detonatorul celor trei canistre cu gaz 
ascunse în sistemul de aerisire al casei, şi 
făcând să se reverse prin ventilatoare o 
cantitate de anestezic suficientă pentru a 
adormi o întreagă armată. 

Apoi omul pe care-l identificase ca fiind 
Rimerley - cu mai mult sânge rece decât 
ceilalţi - se desprinse de restul grupului, 
pornind în fugă spre helicopter. Gestul lui fu 
salutat cu urlete, iar cineva cu bun simţ 
spuse chiar: 

- Opriţi-l! 

- Practicant de Patrulă Bracy! urlă 
Maddalena în  porta-voce. Dezafectează 


helicopterul! 

Şi, pentru numele galaxiei, fără s-o răneşti 
pe fata aia de dedesubt! Avu impresia că 
băiatul nu va executa ordinul şi tocmai 
ducea mâna la arma ei când băiatul trase. 

Perfect. 

Bracy avusese bunul-simţ - extrem de rar 
- să nu se grăbească la prima utilizare a 
armei energetice. Işi amintise să rămână 
calm, să ţintească atent, cu braţul ferm şi 
abia apoi să declanşeze impulsul. 

Acesta străluci orbitor, luminând întreaga 
insulă ca un fulger, şi reteză rotorul 
helicopterului exact când Rimerley ambala 
motorul, făcând ca palele să se transforme 
într-un disc lucios. 

Pe parbriz, în dreptul pilotului, căzu o 
ploaie de picături de metal topit, opacizând 
materialul plastic, iar Rimerley ţipă ca un 
animal speriat. Dar era greu de presupus că 
fata, protejată de corpul aparatului, avusese 
ceva de suferit. 

- Mulţumesc, Bracy, zise Maddalena cu 
amplificatorul dat la maximum. Ceilalţi 


rămâneţi la locurile voastre, şi, dacă vreunul 
din măcelarii ăştia face vreo mişcare sau 
încearcă să fugă, prăjiţi-i. S-a înţeles? Bracy, 
vino aici şi ajută-mă să-i dezarmez. 

Violenţa declanşării unei arme energetice 
are un impact psihologic deosebit de 
puternic, chiar şi asupra unor oameni 
născuţi şi crescuți pe Cyclops, unde 
violenţa se întâlnea mult mai frecvent decât 
pe planetele mai civilizate. Impietriţi, cu 
feţele crispate de groază, oamenii aşteptau 
ca Maddalena şi Bracy să se apropie de ei, 
ca o turmă de vite la abator. Bracy zâmbea 
cu toată faţa, mulţumit de contribuţia pe 
care o avusese până acum la această 
treabă, şi Maddalena trebui să se încrunte 
feroce la el, ca să-l facă să adopte o mină 
ceva mai potrivită pentru un practicant aflat 
în misiune oficială. 

Planul pe care-l gândise Maddalena 
pentru acest moment critic al operaţiunii s-a 
dovedit excelent. Bracy se apropia de 
fiecare om pe rând, cu arma în mâna 
dreaptă, ţinând în stânga o capsulă cu 


anestezic, la care era ataşat un dozator 
automat, în timp ce-i scotea omului arma din 
holster - doar patru erau înarmaţi - îl prindea 
cu stânga de umăr, lipindu-i capsula de 
piele. Pe faţa omului apărea o expresie de 
surprindere, după care acesta se prăbuşea 
la pământ, în mai puţin de treizeci de 
secunde. 

Intre timp Maddalena se îndreptase spre 
helicopter,  luminându-l cu o  lanternă. 
Rimerley stătea la locul lui, gemând. Sub 
aparat era fata, zăcând nepăsâtoare, cu 
părul lung şi negru atârnând peste marginea 
tărgii. 

Hmm! Foarte drăguță! Mă întreb dacă 
aveau de gând s-o... demonteze, pentru a 
obține piese de schimb! 

Dar nu era momentul pentru asemenea 
gânduri macabre. In spatele ei fulgeră ceva, 
iar ea se răsuci pe călcâie. Bărbatul acela 
înalt, cu nas coroiat, care supraveghease 
transferul fetei de la navă la helicopter - 
Heimdall, parcă aşa îi spusese Rimerley - 
âşnise din grupul de lângă navă, şi alerga 


disperat spre adăpostul copacilor. Bracy 
trăsese după el, dar nu-l nimerise. 

Intr-o clipă îşi smulse şi ea arma din 
holster, şi nu rată ţinta. 

Oamenii care erau încă în picioare icniră, 
apoi - un fel de unison tragi-comic - se 
aplecară în faţă, vomitând. De la o asemenea 
distanţă, impulsul unei arme energetice 
transforma un om într-o mână de oase 
calcinate, dinspre care se ridica un miros 
delicios şi greţos, în acelaşi timp, de friptură 
bine făcută... 

Maddalena aşteptă până când se 
convinse că Bracy controla deplin situaţia, 
apoi se întoarse spre Rimerley. Acesta îşi 
mai recâştigase ceva din siguranţa de sine, 
şi începuse să urle în comunicator, probabil 
cerând ajutor. 

- Nu-ţi foloseşte la nimic, îi spuse 
Maddalena scurt. Am gazat sistemul de 
aerisire, şi toată lumea din casă o să doarmă 
buştean-până dimineaţă. Hai, dâ-te jos de 
acolo! 

Rimerley se conformă, mişcându-se 


aidoma unei marionete manevrată cu 
stângăcie. Neatent, îşi suci şi glezna când 
sări pe pământ. La ordinul dat de Maddalena 
se îndreptă şchiopătând spre tovarăşii lui, 
începând să se plângă de modul în care e 
tratat. 

- Dacă te mai aud zicând ceva, îi spuse 
Maddalena cu duritate, o să-ţi tai un picior, 
la fel cum i l-ai tăiat şi tu nenorocitului acela 
de la care ai prelevat grefa pentru lustin 
Kolb. Clar? 

Rimerley înghiţi nodul enorm care i se 
pusese în gât, şi o luă rapid din loc. 

- Ăştia sunt toţi, zise Bracy mândru, 
arătând spre grămada de trupuri întinse la 
pământ. Armele le-am pus acolo. 

- Excelent, zise Maddalena. Sinceră să fiu, 
n-am crezut că o să reuşim. Ai fost 
formidabil, îl prinse de umăr, uitând o clipă 
de ceea ce tocmai le făcuse el acelor oameni 
întinşi pe jos, şi fu mai întâi nedumerită, 
apoi amuzată, când îl văzu ducându-şi cu 
teamă mâna la umăr, să se asigure că nu i 
se întâmplase nimic şi că nu urma să fie, la 


rândul lui, adormit. 

Rimerley, respirând din greu, se lupta să- 
şi recapete demnitatea. Spuse înfipt: 

- Vreau să ştiu cu ce drept... 

- Ţi-am spus deja, se răsti Maddalena la 
el. Dacă vrei să cunoşti acuzaţiile detaliate, 
probabil că principala va fi cea de 
omucidere, şi, în plus, ingerinţă cu o PRZ. 

Rimerley zâmbi condescendent. 

- Guvernul nostru contestă legalitatea 
principiului de noningerinţă, probabil că 
ştiţi. Şi dreptul la euthanasie este 
recunoscut pe foarte multe planete. Dacă 
presupuneţi că am recurs la omucidere 
pentru a obţine grefele pe care le-am utilizat, 
vă înşelaţi amarnic. Vă pot arăta câte un act 
semnat de fiecare donator în parte, prin care 
acesta îşi reclamă dreptul la euthanasie, 
datorită fie unei boli incurabile, fie unei răni 
grave. 

- Inclusiv fata de acolo? ripostă 
Maddalena şi văzu cu mulţumire cum groaza 
şterge zâmbetul de pe faţa doctorului. 

- Ce mai facem acum? se repezi Bracy la 


ea. 

- Ei bine, dacă indivizii ăştia tot au fost 
atât de amabili să ne pună mijloacele 
necesare la dispoziţie, zise Maddalena, cred 
că putem să plecăm imediat să ne întâlnim 
cu domnul comandant Langenschmidt. N- 
am mai pilotat o navă spaţiala de câţiva ani 
buni, dar se spune că dacă te învaţă Corpul 
ceva, nu mai uiţi niciodată. Cum îţi surâde o 
călătorie spaţială, Bracy? 

Băiatul ezită. Dar imediat mândria i se 
revoltă, depăşind teama, şi-şi trase umerii 
spre spate, dând din cap cu vigoare. 

- Atunci ajută-mă să duc stârvurile astea 
la bord, şi plecăm imediat, spuse 
Maddalena. 

Nava care-i aducea de pe Pământ pe cei 
trei membri ai comisiei de anchetă - şi care 
lăsase în urmă parasec după parasec, cu o 
viteză ce făcea ca lumina să pară un melc 


obosit pe lângă ea - asoliză în zona de 
parcare de la baza Cyclops, oprindu-şi 
motoarele. Membrii comisiei de anchetă îşi 
făcură imediat apariţia: doamna general Lyla 
Baden - mică de stat dar mare-n glas - şi doi 
colonei - un grad ce trăda faptul că aceştia 
nu  serviseră niciodată în Patrulă, ci 
avuseseră parte de o carieră exclusiv 
administrativă. 

- Doamna general Baden? spuse doctorul 
Anstey Nole, făcând un pas înainte spre ei, 
sâ-i salute. Mă numesc Nole, la ora actuală 
sunt  locţiitorul domnului comandant al 
bazei. 

Doamna general Baden aruncă o privire în 
jur, cu ochii ei albaştri, ca de gheaţă. 

- Aţi primit un ultimatum ca până mâine, 
cel târziu, să părăsiţi această bază, nu? 
Unde vă sunt pregătirile de evacuare? 

Intr-adevâr, chiar şi un observator 
complet neavizat îşi putea da seama că 
activitatea la bază se desfăşura normal - 
oameni şi roboţi, departe de a demonta 
frenetic diverse instalaţii, îşi vedeau liniştiţi 


de munca lor obişnuită - fapt ce-i 
indispusese la culme pe inspectorii 
cyclopeeni. li făcea să se simtă absolut 
neajutoraţi, pentru că o planetă înapoiată, 
precum Cyclops, nu putea întreprinde nimic 
împotriva Corpului, dacă acesta se hotăra să 
refuze să execute ordinele primite. 

Maiorul Barly făcu, la rândul lui, un pas 
înainte din locul în care stătuse, lângă Nole: 

- Doresc să luaţi cunoştinţă că protestăm 
în cel mai vehement mod cu putinţă faţă de 
atitudinea sfidătoare cu care suntem trataţi 
de comandantul bazei! tună el. Până ieri a 
fost cât se poate de cooperant. Apoi, brusc, 
a contramandat toate ondinele în vederea 
evacuării şi refuză să mă primească şi sâ-mi 
ofere explicaţii asupra atitudinii sale. 

- Hmm! Doamna general îşi îndreptă 
privirea spre el: Dumneata cine eşti? 

- Vă rog să mă scuzaţi. Barly se reculese, 
luă poziţie de drepţi şi pocni din călcâie: 
Bengt Barly, maior, Forţele Spațiale 
Cyclopeene, desemnat să supravegheze 
evacuarea acestei baze. 


- Aşa deci. Şi unde este acum 
comandantul? De ce nu e aici, să ne 
întâmpine la sosire? Tonul doamnei general 
devenise tăios, glacial. 

- Domnul comandant Langenschmidt vă 
aşteaptă la vila dânsului, doamnă general, 
răspunse Nole calm. Mi s-a ordonat să vă 
duc imediat acolo. 

- Atunci execută ordinul, zise acru 
doamna general. Vreau să primesc rapid 
nişte explicaţii... şi ar fi bine să fie unele cât 
mai solid motivate. 


Langenschmidt îi salută pe noii veniţi cu o 
figură pe care nu se citea nici urmă de 
emoție. Nu era singur în încăperea în care-i 
primise. Mai erau acolo - în afară de şase 
corpmani înarmaţi - un bărbat bătrâior, care 
arăta de parcă ar fi fost bolnav, fără a trăda 
o suferinţă anume - poate că era vorba de 
frică; un tânăr care se ţinea la fel de ţeapăn 
ca un corpman, deşi era clar că nu era aşa 
ceva, pentru că avea părul complet ras, nu 
tuns la lungime regulamentară; o fată foarte 


tânără, cu păr negru şi ochi mari, ca de 
păpuşă, plini de teamă; şi o femeie în 
uniforma Corpului, pe faţa căreia parcă se 
ghicea o bănuială de zâmbet. 

Doamna general Baden spuse, fără nici o 
introducere: 

- Şeful echipei de inspectori cyclopeeni 
mi-a raportat că ai contramandat toate 
ordinele referitoare la evacuare. De ce? 

Langenschmidt răspunse fără să 
clipească: 

- Deoarece această bază nu va fi închisă. 
Mai mult, am intenţia să cer ca navele care 
au fost repartizate pentru transportul 
personalului nostru - şi care au fost 
eliberate de orice alte sarcini - să-mi fie 
puse la dispoziţie, pentru îndeplinirea unei 
misiuni speciale. Se opri o clipă, apoi 
continuă: De fapt, cred că nu va fi nevoie 
decât de jumătate din ele - restul îşi pot 
relua misiunile regulate. 

- Ţi-ai trimis cumva mintea în permisie, 
omule? se  răsti doamna general, 
accentuând deliberat pe ultimul cuvânt, ca 


şi cum renunţase de multă vreme să se mai 
aştepte la manifestări de inteligenţă din 
partea indivizilor de sex opus. 

- Doamnă general... nu doriţi să luaţi loc? 
Scaune! ordonă  Langenschmidt, iar 
corpmanii se puseră rapid în mişcare. Cred 
că nu va fi nevoie decât să mă ascultați 
câteva minute, ca să vă daţi seama că ştiu şi 
ce, şi despre ce vorbesc. Şi aş prefera să 
încep prin a vi-i prezenta pe cei de faţă, 
dacâ-mi permiteţi... Hm... Doamna 
Maddalena Santos este detaşată aici pentru 
misiuni speciale şi o să vă rog ca la 
întoarcere sâ-i treceţi la dosar o citare 
pentru comportament excepţional în timpul 
serviciului. Dar asta este irelevant, pe 
moment. Acest tânăr este Bracy Dyge, un 
pescar cyclopean, născut într-un oraş ce se 
numeşte Gratignol, care a făcut cerere să fie 
admis în Corp, cu statut de practicant, iar 
comportamentul său recent mă obligă să i-o 
aprob şi să i-o susţin fără nici o rezervă. 

Bracy zâmbi din toată inima, apoi îşi reluă 
ocupaţia care-i captase şi până atunci toată 


atenţia: să se uite lung la fata zveltă şi 
frumoasă care stătea lângă el. 

- Dânsul, continuă Langenschmidt, este 
doctorul Aleazar Rimerley, şi nu se află aici 
sub nişte auspicii tot atât de favorabile. De 
fapt este în stare de arest, pentru încălcarea 
sistematică şi flagrantă a mai multor clauze 
ale Codului Galactic Unificat, detalii pe care 
vi le voi prezenta mai târziu. 

- lar această... copilă cred că ar trebui să 
spun, zise el întorcându-se, se numeşte 
Soraya. Nu înţelege mare lucru din ce 
vorbim noi, ceea ce nici nu este de mirare. 
Nu vorbeşte galactica din naştere, limba ei 
maternă a fost un dialect iranian, cu 
influenţe de galactică. Adevărul e că - şi 
Langenschmidt o privi ţintă pe doamna 
general Baden, dornic să observe cât mai 
bine impactul bombei pe care se pregătea 
să o rostească - ea s-a născut pe PRZ 
Douăzeci şi doi, pe care încă nu am 
localizat-o, dar a cărei poziţie probabilă se 
află în interiorul unei sfere cu rază de 
treizeci de paraseci, şi... 


- Douăzeci şi doi? repetă doamna general, 
cu glas gâtuit. 

- Dar... săriră simultan şi cei doi colonei. 
Faţa lui Langenschmidt se relaxa şi zâmbi 
larg: 

- Acum îmi permiteţi să vă explic motivele 
ultimelor mele acţiuni şi ordine? 


In ultima clipă se hotărâse ca sesiunea 
finală a Conferinţei asupra Non-ingerinţei cu 
Planetele de Refugiu Zarathustra să fie 
transformată într-un eveniment public, un 
spectacol cu cât mai multă pompă posibilă - 
limitată doar de capacitatea cyclopeenilor 
de a face faţă unor solicitări neprevăzute - 
intens mediatizat. In centrul atenţiei urma să 
se afle Omar Haust, „reprezentantul celor 
care, pe planete sălbatice, luptau pentru 
supravieţuire într-un mediu ostil" - cel puţin 
aşa scrisese cel ce întocmise discursul lui 
Quist, iar ea era prea preocupată ca să mai 
dea atenţie frazei în sine. Mai erau şi alte 
figuri preocupate în publicul din sală, unde 
câţiva participanţi - personalități 


cyclopeene, convocate în grabă - stăteau 
gânditori, privind la delegaţii din afara 
planetei, aşezaţi la o masă lungă, pe estrada 
sălii de conferinţe. 

Quist era tulburată de aceeaşi problemă 
pe care i-o aruncase lui Rimerley în faţă, 
când îi vorbise despre acea mită irezistibilă: 
va lăsa - sau nu - Corpul destul material 
recuperabil în urma sa, pentru a echilibra 
bugetul planetar pe anul în curs, până ce vor 
fi în stare să găsească o sursă de venituri 
care s-o înlocuiască pe cea pe care o 
aruncau pe Apa Sâmbetei? 

Treptat, în ciuda tensiunii ce pusese 
stăpânire pe ea, îşi dădu seama că zgomotul 
de afară e tot mai puternic. Tresări, 
ridicându-şi ochii spre fereastra largă, prin 
care se vedea marea piaţă de lângă clădirea 
sălii de conferinţe. Mii de oameni urmăreau 
lucrările, pe nişte ecrane uriaşe. 

Ar trebui să nu mai strige în halul ăsta. 
Gândul nu-i stărui decât o clipă în minte, 
apoi zbură, când sări ca arsă de pe scaunul 
ei. 


Dincolo de cadrul ferestrei înalte apăruse 
o siluetă enormă, strălucitoare, ce părea că 
se mişcă precum un peşte printr-o apă 
limpede. O navă spaţială. O navă atât de 
mare, încât abia dacă avea loc să asolizeze 
în piaţă. 

O văzuseră şi alţii din sală, iar vorbitorul 
care se afla la tribună - unul dintre delegaţii 
mai puţin importanţi de pe Pământ, care nu 
mai  contenea cu laudele la adresa 
cyclopeenilor, pentru nobilul sacrificiu de 
sine pe care-l făceau - uimit, îşi întrerupsese 
discursul. Strigătele de afară se 
transformaseră în urlete. 

Personalităţile cyclopeetie începuseră să 
se ridice în picioare, murmurând, dar tabloul 
păru să îngheţe sub impactul şocului care 
urmă. 

Inaltele uşi principale ale sălii de 
conferinţe fură date de perete - nu 
alunecaseră în locaşurile lor, cum era 
normal, ci fuseseră pur şi simplu scoase din 
tocuri, datorită unei lovituri cumplite, venită 
din exterior. Şi prin ele, o dată cu duduit de 


maşinării puternice, începu să se scurgă 
ceva ce majoritatea celor prezenţi nu 
văzuseră în viaţa lor decât în filme 
documentare istorice: o companie a 
Corpului Galactic complet echipată de luptă, 
cu toţi oamenii îmbrăcaţi în armuri suficient 
de solide ca să nu poată fi străpunse de 
impulsul unei arme energetice, atât de grele, 
încât era nevoie de mici reactoare cu 
fuziune montate în spate pentru a se asigura 
deplasarea, şi cu suprafeţele atât de 
polizate, încât străluceau puternic în toate 
benzile spectrului luminos. Reflexiile jucau 
atât de nebuneşte pe suprafeţele metalice, 
încât era imposibil să-ţi focalizezi privirea pe 
cei ce purtau aceste armuri, şi sfârşeai prin 
a avea impresia că sunt nişte închipuiri de 
coşmar. 

Asta era şi motivul pentru care Gus 
Langenschmidt insistase să fie purtate 
armurile. Pentru că nu se aşteptase în nici 
un caz să întâmpine o rezistenţă care să 
justifice şi altfel utilizarea lor. 

Oamenii în armuri începură să ocolească 


la stânga şi la dreapta, pornind să urce 
podeaua înclinată a sălii şi luând poziţie 
astfel încât să înconjoare complet 
amfiteatrul, iar ultimul care intră fu chiar el, 
Langenschmidt, care se îndreptă direct spre 
locul unde stătea Quist, împietrită, printre 
delegaţii din afara planetei. 

Dorea să facă prima declaraţie înainte ca 
vreunul din tehnicienii transmisionişti sâ-şi 
recapete în suficientă măsură prezenţa de 
spirit şi să întrerupă transmisia. 

- Alura Quist, spuse el, şi fiecare cuvânt 
suna ca un blestem, sunt comandant Gustav 
Langenschmidt, ofiţer al Corpului Galactic. 
Te arestez pentru complicitate la încălcarea 
mai multor prevederi ale Codului Galactic 
Unificat, după cum urmează: omor din 
culpă, omor prin neglijenţă, complicitate la... 

Atunci  începură tipetele şi panica. 
Langenschmidt se opri din vorbă. Oamenii 
lui fuseseră instruiți cum să procedeze în 
asemenea caz. Şi n-au avut nevoie decât de 
câteva minute pentru a reinstaura calmul, cu 
cyclopeenii de vază albi la faţă şi cu mâinile 


în poală - ca şi cum ar fi dorit să se 
scufunde în scaune şi să se facă atât de 
mici încât să nu mai fie văzuţi de nimeni - cu 
delegaţii din afara planetei murmurându-şi 
frenetic unul altuia întrebări ce rămâneau 
fără răspuns şi cu tehnicienii de 
transmisiuni înlocuiţi de corpmani, pentru 
ca nimeni să nu mai poată întrerupe emisia. 

Langenschmidt reluă: 

- Complicitate la ingerinţă cu dezvoltarea 
autonomă a unei Planete de Refugiu 
Zarathustra, complicitate cu Alcazar 
Rimerley, Lors Heimdall şi alţii la asasinarea 
numitului Ekim Hakimi şi dezmembrarea 
corpului său şi alte acuzaţii. 

Se răsuci pe călcâie, ştiind perfect că doi 
din oamenii săi se apropiaseră deja de 
Quiîst, apucându-i mâinile, şi îşi îndreptă 
privirea spre cyclopeenii care stăteau în 
sală.  Consultase lista invitaţilor, dată 
publicităţii de agenţiile de ştiri, şi ştia că toţi 
cei al căror nume urma să-l rostească se 
aflau în sală. 

- Sophy Alt, te acuz de complicitate cu 


Alcazar Rimerley, Lors Heimdall şi alţii la 
asasinarea numitei Mara Rustum şi 
dezmembrarea corpului ei. Don Ambonine, 
te acuz de complicitate cu aceiaşi 
împricinaţi la asasinarea numitului Aii Quarb 
şi dezmembrarea corpului său. Ved 
Conakry, te acuz... 

Şi continuă, rostind fiecare nume de pe 
lista bogaţilor clienți ai lui Rimerley şi a 
nenorocitelor lui victime, până când văzu în 
faţa lui mai bine de treizeci de bărbaţi şi de 
femei tremurând de groază. 

Apoi întinse hârtiile oficiale de pe care 
citise acuzaţiile unuia din oamenii săi, îşi 
dădu casca pe spate şi urcă la tribună, 
întreaga suflare a planetei îl privea cu 
atenţie încordată. 

- Popor al planetei Cyclops, şi mai ales 
dumneavoastră, delegaţi din afara planetei, 
care participaţi la această conferinţă pe care 
ne-am permis s-o întrerupem cu atâta lipsă 
de delicateţe - aruncă o privire peste sală şi 
văzu că toţi cei prezenţi îl ascultau cu 
încordare - doresc să vă explic ce este în 


spatele scenei şocante la care tocmai aţi 
asistat. 

- Ştiţi cu toţii de existenţa Planetelor de 
Refugiu Zarathustra. Poate că ştiţi şi că, faţă 
de cele aflate de noi până acum, mai există 
încă mulți oameni  scăpaţi de nova 
zarathustrană - probabil că mai mult de un 
milion - de soarta cărora încă nu ştim nimic. 

- Ei bine, în ultimele câteva zile am 
descoperit că refugiații de pe încă o navă au 
reuşit să supravieţuiască, pe o planetă a 
cărei existență a fost descoperită 
întâmplător, şi nu a fost adusă la cunoştinţa 
Corpului. Planeta a fost descoperită de un 
anume Lors Heimdall, comandantul unei 
nave de transport, care se ocupa şi cu 
contrabanda, în cursul unei călătorii mai 
neobişnuite, pe o rută ce nu e deservită de 
nave de linie regulate, solicitările s-au 
dovedit prea mari pentru motoarele navei şi 
a fost obligat să asolizeze de urgenţă pentru 
reparaţii pe o planetă de clasă A - o planetă 
locuibilă - dintr-un sistem solar neexplorat. 

- Pe planetă a descoperit descendenţii 


unui grup de refugiaţi zarathustrani de 
origine iraniană, care se străduiau, la rândul 
lor, să se descurce cât mai bine cu putinţă. 

- Atât el cât şi echipajul au hotărât să 
păstreze secretul descoperirii, sperând să 
existe vreo cale ca să scoată în cele din 
urmă un profit de pe urma ei. Şi nu mult 
după aceea s-a ivit şi ocazia aşteptată. Un 
anume Justin Kolb - personalitate extrem de 
cunoscută pe Cyclops, datorită rolului jucat 
într-un accident spaţial - avea nevoie sâ-i fie 
înlocuit un picior. Deşi se afla în grija celui 
mai renumit chirurg de pe planetă - doctorul 
Alcazar Rimerley - nu se putea face mare 
lucru pentru el, deoarece Cyclops nu 
dispune de aparatura necesară pentru 
regenerarea membrelor umane, iar 
deplasarea pacientului pe o planetă mai 
avansată în acelaşi scop era extrem de 
costisitoare. 

- Heimdall a luat legătura cu Rimerley şi i- 
a făcut o propunere. El putea să furnizeze 
un organ ce-i putea fi grefat lui Kolb - un 
picior care să se potrivească perfect cu 


celălalt, sănătos - la un preţ mult mai redus 
decât cel al unei regenerări; Rimerley putea 
încasa de la clientul său - nu plătea Kolb ci 
Alura Quist, din bugetul planetar - costul 
unei operaţii de regenerare, iar profitul îl 
împărțeau pe din două. 

- Rimerley a acceptat oferta. lar Heimdall, 
aşa cum promisese, a livrat organul 
necesar, uzând de o înşelătorie plină de 
cruzime la adresa sărmanilor locuitori a 
acelei PRZ pe care o descoperise. 

- La începuturile vieţii lor pe acea planetă, 
aceştia instituiseră un sistem de izolare a 
bolnavilor pe care nu-i puteau trata. Cei care 
îşi asumau voluntar această sarcină erau 
numiţi Primitorii de Bolnavi, iar suferinzii le 
erau încredinţaţi pentru a fi scoşi din 
comunităţile în care trăiau - micşorându-se 
astfel riscul unor epidemii - şi erau îngrijiţi 
până când îşi reveneau sau mureau. 

- Sistemul era pe cale de dispariţie - 
Primitorii fuseseră seceraţi de atâtea ori de 
bolile de care sufereau şi pacienţii lor, încât 
sistemul nu mai părea să fie practic, însă 


Heimdall şi oamenii lui s-au deghizat într-o 
nouă echipă de  Primitori, câştigând 
încrederea localnicilor, dar luând în îngrijire 
nu pe cei într-adevăr bolnavi - la care practic 
nici nu se uitau - ci pe cei ale căror 
caracteristici anatomice îi făceau buni să fie 
folosiţi ca furnizori de piese de schimb 
umane. 

- Rimerley îşi dăduse imediat seama că 
are la dispoziţie un depozit de capacitate 
nelimitată, de unde se putea aproviziona 
oricând cu material pentru grefe. Pe Cyclops 
nu sunt mulţi oameni bogaţi, dar cei care 
sunt, sunt foarte bogaţi, şi îşi doresc cu 
aceeaşi lăcomie şi o sănătate perfectă, şi 
bunăstarea materială. După cum aţi auzit, 
mai bine de treizeci de oameni din această 
sală au beneficiat de talentele de măcelar 
ale lui Rimerley - membre noi, ochi noi, 
organe vitale noi! 

- Doctorul Rimerley a încercat să susţină 
că oferea euthanasia unor bolnavi incurabili, 
practică tolerată atât aici, cât şi pe cele mai 
multe din planetele locuite. Dar nu este 


adevărat. Cum am stabilit asta? 

- Poate că aţi auzit că s-a dat ordin ca 
baza Corpului să fie închisă - s-a spus că 
este vorba un protest simbolic şi ostentativ 
împotriva principiului de  non-ingerinţă. 
lronia cu care rostise ultimele cuvinte nu 
scăpase celor ce-l ascultau. Poate că aţi 
văzut în asta un gest plin de idealism, 
întrucât planeta Cyclops nu-şi poate permite 
să renunţe la venitul adus de chiria pentru 
bază. Sau, la fel de bine, poate că v-aţi 
întrebat ce a apucat-o pe Alura Quist de ne-a 
remis acel ultimatum. 

- Acel ultimatum a fost remis deoarece 
Rimerley i-a oferit mită: o nouă viaţă. 
Doctorul ştia prea bine că noi suntem foarte 
aproape de descoperirea secretului său. Şi 
s-a gândit că aşa ne dă nişte bătăi de cap 
atât de serioase, încât nu vom mai avea 
vreme să efectuăm cercetări doar pe baza 
unor bănuieli destul de vagi. Momeala pe 
care a fluturat-o pe sub nasul lui Quist era 
trupul - întreg şi sănătos - al unei fete tinere, 
pe nume Soraya: o sursă de organe ce 


urmau să le înlocuiască pe ale «i, 
îmbătrânite. 

- Această fată este în viaţă - printr-o 
adevărată minune - sub protecţia noastră. Şi 
ne-a povestit cum - fiind perfect sănătoasă - 
i s-a provocat o criză, astfel încât prietenul 
ei să creadă că este victima unei boli 
incurabile şi că trebuie să fie încredinţată 
Primitorilor de Bolnavi. Nu era câtuşi de 
puţin bolnavă, şi nici nu i s-a oferit o moarte 
uşoară, sub pretext că suferă de o boală 
incurabilă. A fost pur şi simplu expediată pe 
Cyclops, pentru a fi măcelărită ca un animal. 

Langenschmidt făcu o scurtă pauză, apoi 
reluă: 

- Popor al planetei Cyclops, nu face parte 
din îndatoririle Corpului să vă spun eu ce 
aveţi de făcut. Dar am lucrat aici şi am ajuns 
să vă cunosc, măcar în parte. Şi sunt 
convins că ştiţi ce aveţi de făcut. 

Se întoarse spre delegaţii la conferinţă, 
care-l priveau palizi şi tremurând: 

- In ceea ce vă priveşte, zise el, nici nu 
ştiu dacă mai e nevoie să vă precizez că aţi 


văzut ce se întâmplă cu o PRZ care a 
„beneficiat" de o ingerinţă. Gândiţi-vă bine 
la asta. Şi... duceţi-vâ acasă. 

Multe clipe după ce el terminase de vorbit 
nu se mişcă nimeni. Apoi bătrânul Omar 
Haust se ridică şi, mişcându-se ca prin vis, 
se apropie de Quist. O privi ca şi cum ar fi 
fost o mizerie, pe care o descoperi scârbit 
când ridici o piatră de pe jos. Işi strânse 
buzele. Şi o scuipă în plină faţă. 

Langenschmidt îşi lăsă casca peste faţă şi 
făcu un semn spre oamenii săi. Aceştia îşi 
părăsiră posturile şi intrară între spectatori, 
pentru a-i ridica pe cei ce fuseseră numiţi în 
lungul act de acuzare. Unii dintre ei se 
supuserâ apatici, alţii se zbăteau, urlând, 
dar, în final, au fost scoşi toţi din sală. 

lar ultima a plecat Quist - cu 
Langenschmidt pe urmele ei - obligată să 
suporte până la navă ocările oamenilor aflaţi 
în piaţă. 

- Ei, te-ai hotărât cum e cu non-ingerinţa? 
o întrebă Langenschmidt pe Maddalena pe 
un ton de falsă jovialitate. 

Răspunsul ei veni pe un cu totul alt ton - 
deprimat, absent: 

- Gus, nu-i cinstit. Cyclops nu e o planetă 
civilizată tipică, iar Heimdall şi Rimerley nu 
sunt tipici pentru cyclopeeni. 

- Garantat. Privea în jos de la fereastra ce 
se întindea pe toată lungimea peretelui spre 
bază, care acum - o dată ordinul de 
evacuare anulat - opera la întreaga 
capacitate. Pe de altă parte par să fie un 
exemplu tipic pentru cei ce obţin putere, 
influenţă, bunăstare, doar pentru că şi le 
doresc cu lăcomie. Oamenii cu adevărat 
civilizaţi nu sunt lacomi după putere. 
Există... cum să-i spun? un fel de empatie, 
care-i reţine. 

- Există şi un alt cuvânt, mult mai vechi, 
zise Maddalena. 

- Care? 

- Conştiinţă. Maddalena se foi, de parcă 


nu putea să-şi găsească o poziţie comodă în 
fotoliul confortabil pe care se aşezase. Dar 
priveşte asta şi dintr-un alt unghi, Gus. Tot 
empatie este ceea ce mă face pe mine să 
blestem când îmi aduc aminte de sărmanii 
oameni bolnavi sau invalizi pe care i-am 
văzut pe Treisprezece - zi de zi, timp de 
douăzeci de ani. Tu n-ai avut niciodată vreo 
misiune care să dureze mai mult de câteva 
săptămâni - cel mult câteva luni - pe o 
planetă. Ar trebui poate să fixăm o limită, să 
stabilim că, dacă oamenii ăştia nu reuşesc 
să progreseze cu nimic într-o anumită 
perioadă, trebuie să reluăm deschis legătura 
cu ei şi să-i ajutăm. 

- Dar cum putem noi defini progresul? 
ripostă  Langenschmidt. Totdeauna am 
considerat că ăsta e unul din preceptele 
care se află la baza principiului de non- 
ingerinţă. Dacă pe aceste planete aşa-zis 
civilizate suntem în stare să zămislim 
indivizi precum  Rimerley şi Heimdall, 
probabil că am început să ne cam pierdem 
direcţia. Şi poate că PRZ-urile vor 


redescoperi ceea ce am pierdut noi. 

- Am mai auzit toate astea, zise 
Maddalena. Şi totuşi nu... Ei bine, să ne mai 
gândim la un caz din situaţia actuală. 
Această biată fată, Soraya, avea un prieten 
acasă şi o mamă bolnavă. Urma să se mărite 
în curând. Noi aplicăm strict principiul de 
non-ingerinţă şi-i interzicem să se întoarcă 
pe planeta ei natală, ştiind şi văzând ce-a 
aflat şi ce a văzut de când a fost răpită de 
acolo. Chiar dacă asta e aproape nimic, 
pentru că a fost ţinută în comă mai tot 
timpul. Dar legea e lege. Insă nu pot zice că- 
mi şi place. 

- Adevărul e că ai ales un exemplu cât se 
poate de nepotrivit, mormăi Langenschmidt. 
lubitorul ei prieten a acceptat plata pe care i- 
a oferit-o Heimdall, s-a dus acasă şi s-a 
consolat prompt,  alegându-şi o altă 
consoartă dintre fetele de măritat, în mai 
puţin de o săptămână. 

- Ce? De unde ştii? Maddalena îl privea 
neîncrezătoare. 

- Raportul a sosit acum câteva ore. Pe 


baza informaţiilor furnizate de echipajul lui 
Heimdall, o echipă de-a noastră, deghizată 
în Primitori de Bolnavi, a ajuns până în satul 
unde locuia Soraya. Chestia asta - Primitorii 
- o să fie o acoperire foarte bună pentru 
agenţii noştri permanenţi, şi cred că poţi să 
consideri că non-ingerinţa va fi aplicată 
destul de elastic, dacă te gândeşti că, din 
când în când, unii oameni vor fi, într-adevâr, 
vindecaţi de suferințele lor. li zâmbi 
maliţios: N-ai vrea ca următoarea ta misiune 
să fie pe Douăzeci şi doi? Sau ai de gând să 
părăseşti Corpul? 

- Nu... nu cred. Nu încă. Maddalena zări 
afară, dincolo de fereastă, două siluete 
mergând alături: un tânăr şi o tânără, 
amândoi cu păr lung şi negru. Ăia doi sunt 
Bracy şi Soraya? 

- N-ai remarcat şi tu cât de mult timp stau 
împreună? L-am luat pe Bracy deoparte, i- 
am povestit prin ce a trecut ea şi i-am 
ordonat să-i poarte de grijă - prima lui 
misiune în cadrul Corpului. Deşi nu cred că 
avea nevoie de vreun ordin. 


- Dar a îndeplinit o misiune în cadrul 
Corpului, împreună cu mine. 

- Nici măcar nu făcuse cerere să fie admis 
ca practicant - i se adresase doar lui Nole, 
verbal, şi aia nu contează. De data asta este 
oficial: reabilitarea victimei unui act 
criminal. 

Maddalena izbucni în râs. In veselia ei nu 
era nimic forţat, şi asta suna extrem de 
plăcut în urechile sensibile ale lui 
Langenschmidt. 

- Fir-ai tu să fii, Gus! De ce eşti tu un tip 
atât de cumsecade? 

- Chestie de practică îndelungată, ripostă 
el. Când o să ajungi la vârsta mea... 

- Eşti tu şi cam tâmpiţel uneori, dar asta e 
probabil ceva congenital. Maddalena se 
întunecă din nou la faţă. Serios, ştii... m-am 
gândit să cer încă o misiune ca agent 
planetar, în ciuda celor ce le-am spus când 
am ajuns aici. Dar simt că n-aş putea face 
faţă unei asemenea sarcini cu obiectivitate. 
M-am săturat atât de mult să văd în jurul 
meu mizerie, boli, tâmpenie umană şi 


barbarism, încât sunt în pericol să privesc 
civilizaţia galactică aproape ca pe un fel de 
paradis. Ei bine, cred că într-un anume sens 
chiar şi este, dar nu asta este imaginea mea 
despre paradis. Nu din punct de vedere 
fundamental. 

Se opri o clipă şi-l privi drept în ochi. 

- Gus, aş vrea să-mi amân permisia. Dacă 
vreau, pot s-o fac. Nu prea am chef să mă 
întorc pe Pământ - dacă aş fi fost foarte 
ataşată de planeta mea natală n-aş fi părăsit- 
o niciodată. lar de la distanţa asta seamănă 
mai mult cu un vis. Dar planetele precum 
Cyclops sunt extrem de reale. Ai putea să 
mă suporţi aici, să zicem un an, cât revin eu 
treptat la realitate? 

- Aş fi onorat, răspunse Langenschmidt. 
Ştii ceva? Cândva, demult - nu m-am mai 
gândit la asta până zilele trecute, când am 
vorbit cu Pavel Brzeska - am spus despre 
tine că, până la urmă, o să faci ceva furori în 
Corp. Ei bine, au trecut douăzeci de ani şi n- 
ai făcut nimic remarcabil. Apoi dintr-o dată 
îţi faci apariţia în sectorul meu şi, brusc, 


încep să se întâmple fel de fel de minuni. Aş 
vrea să-ţi mulţumesc pentru asta - că te-ai 
reţinut atâta vreme, până când am fost şi eu 
de față şi mi-am văzut proorocirea 
îndeplinită. 

- Eşti un scump, zise Maddalena cu glas 
tandru, întinzând mâna spre a lui. 


